
PREFAŢĂ 


Lucrarea de faţă reuneşte o serie de studii, rezultat al cer- 
cetărilor întreprinse de câtiva specialiști asupra limbii române 
literare din secolul al XIX-lea. Aceste studii elaborate în 
decursul anilor au caracterul unor cercetări preliminare, în 
vederea elaborării unei sinteze care va prezentă evoluția limbii 
literare din secolul al XIX-lea, concepută ca o urmare a 
expunerii din primul volum al Istoriei limbii române 
literare. De la origini pînă la începutul secolului al 
XIX-lea, apărut în 1967 (Editura ştiinţifică ). 

Autorii diverselor capitole au avut libertatea de a aborda 
anumite aspecte ale limbii literare din perioada respectivă 
și de a folosi metoda de cercetare pe care au considerat-o adecvată 
scopului pe care l-au urmării. 

Așa cum se prezintă astăzi în fata publicului cititor, con- 
siderăm că cele două volume de Studii de istoria limbii 
române literare. Secolul al XIX-lea vor fi binevenite și utile 
redactării volumului următor de Istorie a limbii române 
literare. 


București, iunie 1967. 
A.R. și B.C. 


INDICAȚII METODOLOGICE 


ACAD. AL. ROSETTI ȘI B. CAZACU 


PROBLEME DE FONETICĂ 


Studiul limbii literare din secolul al XIX-lea cuprinde 
aspecte variate și interesante: în această perioadă, discuţiile 
referitoare la căile de dezvoltare a limbii literare capătă o 
amploare deosebită și, o dată cu îmbogățirea și evoluția 
diverselor ei stiluri (științific, publicistic, administrativ 
și al literaturii artistice), se fac primele încercări de codi- 
ficare a normelor unice ale acestei forme superioare, prelu- 
crate, a limbii întregului popor. 

Limba literară nu poate fi concepută fără un sistem de 
norme care evoluează în cursul istoriei. 

În studierea procesului complex de formare a normelor 
generale ale limbii literare, un loc deosebit îl ocupă urmă- 
rirea modului în care s-a constituit sistemul fonetic al limbii 
literare a epocii: se ştie doar că „normele de pronunțare se 
formează și se dezvoltă o dată cu dezvoltarea limbii lite- 
rare“ 1. 

Pentru a obține însă o privire de ansamblu asupra modu- 
lui în care anumite fonetisme au fost înlăturate, fiind simțite 
ca dialectale sau vulgare, iar altele, dimpotrivă, s-au conso- 
lidat, fiind considerate specific literare, pentru a ne da seama 
de felul cum au fost consacrate normele sistemului de sunete 
al limbii literare, e neceşar să dispunem de o descriere siste- 
matică a fonetismului diverselor monumente scrise ale epocii. 


R. L. Avanesov, Russkoe literaturnoe proisnosenie, Moscova, 1950, p. 10. 


În paginile următoare prezentăm cîteva probleme legate 
de studierea foneticii limbii literare din secolul al XIX-lea 
și schițăm unele indicații metodologice privitoare la stringerea 
şi mai ales la interpretarea materialului respectiv. i 


Fie că cercetătorul caută să desprindă liniile mari ale 
evoluţiei sistemului de sunete a limbii literare a epocii sau 
că intenționează să se rezume numai la o prezentare a aspec- 
tului fonetic al limbii folosite de un anumit scriitor, o problemă 
care trebuie rezolvată în prealabil e aceea a interpretării 
grafiei textelor. 


Interpretarea ortografiei. Ortografia este 
arta de a scrie cuvintele corect, după anumite reguli stabi- 
lite. Orice ortografie are însă nevoie să fie interpretată de 
lingvist, pentru că, în general, nu scriem așa cum vorbim, nu 
notăm sunetele pe carele pronunțăm, ci „tipurile“ de sunete 
sau „fonemele“ limbii, servindu-ne de literele alfabetului, 
potrivit unor reguli care ne-au fost transmise și pe care le-am 
învățat, în urma unei serii de exerciții și de aplicații. În genere, . 
o ortografie mai mult sau mai puțin bine adaptată la scrierea 
unei limbi, într-un moment dat, se învechește, după o scur- 
gere oarecare de timp. Atunci poate interveni o modificare 
a ortografiei, pentru a o readapta la materialul de sunete 
- (foneme) al limbii. Dacă însă această readaptare nu se petrece,. 
atunci ortografia nu mai corespunde pronunțării reale. E 
ceea ce s-a întimplat în limbi ca engleza sau franceza, în 
care se perpetuează pînă în zilele noastre reguli ortografice . 
care datează din Evul Mediu. i | 
__ Necesitatea interpretării ortografiei și, deci, a cunoașterii 
realității fonetice înfățișate într-un fel anumit se pune și 
pentru cercetătorul limbii române literare din secolul al 
XIX-lea, epocă în care s-au aplicat limbii scrise variate 
sisteme ortografice (fonetic, latinist, italienizant etc.). Această 
necesitate apare evidentă la o examinare chiar sumară a 
unor scrieri românești din secolul respectiv. Să deschidem, 
spre pildă, Lexiconul de la Buda (1825), la pagina 7, unde 
se găsește finalul prefeței, care începe prin salutul adresat 
cititorului de „crăiasca tipografie din Buda“ (p. 5). Prefaţa e 

„tipărită pe două coloane, și anume coloana din stînga cu 
litere latine, iar coloana din dreapta cu caractere chirilice: 


Ti se posse inantea ochilor, 
benevoiitoriule cetitoriu! şi prin 
serguentia aquestei tipografii a 
crâiescei universitâti, indelongatei 
tale asteptări, pre quarea fatu- 
murile a tântoru bârbaţi trebueă 
si o ostendscă, se face destul. Que 
s'au datu literaturei românesci, 
cu aquestu Lesicon, prin bârbații 
pentru cinstea mai sus nomiti, 
quarii in lucrarea lui au asudatu, 
și şiesi mai nemurire g'au agoni- 
situ, tu singuru lesne vi judecă, 
și de comva vi vedé a lipsire 
qucva in deplinirea, quarea doră 
intr” censul o ai fi poftitu, aduți 


aménte comche aquesti bărbați: 


au intratu intr'o cale greâ, pre 
quarea mai inante ncmine nu 
âmblase — Quelor aflate mai 
lesne, voru adauge urmâtorii. Fii 
sânătosu. Datu in Buda, 30 au- 
gustu 1825, 


Ți se pusă înaintea ochilor, 
binevoitoriule cetitoriu, şi prin 
serguința  aceștei tipografii a 
crăeştei universiteți, îndălungatei 
tale așteptări, pre carea fatumurile 
atântor bărbaţi trăbuia să o oste- 
nească, se face destul. — Ce s-au 
dat literaturei romanesci, cu acest 
Lexicon, prin bărbaţii pentru 
cinstea mai sus numiți, carii în 
lucrarea lui au asudat și şieși mai 
nemurire și-au agonisit, tu singur 
lesne vi judeca; și de cumva vi 
vedea a lipsi ceva în deplinirea, 
cârea dor într'insul o ai fi poftit, 
adu-ţiaminte cum că acești bărbaţi 


_au intrat întru o cale grea, pre 


carea mai înainte nimene nu 
îmblasă. Celor aflate mai lesne 
vor adaoge următorii. Fi sănă- 
tos. Dat în Buda, 30 august 
1825 n 


Diferența de notare a sunetelor, în cele două texte para- 
lele, constituie un aspect important al problemei pe care o 


examinăm. 


Transcriem un pasaj din Eguilibru între antilhesi sau 
Spiritul și materia de I. Heliade Rădulescu (București, 


1859—1869): „Atât în aque 


astă scriere, quât și în oriquare 


alta, datoria n6stră vă fi de a recuncsce ca base și început a 
oriquării creatiuni numai dualitățile naturali; de a predică 
învoirea și pacea, între termenii lor, astfe] după cum sînt 
predestinați de la creațid; de a stabili equilibrul între dânsii 
oriquând alte doctrine fatali și inumane se vor încercă a] 


Tumpe“ (p. 11). 


Textul cu caractere chirilice e transliterat de noi în caractere latine. 


Crestomatia seau analecte literare a lui Tim. Cipariu (Blaj, 

1858) prezintă, de asemenea, o ortografie deosebită: „Pre- 
fatiune. Presentandu unu nou opu publicului romanescu, 
că se nu se sparie ceneva numai la vederea titlului cartei, 
câ ar fi filologica, nu potiu se nu arâtu in scurte cuvente 
scopulu si intentiunea in adunarea si publicarea de facia“ 
(p. V). f. 
Există, oare, în pasajele citate fenomene fonetice diferite 
de ale limbii de astăzi? În afară de două-trei excepții, răspun- 
sul este negativ. Transcrise în ortografia de astăzi, pasajele 
nu se vor deosebi— cu rezerva arătată — de orice text 
tipărit în zilele noastre. 

Așadar, trebuie eliminate din cercetarea noastră toate 
faptele care țin de ortografie. Vom reține, în schimb, faptele 
fonetice propriu-zise. 

Să luăm cîteva exemple. 

Dacă cercetăm poeziile lui Mihail Eminescu publicate 
în Convorbiri literare (G. Bogdan-Duică a reprodus textul 
lor, păstrind ortografia acestei reviste, în ediția sa din 1924), 
constatăm că î accentuat e notat cu litera 1 în cuvinte ca: 
rid, ris, rîu, sin, suride, suris, urit (deci: rid, ris, riu Etc). 
Cercetînd manuscrisele lui Eminescu, constatăm, însă, că 
aceste cuvinte sînt pretutindeni notate cu î; t a fost introdus, 
aşadar, la redacția revistei, fiind o ortografie obişnuită, în 
"jurul anilor 1866—1870 ; o regăsim în scrierile lui D. Bolin- 
tineanu și V. Alecsandri. Dar Eminescu adoptase pronun- 
țarea cu t, pe care o considera literară (deci nu e vorba de o 
simplă grafie); într-adevăr, în manuscrisele sale cuvintele 
cu î rimează cu cele cu i, după cum ne putem convinge din 
exemplele următoare: urit rimează cu înflorit (Mortua est, 
ms. din 1870—1871, ed. Perpessicius, I, p. 306/68, 309/36), 
surid rimează cu închid, urit cu nesfirsit, ride cu deschide 
(Împărat și proletar, msse din cca. 1871, op. cit., I, p. 343/12, 
349/68. 71), suris rimează cu vis, sin cu senin (Luceafărul, 
msse din 1880, op. cit., II, p. 393/41, 407/421) etc. O confir- 
mare a faptului că formele cu i aparțineau limbii literare a 
timpului o găsim în studiul Limba literară al lui I. Nădejde, 
publicat în 1887 1, unde autorul înregistrează, printre „gre- 
șelile de limbă“ ale lui Barbu Delavrancea, în Trubadurul, 


1 În Contemporanul, V, p. 543 şi urm. 


prefacerea lui i în i după s, ṣ, £, 2, j și z? surid pentru surid, 
risul pentru risul, string pentru string, fita pentru žița, sînul 
pentru sinul, zina pentru zina, hotărit pentru hotărit. Așadar, 
scrierea cu î în loc de i, în aceste cazuri, e considerată de 
I. Nădejde drept o abatere de la norma limbii literare. 

Vom înscrie deci printre particularitățile fonetice. ale 
limbii lui M. Eminescu, trecerea lui la ¿în cuvintele amintite. 

În poeziile lui Gr. Alexandrescu (ed. din 1838), cuvintele 
ochiul şi veche sînt notate oichiul și veiche (p. 5 şi 24)1. Recu- 
noaștem aici fenomenul care constă în gruparea unui element 
palatal cu vocala accentuată din silaba precedentă, de unde 
diftongii oi și ei, atestaţi în zilele noastre în graiurile din 
Țara Românească și din Banat (Micul Atlas Lingvistic 
Român, I, 1, hărţile 21, 27 b și 82 b). 

Prin urmare, în acest caz, grafiile amintite notează un 
fenomen fonetic real din graiul vorbit, care trebuie înregistrat 
ca atare. 

Din considerațiile noastre, rezultă valoarea inegală a 
literelor alfabetului, care, în unele cazuri, nu redau fenomene 
fonetice reale, iar în alte cazuri notează astfel de fenomene. 
Lingvistul va face deci deosebirea între ceea ce, într-o scriere, 
notează un sunet real, și ceea ce nu are o valoare fonetică. 


Fonetisme regionale. Fixarea normelor fone- 
tice ale limbii literare unice s-a produs către sfîrșitul seco- 
lului al XIX-lea. Pînă să se ajungă însă la stabilirea fone- 
tismului considerat „literar“, limba diverșilor scriitori pre- 
zintă unele particularități fonetice caracteristice graiului 
regiunii din care sînt. originari. 

Astfel, în scrierile lui Al. Russo 2, întîlnim următoarele 
fonetisme proprii graiurilor moldovenești: a (corespunde 
lui ă în graiurile din Țara Românească): narav (p. 6), lasa 
(p. 11), macar (p. 30); a(= ea): vra (p. 6, 27), moldovan 
(p. 13); e(=a): jele (p. 6); è (=ea): iubè (p. 5), mè (p. 28); 
ă(= ea): ră (p. 5); i(=e): icri (p. 8); î(=1): răsipa (p. 12); 
ie (=i): miera (p. 11, 27); g(=7): giumătate (p. 6), giudecata 


1 Astfel de fonetisme (oichi, ureicke), considerate de G. Călinescu drept „ciudăţenii“ 
(Istoria literaturii române, București, 1941, p.464), sint atestate și la Al. Macedonski, ele fiind 
incă tolerate, așadar, in limba literară de la stirșitul secolului 'al XIX-lea şi începutul celui 
de al XX-lea. 

3 AL. Russo, Scrieri, ed. P. V. Hanes, București, 1908. 

(p. 12), răpegiunea (p. 12), giupînese (p. 16), se gioacă (p. 24.) 
Aceleaşi particularități dialectale apar în scrierile lui M. Kcgăl- 
niceanu și C. Negruzzi. La M. Kogălniceanu: a(=ea): 
samănă (p. 57); e(=a): urieș (p. 40); i(=e): ficior (p. 62); 
2(==ea): vom avè (p. 41), vrè (p. 53); ii (=ei): trii (p. 40), 
al triilea (p. 51); £ (=j): împregiurări (p.39), împregiurul 
(p. 47); la C. Negruzzi2: í (=e): picioarili, oamini, mini, 
ti (=te); è (= ea): o dur, va rămină, vei vide; a{=ea): 
să-l slobozască etc. 

Scrierile lui I. Heliade Rădulescu conţin fonetisme proprii 
graiurilor din Muntenia, cum ar fi, de exemplu ?: a (=ă): 
daca (p. 80, 118); e(=): dupe (p. 81); à (=e); pă (p. 9%, 
97, 98, 104, 125, 146), dăsparte (p. 147); lipsa lui n în genuche 
(p. 100) etc. 

Există, așadar, o serie de fonetisme, în limba unui scriitor, 
care ne permit să stabilim ce.grai anume vorbea el. 

n această privință este interesant să urmărim evoluția 
felului de a scrie al unor scriitori moldoveni, precum şi 
revizuirile la care a fost supus textul operei lor. Din exami- 
narea faptelor se constată tendința de eliminare a fonetis- 
melor moldovenești și încercarea de adoptare a fonetismelor 
specifice graiului muntenesc. Procesul de „muntenizare“ a 
limbii literare din Moldova începe încă din secolul al XVII-lea, 
la scriitori ca Varlaam și Dosoftei, și acest fenomen consti- 
tuie o trăsătură caracteristică a evoluţiei limbii noastre 
literare. 

În secolul al XIX-lea, C. Negruzzi, la îndemnul lui 
Heliade Rădulescu, a procedat la „muntenizarea“ limbii 
scrierilor sale. Scrierile din tinerețe ale lui C. Negruzzi pre- 
zintă numeroase fonetisme specific moldovenești. Iată 
citeva din trăsăturile caracteristice graiului moldovenesc, 
dintr-o traducere (Memnon de Voltaire, manuscris din 
Biblioteca Academiei R.S.R.) făcută de C. Negruzzi, în 1823, 
atunci cînd avea cincisprezece anit: 

e neaccentuat trecut la ș (mai ales e final): lumi, vremi, . 
mini, vedi, undi, di, pi, pintri, faciri di bini etc.; 


1 M. Iogâlniceanu, Opere, ed. Scrisul Românesc. 

t În P.V. Hancș, Dezvoltarea limbii Literare române în prima jumătate a secolului al 
XIX-lea, Bucureşti, 1927, p. 156. 

2 |. Heliade Rădulescu, Opere, București, 1939, ed. D. Popovici, vol. 1, 

* Vezi P. V. Haneș, Studii de literatură română, București, f.d., ed. a II-a, p. 136—140. 

ea final accentuat apare ca è (deschis): acè, avè, bè, mè, 
vidè etc.; 

e precedat de s, 7 trecut la ă: intimplasă, asămănari, 
întălept etc. 

n scrierile sale de mai tîrziu, Negruzzi a părăsit unele 
dintre aceste fonetisme, considerîndu-le neliterare. Sînt 
semnificative, din acest punct de vedere, modificările intro- 
„duse de C. Negruzzi în versiunile succesive ale lucrărilor 
sale. Astfel, de pildă, între versiunea Păcatelor tineretelor 
publicată în volum (1857), și cea anterioară, apărută în 
Albina românească (1839, nr. 75, 85, 102) sau în Dacia literară 
(1840), există o serie de deosebiri care se explică prin preo- 
cupările lui C. Negruzzi de a-și „munteniza“ limba. Iată 
cîteva exemple: | 


ALBINA ROMÂNEASCĂ PĂCATELE TINEREŢELOR 
1839, nr, 73, p. I: am agiuns p.253: am ajuns 
nr. 85, p. I; trimisă p.265: trimise 
adusă p.266: aduse 
nr, 85, p. II: stlește p.267:  silește 
nr, 102, p. Ill:se rădicară, p.148: se ridicară 


p.IV:  sămâăna p.150: semăna: 
DACIA LITERARĂ | 
1840, nr. 25, p. 18: avusesă p.116: avusese 
p.139: de a vede p.121,128: de a vedea 
p. 12: nu te vre p.112,113: nu le vrea 
nu mă vre nu mă vrea 
vom ave vom avea! 


Evoluția modului de a scrie al lui C. Negruzzi, modifică- 
rile introduse în versiunile succesive ale scrierilor sale ilus- 
trează începuturile de unificare a fonetismului limbii literare 
de la mijlocul secolului al XIX-lea. „Muntenizarea“ limbii 
autorilor moldoveni a fost combătută la timpul ei de G. Său- 
lescu (în Albina românească, 1838, nr. 51, supliment), care 
învinuiește pe unii dintre scriitorii de la Iași că „momițesc“ 
pe munteni, lăsîndu-se influențați de I. Heliade Rădulescu. 

În a doua jumătate a secolului al XIX-lea se accentuează 
tendința de înlăturare a particularităților fonetice dialec- 


1 Vezi P. V. Haneș, Deswltarea Pimbii literare române în prima jumdlate a secolului al 
XIX-lea, Bucureşti, 1927, p. 162—164. 


tale în limba literară. În această privință, comparația cu 
fonetismul textelor din secolele anterioare e deosebit de 
instructivă. Astfel, dacă ne referim la palatalizarea labialelor, 
care e atestată într-o serie de texte din secolul al XVII-lea 
și al XVIII-lea (fenomenul se întilneşte în mod normal pentru 
Í, trecut la 4, pe cînd pentru v, 7, b și p, mai rar), constatăm 
că la mijlocul secolului al XIX-lea fenomenul apare rareori 
în limba literaturii, și numai pentru f: hini „fini“, hinisoare 
„finișoare“, la A. Russo 1; hiertură, hiartă, hiară, la Anton 
Pann 2. Heliade Rădulescu — care s-a străduit să „codifice“ 
normele limbii literare —se pronunță hotărît împotriva 
formelor cu labialele alterate: „Sonurile de pe aceeași căl- 
cătură sînt de aceeași natură, cu o octavă mai sus sau mai 
jos pe scara proferetică, și de aceea se şi pot lua una drept 
alta. A călca însă în gît, în loc de a călca în buze, a produce 
adică un g în loc de b, este ca și cînd în muzică am face 
să se audă un /a în loc de do. În muzică iese o notă falsă, 
în limbă o cacofonie. Este disacord dară, cacofon, fals — sub- 
liniază Heliade Rădulescu —a zice ghine în loc de bine, 
kept în loc de pept; kelle, moghilă în loc de pelle, movilă; 
hir, her, hiu în loc de fir, fer, fiiu; nu se pot schimba labialile 
în guturali peste trei călcături 2“, 


Fonetisme arhaice. Pînă la impunerea defi- 
nitivă a fonetismului considerat literar, formele mai vechi 
continuă să coexiste alături de formele noi, uneori, chiar 
în limba aceluiași scriitor. La Alecu Russo, de pildă, alături 
de fonetismul răpede (Scrieri, ed. cit., p. 126) şi răpide (ibid., 
p. 26, 28); cf. la același autor, Zăcuitor (tbid., p. 82, 119, 
155, 165) și locuitor (p. 122). Fonetismul rumpe apare la 
Budai-Deleanu, la Asachi, la Russo şi, mai tîrziu, la Emi- 
nescu. E de remarcat că multe din aceste fonetisme se întîl- 
nesc regional atît în limba din secolul al XIX-lea, cît ṣi în 
limba din zilele noastre. 

Unii scriitori fac apel la elemente arhaice din necesități 
artistice (pentru adecvarea formei la conținutul de idei, 


1 Al, Russo, Scrieri, ed. P. V. Haneș, p. 20. i 
? Anton Pann, Culegere de proverburi sau Povestea vorbei, cd. G. Adamescu, I, p. 13, 16; 
II, p. 56. 


3 Heliade Rădulescu, Geniul limbilor în genere şi al celei române în parte, in Opere, Bucu- 
rești, 1943, ed. D. Popovici, vol, 11, p. 375. i 

pentru realizarea rimei etc.). M. Eminescu, cunoscător pro- 
fund al limbii noastre vechi, a inserat în versurile sale 
cuvinte cu fonetism arhaic. Astfel, neci (= nici), în 
Mortua est (ms., I, p. 301/43) 1: „afară de zile meci aur, meci 
nume“; înemi (pl.) în Rugăciunea unui dac (I, p. 115): „au 
cine-i zeul cărui plecăm a noastre inemi?“ (rimează cu: 
în sine-mi); dirept (= drept) în Umbra lui Dabija-vodă (IV, 
p. 350/34): „fiind cu milă și dirept“; preste (= peste) în 
Scrisoarea III (ms., II, p. 253): „Am jurat ca preste dînșii 
să trec falnic fără păs*. 

În nuvelele sale istorice, Alexandru Odobescu a introdus, 
uneori, cuvinte cu fonetisme arhaice. Iată cîteva exemple 
din Mihmea-vodă cel rău 2: blăstem, (p. 85), ne-au trămis (p. 87), 
să o jăfuiască (p. 87, 91), preste (p. 88), zeară (p. 121), va 
răsipi (p. 122), trămitere (p.. 194). 

Din consideraţiile noastre de mai sus, referitoare la fone- 
tismele regionale și arhaice, rezultă necesitatea, pentru 
cercetător, de a înregistra particularitățile fonetice, dialec- 
tale și arhaice ale textelor literare provenite din regiuni 
diferite, de a urmări pe baza unui material cît mai bogat, 
cum se elimină, în diverse stiluri, de-a lungul evoluţiei limbii, 
unele dintre aceste particularități și cum, dimpotrivă, altele 
se consolidează, fiind consacrate în limba literară. Exami- 
narea părerilor exprimate de diferiți oameni de cultură ai 
epocii, în acest domeniu, poate da unele indicaţii utile cer- 
cetătorului, în legătură cu modul de elaborare a normelor 
fonetice ale limbii literare unice. 


Fonetismul neologismelor. O problemă care 
nu trebuie scăpată din vedere de cel.care studiază limba 
literară din secolul al XIX-lea, e cea referitoare la aspectul 
fonetic al neologismelor. Materialul de fapte e deosebit de 
bogat pentru această perioadă, dată fiind pătrunderea masivă 
de termeni noi în limba literară, în tot cursul secolului al 
AI X-lea. 

Problema prezintă importanță din mai multe puncte 
de vedere. Aspectul fonetic al neologismelor ne lămurește 


1 Citatele trimit la ediţia D. Panaitescu-Perpessicius, M. Eminescu, Opere, Bucureşti, 
1939 și urm. 
2 Al. I. Odobescu, Opere, E,S.P.L.A., București, 1949. 

asupra limbii din care aceste elemente noi au fost împrumu- 
tate. 

Din limba germană, uneori prin intermediul limbii ruse, 
vin neologismele cu f: canțelarie (Russo, ed. Haneș, p. 70); 
ofitialitate (p. 76); prințip (p. 92, 94, 95, 124); din limba 
franceză, la Kogălniceanu (op. cit.), cuvinte ca: amploiat, 
sujet (p. 42); uvraj (p. 87) etc.; din limba italiană, la C. Ne- 
gruzzi (op. cit.): gergul „jargonul“, ghiefată „înghețată“ (I, 
p. 212), stravagant (I, p. 56) etc. | 

n procesul de adaptare a termenilor noi la normele fo- 
netice tradiționale ale limbii, se pot constata numeroase fluc- 
tuații și ezitări. De exemplu, la Alecu Russo (op. cit.): 
oficial (p. 70, 71, 82) și ofițial (p. 95); ofitialitate (p. 76); 
Princip (p. 50, 59, 113, 116, 121, 156, 161, 165), principiu 
(p. 157) şi prințip (p. 92, 94, 95, 124); la M. Kogălniceanu 
(op. cit.): capilalie (p. 56, 57, 58, 59), capitală (p. 59), 
cestiune (p. 120, 121, 138 etc.), cestie (p. 152), chestie (p. 148) 
chestiune (p. 153, 157); social (p. 14, 116), sosial (p. 95, 96) 
soțial (p. 15, 39); societate (p. 14, 165), sosietate (p. 93, 94), 
soțietate (p. 24, 27); sugiet (p. 25), sujet (p. 44); serios (p. 25, 
58, 107), serioz (p. 19, 22, 90). 

Aspectul fonetic al neologismelor ne poate arăta, așadar, 
de unde s-a efectuat împrumutul (uneori se poate stabili, 
ținind seama de acest criteriu, dacă neologismul a pătruns 
pe cale scrisă:sau pe cale orală), iar înregistrarea diverselor 
variante, care apar la același autor, sau la autori diferiți 
din aceeași epocă, ne poate orienta asupra modului în care 
„s-a impus cuvîntul cu forma definitivă în limba literară. 


? 


2 


Studierea particularităților fonetice ale monumentelor 
scrise din secolul al XIX-lea — în special a operelor apar- 
ținind literaturii artistice — pune însă și alte probleme 
decit cele schițate mai sus. 

n interpretarea faptelor fonetice din limba unei creaţii 
artistice, cercetătorul trebuie să deosebească particulari- 
tățile fonetice care aparțin vorbirii autorului, de particu- 
laritățile fonetice caracteristice exprimării diferitelor perso- 
naje (uneori, e necesar să se țină seama chiar de deosebirile 
dintre fonetismele care apar în exprimarea anumitor perso- 
naje). Și în cazul acesta, cercetătorul trebuie să rețină fone- 
tismele specifice limbii populare, fonetismele regionale, 

arhaice (în opoziție cu cele consacrate în limba literară), 
să noteze aspectele fonetice ale neologismelor din vorbirea 
personajelor. 

Să ilustrăm cu cîteva exemple, din scrierile lui I. L. Cara- 
giale, necesitatea de a respecta indicația metodologică de 
mai sus. În Art. 274, Caragiale foloseşte, de pildă, neologismul 
avocat. Bucata începe astfel: „Un biurou de avocat. Ora. 
nouă dimineața. Avocatul, un licenţiat începător...“ (p. 78) 1. 
În aceeași schiță însă, în vorbirea cucoanei Tarsiţa Popeasca, 
ca și în aceea a lui Popa Petcu, cuvîntul apare cu alt aspect 
fonetic: „Cocoana. — Las'că-i spui eu tot lu domnu avucatu“ 
(p. 78); sau: „Părintele. — Găseşte-le [motivele], taică! 
de ce ești dumneata avucat?“ (p. 86). Pe cînd fiul Tarsiţei, 
tinărul Lae Popescu, despre care autorul menționează că 
„are aerul unui impiegat de minister“, folosește forma avocat: 
„Tînărul. — Dumneaei, domnule avocat, am martori, umblă 
toată ziulica pe la tanti ale dumneaei...“ (p. 81). 

În schița Monopol, un personaj exclamă: „— Las’, coane 
lancule, îmi zice, ploaia aiasta e bună după atîtea călduri 
dropicale“ (p. 162). Pe aceeași pagină, în vorbirea autorului, 
termenul apare cu fonetismul din limba literară: „Domnul 
fie lăudat ! el care ne trimite răcoare după căldurile tropicale“. 

Sînt semnificative nu numai deosebirile dintre fonetismele 
care apar în expunerea propriu-zisă a autorului și cele din 
exprimarea personajelor, ci chiar, așa cum am amintit mai 
sus, deosebirile în aspectul fonetic al acelorași cuvinte din 
vorbirea diverselor personaje. Iată, bunăoară, încă un exemplu, 
tot din Art. 274. E vorba de aspectul fonetic al verbului a 
divorța. În exprimarea avocatului, apare forma din limba 
literară, pe cînd . Tarsița Popeasca și Popa Petcu folosesc 
cuvîntul cu fonetismul specific vorbirii populare: „Cucoana. 
— Ei! Nu te mai face acu... Miţa, de! care ai devor/at-o dum- 
neata...“ (p. 79); sau: „Tiînăra. — De aia am venitără la 
dumneatale. Avocatul. — La mine... Popa. — Pentru ca 
s-o devorțezi. Avocatul. — O divorțez“ (p. 85). 

I. L. Caragiale, care avea un simț deosebit de observație, 
a notat cu o extraordinară preciziune diferite fonetisme spe- 
cifice vorbirii eroilor săi. Pentru a-și individualiza personajele, 
Caragiale folosește, uneori, în același context, un același 


1 Citatele trimit la I. L. Caragiale, Opere, vol, II, ed. P. Zarifopol. 

termen, însă cu fonetism deosebit, după cum cuvîntul apare 
în gura unuia sau a altuia dintre interlocutori. lată cum 
apar cuvintele jachetă şi bilet în conversaţia dintre d. Lefter 
și chivuţă (Două loturi): 

„Cum intră, o înconjură toți trei musafirii; d. Lefter 
o ia de piept: 

— Unde mi-e jacheta ? 

— Care jaghelă ? 

— Jacheta a cenușie. 

— Care jaghelă cenușie? 

— Jacheta cu biletele... 

— Care belele, boiarule?“ 1 

Rezultă, așadar, din exemplele menționate, obligația 
pentru cercetător de a înregistra fonetismele de acest fel 
și de a ţine seamă, în interpretarea lor, de faptul că un autor 
urmărește să individualizeze, și pe această cale, personajele 
operelor sale. 


Indicaţiile de ordin metodologic, pe care le-am schițat 
mai sus, sînt menite să atragă atenția celor care se ocupă 
cu limba literară din secolul al XIX-lea asupra cîtorva 
probleme referitoare la studierea aspectului fonetic al textelor 
literare din epoca respectivă. Consideraţiile noastre arată 
cît de variate sînt problemele care se pun și cît de necesară e 
adunarea unui bogat material informativ în acest domeniu. 

Cercetarea critică a materialului fonetic al textelor de 
limbă literară din secolul al XIX-lea ne procură o serie de 
informații asupra stadiului fonetic al limbii din această epocă, 
asupra variațiilor regionale și a căilor prin care au intrat 
cuvintele noi în limba literară. Dacă cercetarea e bine condusă, 
ea ne duce la concluzii care întregesc imaginea ce ne-am 
făcut-o despre limba literară din secolul al XIX-lea, în baza 
examinării materialului morfologic, sintactic şi lexical. În 
felul acesta, fonetica ocupă un loc de frunte în studierea 
și cunoașterea limbii literare din secolul al XIX-lea. 


11, L. Caragiale, Opere, ed, cit, t. 1, p 158. 


G. IVĂNESCU 


ÎNDRUMĂRI ÎN CERCETAREA MORFOLOGIEI 


S-a arătat de mai multe ori că cercetarea limbii literare 
românești, în special a celei moderne, a fost lăsată de lingviștii 
români pe ultimul plan. Nu avem încă o lucrare în care să se 
fi înregistrat și clasificat faptele cronologice și după natura 
lor, și în care să se fi încercat a se prinde măcar în linii mari, 
formarea și evoluția limbii literare românești. Nu sîntem 
lămuriţi nici măcar asupra limitelor dintre ele, deși se pare 
că toată lumea face distincție între o limbă veche și una nouă. 
Epoci întregi din dezvoltarea limbii noastre literare stau 
complet necunoscute și astăzi în fața noastră, singura epocă 
mai bine cunoscută fiind aceea a secolului al XVI-lea. 

Cîteva observaţii interesante despre epocile ulterioare 
a făcut G. Ibrăileanu în cursurile sale netipărite, de Istoria 
literaturii române moderne ţinute la Universitatea din Iași, 
începînd din 1909, în special în cel închinat epocii 1780— 
1840, pe care criticul ieșean o numea epoca Conachi. Din 
nefericire, Ibrăileanu n-a avut timpul necesar pentru a în- 
jgheba un text definitiv al cursurilor sale universitare; în ce 
privește cursul pomenit, ca și cel consacrat epocii dintre 
1840 și 1880, numită de Ibrăileanu epoca Alecsandri, sîntem 
obligați a pleca numai de la textul redactat și litografiat 
de acad. I. Iordan în 1909—1911, pe cînd era student al 
Universității din lași. Editările litografice ulterioare ale 
acestor cursuri reiau de fapt acest text, așa încît numai 

datorită muncii din anii de studenţie ai acad. I. Iordan s-a 
pus la îndemiîna contemporanilor și s-a salvat pentru poste- 
ritate un adevărat monument de gîndire în domeniul istoriei 
limbii noastre literare și al literaturii românești moderne. 
Periodizarea justă a literaturii noastre, clasificarea scriito- 
rilor, din fiecare epocă după caracteristicile operelor. lor Și 
explicarea acestor opere prin apartenența de clasă a scriito- 
rilor constituie numai unele din calitățile cursurilor de istorie 
literară ale lui Ibrăileanu. Cu revizuiri de ordin formal și cu 
unele completări necesare pentru o operă atît de veche, aceste 
cursuri ar trebui astăzi tipărite, pentru toată bogăția de idei 
cuprinsă în ele și pentru viziunea originală și în mare parte 
justă asupra dezvoltării literaturii noastre moderne. Âcolo 
Ibrăileanu a trasat și o istorie a limbii literare românești, 
care, deşi cere corectări și completări, rezolvă unele probleme 
ale dezvoltării limbii literare românești. 

Ceva mai tîrziu, după primul război mondial, O. Densu- 
sianu, în cursurile de asemenea netipărite, ținute la Univer- 
sitatea din București, despre Evoluţia estetică a limbii române, 
s-a ocupat cu un domeniu de fapte mai restrîns: numai cu 
aspectele estetice ale limbii literare românești, nu și cu însăși 
formarea și evoluția acestei limbi literare, în „materialitatea“ 
ei. Este drept că, după cercetătorul pomenit, nu se poate 
face distincție între faptele lingvistice considerate în „mate- 
rialitatea“ lor și valorile estetice ale acestor fapte, adică 
utilizarea lor estetică, întrucît, după părerea sa, s-au impus 
scriitorilor și mulțimilor numai acele fapte de limbă care 
erau simțite de toți ca mai frumoase. Dar, oricum a gîndit 
Densusianu asupra limitelor esteticului în limbă, el s-a 
ocupat mai ales de fapte marginale istoriei limbii literare, 
întrucît înainte de toate trebuie studiat sistemul lingvistic, 
organismul lingvistic în evoluţia sa, și apoi valorile estetice 
ale diferitelor elemente ale acestui sistem, măiestria cu care 
aceste elemente sînt utilizate de diferiţi scriitori sau de indi- 
vizii vorbitori. Valorile estetice ale faptelor de limbă și ele- 
mentele limbii care au numai o funcție estetică nu pot fi 
stabilite decît după ce s-a fixat și descris organismul însuși 
al limbii, și de aceea încercarea lui Densusianu de a trasa 
liniile evoluției estetice a limbii române n-a dus la rezultatele 
la care duce de fapt, făcută mai sistematic. 

O serie de interesante observaţii asupra limbii literare 
românești din epoca modernă găsim și la acad. Iorgu Iordan, 
Limba română actuală, ed. a Il-a, Bucureşti [1947], deși 
autorul își propusese să studieze numai limba română dintre 
cele două războaie mondiale. Multe din constatările făcute 
de autor sînt de fapt valabile și pentru limba literară din 
secolul al XIX-lea, și-și găsesc adevărata explicație numai 
în cadrul proceselor care au avut loc în limba literară din 
acel timp. Astfel, ca să dau cîteva exemple, faptul constatat 
de I. Iordan (p. 29—31), că numai neologismele terminate 
în -agiu (ca avantagiu) au și forme de origine franceză, ter- 
minate în -aj (ca avantaj), nu și neologismele terminate în 
-egiu (ca privilegiu), se explică prin uzul unor scriitori din 
secolul trecut, care au întrebuințat formele în -aj alături 
de cele în -egiu, și care vor trebui identificați. E semnificativ 
faptul că -aj se găsește și la un scriitor ca Heliade Rădulescu, 
care, ca un italienizant ce era, ar fi trebuit să prezinte numai 
forme în -agiu. Tot așa, faptul că verbe neologisme de origine 
latină și romanică, precum a prefera și a preferi, a repeta 
și a repeți etc. (v. p. 130—131), au o dublă formă, adică o 
dublă conjugare, I și a IV-a, deși în latină erau de a III-a, 
se explică prin diversele curente de adaptare a neologismelor, 
care s-au manifestat la noi în veacul trecut: formele în -a, 
de origine franceză, se datoresc scriitorilor ce au reprezentat 
această influenţă, iar celelalte, în -i, se explică, cum a arătat 
însuși I. Iordan, prin intelectualii care luau ca model cuvin- 
tele românești populare înrudite: a suferi și a peti. Şi dacă 
Heliade Rădulescu propunea (vezi mai jos, 5) forma întru- 
cîtva deosebită de cea de azi a repeti vom găsi la Maiorescu 
(Critice, 1874, p. 328): forma de azi: s-au repetit. Va trebui 
să căutăm, printre scriitorii veacului trecut, pe cei care au 
reprezentat în scrisul românesc tendințele despre care am 
vorbit aici. Adesea acad. Iordan însuși citează, alături de 
faptele de limbă contemporane, și fapte din limba literară a 
secolului trecuţ, cum vom avea ocazia să constatăm mai 
jos. 

Tudor Vianu a publicat, în revista Limba română (1954, 
nr. 4), un luminos articol intitulat: Din problemele limbii 
literare române a secolului al XIX-lea, în care s-au arătat 
mai clar ca oricînd unele din liniile principale de dezvoltare a 
limbii literare românești în secolul al XIX-lea. 


Lucrarea mai veche, a lui P. V. Hanes, Dezvoltarea limbii 
literare (românești ) în prima jumătate a secolului al XIX-lea 
(București, 1904), retipărită fără schimbări în 1927, cuprinde 
un material destul de bogat, dar autorul nu l-a clasificat 
şi explicat bine întotdeauna și n-a tras concluziile care se 
impuneau: liniile generale ale dezvoltării limbii literare 
din secolul al XIX-lea au rămas în multe privințe neclare 
și după aceea. | 

Indreptările metodologice ce vor fi expuse aici constituie 
o examinare de metode și o trasare a unui plan de muncă 
și pentru autor. Drept vorbind, nici nu avem a face numai 
cu niște indicații metodologice. O lucrare ca aceea de față 
are și alt rost: ea trebuie să dea indicaţii asupra faptelor 
care trebuie culese din texte. Şi întrucît această lucrare se 
imitează numai la faptele morfologice, care nu sînt prea 
numeroase, se poate încerca aici chiar o enumerare a celor 
mai importante dintre ele sau a unora care reprezintă tipuri 
diverse. Procedind astfel, lucrarea de față va deveni și mai 
folositoare cercetărilor limbii literare românești din secolul 
al XIX-lea. Se va vedea însă că esenţialul nu e numai înre- 
gistrarea și clasificarea acestor fapte. Va trebui să se procedeze 
și la explicarea lor, și atenția noastră se va îndrepta și asupra 
acestui fapt, cu atît mai mult cu cît în această privinţă sînt 
necesare îndrumări metodologice în sens strict, căci comple- 
xitatea faptelor îngreunează foarte mult posibilitatea de 
explicare. De aceea lucrarea de față, cu tot caracterul ei 
metodologic, se transformă de fapt într-o lucrare, — e drept 
că provizorie, — asupra morfologiei limbii literare românești 
a secolului al XIX-lea. | 


Timp de aproape un secol de pe la 1780 pînă la 1880, 
limba literară românească a fost supusă unui proces de per- 
fecționare și îmbogățire din partea scriitorilor români, care 
încercau să exprime în ea gindirea și sentimentele omului 
modern, ceea ce a dus la multe schimbări ale limbii literare. 
Nu e acum timpul să arătăm bazele sociale ale acestor trans- 
formări lingvistice. Vom spune numai că în aceeași epocă 
s-a petrecut și lupta de înlăturare a feudalismului și de creare 
a statului burghez român. Luînd ca model limbile literare 
ale popoarelor cu o cultură mai veche, scriitorii din acel timp 

căutau să creeze din limba românească un instrument cât 
mai adaptat pentru comunicare și expresie. Modul în care 
însă acești scriitori credeau că trebuie schimbată și îmbo- 
sățită limba literară varia mult de la unul la altul şi s-a 
cristalizat în fiecare provincie în curente deosebite, adesea 
chiar în cadrul aceleiași provincii în mai multe curente, Toţi 
își puneau problema creării limbii literare unitare a poporului 
român, adică a limbii naţionale, încă neexistentă pînă atunci, 
dar fiecare o înțelegea altfel. Prin traduceri, prin opere ori- 
ginale, prin manuale școlare, prin textele de legi, prin presă, 
prin gramatici și dicționare chiar, fiecare curent își realiza 
limba pe care o voia, iar masele de intelectuali din fiecare 
provincie își însușeau în mare parte modul de a vorbi și de 
a scrie al reprezentanților cu autoritate ai curentelor de limbă 
ce se luptau unul cu altul. Oricît de aberante erau unele 
dintre aceste sisteme, susținătorii lor nu s-au putut abate 
total de la limba poporului, care constituia baza pe care se 
ridica orice sistem. Din toată această frămîntare, din toată 
această luptă, a ieșit, spre sfîrșitul epocii pomenite, o limbă 
literară nouă, acceptată cu mici variații de toată lumea. 
Cum era și de așteptat, au învins curentele care reprezentau 
bunul-simț, adică acelea care nu nesocoteau de loc limba 
poporului. Această limbă, care a rămas după aceea relativ 
neschimbată, e limba pe care o vorbim și o scriem și astăzi, 
e limba literară modernă. Cel care vrea să studieze morfologia 
acestei limbi studiază de fapt formarea limbii literare române 
moderne, a limbii române naționale. 

“Metoda primă, fundamentală a cercetării limbii literare 
a secolului al XIX-lea se reduce la o comparaţie între limba 
nouă Și cea veche. Studiile de pînă acum asupra limbii noastre 
literare se mărginesc de obicei a descrie formele limbii vechi, 
fără raportarea la cele moderne, sau formele limbii moderne, 
fără raportarea la cele vechi. De aceea ele nici n-au constatat 
procesele care au avut loc la începutul limbii moderne, cu 
atît mai puțin au arătat ele geneza formelor caracteristice 
limbii noi sau timpul pătrunderii acestor forme între normele 
limbii literare. Numai cine știe că în limba veche erau nor- 
male și Singurele întrebuințate fapte ca ei cînta, ei vedea, 
el au făcut etc., poate să vadă că, în trecerea de la limba 
veche la cea nouă, au avut loc unele schimbări morfologice 
ale imperfectului și perfectului compus. El va căuta apoi să 


25 


stabilească timpul şi locul apariției acestor schimbări ale 
limbii literare, — aceasta înseamnă a arăta la ce scriitori au 
apărut ele întîi și în ce scrieri ale lor, — și după aceea va 
căuta să arate geneza acestor schimbări. Cel care studiază 
morfologia limbii literare românești din epoca modernă, 
de altfel întocmai ca și cel care studiază fonetica, sintaxa 
și lexicul, va putea apoi arăta direcțiile generale ale schimbării 
morfologice a limbii. Noi vom căuta să luăm în discuție aici 
mai ales faptele morfologice neglijate pînă nu de mult de 
lingviştii români sau acelea asupra cărora avem de spus 
lucruri noi, și vom încerca să le dăm o explicație, să arătăm 
sensul apariției și succesului lor în limba literară. Procedînd 
astfel, nu numai vom atrage atenția cercetătorilor asupra unor 
fapte esențiale din dezvoltarea. limbii române literare, dar 
vom da și un exemplu practic de metodologie a acestor cer- 
cetări. 

Comparaţia limbii noi cu limba veche se reduce, pentru 
orice cercetător care parcurge textele din secolul trecut, 
la două operații: pe de o parte, la constatarea deosebirilor 
dintre limba textelor și limba mai veche, care trebuie bine 
cunoscută, pentru a se putea vedea cum a luat naștere cea 
nouă; pe de alta, la constatarea deosebirilor dintre limba 
textelor și limba de azi. Deosebirile față de limba veche se 
explică fie prin pădrunderea în limba literară a unor fapte 
de limbă care pînă atunci fusese numai populare sau fami- 
liare, fie prin împrumut din vreo limbă străină de cultură, 
fie prin însuși actul de creaţie al unui scriitor sau gramatic. 
(Şi această ultimă ipoteză, care pare pentru moment curioasă, 
se verifică în unele cazuri.) Deosebirile față de limba de azi 
se explică fie ca o transmisiune din limba veche, în virtutea 
tradiției: literare, —și se va constata că limba literară 
a secolului al XIX-lea merge în atitea privințe cu limba veche, 
— fie prin pătrunderea în limba scrisă, cu sau fără intenția 
de a deveni literare, a unor fapte populare, fie prin modul 
divers de a adapta neologismele sau de a crea elemente 
lingvistice noi. Extragerea materialelor trebuie făcută pe 
baza operelor tuturor scriitorilor importanți, dar și pe baza 
manualelor și a periodicelor, a textelor de legi, a proclamaţiilor 
etc., pentru că numai în felul acesta se va putea constata 
pînă la ce dată se mai utiliza un fapt din limba veche și la 
ce dată apar în limba literară inovațiile ce caracterizează 

limba modernă. Vor trebui cercetate şi gramaticile care au 
avut mare influență asupra publicului, precum e aceea a lui 
I. Heliade-Rădulescu (Gramatică românească, [Sibiu], 1828). 

Două sînt marile probleme pe care le pune procesul com- 
plicat de trecere de la limba veche la limba nouă: 1) cum s-a 
produs modernizarea limbii, adică transformarea ei într-un 
instrument de comunicare și expresie, care, rămînînd cît mai 
apropiat de limbajul poporului, să fie totuși la înălțimea 
culturilor moderne și 2) cum s-a produs unificarea limbii, . 
cu toate că s-a plecat de la o limbă literară deja diferențiată 
pe regiuni și cu toate: că încercările de modernizare s-au 
făcut adesea în sens divergent. Aceste două probleme sînt 
determinate de cele două mari procese care le putem distinge 
în dezvoltarea limbii literare din acel timp. Cele două pro- 
bleme însă nu se pot trata separat, cum nici cele două pro- 
cese nu se pot separa de fapt unul de altul. O separare a 
lor nu este posibiliă decît în idee și e dictată de nevoia de 
organizare, de sistematizare a materialului, de nevoia de a 
vedea sensul dezvoltărilor, Pînă acum însăși trecerea de la 
limba veche la cea nouă a fost neglijată de unii cercetători, 
Sperăm că faptele invocate în lucrarea de față vor convinge 
pe oricine că epoca despre care am vorbit separă două faze 
fundamentale ale limbii noastre literare. S-a crezut pînă 
acum că procesul de modernizare a limbii a fost aproape 
exclusiv de ordin lexical și a constat mai ales din împrumu- 
tarea a nenumărate neologisme și din crearea a nenumărate 
calcuri lingvistice. Vom arăta aici că această modernizare a 
avut loc și pe plan morfologic. Procesul de unificare a limbii 
românești, care are loc în secolul al XIX-lea, de asemenea 
a fost neglijat de unii cercetători, anume de acei care, ca 
J. Byck (Studii și cercetări lingvistice, V, 1—2, p. 32, în 
articolul Vocabularul științific şi tehnic în limba română din 
secolul al XVIII-lea), pun în secolul al XVIII-lea „desă- 
virșirea acestei unificări“. De fapt în secolul al XVIII-lea 
limba literară românească era diferențiată după regiuni, 
deși cărțile bisericești tipărite, precum și alte tipărituri, din 
Ardeal și Moldova, prezentau unele fenomene ale limbii 
literare întrebuințate pînă atunci numai în Muntenia. Am 
vorbit şi altă dată (Problemele capitale ale vechii române 
literare, p. 66—137), despre dialectele literare românești 
care există pînă pe la 1880. Trecerea de la limba veche la limba 

nouă nu se poate înfățișa înaintea ochilor decît înfățișîndu-ne 
și aceste diferențe de limbă, ce dispar în favoarea limbii 
naționale unice. Procesul de formare a limbii literare moderne 
nu se poate separa de acela de formare a limbii naţionale. 

Cel care studiază morfologia limbii literare românești 
din veacul al XIX-lea trebuie să fie deci atent și la cercetarea 
diferențelor morfologice de la o regiune la alta. La sfîrsitul 
secolului al XVIII-lea existau diferențe nu numai in ce 
priveşte lexicul limbii literare din Moldova și Ardeal pe de 
o parte, şi Muntenia pe de alta, dar și în ce priveşte morfo- 
logia. Totuşi în această privinţă deosebirile vor fi mai mici 
decît în celelalte domenii ale limbii. Vom avea deosebiri 
mari numai cînd e vorba de morfologia elementelor neolo- 
gistice, savante, creaţii ale scriitorilor. Tot aici intră desigur 
şi deosebiri de fonetică, care se reduc la unele de morfologie, 
întrucît apar numai în formele gramaticale: mold. și ard. 
pășește, pășeaște ; slujește, slujeaște etc., față de munt. pășaște, 
slujaște etc. Forme de tipul celor din urmă se găsesc în 
volumul de poezii al lui Creţeanu, Pentru patrie și libertate, 
București, 1879, ceea ce ne arată că atunci încă mai existau 
la noi dialectele literare din epoca veche. Dar avem și deosebiri 
pur morfologice, ca munt. voiu „vreau“ și va „vrea“ față de 
vre[alu, vre[a] din Ardeal și Moldova, alături de v[r]oiesc, 
ulrloește. Formele voiu „vreau“ și va „vrea“ caracterizau 
pînă spre sfîrșitul secolului al XVIII-lea limba literară veche 
din toate provinciile (astfel va „vrea“ se găsește și la Neculce). 
Dar pe la sfîrșitul acestui secol pătrund în limba literară din 
Ardeal și Moldova formele populare vre[a)u, vre[a] și v[r]oesc, 
ulrJoiește, iar vechile forme rămîn să caracterizeze numai 
dialectul literar muntean, pînă pe la 1880, cînd și scriitorii 
munteni, de exemplu Caragiale, întrebuințează forma voiește 
(Opere, V, Articole politice și cronice, ediţie îngrijită de Şerban 
Cioculescu, p. 24; într-un articol din ziarul Timpul, 1879). 
Dacă totuși personajele comice din operele lui Caragiale, scrise 
în același timp, spun voiu „vreau“ (Zița, Tipătescu și Cata- 
vencu), desigur nu mai avem a face cu un fapt de dialect 
literar, ci cu redarea realistă a limbii orașelor muntene din 
acel timp. Dar informațiile date aici despre formele acestui 
verb sînt prea puține. Ele trebuie înmulțite pe baza a nume- 
roase texte. 

Avem și alte deosebiri morfologice pe provincii în limba 
literară a secolului al XIX-lea. Astfel, mold. si ard. simt, 
cred și văd, față cu munt. simg, crez și văz. Ultimele două 
se mențin în limba scrisă și vorbită de munteni și după 1880. > 
Forma simt pare a fi dispărut, pentru a fi înlocuită cu simtesc. 
Va trebui să se urmărească și repartizarea în operele literare 
scrise în diferitele provincii, a formelor puiu, tiu, saiu etc., 
față de pun, țin, sar etc., ale căror arii se prezintă altfel 
decît pentru verbele examinate anterior, atît în dialectele 
teritoriale, cît și în limba literară. 


Înainte de a arăta ce probleme de metodologie pune. 
limba literară a secolului al XIX-lea, să mai lămurim o 
chestiune principială. Acad. I. Iordan a arătat (Studii şi 
cercetări lingvistice, V, 1—2, p. 154—155, în articolul Despre 
limba literară), că trebuie să facem distincție între limba 
literară, care e limba de cultură a unui popor, și limba scrisă, 
care cuprinde și alte forme ale limbii unui popor, de exemplu 
cea populară, atunci cînd cel ce serie nu cunoaște bine limba 
literară. De aceea trebuie să distingem, în cadrul limbii scrise, 
între ceea ce este literar și ceea ce este fapt popular sau 
familiar, fapt de jargon sau de argou. Nu orice fapt de limbă 
care apare în scris este un fapt literar. Normele limbii literare 
sînt create de tradiția mai veche a limbii scrise Și ele apar 
numai la oamenii de cultură, care sînt; de obicei și cunoscă- 
tori ai limbii literare, nu și la cei care au puţină cultură sau 
care, din diferite motive, au părăsit tradiția de limbă mai 
veche, cum e cazul lui I. Neculce. Astfel acest scriitor intro- 
duce pentru prima oară în limba scrisă o serie de forme 
populare, care constituie pentru el norma lingvistică unică: 
viitorul oiu face, a face, infinitivul a vroi în loc de a vrea 
etc.! Aceste fapte nu erau atunci literare şi ele nu vor deveni 
literare nici după aceea, chiar dacă apar la alţi scriitori, cu 
intenția de caracterizare a unor personaje sau pentru a crea 
stilul popularizant și pe cel familiar. Astfel procedează Alec- 
sandri (Iorgu de la Sadagura) lași, 1844, cînd creează persona- 
jele sale: Pitarul Damian: „căii oi da bacșiș bun“ (p. 5); 
Gahiţa: „Mi-a veni prilejul să-mi răsbun“ (p. 39) și Iorgu 


» Viitorul popular cu oiu ṣi a se întilneşte totuși, deși mai rar, și la M. Costin. 


de la Sadagura: „Aista-i Graful cel vestit“ (p. 62). Dar cînd 
Alecsandri vorbeşte el însuși întrebuințează voiu, acest: 
„va trece cu vederea și va ierta“ (p. 82); „pînă ce acestii se 
„vor putea deprinde cu scena“ (p. 83); „Această piesă este 
o piesă de circonstance“ (p. 82); „Această idee...“ (ib.), Totuși 
chiar Gahiţa se exprimă: „cerul va fulgera, lumea st va clă- 
tina și pămîntul se va cutremura“ (p. 39), după ce întrebuin- 
tase imediat mai înainte un viitor popular cu auxiliarul a. 
În toate cazurile de mai sus, Alecsandri a întrebuințat formele 
neliterare pentru a caracteriza personajele. Altceva este cînd 
autorul însuși urmărește să se exprime familiar. În acest caz 
el întrebuințează de-a dreptul acele forme neliterare care 
creează stilul familiar. Astfel Eminescu (Adio): „De-acuma 
nu te-oi mai vedea,/ Rămii, rămii cu bine“, unde, chiar dacă 
metrul versului a obligat pe poet să recurgă la forma oi a 
verbului auxiliar, totuși el a acceptat-o pentru că ea era 
în consonanță cu stilul familiar pe care îl voia poetul, cu 
atit mai mult cu cît versurile următoare sună solemn: „Mă 
voi feri în calea mea/ De tine“. Acest limbaj familiar tindea 
el însuși și tinde să-și capete forme proprii pentru toţi româ- 
nii, şi deja Eminescu scrie (Gloss): „Zică toţi ce vor să zică, 
Treacă-n lume cine-o trece“; aici avem viitorul o trece de 
origine munteană, care apărea și la Heliade Rădulescu, și 
este preferat și azi, în vorbirea familiară, viitorului popular 
și familiar a trece, moldovenesc și ardelenesc. | 
Este clar că formele populare sau familiare ale limbii 
române, folosite pentru prima oară în mare număr de Neculce, 
au pătruns mereu în limba literară pînă azi, fără a deveni 
literare. Ele constituie numai o variantă stilistică a limbii 
literare, deși pretutindeni ele constituie forma normală a 
limbii comune vorbite, mai exact: a graiului familiar. Tre- 
buie să se studieze și formele de felul acesta, pătrunse în limba 
literaturii. Cele ardelene au pătruns în limba scrisă, prin 
„ Budai-Deleanu, iar, mai tîrziu, prin Slavici și alții. Cele 
muntene se găsesc deja la poeţii Văcărești. 


Morfologia substantivului limbii literare din secolul al 
XIX-lea pune destule probleme. Astfel avem de relevat. 
fapte ca singularul vechi și popular (cel puţin prin Moldova 
de sud este așa) copaciu față de copac, care e o refacere a 

singularului pe baza pluralului și a substantivelor ca sac, 
pl. saci. Pare foarte probabil ca forma copac să plece de la 
un anumit dialect teritorial. Avem de relevat și variante 
ale pluralului, ca munt. paseri și mold. păsări, care pot carac- 
teriza diferitele dialecte literare din veacul trecut. Pînă la 
urmă s-a impus făsări, care corespunde legii generale a plu- 
ralului femininelor cu -d- în temă: acest -d- devine la 
plural -ă-. 

Pe de altă parte, în secolul al XIX-lea avem încă lupta 
între limba veche (scrisă) și limba nouă (populară) în morfo- 
logie. Astfel, chiar la Alecsandri (Iorgu de la Sadagura, 
1844, p. 83), găsim o dată greșalele, ca în limba veche, altă 
dată greşăh, ca în graiul popular din Moldova. Aici avem 
înlocuirea unui vechi plural feminin în -e prin pluralul femi- 
nin -î. În această epocă se întrebuința foarte des și pluralul 
în -uri la unele substantive neutre care azi îl fac în -e: mor- 
mânturi, veşminturi etc. Faptul, studiat de acad. I. Iordan 
(Limba română actuală, p. 63—70; mai înainte în B. Ph., 
V, p. 1 și urm.), caracteriza și limba veche, și trebuie socotit 
ca o continuare a stărilor de lucruri din acea epocă. Avem 
în secolul al XIX-lea și cazuri cînd însuși genul substantivului 
este altul decit cel de azi: pas este neutru și cînd nu însem- 
nează „trecătoare în munţi“, cum arată pluralul pasuri, pre- 
zent la atîția scriitori, printre care și Heliade Rădulescu. Nu 
ştim dacă în acest caz avem a face cu o. transmisiune din 
limba veche. Dimpotrivă, cîmp apare des masculin în secolul 
al XIX-lea, cum arată pluralul cîmpi. Acest fapt caracteriza 
și limba literară veche, 

Nu trebuie să pierdem din vedere la morfologia substan- 
tivului nici fapte ca gen.-dat. tatine-meu, alături de tatălui meu. 
Primul se găsește la Alecsandri (op. cit., p. 39). Limba 
literară s-a fixat însă la cel din urmă, singurul care apare 
cu o declinare regulată. | 

Lupta între formele muntene și cele moldovene și victo- 
ria celor muntene se observă în cazul pluralului substanti- 
velor neutre în -ău: și Alecsandri scrie (op. cit., p. 37) pirae 
în loc de pirăie, cum ar impune pronunția populară din Mol- 
dova. Trebuie văzut cum făceau pluralul aceste substantive 
în secolul al XVIII-lea. . 

O. atenție specială trebuie acordată pronumelui, „care 
prezintă o mare varietate și fapte deosebite de cele ale limbii 

de azi. Scriitorii dintre 1830 și 1880 introduc mari schimbări 
în ce privește diferitele categorii de pronume, față de limba 
scrisă atunci. In unele cazuri avem a face cu pătrunderea 
unor fapte populare în limba scrisă. Astfel, vechiul pronume 
relativ carele, carea, pl. carii, carele își petrece în acest timp 
ultimele zile ale existenței sale. În locu-i se impune forma 
care (nu numai muntenescul și ardelenescul care, dár și mol- 
dovenescul cari, căci -i a fost socotit echivalentul popular 
al lui -e din limba cultă). Unii scriitori întrebuințează o formă 
de plural identică cu cea de singular, alții (Heliade Rădulescu, 
Hasdeu ete.) îi dau un plural în =: cari, reluat apoi de N. 
Iorga și alți scriitori. Este această formă de origine 
populară? Sau este ea o creaţie cultă? Noi am crede că s-a 
plecat de la forma populară cari, atestată pentru unele regiuni 
de textele dialectale ca formă de singular și plural, dar că 
utilizarea acestui cari ca formă unică de plural, în opoziţie 
cu forma în -e, de singular, aparține numai limbii culte, care 
a tins spre o diferențiere formală. 

Printre faptele vechi, care dispar acum din limbă, sînt 
de notat: fieștecare (Alecsandri, op. cit., p. 83), înlocuit cu 
fieşcare, fiecare; luş „lui însuși“, ce se găsește la Conachi; 
acesta „tot acesta“, apoi formele de nom. -ac. pl. şi de gen.- 
dat. ale demonstrativelor acest(a) și [a]cel[a], pe care le vom 
discuta aici. În epoca 1830—1880, probabil numai la scriitorii 
moldoveni care utilizau cronicile ca un izvor de limbă, găsim 
forma acestii „aceștia“, care caracterizează și pe Neculce 
(astfel la Alecsandri, op. ctt., p. 83). Probabil că muntenii 
și ardelenii scriau atunci altfel: aceștia. Mai interesant e 
faptul că, în epoca 1830-1840, se renunță definitiv la formele 
de gen.-dat., sg., fem., ale demonstrativelor pomenite: anume 
aceștii,|alceii, [alcei, care sînt înlocuite cu actualele forme 
acestei şi [alcelei, sau cu variantele aceștii și [alcelii, toate 
analogice, cu -st- în loc de -șț, şi cu -l- în locul vechiului -/'- 
dispărut. Probabil, ele au fost introduse în limba literară 
de Heliade Rădulescu prin opera sa literară de după 1829, 
căci în Gramatica sa n-au fost înregistrate. Va trebui să se 
studieze apariția lor la toți scriitorii din acel timp. Nu 
cunoaștem repartiția pe teren, în dialectele teritoriale, a 
formelor feminine de genitiv-dativ aceștii, acestei, [alcei, 
[a]celei — poate cele cu -st- și -l- nici nu există dialectal — 
ca să putem spune cu siguranță dacă Heliade Rădulescu 

este creatorul acestor forme sau numai cel care le-a ridicat 
la rangul de norme ale limbii literare. De altfel, la baza lor 
au putut sta și niște eventuale forme populare muntene 
ăstei și ălei, dacă asemenea forme există dialecta] și nu avem 
cumva în locul lor forme ca dștii și ăii. | 
n această epocă, faptele caracteristice limbii vechi nu 
dispar numai pentru că sînt înlocuite cu altele populare, soco- 
tite de scriitori și gramatici ca mai potrivite pentru limba 
literară nouă, ce-și făurea atunci poporul român. Citeodată 
rațiunea, judecata gramaticului sau a scriitorului intervin 
de-a dreptul în faptele de limbă și le modifică în sensul voit, 
în sensul socotit ca cel just, chiar dacă, de fapt, avem a 
face. cu o. greșeală. Astfel, formele pronominale mai vechi 
celălalt, ceialaltă, pl. ceițallalți, celela)lalte, care, cu modificări 
fonetice, se găsesc și astăzi în dialectele teritoriale, au fost 
socotite ca alcătuite nu din cela + lalt, ceia + laltă etc., 
ci din-cel + lalt, cea + laltă etc., și deci au fost înlocuite cu 
celalt, care e însă mai rar, și cu cealaltă, pl. ceilalți, celelalte. 
Greșeal a de interpretare -a pornit de Ja faptul că, dialectal 
și în limba veche, avem pronunțiile ceilalți și celelalte, ce 
păreau a arăta că pronumele în discuție sînt alcătuite din cer, 
cele +lalți, lalte, și că, la pronumele celălalt, cealalalt (dialectal 
Și cealalant ), ă sau a neaccentuat se părea a fi fost introdus 
din cauza greutăţii de a se: pronunța un dublu 7. Nu știm 
cînd a fost introdusă în limba literară românească o asemenea 
particularitate gramaticală și de care scriitor sau gramatic. 
Probabil că ea e mai recentă și că s-a răspîndit prin școală, 
deci prin chiar manualele de gramatică și prin limba regle- 
mentată a manualelor de școală. Un cercetător ca Philippide 
înregistra însă, în a sa Gramatică elementară a limbii române 
(Iași, 1897, p- 60), pe celalalt și cetalallă ca singurele forme 
„corecte ale limbii literare. | 
“În ce privește verbul, este de făcut observația generală 
că, în această epocă, de asemenea se renunță la o serie de 
fapte caracteristice limbii vechi și că, pătrunde în limbă o 
serie de alte fapte populare. Acum sînt înlăturate definitiv 
fapte arhaice chiar pentru acea vreme, ca formele tari ale 
perfectului simplu /eace și feaceră, care mai apar numai la 
scriitorii ardeleni de pînă pe la 1830 (de exemplu la Petru 
Maior; v. P. Hancș, op. cit, p. 20). După 1830 pătrund serios 
în limba literară forme ca simt, aud, cred, care și pînă atunci 

se întilnesc în texte alături de sim, auld]z, cre[d]z etc., ce 
caracterizau de obicei limba literară veche. Ar fi o greşeală 
să se creadă că formele cu -? și -[d]z, ce se găsesc la scriitori 
din secolul al XIX-lea, trebuie socotite ca muntenisme, 
cum sînt ele simţite azi, și pe drept, de oricine. În acea vreme, 
asemenea forme, ce s-ar găsi la scriitorii moldoveni și ardeleni 
nu sînt muntenisme, ci transmisiuni din limba veche. Astfel 
e cazul cu formele corespunzătoare de la Budai-Deleanu 
sau cu cele de la Conachi. Forma /ociu, care apare, alături 
de pot, la scriitori din secolul al XIX-lea, din toate provinciile, 
caracteriza și limba veche. Nu sîntem lămuriţi asupra originii 
formei pot, devenită singura normală în limba literară mo- 
dernă. Nu știm anume dacă ea este populară. Fapt este că 
o intilnim la Alecsandri (op. cit., p. 40). 

n aproape toate aceste cazuri ale morfologiei verbului, 
avem a face cu înlăturarea unei forme vechi și înlocuirea ei 
printr-o formă populară, care e și mai nouă. Scriitorii n-au 
depus alt efort decît acela de a adopta ca literară forma 
populară. În alte cazuri, însă, se observă o participare activă 
a scriitorilor sau gramaticilor la crearea noilor forme grama- 
ticale. Astfel, de la Iancu Văcărescu începînd, se observă 
apariția în limba literară, în special în aceea a poeziei, dar 
Și în aceea a prozei, a formelor ei se joc, ei zbor etc., pentru 
normalele ei se joacă, ei zboară etc. (exemple din operele 
scriitorilor de după 1830, vezi la Tudor Vianu, Limba română, 
1954, nr. 4, p. 55—56, art. cit.). Ele se găsesc aproape numai 
în Muntenia. Totuși, ele apar cîteodată și în limba scriitorilor 
din alte provincii. Astfel, la Alecsandri, Zorgu de la Sadagura, 
(lași, 1844, p. 82), găsim ei joc. Vom întilni forme de acest 
fel și în poeziile acestui scriitor. În presa din Muntenia, 
ele s-au menținut pînă la primul război mondial, cum rezultă 
din materialele înregistrate de I. Iordan în revista Școala 
normală (I, 1916, p. 262—263, în articolul: Cum vorbesc 
românii românește). Un asemenea fapt morfologic nu se poate 
explica prin graiul popular din Muntenia sau din alte părți, 
întrucît așa ceva nu găsim nicăieri pe teritoriul dacoromânesc. 
Cum a arătat același cercetător (Limba română actuală, 
p- 137—138), avem a face desigur cu niște creaţii culte, 
analogice, rezultate prin reacțiune la situația din dialectul 
popular muntean. Se știe că acolo există o identitate mor- 
fologică între formele verbale de pers. a III-a sg. și cele de 

pers. a II-a pl., considerată greșit de obicei, pentru formele 
de plural, ca un fenomen sintactic de dezacord: el cîntă, 
ei cîntă ; el vede; ei vede; el face, ei face; el aude, ei aude. Reac- 
țiunea este provocată de formele conjugărilor a II-a, a IIl-a 
și a IV-a din limba literară: formele de plural sună în limba 
literară fără -e de la singular. S-a crezut deci în Muntenia 
că și formele de plural de la conjugarea I trebuie să se termine 
în consonanta de la sfîrșitul temei verbale. Dacă această 
explicație este justă, — și noi nu vedem posibilă alta —, 
atunci trebuie să considerăm, împreună cu acad. I. Iordan, 
formele în discuție ca rezultatul unui hiperurbanism mor- 
fologic. | | 

Citeva mari schimbări în morfologia verbului au fost 
recomandate sau introduse în limba literară de către I. Heliade 
Rădulescu. În Scrisoare la D. Căminarul. C. Negruzzi, din 
26 octombrie 1838, publicată în Curierul de ambe sexe, I, 
p. 369—374, Heliade Rădulescu spunea (p. 373): „Rvrmânii 
în deobște cum și cărțile lor zic: oamenii cînta, și bănățenii 
în parte zic oamenii cîntau, vorbeau... si gramaticește zic mai 
bine“. Dar Heliade Rădulescu n-a îndrăznit să introducă 
în limba literară formele de imperfect cu -, în locul celor 
fără -u: ei cînta, ei şedea, care caracterizau pînă atunci limba 
literară. Ele au fost acceptate de scriitorii români după 1848, 
poate chiar după 1850, pînă pe la 1860. Va trebui să se stabi- 
lească cine le-a introdus întîia oară în limba literară. Prin 
ele se înlătura omonimia care exista pînă atunci între 
persoana a III-a singular și persoana a III-a plural a imper- 
fectului indicativ. Dar Heliade Rădulescu a cerut să se între- 
buințeze la persoana a III-a singular a perfectului compus 
auxiliarul æ în locul lui au, care caracterizase pînă atunci 
limba literară românească, și a scris în consecință el a cin- 
tat, el a șezut etc., în loc de el au cîntat, el au şezul etc., sin- 
gurele normale pînă atunci în limba noastră. Se înlătura 
astfel omonimia între persoana a III-a singular și persoana 
a III-a plural ale perfectului compus, existentă pînă atunci 
în limba literară românească. Problema originii acestor noi 
norme morfologice ale limbii literare române este destul 
de greu de rezolvat. Ar fi greșit însă să se creadă că, deoarece 
ele au fost recomandate sau introduse de un scriitor muntean, 
avem a face cu niște norme ale graiului popular muntean, 
introduse în limba cultă. În graiul popular muntean există, 

la imperfect și perfectul compus indicativ, ca și la prezentul 
indicativ, acea identitate morfologică între persoana a III-a 
singular și persoana a III-a plural, considerată greșit de obicei 
pentru formele de plural, ca un fenomen sintactic de dezacord: 
el cînta, ei cînta, el a cîntat, ei a cîntat. Precum se vede, Heliade 
Rădulescu n-a folosit din graiul popular muntean decît forma 
persoanei a III-a singular de la perfectul compus: el a cîntat, 
lăsînd neatinsă forma mai veche, de persoana a III-a plural, 
a limbii literare: ei aw cîntat. Care este însă originea formei 
în -u de persoana a II-a plural a imperfectului? Cum ne 
arată textele dialectale, graiurile din sudul și estul Carpaţilor, 
ca şi cel din Crișana și Maramureș, n-o prezintă. Nu cunoaștem 
care este situaţia în Banat, unde, după cele spuse de Heliade, 
ea' se găsea pe unele locuri, dar din Teste dialectale de E. 
Petrovici (passim), rezultă că forma în -u de persoana, 
a III-a plural a imperfectului se găsește în diferite puncte: 
ale Ardealului. Așadar, scriitorii din secolul trecut au adoptat 
în acest caz o formă populară nemunteană, anume ardeleană, 
eventual şi bănăţeană, pe care au introdus-o în limba literară 
numai pentru a diferenţia formele de persoana a III-a sin- 
gular și plural ale imperfectului indicativ. Modificînd forma 
literară mai veche, de persoana a III-a plural, ei au lăsat 
neatinsă pe cea de singular. Este clară intenţia inovatorilor 
de limbă: ei au plecat de la ideea că formele verbale de sin- 
gular şi de plural trebuie să fie bine diferențiate una de alta, 
şi acolo unde graiurile populare prezentau forme ce făceau 
posibilă o diferenţiere, ei le-au acceptat, introducindu-le 
în limba literară. | 
Dintre inovațiile despre care vorbim, singura pe care 
Heliade Rădulescu a impus-o prin Gramatica sa și prin publi- 
caţiile sale de după 1829, este forma a a auxiliarului de la 
pers. a III-a sg. a perfectului compus. Ea apare la toți scrii- 
torii munteni de după 1830 (Alexandrescu, Bolliac, Bălcescu, 
Bolintineanu). Abia după 1840 sau 1845 ea se răspindește 
și la scriitorii ardeleni, și abia după 1850 sau 1855, la cei 
moldoveni. Cercetătorii limbii literare românești vor trebui 
să stabilească mai exact datele la care această inovație este 
introdusă în limba literară a moldovenilor și ardelenilor. 
Fapt este că ambele forme discutate aici sînt înregistrate 
de Cipariu în Elemente de limba română (Blaj, 1854), alături de 
formele mai vechi, și că ele se găsesc în scrisul unui C. Negruzi 


începînd numai cu 1857 (Păcatele tinerefelor, Iaşi, 1857), 
cum rezultă din faptele adunate de P. V. Haneș (Dezvol- 
tarea limbii literare, p. 162—164). Trebuie să se stabilească 
pentru fiecare scriitor important dintre 1830: și 1880, data 
la care aceste inovaţii au fost acceptate, precum și data cînd 
nimeni nu s-a mai abătut de la noile reguli. morfologice. 

Trebuie urmărită în texte și forma adjectivală de 
gerunziu în -înd, -ind, feminin -îndă, -indă, care eo creație 
prin calc lingvistic, după latină, franceză și italiană, a lui 
Heliade Rădulescu, și care, în cîteva cazuri, s-a impus tutu- 
ror (lăcrămând, -ă, tremurind, -ă etc.). 


Tot ce-am spus pînă aici se referă la morfologia elemen- 
telor de origine populară a limbii literare. Trebuie însă să 
se urmărească și morfologia elementelor: savante ale limbii, 
adică morfologia neologismelor. Mai: întîi de toate trebuie 
să se stabilească modul de încadrare a cuvintelor neologis- 
me la diferitele categorii morfologice ale limbii. Problema 
era desigur simplă pentru cuvintele latine sau romanice care 
„prezentau o structură morfologică ce se regăsea și la noi: 
gazetă trebuia să rămînă feminin și să intre la declinarea I ; 
dictionar, liceu, punct, text trebuiau să intre la declinarea 
a II-a și trebuiau să rămînă neutre, așa cum erau în latină, 
chiar dacă în limbile franceză și italiană ele sînt masculine. 
Unele substantive masculine din franceză Și italiană vor fi 
încadrate la masculine, altele, anume dintre cele care denu- 
mesc realități materiale sau abstracte, cum e romani (ro- 
man), pl. romanturi (Alecsandri, Iorgu de la Sadagura, 1844, 
p. 38) vor fi încadrate la neutre. Încadrarea substantivelor 
neutre din latină și a atitor substantive masculine din lim- 
bile romanice la neutrul românesc a fost observată de Al. 
Graur 1, care a văzut în acest procedeu — și pe drept — 
chiar o dovadă de existența genului neutru în românește. 
(Firește, în veacul trecut, multe din aceste neutre aveau un 
plural în -uri, chiar dacă azi ele au de obicei pluralul în -e: 
elementuri puncturi, teatruri, texturi, volumuri etc.). De 
altfel, teoria existenței unui gen neutru în limba română 


Vezi ultimul său articol despre neutrul românesc, în Limba romând, 1954, nr. 1, p. 30— 
"44, unde se citează articolele sale anterioare despre aceeași problemă. 

s-a creat tocmai în această epocă de masivă împrumutare 
a neologismelor: Heliade Rădulescu cel dintii a admis în 
gramatica sa existenţa în limba română a genului neutru, 
iar la cîtva timp după aceea G. Săulescu, în Gramatica ro- 
mânească (lași, 1833; v. Romulus Ionașcu, Gramalicii ro- 
mâni, p. 112), a arătat că în limba latină și română neutrul 
este mai viu chiar decît în limba germană, întrucît aceasta 
are și cuvinte ca Mädchen, Weib. Faptul că deja atunci a 
început a se vorbi de neutrul român nu este întîmplător: 
cei doi gramatici plecau probabil și ei de la observații similare 
cu cele ale lui Al. Graur, asupra încadrărilor morfologice 
în limba română, ale substantivelor neologisme de origine 
latină și romanică. Desigur însă că, întocmai ca și Graur, 
ei aveau și alte motive de a admite existenţa neutrului în 
românește, chiar dacă ei nu ni le-au împărtășit. 

Cu această ocazie va trebui să nu se uite că Asachi a 
impus pentru cîteva decenii în Moldova o serie de neolo- 
gisme de o formă feminină, acolo unde limba literară româ- 
nească a adoptat pînă la urmă, pentru aceleași neologisme, 
o formă masculină sau neutră: ghenie, împerie, studie etc. 
Ele sînt de origine rusească și nu s-au putut impune, ca 
atitea alte neologisme venite prin filieră rusă, pentru că genul 
feminin nu avea, în cazul lor, un suport în limba latină și 
în limbile romanice occidentale, chiar dacă în franceză avem 
femininul étude. De altfel, muntenii și ardelenii dăduseră a- 
cestor substantive genul neutru, firesc cel puţin pentru 
ultimele două, și e clar că tendința lor trebuia să înlăture 
pe cealaltă. 

O oscilație care a avut o viață mai lungă în limba li- 
terară românească o întîlnim în ce priveşte genul și forma 
fonetică a neologismelor provenite din substantivele latine 
în -or, gen. -oris, franceze în -eur și italiene în -ore. Unii le-au 
adoptat ca neutre în -0r: onor, favor (acesta, deja la Cona- 
chi) şi color, păstrate pînă astăzi în anumite cercuri, alții — 
și se pare că cel dintii care a procedat astfel este Heliade 
Rădulescu — le-au adoptat ca feminine, dindu-le, după - 
exemplul cuvintelor românești populare, moștenite din lati- 
nește, forma -oare, ce s-a impus ca literară. Nu s-a mai 
ținut seama de faptul că unele din ele erau masculine în 
latinește, și chiar în franțuzește, sau italienește (astfel, lati- 
neștile color și honor, italieneșştile colore şi onore şi fr. honneur, 

nu- însă şi fr. couleur, feminin), și au fost încadrate toate la 
feminine. Dar cînd substantivul latin sau romanic denumea 
o ființă masculină, încadrarea nu s-a mai făcut în acest fel, 
ci latiniștii au creat forme ca directore, tutore, dintre care 
unele (futore) au rămas pînă azi, însă numai în limbajul 


juridic, creat în parte de latiniști, iar cei ce stăteau sub 


„semnul influenței franceze, dar și al celei germane și ruse, 
„au creat forme ca dirtctor, profésor sau profesor (primele 


două s-au impus la noi probabil în epoca Regulamentului 
organic). Nu ştim încă ce scriitori români au întrebuințat 
întiia oară aceste neologisme cu diversele lor forme de in- 
cadrare în lexicul român. Probabil că mai tîrziu, după 1880, 
asemenea substantive, venindu-ne numai din franțuzește, 
au căpătat sau o formă în -òr, ca mai înainte favor, onor, — 
e cazul lui coafor, minor, major, — sau una în -eur, -ior: 
șofeur, lichior. Substantivele în -èr: şofer, căruia trebuie să-i 
presupunem un sens mai vechi, singurul existent altădată 
în limbă („persoană însărcinată cu aprinderea și întreținerea 
focului la un furnal sau la o mașină cu aburi“), frizer etc. 
pot să fie mai vechi în limbă, ca și alte cuvinte în care fran- 
cezul -eu apare redat prin -e-: fotel. Această schimbare fone- 
tică a putut fi realizată și de români. 

n ce privește asemenea încadrări la o declinare sau alta, 
nu trebuie să se uite și cazuri ca origină, cu punct de plecare 
în franceză, și origine, cu punct de plecare în latină. O dată 
creată o asemenea „alternanță“, s-a ajuns și la „alternanțe“” 
ca îmagine și! imagină, ce nu pot veni din fr. 1mage, ci numai 
din lat. imago și it. imagine. Aici a ajutat și „alternanța“ 
din margine, margină, ce-și are originea în dialectele terito- 
riale ale limbii române. Un alt fapt care trebuie remarcat 
este forma de plural, neconformă cu legile fonetice — mor- 
fologice ale limbii române, a neologismelor constituite de nu- 
mele de popoare. Astfel, unii scriitori din veacul trecut 
scriu Persi, Francezi etc., nu Perşi, Franceji etc., cum ar fi 
trebuit. Mai curios e că formele francezi, englezi etc. s-au im- 
pus multora și au rămas pînă azi în uz, ba chiar au fost 
recomandate de mulți ca singurele corecte, ceea ce este de- 
sigur eronat. | 

Va trebui să se urmărească și modul de acomodare mor- 
fologică, de încadrare morfologică a verbelor. Heliade Ră- 
dulescu. însuși ne informează în prefața Gramaticii sale, că, 

pe vremea lui, muntenii spuneau /ormalisesc, recomandari- 
Sesc, repelirisesc, pretenderisesc, iar ardelenii, bănățenii și 
bucovinenii, formăluiesc, recomăndăluiesc, repbeliruiesc. După 
cum arată sufixele, verbele în -alisesc și -arisesc sînt pro- 
babil de origine neogreacă, cele în -ăluesc sînt de origine 

maghiară, iar cele în -iruiesc, de origine germană și rusă. 
Heliade Rădulescu propunea pe formare și recomandare, 
luate de-a dreptul din limba latină și din limbile romanice 
occidentale, în special italiană, și pe repelire, cu trecerea 
de la conjugarea a II-a la a IV-a a, mai obișnuită limbii 
române decit a II-a. Unele din formele propuse de Heliade 
Rădulescu s-au impus în limba literară. În toate aceste 
cazuri, încadrarea verbelor la o conjugare sau alta s-a făcut 
fără ajutorul vreunui sufix, așa cum era cazul cu verbele 
terminate în -arisesc, -ăluiesc etc. Tot o încadrare fără sufix 
la o conjugare sau alta avem și în cazul verbului a filosofa 
și a filosofi, la care limba străină ce a fost luată ca model 
a impus modul deosebit de încadrare, căci gr. priocoptow,-6 
și germ. Philosophieren stau desigur la baza lui a filosofi, 
prezent la Heliade Rădulescu și Clain. Tot prin limba din 
care s-a făcut împrumutul se explică $ și dublele forme, din 
veacul trecut, ale unor verbe ca a dirige $ şi a dirija, a protege 
și a proteja etc. Variantele de conjugarea a III-a, care-și 
păstrează deci situația avută în latină, se datoresc probabil 
latiniștilor; celelalte, de conjugarea I, care s-au impus și 
în limba literară, au fost create de cei ce plecau de la limba 
franceză. Atunci cînd verbul latinesc de conjugarea a III-a 
a fost încadrat la a IV-a, ca în cazul verbelor a preferi și 
a repeji, discutate mai sus, forma aceasta a rămas în uz 
pînă azi, alături de cea de conjugarea I. În unele cazuri 
(a diferi), verbul latin de conjugarea a III-a a fost încadrat 
numai la conjugarea a IV-a. 

Și la verbele românești străvechi avem asemenea varia- 
ţii. Acad. I. Iordan a studiat (B. Ph., II, p. 47 și urm.) 
fapte ca a adauge și a adăuga; a adinca şi a adinci; a curăța 
și a curăți etc., care se reduc la deosebiri de dialect popular 
Și, prin aceasta, și literar. Putem crede că la fel stau lucru- 
rile cu a întrupa şi a întrupi: ultimul se găsește la Coresi 
(vezi D.A.), dar și la poetul muntean contemporan cu 
Văcăreștii, I. C., autorul unui volumaș de poezii tipărit 
între 1791 și 1797 (v. G. Ivănescu, Un poet român necunoscut, 

din a doua jumătate a secolului XVIII, în Iașul nou, 1953, 
nr. 3—4; faptul despre care vorbesc este discutat la p. 231). 
Nu avem însă siguranță dacă a înainti, care se găsește la 
Asachi, și chiar la scriitori moldoveni din generația de la 
1540 (Alecsandri și Negruzzi, pentru care, v. P. V. Haneș, 
Dezvoltarea limbii literare, p 189—190 și 191), este de ori- 
gine populară. El pare a fi mai degrabă o creație a lui Asachi, 
care, prin presa condusă de el, va fi reușit să-l impună și 
scriitorilor moldoveni pomeniţi. 


O atenţie deosebită trebuie să se dea și formării cuvintelor, 
care, după părerea atitor lingviști, este'o ramură a morfo- 
logiei. Pe la 1800 pătrund în limba română o serie de prefixe 
neologisme, ca de- în a descrie, pre- în a prevedea sau pro- 
în a propăşi [acesta este un calc lingvistic după lat. progre- 
dior și fr. progresser; la alți scriitori ai timpului (Conachi) 
găsim a propăsa]. Adesea, în limba de pînă la 1830, avem 
sufixe acolo unde azi ele nu se mai găsesc: adjectivele idealnic, 
materialnic, moralnic etc., pentru ideal, material, moral etc. 
Formele în -nic sînt create după rus. idealinii, materialinii, 
moralinii, etc., prin „românizarea“. sufixului ru. -nfi în -nic, 
ca în rus. dostoinîi, vrednâi, rom. destoinic, vrednic etc. În 
alte cazuri, avem un alt sufix în locul celui uzual azi. Filo- 
sofesc, moștenit de altfel din limba veche, în loc de filosojic, 
filozofic; politicesc de origine rusă, în loc de politic. În toate 
aceste cazuri, ca și în altele (de exemplu, a favoriza în loc 
de a favorisi, exsistent la Conachi, ca și în cazurile studiate 
mai înainte) un rol mare a jucat, în ce privește trecerea spre 
formele actuale, Heliade Rădulescu, dar și Asachi, Bariț 
și latiniştii, care au preferat formele actuale, luate de-a 
dreptul din latină sau din limbile romanice occidentale. 

O mare dificultate la încadrarea în morfologia româ- 
nească prezentau - neologismele latine în -40, gen. -ionis 
(adică în sufixele -atio, -itio, -utio, -tio, -sio), care se terminau 
în franceză în -ion (-ation etc.), iar în italienește, în -tone 
(-atione etc.). Limba română dispunea deja din epoca veche 
de forme în -"ie (precum corunațiia la Radu Greceanu, Cro- 
mica, v. Gaster, Chrestomatie, I, p. 333 și 834), de origine 
latină și polonă; la scriitori ca T. Corbea, D. Cantemir si 
I. Neculce ele sînt și de origine rusă: orațiia, declamațiia 

la Corbea (v. J. Byck, op. cit., p. 35), electie la Neculce 
(v. ibidem, p. 39). Dar la sfîrşitul secolului al XVIII-lea și 
la începutul secolului al XIX-lea, Văcăreștii și alți scriitori 
au început să accepte neologismele din această categorie 
sub o formă italienească: congiunțione, constructione, îmterie- 
tione, propozitione toate la Iannache Văcărescu ; Jecțione, la 
Toader Școleriu. Influenţa rusească din prima jumătate a 
secolului al XIX-lea a impus însă pentru toate neologismele 
de acest fel, pătrunse în limbă, forma în - te: administratie, 
tivilizație sau civilizație, fractie, nație, ratie etc., rămase în 
uz pînă astăzi, cu excepția lui ivilizație. Dar după 1840 
Heliade Rădulescu și unii latiniști, inspirîndu-se de la forma 
pe care a luat-o sufixul latin în românește (-iune: înțelep- 
ciune), scriau civilizațiune, națiune, rațiune etc. Ei, în special 
Heliade Rădulescu, care întrebuința încă și forme în -e, 
au reușit să impună în unele cercuri și asemenea forme, și 
au introdus în limbă cuvinte noi în -june, ca actiune, frac- 
tiune, ratiune, sesiune. Trebuie văzut dacă, atunci cînd circulă 
amîndouă formele, cu o diferență de sens, ca în fractie și 
fractiune, portie şi portiune, rafie şi rațiune etc., nu avem 
a face în cazul formelor în -îe, cu neologisme de origine 
rusă, iar în cazul formelor cu -iune cu neologisme intro- 
duse de Heliade Rădulescu, italienizant, și de latiniști. 
Cu privire la acest sufix -tune, este de adăugat că el face 
parte dintre puținele fapte morfologice impuse în parte și 
de latiniști. Am văzut că, în unele privințe, latiniștii de după 
1840 au inovat în același fel ca și Heliade Rădulescu și re- 
“prezentanţii curentului popular și istoric, că ei au avut deci 
și o acțiune pozitivă în istoria limbii literare românești, cum 
de altfel o dovedesc și multe din neologismele introduse de 
ei și rămase pînă azi în limbă. Este explicabil că ei nu puteau 
aduce inovaţii latinizante de ordin morfologic ; dar în domeniul 
sufixelor neologisme, ei puteau inova, și, în cazul arătat mai 
sus, inovaţia lor a prins. Cercetarea morfologiei, ca și a le- 
xicului și sintaxei limbii literare a secolului al XIX-lea, 
trebuie să ia în considerare și textele scrise de latiniști, dar 
numai în comparaţie cu textele celorlalți scriitori din epoca 
lor și din epoca imediat ulterioară, pentru a vedea ce s-a 
transmis de la ci limbii naţionale. | 
Avem de studiat de altfel și manifestările lor de limbă 
care n-au prins, dar care au avut totuși în veacul trecut 

o răspîndire și dincolo de cercul latiniştilor. Astfel, un fapt 
morfologic care nu trebuie pierdut din vedere cînd e vorba 
de limba literară a secolului al XIX-lea, este modul de în- 
cadrare a adjectivelor latinești terminate în -alis, -ale. Unii 
scriitori, şi nu numaidecit latiniști, le-au încadrat la decli- 
narea a III-a a numelor. La Eufrosin Poteca (Filosofia 
cuvîntului și a năravurilor, Buda, 1829 ), găsim: nationale, 
ghenerale, morale etc. si nu știm încă dacă ela luat un exemplu 
de la scriitorii din Ardeal. Nu e exclus ca el să fi pornit de 
la Paul Iorgovici, care, în Observaţii de limba rumânească 
(Buda, 1799), încadrase aceste substantive tot la declinarea 
a III-a. Pluralul unor asemenea adjective nu se putea ter- 
mina, firește, decît în -i, după regula declinării a III-a: 
naționali, morali etc. Ele apar și la Heliade Rădulescu în 
faza sa italienizantă, și e interesant că „asemenea plurale se 
găsesc chiar la Lazăr Șăineanu în Istoria filologiei române. 
Avem a face cu un curent de limbă care a circulat alături 
de celălalt, ce a rămas învingător ; acest curent n-a învins, 
pentru că majoritatea scriitorilor a plecat de la morfologia 
franceză a acestor adjective, iar nu de la cea latină și ita- 
liană, de la care plecau oameni ca Iorgovici, Eufrosin 
Poteca și unii latiniști. 

Un fapt care a prins în veacul trecut și mai mult decit 
cel examinat anterior, întrucît îl găsim chiar la Hasdeu, 
este pluralul în -e al substantivelor neutre neologisme în -i 
(din lat. -ium): principii, pl. principie etc. 

Influența nouă, latină și romanică, a dus în unele cazuri la 
înlăturarea sufixului românesc popular -esc. Astfel în adjec- 
tivele românesc, franțuzesc, italienesc, rusesc etc. cîteodată 
el nu mai este întrebuințat și se ajunge la formele român, 
Jrancez etc., adică la forme identice cu substantivul de la 
care s-a derivat adjectivul. 

Cel care studiază morfologia limbii literare române din 
secolul al XIX-lea nu trebuie să uite nici adverbele neolo- 
gistice pe care și le-a însușit sau le-a creat limba română 
în acest secol. Pe lîngă calcuri lingvistice ca invederat „evi- 
dent“ etc., nu trebuie uitate adverbele deja, natural, evident 
etc. și formele în -mente sau -minte, care apar la atiția scrii- 
tori din secolul trecut și, dintre care, puţine au rămas în 
uz pină azi. 

Atenţia noastră trebuie 'să se îndrepte și asupra diferi- 
telor prepoziții și conjuncții care, după 1830, și-au schimbat 
sensul (astfel pentru nu mai este întrebuințat cu sensul 
„despre“, iar c? nu mai este întrebuințat cu sensurile „dar“, 
„iar“, „pe cînd“, „în timp ce“), precum și asupra diferitelor 
conjuncții noi, unele rezultate prin calc lingvistic (întrucit, 
din moment ce etc.), altele prin împrumut (0r[:] „dar“). 
Cu această ocazie vom releva încercările latiniștilor și ale 
lui Heliade Rădulescu de a introduce în limbă conjuncția 
ma „dar“, „însă“, care nu este totuși un italienism, ci un 
element popular, anume bănățean. E interesant că această 
conjuncție se găsește și la Alecsandri (Iorgu de la Sadagura, 
1844, p. 43): „ma ce să facem”, anume în graiul lui Chiula- 
foglu, deci ca un element străin, probabil de origine greacă, 
cum este el și în dialectul bănățean. Acest ma trebuie se- 
parat cu totul de cel care se găsește la latiniști și la Heliade 
Rădulescu, fiind un element de jargon. 


Cu acestea n-am terminat toate problemele puse de mor- 
fologia limbii literare a secolului al XIX-lea. Noi am arătat 
numai ce probleme pune limba literară propriu-zisă, limba 
neutră, normală, stilul neutru, normal. Se mai pun însă și 
probleme de ordin stilistic, neglijate de noi mai sus. Le-am 
neglijat tocmai pentru că faptele de stil sînt în funcție de 
sistemul de norme uzuale ale limbii și, cum spuneam deja 
la începutul acestei lucrări, atîta vreme cît aceste norme 
nu erau încă fixate, nu se puteau crea diferitele stiluri ale 
limbii literare române (ne referim la stilurile care-și au ori- 
ginea în diversitatea de ordin social a materialelor limbii, 
nu la stilurile de origine temperamentală). Aceste stiluri, 
create în parte în secolul trecut, în epoca de fixare a limbii 
literare române, tocmai prin opoziție cu normele de limbă 
ce s-au impus atunci, par a se reduce: la unul popular sau 
popularizant, reprezentat cu strălucire întîia oară de Creangă, 
la unul familiar, reprezentat de o parte din teatrul lui Alec- 
sandri, de Scrisorile lui Ghica sau de părți ale poeziei lui 
Eminescu, la stilul poetic, solemn sau înalt, reprezentat în 
general de poezia românească, și la stilul satiric-ironic re- 
prezentat de o parte din proza lui Heliade Rădulescu, precum 

și de o parte din teatrul lui Alecsandri și al lui Caragiale. 1 
Cercetătorii limbii literare românești vor trebui să studieze 
și asemenea fapte ce se abat de la normele limbii românești 
comune, adică naţionale. Pentru a se crea aceste stiluri s-a 
recurs la fapte arhaice, la fapte populare, dintre cele care 
n-au reușit să devină literare, la neologisme şi la elemente 
de jargon sau argou. Asemenea fapte, nefiind cele normale, 
au căpătat o valoare stilistică pe care n-o avea vorbirea 
obișnuită. E ușor de înţeles cum s-au creat stilul popular 
și cel familiar, și noi înșine l-am studiat parțial mai sus, 
încercînd a defini limba literară. Aici vom cita câteva fapte 
morfologice care contribuiau în secolul al XIX-lea și mai 
contribuie încă, sau pot contribui și astăzi, la crearea sti- 
lului poetic, solemn sau înalt ȘI a celui satiric-ironic. 4 

Atita vreme cît forma verbală voi „vreau“ caracteriza 
limba literară a muntenilor, ea nu putea căpăta altă funcţie 
decit aceea a exprimării normale, neutre. Cînd însă, în a 
doua jumătate a secolului al XIX-lea, limba literară româ- 
nească se fixa la forma vreau, de origine moldovenească 
și ardelenească, forma verbală voi „vreau“ rămînea dispo- 
nibilă pentru funcțiile stilistice emoționale. Dacă ea apare 
la personajele lui. Caragiale numai pentru mai exacta redare 
a culorii locale, în versurile lui: Eminescu. din Despărtire: 
„Lot una-i dâcă astăzi sau mîne o să mor, / Cînd voi să-mi 
piară urma în mintea tuturor, / Cînd voi să uiţi norocul visat 
de amindoi“, sau în versul: „Nu voi mormînt bogat“, verbul 
voi are funcţia stilului poetic înalt. Cînd același poet între- 
buinţează conjuncţia ci, nu cu funcția pe care o are astăzi 
în limba română în mod obișnuit, ci cu sensurile: „dar“, 
„iar“, „pe cînd“, „în timp ce“, care sînt toate arhaice, el 
a dat unui fapt deja existent în limbă o funcţie stilistică 
nouă, de o puternică rezonanță afectivă. Astfel în poezia 
Despărlire: „Ci eu'aș vrea ca unul venind de mine-aproape, 
| Să-mi spuie al tău nume pe-nchisele-mi pleoape...“ ; „Ci tu 
Tămii în floare ca luna lui april“ sau în poezia Cu mâne 
zilele-ți adaugi: „Se pare cum că-i altă toamnă, / Ci-n veci 
aceleași frunze cad“ sau în Luceafărul: „„... Trăind în cercul 
vostru strimt, / Norocul vă pretrece, / Ci eu în lumea mea 


1 Mai potrivit ar fi să se vorbească in aceste cazuri, nu de stiluri, ci de categorii de stil, 

mă simt / Nemuritor și rece“.1 Limbajul poetic înalt se creează 
însă nu numai din asemenea elemente ale sistemului lingvis- 
tic, care au căzut în desuetudine, sau a căror funcție mal 


veche a căzut în desuetudine, ci din orice elementecare 


dublează pe altele. Astfel, formele neaccentuate, conjuncte, 
de dativ, ale pronumelui personal, întrebuințate în locul 
pronumelui posesiv, au fost folosite de toţi poeţii din epoca 
modernă, cu o valoare poetică (Eminescu, în poezia Iubind 
în taină): „Nu vezi că gura-mi arsă e de sete | Şi-n ochii 
mei se vede-n friguri chinu-mi, / Copila mea cu lungi și 
blonde plete? / Cu o suflare răcoreşti suspinu-mi, | Cu-n 
zîmbet faci gîndirea-mi să se-mbete. / Fă un sfîrşit durerii... 
vin la sinu-mi“, și se pune problema dacă ele n-au avut 
aceeași funcție poetică chiar în epoca veche. 

În aceeaşi categorie sînt și formele de persoana a III-a 
sg. și pl. ale conjunctivului prezent, fără morfemul să, care 
sînt întrebuințate de poeţii din veacul trecut în locul celor 
cu să (Eminescu, Despărțire): „Răsar-o vijelie din margini 
de pămînt, / Dind pulberea-mi țărinii și inima-mi la vînt“. 
Ele se întrebuinţează și în limba de toate zilele, cu funcție 
concesivă (Fie!) sau pentru a exprima enervarea (Ducă-se 
dracului !). Dar poeţii au știut să le dea și alte valori. Astfel 
în Eminescu (Dalila): „Şi în haosul uitării oricum orele 
alerge, | Ea din ce în ce mai dragă ți-ar cădea pe zi ce merge“, 
unde forma de conjunctiv fără să are valoarea unui condi- 
tional prezent. 


Stilurile satirice-ironice se formează tot din elemente 
arhaice, populare sau neologisme, dar din acelea care, pentru 
motive ce nu sînt întotdeauna clare, apar ca urîte, precum 
și din elemente de jargon sau argou. nseşi sistemele lingvis- 
stice aberante ale latiniștilor, italienizanților și al lui Pumnul, 
care nu se puteau impune ca limbă literară a românilor, au 
căzut în situația unor jargoane, măcar în elementele lor ne- 
gative, și au devenit material pentru aceste stiluri. Astfel 
Alecsandri, împreună cu alți scriitori din epoca sa, a ironizat 
stilul de vorbire al generaţiei mai vechi, adică al boierilor 
vechiului regim, și stilul administrativ sau de cancelarie, 


al aceleiaşi epoci, precum și stilurile neologistice exagerate 


1 Conjuncția ci cu funcţie poetică apare întiia oară În poezia lirică a lui Heliade Ridu- 
tescu. 

ale franțuziților, italienizanţilor și latiniștilor, ca să nu mai 
pomenim de jargonul grecilor ce nu cunoșteau bine limba 
română. În acest scop, Alecsandri a utilizat și procedeele 
morfologice caracteristice categoriilor ironizate. Astfel, în 
Iorgu de la Sadagura (1844, p. 24), Gahiţa se exprima astfel: 
„Să nu-mi refuzarisești brațul“. Sînt prin urmare supuse 
satirei autorului tocmai verbele în -arisesc, pe care le socotea 
nepotrivite și le ironiza și Heliade Rădulescu în prefața 
Gramaticii sale. Ironizarea prin metode morfologice apare 
și la Caragiale: „Vocea patriotului naționale“ sau: „o soțietate 
fără printipuri“. | 

Printre elementele morfologice de origine populară, folo- 
site în stilul satiric, sînt formele verbale în -ără de la pluralul 
perfectului compus, caracteristice graiului popular muntean 
din unele părți (v. Graur, B. L., III, p. 180—182). Ibrăi- 
leanu releva, în cursul său de Zstoria literaturii române mo- 
derne, că formele de perfect în -ără apar deja la C. Bolliac. 
El însă nu ne spunea dacă scriitorul muntean le întrebuința 
satiric-ironic. Cu această funcție ele apar chiar la Alecsandri 
(Chiriţa în Iaşi), care pune pe Pungescu să vorbească astfel: 
„Apoi dar... ne-am sfințitără noi doi?“ (Teatru, București, 
1875, II, p. 401); „Vina mea-i dacă s-a găsitără alt cartofor 
mai țeapăn decît mine și m-a zăritără cînd am tras pă riga 
de desubtul cărților?“ (Ibidem); „am înfundatără pă dracu“ 
(îbid., p. 402) etc. Interesant e faptul că Alecsandri extinde 
forma -ără şi la persoana a III-a singular, ceea ce pare a nu 
se întilni în graiul popular muntean. Formele verbale în 
discuție se pretează la satiră din cauza caracterului lor 
hibrid, de perfect compus și de perfect simplu în același 
timp. 

Crearea stilurilor limbii literare române pe planul morfo- 
logic cere însă mai mult spațiu, pentru a fi tratată cum se 
cuvine. Aici am voit numai să dăm cîteva exemple de felul 
cum trebuie duse cercetările în această direcţie. 


V. GUŢU ROMALC 


CÎTEVA PROBLEME ALE ST UDIERIL SINTAXEI 


I 


Realizarea oricărei comunicări presupune o organizare 
incluzînd două serii de relații fundamentale, inerente oricărui 
sistem lingvistic: relații de selecționare și relații de combinare. 
Orice element al unei limbi date se caracterizează în cadrul 
sistemului prin apartenența la o paradigmă, deci prin posibilita- 
tea de a fi înlocuit sau de a înlocui un alt element, ca și prin 
posibilitatea de a se combina într-un enunț cu alte elemente. 

Capacitatea de concatenare a elementelor lingvistice în 
cadrul enunțului este deosebit de extinsă și se manifestă 
în, posibilitatea vorbitorilor de a produce combinații lingvis- 
tice mereu noi. Productivitatea unei structuri lingvistice 
privește, deci, sintaxa. | 

n cercetarea limbii literare în general, și a limbii scrii- 
torilor în special, studiilor de sintaxă trebuie să li se acorde 
o atenție deosebită, pentru că sintaxa, ca și vocabularul, 
este un domeniu al limbii în care, datorită particularității 
semnalate, se pot manifesta mai ușor inovația, individualul. 
Creaţia personală fiind aproape imposibilă în fonetică și 
morfologie, stilul unui scriitor se realizează mai ales prin 
lexic și prin sintaxă. Dar, deși aceste două elemente contri- 
buie în măsură aproape egală la realizarea stilului, studiile 
asupra limbii scriitorului se ocupă de obicei de lexic și mult 
mai rar de sintaxă. 

Faptele pe care le cuprinde sintaxa sînt mult mai complexe: 
și, în același timp, au un caracter mai abstract decît cele care: 
aparțin lexicului, foneticii sau morfologiei. Din această. 
cauză sînt mai greu de sesizat și de urmărit. | 

Astfel, un fapt morfologic are, de obicei, unul sau două. 
aspecte (de ex., la un timp al unui verb pot apărea forme: 
iotacizate sau neiotacizate: văz, văd; pui, pun, pluralul 
unui substantiv poate avea două (sau trei) forme: puncturi,. 
puncte; vremi şi vremuri. Același fapt, însă, poate fi exprimat 
şi comunicat prin enunțuri foarte diferite ca organizare 
sintactică. Chiar acelaşi raport admite adeseori mai multe 
modalități de realizare. Aşa, de ex., raportul de atribuire a 
unei. calități, a unei determinări, unui obiect, raport pre- 
cis, stabilit între două cuvinte, își găseşte mai multe mijloace: 
de exprimare: răscoală țărănească ; răscoală de tărani; răs- 
coala lăramilor. = = | marii [tri 

Avînd la dispoziţie posibilități variate și numeroase, 
vorbitorul şi, mai ales, scriitorul pot alege, se mișcă mai. 
liber decît în morfologie. Aceasta mai ales pentru că, de cele 
mai multe ori, nu se: poate afirma că un: procedeu e prefe- 
rabil celorlalte, deși fiecare aduce o nuanță deosebită. 

Marea lor complexitate și diversitate face ca faptele de: 
sintaxă să fie, pe de o parte, mai greu de studiat, iar pe de: 
altă parte, mai greu de selectat și de cuprins în norme 1. 
Ca urmare, ideea de normă sintactică a limbii literare a unor: 
anumite fenomene se realizează, în limba română literară,. 
mai întîi în fonetică şi morfologie şi abia în a doua jumătate: 
a secolului al XIX-lea în sintaxă. Anumite pronunțări dia- 
lectate, simţite ca dăunătoae unității limbii literare, sînt 
îndepărtate din textele scrise la o dată destul de veche; 
paralel, alte fenomene fonetice, recunoscute ca ale limbii 
literare, se răspindesc și apar în scrierile unor oameni în al 
căror grai nu existau. Astfel, palatalizarea nu e decît rar 
notată în textele vechi; Varlaam folosește formele cîine,. 


piine, proprii dialectului muntenesc, și nu celui moldovenesc.. 


1 Norma literară presupune selectare. Pentru conceptul de „normă“ în general și „normă. 
a limbii literare“, ci E. Coșeriu, Sistema, Norma y Habla, în Revista de la Faculdad de Huma- 
nidades y Ciencias, Montevideo, VI (1962), ur. 9, p. 113—182; A. Avram, Despre fonologia 
normei, în Omagiu Iordan, Buc., 1958, p. 45—52; I. Dânăilă, Note despre conceptul de normd 
lingvistică, în Limba romând, XII (1963), p. 325—334; V. Guţu Romalo, Abaterea lingoisticd,. 
în Limba română, X(1961), p. 528—538. 

C. Negruzzi, în cele două versiuni succesive ale Păcatelor 
tinereţelor 1, face numai modificări fonetice, lexicale ȘI uneori 
morfologice 2. 


O altă consecință a complexității fenomenelor e faptul 
că studiile de sintaxă, mai ales istorică, sînt mai puțin nu- 
meroase decit cele de fonetică sau de morfologie. Iar cer- 
cetarea unei probleme e întotdeauna înlesnită de existența 
unor lucrări similare anterioare. 


De asemenea, sintaxa unei epoci, ca orice alt fenomen, 
nu se poate studia și înțelege decît în perspectivă istorică, 
în lumina faptelor care o preced și îi urmează. Comparaţia 
presupune însă o bună cunoaștere a acestor fapte. Studiile 
de sintaxă privind limba secolului al XIX-lea trebuie să 
raporteze continuu faptele la situația din secolele a] XVII-lea, 
al XVIII-lea și al XX-lea. Dar dacă comparaţia cu sintaxa 
limbii secolului a] XX-lea, care e mai cunoscută, e ușor de 
făcut, lipsa unor studii corespunzătoare despre sintaxa epo- 
cilor anterioare îngreunează cercetarea. Cunoașterea și mai 
ales clasarea și interpretarea faptelor sintactice ale limbii 
din secolul al XIX-lea nu va putea fi decît aproximativă, 
rezultatele primelor cercetări urmînd să fie verificate și eluci- 


date prin lucrările referitoare la secolul al XVIII-lea și la 
cele precedente. 


II 


Deşi sintaxa se deosebește, cum am văzut, de celelalte 
elemente ale limbii, prin complexitatea faptelor, studiul 
sintaxei prezentînd dificultăți proprii, metoda de lucru 
a cercetătorului nu se deosebește, în mare, de cea folosită 
în studierea morfologiei, a lexicului sau a foneticii. Astfel, 
cercetarea cuprinde cele două mari etape obișnuite: 


l. Culegerea materialului. 
2. Interpretarea și clasarea lui. 


La rîndul ei, interpretarea faptelor are două aspecte: 
unul lingvistic și altul stilistic. 


1 În prima versiune au fost publicate in Albina românească (1839, nr. 75, 85, 102) și 


în Dacia literari (1840), A doua versiune o constituie volumul Păcatele tinerețelor, publicat 
de C. Negruzzi în 1857, 


? Vezi P. V, Hans, Dezwoltarea limbii literare române în prima jumdtate a secolului al 
XIX-lea, Bucureşti, 1927, p. 156, 162—164. 

Clasarea materialului o dată interpretat este o simplă 
„ordonare, după criterii diferite, determinate de scopul cer- 
cetării faptelor. 

Interpretarea materialului constituie partea cea mai deli- 
cată a cercetării, presupunînd discriminarea între ce e>pro- 
priu, particular unui publicații, unui autor, unui curent ȘI 
ce e general, între elementele vechi, pe cale de dispariţie, 
și cele noi care se dezvoltă, între faptele care leagă sintaxa 
unei epoci de stadiul de limbă anterior și cele care-l anunță 
pe cel următor. Delimitarea între arhaism și inovaţie, uneori 
chiar în limitele unui fenomen aparent unic, constituie una 
din dificultățile specifice studiului sintaxei. 

Pentru ca munca, în amîndouă aceste etape ale studiului 
sintaxei, să fie mai ușoară și, în același timp, mai sistematică 
"și mai rodnică, e util ca cercetătorul să fie prevenit asupra 
problemelor mari pe care le pune în perioada respectivă 
procesul dezvoltării limbii în general, sintaxa nefiind decât 
un element component al acesteia. 

Problemele fundamentale pe care le ridică limba seco- 
ului al XIX-lea sînt următoarele: 


Problema elementului popular, a ra- 
portului dintre limba populară şi cea 
literară. Raportul dintre aceste două aspecte ale limbii 
nu e o problemă proprie secolului al XIX-lea, ci constituie 
o problemă permanentă a dezvoltării limbii literare, deoarece 
el se modifică în timp, variază de la epocă la epocă. Pentru 
limba română literară, problema aceasta are o importanță 
deosebită pentru că, în cazul limbii române, vorbirea populară 
a constituit chiar punctul de plecare al limbii scrise. În perioa- 
da anterioară primelor texte românești, limba scrisă a fost 
slavona, deci o altă limbă decît cea populară, vorbită. De 
aceea, procesul de apariție a limbii române scrise nu a fost 
un proces de acomodare, la un moment dat, a limbii scrise 
anterioare, ci un proces de înlocuire a limbii scrise străine 
prin limba poporului, contribuția slavonei la dezvolta- 
rea limbii literare române constînd într-o influență, de altfel 
destul de puțin însemnată. Influenţa limbii slave se manifestă 
mai ales cînd e vorba de un text tradus din slavoneşte. De 
asemenea, în stilul administrativ, foarte dezvoltat în com- 
parație cu altele în perioada primelor texte românești, apar 

o serie de construcţii calchiate din slavă sau chiar formule 
întregi în această limbă. Influenţa redusă a slavei asupra 
limbii române scrise se explică prin cunoașterea cu totul 
aproximativă a limbii slavone de către cei care scriau ro- 
mânește 1, 

n evoluția raporturilor dintre limba scrisă și limba vor- 
bită se pot distinge următoarele etape mai importante: 

n I-a etapă, limba scrisă reprezintă limba vorbită — de- 
gajată, de cele mai multe ori, de faptele cu un caracter prea 
strimt regional și, din cauza caracterului solemn pe care îl 
au în această perioadă textele scrise, de anume familiarisme. 
proprii limbii vorbite — la care se adaugă influența slavonă 
de care vorbeam. 

n a Il-a perioadă, influența slavonă este în mare măsură 
îndepărtată, apropierea limbii scrise de cea populară vorbită 
mergînd adeseori pînă la identificare 2. Cronicile sînt: scrie- 
rile cele mai reprezentative pentru această epocă. 

Etapa următoare, a III-a, se caracterizează prin clari- 
ficarea normelor. Apare tendința de a selecta materialul 
oferit de limba populară, de a alege între diferitele: fapte 
cu caracter dialectal, de a renunța la o serie de construcții 
și expresii populare. Astfel, în sintaxă se folosește, de exem- 
plu, din ce în ce mai rar, conjuncția de în situaţiile în care 
Valoarea ei e echivocă („S-a dus de s-a îmbrăcat“), precum 
și de relativ („Omul de a venit ieri doarme“). Se renunță 
la cum pentru introducerea propozițiilor completive directe 
şi se recurge din ce în ce mai rar la cum că. l 

Precizarea normelor se datorește clarificării și întăririi 
ideii de limbă literară și preocupării constante de a o dez- 
volta, îmbogăţi și înfrumuseța, preocupare prezentă la 
scriitori și la oamenii de cultură în general. 

Această perioadă coincide cu mijlocul secolului al XIX- 
lea și se leagă de activitatea lui Heliade?, a generației de 
la '48, de curentul Daciei literare. 


1 Limba română pătrunde în scriere, printre altele, și pentru că slava nu mai era sufi- 
cient cunoscută. l i ii 

3 Avind în vedere numai liniile mari ale dezvoltării limbii scrise, ale limbii literare, se 
poate face abstracţie de unele fapte particulare cum este, de exemplu, influenţa, în limba lui 
M. Costin, a culturii sale latinești. 

* Este vorba de prima perioadă a activităţii lui, în care iși scrie Gramatica, din care 
«datează corespondenţa cu C. Negruzzi. pr . 

În etapa următoare, ultima, distingem din punctul de 
vedere al raportului cu limba populară, două linii de evo- 
luţie a limbii literare. 


Una dintre ele reprezintă continuarea procesului de cla- 
rificare a normelor despre care am vorbit și e reprezentată 
prin marii noștri scriitori: Eminescu, Slavici, Caragiale. 
Consecința logică a precizării normelor e apărarea limbii 
literare de pătrunderea unor construcții defectuoase. (Cara- 
giale combate folosirea infinitivului cu valoarea de impe- 
rativi, construcția greșită a completivelor directe cu ca să? 
etc.). Atitudinea critică față de vorbirea populară nu exclude 
însă folosirea creatoare a posibilităților ei. Toţi marii noștri 
scriitori se caracterizează prin dragostea și atenția deosebită 
acordate limbii poporului. 


„A doua linie de dezvoltare în această drioada se mani- 

festă prin apropierea tot mai mare de limba populară, apro- 
piere care, la rîndul ei, are două aspecte. Există, pe de o 
parte, o apropiere artificială, forțată, voită, de lin.ba po- 
porului, constituind o reacțiune față de numeroasele exage- 
rări lingvistice ale epocii: latinism, punnism, italienism, 
jargon frațuzit, apropiere care deviază. adeseori în manieră, 
Un. exemplu în acest sens pot constitui unele .nuvele ale 
lui Barbu Delavrancea. Pe dealtă parte, se poate consta- 
ta o apropiere autentică, organică, de limba. porya 
explicabilă prin formație, prin specificul talentului. În acest 
caz, nu putem vorbi de o apropiere a limbii literare de 
cea populară decît din punctul de vedere al rezultatului, 
procesul fiind mai curînd de apropiere, prin prelucrare, a 
limbii populare de limba literară. Această linie de evoluţie 
este ilustrată de Ion Creangă. 

“Etapa discutată începe cu ultima parte a secolului al 
XIX-lea și durează, în mare, pînă astăzi. . 

Sumara schiță a evoluţiei raporturilor dintre limba li- 
terară 'și limba populară pune în lumină rolul deosebit de 
important pe care l-a avut, în dezvoltarea limbii române 
literare, secolul al XIX-lea. Un singur secol ilustrează, cum 
am văzut, trei din cele patru faze importante stabilite. 


İn Tal (I. L. Caragiale, O., II, 142—148, ed, P. Zarifopol). 
2 În Situajiunca (1. L. Caragiale, O., I, 288—292, ed. P. Zăritopol). 


Problema influențelor străine. Şi această 
problemă, deși nu interesează numai secolul al XIX-lea, 
se pune deosebit de acut în această perioadă de mari pre- 
faceri economice și sociale. | 


La începutul secolului, în plin feudalism, Ţările Române, 
tributare Turciei, în contact permanent cu Grecia prin 
intermediul atitor domnitori, negustori și călugări greci, 
suferă o puternică influență din partea acestor țări. Se 
trăiește după model oriental, se citește literatură greacă — 
fapte care își găsesc ecoul în limbă. Clasele dominante vorbesc 
grecește sau în jargon împestrițat de cuvinte și construcții 


turcești și grecești, dintre care unele pătrund și în limba 
poporului. 


Pe de altă parte, începutul secolului al XIX-lea mar- 
chează un contact mai strîns cu Rusia, fapt pe care limba 
îl înregistrează de asemenea. Apar tot mai des, tot mai 
numeroase cuvinte de origine rusă sau neologisme romanice 
intrate prin intermediul limbii ruse, întîi, în special în Mol- 
dova, apoi, mai ales în deceniul al III-lea și al IV-lea al 
secolului al XIX-lea, și în Ţara Românească. 


Dar evenimentul cel mai important îl constituie apa- 
riția și impunerea capitalismului. Noua orînduire aduce o 
bruscă schimbare de civilizație, determină o rapidă dezvol- 
tare a științelor naturii și a celor sociale. Această dezvoltare 
se realizează prin contactul cu Occidentul, exponentul celui 
mai dezvoltat capitalism. Tinerii studiază în Occident, în 
special în Franţa și în Italia, limba acestor țări e bine cu- 
noscută, se importă publicații, se traduce intens. Rezul- 
„tatul, de loc surprinzător, e o puternică influență străină, 
franceză mai ales, asupra diverselor stiluri ale limbii literare. 

Această influență se manifestă în special în lexic și în 
sintaxă. Neologisme, construcții franțuzești se întîlnesc 
aproape în toate publicaţiile vremii. Marii scriitori patrioți, 
cunoscători și admiratori ai vorbirii populare, militanți 
pentru dezvoltarea limbii române literare suferă Și ei această 
influență. În operele tuturor scriitorilor secolului, la C. 
Negruzzi și chiar la Anton Pann, la Grigore Alexandrescu, 
N. Bălcescu, Al. Russo, V. Alecsandri, la B. P. Hasdeu, 
M. Eminescu, mai ales în proză, și chiar la B. Delavrancea, 
se intilnesc construcții franțuzești. 

Utilizarea acestor construcții are de cele mai multe 
ori un caracter inconștient, involuntar, pe cînd apariția 
neologismelor presupune aproape întotdeauna o întrebuin- 
ţare conștientă. 

Prezența şi abundența construcţiilor străine constituie 
una din trăsăturile caracteristice ale sintaxei limbii literare 
a secolului al XIX-lea. Dezvoltarea ulterioară a degajat 
limba literară de multe din aceste construcţii, influența 
franceză dovedindu-se mai tenace în ce privește lexicul. 
Rodul foarte important al acestei faze a procesului de dez- 
voltare a limbii noastre literare a fost un spor de claritate, 
de precizie și de suplețe a exprimării. 


Problema construcţiilor arhaice. Pu-. 
nerea acestei probleme necesită o precizare în legătură cu 
noțiunea de construcție arhaică, de arhaism sintactic, și 
anume precizarea că acest termen are în vedere două ca- 
tegorii de fapte: 

Arhaisme numai din punctul de vedere al epocilor ulte- 
rioare, fapte care în epoca studiată reprezintă rămășițe ale 
unei faze mai vechi a limbii, dar constituie totuși un fenomen 
obișnuit, frecvent întrebuințat în acel timp. 

Construcţii arhaice chiar pentru perioada dată, rămășițe 
întîmplătoare sau împrumuturi conștiente din limba mai 
veche folosite cu anume intenții stilistice. 

Două împrejurări fac ca problema arhaismelor să aibă 
o însemnătate deosebită pentru cercetătorul limbii literare 
a secolului al XIX-lea și anume: 

a) Cea mai mare parte a reprezentanților limbii literare 
a epocii sînt buni cunoscători ai limbii vechi, avind, fie, 
mai rar, o cultură eclesiastică (A. Pann, N. Filimon), fie 
o temeinică pregătire istorică (scriitorii grupați în jurul 
Daciei literare, apoi B. P. Hasdeu, Al. Odobescu, M. Emi- 
nescu). 

De asemenea, cei mai mulți dintre scriitorii secolului 

1 XIX-lea manifestă un interes_ deosebit față de limba 
poieni —— Thai conservatoare în multe privințe decît limba 
literara — și față de titeratura populară, atît sub aspectul 
creaţiei folclorice (se fac primele culegeri și studii asupra 
poeziei populare), cît și sub cel al cărților cu mare circulație 
în popor (Albinușa, Alexandria ctc.). 


b) Normele limbii literare nefiind încă suficient fixate, 
selectarea faptelor nu era destul de activă și, ca urmare, 
pătrunderea construcțiilor arhaice din limba populară sau 
din limba literară a epocilor anterioare se făcea ușor, aproape 
insezisabil adeseori pentru cel care scria. . 


Problema unificării limbii literare. 
Problema unificării se pune acut în secolul al XIX-lea 
pentru fonetică și morfologie, dar nu interesează prea mult 
sintaxa. Regionalismul sintactic, mai greu perceptibil, nu 
a preocupat pe cei care luptau pentru realizarea unei limbi 
literare unice. Cele două ediții succesive ale lui C. Negruzzi, 
citate mai înainte, constituie un exemplu elocvent în această 
privință. 


lII 


Faptele oferite de un text urmează să fie clasate și in- 
terpretate în perspectiva problemelor generale ale limbii 
literare a secolului al XIX-lea enumerate mai înainte, distin- 
gîndu-se arhaismele de inovații, elementele populare de cele 
culte, străine, rezultatele cercetării concretizîndu-se în de- 
scrierea sintaxei unei publicaţii, a unui scriitor, și 'în fixarea 
locului pe care îl ocupă în procesul de dezvoltare a limbii. 

Numai asemenea cercetări amănunțite fac posibilă 
descrierea sintaxei limbii literare la o anumită epocă. Însu- 
mirea rezultatelor unor astfel de studii nu poate constitui 
însă decît punctul de plecare, premisă necesară, dar insu- 
ficientă, a unui capitol din istoria limbii literare, sintaxa 
unei epoci reprezentînd ceea ce e general în toate scrierile 
vremii. Fiecare publicație, fiecare scriitor în parte pot avea 
particularități proprii caracteristice, nespecifice însă pentru 
limba literară a perioadei respective. | 

Istoricul limbii literare ia în considerație particulari- 
tățile de acest fel numai în măsura în care ele reprezintă 
fenomene care se generalizează ulterior. 

Cercetarea materialului trebuie completată prin inter- 
pretarea stilistică a faptelor, necesară pentru descoperirea 
particularităților unui stil sau pentru sezisarea specificului 
în limba unui scriitor. În ambele situații, punctul de plecare 
îl constituie analiza lingvistică. | 

În primul caz, rezultatul va fi descoperirea preferinței 
pentru anumite construcții. Astfel, trăsătura cea mai ca- 
racteristică și mai evidentă a stilului științific e preferința 
pentru conjuncțiile mai noi, cu valori mai puţine, pentru 
locuțiunile: conjuncționale, adică pentru mijloacele cele mai 
puțin echivoce de exprimare a raporturilor dintre propo- 
ziții, preferință determinată de nevoia de precizie și de 
claritate, calități esențiale ale expunerii științifice. O altă 
caracteristică a stilului științific o constituie marea frec- 
vență a conjuncțiilor. Numărul mare de conjuncții din urmă- 
torul citat se datorește caracterului științific al textului: 

„Acesta păru a se domoli prin cuvintele lui Banfi și 
făcu cunoscut magnaţilor și nobililor ca să vină la Alba 
Iulia fiecare cu cîte o slugă, lăsînd celelalte oști ale lor în 
tabără, fiindcă împrejurările cereau ca să le comunice lu- 
cruri de interes public. Pretinde Bethlen că această chemare 
era cu gînd ca să-i omoare; că banul Mihalcea dedese acest 
svat, pe care îl aprobase cea mai mare parte din boieri, 
zicînd că va peri domnul de nu va face să piară nobilimea, 
dar Radu Buzescu, carele era aplecat către unguri, căci 
slujise odinioară ca stolnic la Ștefan Bathori[...], fu de 
părere să se întrebuințeze mijloacele blînde către nobili, 
(iind mai lesne a le cîştiga dragostea decît a le insufla temere” 
ÎN. Bălcescu, 8421). 

La Al. Odobescu, în cursul unei argumentări științifice, 
în două pagini? apar, pe lingă numeroase conjuncții, urmă- 
toarele locuţiuni : conjuncționale: cu toate că, de vreme ce: 

„În adevăr, acea biserică poartă curat caracterele ce 
domniră în stilul bizantin între al XI-lea și al XIII-lea 
secol, și — cu toate că într-însa, arcul înlocuiește pretutindeni 
frontonul triunghiular, la căpătiie — ea se poate asemăna 
foarte mult cu biserica Catolicon[. . .] 


Dar tradițiunea și cronicele au păstrat numele lui Vlad- 
vodă Țepeș, ca primul fondator al mănăstirii. De aceea și 
bietul răposatul egumen[...] a și înscris(...] următoarea 
legendă. [...] . 


1 Citatele notate numai prin „N. Bălcescu, p. „trimit la storia românilor sub Mihai- 
vodă Viteazul, ed. Al. Odobescu, iar cele notate prin „N. Bălcescu, O., I, p. “ la N. Bâlcescu, 
Opere, vol. I, București, 1940, ed. G. Zane. 

2 A], Odobescu, Opere, II, E.S.P.L.A., Bucureşti, 1955, p. 32—34 (Citeva ore la Snagov), 

Apoi cînd aceste dovezi n-ar fi de ajuns, cînd autentici- 
tatea actelor scrise s-ar tăgădui — de vreme ce trebuie să 
mărturisim că la noi falsarii de hrisoave au fost numeroși — 
atunci un alt document[...] ar veni să ne ateste...“ 

Frecvența conjuncţiilor și prezența locuţiunilor dau frag- 
mentului un aspect cu totul modern. 


În studierea limbii unui scriitor, interpretarea stilistică 
urmărește două aspecte principale: 


Modul de selectare a materialului, 
preferința pentru anumite construcții. Ca exemple ușor de 
verificat se pot lua: preferința pentru repetiție la M. Emi- 
nescu, pentru elipsă la B. Delavrancea, pentru stilul indirect 
liber la I. L. Caragiale. | | 

Preferința pentru un anumit procedeu poate degenera. 
uneori în manieră (cf. folosirea elipsei în unele nuvele ale 
lui B. Delavrancea). 

Simpla constatare nu este însă suficientă. Analiza pro- 
cedeelor preferate ale unui scriitor trebuie să descopere 
funcția lor, intenţia stilistică și efectul realizat, să descopere 
eventual modul specific în care un scriitor stilizează și dez- 
voltă un procedeu obișnuit (repetiţia, de exemplu). 


Folosirea unor construcții (arhaice, popu- 
lare, de jargon) în vederea caracterizării per- 
sonajelor, a redării cît mai veridice a ambianţei în 
care se desfășoară acțiunea unei opere literare — de exemplu, 
întrebuințarea arhaismelor în Alexandru Lăpuşneanu a 
lui C. Negruzzi, a elementelor de jargon în Five o clock de 
I. L. Caragiale, sau întrebuințarea, din cauza unei anumite 
rezonanţe artistice, a unei construcții, — cum ar fi prefe- 
rința pentru construcția de + substantiv în locul genitivului 
în poezia lui Eminescu (colțuri de odaie, de ex.). Această 
construcție, prin lipsa articolului, produce o diminuare a 
determinării și contribuie la sugerarea atmosferei vagi, 
romantice, caracteristică poeziei lui Eminescu. Pe acest 
aspect al studiului limbii unui scriitor trebuie să cadă ac- 
centul atunci cînd obiectul cercetării îl reprezintă măies- 
tria artistică a scriitorului. 

Istoricul limbii literare nu poate trage însă concluzii 
asupra aspectului limbii literare a unei epoci pornind de la 

faptele de limbă care apar în vorbirea unui personaj, caracte- 
rizîndu-l, sau sînt folosite cu intenţia de a evoca un anumit 
cadru, de a realiza o anumită impresie artistică. Aceste 
fenomene lingvistice nu aparțin limbii literare în sens strict, 
depășind adeseori limitele ei. De aceea, în descrierea limbii 
secolului al XIX-lea, cercetătorul nu se va opri asupra unei 
construcții arhaice care apare în vorbirea unui personaj 
din Alexandru Lăpuşneanu, de exemplu, decît dacă această 
construcție apare și în limba lui C. Negruzzi și în alte scrieri 
ale epocii. De asemenea, faptul că în Sc/ufele şi Momentele 
lui Caragiale, mulți eroi folosesc, introducînd o completivă 
directă, locuţiunea conjuncțională Pentru. ca să nu poate fi 
invocat pentru a susține că această construcție e admisă 
de normele limbii literare a secolului al XIX-lea. 
„„ Istoricul limbii literare trebuie să rețină elementele 
individuale care reprezintă noul, inovațiile lingvistice și 
stilistice care contribuie la dezvoltarea limbii literare. 
Studiul limbii operelor beletristice este într-un fel mai 
puțin important cînd se urmărește descrierea sintaxei limbii 
literare a unei epoci, pentru că în limba literaturii aege 
este posibilă apariția, în condițiile de care am vorbit, 
unor fapte condamnate de normele limbii literare. n 
tocmai din cauza libertății mai mari a stilului beletristic, 
acesta contribuie mai mult la dezvoltarea limbii literare. 
Ca atare, pentru istoricul limbii literare, studierea limbii 
scriitorilor e deosebit de importantă mai ales în sezisarea 
direcției de evoluţie a limbii literare de la o epocă la alta. 


IV 


Principiile de metodă enunțate se vor contura mai clar 
prin aplicarea lor în cercetarea unui material concret privit 
în complexitatea lui. 

Prezentarea faptelor cuprinde trei părți: 

Sintaxa- părtilor de vorbire — împreună cu partea de 
vorbire respectivă sînt discutate și problemele privind anu- 
mite părți de propoziție. 

Sintaxa propoziției — ce aparține propoziției în ansam- 
blul ei și nu se leagă de funcția unei părți de vorbire. 

Probleme de sintaxă a frazei. 


Sintaxa părților dė vorbire. Substantivul. 
În legătură cu sintaxa substantivului, scrierile secolului al 
XIX-lea se caracterizează prin frecvența construcţiilor în 
care cazurile sînt exprimate prin prepoziţie. Astfel, ade- 
seori în locul genitivului apar censtrucțiile cu de: „În vremea 
sărbătorilor de Paști“ (Negruzzi, 1161); „La mijloc de codru 
des“. (Eminescu, p. 2262); „„Îndatora pe:tot proprietarul 
de un domen... a jura credință“, (Bălcescu, 200); „Trecu 
în Ardeal, teatru pe atunci de multe intrigi” (Bălcescu, 245). 


Aceste construcții reprezintă aparent un fapt unic. 
Exemplele comportă însă interpretări diferite. În primele 
citate, construcțiile sînt populare, arhaice, în ultimele două, 
folosirea prepoziției de e calchiată după construcția franțu- 
zească corespunzătoare. SR pri 

Exprimarea raportului de dativ prin substantiv în acu- 
zativ precedat de prepoziția la se datorește de asemenea 
uneori influenței limbii populare, ca în citatele: „Iată cum 
plătește Alexandru-vodă la cei ce pradă țara“ (Negruzzi, 
68); „La unii surîde, unora le strînge mîna, cu alții se ceartă“ 
(Delavrancea, O, I, 2905) iar alteori, calchierii unor modele 
străine: „Au preferit mîntuirea patriei Ja interesele lor parti- 
culare“ (N. Bălcescu, 229); = | raci 

Citatul din Negrużzi, în care construcția discutată apare 
în vorbirea unui personaj, nu ar fi concludent dacă nu ar 
fi susținut de existența și în alte scrieri a exprimării com- 
plementului indirect prin la. + substantiv.. 

Frecvent e în secolul al XIX-lea acordul substantivului 
apoziție cu substantivul determinat — fapt pe care nu-l mai 
întîlnim în limba literară contemporană, exceptînd litera- 
tura beletristică, unde apare uneori în vorbirea personaje- 
lor, caracterizîndu-le. Deci construcția: „credincios făgă- 
duinței ce o dase doamnei Ruxandei“ (Negruzzi, 70), care, 
din punctul de vedere al limbii contemporane, constituie 
un arhaism, pentru secolul al XIX-lea reprezintă un fenomen 
foarte răspîndit, o rămășiță dintr-o fază mai veche a limbii, 
foarte frecventă încă. i 


t Citatele trimit la C. Negruzzi, Scrieri alese, E.S.P.L.A., 1950. 
3 Mi Eminescu, Poezii, E,S.P.L.A., Bucureşti, 1955. 
3 B. Delavrancea, Opere, E.S.P.L.A., '1954, 

Fără a mai fi un fenomen viu, care se dezvoltă, acordul 
în caz: al apoziției nu constituie pentru această epocă un 
arhaism. | 

De asemenea, foarte răspîndit în secolul al XIX-lea e 
fenomenul păstrării substantivului invariabil atunci cînd 
e determinat printr-un adjectiv posesiv: „După moartea... 
Jie-sei“ (N. Bălcescu, O., I, 146); „N-am voit să ies de'sub. 
tutela unchiu-meu“ (B. Delavrancea, O.; I, 301).: | 

Acest fapt de limbă populară, acceptat de normele limbii 
literare a secolului al XIX-lea, a fost îndepărtat de evoluția 
ulterioară a limbii. Nu-l mai putem întîlni într-o lucrare 
istorică, de exemplu (cf. citatul lui Bălcescu). 

Adjectivul. În ce priveşte sintaxa adjectivului, remar- 
căm, în primul rînd, două fapte (datorate influenței populare 
şi a limbii vechi) privind gradele de comparație, și anume: 
folosirea diminutivării ca mijloc de expresie a comparati- | 
vului și construirea superlativului “cu prea. Exprimarea 
comparativului prin diminutivare: „Era un deal năltișor“ 
(N. Bălcescu, 276); „Dintre dinșii scăpară cîte ceva, însă 
puțimei“ (N. Bălcescu, 183), e un procedeu care apare azi 
numai în limba populară, dar care în secolul al XIX-lea 
era admis și de limba literară. | 

Superlativul cu prea exprimă adeseori în această perioadă 
nuanța de ironie, de dezaprobare, cu care-l întîlnim și astăzi, 
dar are uneori, ca și în limba veche, valoarea de superlativ 
absolut obișnuit: „A pus pe note pentru piano-forte o colecție 
Prea nimerită“ (C. Negruzzi, 126). 

Proporția în care apar cele două construcții arată că fo- 
losirea lui prea pentru exprimarea obișnuită a superlativului, 
deși destul de frecventă încă, e simțită deja ca învechită. 

Sentimentul că e un arhaism, cu o potență sugestivă 
superioară, face pe Eminescu să-l prefere procedeelor curente 
de exprimare a superlativului: „A fost odată ca-n povești[...] 
O prea frumoasă fată“ (Eminescu, P., 177). 

Înfluența franceză se manifestă în situaţiile, destul de 
rare de altfel, în care adjectivul atribut e precedat de pro- 
poziția de: „Nu este nimic de comun între un țăran și un 
boier“ (Delavrancea, O., I, 116). 

Dezvoltarea ulterioară a eliminat din limba literară 
asemenea construcții. 

Articolul. Folosirea articolului pune, pentru secolul al 
XIX-lea, numeroase probleme și leagă această perioadă mai 
mult de epocile care-l precedă decît de limba secolului al 
XX-lea. 

Ca în limba textelor mai vechi sînt articulate numele 
proprii: „Alexandru Lăpuşneanul... izbutise a se înturna“ 
(C. Negruzzi, 50). 

De asemenea, se folosesc frecvent cu articol pronumele 
relative: „Mihai, carele[...] se. afla în fruntea oştii“” 
(N. Bălcescu, 218); „Eşti acel nenorocit, / Carele la Iași[. . .] 
ofereai strigînd” (B. P. Hasdeu, O., I, 1981). 

Comparînd în texte cele două situaţii se constată ușor 
că, pe cînd prima reprezintă o rămășiță aproape ieșită din 
uz a trecutului, a doua e un fenomen încă viu şi puternic. 

Articularea substantivului precedat de adjectiv, ca în 
citatul: „Acesta rămîne la înaltă înfelepeiunea măriei-tale“ 
(C. Negruzzi, 54), constituie un fenomen arhaic, folosit de 
scriitor în vederea sugerării atmosferei momentului istoric 
descris. 

Prin alte particularități, cum sînt articularea substanti- 
vului precedat de o prepoziţie: „Trimise pe armașul să-i 
întrebe ce vor“ (C. Negruzzi, 65); „Două sute de persoane 
a căror simpatie pentru piritul izbucnea la tot pasul“ 
(B. P. Hasdeu, O., II, 335) și folosirea frecventă a așa-numi- 
tului articol demonstrativ: „Flăcările cele groaznice de mari“ 
(N. Bălcescu, 11); „Insula cea mare“ (Id., 128); „Areripile 
morții celei mîntuitoare“ (Alexandrescu, M., 7; ap. Dicţio- 
narul limbii române, publicat de' Academia Română, Bucu- 
rești, 1913—1940); „Fiul Romei cei bătrîne“ (Alecsandri, 
P., II, 20; ap. op. cit.) limba literară a secolului al XIX-lea 
se apropie de vorbirea populară mai mult decît limba lite- 


rară de azi. 


Verbul. În ce priveşte sintaxa verbului, ne vom mărgini 
la semnalarea cîtorva fapte în legătură cu diatezele și cu 
folosirea infinitivului. 

În secolul al XIX-lea verbul a răzbuna este folosit cu 
dativul pronumelui reflexiv: „Toată grija lui fu să-și răzbune“ - 
(N. Bălcescu, 179); „Ca să-mi mai răzbun și eu“ (B. P. Has- 


1 Citatele trimit la ediţia D. Popovici, B. P. Hasdeu, Opere, vol. I şi II, Bucureşti, 1943. 

deu, O., I, 14). Înlocuirea pronumelui în dativ prin cel în 
acuzativ. constituie o inovaţie ulterioară. 

Foarte frecvent în textele epocii e reflexivul cu sens 
pasiv (construcția pasivă cu a fi apare mult mai rar): „Petru 
Rareș... s-a îngropat în Sf. Monastire Probota“ (C. Negruzzi, 
56); „Moldova s-a dat de Transilvania lui Răzvan“ 
(N. Bălcescu, 169); „Acești autori se recunosc de toată lumea 
ca modeluri“ (B. P. Hasdeu, O., II, 329). 

Prin aceste două fapte, secolul al XIX-lea continuă 
situația lingvistică anterioară. 

Pe de altă parte, sintaxa limbii literare a acestei epoci 
permite folosirea în mai mare măsură a reflexivului dinamic 
în locul construcției active: „Boierii se rugară de Mihai“ 
(N. Bălcescu, 320); „O fantomă se încearcă a pluti în văzduh“ 
(B. Delavrancea, O., I, 10). 

Acest fenomen caracterizează vorbirea populară. 

În secolul al XIX-lea întîlnim, însă, și fenomenul contrar, 
întrebuințarea verbului activ, acolo unde azi normele limbii 
literare impun reflexivul: „O! am gîndit, aceasta e negreșit 
vreun extract lesnicios“ (C. Negruzzi, 37); „Ibrahim Pașa 
văzboia în Ungaria“ (N. Bălcescu, 246). | 

Ca și în alte situaţii, acest fenomen aparent unic presu- 
pune interpretări diferite. În primul exemplu avem a face 
cu o construcție populară și arhaică, ultimul se datorește 
unui model francez (cf. combattre). 

Folosirea inifinitivului în locul conjunctivului, fapt ca- 
racteristic pentru secolul al XIX-lea prin frecvența sa, e 
de asemenea susceptibil de interpretări diferite. În unele 
situații, putînd fi întîlnit și în secolul al XVIII-lea, îl consi- 
derăm arhaism: „Începură a se plinge“ (N. Bălcescu, 192). 
Alteori, construcţia cu infinitivul nu poate fi explicată 
decît prin influență străină, limba mai veche folosind în 
asemenea situații conjunctivul: „Spre a-l vătăma trebuie 
a alerga la intrigi“ (N. Bălcescu, 175); „Vroiesc... a-mi in- 
chipui“ (B. P. Hasdeu, O., II, 328). 

Preferinţa pentru infinitiv distinge net secolul al XIX-lea 
atit de epocile anterioare, cît și de limba literară a secolului 
al XX-lea. 


Prepoziţiile. Întrebuințarea prepoziţiilor pune aceleași 
probleme: 

Se întîlnesc prepoziţii folosite în limba mai veche, dar 
absente în limba literară a secolului al XX-lea. Astfel, întru 
în locul lui în este foarte răspîndit: „Adormind întru citirea 
unui: romanț“ (C: Negruzzi, 113); „Întru singurătate să 
trăiască a hotărît“ (A. Pann, I, 6; ap. Dictionarul Acade- 
miei); „Ce rău găsești. întru aceasta“ (V. Alecsandri, T. 
1256; ap. Dictionarul Academiei). | | 

Frecvent, folosirea unei prepoziţii în locul alteia se da- 
torește reproducerii unor construcții franțuzești ; cf. de pentru 
din: „Pleiada[...] am format-o de șapte stele“ (C. Negruzzi, 
49); „Aceste adunări se compuneau de clerul, de boierii“ 
N. Bălcescu, 16); de pentru cu: „Cîmpiile vecine de ora- 
șul Turda“ (N. Bălcescu, 341)... | 


2 


Sintaxa propozi tiei În ce priveşte sintaxa 
propoziției în sens strict (și pînă acum la fiecare parte de 
vorbire am luat în discuţie Și probleme care s-ar fi putut 
plasa aici), semnalăm: © `” x. | | 

Nerepelarea complementului prin pronume personal în 


propozițiile atributive: „Lacrimile jupîneselor... strigă răs- 

plătire... pentru sîngele ce verși” (C. Negruzzi, 58); „Cre- 

dincios făgăduinței ce dase doamnei Ruxandei“ (C. Negruzzi, 

70); „Din acele corturi ce ei credeau pline de ieniceri“ 
P. 


(N. Bălcescu, 122). 


Preferinţa pentru determinarea predicatului nominal prin- 
lr-un complement indirect, în locul atributului numelui pre- 
dicativ: „Gingașa “Ruxandra ajunse a fi parte biruitorului“ 
"(C. Negruzzi, 57). Ai 


Constructia propozitiei negative cu un singur element ne- 
galiv, (lipsa cumulului de negaţii): „Norodul nu te vrea, nici 
te iubește“ (C. Negruzzi, 57); „Aristocraţia nu-l socoate, 
nici îl primește între ea“ (C, Negruzzi, 90). 

Construcțiile apar mai ales în scrierile cu caracter arhai- 
zant. f l 

Din aceste trei fenomene sintactice, care toate leagă 
limba secolului al XIX-lea de limba mai veche, primul 
şi ultimul, deși sînt destul de răspîndite, reprezintă totuși 
fapte pe cale de dispariție. Întrebuințarea paralelă a 'con- 
strucțiilor care le-au înlocuit: „Se mută în cetatea Hoti- 

nului pre care o întări mai cu osebire“ (C. Negruzzi, 70); 
„Românii ce-i priveau ca biruiți, izbesc acum“ (N. Bălcescu, 
173); „Tunurile fiind prea mari, capetele nu puteau, nici 
nu ştiau a le schimba poziția dintîi“ (N. Bălcescu O., I, 
68) și frecvența adeseori mare a acestora susțin afirmația. 
„AL doilea fapt menționat este însă chiar pentru secolul 
al XIX-lea un arhaism, o construcție învechită, folosită 
mai ales cu funcție stilistică evocatoare. 


Sintaxa frazei. Subordonarea în frază se rea- 
lizează adeseori prin conjuncții pe care limba literară contem- 
porană nu le mai întrebuinţează. | 

Apar astfel cum că, cît (consecutiv), de: [Î]i făgădueşte 
cum că tătarii nu vor încerca a trece“ (N. Bălcescu, 195); 
„Astfel e atunci omorul, cît ostașul încetează obosit“ (Ale- 
xandrescu, M., 22; ap. Dictionarul Academiei) ; „Urieșii au 
trîntit un hohot mare cî/s-au răsunat pămîntul” (V. Alecsan- 
DI, ET IV, 49" ap. op. ctt.); „Haide, luați-l de-l dați 
norodului“ (Negruzzi, 67—68); „Du-te de-ți vezi copiii!“ 
(Id., 60). r | drag. i? 

Ultimele două exemple nu sint concludente pentru 
sintaxa secolului al XIX-lea, apărînd în vorbirea unui per- 
sonaj. | | 

Numai prezența construcţiei și în alte situații: „Cantacu- 
zino[...] îl puse de subscrise pe mitropolit“ (N. Bălcescu, 
O., I, 146), de! ex., face posibilă considerarea acestui element 
conjuncțional, ca subordonant admis în limba. literară a 
vremii. a | 

De asemenea, în secolul al XIX-lea întîlnim mai des 
decît azi cumulul de conjuncții: „Sîngele de martiri e plantă 
ce rodește/Curînd, tîrziu, odată, dar însă nelipsit“. (Gr. 
Alexandrescu, M., 26); „Ci dar, în mijlocul acestor vremi, 
generalul Basta...) se duse“ (N. Bălcescu, 300). 

Faptele discutate apropie limba literară a acestui secol 
de limba veche și de vorbirea populară. Dar direcția evo- 
luției limbii literare este clar marcată prin întrebuințarea 
tot mai frecventă a lui dacă în locul lui de, a lui încât 
acolo unde altădată apărea aproape exclusiv cít, prin renun- 
farea la cum că. | 

Părăsirea conjuncţiilor cu valori multiple a fost determi- 
nată și a avut ca rezultat precizia și claritatea limbii. 

Exemplificarea făcută arată că în interpretarea lingvis- 
tică a faptelor de sintaxă e necesar: 

să distingem elementele noi de cele vechi, ceea ce dispare 
de ceea ce se dezvoltă; 

să distingem înăuntrul unui fapt, aparent unic, arhais- 
mul de inovație, să descoperim cauza fiecărei situații în parte; 

“să deosebim individualul. de general, particularul. general 
de particularul individual — faptul stilistic de cel lingvistic. 

Studiile asupra limbii scriitorilor, asupra limbii unor 
publicații, constituie premisa descrierii științifice a sintaxei 
limbii literare la o anumită epocă. Un astfel de studiu nu 
poate face abstracţie de ceea ce e individual în limba scrii- 
torului, de preferinţele și de arta. lui. De aceea, analiza 
lingvistică a faptelor . trebuie completată printr-o analiză 
stilistică, care poate fi utilă, cum am mai ADU și istori- 
cului limbii literare. 

Pentru a lămuri ce înțelegem prin inter pretarea stilistic 
a faptelor, vom da un singur exemplu: 

În povestirile lui Caragiale întîlnim foarte frecvent fe- 
nomenul întrepătrunderii. dintre stilul direct și cel indirect, 
fenomen numit de lucrările de specialitate stil indirect liberi, 
prin care se intercalează, în povestire, elemente care aparțin 
vorbirii unui personaj. 

Aspectul pe care-l ia în povestirile lui Caragiale acest 
procedeu variază de la formele cele mai simple și mai evi- 
dente, pînă la cele mai subtile. Astfel, întîlnim folosirea 
în povestire a unor termeni care aparțin nu scriitorului, 
povestitorului, ci unui personaj. Aceste cuvinte apar uneori 
în cursul unei replici a personajului: „— Şi să știi, a adăogat 
Dardarot, după ce a stat puţintel pe ginduri, că în toată 
vremea de zece ani pe pămint, ai să fii supus la toate neca- 
zurile, slăbiciunile și ticăloșiile pămîntenilor[. . .] la neștiință, 
la sărăcie, robie, prostie și la mînie chiar... Înțelesu- -m-ai, 
puiule?" şi sînt reluate apoi în narațiune: „Ce-să mai zică 
puiul? Nu mai încăpea cîr-mir.“ (Caragiale, O., II, 218—2192.) 


1 În problema stilului indirect liber la Caragiale vezi și: T. Vianu, Observaţii asupra 
limbi si stilului lui I. L, Caragiale, in Problemede stil pi arid literară, E.S.P.L.A., 1955. 
p. 105— 106. 

3 Citatele trimit la ediţia P. Dude 7 b fie =, Upere, Beati 1931. 

Uneori, aceste cuvinte au un aspect caracteristic, care le 
atribuie clar, unui personaj: „Ce bucurie pe mine cînd, cu 
toată supărarea glesnei din pricina alunecării, aflu, după 
primul moment de groază, că damblaua mea a fost niște 
simburi de măsline risipiţi pi gios“ (Caragiale, O., II, 152). 

Alteori, cuvintele'personajului nu apar decît în narațiune 
și atunci le recunoaștem fie că sînt tipice pentru personajul 
respectiv, fie că autorul atrage atenția asupra lor, înca- 
drîndu-le în ghilimete sau subliniindu-le: „Nu-i era de ajuns 
cum le încornora toate cîte le auzea și le vedea pe ascun- 
selea ; ca să afle și mai multe da bacşișuri la slugi să-l isco- 
dească; ba a pus chiar pe un frățior al ei să nu-l mai slă- 
bească de pe urme, să-i descopere toate «berbantlicurile 
dumnealui». Firește că nici slugile, nici frățiorul n-au putut 
afla nimica, fiindcă 'omul era un bărbat nu se poate mai 
de ispravă. Cocoana s-a pornit atunci cu ocări pe slugi, 
că-i mănîncă pîinea ca nişte «păcătoase, ticăloase și necre- 
dincioase».” (Caragiale, O., II, 225.) 

În anumite situații stilul indirect liber precipită desfă 
șurarea narațiunii; introducerea unor cuvinte din stilul 
direct sugerează o anumită acțiune, exprimarea ei nemaifiind 
necesară: „l-au înfășat frumos pe bieții părinţii mei în 
niște cerșafuri curate; le-au aprins cîte o lumînare de ceară 
la cap; un alt călugăr grec i-a prohodit și, de dimineaţă, 
cînd s-a arătat soarele deasupra talazurilor: — «veșnica lor 
pomenire» — una! două! trei! i-au aruncat în adincime. 
(Caragiale, O., II, 221.) filă | 

Deosebit de interesantă este realizarea stilului indirect 
liber prin mijloace sintactice, prin îmbinarea caracteristi- 
cilor stilului indirect cu ale celui direct. În fragmentul: 
n... Văzîndu-se scos la selemet, l-a apucat pe Kir Ianulea 
un fel de groază. Ce are să facă el de-acuma, căzut în sărăcie, 
în necinste și-n ocară?... Or să-l vîre întîi în temniță, și pe 
urmă, cînd i-or da drumul, să întinză mîna pe la porțile 
ălor de i-a îndopat cu atîtea bunătăţi și daruri!“ (Caragiale, 
O., II, 231-—232.), numai faptul că verbele sînt la persoana 
a treia ne arată că nu avem de-a face cu stilul direct. 


Alteori, în trecerea de la vorbirea indirectă la cea directă, 
scriitorul recurge la alte procedee. În pasajul: „Zice 
că odată... a dat poruncă Dardarot împăratul Iadului să 

s-adune dinainte-i diavolii de la mare pîn'la mic: unul să 
nu fie lipsă, că-i scurtează coada și-i lungește urechile!“ 
(Caragiale, O., II, 217), trecerea la stilul direct este marcată 
prin topica subiectului (unul). 31) 

Din ultimele două citate se constată că la Caragiale 
stilul indirect liber are, de cele mai multe ori, ca rezultat 
păstrarea caracterului interogativ, exclamativ sau imperativ 
al comunicării. (Se ştie că, în transpunerea din vorbirea 
directă în cea indirectă, propoziţiile capătă un caracter 
enunțiativ.) Propoziţiile interogative, exclamative, impe- 
rative sînt proprii dialogului, de aceea prin folosirea stilului 
indirect liber, Caragiale urmărește dramatizarea povestirii, 

Acest procedeu sintactic serveşte la realizarea aceluiași 
efect artistic ca și suprimarea verbelor de declaraţie în dialog, 
ca şi construirea dialogului prin simpla succesiune neîntre- 
ruptă a replicilor, procedee pe care le întîlnim așa de des 
la Caragiale. | | | 

n urma acestei analize ajungem la următoarele concluzii 
principale: i : 

Stilul indirect liber este foarte des întrebuințat de 
I. L. Caragiale. l ei T 

Scriitorul prelucrează procedeul, realizînd forme variate 
de îmbinare a stilului direct cu cel indirect. | 

Efectul realizat prin folosirea diferitelor forme de stil 
indirect liber este dramatizarea, dinamizarea povestirilor. 

Stilul indirect liber € întrebuințat însă și de alți scriitori 
ai epocii, de B. Delavrancea, de exemplu. Frecvența proce- 
deului în literatura beletristică a secolului al XIX-lea îl 
impune atenţiei istoricului limbii literare. 


* 


Din cele discutate se impune concluzia că interpretarea 
„lingvistică și cea stilistică se clarifică și se completează 

reciproc, că studierea sintaxei unui scriitor sau a unei pu- 
blicaţii presupune îmbinarea acestor două aspecte ale cer- 
cetării. Cel'care studiază limba și stilul unui scriitor nu poate 
face abstracție de analiza lingvistică a faptelor de sintaxă, 
aceasta constituind baza interpretării lor stilistice, după cum 
nici istoricul limbii literare nu poate neglija analiza sti- 
listică, care îi poate oferi informaţii importante asupra 
aspectului limbii unei epoci. 


B. CAZACU 


PROBLEME ALE STUDIERII LEXICULUI 


Secolul al XIX-lea — perioada unor adinci transformări 
în viața socială, politică și culturală a țărilor românești — 
prezintă o importanță deosebită în istoria limbii române 
literare; la sfîrșitul acestei epoci se accentuează procesul 
de definitivare a normelor unice ale limbii literare pe bază 
națională și se precizează în amănunt norma supradialectală 
unică, rezultat al unei evoluții anterioare, începută încă în 
secolul al XVI-lea. ` E 

„Studierea. lexicului. literar din această perioadă de fră- 
mintări nu numai sociale; ci și lingvistice, pune istoricului 
limbii literare o serie de probleme, în funcție de rezolvarea 
cărora depinde justețea concluziilor la care ajurge acesta 
în cercetările sale... | | 

n descrierea schimbărilor intervenite în sistemul lexi- 
cului limbii literare din secolul a] XIX-lea, cercetătorul are 
de întîmpinat încă destule dificultăți, între care precizarea 
exactă a datei de apariție a diverșilor termeni nu este dintre 
cele mai ușoare. Îmbogățirea lexicului limbii literare pe 
calea împrumuturilor din alte limbi, apariția unor noi sensuri, 
pătrunderea unor termeni populari și dialectali în limba 
literară, iată numai cîteva dintre problemele pe care trebuie 
să le aibă în vedere cel care își propune să studieze istoria 
vocabularului literar din secolul al XIX-lea. 

În cele ce urmează vom încerca să examinăm cîteva 
dintre aceste probleme, și, totodată, să schițăm unele indi- 
cații metodologice cu privire la modalitățile de abordare a 
unui asemenea studiu. 


Se știe că, dintre diferitele aspecte ale limbii, vocabularul 
este sectorul în care legătura dintre istoria societăţii și istoria 
limbii se manifestă mai vădit și mai direct. Din această 
constatare se desprinde principiul metodologic de care tre- 
buie să țină seama cercetătorul, anume — raportarea schim- 
bărilor intervenite în vocabular la istoria societății respective. 

Eliberarea țărilor romînești de sub monopolul turcesc, 
dezvoltarea economiei de schimb, contactul mai strîns cu 
Rusia și cu țările occidentale, ascensiunea burgheziei, dez- 
voltarea învățămîntului, a științei, a presei și a teatrului 
în limba națională etc. sînt date ale istoriei sociale, econo- 
mice, politice și culturale a societății românești din secolul 
al XIX-lea, la care cercetătorul trebuie să se raporteze în 
permanenţă, atunci cînd urmărește mişcarea lexicului li- 
terar al epocii. 

= Pentru a înţelege însă pe deplin modul în care s-a con- 
stituit sistemul lexical? al românei literare, nu trebuie să 
se piardă din vedere faptul că ansamblul unităților lexicale 
care formzază vocabularul limbii literare din această pe- 
rioadă este, în primul rînd, rezultatul unei îndelungate evo- 
luții anterioare, în care au intervenit apoi anumite schim- 
bări, în strinsă legătură cu transformările din viața acelui 
moment istoric. Numai cunoașterea, chiar imperfectă — da- 
torită unei informații încă incomplete—a stadiului de 
dezvoltare a vocabularului din pragul secolului al XIX-lea 
permite cercetătorului să desprindă trăsăturile specifice ale 
lexicului literar din secolul al XIX-lea și să urmărească 
procesul complex de dezvoltare în care „vechiul“ mai con- 


1 „Il faut, d'une façon générale, se pénétrer du principe que les mots, en tant que signea 
de notions — ne vivent pas indépendamment des hommes qui les emploient; d'où suit que 
l'étude de leur histoire doit suivre de très près celle des états de civilisation et de pensée," 
(R. Le Wagner, Introduction à la linguistique francaise, deuxième tirage, Paris, 1955, p. 47.) 

? Referitor la înţelegerea componenţei vocabularului unei limbi ca un „sistem“, vezi 
A.A. Ulimţeva, Opit isucenia leksiki kak sistemu (na materiale angliiskogo jazika), Mos- 
cova, 1962 (în special p. 252 și urm.). 

tinuă să coexiste cu „noul“, proces în care se precizează 
componența vocabularului limbii literare de la începutul 
secolului al XIX-lea. 

În această perspectivă, atîta timp cât lipseşte un dicționar 
istoric-tezaur — adică un inventar cît mai complet al uni- 
tăților lexicale! — care să permită, după datarea apariţiei 
unui cuvint, urmărirea „biografiei“ lui în cadrul întregului 
sistem lexical al limbii?, rezolvarea anumitor probleme (care 
pot părea de amănunt, dar care în ansamblul lor dau adevă- 
rata imagine a: istoriei lexicului) nu poate fi considerată 
definitivă. În funcție de adîncimea și de orizontul cerce- 
tărilor ulterioare, studiile actuale sînt susceptibile, așadar, 
de rectificări. ~. 


Probleme referitoare la dezvoltarea lexicului limbii literare 
au preocupat aproape pe toți oamenii de cultură ai epocii”. 
Aceştia se izbesc de lipsa termenilor necesari pentru a exprima. 
o serie de noțiuni noi, corespunzătoare stadiului de. dezvol- 
tare a societăţii din secolul al XIX-lea. Astfel, Budai-Deleanu 
în prologul 7'igamiadei mărturiseşte că „neajungerea limbii“ 
îl „desmîntă” cu totul și de aceea e nevoit să recurgă la 
o povestire „de șagă“, care nu cere cuvinte alese. 

Din același motiv. Dinicu Golescu renunță să-și noteze 
impresiile de călătorie în românește și recurge la limba greacă, 
deoarece întîlnește „vederi de lucruri ce nu le avem numite 
în limbă națională, cum șadirvanul, statue, cascade și. altele, 
pentru care ar fi trebuit să zăbovesc ceasuri, socotindu-mă 
de unde ar fi trebuit să le întrebuințez“t. 


! O utilă contribuţie în această direcție aduce lucrarea lui N. A. Ursu /Formarez 
terminologiei științifice românesti, București, 1962), care cuprinde în anexă (p. 129 
şi urm.) un inventar parțial al termenilor ştiinţifici din perioada 1760 — 1860. 

1 „L'âtymologie, au sens moderne, c'est donc la biographie du mot“. (K. Baldinger, 
L'étymologie hier ct aujourd'hui, in Cahiers de P'Ass. int. des études fr., II, 1959. p. 239); 
cf. şi: m... V'ttymologie, qui de recherche de l'origine des mots est devenue histoire des mots" 
(Matériaux pour l'histoire du vocabulaire français. Datalions et documents lexicographiques, 
fasc. 1 A l-re Série, Paris, 1959, p. 5, n. 4). . 

3 „Presque aucun des écrivains importants de cette époque n'est resté indifférent à 
ce problème, abordt et repris dans les préfaces des livres, dans des articles de polémique et 
dans la correspondance privée.“ (Sextil Puşcariu, Au sujet des néologismes, în Études de lingui- 
stique roumaine, Cluj-Buc., 1937, p. 409). 

+ Constantin Dinicu Golescu, Însemnare a călătoriei mele fdcutd în anul 1521, 1825, 1826. 
Tipărită și insoţită de introducere de Nerva Hodoș, București, 1910, p. 66. 

Cunoașterea atitudinii diverșilor scriitori, a poziţiei teo- 
retice! adoptate de ei în lupta de opinii care se desfășoară 
în legătură cu căile de dezvoltare și de îmbogăţire a lexi- 
cului limbii literare, ca și modul în care aceștia aplică păre- 
rile lor în realizarea lingvistică a operelor, constituie un factor 
ce nu poate fi neglijat de cercetătorul care își propune să 
urmărească istoria vocabularului literar din secolul al XIX-lea. 


La acțiunea desfășurată pe plan teoretic, se adaugă com- 
baterea anumitor tendinţe puriste, prin ridiculizarea mani- 
festărilor lor în creaţiile artistice ale anumitor scriitori. 
Acest al doilea aspect, nu mai puţin important, ilustrat 
prin operele lui C. Faca, C. Negruzzi, V. Alecsandri, I.L. 
Caragiale, B. P. Hasdeu ș.a., a avut un răsunet . deosebit 
în cultura vremii și a contribuit la orientarea limbii literare 
pe căile ei firești de dezvoltare. 

Unele cuvinte — care circulau în limba literară a epocii 
— au fost înlăturate din uz și prin ridiculizarea lor de către 
creatorii în domeniul beletristicii. Cităm în acest sens, cu 
titlu de exemplu, un articol din Dictionarul grotesc al lui 
V. Alecsandri, în care se ia în rîs, cu mult umor, întrebuin- 
tarea de către latinizanți a verbului a ama „a iubi“: 


„Amare — a iubi! un cuvînt inutil și care produce con- 
jugări comice de pildă: Eu am! în loc de eu iubesc este un 
calambur grotesc. Am amat în loc de am iubit este o băiguială 
ridicolă. Eu te am, Doammnă!, în loc de te iubesc, Doamnă, 
este o impertinență, care expune pe nenorocitul pedant 
a fi dat afară, cu amoru-i cu tot; însă ce-i pasă pedantului! 
Nu-i rămîne gramatica drept mîngiiere? El o strînge la piept 
cu amoare şi-i zice: «Tu, fidela mea consoartă, ești universul 
meu! Te am, te-am amat, te amai, te amam, te voi ama, ama- 
te-voi etc.» Amorul spăriat își astupă urechile și fuge.“ 
(Convorbiri literare, III [1869—1870], p. 175.) 


Ridiculizarea tendințelor puriste ale reprezentanților 
curentului latinist în operele beletristice ale scriitorilor pro- 
gresiști ai epocii reprezintă o importantă contribuţie a 
acestora la lupta de opinii care se desfășoară, în cursul seco- 
lului al XIX-lea, în jurul problemelor limbii literare. Această 


1 Cf. culegerea de texte publicată de Gh. I. Bulgăr, Scriitorii români despre limbă şi 
stil, București, 1957, r 

contribuție se înscrie pe linia preocupărilor pe care astăzi le 
denumim — cu un termen consacrat — „cultivare“ a limbii. 

Materialul înregistrat în dicționarele epocii — mai ales 
în dicționarele care consemnează termenii noi — oferă unele 
indicații asupra influențelor lexicale exercitate, şi ilu- 
strează, într-o anumită măsură, procesul de îmbogățire a 
vocabularului limbii române literare din secolul al XIX-lea; 
din acest material se pot desprinde date asupra sensului pe 
care-l aveau în epoca respectivă unii termeni, precum și asupra 
productivității anumitor procedee de formare a cuvintelor. 

Urmărind pătrunderea cuvintelor noi în limba literară 
a epocii, putem distinge diverse aspecte: într-o. fază inițială, 
scriitorii conștienți de faptul că utilizează unii termeni noi, 
care poate nu sînt înțeleși de masa publicului cititor, recurg 
la procedeul glosării acestora și îi explică în context, prin- 
tr-o perifrază, prin menționarea cuvîntului sinonim din fon- 
dul tradițional al limbii, sau printr-o notă la subsolul paginii. 
Glosarea termenilor este un procedeu destul de frecvent în 
primele decenii ale secolului al XIX-lea, fiind folosit nu numai 
în creațiile beletristice, ci și în lucrările științifice, admini- 
strative, precum și în presa vremii.! | 

Cînd numărul neologismelor crește, unii scriitori se simt 
obligați să întocmească, la sfîrșitul operelor lor, glosare în care 
lămuresc termenii noi.2 Astfel procedează, de exemplu, Leon 
Asachi la sfîrşitul traducerii Bordeiului indienesc al lui 
Bernardin ce St. Pierre (Iași, 1821) sau Gh. Asachi, cu pri- 
lejul publicării traducerii: [storia imperii rosiene compusă 
de consilierul de stat și cavalerul Ivan Kaidanov (lași, 1832 
—1833).3 


! Iată, de exemplu, cum glosează Dinicu Golescu (op. cit.) cuvintul mumie: „trup de om 
intreg nesimintit, carnea, pielea, neagră şi uscată pe oase“; cf. de asemenea, la același autor, 
explicarea termenului lux: „întru acest cuvint lux se cuprind toate felurimile de cheltuieli, 
cele de prisos, cum și cheltuiala cea mai mare decit veniturile“. 

3 Vezi lon Gheţie, Glosare de neologisme la sfirsitul secolului al XVIII-lea şi la începutul 
secolului al XIX-lea, în Limba romând, X (1963), ur. 6, p. 557—566. 

3 Cf. Înainte cuvintarea, la partea | (1832): „Sarcina de a scrie o limbă încă neprelu- 
crată la literatură şi nedeprinsă a tractarisi obiecturi mai înalte este mult mai simțitoare 
decit se pare, pentru aceea unii din cetitori vor întimpina oarecare cuvinte și idei nouă, dar 
aceasta nu urmează cin plăcerea de a introduce în limba noastră cuvinte strâine, fără care ea 
ar putea râmine, ce din nevoia de a tilcui cu mai mare credinţă ideile și zicerile tehnice aflate 
în original. Spre lâmurirea acestora, am adăugit, la stirșitul părţii a doua, un mic vocabular, 
unde după rinduiala alfavitară lesne se pot afla acele cuvinte și a lor tilcuire...“ 


Volumul Caracteruri (București, 1825) al lui Paris Mumu- 
leanu cuprinde, în partea finală, o listă cu „zicerile cele stră- 
ine“ şi chiar mai tîrziu, la începutul celei de-a doua jumătăți 
a secolului al XIX-lea, C. Aristia dă, la sfîrşitul traducerii 
din Viețile lui Plutarh (1857), un Vocabulariu pentru zicerile 
introduse sau reformate. 

Transformările adînci prin care trece societatea româ- 
nească, noile instituții și relații sociale care apar în secolul al 
XIX-lea modifică simțitor componența vocabularului limbii 
literare. Procedeele de glosare a termenilor şi de alcătuire 
a unor scurte glosare, ca anexe la lucrările respective devin 
insuficiente pentru a explica numărul mare de cuvinte noi 
folosite în diversele domenii ale vieții sociale. Către mijlocul 
secolului al XIX-lea încep să apara primele dicționare de 
neologisme. 


Numărul lor este relativ mare; intervalul de timp care 
marchează datele apariției diverselor lucrări de acest gen 
este scurt — unele din ele apar în ediții succesive — fapt 
care denotă că publicarea lor răspundea unor necesități 
reale. 


Primul dicționar de neologisme este acela al lui I. D. Ne- 
gulici: Vocabular român de toate vorbele străbune reprimite 
pină acum în limba română şi de toate cele ce sînt a se mai 
priimi d-acum înainte şi mai ales în științe, Bucureşti, 1848. 
Numai la trei ani după apariția vocabularului explicativ al 
lui I.D. Negulici, se tipărește în Moldova un Disionăraş româ- 
nesc de cuvinte tehnice și altele greu de înțeles, lași, 1851, redac- 
tat de paharnicul T. Stamati. 1 


În a doua jumătate a secolului al XIX-lea numărul 
lucrărilor de acest fel se înmulțește: E. Protopopescu și 
V. Popescu, „îndemnați de zelul progresului și al civilizaţiei“, 
publică la Bucureşti, în 1860, un Dictionar român de ziceri 
străbune, uzitate în limba română. Aceiaşi autori scot la 
iveală, după doi ani, un Nou dictionar portativ de toate zicerile 
radicale și streine reintroduse și introduse în limbă, cuprinzind 
şi termeni știimțifici şi literari, București, 18622. 


1 O nouă ediție apare în 1856, 

1 Vezi prezentarea amănunțită a acestei lucrări de câtre acad. Iorgu Iordan, Un dic- 
fionar de neologisme românești din anul 1862, în Studii şi cercetări lingvistice, I (1950), fasc. 1, 
pe 57 şi urm. 


Cel mai bogat dicționar de neologisme, cuprinzind circa 
11:000 de cuvinte, e acela al lui Em. Protopopescu-Pake: 
Nou dictionar portativ de toate zicerile noi (radicale ) veintro- 
duse în limba română şi de termeni tehnici ai științelor, litere- 
lor şi cărților cu o explicație mai întinsă a termenilor de drept 
și economie politică, Bucureşti, 1870.1 l 

Fără îndoială că nu toți termenii atestați în dicționarele 
de neologisme au avut o circulație reală în limba literară a 
epocii: adesea autorii au procedat în mod mecanic, introdu- 
cînd o serie de cuvinte din dicționarele din care s-au inspirat. 
Totuși, procedînd cu circumspecție și raportîndu-se la materi- 
alul înregistrat în scrierile vremii, istoricul vocabularului 
poate să elimine cazurile dubioase și să rețină fapte care îl 
ajută să întregească tabloul lexicului literar din epoca res- 
pectivă. | | 

În studiul amintit al acad. Iorgu Iordan se citează o 
serie de cuvinte din dicționarul de neologisme al lui E. Proto- 
popescu și V. Popescu, care prezintă interes atît prin semni- 
ficația lor, cit și prin faptul că apar în creaţiile unora dintre 
scriitorii epocii, de exemplu: angel. „înger“ (cf. la I.L. Cara- 
giale: angel radios, în exprimarea: personajului Rică Ventu- 
riano); demoazelă „termen comun la toate fetele și prin care 
se distinge de femeile măritate“; mizericordios (cf. pozitie 
mizericordioasă, la Rică V enturiano) ; vampir „strigoi“, la fig. 
„acela care se îmbogățește cu răpiri de la-altul și de la popor“ 
(cf. bampir, la I.L. Caragiale, în vorbirea lui Pristanda). 


Modificările introduse de unii scriitori în versiunile suc- 
cesive ale creațiilor lor ilustrează anumite tendințe speci- 
fice evoluției lexicului limbii literare din secolul al XIX-lea. 
Tendința de modernizare a lexicului poate fi sesizată la 
C. Negruzzi, care — cu prilejul republicării în volumul Păca- 
tele tinerețelor (1857) a unora dintre creaţiile sale apărute 


! Am amintit numai lucrările mai importante de acest fel; în această perioadă circulă 
însă mai multe dicționare de neologisme. A. D. Xenopol, [storia românilor, vol, XIV, p. 130, 
menţionează trei dicționare de neologisme, publicate in aceeași perioadă (Cernovodeanu, Dic- 
fionar de siceri ralicale, 1862; V. Popescu, Dicționar de cuvinte noud, 1863; G. M. Antouescu, 
Dicționar de cuvinte străine împrumutate de români, 1863). Pentru dicționarele bilingve, vezi 
Teodora Cristea, Dicţionarele francezo-române şi româno-franceze din prima jumdlale a sec. al - 
XIX-lea, in Analele Univ. București, Seria Ştiinţe Sociale, Filologie, an. X (1961), p. 631. 

anterior în revista Albina românească (1839) — procedează 
la o remaniere a materialului lexical folosit în prima redactare 
apărută: 


ALBINA ROMÂNEASCĂ PĂCATELE TINEREȚELOR 
(1839) (1857) 
pojtit invitat 
tinăr june 
vreme timp 
cinstea onorul 
moaște relicve 
văzdul aer! 


Examinînd aceste modificări, constatăm eliminarea unor 
cuvinte din fondul tradițional al limbii și tendința de înlo- 
cuire a lor cu elemente moderne, romanice. l 

Procedeul de înlocuire a unui termen mai vechi cu altul 
mai nou îl regăsim în lucrările lui Anton Pann. Astfel, în 
locul cuvîntului ¿rup „exemplar“, care apare în listele de 
abonați din Hristoitie (1834) și din Noul Erotocrit (1837), 
precum și din Noul Doxastar... (1841), întîlnim — începînd 
din anul 1845 (Bazul teoretic și practic a muzicii bisericeşti, 
1845 ; Dialog în trei limbi, rusește, româneşte şi turcește... 1848) — 
cuvîntul eczemplar (eczamplar). De asemenea, tipărire „ediţie“, 
care apare pe pagina de titlu a volumelor de Fabule și isto- 
rioare (ed. I, 1841, ed. a II-a, 1847) este înlocuit cu neologis- 
mul ediție în Bazul teoretic și practic... (1845), precum și în 
Triumful betiei, Cîntătorul beţiei (ambele din 1852), în Sprta- 
lul amorului (1852), O șezătoare la țară (ediţia a II-a, 1853) 
și în Nastratin Hogea, 1853.2 | 
| Aceeași tendință poate fi remarcată atunci cînd urmărim 
edițiile succesive ale poeziilor lui Grigore Alexandrescu“: ne 
limităm să menționăm schimbările introduse de acest au- 
tor cu prilejul reeditării, în 1863, a Satirei. Duhului meu. 


1 Vezi P. V. Hanes, Dezvoltarea limbii literare române în prima jumitate a secolului 
al XIX-lea, cd. a Il-a, București, 1926, p. 211. 

1 Cf. B. Cazacu și I. Fischer, Neologismele în scrierile lus Anten Pann, în Contribuţii 
ia istoria limbii române literare în secolul al XIX-lea, I, Bucureşti, 1956, p. 55. i, 

» Chl. Fischer (Aspecte ale evoluției morfologiei românești literare in variantele poeziilor. 
lui Gr. Alexandrescu, în Omagiu lui Iorgu Iordan, la 70 de ani, Bucureşti, 1958, p. 283): „edi 
. ţiile succesive ale operelor lui Gr. Alexandrescu linbrăţişează aproape întreaga epocă în care 
s-au pus bazele limbii literare contemporane“, 

Reproducem în coloana din stînga formele edițiilor din 1842 
și 1847, iar în cea din dreapta modificările ediției din 1863; 


EDIȚIILE DIN 1842 ŞI 1847 EDIŢIA DIN 1863 
duhului spiritului 
veacul secolul 
slobod : | liber 1 


Manifestarea purismului latino-italienizant al lui ]. Heliade 
Rădulescu poate fi urmărită, cu toate exagerările autorului, 
în modificările efectuate cu prilejul reeditării unora dintre 
lucrările sale. Poezia Cîntarea diminetii, de exemplu, publicată 
mai întîi în volumul Meditaţii poetice (1830), apare cu sub- 
stanţiale schimbări în volumul Ruge (1861) sau în ediția din 
1861 a Cursului de poezie. 


1830 1861 
buzi nevinovate buze inocente 
puternice părinte i - omnipotente pater 
ai sădit (perf. comp., 2 sg.) ai plantat 
slava strămoșească gloria străbună 
ai slăvit noroade ai mărit popoare 


Exemplele de mai sus arată necesitatea examinării compa- 
rative a versiunilor succesive ale operelor aceluiași autor; 
concluziile care se desprind din considerarea schimbărilor 
în componența lexicului unui anumit scriitor permit caracte- 
rizarea liniei de evoluție a acestuia, dar oferă și date semniii- 
cative pentru ilustrarea anumitor tendințe ale dezvoltării 
lexicului limbii romîne literare din secolul al XIX-lea. În 
același timp, o asemenea cercetare poate pune în lumină 
rolul unora dintre scriitori la realizarea modernizării și a 
unității limbii literare. 2 | 


1 Urmărind felu! în care Gr. Alexandrescu a remaniat materialul lexical al poeziilor sale 
de la o tipărire la alta, constatăm și alte înlocuiri de termeni, în același sens: a hrâni (1842, 
1847): a nutri (1863); în veci (1832, 1842); etern (1863); meşteşuguri (1838, 1842, 1847): arte 
(1863): obștesc (1842, 1847): comun (1863); pildă (1838, 1842, 1847): esemplu (1863); a rdsufla 
(1842, 1847): a respira (1863); a scorni (1842): a inventa (1847, 1863); vrednic (1842, 1847): 
demn (1863) etc. 

3 ÇC. Negruzzi a inlocuit, în ediţiile mai tirzii ale operelor sale, termenii arhaici sau re- 
gionali-moldoveneşti cu neologisme romanice, contribuind la modernizarea lexicului românei 
literare, aşa cum a procedat, de exemplu, şi A. Manzoni, care, în 1840, refăcut romanul 
1 promessi sposi, pe baza dialectului toscan, eliminind elementele dialectale lombarde din 
prima ediție (1825—1827). (Cf. R. A. Budagov, Problemele studierii limbilor literare romanice, 
București, 1952, p. 37—33.) V. Cap. C. Negruzzi în „volum, 

Evoluţia lexicului limbii literare înregistrează, în prima 
jumătate a secolului, o scădere treptată a influenței turcești 
și a celei grecești şi o accentuare a influențelor rusești și 
occidentale. Se știe că numărul și calitatea împrumuturilor 
caracterizează perioade diferite ale istoriei vocabularului. 
Cercetătorul trebuie să urmărească originea acestor împru- 
muturi, căile de pătrundere, frecvenţa și sfera lor de între- 
buințare în diversele stiluri ale limbii, sensul în care sînt folo- 
site, în sfârşit, concurența dintre diverși termeni care desem- 
nează aceeași noțiune. | | 

Astfel, se poate constata, în prima jumătate a secolului, 
preponderența elementelor rusești în stilul administrativ (delă 
„act, dosar“ ; doclad „comunicare, referat, raport“; vapros 
„interogatoriu“; predmet „obiect“ ; pricăzanie „ordin, ordo- 
nanță“; sprafcă „informație, adeverinţă, certificat“; zapiscă 
„bilet, notă, raport“ etc.). Pătrunderea acestor termeni a 
fost favorizată de faptul că, după pacea de la Adrianopol 
(1829), în organizarea administrativă a țărilor românești s-a 
exercitat o puternică influență rusească. 

Marea majoritate a termenilor din domeniul economic, 
politic și administrativ, ca şi cei aparținînd vieţii mondene 
provin din limba franceză. În ceea ce privește muzica și tea- 
trul, predomină cuvintele de origine italiană (adagio, allegro, 
andante, bravo, bufon, şenă etc.) 

La scriitorii moldoveni sînt mai frecvente împrumuturile 
din limba rusă sau intrate prin filieră rusă (în special la Gheor- 
ghe Asachi și Alecu Russo). La scriitorii ardeleni, vom întîlni 
neologisme intrate prin filieră germană. În funcție de conți- 
nutul lucrărilor, la Nicolae Bălcescu majoritatea neologis- 
melor aparțin vieții politico-administrative și militare. La 
Alecu Russo întîlnim o bogată terminologie lingvistică, la 
Heliade Rădulescu termeni literari, filozofici, lingvistici, știin- 
țifici, la Vasile Alecsandri, Costache Negruzzi, Dimitrie 
Bolintineanu neologisme din domeniul vieţii mondene și al 
artelor. 

Repartiția termenilor se explică prin influențe!e exercitate 
asupra vieţii sociale a țărilor române din secolul al XIX-lea. 

Deoarece introducerea neologismelor a corespuns unei 
nevoi reale, majoritatea lor s-a păstrat, adaptindu-se siste- 

mului fonetic și morfologic al limbii române 1. Termenii legați 
„de viaţa politico-administrativă și militară a vremii, termenii 
care denumeau obiecte sau obiceiuri specifice epocii au ieșit 
din circulație, devenind arhaisme. O serie de cuvinte, și anume 
cele de proveniență rusă, au fost înlocuite cu împrumuturi 
mai noi din limbile romanice, datorită atît condițiilor istorice 
(slăbirea legăturilor cu Rusia în a doua jumătate a secolului 
al XIX-lea și intensificarea relațiilor culturale cu țările din 
apus), cît și acțiunii de „purificare“ a limbii întreprinsă de 
latiniști (de exemplu, cinoume a fost înlocuit cu functionar, 
polcovnic cu colonel, armie cu armată, delă cu dosar etc.). 

Fluctuaţiile pe care le constatăm în legătură cu forma 
unor neologisme se datorează adesea căilor deosebite prin 
care acești termeni au pătruns în limba română (e vorba de 
forme paralele datorită împrumuturilor concomitente din 
limbi deosebite). Iată cîteva exemple: alături de forma de 
origine italiană punt, apare în scrierile epocii forma de origine 
latină punct. Dar pe lîngă aceste două forme circulă și pont, 
care se explică prin maghiară. Alături de șenă „scenă“ de 
origine italiană (it. scena), intrat pe cale orală, apare scenă, 
cuvînt pătruns pe cale scrisă, și sfenă, împrumutat din rusă 
sau, mai curînd, din germană, deoarece primele trupe de teatru 
care s-au. produs la noi au fost nemţești (sau italieneşti). 
Tot astfel, alături de planetă, de origine romanică, circulă 
Planit(ă), formă de origine neogreacă. 

Exemplele menționate mai sus dovedesc multiplele influ- 
ente exercitate concomitent în țările române, în special în 
prima jumătate a secolului al XIX-lea. Existenţa unor ase- 
menea dublete, uneori chiar la același scriitor, ne arată că 
avem de-a face cu împrumuturi recente. 


Vocabularul limbii literare a epocii se îmbogățește însă 
nu numai pe calea împrumuturilor, directe din alte limbi, 
ci prin o serie de calcuri: uneori un cuvint din fondul tradi- 
tional dobindește un nou înțeles sub influența termenului 
corespunzător din altă limbă; alteori, se copiază forma intern: 


1 Cf. G. Ivânescu și L. Leonte, Fonetica şi morfologia neologismelor române de origine 
latină şi romanicd, în Studii și cercetări ştiinţifice (Filologie), VII (1956), fase. 2, p. 1 și urm; 
vezi şi N. A. Ursu, op. cit., pe 114 și urm. 


a cuvîntului străin, se imită, cu mijloacele de care dispune 
limba română, procedeul de alcătuire a cuvintelor din 
altă limbă. În fond, în ambele cazuri, avem de-a face cu 
încercări de a folosi materialul limbii române pentru a reda 
noțiuni noi. 

Astfel aplecare, de ex. la Al. Russo: „pe noima aplecărilor 
și a năravurilor oamenilor“, traduce probabil fr. inclination, 
penchant, sau germ. Neigung; la același autor, întîlnim înriu- 
rire: „înrîurirea slavonă“, forma infinitivală, substantivală de 
la vb. a înriuri, format în secolul al XIX-lea după fr. influer 
sau germ. beeinflussen. 1 

La N. Bălcescu, cuvîntul zgomot dobîndește înțelesul de 
„noutate, zvon“: „îi făcu cunoscut zgomotul răspîndit de 
curier în oraș“, după fr; bruit (cf. fr. le bruit court); același 
autor folosește verbul a alerga cu înțelesul de „a face apel 
la, a recurge“: „spre a-l vătăma, trebuie a alerga la intrigi“, 
după fr. recourir (cf. fr. recourir à la ruse). | 

După modelele fr. confrère, Heliade Rădulescu folosește 
termenul conjrate; a prejudeca: „Frate, nu prejudeca“, pe 
care îl întîlnim la C. Faca, este un calc după fr. préjuger. 
În aceeași categorie pot fi amintiţi: a consfinți: „Cînd atuncea 
al tău nume nemuririi consfințit, | Va luci la fiii Patriei chiar 
ca-n ceriu un planit“ (Gh. Asachi) sau a consînţi: „Artele se 
întrecură spre a consinți memoria acestui eveniment“ (N.Băl- 
cescu), create după modelul fr. consacrer; a demădula: „cerea 
să demăduleze crăia Po oniei“ (id.) după fr. démembrer. Sînt 
diverse încercări de a reda în românește fr. sentiment: alături 
de sentiment (pe care îl întîlnim, de exemplu, în scrierile lui 
C. Faca, Gh. Asachi, Gr. Alexandrescu), și care e un împrumut 
romanic, circulă în limba literară a epocii forme calchiate ca 
simțământ: „Simțământul datoriei“ (N. Bălcescu); simtiment 
(C. Negruzzi, C. Conachi, H. Rădulescu) sau simjiment 
(H. Rădulescu), Cf. și simțimentalitate: „Simtimentalitatea m-a 
apucat fără voia mea“ (M. Kogălniceanu). Uneori termenul 
străin este apropiat ca formă de cuvîntul înrudit, corespun- 
zător, din fondul tradițional al limbii: nopturn: „convorbire 
noplurnă” (Gh. Asachi), sub influența lui noapte; apatic 
„acvatic“ (Gh. Asachi) sub influența lui apă. 


t CE L. Leonte, Limba scrierilor româneşti ale lui Alecu Russo, în Studii și cercetări ştiine 
țifice (Filologie), IX (1953), fasc. 1—2, p. 56. 

Vom releva doar cîteva fapte din acest domeniu, refe- 
rindu-ne la traducerea lui Grigore Alexandrescu a poemului 
în proză Eliezer și Neftali de Florian 1. Împrumuturile lexicale 
directe sînt mai rare decît ne-am aștepta; întîlnim unele 
perifraze care redau termeni pentru care nu existau cores- 
pondenţe în românește: de exemplu, fr. conguttes este tradus: 
„locurile ce prin război dobîndiseră“, iar fr. factions esteredat 
prin „Împerecheri și dezbinări“: „nenorocitul Ierusalim [a 
mai era sfîșiat și de împericherile şi dezghinările din lăuntru“, 
Cuvinte din fondul tradițional al limbii dobîndesc sensuri 
noi: de pildă, tînăr capătă sensul de „tandru, duios“: „adu- 
cerea aminte a fratelui său îl trage din finerile sale cugetări“, 
după fr. tendre, iar a se veseli are și înțelesul de „a se bucura 
de, a se folosi“: „el să va putea veseli de jumătatea fericirii“, 
ca și fr. jouir. Interesante sînt unele calcuri frazeologice: 
a arunca sirigări: „ei se risipesc aruncînd strigări“, după 
fr. jeter des cris; a păzi tăcere: „Smerita Rahil păzeşte tăcere“, 
după fr. garder le silence sau a spune din cuvint în cuvint „a 
cita textual“: „aceste legi... pă care eu nu fac decit a Je spune 
din cuvint în cuvint“, după fr. citer mot à mol. 

Împrumuturile și calcurile sînt numeroase mai ales în 
limba textelor traduse (fie că e vorba de creații artistice, de 
lucrări cu caracter științific sau administrativ, sau, pur și 
simplu, de informaţii din periodicele vremii — care apăreau 
în rubrica „știri din afară“). Se știe că, în primele decenii 
ale secolului al XIX-lea, numărul traducerilor (mai ales din 
franceză) crește. Studiul limbii textelor traduse în această 
perioadă prezintă un interes deosebit pentru cercetător, per- 
mițindu-i să sesizeze una dintre modalitățile de pătrundere 
a cuvintelor și a expresiilor frazeologice noi. Urmărirea com- 
parativă a textelor este instructivă: se poate constata efortul 
traducătorilor de a reda corect originalul cu mijloacele de 
care dispunea vocabularul tradițional. | 

Un studiu care ar grupa calcurile lexicale și frazeologice 
din limba literară a veacului al XIX-lea și ar stabili în ce 
măsură astfel de inovaţii s-au consacrat în limba literară 
sau au rămas la stadiul unor creații individuale ar fi de o deo- 
sebită utilitate pentru istoricul limbii literare din secolul 
al XIX-lea. -Jq pi 


t Eliezer și Neftali, poem tradusă din Florian de Grig. Alexandrescul, Bucureşti, 1533 

O trăsătură distinctivă a lexicului limbii literare din seco- 
lul al XIX-lea este pătrunderea în componența, în special, 
a vocabularului creaţiilor beletristice, a elementelor de limbă 
populară. În secolul al XIX-lea, contactul scriitorilor cu 
literatura populară și cu limba vorbită se intensifică, fapt 
care are drept urmare folosirea, în creația artistică, a elemen- 
telor de limbă populară. Este vorba în primul rînd de ele- 
mente lexicale din creaţiile producţiilor folclorice, care apar 
în creaţia cultă: „Spune, inimioară, spune / Ce. durere te 
răpune“ (lenăchiță Văcărescu) sau: „Daleo, daleo, dragă 
durdă / Fă-te-ncoace, nu fi surdă“ (Niculai. Văcărescu), încă 
de la începutul secolului al XIX-lea la scriitori ca I. Budai- 
Deleanu, C. Conachi, poeţii Văcărești. Aceste elemente vor 
dobindi o întrebuințare mai largă la V. Alecsandri și o valori- 
ficare, într-adevăr artistică, la Mihail Eminescu. | 

Pe lingă elementele specifice creaţiei folclorice, în litera- 
tura artistică a secolului al XIX-lea capătă o largă răspîndire 
elementele caracteristice limbii vorbite, ale conversaţiei cu- 
rente (cf. de exemplu, la B.P. Mumuleanu: „„Ticăloși, nătă- 
fleți, / Gugumani, nerozi, bobleţi, / Ce năpaste, silă sînt / 
Toţi nerozii pe pămînt... / Ce vită, ce dobitoc / Omul bogat 
cu noroc!“). | 

Valoarea expresivă a acestor elemente este augmentată 
în a doua jumătate a secolului al XIX-lea, datorită opozi- 
ției dintre limba literară, ale cărei norme se definitivează în 
această perioadă, și limba conversatiei curente, care permite 
o întrebuințare mai liberă a mijloacelor de exprimare. Uti- 
lizarea elementelor de limbă vorbită conferă o notă realistă 
- stilului; scriitori ca I.L. Caragiale le folosesc cu succes în 
scopul individualizării vorbirii personajelor. 


În concluzie, cercetătorul care urmărește lexicul limbii 
literare din secolul al XIX-lea are de rezolvat, pe lingă o 
serie de probleme generale “(raportarea la istoria societății, 
considerarea stadiului de evoluţie din secolele anterioare etc.), 
și unele probleme specifice acestei perioade. Este de reținut, 
în primul rînd, varietatea influențelor care se exercită asupra 
limbii române în acest secol, fapt care duce la apariția a 
numeroși termeni noi (împrumuturi directe sau calcuri). Isto- 
ria vocabularului limbii literare, în secolul al XIX-lea, oglin- 

dește profundele prefaceri sociale, economice și culturale din 
această perioadă de destrămare a feudalismului și de ascen- 
siune a capitalismului. Studierea căilor prin care pătrund 
aceşti termeni noi, a modului cum sînt repartizați în diverse 
domenii de activitate, examinarea materialului pe care îl 
oferă dicționarele de neologisme, a modificărilor pe care le 
introduc unii scriitori în ediţiile succesive ale operelor lor, 
folosirea din larg a elementelor lexicului popular — iată cîteva 
dintre aspectele mai interesante de care trebuie să țină seama 


cercetătorul lexicului limbii române literare din secolul al 
XIX-lea. 


TUDOR VIANU 


CERCETAREA STILULUI * 


Istoria limbii literare române în secolul al XIX-lea, o 
lucrare pe care o plănuiește de multă vreme Institutul de 
lingvistică al Academiei Republicii Socialiste România, 
trebuie să conțină un capitol special consacrat dezvoltării 
stilistice a limbii literare române în amintitul interval de 
timp, așa cum această dezvoltare a fost determinată de ope- 
rele scriitorilor și cum se oglindește în ele. 

Faptele de stil, pe care urmează să le studieze unul 
singur din capitolele: proiectatei lucrări întregi, sînt acele fapte 
de limbă care adaugă comunicării unei știri expresia reacţiunii 
individuale a autorului comunicării față de știrea comunicată. 
Expresia reacţiunii individuale a unui vorbitor sau scriitor, 
adică faptul stilistic, se manifestă printr-o seamă de note 
care însoțesc comunicarea știrii, și care pot lipsi, fără ca 
această comunicare să sufere. Cînd M. Sadoveanu scrie 
într-una din operele sale: „Clopotele începură a bate dulce 
și trist de la bisericile tirgului“, adaosul de determinări 
adverbiale dulce și trist constituie un fapt stilistic pentru 
că exprimă reacţiunea scriitorului față de faptul pe care-l 
comunică. Ştirea despre acest fapt n-ar suferi nimic dacă 
nu li s-ar fi adăugat determinările care o însoțesc, dar ex- 


* Acest studiu a apărut în volumul lui Tudor Vianu, Studii de stilisticd, Editura didac- 
tică și pedagogică, București, 1968. 

presia stării de sensibilitate a scriitorului în amintita împre- 
jurare ar fi dispărut cu desăvirșire. Am fi continuat să știm 
că într-un tîrg, undeva, au început a bate clopotele de la 
biserici, dar n-am fi primit reflexul felului personal în care 
scriitorul a întîmpinat acel fapt. Distingem deci în faptele 
de limbă un nucleu al comunicării și o zonă înconjurătoare 
a expresiei individuale. Nu toate faptele de limbă posedă 
însă o asemenea zonă înconjurătoare. Formularea unei legi 
științifice, un articol de lege, un anunţ comercial etc. sînt, 
în general, lipsite de orice notă însoțitoare care să exprime 
vreo reacție individuală a autorului lor. Într-un foarte mare 
număr de fapte de limbă apare însă zona stilistică, notele 
individuale însoțitoare și de aceea nu este cu putință a studia 
istoria unei limbi, într-o epocă oarecare a dezvoltării ei, 
fără a ține seama și de evoluţia stilului. Paginile de față vor 
să precizeze cîteva din principiile fundamentale ale cercetării 
stilistice în studiul limbii literare a secolului al XIX-lea, 
și anume în operele scriitorilor care au contribuit mai 
mult la dezvoltarea ei. 

Un prim principiu al cercetării stilistice, al oricărei 
cercetări stilistice, este că particularitățile ‘de expresie pe 
care'le studiază nu sînt simple fapte de constatare, ci fapte 
de apreciere, valori. Cînd un istoric al limbii literare române 
în secolul al XIX-lea întîmpină în una din poeziile lui Emi- 
nescu versurile: „Putut-au oare-atîta dor / În noapte să se 
stingă“ sau „Cînd luna trece prin stejari / Urmînd mereu 
în cale-și“, el poate nota arhaismul putut-au (adică forma 
perfectului compus la pers: III sing. identică cu pers. III pl.) 
sau forma arhaică și populară cale-și (adică pron. posesiv 
și pentru sa). Cercetătorul constată adică prezența unor 
forme arhaice și populare în limba lui Eminescu. Dar cînd 
același cercetător întîmpină versul: „Răsare blinda lună“, 
epitetul Blînda nu devine numai obiectul unei simple con- 
statări, dar și al unei aprecieri, adică el poate fi judecat 
ca potrivit sau nepotrivit cu substantivul pe care-l însoțește, 
capabil sau nu să exprime reacția afectivă a poetului în fața 
priveliștii notate. Istoricul limbii se mărginește, așadar, la 
nucleul comunicării; cercetătorul stilului trebuie să ia în 
considerare și notele însoţitoare expresive. Această atitu- 
dine a cercetătorului stilului nu devine posibilă: decit dacă 
faptul de expresie răsună în sensibilitatea lui. Faptele de 

limbă trebuie deci nu numai înțelese, dar și simțite. Împre- 
jurarea aceasta a ținut multă vreme în loc cercetările stilis- 
tice. Ciîtă vreme lingvistica a rămas, în sfera pozitivismului, 
adică atita timp cît învățații socoteau că singura lor menire 
era să noteze fapte de limbă, să le grupeze în categorii mai 
generale și să stabilească raportul între ele, cercetarea nu 
dădea nici o atenţie valorii expresive a acestor fapte lingvis- 
tice, virtuţii lor de a exprima reacțiunile individuale, colorate 
afectiv, ale vorbitorilor sani scriitorilor. Exista prejudecata că, 
prin apreciere și prin sensibilitate, cercetarea, putea aluneca 
spre relativism și spre subiectivism și putea compromite 
siguranța științifică a rezultatelor. Nu trebuie minimalizate 
de loc primejdiile asupra cărora a atras atenția pozitivismul 
ştiinţific și o încercare de a stabili, principiile cercetării 
stilistice, cum. este cea de față, nu trebuie să-și ascundă 
aceste principii. Adeseori, parcurgînd unele studii asupra 
stilului scriitorilor, înmulțite în vremea din urmă, avem 
impresia că concluziile cercetării sînt discutabile, subiec- 
tive şi arbitrare. Dar din faptul că metodele cercetării sti- 
lului sînt mai greu de mînuit și că ele sînt redate de unele riscuri 
cît privește certitudinea științifică a concluziilor, nu urmează 
de loc că trebuie să excludem din cîmpul investigației foarte 
numeroasele fapte de limbă care întregesc comunicarea unei 
știri cu expresia reacțiilor individuale ale vorbitorilor sau 
scriitorilor. Urmează numai că interpretarea stilistică tre- 
buie făcută cu spirit critic și într-un fel care să aibă sorți 
să obțină consensul tuturor aprecierilor și al tuturor sensi- 
bilităților. 

Propunîndu-ne să studiem stilul scriitorilor români din se- 
colul al XIX-lea, ne decidem la o limitare metodică, de care 
se cuvine să fim deplin conștienți și pe care trebuie s-o punem 
în lumină, pentru a nu transmite părerea greșită că stilul 
scriitorilor ar fi singurul obiect posibil al cercetării stilis- 
tice, În realitate există numeroase alte stiluri ale limbii 
literare, în afară de stilul operelor frumoase, și chiar fapte 
de stil apărute í în cuprinsul limbii neliterare, în jargoane și 
în argouri. Cît privește pe acestea din urmă, una din carac- 
teristicile lor este tocmai dilatarea elementului stilistic, mai 
întîi în legătură cu lexicul. Înlocuirea cuvîntului din limba 
literară, printr-unul mai colorat, cu o valoare stilistică mai 
accentuată, este una din tendințele mai deseori remarcate 

ale argoului. Profesorul Iorgu Iordan a grupat în Stilistica 
limbii române (1944, p. 341 urm.) numeroase fenomene le- 
xicale ale argoului, pe care le explică prin procedee de 
derivare semantică. Astfel, cînd pentru cap, vorbitorii ar- 
goului folosesc cuvintele: Bostan, dovleac, tidvă, tărtăcuță, 
oală, devlă, cutiuță, tabacheră, bilă, bolfă, vasilcă etc. sau 
pentru gură: bot, cioc, clont, plisc, rit, surlă, cobză, flaşnetă, 
flaut, muzică, morișcă, rişniță etc., în toate aceste împrejurări 
cuvîntul propriu este înlocuit printr-unul metaforic și mani- 
festă tendința de a spori, în jurul nucleului comunicării în 
care el apare, regiunea notelor expresive pentru reacţiunea 
individuală, subliniată afectiv, a vorbitorului față de obi- 
ectul comunicării sale. Studiul argourilor se încadrează, de 
fapt, în largul capitol al cercetării stilistice a limbii. Aparțin, 
de asemenea, acestui capitol toate celelalte forme ale limbii 
în afară de sfera ei literară, adică în afară de felul în care o 
vorbesc oamenii culți ai unei epoci și pe care o răspîndesc 
presa și documentele oficiale, școala, teatrul și, în vremea din 
urmă, emisiunile radiofonice, impunînd nivelul general al 
corectitudinii lingvistice. Formele populare ale limbii sînt 
mai pătrunse de valori stilistice decît formele ei literare, 
trecute în deprinderile de a vorbi ale oamenilor culți. După 
1330, într-o epocă în care însușirea unei culturi mai înalte 
era cerută de aspirațiile clasei celei mai înaintate a vremii, 
a burgheziei, către libertăţile naţionale și sociale, s-a produs 
un moment! de dezechilibru, și de disociere între limba lite- 
rară și cea populară. Ceea ce Al. Russo numea „pedantismul“ 
noii limbi literare amenința despărțirea națiunii în două 
categorii, după cum fiecare putea folosi și înțelege noua limbă 
literară. Limba națională ca instrument obștesc de comuni- 
care părea grav amenințată. Îndrumătorii cei mai luminați 
ai culturii au cerut atunci apropierea limbii literare de limba 
poporului, folosind, printre altele, și argumentul valorii sti- 
listice superioare a acesteia din urmă. „Dacă este ca neamul 
român să aibă și el o limbă și o literatură — scria Russo 
în 1855 —, spiritul public va părăsi căile pedanților și se 
va îndrepta la izvorul adevărat: la tradiţiiie și obiceiurile 
pămîntului, unde stau ascunse încă formele și stilul.“ Dar 
chiar după ce procesul apropierii din nou a limbii literare 
de limba populară a izbutit și, prin înfrîngerea curentelor 
savante ale latinismului și italienismului, națiunea întreagă 

a putut să se împărtășească de la izvoarele culturii mai 
înalte, formele populare ale limbii au continuat să fie simțite 
ca avind o valoare stilistică superioară. Limitîndu-ne la sin- 
gurele exemple pe care ni le pun la dispoziţie lexicul ŞI lo- 
cuțiunile, astăzi încă avan are pentru noi o valoare stilistică 
superioară față de sinonimul lui literar teribil; te Pomenești 
față de probabil, posibil; a găsi cu cale față de a judeca că e 
drept, a crede de cuviință; a pune la cale față de a regula, 
a dispune; a întoarce capul (cuiva) față de a (-l) face să-și 
Piardă mintea; care de care față de cine mai întâi: nu-i chip 
față de nu e posibil; halimà față de minunătie, lucru fabulos, 
afacere complicată; iepureşte (în expr. a dormi iepurește) 
față de cu ochii deschişi; pălălaie față de flacără ; răscruce 
față. de intersecție; şontic (în expr. șontic-șontic) față de șchio- 
Pătind; tiptil faţă. de în taină, pe furiș (sau în Muntenia, cu 
înțeles mai vechi, deghizat, încogmilo) etc., etc. În toate cu- 
vintele sau locuţiunile comparate, avantajul stilistic al du- 
bletelor populare provine fie din faptul că ele conțin o meta- 
foră, fie că exprimă o imagine, o reprezentare a fanteziei, 
fie că sînt formate printr-o repetiție întăritoare, fie că re- 
prezintă un caz de simbolism fonetic etc., adică sînt obținute 
prin unul sau altul din procedeele stilului. 

Domeniul cercetării stilistice se întinde deci mult în afară 
și înainte de acel al operelor literare frumoase, de prove- 
niență zisă „cultă“. Mult înainte de a exista scriitori de 
“opere estetice au existat cîntăreți şi povestitori populari. 
Ba chiar fiecare grăitor al limbii noastre a simțit nevoia 
de a completa, comunicările lui prin note însoțitoare capa- 
bile să exprime reacţiile închipuirii și ale sensibilităţii sale 
şi a creat, astfel, răspîndindu-le în circulația generală a 
limbii, numeroase fapte de stil. Cînd, în fine, s-a format, 
mai întîi prin contribuția scriitorilor, o limbă literară, adică 
aceea vorbită de toți oamenii culți ai vremii, acest nou as- 
pect al limbii a înmulțit faptele de stil. Limba literară este 
vorbită de toți oamenii care au trecut prin școli sau au primit 
influența celorlalte mijloace de difuzare a culturii și care, 
împărtășindu-și, prin vorbă sau scris, ideile lor, se mențin 
la nivelul corectitudinii formelor și construcțiilor, al proprie- 
tății și decenței vocabularului. Împreună cu scriitorii pro- 
priu-ziși, limba literară este vorbită și scrisă de oamenii 
de știință și de oamenii politici, de gazetari, de profesioniști, 

de funcționari ș.a.m.d. Fiecare dintre membrii categoriilor 
sociale care folosesc limba literară adaugă însă comunicărilor 
lui și note stilistice însoțitoare, prin care cei care-i ascultă 
sau îi citesc simt îndată categoria socială căreia vorbitorul 
sau scriitorul îi aparține, unghiul din care priveşte lumea, 
ideile sau sentimentele care-l stăpînesc mai statornic, adică 
reacția lui față de obiectul știrii pe care o comunică. În in- 
teriorul domeniului general al limbii literare apar astfel 
așa-zisele „stiluri ale vorbirii“, interesantă noțiune a lingvis- 
ticii mai noi, pe care cercetătorul sovietic E. Riesel a definit-o 
de curînd în Abriss der deutschen Stilistik (1954, p. 7) precum 
urmează: „Prin. «stil al vorbirii» înțelegem conformarea ex- 
primării într-un anumit domeniu al activității omenești, pen- 
tru anumite scopuri ale comunicării, adică modul de între- 
buințare specific-funcțional al mijloacelor lingvistice uni- 
tare, puse la îndemina .generală“. „Stilurile vorbirii“ sînt 
deci tot atît de numeroase cîte domenii de activitate ome- 
mească există. În fața unei păduri, despre care vorbitorul, 
indiferent la, exprimarea reacției sale personale, va afirma: 
„Această pădure conține mai multe feluri de copaci“, bota- 
nistul sau silvicultorul va spune: „Această pădure conține 
esențe felurite“. Farmacistul va vorbi despre specii pectorale, 
pentru a indica ierburile utilizate în afecțiunile căilor respi- 
ratorii. Juristul va vorbi și el despre specii (sau spețe), dar 
va înțelege cazurile particulare venite în fața unor instanțe 
judecătoreşti. Substituţiile, de vocabular au aici simplu rost 
stilistic. Cînd cineva moare, redactorul unui act oficial va 
scrie că a decedat sau a încetat din viață, în timp ce un preot 
va spune că și-a dat obștescul sfirsit sau a adormit întru Dom- 
nul. Nucleul fiecăreia din aceste comunicări paralele este 
același, dar notele însoțitoare variază, indicînd de fiecare 
dată punctul de vedere deosebit din care obiectul comunică- 
rii a fost considerat, cu discrete sublinieri afective, mai ales 
în ultimele exemple. Suma acestor note însoțitoare, obținute 
în cazurile citate prin variații lexicale sau prin termeni 
figurați, dar care pot fi produse și prin alte mijloace ale limbii, 
de pildă prin procedee morfologice sau sintactice, alcătu- 
iește „stilul vorbirii“. Cum numărul acestor stiluri este foarte 
mare, cercetarea stilistică a limbii literare are un întins 
domeniu de parcurs, înainte de a aborda operele literaturii 
frumoase. 

Deși domeniul cercetării stilistice este mult mai larg decît 
cel al operelor scrise cu valoare artistică, cercetarea se poate 
limita numai la acestea din urmă, pentru motivul că toate 
varietățile amintite ale stilului, atît acelea ale limbii extra- 
sau preliterare, cît şi cele ale limbii literare, cu funcțiuni 
extraartistice, pot fi deopotrivă urmărite în operele literaturii 
frumoase. Cercetătorul operelor literaturii românești din 
secolul al XIX-lea are ocazia să noteze atît fapte aparți- 
nînd „stilurilor vorbirii“ cît și stilului popular sau chiar 
celui argotic. În adevăr, o caracteristică a stilului scriito- 
rilor este că pot grupa toate varietățile de stil amintite, în 
scopurile artistice urmărite de ei. „Specificul sistemului de 
expresie a literaturii frumoase — scrie E. Riesel (op. cit., p. 
15) — constă în aceea că poate cuprinde în sine elemente ale 
tuturor celorlalte stiluri ale vorbirii și că poate utiliza toate 
izvoarele expresiei lingvistice, literare! sau neliterare.“ În 
opera lui I. L. Caragiale, de pildă, sînt notate cu mare mă- 
iestrie toate varietățile stilului popular. și ale diferitelor 
„stiluri ale vorbirii“, ale țăranilor și tîrgoveţilor, ale gaze- 
tarilor, funcționarilor şi politicienilor, ale profesorilor și avoca- 
ților, ale argoului mahalalei, al cîrciumelor și cafenelelor, 
ale jargoanelor de salon etc. Nu există document mai edifi- 
cator despre stilul pre- și extraliterar al limbii române în 
secolul al XIX-lea decît opera lui I.L. Caragiale și a celor- 
lalți scriitori realiști care au precedat, au însoțit, sau au 
urmat încercarea lui de caracterizare artistică a societății 
românești contemporane cu ei. Dar dacă singura caracteris- 
tică a stilului scriitorilor ar consta în posibilitatea lui de a 
grupa celelalte fapte de stil, valoarea lui ar fi numai docu- 
mentară. În realitate, stilul scriitorilor, chiar atunci cînd 
grupează fapte de stil pre- sau extraliterar, adaugă expresia 
unor reacții pur individuale. Ei o fac utilizînd toate mijloa- 
cele limbii naționale. Pentru a câștiga deci o noţiune mai 
limpede asupra stilului scriitorului, trebuie să încercăm a 
înțelege mai întîi raporturile lui cu celelalte stiluri, apoi 
raporturile lui cu limba în general. 

Toate faptele de stil exprimă reacții individuale, dar 
unele tind să se generalizeze, adică tind să-și piardă treptat 
zona de note însoțitoare expresive și să devină simple fapte 
de comunicare. Aceeași împrejurare poate fi formulată și 
altfel, spunînd că nucleul comunicării tinde să absoarbă 

zona lui expresivă sau, mai scurt: comunicarea absoarbe 
treptat expresia ; este vorba deci de un proces gradual, care 
se realizează în etape succesive. Dincolo de expresia indivi- 
duală există fapte de limbă care nu și-au pierdut cu totul 
semnificația lor stilistică, deși această semnificație nu mai 
este aceea a unei reacții individuale. Este vorba de acele 
fapte de limbă, despre care spunem că sînt „colorate“ sau 
„pitoreşti“. Limba populară și argourile sînt pline de astfel 
de fapte, de limbă și constituie un stadiu mijlociu, o etapă 
intermediară între expresie și comunicare. Nucleul comunică- 
rii n-a absorbit cu totul în astfel de fapte de limbă zona 
expresivă. A. întoarce capul cuiva față de a-l face să-și piardă 
mintea. este simţit ca un fel al vorbirii mai „colorat“, mai 
„pitoresc“, mai „viu“, nu lipsit cu totul de notele stilistice 
însoţitoare. Aceste note nu exprimă însă, în limba populară, 
pe individ, ci poporul care a găsit expresiile corespunzătoare 
și care le întrebuințează. S-a pus uneori problema stilului 
diferitelor limbi naţionale. Acest stil se realizează prin toate 
mijloacele de care dispune creația artistică individuală. 
Există însă o calitate specială a fiecărei limbi, forme Și con- 
strucții expresive proprii ei, locuţiuni, metafore, și compara- 
ţii extrase din domeniul de viață în care s-a exercitat cu 
precădere activitatea sa. Astfel, poporul român, cu vechile 
lui tradiții de viață rurală și agricolă, a creat o mulțime de 
locuţiuni cu o incontestabilă valoare stilistică, precum: a 
bate cimpii, a înțărca bălaia, a nu pricepe boabă, a nu-i fi 
(cuiva) boii acasă, a se ține scai de cineva, a stringe funia de 
par, a se culca o dată cu găimile, a strica orzul pe giște, a lua 
în căruță, a pune de mămăligă, a-și lăsa potcoavele etc., etc. 
Toate aceste locuţiuni sînt fapte de limbă înzestrate cu o 
zonă expresivă, dar nu a unui individ, ci a poporului întreg. 
Ele nu exprimă pe autorul lor anonim, ci tot poporul care și 
le-a însușit, desigur pentru motivul că au corespuns fanteziei 
și sensibilităţii lui. Drumul transformării unei expresii indi- 
viduale într-o expresie generală și populară poate fi urmărit 
uneori cu toată limpezimea. O dată, într-o adunare, cineva 
a caracterizat (probabil cu ironie) pe un prieten care rămăsese 
netulburat de știrea neplăcută ce i se adusese, zicînd că 
prietenul este nemuritor şi rece. Caracterizarea a fost simțită 
de cei prezenţi ca un citat (din Eminescu). Dacă citatul se 
repetă în împrejurări numeroase și destul de variate, din 

pricină că valoarea lui de caracterizare este foarte generală, 
atunci el se transformă într-o expresie a limbii populare și 
amintirea autorului său tinde să dispară. Așa s-a întîmplat 
cu pufuşor pe botișor, cu coadă de topor, Moş Teacă, a se 
slăbi etc., care nu mai sînt simțite ca citate, deși provin, 
cel puțin pentru reflecția oamenilor de azi, din operele lui 
Al. Donici, Gr. Alexandrescu, A. Bacalbașa, I. L. Caragiale. 
Toate expresiile limbii populare sînt, desigur, citate genera- 
lizate, pentru că toate trebuie să fi apărut mai întîi unui 
creator individual de expresie. Pe aceeași linie a transformării 
expresiilor individuale în expresii generale, dar pe o treaptă 
mai apropiată de simpla comunicare, stau faptele de limbă 
care compun stilurile vorbirii. Cînd un medic, chemat la 
căpătiiul unei persoane grav bolnave, constată un caz letal, 
cum mi-a fost dat să aud o dată, modul de a vorbi al medicu- 
lui nu comunică numai știrea că suferința bolnavului urmează 
să se termine prin moartea apropiată. Acest mod de a vorbi 
zugrăvește și pe acel care-l întrebuințează, exprimă atitu- 
dinea obiectivității lui științifice față de fenomen, dar poate 
și dorința. de a acoperi pentru rudele bolnavului, gravi- 
tatea situației prin neologismul rar și mai greu de înțeles. 
Formele „stilurilor vorbirii“ nu sînt deci lipsite de note în- 
soțitoare expresive, de „efecte de evocare“, cum le-a numit 
o dată Ch. Bally, în Traité de stylistique française (2; ed. 
I, p. 203 și urm.), deși prezenţa lor este mai discretă decît 
în expresiile limbii populare. Nucleul comunicării a absorbit 
aici în mult mai mare măsură zona expresivă. Procesul 
acestei absorbții poate continua, îngustînd din ce în ce mai 
mult zona stilistică, pînă cînd nu mai rămâne decît nucleul 
singur al comunicării. Așa s-a întîmplat cu foarte numeroase 
cuvinte sau construcții ale limbii comune, din care au dispă- 
rut toate notele stilistice însoțite cu ele altădată. Lingviștii 
desemnează acest proces prin numele de „gramaticalizare“. 
Gramaticalizarea explică multe din cuvintele, formele și 
construcțiile limbii. Cine mai simte oare în expresii ca: 
oamenii se îmbulzesc, sau în mintea cuiva se încheagă un gînd, 
metafora pe care au creat-o înaintașii noștri atunci cînd au 
vrut să spună că oamenii se înghesuiesc întocmai cum se 
adună în săculețe bulzii de caș sau că un gînd se formează 
în mintea cuiva și ia forme precise, așa cum prinde laptele 
cheag? Aceste vechi metafore pastorale, apărute în legătură 

cu cele mai vechi îndeletniciri ale românilor, s-au gramatica- 
iizat cu timpul, prin absorbţia tuturor notelor expresive, 
a tuturor valorilor stilistice în nucleul comunicării. Este 
probabil chiar că apariția unor construcții, ca, de pildă, 
propoziția compusă dintr-un subiect și un predicat, se ex- 
plică printr-un fapt stilistic inițial. Formarea subiectului 
propoziției s-a putut produce din nevoia afectivă de a ex- 
prima numele agentului unei acțiuni, inclus mai dinainte 
în comunicarea acesteia. Propoziția eu (sau tu, el, noi etc.) 
răspund (răspunzi, răspunde etc.) nu conține o comunicare 
în plus față de monorema răspund, dar a putut apărea din 
nevoia de a crea o notă însoțitoare expresivă, prezentă și 
astăzi, atunci cînd — pronunțînd-o cu accentuarea mai ener- 
gică a subiectului : eu răspund — exprim atitudinea afec- 
tivă că-mi iau răspunderea, că primesc riscurile faptei mele. 
Sint mulți lingviști care susțin că toate formele și construc- 
tiile limbii provin din gramaticalizarea unor vechi procedee 
stilistice. . j 

Procesul gramaticalizării. reduce treptat zona expresivă 
a comunicărilor. Există însă și procesul contrariu al dezvol- 
tării zonei expresive. Aceasta din urmă este al creaţiilor li- 
terare. Se pot observa deci în limbă două tendinţe contrarii, 
una care duce la predominarea comunicării, alta care dezvoltă 
expresia. Cea dintii precizează înţelesul cuvintelor, fixează 
accentuările, intonaţiile, formele și construcţiile corecte, 
adică înlesnește în toate felurile comunicarea ; cealaltă, îm- 
bogățește zona expresivă a comunicărilor, le face mai apte 
nu numai de a transmite știrile despre anumite stări de 
lucruri, dar și despre chipul în care le vede și le simte acel care 
vorbește, produce adică fapte de stil. Din cele arătate pînă 
acum, rezultă că faptele de stil se grefează totdeauna pe fapte 
de comunicare. Dar pe cînd acestea din urmă tind spre unici- 
tate, adică spre. forma corectă unică a întrebuințări! cuvinte- 
lor, a accentuării, intonaţiei, flexiunilor și construcțiilor, faptele 
de stil tind tocmai către varierea tuturor acestora, în scopul 
de a le face mai apte să exprime reacția individuală a vorbi- 
torului față de obiectul comunicării sale. Teoretic vorbind, 
putem spune că pentru fiecare fapt de comunicare există un 
număr indefinit de fapte expresive, de fapte de stil. Iată, 
în această privință, două exemple simple: unul din domeniul 
foneticii, celălalt din lexic. 


93 


Una din formulele întîmpinării în limba noastră este 
bună ziua. Această formulă, compusă din două cuvinte, se 
pronunță repartizînd accentele de intensitate pe prima si- 
labă a fiecărui cuvînt. Atunci cînd nu vrem să dăm vreo 
expresivitate stilistică acestei formule, o pronunțăm ' men- 
ținînd vocea la aceeași înălțime și dînd fiecărei silabe aceeași 
durată. Dacă vrem să acordăm însă acestei formule o zonă 
de note expresive, putem schimba înălțimea vocii cînd pro- 
nunțăm unul din cuvintele care o compun sau putem varia 
durata silabelor.. Dacă coborîm vocea pronunțînd ziua, în- 
tîmpinarea noastră, exprimă rea-voință, răceală sau osti- 
litate. Dacă dăm o durată mai lungă fiecărei silabe și ridicăm 
ușor vocea la al doilea cuvînt, întîmpinarea devine ironică 
„Sau exprimă surpriza pentru apariția neașteptată a cuiva. 

Dacă dăm fiecărei silabe 'o durată mai scură și menţinem 
vocea la aceeași înălțime, exprimăm plictiseală, dorinţa de 
a scurta vorba. Repartizarea accentelor rămîne însă aceeași 
în toate cazurile; de asemenea, sunetele care compun cu- 
vintele rămîn aceleași. Iată dar cum pe faptul fonetic sta- 
tornic, și deci unic, se grefează, prin schimbarea înălțimii și 
duratei, diferite valori: expresive, care, în. legătură cu alte 
comunicări, pot deveni mai: numeroase, prin întrebuinţarea 
unui număr mai mare de mijloace ale intonaţiei. Jules Com- 
Darieu, studiind raporturile dintre limbajul articulat și muzică, 
a distins în La Musique, ses lois, son évolution (1927, p. 174) 
următoarele categorii muzicale ale expresivității lingvistice: 
intensitatea sunetelor, înălțimea sunetelor, absența sau mul- 
tiplicitatea și mărimea intervalelor, direcția ascendentă sau des- 
cendentă a desenului melodic, staccato sau legato al sunetelor, 
timbrelor, rapiditatea sau încetineala - mișcării. 

Al doilea exemplu. Cuvintul marmură desemnează în 
românește piatra calcară foarte dură, susceptibilă de a fi 
poleită și care este întrebuințată în lucrările arhitecturii și 
sculpturii. Prin întrebuințarea metaforică, cuvîntul marmură 
ajunge să însemneze deosebite alte lucruri, ca, de pildă, în 
versurile lui Eminescu, și anume: ceva alb și strălucitor 
(„Cu brațele de marmur“), statuie neînsuflețită („O, marmură, 
aibi milă de-a mele suferinți“ sau: „Înamoraţi de tine ră- 
mină ochii-mi triști / Și vecinic urmărească cum, marmură, 
te mişti“), ceva insensibil, rece, neînsuflețit („Un demon 
sufletul tău este, / Cu chip de marmură frumos“), bloc de 

marmură, lipsit de viață („S-o admiri ca pe o marmură de 
Paros“) etc. Iată dar cum pe înţelesul unitar al cuvîntului 
marmură se pot grefa tot alte și alte semnificații stilistice, 
cum în jurul nucleului statornic al comunicării pot crește 
zone diferite de note însoţitoare expresive. 

Dar dacă valorile de stil se grefează totdeauna pe nucleul 
comunicării, rezultă că nu pot exista decit atîtea categorii 
stilistice cîte categorii lingvistice există. Fără să pot da aci 
un tablou complet al sistemului limbii, adică al mijloacelor 
ei de a înlesni comunicarea, voi indica totuși pe cele mai 
importante dintre ele. Limba dispune, mai întîi, de sunete, 
asociate în cuvinte care primesc diferite accente și sînt ros- 
tite, în înșirarea lor, prin anumite inflexiuni ale vocii. Cu- 
vintele limbii exprimă, într-un mare număr al lor, noțiuni 
care posedă un grad felurit de generalitate, sînt adică mai 
abstracte sau mai concrete, cuvintele aparțin fie fondu- 
lui principai al limbii, fi» fondului ei mobil. Unele din ele 
sînt introduse într-o. fază relativ recentă a limbii, prin îm- 
prumuturi dintr-o limbă străină (neologismele) sau aparţin 
unui fond mai vechi, ieșit din .uz (arhaismele). Unele sînt 
produse prin diferite procedee. de- compunere și derivare. 
Cuvintele limbii sînt sau flexionare, atunci cînd exprimă 
noțiuni sau ființe individuale, sau sînt lipsite de flexiune 
atunci cînd exprimă raporturi. Cuvintele se asociază în frază 
într-o anumită ordine. Fraza este o unitate articulată, adică 
se compune din unități mai restrînse care întregesc înțelesul 
ei și întrețin între ele diferite raporturi de regentare și deter- 
minare. Comunicarea poate să nu se întregească într-o singură 
frază. Frazele se asociază atunci într-un context. Categoriile 
principale ale lingvisticii sincronice sînt deci fonetica, lexicul, 
morfologia, sintaxa părţilor de cuvînt, topica, sintaxa fra- 
zei, ordinea contextului. Categoriile stilistice sînt aceleași. 
Felul în care trebuie grupate observaţiile în legătură cu stilul 
unui scriitor poate reproduce dezvoltarea problemelor limbii, 
de la simplu la complex, de la sunet la context. E 

Trebuie studiate, mai întîi, faptele de stilistică fonetică. 
În primul rînd, cele în legătură cu distribuirea sunetelor, cu 
vecinătățile lor, ca în cazurile de hiat, cacofonie, aliterație 
și asonanță. Articulația, neglijată sau insistentă, accentuarea 
şi intonațiile, adică schimbarea înălțimii vocii și a duratei 
silabelor în decursul unei enunțări și, ca o consecință, a 

accelerației relative a debitului, sînt fenomene purtătoare de 
numeroase valori expresive și care trebuie studiate. Simbo- 
tismul fonetic, adică valoarea expresivă legată de diferitele 
sunete ale limbii și armoniile imitative trebuie de asemenea 
observate, fără a pierde însă din vedere că sunetele dobiîn- 
desc expresivitatea numai în legătură cu conținutul comuni- 
cărilor. Nesocotirea acestei legături, credința că sunetele 
singure pot fi purtătoare de expresii stilistice pot conduce 
pe cercetător la unele din acele concluzii arbitrare şi subiec- 
tive, semnalate mai sus, și care fac parte din riscurile cer- 
cetărilor de stil. Grupul zdr, în cuvîntul zdrobesc, exprimă 
sfărîmarea unui obiect numai atunci cînd îl raportăm la 
înțelesul acestui cuvînt, nu și în alte împrejurări, de pildă 
în cuvîntul zdravăn. 

Transcrierea limbii vorbite se leagă și ea cu fenomene de 
stil, vizibile în dispoziția paginii manuscrise sau tipografice 
Și în felul caracterelor întrebuințate. Sînt scriitori care scriu 
înmulțind alineatele și alții 'care, dimpotrivă, grupează co- 
municările lor în alineate lungi; unii care vor, prin aceste 
mijloace, să analizeze minuţios ideile și faptele prezentate, 
alții care urmăresc, dimpotrivă, să exprime unitatea sintetică 
a gîndirii lor sau continuitatea în durată a realității prezen- 
tate. Întrebuințarea majusculelor în mijlocul frazei și pentru 
sunetul inițial al unui substantiv comun este un mijloc de 
a accentua sau de a da o valoare simbolică acelui cuvînt. 
Schimbările de caractere, de pildă, sublinierea unor cuvinte, 
părți de fraze sau fraze întregi, sînt, de asemenea, procedee 
stilistice care trebuie observate. Studiul grafiilor poate deci 
conduce la unele concluzii stilistice. De asemenea, studiul 
punctuaţiei, al semnelor care indică articulațiile gîndirii, 
trebuie să preocupe pe cercetător.Sînt scriitori care înmul- 
țese semnele interpunctuației și alții care le evită, cu in- 
tenții stilistice identificabile. Un semn al interpunctuației 
poate înlocui unori exprimarea unui raport într-o construcție 
sintactică, de pildă două puncte [ : ] înaintea unei propoziții 
finale. Scriitorul care se decide să folosească acest mijloc 
vrea să dea mai multă sprinteneală comunicării sale, prin evi- 
tarea exprimării ceva mai greoaie a raportului. Unele semne 
ale interpunctuației,: de pildă 'o virgulă fără funcțiune sin- 
tactică, poate să indice numai o pauză sugestivă. Unii scrii- 
tori moderni au uzat sau chiar au abuzat de punctele de 

suspensie, pentru a obliga pe cititor să întregească textul 
cu adaosurile imaginației. Cercetătorul stilului trebuie să 
urmărească toate amănuntele grafiei. 


El trebuie să urmărească apoi toate valorile stilistice 
legate de lexic, de elementele acestuia aparținînd fondului 
principal sau mobil al limbii, de neologisme, arhaisme sau 
provincialisme, de calcuri sau traduceri, de cuvintele sufixa- 
te, prefixate sau compuse. Nenumărate nuanțe ale-expresiei 
pot apărea din astfel de observații. Bogată în concluzii este 
și observația sectorului special al limbii din care provine 
lexicul unui scriitor: din vorbirea populară sau din aceea a 
meseriilor și a profesiilor zise „liberale“. „Stilurile vorbirii“, 
cu toate implicațiile lor, pot intra în formula artistică a unui 
autor. O metodă bogată în rezultate este aceea a statisticii 
de frecvență a cuvintelor. Revenirea acelorași cuvinte sau a 
unor cuvinte apropiate ca înțeles sau asociate cu același 
tip de efect, de pildă, a cuvintelor drastice sau a eufemis- 
melor, ne indică ideile și sentimentele care-l] stăpînesc mai 
insistent pe un scriitor, ca și temperamentul lui, exploziv, 
sau reținut și delicat. Am studiat, într-un articol anterior l, 
lexicul lui Geo Bogza din acest punct de vedere. Tot astfel, 
prezintă mare interes studierea părților de cuvînt folosite 
mai cu dinadinsul de scriitori. Sînt unii care preferă să ex- 
prime calităţile lucrurilor prin adjective, sau lucrurile și 
faptele înseși prin substantive sau verbe. Atenția acordată 
aparenței schimbătoare a lucrurilor sau alcătuirii lor stator- 
nice indică temperamente scriitoricești deosebite. Într-o 
nuvelă a lui Camil Petrescu, un scriitor cu aplecări către 
generalizarea intelectuală, notez evitarea construcțiilor ver- 
bale și a adjectivelor, în favoarea substantivelor: „Era o beție 
fără seamăn, în pătrunderea (în loc de a pătrunde, să pătrunzi) 
aceasta lină printre stufuri și scorburi de salcie. Apa mlaș- 
tinii noroioasă: se limpezea apoi într-un verde (substantiv!) 
greoi încărcat de esențe tari.“ Scriitorul preferă deci con- 
strucțiile nominale. Scriitorii pot apoi să utilizeze cu precă- 
dere termenul abstract, acel care denumește categoria ge- 
nerală căreia un lucru i se subsumnează, sau termenul 
particular şi concret, după felul mai mult sau mai puțin 


2 Cart. Aspecte ale limbii și stilului lui Geo Bogza, publicat în volumul Studii de sti- 
listică, Editura didactică şi pedagogică, Bucureşti, 1963 (n.ed.). 

generalizator al inteligenței sale și după întinderea mai mică 
„Sau mai mare a experienţelor lui. În timp ce Al. Vlahuţă 
scrie (în Semănătorul): „Sunind, grăumțele. (termen general) 
pe bulgări plouă“, T. Arghezi, într-o poezie cu temă înrudită 
(Belșug ), preferă enumerarea substantivelor concrete: „Griu, 
popuşoi, săcară, mei și orz. | Nici o sămință n-are să se piardă.“ 
Există scriitori preocupați să găsească termenul propriu, 
acel care poate fi considerat ca singurul capabil să exprime 
o idee şi o realitate. Alţi scriitori preferă expresia figurată, 
de pildă, metafora. Motivul pentru care un scriitor preferă 
o metaforă trebuie căutat, mai înainte de toate, în dorința 
lui de a obţine reprezentarea mai vie a imaginii unui lucru 
sau a unei situaţii prin comparaţia pe care metafora o implică. 
Folosinţa bogată a metaforelor pune în lumină bogăţia și 
vivacitatea imaginației scriitorului. Urmărirea domeniului 
din care cl își extrage termenii comparaţiilor sale explicite 
sau implicite, adică al metaforelor, are o mare valoare pentru 
a indentifica sfera lui de viață, felul obișnuit al experiențelor 
sale, categoria și clasa sa socială. În fine, cum existența așa- 
zişilor „termeni proprii“ nu exclude de loc existența termeni- 
lor sinonimi, adică ai acelora care, posedind același nucleu 
al comunicării, au note stilistice însoțitoare deosebite, felul 
în care scriitorul alege printre cuvintele sinonime ale limbii 
este de un interes deosebit pentru caracterizarea lui stilis- 
tică. 

Multe observații stilistice se pot face în legătură cu for- 
mele flexiunii substantivului și verbului. ER ae 
pluralului, acolo unde poate fi întrebuințat singularul, mani- 
festă de obicei o intenție stilistică măritoare. Poetul Al. 
Philippide a tradus o dată, dintr-un poet francez, legătura 
de cuvinte um peuple de demons prin noroade-ntregi de demoni 
și a obținut, prin schimbarea numărului, augmentarea im- 
presiei estetice. Genul substantivelor determină adeseori 
metaforele. Alteori, există schimbări de gen ale unor substan- 
tive cu intenţii hipocoristice. Mai ales însă formele flexiunii 
modale și temporale ale verbului se leagă cu numeroase 
note expresive. Așa, de pildă, recursul la prezentul istoric sau 
la cel atemporal, la imperfectul evocării sau al modestiei 
(voiam să spun ceva ), pentru a aminti numai două din nu- 
meroasele semnificații ale acestui timp, luminează intere- 

sante valori stilistice. Există o topică normală a cuvintelor 
în limba romină: subiect-atribut-predicat-complement, Se 
pot semnala însă inversări ale acestei ordini, deplasări ale 
membrelor frazei, cu intenții expresive de accentuare afec- 
tivă. Propoziţiile pot fi juxtapuse, coordonate sau subordo- 
nate. Scriitorii întrebuințează unele sau altele din aceste 
forme ale construcției, după cum scrisul lor se apropie mai 
mult de stilul vorbit, în care predomină juxtapunerea şi coor- 
donarea, sau de cel scriptic, în care precumpănește subordo- 
narea. Evitarea cuvintelor sintagmatice, adică ale celor care 
indică raporturile de subordonare, este o altă caracteristică 
stilistică, pentru că pune în lumină dorința. scriitorului de 
a nota imagini sau emoții instantanee, mai mult decît de a 
nota și reproduce conexiunile logice ale gîndirii. Studiu] 
sintaxei scriitorilor, care se pot exprima în propoziții simple 
sau în bogate hipotaxe arborescente, cu propoziţii determi- 
nate succesive (cum face adeseori A. Odobescu) ne face să 
înțelegem mai bine felul inteligenței și al imaginaţiei lor, 
chipul în care lucrurile și ideile li se prezintă: analitic și suc- 
cesiv sau în întreguri sintetice. În fine, frazele au rareori 
un înțeles deplin, cum s-a afirmat mereu, încă din antichitate. 
Unităţile semnificative ale gîndirii, contextele, întrunesc un 
număr oarecare de fraze, dintre care unele dobîndese înțe- 
lesul lor complet abia prin frazele care le urmează sau le-au 
premers. Aceste unități sînt, în scrisul literar, narațiunea, 
anecdota, parabola, descrierea, portretul, dialogul, mono- 
logul, solilocul, discursul, scrisoarea și toate celelalte forme, 
foarte numeroase, ale compoziției literare. Cercetarea stilis- 
tică trebuie să studieze și tipurile de contexte ale scriitorilor, 
apoi să le pună în legătură cu felul imaginaţiei lor. 
Trebuie amintit, în fine, că deși faptele de stil exprimă 
reacțiuni individuale, se pot remarca unele similitudini între 
ele și, ca atare, cel puţin unele din faptele de stil pot fi subsu- 
mate unor categorii generale. Este vorba de așa-zișii {ropi 
sau figuri de stil, descrise de vechii autori de tratate de poe- 
tică sau retorică, un Aristoteles, un Cicero, un Quintilian 
ș.a. Am amintit, din rîndul tropilor, metafora. Alte procedee 
de sporire a reliefului stilistic al expresiei și care, pentru 
noi, se rînduiesc în cadrul larg al stilisticii lexicale, sînt 
Substituțiile de vocabular, care au primit numele de simec- 
docă (pars pro toto), metonimie (conținătorul pentru conținut, 

cauza pentru efect, materia din care e făcut un obiect pentru 
obiectul însuși), personificare, alegorie etc. Vechile tratate 
mai aminteau figurile de stil în legătură cu asocierea cuvin- 
telor într-o propoziţie, a propozițiilor în fraze, a frazelor 
între ele. Unele din aceste legături nu ne duc dincolo de 
domeniul lexicului, ca, de pildă, repetiţia aceluiași cuvînt 
sau a unor cuvinte cu aceeași rădăcină, așa-zisă anominație: 
un pictor care mu ştie să picteze sau asocierea: unui substantiv 
cu un adjectiv. care pare a-l contrazice, așa-zisul oxymoron: 
un nebun înțelepl. Alte figuri de stil, observate de vechii 
retoricieni, ne duc în domeniul construcțiilor și al contextelor, 
ca de pildă coordonarea frazelor prin /repetarea aceluiași 
cuvint sau a aceleiași legături de cuvinte la începutul fie- 
căruia din ele, așa-zisa anafora sau amplificarea, grada- 
iunea sau climax, Sau antiteza +- inversiunea, așa-zisul 
chiasm: urăște: ce-ai iubit, iubește ce-ai urit etc., etc. Cerce- 
tările stilistice mai noi au privit cu răceală tropii și figurile 
de stil ale vechii retorici, așa încît unele din tratatele specia- 
lităţii nici nu le mai amintesc. Tropii și figurile de stil sînt 
totuși categorii constituite în practica milenară a artei li- 
terare și chiar dacă cercetătorul actual crede că se poate dis- 
pensa de cunoștința lor, absorbită din lucrările lui Aristoteles 
sau Quintilian, el le regăsește atunci cînd studiază faptele 
de stil în legătură cu lexicul sau construcţiile. Iată, în 
această privință, un exemplu. Mulţi cercetători mai noi ai 
stilului au observat construcţiile prin juxtapunere, evitarea 
cuvintelor sintagmatice (conjuncții și prepoziții) în poezia 
lirică. Vechile retorici cunoșteau fenomenul și-l numeau 
asyndelon. Mi se pare recomandabil ca noii cercetători să 
cunoască tratatele de poetică și retorică ale clasicismului. 
Ele cuprind, împreună cu un mare depozit de fapte de ob- 
servație, generalizările făcute în timp de secole asupra lor 
și care pot încă orienta cercetarea. . j 

Din cele arătate mai sus rezultă că cercetătorul stilului 
trebuie să stăpinească o întinsă cultură de specialitate. 
Studiile de stil trebuie să se sprijine pe însușirea unei sti- 
listici generale. Literatura noastră științifică numără puţine 
lucrări de acest fel. Cea mai temeinică dintre ele este, fără 
îndoială, Stilistica limbii române, 1944, de prof. Iorgu Iordan, 
o lucrare bogată în fapte și bine sistematizată, pusă la curent 
cu toate progresele moderne ale cercetării, accesibile auto- 

rului pînă la data apariției ei. Prof. I. Iordan a dat în opera 
sa exemple atit din limba vorbită cît și din aceea a operelor 
literare, în măsura în care acestea notează formele stilistice 
ale limbii vorbite. Dar pe lîngă acestea există formele proprii 
stilului literar şi categoriile stilistice apărute în practica 
artei scrisului. Stilistica limbii vorbite trebuie deci comple- 
tată cu stilistica literară. Cum nu poate fi de loc vorba, 
într-o comunicare ca cea de față, să schițez o stilistică lite- 
rară întreagă, m-am mulțumit, în cele de mai sus, să semnalez, 
mai mult cu titlu de exemplu, unele din problemele care 
se pot pune cercetătorului stilului în operele scriitorilor 
români din secolul al XIX-lea. 

După definirea faptului de stil şi amintirea unora din cate- 
goriile lui, cercetătorul trebuie să găsească“ mijloacele de a 
recunoaște faptele particulare de stil, adică acelea care pot 
apărea în textele studiate. Unele din aceste fapte au un 
semn gramatical precis și, ca atare, nu sînt greu de iden- 
tificat. Este ușor să recunoști un diminutiv sau un augmen- 
tativ, o construcție paratactică sau hipotactică. Alte fapte 
stilistice. pot fi identificate prin cunoștința lexicului ȘI a 
structurii generale a limbii, în mijlocul și față de care faptele 
de stil reprezintă o excepție expresivă. Așa, de plidă, cine 
cunoaște întregul lexic al limbii noastre, va distinge cu 
ușurință neologismele, decalcurile, 'arhaismele sau provin- 
cialismele. Tot astfel, acel care cunoaște topica și construc- 
tiile limbii nu întîmpină nici o greutate să recunoască inver- 
siunile. Dar chiar dacă există criterii obiective pentru iden- 
tificarea unora dintre faptele de stil, acestea trebuie apoi 
interpretate, iar cercetătorul nu poate executa această 
operație decît urmărind ecoul faptelor de stil în propria lui 
sensibilitate. O repetiţie este, de pildă, ușor de recunoscut, 
dar nu toate repetițiile au sens stilistic. Există repetiţii care 
nu au alt scop decît de a mări claritatea frazei, adică uşu- 
rința de a 0 comunica, precum în exemplul: „Locuitorii 
îşi schimbau. adeseori domiciliul și nimeni nu se opunea 
schimbării lor de domiciliu“. Există însă și repetiții stilistice: 
„l'rădare, trădare, de trei ori trădare!“ (I: L. Caragiale); 
„9t merge Ivan, şi merge, și merge“ (I. Creangă). O inversiune 
poate fi, de asemenea, ușor remarcată și rareori o inversiune 
nu are nici un sens stilistic. Dar procedeele și sensurile sti- 
listice ale inversiunii sînt foarte variate. Există inversiuni 

care pun atributul sau complementul înaintea substantivului 
sau a verbului predicativ, pentru a accentua mai puternic 
cuvintele antepuse, de pildă pustie ginduri (M. Eminescu) ; 
înalți stejari (A. Odobescu); „cine poate oase roade“. Există 
însă și inversiuni care au scopul de a accentua maiputernic 
cuvintele postpuse: „În cap mergeau, ca să deschidă drumul, 
dorobanții cu girbace şi vînălorii de plai şi de Olt cu lungi 
sănețe“ etc. (A. Odobescu). Există apoi inversiuni care au 
scopul de a exprima o speranță sau o dorință: Va veni ziua 
cea mare! Sau o amenințare: Vine el, tata! Dacă, deci, chiar 
acele fapte de stil, identificabile prin criterii obiective, tre- 
buie trecute prin sensibilitatea personală pentru a le înțelege 
în semnificația lor, cu atît mai mult este nevoie de această 
operație în prezenţa acelor fapte stilistice care nu pot fi 
recunoscute nici după vreun semn gramatical, nici după 
situația lor în lexicul sau față de structura generală a limbii. 
Așa se întîmplă, mai cu seamă, cu faptele stilisticii fonetice, 
de pildă cu cele legate de intonaţii. Astfel, formulările iro- 
nice n-au .nici un alt mijloc de a se face recunoscute, în 
afară de intonaţiile cu care sînt debitate, deoarece esența 
ironiei este să provoace tocmai afectele contrarii acelora 
legate de obicei de expresiile întrebuințate. Cînd citim în 
schița Tempora de Caragiale portretul lui Coriolan Dră- 
gănescu, un tînăr demagog de pe vremuri: „Avea inteli- 
gență vie, caracter de bronz, temperament de erou“, ironia 
apare mai cu seamă din intonația exagerată, măritoare, 
a acestor cuvinte, menite să fie înțelese mai tîrziu în sensul 
lor contrariu. Un poet francez uitat, un oarecare Alcanter 
De Brahm, a cerut o dată introducerea unui semn special 
al ironiei, după cum există unul al întrebării sau al mirării, 
adică al altor forme ale intonaţiei. Ideea era interesantă 
pentru că punea în lumină faptul că expresiunea ironiei apar- 
ține domeniului stilisticii fonetice, dar era altfel o propunere 
cu totul nefericită, căci avertizarea cititorului că se găseste 
în fața unei formulări ironice l-ar lipsi tocmai de acea ten- 
siune urmată de o destindere, de acea căutare a sensului 
afectiv ascuns și în fine găsit al expresiunii, care alcătuiește 
mecanismul psihologic al ironiei. 

Faptele de stil din opera unui scriitor fiind recunoscute 
și interpretate, urmează oare că toate deopotrivă trebuie 
notate? Este probabil că într-o operă mai mult sau mai 

puțin întinsă, cum este a lui Caragiale, Odobescu, M. Sadc= 
veanu, ar putea fi identificate fapte aparţinînd tuturor 
categoriilor stilistice. Se poate concepe o stilistică generală, 
ale cărei exemple să fie împrumutate operei unuia singur 
dintre acești scriitori. Totuși, cînd întreprindem studiul sti- 
lului unui scriitor anumit și nu unul de stilistică generală, 
interesează numai acele fapte de stil care revin cu oarecare 
frecvență și care compun o unitate. Este oarecum indiferent, 
din punct de vedere stilistic, dacă în operele lui Creanpă au 
putut fi notate cîteva neologisme, precum: afront, carantină, 
corect, cristal, dezgust, de formă. Aceste neologisme sînt 
rareori întrebuințate și nici nu compun o unitate cu celelalte 
particularități stilistice ale lui Creangă. Dimpotrivă, numărul 
mare al cuvintelor și expresiilor aparținînd limbii populare 
se compune într-o unitate cu alte particularități stilistice 
ale lui Creangă, precum: mulțimea propozițiilor simple, 
metaforele și comparaţiile culese din limba poporului (a 
potcovi pe cineva; a fi pestrit la mafe; a nu-i fi toți boii acasă; 
a tremura ca varga; a tăcea ca peştele; verde ca buratecul etc.) ; 
elipsele limbii vorbite (fata moșneagului la deal, fata moş- 
neagului la vale; Ipate cu un gînd să se ducă ȘI cu zece nu; 
Și nebuna de mătușa Mărioara după mine, şi eu fuga iepu- ` 
vește prin cînepă, şi eu fuga şi ea fuga etc.); întărirea subiec- 
tului prin adăugirea pronumelui personal (Mai strigă el 
capul cerbului; Mi-a luat el Dumnezeu turbinca ; Mai trăiesc 
ei oamenii şi fără popie etc.), folosința foarte insistentă a 
proverbelor, efectele de umor popular (ghicitori, calambu- 
ruri, formule versificate- sau asonante) etc. Toate aceste 
particularități stilistice. se întrunesc în imaginea unică a 
stilului popular și oral a lui Creangă, expresiv pentru perso- 
nalitatea scriitorului. Cercetătorul stilului are deci îndato- 
rirea să observe faptele de stil caracteristice, adică pe cele 
frecvente, și să stabilească legătura dintre ele, pînă în mo- 
mentul în care totalitatea lor se dezvăluie expresivă pentru 
felul de a fi al scriitorului, pentru ideile, sentimentele și 
atitudinile. lui și, prin acestea, pentru apartenența lui de 
clasă, pentru momentul social în care a apărut și pe care 
îl răsfrînge în opera sa. 

O altă preocupare a cercetătorului stilului unui scriitor 
este să-l considere în momentul în care a scris, adică în 
raport cu premergătorii și urmașii lui. Particularităţile sti- 

listice ale lui Eminescu nu apar cu toată claritatea decit 
în comparație cu unii din poeţii ajunși la notorietate înaintea 
lui, de pildă cu Alecsandri și Bolintineanu, apoi cu acei 
care ajung mai tîrziu pe arena literară, ca Al. Vlahuţă, 
Gh. Coşbuc, P. Cerna, St. O. Iosif ș.a. Deși faptele de stil 
exprimă individualitatea scriitorului, nici unul dintre aceștia 
nu este singurul inventator al tuturor mijloacelor lui sti- 
listice. O parte din aceste mijloace provine din tradiția li- 
terară, mai cu seamă din munca generației anterioare de 
scriitori. Eminescu a folosit din creaţia înaintaşilor, în special 
din a lui Alecsandri şi Bolintineanu, de pildă, prin anumite 
elemente ale lexicului, prin unele ritmuri, prin unele forme 
ale epitetului, ca cele gerunziale, după cum am arătat în 
Epitetul eminescian. Dar Eminescu a îmbogăţit enorm moș- 
tenirea stilistică și a cucerit valori pe care le-a transmis 
urmașilor. Așa, de pildă, apar la el cuvinte: cu mare ecou 
poetic, rareori întrebuințate în trecut, ca: haos, repaos, 
noian, genune, etern, profund etc., sau termeni filozofici și 
ştiinţifici, ca: fiinţă, neființă, infinit, atom, univers, natură, 
planetă, spatiu, problemă etc., apoi construcții cu dativul, 
ca: „[Stelele) ce-au luminat atît. de des / Induioșării mele“ ; 
„[Stelele] ard depărtărilor“ ; „străbătător durerii“ sau impe- 
rativul invocării (prezentul subjonctiv la pers. a III-a fără 
particula să, vezi articolul meu în B. L., XV, 1947)!, ca 
în exemplele: „(Cumpăna gîndirii) încline a ei limbă, / Zboare 
anul acesta, / Și se cu/unde în trecut“; „(Nimeni] nu-mi 
plimgă la creștet“; „[Glasul amintirii] rămână pururi mut“; 
„răsar-un stol de corbi“, apoi formele substantivului asociat 
cu pronumele sau verbul prescurtat, la rimă: vesel /lese-l; 
patemi | singurătate-mi; galeși | cale-și, gindul | luminindu-l; 
vieții | aduceți-i etc. Toate aceste particularități stilistice 
privind lexicul, formele, construcțiile, se regăsesc la urmașii 
lui. Vlahuţă va folosi lexicul eminescian, ca, de pildă, în 
versurile: „Ştii tu încă ce-i vieața? / Ai avut tu cînd pă- 
trunde, | Nu problemele ei vaste, încîlcite și profunde, / Dar 
un tremurat de suflet, licărirea ta de-o clipă, / Cînd atitea-ți 
schimbă vremea c-o bătaie de aripă, | În vertiginosul haos 
de priveliști ce te-nșală, | Sub imensa și eterna armonie 


1 Este vorba de articolul Pseudo-imperativul la Eminescu, publicat în volumul Studii 
de stilistică, Editura didactică și pedagogică, Buc., 1968 (n. ed.). 

generală ?...* Notez la Vlahuță unele rime eminesciene, 
făcute din substantivul asociat cu pronumele sau verbul 
prescurtat: sfintei | înainte-i; gindul | aruncîndu-l; Luminei)] 
cine-i; Putnii | scut ni-i; iubito | citit-o etc. Cerna a. folosit 
uneori imperativul invocării: „Destrame-se a gîndurilor ceață, l 
În orice colt zîmbească veselia“. Întimpin la St. O. Iosif 
construcții cu dativul: „Doar șoareci țin soborul Unghe- 
relor uitate" etc. Există deci serii istorice ale stilului și împre- 
jurarea aceasta permite nu numai studiul stilistic al unui 
scriitor, ci al literaturii unei perioade întregi. | 
Dispunind de un concept al stilului, ca acela analizat 
la începutul paginilor de față, urmărind problemele semna- 
late, cu metodele care ni s-au părut cele mai potrivite, cerce- 
tătorii stilului vor avea de examinat operele tuturor acelor 
scriitori români din acest interval de timp, care au adus 
un progres în arta scrisului, dar și diferitele curente care-i 
înglobează. Aceste curente: se înlănțuiesc în. interiorul unei 
dezvoltări continuie, menite să ducă la rezolvarea celei mai 
de seamă probleme artistice a literaturii române în secolul 
al XIX-lea: Crearea unui instrument lingvistic, capabil să 
exprime realitatea în multiplele ei aspecte, adică societatea, 
natura și viața interioară. S-a pus uneori întrebarea dacă 
există sau nu progres în domeniul creațiunii artistice. Este 
evident că, întrucît toţi artiștii reflectă cîte un moment 
din dezvoltarea societăţii, îi împrejurări proprii speciale, 
fiecare din ei are de rezolvat probleme deosebite, cu mijloace 
adaptate la felul acestor probleme. Marii artiști sînt deci 
incomparabili între ei și nu este cu putință a stabili un pro- 
gres, o gradație ascendentă a drumului care-i desparte. 
Nu se poate spune că Dante este superior lui Virgil și Ariosto 
lui Dante. Arta — a spus Goethe odată — se găsește în fiecare 
moment la scopul ei. Acest principiu incontestabil nu se 
aplică însă dezvoltării artei literare în răstimpul mai scurt 
al secolului al XIX-lea, deoarece această dezvoltare înto- 
vărășește un proces social unic. Pe la începutul secolului 
al XIX-lea, poporul român își pune din ce în ce mai insistent 
problema înlăturării vechii orînduiri feudale, prin cucerirea 
libertăților naționale și sociale. Apariţia însăși a literaturii 
române frumoase, la începutul secolului trecut, se datorește 
acestei năzuințe politice și sociale. Marea noutate a acestui 
veac a fost apariția operelor al căror interes nu stă numai 

în fondul comunicărilor, dar și în felul personal în care ele 
o fac. Pe Ienăchiță Văcărescu îl distingem încă destul de 
greu de poetul popular. Nota personală este însă puternică 
la Grigore Alexandrescu. Noii scriitori sînt artiști indivi- 
duali, personalități degajate din tradiţiile feudale și teolo- 
gice, atît de puternice mai înainte. O dată cu noii scriitori 
apar și se înmulțesc valorile stilistice. Arta Jiterară, 'reflec- 
tînd procesul social, își îmbogățește treptat mijloacele. 
Alecsandri și Eminescu sînt doi poeți de seamă ai literaturii 
noastre. Fiecare din ei are o individualitate aparte, care 
apare în mijloacele lor artistice deosebite. Totuși nu este 
cu putință a-i alătura, fără a nu băga de seamă că, în trecerea 
de la unul la celălalt, lexicul s-a îmbogăţit, că sectoare ale 
limbii rămase, înainte de Eminescu, în afară de uzul literar, 
sînt anexate acum expresiei poetice, că limba poetului mai 
tînăr este mai mlădioasă, prin formele și construcțiile lui 
mai numeroase, că metaforele, comparațiile și epitetele lui 
sînt expresive. În Epitetul eminescian am arătat că epite- 
tele alb, blind, dulce sînt mult întrebuințate de Alecsandri. 
Dar pe cînd acesta îl introduce în asociaţii oarecum previ- 
zibile, precum omătul alb, lumină blindă, dulcele lumini, 
Eminescu găsește neguri albe, blind cad izvoarele într-una, 
dulcea vecimicie (a ochilor). În astfel de asociaţii, vechiul 
epitet dobîndește virtuți expresive noi și mai puternice, 
Noutatea singură nu este un criteriu de apreciere a progre- 
sului literar. Numai noutatea în serviciul expresivității 
alcătuiește un criteriu capabil să măsoare progresul în lite- 
ratură. O astfel de noutate a reprezentat arta lui Caragiale 
„în mișcarea de foi umoristice care încep să apară în Bucu- 
rești, încă din timpul lui Cuza-Vodă. N. T. Orășanu, cu 
foaia sa Nichipercea, încă din 1859, apoi Hasdeu, cu Asmo- 
deu, Aghiuţă, Satyrul, în fine un Ion A. Gianoglu cu Sarsailă, 
Nichipercea şi Cicala ş. a. conduc pînă la Ghumpele lui Toma 
Stoenescu, în care apar primele scrieri ale lui Caragiale și 
începe să se precizeze figura lui literară. Este foarte intere- 
sant de studiat cum formula umoristică, apărută în condi- 
tiile luptelor politice ale vremii, se desăvirșește trecînd de 
la uitații umoriști ai foilor citate, la Caragiale. Aprecierea 
valorilor de stil pe care acesta le aduce nu se poate face 
decît așezindu-l în seria literară continuată, perfecționată 
şi înălțată de el. Uitaţii redactori ai foilor umoristice amintite 

știau să folosească formele și construcțiile limbii vorbite, 
lexicul burgheziei în momentul însușirii imperfecte a culturii 
occidentale, neologismul în forme alterate, jocul de cuvinte 
și ironia, dar cu o putere expresivă inferioară aceleia care-i 
reușește lui Caragiale, atunci cînd întrebuințează aceleași 
mijloace. În Aghiuţă al lui Hasdeu se poate citi epistola | 
amoroasă atribuită unui sergent major: „Angelul mieu, 
Nemaiputînd suferi în sufletul meu Amorul ce-l am către 
dumneata de la prima oară ce am avut norocirea a te videa“ 
etc. Lexic, construcții, formule ale adresării revin din această 
scrisoare în declarația lui Rică Venturiano din al doilea act 
al Noptii furtunoase, dar cu ce altă eficiență stilistică în 
caracterizarea personajului, a epocii lui și a atitudinii scriito- 
rului față de acestea! 

Rezultă din aceste exemple că orice cercetare stilistică 
trebuie făcută în strînsă legătură cu istoria literară și cu cea 
mai amănunţită cunoaştere a împrejurărilor ei. Dezvoltarea 
stilistică a literaturii române în epoca marilor ei progrese mo- 
derne nu s-a făcut numai prin contribuţia scriitorilor de prima 
mărime, dar și prin aceea a celor mai mărunți, care uneori 
au pus noile probleme literare și au pregătit creația viitoare. 
Cercetarea stilului în opera scriitorilor români ai secolului 
al XIX-lea nu trebuie concepută deci numai ca un capitol 
al istoriei limbii literare, dar și al literaturii. Ea este locul 
în care istoria limbii și istoria literaturii se întîlnesc. 

TUDOR VIANU 


ETAPE DIN DEZVOLTAREA ARTISTICĂ 
| A LIMBII ROMÂNE* 


Într-o cercetare publică cu cîțiva ani în urmă, am încer- 
cat să arătăm că, în jurul anului 1840, limba literară română 
ajunge la formele ei durabile, adică la acelea folosite de toți 
scriitorii epocii următoare și la acelea care continuă să fie 
întrebuințate de scriitorii și oamenii culți de astăzi. Am 
arătat astfel cum, pornind de la limba română a secolului 
al XVIII-lea, scriitorii primei jumătăți a veacului următor 
au eliminat treptat turcismele și grecismele, ca expresie a 
feudalismului înaintat, au introdus neologismele, mai ales 
romanice, corespunzătoare noilor noțiuni ale unei culturi 
superioare, au fixat formele, adică au asigurat nivelul corec- 
titudinii în vorbire, au apropiat limba literară de limba po- 
porului dînd astfel satisfacție aspiraţiei către forme naționale 
de viaţă. Grupînd exemple din jurul anului 1840, împrumu- 
tate din operele unor scriitori ca C. Negruzzi, I. Heliade-Rădu- 
lescu, Grigore Alexandrescu, V. Alecsandri, doveditoare deo- 
potrivă a nivelului atins prin lucrarea de purificare, fixare, 
îmbogăţire și înălțare a limbii, credeam să putem ajunge la 
următoarea concluzie: „Din momentul în care s-a fixat, și 
bunele exemple ale scriitorilor din jurul anului 1840 s-au impus 


* Acest text este împrumutat din volumul: T. Vianu, Studii de stilistică, Editura didac- 
tică şi pedagogică, Bucureşti, 1968, pp. 120—144. Am renunţat la acele fragmente care depå- 
şesc secolul al XIX-lea. 


111 


peste rătăcirile arătate, limba noastră literară a intrat în 
faza unei evoluții precumpănitor estetice“l. 


Această concluzie voia să sugereze ideea că, pentru fazele 
mai noi ale evoluției noastre lingvistice, problemele cele mai 
importante ale cercetării nu sînt acelea ale dezvoltării limbii 
literare, ci acelea ale stilului scriitorilor și al școlitor literare. 
Deși limba literară română n-a rămas nemișcată în răstimpul 
unui secol și mai bine de cînd a dobîndit trăsăturile ei moderne, 
transformările limbii literare, mai ales întrucît privește voca- 
bularul, sînt destul de notabile și merită să fie studiate cu 
toată atenția, se poate spune totuși că temelia lingvistică a 
exprimării culte în românește a rămas astfel precum a fixat-o 
secolul al XIX-lea. Dar faptul că scriitorii au putut dispune 
la un moment dat de un instrument lingvistic ferm, suplu 
și bogat, le-a îngăduit acestor scriitori să se consacre expre- 
siei originale a tendinţelor sociale reprezentate de ei, ca și 
sentimentului și fanteziei lor individuale. Este interesant, în 
această privință, a compara între ele două texte provenite 
din reflecția scriitorilor asupra artei lor. Unul este al pasop- 
tistului A. Russo, care scrie în ale sale Cugetări: „Dacă este 
ca neamul român să aibă și el o limbă și o literatură, spiri- 
tul public va părăsi căile pedanților și se va îndrepta la izvo- 
rul adevărat: la tradiţiile și obiceiurile pămîntului, unde 
stau ascunse încă și formele și stilul: și de aș fi poet, aș culege 
mitologia română... de aș fi istoric, aș strebate prin toate 
bordeele să descopăr o amintire sau o rugină de armă; de aș 
fi gramatic, aș călători pe toate malurile românești și aș cu- 
lege limba“. După o jumătate de secol, Tudor Arghezi, pe 
atunci la începuturile lui, scrie în articolul programatic din 
revista Limia dreaptă: „Lumea întreagă simte și gîndeşte, 
dar nu fiecare om poate formula gîndirea și simțirea. Acţiu- 
nea artistului și fredonarea unei doine improvizate, printre 
lacrimi, la gura căminului, au un același principiu, numai că 
poetul formulează în linii exacte. Dar trecînd peste durerile 
şi bucuriile tale nu gîndești și pe ale — mai ales durerile — 
vecinului? Să admitem că poetul nu avu atîtea dureri cîte 
ni le spune! Le-am avut noi și le găsim perfect chintesenți- 


1 Din problemele limbii literare române a secolului al XIX-lea, în vol.: Probleme de stig 
şi arid, 1955, p. 197. 

ate în limba matematică a versului.“ 1 Problema expresiei se 
pune ambilor scriitori: dar unul îi vede soluția în fixarea unei 
limbi literare prin alimentarea ei din izvorul popular, în 
timp ce celălalt preconizează soluția estetică, prin găsirea 
formulării exacte pentru durerile și bucuriile tuturor. Compa- 
rația celor două texte arată schimbarea produsă în preocu- 
pările scriitorilor români în jumătatea de secol și mai bine 
care îl desparte pe Russo de Arghezi. În momentul literar 
al apariției acestuia din urmă nu se mai punea nici problema 
formelor și a vocabularului, nici aceea a combaterii puris- 
mului romantic, nici a găsirii mijloacelor pentru asigurarea 
gîndirii celei mai înalțe. Toate aceste probleme își dobîndi- 
seră de mult soluția: scriitorii se aflau acum în situația de a 
reflecta numai la posibilitățile lor artistice. Aceeaşi va rămi- 
ne situația și de aci înainte. În paginile care urmează ne pro- 
nunem decisă înfățișăm singurele probleme artistice ale 
limbii, în epoca următoare stabilirii formelor ei literare. 

În acest scop vom alătura texte provenind din momente 
deosebite ale timpului, dar alese din cadrul acelorași forme 
literare. Vom încerca a arăta astfel uneori progresul, alte- 
ori numai deosebirile care s-au introdus în expresia marilor 
scriitori. Formele literare vor fi: 1) dialogul, 2) descrierea 
mediului natural, 3) descrierea mediului domestic, 4) por- 
tretul, 5) analiza psihologică, 6) analiza stărilor de societate. 


Dialogui. Dialogul introdus în narațiune este un 
procedeu literar folosit de timpuriu de către scriitorii români ai 
secolului al XIX-lea. Progresele dialogului, adică ale trans- 
crierii limbii vorbite, ar putea fi dovedite cu mai multă evi- 
dență, dacă le-am urmări în literatura dramatică. În acest 
domeniu, lipsa unui teatru național pînă la jumătatea seco- 
lului trecut a frînat creația; dar aceasta a luat o dezvoltare 


rapidă, cu mari rezultate, o dată cu apariţia unei scene națio- 


nale. Pentru a nu ne face deci sarcina prea ușoară, spicuind 
exemple dintr-un domeniu în care progresele dialogului sînt 
prea evidente, vom cita mai întîi un pasaj dialogat din nuvela 
lui C. Negruzzi, Zoe (1829), apoi tot dintr-o povestire, publi- 
cată după peste șase decenii. 


"Linia dreaptă, I, nr. 3, 1904, p. 42—43. 


8 — Studii de istorie vol. I — c. 2224 => 113 


În narațiunea lui Negruzzi, Zoe pătrunde în camera lui 
Iancu și descarcă asupra acestuia un foc de revolver, fără 
a-l atinge. Între cele două personaje se produce atunci un 
dialog, din care reproduc numai două replice: „— Doamne 
sfinte, strigă tînărul cunoscînd-o, tu ești Zoe, cine ar fi putut 
crede! Tu ești care vrei să mă omori! Aceasta e răsplata 
dragostei mele? Vrei să mă omori! Şi pentru ce? — Pentru 
că ești un nelegiuit, strigă fata cu un glas precurmat de suspi- 
nuri, pentru că mă vinzi, pentru că disprețuieşti amorul meu, 
și pentru că ai gindit că vei putea, după ce m-ai învăţat 
dragostea, după ce mi-ai arătat dulceața vieții, să mă lepezi 
ca pe o jucărie ce nu-ți place! nesocotitule! pesemne că nu 
știi că pe noi, femeile, dacă un paing ne sparie, moartea nici 
cum nu ne îngrozește? Eată dovada vînzării tale, și îi întinse 
un bilet scris pe o hîrtie roză. Ceteşte, ticălosule! sau mai 
bine las’ să ţi-l cetesc eu. Ascultă.“ tu. 

Examinarea acestui text arată că autorul ei nu este încă 
stăpin pe mijloacele stilului oral. Deși textul cuprinde, în 
prima replică, fraze exclamative, cum pot apărea în limba 
vorbită și în focul dialogului, firescul acestor fraze este alterat 
prin calculi francezi, de pildă: „tu ești care vrei să mă omori“, 
unde întrebuinţarea pronumelui relativ fără antecedent (care 
în loc de aceea care) reproduce o construcție franceză; de 
asemenea, conjuncția și, folosită nu pentru a exprima un 
raport de coordonare, ci cu valoare de adverb și pentru a 
exprima indignarea, este o construcție franceză. În această 
din urmă privință Gramatica Larousse (1936, p.393) citează 
o frază din Racine: „Et vous prononcieriez un arrêt si cruel?“ 
Dar afară de aceste infiltraţii sintactice străine, textul lui 
Negruzzi dă impresia, nefirescului și prin faptul că are un 
caracter retoric, dar nu oral. Retorismul acestui text, in- 
fluențat de procedeele narative romantice și chiar ale rea- 
lismului la începuturile lui, de pildă ale lui Balzac, pe care 
eroinele lui Negruzzi, ca și acesta însuși, îl citesc, rezultă din 
mai multe caracteristice. Remarc, mai întîi, repetarea ana- 
forică a aceluiași cuvînt pentru introducerea unor propozi- 
ţii succesive: „pentru că ești un nelegiuit... peniru că dis- 
prețuiești amorul meu... pentru că ai putut gîndi-că vei putea“ 
etc. Stilul oral întrebuințează parataxa: eroii lui Negruzzi 
întrebuințează însă hipotaxa, ca în următorul pasaj, unde 
fraza este întreruptă pentru a intercala ea un cuplu de propo- 

ziții determinative, introduse prin după ce: „ai gîndit că vei 
putea, după ce m-ai învățat dragostea, după ce mi-ai arătat 
dulceața vieții, să mă lepezi ca pe o jucărie“ etc. Prezenţa 
acestor procedee arată că Negruzzi, la începuturile lui, nu era; 
încă stăpîn pe mijloacele stilului oral și că dialogul este nefi- 
resc. Negruzzi a depășit, în scrieri ulterioare, dialogul retoric 
și convențional al începuturilor sale. Progresul acesta devine 
mai vizibil la scriitorii care i-au urmat. | 

Aleg, pentru a sublinia contrastul cu fragmentul spicuit 
din C. Negruzzi, un text de I. L. Caragiale. Nu-l aleg însă 
din schițele alcătuite aproape în întregime din dialog, cum; 
procedează acest autor atît de des și cu un succes carea 
permis prelucrarea lor pentru scenă. Culeg textul din nuvela 
Păcat (1892), acela în care primarul Cuţitei povestește preo- 
tului Niţă idila dintre tinerii Mitu și Ileana, o idilă menită 
să producă alarma cea mai teribilă în sufletul preotului: 
„Eu știam de la-nceput că o să fie-ncurcătură, zise Cuţitei: 
cu zîmbetul obișnuit... Nici că se putea altfel... Întîi numai 
bănuiam — acu mi-aș pune capul... Stăi să vezi... Duminecă 
vreo două săptămîni, nu știu ce roboteam pîn grădină... 
Numai ce să-i vezi veneau amîndoi dinspre gîrlă, trecea 
pe lîngă gard încet și vorbea șoptit... N-am putut auzi mai 
nimic... Atîta doară mi s-a părut că zicea ea:« Nu te crez!» 
da el zice: «O vezi!» Am sărit repede din grădină și pînă 
s-ajungă ei pe linie, cum umblau domol și se tot opreau pe 
loc, le-am ieșit înainte la poartă... Se legăna alături, parcă 
mergea pe o apă... Era să treacă pe lingă mine făr” să mă vază.. 
« Bună dimineaţa, fină » zic; zice: « Sărut mîna nașule. — 
Da'ncotro? — Mergem și noi la biserică... Ne-am întîlnit 
mai colea cu neica Mitu...» — I-am tras cu ochiul, și zic: 
«Cale bună, fină ». — El a trecut și s-a făcut roșu ca ardeiul ;. 
dar ea, diavoloaica, a-nceput să rîză: zice: « Sărut mina, 
nășicule! » și-a plecat amindoi înainte.“ Avem deci de-a: 
face cu o povestire prin reproducerea unui dialog. Procedeul! 
este el însuși oral, deoarece mulți povestitori, dinafară de: 
sfera literară, obișnuiesc să nareze evenimentele prin repro- 
ducerea limbajului dintre personajele care propulsează eveni-- 
mentele. Povestitorul apare cu rolul de a comenta eveni- 
mentele sau cu acela de a lua el însuși parte la acele eveni-- 
mente, introducînd propria lui replică sau pe aceea a unui 
personaj al povestirii, așa cum se obișnuiește în astfel de: 

împrejurări, prin verbele zic, zice. Orale mai sînt, în pasajul 
citat, variante regionale ca pîn (pentru Brin), unele eliziuni 
ca da (pentru dar), da'ncotro, făr'să mă vază; forme iotacizate 
ale verbului, caracteristice graiului muntenesc, ca crez, riză; 
lipsa acordului pentru verbele la imperfect sau perfectul 
compus pers. a III-a plural, de asemenea proprii, graiului 
din Muntenia: (ei) trecea, (ei) vorbea, (ei) se-tegăna , și-a plecat 
amindoi; locuţiuni, ca aceea cu rol introductiv: stăi să vezi; 
expresii ca: parcă mergea pe apă; fraze eliptice, precum: 
așa mindri! Contextul este construit prin simplă juxtapunere, 
fără indicarea raportului dintre fraze. Întreaga manifestare 
verbală a personajului lui Caragiale se caracterizează prin 
felul ei absolut firesc, rareori atins de povestitorii ceva mai 
vechi. În timp ce Caragiale ajungea să noteze cu atita fideli- 
tate oralitatea, mai ales a orășenilor, Creangă obținea același 
rezultat în transcrierea vorbirii țăranilor moldoveni. Exem- 
plul a stabilit procedee, adeseori reluate de naratorii ulteriori, 
astfel încît firescul în redarea limbii vorbite este una dintre 
particularitățile cele mai remarcabile ale artei prozatorilor 
români la sfîrșitul secolului al XIX-lea și în secolul al XX- lea. 


Descrierea naturii. Pentru a urmări dez- 
voltarea artei peisajului în literatura română, citez mai 
întii un pasaj din Călătoria în Africa (1855) de V. Alecsandri. 
Mai înainte de a atinge teritoriul Spaniei, pentru a trece apoi 
în Africa, Alecsandri călătorește cu diligența în sudul Franței, 
unde notează următoarea i impresie de natură: „Acum umbrele 
nopții acoperiseră pămîntul, și copacii se zăriau ca fantasme 
din altă lume ce se alungau pe cîmpii, pînă ce se perdeau în 
întunericul depărtărei. Mii de stele străluciau pe boltă cereas- 
că; unele cădeau de-a lungul ceriului, lăsînd o urmă argin- 
tie după dinsele, altele se oglindeau în apa Adurului; altele 
păreau că alunecă ca niște mari brilianturi pe omătul din 
virful Pireneilor. — Tot era în lume tainic și adinc-pătrun- 
zător ; iar în tăcerea cumplită a naturii, în nemișcarea obșteas- 
că ce ne încongiura, răpegiunea malpostei sămăna îndoită, 
tropotul cailor și sunetul zurgălăilor aveau ceva fantastic. 
Fanarele trăsurei aruncau înaintea lor, pe șosea, o pată lungă 
delumină, în care caii se zăriau călcînd în picioare umbrele lor 
ce se încolăeiau sub dinșii ca niște balauri negri. — Îmi închi- 

puiam că mă aflam în împărăția fantasmelor, răpit de carul 
unui geniu de noapte și urmărit de hirîitul grozav a unor 
balauri nevăzuți. Însă luna se ridică încet pe marginea ori- 
zontului, și, la gingașa sa lumină, fantasmagoria peri într-o 
clipă.“ 

Textul acesta aparține unei epoci în care scriitorii mol- 
doveni foloseau încă variante regionale, ca pănă, a încongtura, 
răpegiunea, a ridica, sau neologisme care nu s-au impus, ca 
malposta (după fr. malle-poste). Peisajul descris de Alecsandri 
n-are, în narațiunea lui, decît un rol de cadru; este un decor 
care nu participă în nici un fel la întîmplările povestite de 
scriitor. Acest decor este stilizat fantastic, ceea ce aduce 
cuvintele din aceeași familie: fantastic, fantasme, fantasma- 
gorie, o serie urmată de cuvinte dintr-un sector lexical înrudit, 
aduse de comparațţiile scriitorului, ca geniu de noapte, balauri 
(de două ori). Retorismul, pe care l-am văzut apărînd în 
dialogul folosit de scriitorii aceleiași epoci, se introduce în 
descrirea naturii, ca de pildă în construcția enumerativă: 
mii de stele străluceau... unele cădeau... altele se oglindeau... 
altele păreau că lumecă. Caracteristică pentru arta descriptivă 
- a lui Alecsandri este și felul în care se succedă, într-o alter- 
nanță aproape regulată, frazele obiective și cele subiective, 
adică acelea în care verbul predicativ. exprimă cînd un pro- 
ces exterior, cînd un mod al simţirii sau al reprezentării 
povestitorului. Astfel, umbrele acoperiseră pămîntul, dar 
copacii, se zăriau; stelele străluciau, cădeau, se oglindeau, 
dar unele păreau că lunecă; răpegiunea malpostei semăna 
îndoită (adică părea îndoit de mare); fanarele trăsurii aruncam 
lumină, dar caii se zăriau cum calcă în picioare umbrele lor; 
în fine, în timp ce scriitorul își închipuia că se află în împă- 
răția fantasmelor, luna se ridică încet. Acest amestec al con- 
statării obiective cu notarea impresiei subiective este un 
procedeu general în arta descriptivă a romanticilor. Subiecti- 
vitatea impresiei se introduce, de altfel, în descripție și prin 
epitet, care, adaptîndu-se la caracterul fantastic al întregii 
descrieri, este ales din sectorul terifiant, fioros. Scriitorul 
respectă însă legea contrastelor reparatoare și, astfel, dacă 
tăcerea este cumplită, sunetul zurgălăilor fantastic, hirîitul 
grozav, lumina lunii este gingașă. Trebuie să adăugăm că 
stilizarea fantastică și unele comparații și epitete sînt, pentru 
Alecsandri, mijloace generale de descriere, apărute scriito- 

rului și în alte împrejurări. Astfel, cînd în timpul aceleiaşi 
călătorii părăseşte Franţa și se îndreaptă cu vaporul către 
țărmurile Africii, stelele i se arată din nou, ca o ninsoare 
de diamanturi, razele soarelui la apus i se par ca niște lungi 
șerpi de aur, marea este îngrozitoare și întreaga natură se aco- 
pere cu o haină fantastică. Folosirea acelorași mijloace în 
zugrăvirea unor peisaje atît de deosebite pune în lumină, 
nu numai relativa sărăcie a artei descriptive a lui Alecsandri, 
dar și caracterul ei convențional. Înapoindu-ne la prima des- 
criere citată, vom adăuga, în fine, că sentimentul care o sus- 
ține este mai mult o atitudine jucată. Scriitorul ne-a vrăjit 
un aspect fantastic al naturii, pe care îl denunță îndată ca o 
simplă iluzie, atunci cînd notează: „Umbrele fioroase se 
făcură nevăzute, balaurii intrară în pămînt, și cruntul lor 
hîrfit se prefăcu în nevinovatul horăit al englezului ce dormea 
cît șapte la spatele meu“. Procedeul degradării sublimului teri- 
fiant în comic, după formula antică parturiunt montes nascitur 
ridiculus mus, este folosit de Alecsandri de mai multe ori și 
pune în lumină o anumită atitudine ironică, proprie în mod 
mai genera] artei literare a lui Alecsandri. [...] .. 


Mediul domestic. Pictura interioarelor, a lu- 
crurilor grupate de oameni în jurul lor și care îi determină 
și îi exprimă, adică ceea ce obișnuit se numește o „natură 
moartă", este o categorie literară apărută relativ tîrziu la 
scriitorii români. Cu tot marele rol pe care evocarea mediului 
domestic îl deține în realism, începînd cu Balzac, scriitorii 
noștri s-au. oprit, abia în faze mai noi, în fața acestei teme. 
Al. Macedonski este unul dintre cei dintîi care au cultivat-o, 
de pildă în Casa cu nr. 10, descrierea unei case care, indica- 
tă numai prin această simplă și incompletă determinare, 
sugerează cititorului că este vorba de o casă oarecare, cum 
vor fi fost desigur nenumărate în epoca scriitorului, deci o 
casă a cărei specială expresivitate provine tocmai din faptul 
că n-are nimic deosebit în alcătuirea ei externă și internă. 
Macedonski va evoca deci poezia aspectelor umile, cotidiene 
și banale, cum scriitorii realiști făceau de cîteva decenii. 
După ce ni se descrie înfățișarea exterioară a Casei cu nr. 
10, de pe o stradă oarecare, aparținînd unor locatari rămași 
necunoscuţi, ni se înfățișează și una din camerele ei: „Peș- 

chire, frumos lucrate cu borangic și cu flori de mătase în 
față, atîrnate în piroane, dau ocol odăilor, perdele de la fiece 
fereastră sînt de tibet cu o parte albastră și cu alta conabie 
sau roșie, marea modă de pe la 1816 pînă la 1830. Iar pe mes- 
cioara lucrată în sidefuri, alături cu Vestitorul Terei romå- 
nesci, se mai află pe o tăviță verde, înfățişînd în poleieli și 
în fețe, ducerea la geamie a Sultanului Mahmud, o mică 
ceașcă într-un zarf de argint din care iese aromaticul abur 
al unei cafele pe care rar o mai putem bea astăzi.“ 

Avem deci de-a face cu descrierea unui interior, așa cum: 
l-a format influența turcă în epoca feudalității noastre, evi- 
dent prin atitea detalii ale decorului, dar și prin moravurile 
oamenilor care locuiesc în cadrul lui, mărturisite prin pre- 
zența ceștii de cafea, a ciubucului amintit în continuarea 
peisajului. Scriitorul susține sugestia mediului domestic ori- 
ental, prin cuvintele de origine turcească grupate de el, din- 
tre care numai borangic s-a menținut în limbă, în timp ce 
Peşchir, zarf, conabiu deveniseră învechite chiar în epoca lui; 
cuvinte cărora li se alătură însă și unele cu vechi accepții, 
menite să sprijine arhaismul impresiei, ca față, fele, probabil 
în înțelesul de culoare. Este evidentă prezența omului în 
acest mediu domestic, a liniștei patriarhale de care se bucura, 
a unora dintre deprinderile lui, a regimului politic din care 
descindeau înaintașii lui, oameni trăind în cadrul împărăției 
lui Mahmid, dar și a timpurilor noi de des teptare națională, 
despre care vorbește foaia Vestitorul Terei românesci, lăsată 
din mînă! de cititorul care a ieșit tocmai pe ușă. Această 
prezență nevăzută a proprietarului Casei cu nr. 10 alcătuiește 
adevăratul interes al pasajului, compus în restul lui cu o. 
preocupare mai mult istorică sau etnografică, prin descrierea 
exactă a obiectelor, ca într-un catolog de muzeu, sau prin 
considerația generalizatoare: marea modă de pe la 1816 pină 
la 1830, prin care scriitorul iese de fapt din cîmpul evocării 
literare propriu-zise și pătrunde într-un domeniu al științei. 
La fel notația aromaticul abur al unei cafele pe care rar o mai 
Putem bea astăzi sparge cadrul impresiei momentane, sin- 
gura care ar fi trebuit reținută, și introduce o referință la 
împrejurări trecute, deci o atitudine propriu-zis istorică, 
însoțită de scriitor prin expresia, de alfel discretă, a preferin- 
ței acordate de el trecutului. Cu toată alunecarea spre deco- 
rația muzeală și etnografică și spre istorism, scurta descrip- 

ție a lui Macedonski este o pagină de maestru prin interesul 
ei lexical, prin alegerea și alăturarea imaginilor, dar mai 
ales prin expresia prezenţei umane, cu toate implicaţiile ci 
sociale, prin care mediul domestic descris dobindește suflet 
şi viață. 

= Macedonski a dat de multe ori evocări de naturi moarte, 
„nuvele fără oameni“, cum le numește într-un +înd. Stabilind 
modelul, determină o serie întreagă de pictori literari ai 
naturilor moarte, printre care amintesc pe I. A. Bassarabescu. 
În Cît ține liturghia (din Nuvele, 1903), cucoana care a plecat 
să asculte sluiha la biserică și-a lăsat pustiu interiorul, unde 
lucrurile continuă să vorbească despre deprinderile ei. Este 
indicată mai întîi atmosfera generală, cu o sensibilitate ascu- 
țită care percepe temperatura, starea atmosferică, tăcerea, 
lucrurile eterogene cărora li se atribuie, prin personificare, 
simțiri umane: „Răcoare ca într-o chilie: și nici o muscă, 
abia una mai înnegreşte într-un punct olanul văruit al sobei: 
toate în casă tac de frica furtunii“, Pasajul începe prin 
fraze nominale: răcoare ca într-o chilie; şi nici o muscă, apoi 
o retușare care aduce un verb, fiindcă de data aceasta e 
vorba de a nota o mișcare, a muștei care înmegrește olanul 
sobei, creînd un contrast indicat prin relevarea olanului 
văruil al sobei. Se adaugă notaţiile atmosferice, după care 
urmează un șir lung de fraze nominale, unde eliminarea 
verbului trebuie să susție impresia de imobilitate a unei 
vechi existențe, fără evenimente, supraviețuind cu umilitate 
neantului ei. „Ce de lucruri pe scrin! Un nesseser cu oglinda 
spartă; parcă l-a furat somnul lîngă pernița cu nisip ce-i 
„stă de straje, albăstruie, ieșită la soare, cu mătasea destră- 
mată, plină de ace, gata să muște. La rînd, un fier de frizat, 
un pieptene mare de os îngălbenit ; lîngă el, un mototol de 
păr castaniu, strîns, înnodat ; apoi un borcan cu alifie vînătă, 
pe jumătate plin, păstrează pe buze urme de degete“ etc. 
“Toate aceste obiecte sînt indicate fără expresia vreunei relaţii 
dintre ele, fără verbe şi fără compliniri, pînă la ultima frază, 
care, prin singurul ei verb (păstrează ), aduce mărturia înde- 
letnicirii atît de vane a cochetei bătrine care-și îngrijește: 
tenul, în lumea ei de nimicuri, unde ostilitatea generală a 
vieții, aşa cum o poate simți o ființă eșuată, este figurată 
simbolic prin pernita de ace, gala să muște. Mulțimea și concen- 
trarea contaţiilor, puterea lor sugestivă, felul atît de meș- 


120 


teșugit ales al construcțiilor mărturisesc despre progresele 
obținute douăzeci de ani după Macedonski, în direcția 
evocărilor de interior. [...] 


Portretul!. Portretul literar este cultivat încă de 
primii scriitori ai secolului al XIX-lea. Costache Negruzzi 
dă în Fiziologia provinţialului (1840) un portret generali- 
zator, în felul Caracterelor lui La Bruyère. Scriitorul zugră- 
vește o categorie socială generală, prin trăsături văzute, 
prin care învie deopotrivă figura ca și moravurile modelului 
său: „Provințialul îmblă încoșmănat într-o grozavă șubă 
de urs; poartă arnăut în coada droșcii înarmat cu un ciubuc 
încălăfat și lulea ferecată cu argint; șuba de urs, arnăutul și 
cibucul sînt cele trei neapărate elemente a boierului ținutaș; 
fără ele nu se vede nicăiri. Figura lui ë lesne de cunoscut; 
cele mai adese este gros și gras, are fața înflorită, favoriţi 
tutoși și musteți răsucite, dar pre lingă aceste firești podoabe, 
natura, ca o miloasă mumă, a răspîndit asupra-i și un nu 
știu ce care vorbește mai tare ochilor ispitiți decît orice altă: 
un nu ştiu ce care face a fi destul să-l vezi ca să-l cunoşti 
și să giîcești din ce ținut soseşte, sau din ce bortă iese: un nu 
știu ce, în sfîrșit, care te face să râzi cum îl zărești.“ Negruzzi 
folosește deci asociaţii tipizate de cuvinte ca față înflorită, 
musteți răsucite, miloasă mumă, cuplul de adjective-adverbe 


„gros şi gras, foarte răspîndit în limba franceză, de unde împru- 


mută și locuțiunea substantivată un nu știu ce (un je ne sais 
quoi), prin care P. Bouhours, în secolul al XVII-lea, denu- 
mea, împotriva raționalismului clasic al lui Boileau, impresia 
greu de definit a frumuseţii. Negruzzi cere deci mijloacele 
sale limbii vorbite și expunerea sa, în Fiziologia provințialului 
ca și în Un poet necunoscut (1838), unde portretul individual 
al lui Daniel Scavinschi este topit în narațiunea despre 
viața și moartea acestuia, se desfășoară în stilul unei pălă- 
vrăgeli amabile, în care figurează deopotrivă ironia, calam- 
burul, digresiunea. | 

Pe la 1880, Ion Ghica răspîndește, în Corespondenţa sa 
cu V. Alecsandri, sumedenie de portrete, mai ales ale unor 


1 ct. şi paragraful despre portret din Observaţii asupra limbii şi stilului lus Al. Odobescu, 
publicat în volumu! al doilea al culegerii de faţă, ca și studiul Fazele portretului, din Figuri 
şi forme literare, 1946 (n.ed.). 

originali ai vremurilor mai vechi, despre care povestește. 
Poate fi extrasă din Corespondenta lui Ion Ghica o galerie 
întreagă de caricaturi, desenate în maniera lui Daumier, prin 
felul în care evocarea figurilor, reduse la puține trăsături, 
se asociază cu aceea a pitorescului vestimentar, pentru care 
găsește termenii potriviți în terminologia merceologică a 
începutului de veac. Iată, în acest sens, portretul așa-zisului 
Printipul Zamfir, maniac, aciuiat pe lîngă boierimea bucureș- 
teană: „Era un om între două virste, mai mult bătrîn decît 
tînăr; gros la burtă, alb și rumen la față și cu mustăţile rase; 
purta pantaloni de nanchin galben cu capac, băgați în cizme 
"ungurești, cu pinteni, jiletcă vărgată, frac cafeniu cu bumbi 
de metal cu pajură împărătească, cravată roșie de pambriu, 
în care intra bărbia cu totul, pînă la gură, lăsînd să iasă de-o 
palmă două colțuri ascuțite de guler scrobit. Din buzunarele 
jiletcii atîrna de o parte și de alta, zornăind, două lanţuri 
groase cu chei și peceți mulțime. Era «prințipul Zamfir », 
amicul intim și nedeslipit al banului Pană Filipescu.“ Des- 
crierea procedează deci prin acumularea enumerativă de 
trăsături în construcții juxtapuse, completînd în mod suc- 
cesiv portretul, căruia scriitorul îi dă în cele din urmă un 
nume, dezlegînd astfel enigma ciudatei arătări evocate mai 
înainte. | 

Pentru a depăși simțul pitoresc și portretul obținut prin 
însumarea treptată a trăsăturilor, înlocuite mai tîrziu prin 
formula caracterizatoare sintetică și o viziune a omului mo- 
ral, trebuie să ajungem după 1900, la portretele lui N. Iorga 


2? 


întrunite în seria volumelor Oameni cari au fost. [...] 


Analiza procesului psihologic. Des- 
crierea stărilor interne în narațiune apare o dată cu primii 
romancieri ai secolului al XIX-lea. Bolintineanu în Elena 
(1862) introduce astfel de descrieri, precedîndu-le de semnul 
dialogului, reproducînd adică vorbirea interioară a persona- 
jului: — „Doamne, zise el (Alexandru). Ce este această . 
femeie? Nu sînt un copil ce intră în lume pentru prima oară... 
Azi am voit să plec; și cînd eram să pornesc, puterile mi-au 
lipsit... Nu este un simțămînt trecător ce se stinge îndată 
ce încetăm a vedea obiectul iubit... Eu sufer... este o patimă 
puternică... Am trăit... am fost în relații cu tot felul de femei 

frumoase, spirituale... niciodată nu am simţit atîta: ceea ce 
simt acum este un lucru straniu...“ Autorul reproduce deci 
gîndurile intime ale lui Alexandru, îndrăgostit de Elena, 
monologul lui interior, și o face imitînd desfășurarea, vorbirii 
interne, prin fraze juxtapuse separate prin puncte de suspen- 
sie care trebuie să înlocuiască expresia raporturilor logice 
și gramaticale. În realitate, monologul interior al lui Alexan- 
dru are o structură logică, fiindcă exprimă pe rind motivele 
care-l fac pe erou să conchidă că simțămîntul său e un lucru 
straniu. Ultima frază a textului citat este o concluzie și 
vădește, prin prezența ei, caracterul logic al întregului. Prin- 
tre argumentele înșirate: de personaj, pentru a ajunge la 
încheierea sa, există și unul care are un carcater generali- 
zator şi se apropie de tipul maximelor: (un simțămint) se 
stinge îndată ce încetăm a vedea obiectul iubit. Personajul reflec- 
tează deci ca un filozof, ca un moralist, și expresia obiectului 
iubit, pentru femeia îndrăgită de el, o expresie destul de 
nefirească în monologul interior al unui amant, pune în lu- 
mină propria tendință a autorului către reflexia generali- 
zatoare morală, ca, de pildă, în pasajul: „Rezerva, ce natura 
le-a dat [femeilor] mai mult decît bărbaților, și pe care o prac- 
tică prin instinct, le-a dovedit că niciodată un amor nu devine 
mai pasionat decît atunci cînd află stavile. Omul, ursit să 
dorească neîncetat, facultate necesară existenței sale fizice 
și intelectuale, se înțelege că îndată ce vede că i se realizează 
o dorință, trebuie să se înturne către alta, și prin aceasta chiar 
să nu mai ție la cele realizate“. Raționamentul psihologic 
generalizator se realizează prin fraze care, prin verbul predi- 
cativ la timpul perfect, par a rezuma un șir de observaţii 
particulare anterioare, apoi prin construcții sintactice întinse 
care folosesc determinări apoziționale succesive: „omul ursit 
să dorească neîncetat, facultate necesară existenței sale 
fizice și intelectuale“ sau prin alt șir de determinări ca în 
restul frazei finale citate. În lanțul termenilor filozofici sau 
psihologici utilizați de Bolintineanu (rezervă, instinct, pasio- 
nat, existență fizică şi intelectuală, dorință) notăm cuvintul 
facultate, mult întrebuințat de psihologia timpului. Uneori 
analizele psihologice ale lui Bolintineanu sînt obținute prin 
însumarea expresiei unor însușiri generale, adevărate facul- 
tăți ale vieții morale, ca în pasajul: „Elena, graţie spiritului 
său natural de femeie, grație educaţiei sale, grație încă cură- 

țeniei și inocenţei sufletului său, printr-o rezervă demnă ce 
inspira stima și respectul, nu avea să se teamă a fi învinsă. 
cu atîta înlesnire“. Psihologia Elenei se întregește deci din 
însușiri generale: spirit de femeie, curățenie, inocentă, rezervă 
și reprezintă, ca atare, o structură statică, din care derivă 
atitudinile ei particulare: o împrejurare care se vădește prin 
construcțiile cauzale introduse anaforic prin prepoziția grație 
(„din cauza“), un neologism de origine franceză, introdus 
atunci de curînd în limbă. 

Este interesant de observat că procedeele lui Bolintineanu 
rămîn multă vreme acelea ale descrierii procesului psihologic 
în operele romancierilor și nuveliștilor români. Către sfîrsitul 
veacului, B. Delavrancea utilizează la rîndu-i monologul 
interior al personajelor, dar cu o abilitate care lasă în urmă 
modelul stabilit de Bolintineanu. Iată, de. pildă în Paraziţii 
(1893), monologul interior al lui Iorgu Cosmin, boem bucu- 
reștean, căzut în abjecție și mizerie: „Ce curios l-au privit 
doi domni! Desigur e descompus. Nu s-a uitat în oglindă. 
E și ridicul. Mai bine rămînea la Candian. Dacă s-ar întoarce? 
.. Iar acolo? Să-i spuie că n-a mîncat, că n-are unde dormi, 
că nu se mai poate duce la... Imposibil... Nici o mînă curată 
care să-l susție, nici un cuvint amical. Să scrie lui tat-său. 
Se caută prin buzunare. Nimic. Parcă i-a dat un rest de la 
birt? Unde l-a pus. După o noapte ca aceea, cum să-și mai 
aducă aminte? Se uită la ceasornic. Unu. Ceasornicul i l-a 
dat tat-său. Cit o fi scris bătriînul grefier pentru acel ceasornic ! 
Să-l amaneteze“ etc. Deosebirea dintre felul în care Bolin- 
tineanu și Delavrancea transcriu monologul interior este 
“evidentă. Bolintineanu menține însemnările lui la persoana 
I, acestea reproduc deci întocmai vorbirea personajului, 
pe cînd Delavrancea pune relatarea sa la persoana a III-a 
și adoptă, de fapt, stilul indirect liber, mult folosit de scrii- 
torii naturaliști ai epocii. Însemnarea lui Delavrancea nu 
are apoi structura logică remarcată în pasajul citat din înain- 
tașul lui: scriitorul mai nou imită deci mai bine felul descusut, 
neorganizat, al vorbirii interioare; totuși raporturile logice. 
sînt uneori presupuse, dar nu sînt exprimate decît prin gru- 
parea frazelor în context. Astfel, după fraza: „nici o mînă 
curată care să-l susție, nici un cuvînt amical“, fraza urmă- 
toare: „să scrie lui tat-său“ este o concluzie, dar raportul 
concluziv nu este în nici un fel indicat. Interesant este la 

Delavrancea și felul în care amestecă reflecțiile personajului 
cu notația gesturilor acestuia („Se uită la ceasornic“). Din 
alternarea  reflecției cu gesticulația, menținută apoi în tot 
pasajul, întregul dobîndește un adevăr, pe care trebuie să-l 
înregistrăm ca pe unul din progresele realismului în literatura 
epocii. 

Delavrancea a perfecționat, dar n-a inovat. Pentru a 
găsi inovații propriu-zise în analiza procesului psihologic, 
trebuie să ajungem la scriitorii dintre cele două războaie. [...] 


Descrierea stărilor de societate. Încă 
de la începuturile romanului românesc descrierea societăţii 
apare ca o parte însemnată a povestirii. Cîocoii vechi și noi 
(1863) de N. Filimon este un roman istoric, fiindcă se referă 
la împrejurări de la începutul secolului din vremea domniei 
lui Caragea, dar pătrunzătorul scriitor izbutește să depășeas- 
că simplul pitoresc istoric și să se orienteze către înțelegerea 
societății descrise de el: Iată un text în care ni se narează 
procedeele de exploatare ale arivistului Dinu Păturică, deve- 
nit omul de încredere al unui notabil al zilei, postelnicul 
Andronache, cu care împreună jefuia pe postulanții la func- 
țiuni publice, punînd temeliile puterii și prosperității unei 
noi categorii sociale, politicienii cu atîta influență în tot 
timpul orînduirii burgheze care începea atunci: „Vestea 
despre influența ce din zi în zi dobîndea postelnicului Andro- 
nache la curtea lui Caragea se răspîndise atît de mult, încît 
mai toți cei ce voiau să dobindească vreo funcție publică 
nemeritată sau vreun alt favor de la domnie, se îndreptau 
către casa atotputintelui fanariot și prin dare de bani își 
împlineau dorinţa. Cată să spunem că în timpii aceia, ca în 
toți timpii, jafurile și mîncătoriile nu se făceau așa d-a 
dreptul. De la domn pînă la zapciu, toți pe atunci furau cu 
mijloace delicate și cu o iscusință atît de mare, încît hoțul 
își asigura inviolabilitatea și nu se expunea la umilire. Ca să 
ajungă aici, toți slujbașii mari și mici își aveau prepelicarii 
lor, care căutau vînatul și-l aduceau înaintea vinătorului ca 
să-l jumulească. Postelnicul Andronache, care făcea totul 
pentru interes, nu crezu de cuviință a lăsa o asemenea fru- 
moasă ocaziune fără a se folosi de dînsa; el, dar, iniție pe 
Păturică în acest nou fel de hoție și, din acea zi, nimeni nu 

mai dobîndi favorile curții decît prin mijlocirea postelnicului 
sau, mai bine, printr-a lui Păturică, care le cîştiga de la 
fiecare treabă împlinită de două ori mai mult decit stă- 
pînu-său.“ 

După aceste consideraţii generale asupra unuia din aspec- 
tele societății din epoca evocată de el, urmează povestirea 
unei scene menite să ilustreze consideraţiile precedente: Un 
postulant se prezintă la Dinu Păturică și, după ce amintește 
nenorocirile lui, solicită ajutorul care devine obiectul unei 
tranzacții fără nici o rușine. Scriitorul, care se slujește de 
narațiune și de dialog, se substituie astfel istoricului și gîn- 
ditorului social întîmpinat în pasajul citat. Restringînd 
analiza numai la acest text, întîmpinăm, mai întîi, un inte- 
resant document de limbă, prin cuvinte ale epocii (domn, 
cl ), prin forme ale neologismelor care nu s-au menţinut 

(influință, singular favor şi plural favori- pentru favoare, 
favoruri, acceptate mai tîrziu), compuneri: și derivații pă- 
răsite azi ( atotputintelui ), apoi alte neologisme și expresii, 
ajunse încă de atunci la forma lor durabilă, aparținind 
terminologiei morale și juridice ( functiuni publice, mijloace 
delicate, inviolabilitate), verbul a initia (pentru „a introduce 
pe cineva într-o știință sau a-l înzestra cu deprinderile unei 
arte sau ale unui meșteșug“). Privită în general, limba 
lui N. Filimon ni se pare deci destul de sigură, ajunsă 
aproape de toate formele ei moderne, cum este a tuturor 
bunilor scriitori ai epocii. Considerat în concepţia pe care 
o mărturisește și în mijloacele lui de stil, textul citat vădește 
în autorul ei înţelegerea stării de societate evocate prin cate- 
gorii morale. Filimon descrie procesul de formare a unei 
burghezii funcționărești mai înalte în vremea fanarioților, ca 
pe rezultatul unor vicii, al unor însușiri sau al unor practice 
reprobabile din punct de vedere etic. Noii notabili erau 
niște hoți, puși pe jafuri şi mâncătorii, însuflețiți numai de 
interes, nu lipsiţi totuși de însușiri de inteligență și finețe: 
mijloacele delicate şi iscusință mare. | 

Progresele realismului critic vor aduce la noii scriitori o 
altă concepţie și alte mijloace. [...] 


Alăturind texte din epoci deosebite, alese începînd 
din momentul în care limba literară română a ajuns la formele 

ei moderne, și grupîndu-le după afinitatea lor tematică, 
astfel încît comparația să devină posibilă, am putut înfă- 
țișa nu numai cum ele oglindesc, prin particularitățile 
limbii, împrejurări sociale diferite și concepţiile legate de ele, 
dar și transformarea și, în genere, perfecționarea procedeelor 
de artă. În faza evoluției ei estetice, limba română a devenit 
un instrument din ce în ce mai perfect al reproducerii gra- 
iului viu în dialog, al descrierii naturii și interiorului domestic, 
al zugrăvirii omului moral, al analizei psihologice și al înțe- 
legerii societăţii, adică un instrument suplu și ingenios al ex- 
primării realității. Comparat cu puterea de expresie a scrii- 
torilor români cu un secol și jumătate sau două secole mai 
înainte, nu este posibil să nu constaţi creșterea extraordi- 
nară a posibilităților graiului nostru de a povesti, de a evoca, 
de a analiza. Aceste mari progrese le datorăm scriitorilor, 
și trebuie adăugat că ceea ce aceștia au cîștigat pentru 
arta lor a trecut și în deprinderile lingvistice ale tuturor 
românilor culți, înzestrînd limba lor cu precizie și mlădi- 
ere în exprimare. Astăzi, cînd -răspîndirea formelor literare 
ale limbii face mari: progrese, crecetarea contribuției scrii- 
torilor în dezvoltarea limbii literare, mai cu seamă în faza 
evoluţiei ei propriu-zis artistice, alcătuiește una dintre temele 
cele mai însemnate ale științei noastre lingvistice și literare. 


N. A. URSU 


„CREAREA STILULUI ȘTIINȚIFIC 


În raport cu stilul beletristic :şi cu cel juridico-admi- 
nistrativ, a căror fizionomie se conturează cu destulă cla- 
ritate în anumite scrieri religioase, în așa-zisele cărți popu- 
lare, în cronici și, respectiv, în documentele și legiuirile 
românești din secolele al XVI-lea și al XVII-lea, stilul știin- 
` tific al limbii române se creează relativ tîrziu. Este adevărat 
că unele elemente specifice acestui stil, ca folosirea unei termi- 
nologii științifice de specialitate și comunicarea sub formă 
de raționamente a unui anumit conținut de idei, apar spo- 
radic încă din secolul al XVII-lea, în cronici, chiar în unele 
scrieri religioase și, la începutul secolului al XVIII-lea, în 
operele lui Dimitrie Cantemir, însă despre o preocupare 
susținută de a îmbogăţi limba română cu terminologia 
științifică necesară și de a crea stilul științific nu se poate 
vorbi decît o dată cu pătrunderea și la noi a culturii moderne 
apusene, fie direct, fie prin intermediu neogrecesc sau rusesc, 
spre sfirșitul secolului al XVIII-lea și în prima jumătate 
a secolului al XIX-lea. Cu toată buna intenție și strădania 
sa, încercarea lui Dimitrie Cantemir de a pune bazele sti- 
lului științific al limbii române a rămas un fapt izolat, deoa- 
rece scrierile lui —cu excepția Divanului — nu au putut 
fi cunoscute de contemporani. De aceea,a trebuit să treacă 
mai bine de o jumătate de secol pentru ca, în condiții oarecum 
mai prielnice, să înceapă o acțiune de mai mare amploare 

și din ce în ce mai susținută pentru crearea stilului științific 
al limbii române. : 

Scrierile prin care se dezvoltă stilul științific la sfîrșitul 
secolului al XVIII-lea sînt traducerile unor cărți de popu- 
larizare a diferitelor științe și manualele școlare, apărute 
atunci atît în Transilvania și Banat, cît și în Principate. 
Unele dintre aceste scrieri nu au fost tipărite, dar faptul 
că au ajuns pînă la noi în mai multe copii manuscrise de- 
monstrează intensa lor circulație: în epocă. 

Dintre textele cu conținut științific de la sfîrşitul secolu- 
lui al XVIII-lea, mai importante sînt geografia tradusă la 
mănăstirea Cozia, în 1766, sub titlul Cosmogrăfie adecă 
îzvodirea lumiil, geografia tradusă din neogreacă, la Iaşi, 
în 1780, sub titlul Gheogrăfie noauă?, traducerea din limba 
rusă, în 1785, a operei abatelui Joseph Delaporte, sub titlul 
A toată lumea călătorie sau înștiintare de lumea nouă şi cea 
veche5, tratatul de medicină al medicului maghiar Francisc 
Pâriz Pâpai, intitulat Pax corporis şi tradus în limba română, 
prin intermediu neogrecesc, sub titlul Meșteșugul dojtoriiit, 
manualul de științele naturii tradus din limba italiană, pe 
la 1790, de către Amfilohie Hotiniul, sub numele de Gra- 
matica Jizicii5, manualele de aritmetică și de geografie, 
ambele traduse din italiană, tot de Amfilohie Hotiniul, și 
tipărite la Iași, în 1795, gramatica limbii române alcătuită 
de Ienăchiță Văcărescu și publicată la Rîmnic şi Viena, 
în 1787, manualul de logică și etică tradus de Samuil Micu, 
în 1781, și tipărit la Buda și Sibiu, în 1799—1800, manualul 
de aritmetică tipărit la Viena în 1777 și reeditat în 1782 
și 1785, manualul de aritmetică tradus de Gh. Şincai și 
tipărit la Blaj în 1785, gramatica limbii remâne alcătuită 
de Radu Tempea și publicată la Buda, în 1797, manualul 
de retorică tradus sau prelucrat de Ioan Molnar și tipărit 
la Buda, în 1798, manualul de istorie universală tradus de 


1 Biblioteca Academiei R.S.R., ms. 1556. 

2 Biblioteca Arhivelor Statului din lași, ms. 121. 

3 Biblioteca Universităţii din lași, ms. IV—18 (trei volume). Volumul al IV-lea se află 
în Biblioteca Academiei R.S.R., ms. 3771. 

4 Biblioteca Academiei R.S.R., ms, 933 (partea fntli a lucrării). Partea a doua, intitulată 
Meşteșugul dofloricesc, se află în ms. 4841. 

5 Biblioteca Academiei R.S.R., ms. 1627, 

Ioan Molnar din limba franceză și tipărit la Buda în 1800 
și altele. 

Spre a putea comunica în limba română un mare număr 
de noțiuni noi pentru cultura românească de atunci, traducă- 
torii sau autorii scrierilor menționate mai sus au trebuit 
să învingă o greutate foarte mare, și anume: crearea termi- 
nologiei științifice proprie domeniului căruia aparținea 
scrierea, respectivă. Pentru realizarea acestui lucru, ei au re- 
curs atit la introducerea în limba română a unor cuvinte din 
diferite limbi străine, cît și la crearea unor cuvinte noi prin 
procedeul calcului lingvistic. Textele românești cu conținut 
științific de la sfîrșitul secolului al XVIII-lea oferă exemple 
numeroase pentru ambele procedee de îmbogăţire a lexicului. - 

Datorită faptului că în această perioadă limba română 
literară se afla sub influența puternică a mai multor limbi 
străine, iar normele ei fonetice și morfologice nu erau încă 
stabilite, pentru a putea „româniza“ imediat cuvintele 
străine primite o dată cu noțiunile noi pătrunse în cultura 
românească, numeroase neologisme propriu-zise, mai ales 
termeni de circulație internațională, păstrează uneori aspec- 
tul fonetic sau grafic din limbile care ni le transmiteau. 
In mod aproape inevitabil, traducătorii rămîneau tributari 
limbii din original sau foloseau neologismele sub forma din lim- 
bile cu care erau familiarizați. Ca atare, în scrierile ardele- 
nilor apar acum îndeosebi neologisme de provenienţă latină, 
germană, italiană sau maghiară, pe cînd în scrierile munte- 
nilor și ale moldovenilor predomină neologismele de origine 
neogreacă, franceză, italiană sau rusă. De exemplu, în Gheo- 
grăfie noană, tradusă din neogreacă, apar forme ca antar- 
cticos (f. 7r); arcticos (f. Gv); axon „axă“ (f. Gv); chendru 
„centru“ (f. Gv, 7v); imisférion „emisferă“ (f. 7v); orizon 
(f. 7r, v); puisulă „busolă“ (f. 7v); sistimă „sistem“ (f. 47v), 
alături de unele grecisme care nu au rămas în limba română, 
cum sînt acrotirion „promontoriu“ (f. 15r); chiclu „cerc“ 
(f. 7r); hersonisos „peninsulă“ (f. 15r); imichiclu „semicerc“ 
(f. Sr); isimérinos „ecuator“ (f. Sr); mesimvrinós „meridian“ 
(f. Zr, 8v) și altele. În Gramatica fizicii, tradusă din limba 
italiană, întîlnim — alături de numeroase grecisme — și 
unele italienisme, ca diametro (f. 28r, 103r); eletricită 
f 74v); máchină „maşină“ (f. 33r, 137v, 175r) și altele. 

n manualul de aritmetică apărut la Viena, în 1777, tradus 

din limba germană, aproape întreaga terminologie de spe- 
cialitate are aspect german (iar în limba germană provine 
din latină): dividendus „deîmpărțit“ (p. 66); dividirui „îm- 
părți“ (p. 66); multiplicandus „deînmulțit“ (p. 56); multi- 
plitirui „înmulți“ (p. 150); redutirui „reduce“ (p. 112); rest 
(p. 76); subtrahendus „scăzător“ (p. 46); subtrahirui „scădea“ 
(p. 74) etc. Frecvența unor asemenea neologisme neadap- 
tate încă la sistemul fonetic al limbii române constituie 
o particularitate a stilului științific de la sfîrșitul secolului 
al XVIII-lea. 

Mulţi termeni științifici însă au de pe acum forma sub 
care au rămas în limba română, mai ales în scrierile unor 
intelectuali cu formaţie culturală latino-romanică. De exem- 
plu, în geografia tradusă de Amfilohie Hotiniul: atlas (p. 79); 
climă (p. 186); eclipsă (p. 189); glob (p. 171); grad (p. 181); 
meridian (p. 172, 173); pol (p. 183); tropic (p. 172, 173) 
etc.; în Gramatica fizicii: atmosferă (f. 13r, 126r); cilindru 
(f. 33v); cometă (f. 122v); ecliptică (î. 1871); golf (f. 169r); 
hartă (f. 188r); magnet (f. 193r, 210r); mineral (f. 142r, 
191v); orizont (f. 170r, 177 r); recipient (í. 33v, 137v) ; timpan 
(f. 273v); tub (f. 75r) ; zonă (f. 182v) etc. ; în logica lui Samuil 
Micu: cauză (p. 4); condiție (p. 77); dilemă (p. 117); etică 
(p. 18); idee (p. 25); ipotetic (p. 113); magnet (p. 4); pro- 
blemă (p. 87); propriu (p. 175); teoremă (p. 87); teoretic 
(p. 84) etc.; în istoria universală tradusă de Ioan Molnar: 
alianță (p. 421); confederație (p. 426); complot (p. 399); 
decret (p. 415); infidelitate (p. 364); libertate (p. 21, 127, 
193, 260) ; patriotism (p: 220, 280, 420); protectie (p. 426); 
revoluţie (p. 415); securitate (p. 306, 320) ; triumfa (p. 340) etc. 

O altă particularitate a stilului științific din această 
perioadă este frecvența deosebit de mare a calcurilor ling- 
vistice. Faptul se explică în primul rînd printr-o atitudine 
puristă cu privire la cultivarea limbii, manifestată atunci 
de mulţi intelectuali români, atît din Transilvania și Banat, 
cît și din Principate. Într-o anumită măsură, calcurile ling- 
vistice constituiau o necesitate, dat fiind nivelul cultural 
scăzut la sfîrșitul secolului al XVIII-lea. Dacă în locul lor 
autorii sau traducătorii diferitelor scrieri cu conţinut știin- 
țific ar fi folosit pentru toate noțiunile noi termenii străini 
corespunzători, ar fi îngreuiat procesul de asimilare a no- 
țiunilor respective. Faptul că numărul calcurilor lingvistice 

scade în raport cu creșterea nivelului cultural al poporului 
și cu dezvoltarea limbii literare poate fi un argument. în 
sprijinul acestei afirmații. Majoritatea calcurilor însă se 
datoresc tendinței puriste a unora dintre intelectualii 
epocii. Această tendință a fost susținută și de exemplul 
unor limbi străine, care își exercitau atunci influenţa asupra 
limbii române: germana și maghiara în Transilvania, neo- 
greaca și rusa în Principate. Spre deosebire de română, 
aceste limbi au largi posibilități de îmbogăţire a vocabu- 
larului prin compunere și prin procedeul calcului lingvistic. 
Unii intelectuali români de atunci au încercat să imite 
limbile străine menţionate, fără să ştie sau să țină seama de 
faptul că româna nu oferă aceleași posibilități de formare 
a cuvintelor. Ca atare, multe din calcurile lingvistice create 
de ei, prin caracterul lor greoi, nefiresc și, uneori comic, 
făceau ca stilul științific din această perioadă să nu aibă 
claritatea și precizia necesare. Din această cauză ele nu au 
putut rămîne în limbă, fiind mai tîrziu înlăturate de neolo= 
gismele corespunzătoare. Uy 

Dintre numeroasele calcuri lingvistice create la sfîrsitul 
secolului al XVIII-lea, unele au avut o existență efemeră, 
nefiind folosite decît de autorii sau traducătorii care le-au 
creat. Cele mai multe însă au circulat intens, fiind în unele 
cazuri singurii termeni științifici românești pentru denu- 
mirea anumitor noțiuni. De exemplu, calcul ficătire, cu 
sensul de „hepatită“, apare numai în scrierea intitulată 
Meşteşugul doftoricesc (ms. 4841, f. 1r), iar fărîmătură „frac- 
ție“ numai într-un manual de aritmetică tradus în Muntenia 
în 1793 (ms. 1316, f. 57v), în timp ce calcuri ca arătare 
„demonstrație“, cercare „probă“ și „experiență“, curgere 
„curent“, lățime „latitudine“, lungime „longitudine“ și altele 
aveau atunci o largă răspîndire și au persistat în limba 
română pînă către mijlocul secolului al XIX-lea, cu toate 
că — între timp — vocabularul limbii noastre se îmbogăţise 
deja și cu neologismele corespunzătoare. Uneori calcurile 
create atunci au respins în mod definitiv neologismele co- 
respunzătoare și au rămas pînă astăzi termeni consacraţi 
în stilul științific al limbii române. Astfel, glosînd în text 
neologisme ca divizie, dividend, divizor, multiplicatie, multi- 
Plicand, multiplicator, Şincai folosește în aritmetica sa din 
1785 termenii împărțire (p. 27), dempărțit (p. 27), împăr- 

țitor (p. 28), înmulțire (p. 21), denmultit (p. 22), inmulțitor 
(p: 22), care ulterior s-au bi, în limta română literară. 
Caracteristic pentru stilul științific din această perioadă 
este şi faptul că numeroase neologisme sau chiar unele calcuri 
lingvistice sînt glosate în text, fie prin punerea în paranteză 
a explicației sau, în cazul calcuriler, a ncologismului. ori 
a termenului străin corespunzător, fie prin perifraze, legate 
de termenul explicat cu ajutorul adverbului adică ori al 
conjuncției sau. Cităm doar cîteva exemple. În gramatica 
lui Radu Tempea: articului hotăritori (articulus definitus) 
(p. 8), etimologia sau iscodirea cuvintelor -(p.. 5), persona 
sau fața (p. 77), sintáxis sau alcătuirea cuvinlelor (p. 5) etc.; 
în retorica lui Molnar: dialoghismos, adecă vorba ce face 
rilorul cu sine ori cu alții (p. 248), vilerică, adecă cum zic 
romanii elocvenția (p. 11} etc.; în istoria universală a lui 
Molnar: ambitia sau pofta spre cinste (p239), jenii, adecă 
oameni ageri la minte (p. 222), insula sau ostrovul (p. 339) etc. 
Procedeul acesta, impus de necesitatea înțelegerii depline 
a neologismelor respective. sau a noțiunilor pe care le denu- 
meau, făcea ca fraza 'să-şi piardă mult din cursivitate. 
Dacă la particularitățile menționate mai sus adăugăm 
faptul că în limba română literară de atunci nu erau stabi- 
lite încă norme fonetice și morfologice unice, iar fraza avea 
în general un pronunțat aspect arhaic și, la unii autori sau 
traducători, reflecta sintaxa limbilor străine cu care aceștia 
erau familiarizați ori din care traduceau, avem toate ele- 
mentele pentru a ne explica de ce stilul științific din această 
perioadă era greoi și, uneori, lipsit de claritate și de precizie. 
lată, de pildă, cum este formulată în limba română una 
din legile. mișcării corpurilor, în manuscrisul intitulat Gra- 
matica fizicii, tradus din limba italiană pe la 1790: „Pentru că 
toate trupurile vor petrece întru a lor stare de odihnă și de clă- 
tire în lince dreaptă, afară de nu le va sili vreo putere străină 
a schimba îndreptare“ (ms. 1627, f. 88v). La prima vedere, 
mai ales pentru cine nu este obișnuit cu calcurile lingvistice 
din epoca respectivă, textul pare greoi și insuficient de 
clar. Dacă înlocuim însă calcurile lingvistice trup, putere, 
îndreptare cu neologismele corespunzătoare corp, forță, di- 
recție, precum și unele cuvinte regionale sau arhaice prin 
corespondentele lor din stilul științific de astăzi, ca odihnă 
prin 7epaos, clătire prin mișcare, pasajul capătă un aspect 

aproape modern. Numai structura frazei și unele particu- 
larităţi fonetice și morfologice ne-ar indica faptul că avem 
totuși de-a face cu un text mai vechi. 

Înainte de a vedea cum a evoluat stilul științific al limbii 
române în primele decenii ale secolului al XIX-lea, credem 
că este potrivit să amintim și cîteva din părerile exprimate 
de cărturarii de la sfîrșitul secolului al XVIII-lea cu privire 
la greutăţile pe care trebuiau să le învingă în munca lor 
de. pionieri pe tărimul științei românești. În fragmentul 
păstrat din prefața la Gramatica fizicii, Amfilohie Hotiniul 
arată că „întru adîncime învățăturilor sînt multi cuvinti 
și tălmăciri cu greu a să diprinde și a să înțălege dintru 
întăi, că alti cuvinti sînt dintru întăi obicinuite prin învă- 
țături a să scri și a să înțălege putere lor pe limbă streină, 
fiind foarte cu greu altor limbi care n-au cuvinti îndestul 
ca să poată deodată a zice și a cunoaște tîlcul și (șters în ms.) 
aceluieși cuvînt“, Ca atare, traducătorul se vede nevoit să 
foloseascămulte cuvinte străine, grecești și latinești, pe care 
le explică în text: „După cum și noi ice multi cuvinti gre- 
cești și lătinești le-am pus însuși acele, ca să nu stricăm 
sîmțirelor, dindu-le numai din putere vocabulariului, adică 
din carte care tîlcuiește cu aceieș limbă cuvîntul, oareșcare 
sîmțire de cunoștința lor, cu multi cuvinti și întru acelaș 
loc unde s-au scris“ (ms. 1627, f. Ir, v). 

Un punct de vedere opus exprimă Matei Millo, în prefața 
aritmeticii pe care a tradus-o ori a alcătuit-o în 1795: „Nu- 
mirile pravilelor aritmeticești — spune el —, numerile lu- 
crătoare sînt numite în limba moldovinească, sîlindu-mă, 
în cît s-au putut,a nu amesteca streine cuvinte. Căci moldo- 
venii, cînd să vor sili pentru slava limbii a nu amesteca 
la grai și scrisoare streine cuvinte, iar cuvintele care lipsăsc 
să să alcătuiască în ființa limbii, cu adevărat că nu s-ar 
afla în această sărăcii. Dar să urmează cu totul împrotivă, 
că și cuvintele care sînt în lucrare nu să pun, ce amestică 
cuvinte grecești“ (ms. 4566, f. 2r, v). | 

Neajunsul pricinuit de lipsa terminologiei științifice 
este subliniat și de Ioan Molnar, atît în prefața la Econo- 
mia stupilor, Viena, 1785, cît și în prefața la Istorie uni- 
versală adecă de obște, Buda, 1800, în care arată că a împru- 
mutat cuvinte „de la maica noastră limba latinească“ și, 
„ca să răspunză folosului și binelui preste-tot mai cu 

spori“, le-a tîlcuit „cu cuvinte de cbște înţelegătoare“. 
Pentru împrumutul de cuvinte străine se declară și Samuil 
Micu, într-un pasaj din logica sa: „iară unde lipsește limta 
noastră cea românească și nu avem cuvinte cu care să putem 
spune unele cuvinte, mai ales întru învățături și în ştiinţe, 
atunci cu socoteală și numai cât este lipsa putem să ne întin- 
dem să luom cuvinte ori din cea grecească, ca din eea mai 
învățată, ori din cea latinească, ca de la a noastră maică“ 
(p. 58). Dar cărturarul vremii care își propune să îmbogă- 
țească limba română literară în mod considerabil și într-un 
timp scurt cu întreg vocabularul de care avea nevoie este 
Paul Iorgovici. În cunoscutele sale Observatii de limba ru- 
mânească, apărute la Buda, în 1799, cl arată care sînt căile 
cele mai potrivite, după părerea sa, pentru îmbogățirea 
lexicului cu neologismele necesare: derivarea unor noi cu- 
vinte de la rădăcinile latinești, cu ajutorul prefixelor și 
sufixelor existente în limbă, crearea de noi cuvinte prin 
schimbarea categoriei gramaticale etc. „A me pornire — 
spune lorgovici —este a aduce limba noastră la aceea 
stare a cuvintelor în care să se înceapă odată a scria pentru 
oamenii cei învățați, ca printr-înșii să se nască dorul ştiin- 
telor celor înalte. La aceasta se cer cuvinte învăţate care 
acuma în limba noastră, în care nici o învățătură nu florește, 
nu se cuprind și, după județul meu, mai bine este a împru- 
muta așa cuvinte din limba noastră cea de rădăcină decit 
de aiurea“. (p. 76.) Părerile lui Iorgovici, mai ales în ceea 
ce privește stabilirea formei neologismelor în limba română, 
au influențat în oarecare măsură, după cum se știe, pe Ion 
Eliade Rădulescu, în prima parte a activităţii sale. 

În primele trei decenii ale secolului al XIX-lea, ca și 
la sfîrșitul secolului al XVIII-lea, scrierile prin care se dez- 
voltă stilul ştiinţific al limbii române sînt tot manualele 
școlare și diferitele cărți de popularizare a științei. Spre 
deosebire însă de perioada anterioară, numărul textelor 
tipărite, care s-au bucurat prin urmare de o circulație mai 
mare, a crescut în mod simţitor. În tipografiile din Buda, 
Viena, Sibiu și Brașov apar acum numeroase cărți româ- 
nești, care se difuzează în mod sistematic în Transilvania 
și în Banat, dar care pătrund uneori și dincoace de munți, 
în Muntenia și în Moldova, unde, cu toate că iau ființă 
şcoli superioare celor de peste munți, majoritatea cursu- 

rilor predate aici au circulat în copii manuscrise. Autorii 
sau traducătorii celor mai multe dintre aceste scrieri sînt 
cărturari cu nume bine cunoscute în istoria culturii noastre. 
Gheorghe Şincai, de exemplu, continuînd preocupările sale 
mai vechi, publică la Buda, în 1806, o Povă/uire cătră eco- 
nomia de cîmp și, probabil tot el, o Povățuire cătră aritme- 
lică, ambele destinate învățămîntului eleinentar. Ulte- 
rior, Şincai a tradus după Hellmuth o istorie naturală și 
o scriere de popularizare a cunoștințelor elementare de 
fizică, cu un titlu deosebit de semnificativ: Învățătură ji- 
rească spre surparea superștiției norodului, care însă au ră- 
mas în manuscrisi. Tot în manuscris a rămas și Hromica 
românilor şi a mai multor neamuri?, din care numai primele 
capitole au apărut în adaosul literar la calendarele de la 
Buda pe anii 1808 și 1809. . 

La rîndul său, Petru Maior continuă acțiunea începută 
de Șincai și publică la Buda, între anii 1812—1816, pe lingă 
Istoria pentru începutul românilor în Dachia şi Istoria besericei 
românilor, mai multe cărți de popularizare a cunoștințelor ele- 
mentare de economie rurală, dintre care cităm pe cele mai 
importante: Învățătură pentru prăsirea pomilor, Învățătură 
pentru Jerirea şi dojtoria boalelor... vitelor, Învățătură despre 
agonisirea vilei de vie. | 

În tipografia lui Ioan Bart din Sibiu apare, în 1811, 
scrierea intitulată Învățături de mulle științe, tradusă din 
neogreacă de arhimandritul muntean Nicodim Greceanu, 
probabil la îndemnul lui Ioan Molnar. În anii 1814 și 1815 
se tipărește la Buda manualul intitulat Gheografia sau scrie- 
vea pământului, tradus din limba germană de brașoveanul 
Nicola Nicolau. Tot el pare a fi și traducătorul primului 
volum din lucrarea lui I. H. Campe, Descoperirea Americii, 
apărut la Buda, în 1816. Tînărul doctor în medicină și fi- 
Jozofie, Vasilie Popp, studiază compoziția chimică și acțiunea 
curativă a cîtorva ape minerale din Transilvania, pe care 
le descrie în studiul intitulat Apele minerale de la Arpătac, 
Bodoc și Covasna și despre întrebuințarea aceloraşi în deschi-, 
linite patimi, tipărit la Sibiu, în 1821. Aceasta este cea dintii 
lucrare științifică medicală originală scrisă în limba română. 


1 Biblioteca Filialei Cluj a Academiei R.S.R., fondul Oradea, ms. 39 și 40. 
3 [bidem, ms. 

O contribuţie însemnată la îmbogățirea literaturii științi- 
fice românești aduc acum și cîțiva cărturari bănățeni. Astfel, 
Grigore Obradovici tipărește la Buda în 1805 un manual 
de aritmetică, iar în 1807 un manual de economie rurală. 
Pentru pregătirea didactică a elevilor școlii normale din 
Arad, înființată în 1812, și a învăţătorilor de la școlile ele- 
mentare românești din Transilvania și din Banat, Naum 
Petrovici traduce din limba germană și publică la Buda, 
în 1818, un Manuductor pentru învățătorii sholasticești şi 
un manual de pedagogie și metodică, iar Constantin Diaco- 
novici-Loga tipărește în 1822, tot la Buda, cunoscuta sa 
gramatică românească. În 1823, loan Tomici publică la 
Buda două broșuri de economie rurală, traduse din limba 
germană: Cultura bombiţelor sau învățăhiiră despre ținerea şi 
creşterea omidelor sau goangelor de mătasă și Cultura albinelor 
sau învățătură. despre ținerea stupilor în magaținuri. Loan 
Teodorovici traduce primul volum din istoria universală 
a lui Pavel Kengyelacz, pe care îl tipărește la Buda, 
în 1824. 

Concomitent cu această bogată activitate culturală des- 
fășurată în Transilvania și în Banat, se intensifică viața 
culturală românească și în Principate. Cea dintii tribună 
în lupta pentru dezvoltarea conștiinței naționale este și 
aici învățămîntul în limba română. Educaţia patriotică pe 
care o primea tineretul grec în așa-numitele academii gre- 
cești din București și Iași a avut, în mod firesc, o influență 
pozitivă și asupra tinerilor români care frecventau aceste 
școli. Cu toată opoziția profesorilor greci și a unor boieri 
retrograzi, ideea de a se crea și în limba română școli de 
grad mai înalt a fost îmbrățișată cu căldură de publicul 
românesc și sprijinită cu entuziasm de tineret. 


Abia sosit de la Roma, unde își terminase studiile, Gheor- 
ghe Asachi este însărcinat, în 1813, cu deschiderea în lași 
a unei școli de ingineri hotarnici la care cursurile să fie pre- 
date în limba română. El traduce în acest scop, din limba 
franceză, cursul de aritmetică, algebră, geometrie și tri- 
gonometrie al lui Etienne Bezout, pe care-l predă elevilor 
săi pînă în anul 1818, cînd — în urma unui examen public 
cu mare răsunet în epocă — primesc atestatele respective 
primii ingineri hotarnici cu studiile de specialitate făcute 

în limba română. Cursurile de matematică ale lui Asachi 
ni s-au păstrat în mai multe copii manuscrisel. | 

O altă școală de ingineri hotarnici, similară cu cea creată 
de Asachi la Iași, ia ființă la București, în 1818. Cu predarea 
materiei este însărcinat aici Gheorghe Lazăr, care traduce 
sau prelucrează cursurile sale de matematică după Christian 
Wolf și G. I. de Metzburg. Cursurile lui Lazăr s-au păstrat 
în două manuscrise autografe și în cîteva copii?. După ple- 
carea lui Lazăr din Bucureşti, școala românească înființată 
de el este reorganizată de Ion Eliade Rădulescu, care predă 
— pînă în 1828 — un curs de matematică, tradus din limba 
franceză, după Francoeur, și un curs de gramatica limbii 
române, pentru care a avut ca model gramatica franceză 
elementară a lui Le Tellier. Această gramatică a lui Eliade, 
importantă îndeosebi prin prefața ei, a fost tipărită la Sibiu, 
în 1828. Colegul mai în virstă al lui Eliade, profesorul de 
filozofie Eufrosin Poteca, a tradus de pe o versiune ncogreacă 
manualul de logică și etică al lui Heineccius, pe care l-a 
predat cîțiva ani în școala de la Sf. Sava și l-a tipărit apoi, 
la Buda, în 1829. 


Dintre celelalte manuale și cărți de popularizare a științei 
traduse acum în Principate menționăm logica tradusă din 
neogreacă de episcopul Grigorie al Argeșului și tipărită la 
București, în 1826, logica lui Condillac tradusă la lași, în 
1825, de Vasile Vîrnav, după o versiune ncogreacă?, istoria 
universală a lui Domairon, tradusă de egumenul Grigorie, 
după versiunea neogreacă a lui Atanasie Staghiritul, și 
tipărită la București, în 1826. 

Cu prilejul traducerii manualelor școlare și a celorlalte 
scrieri cu conținut științific menționate mai sus, numărul 
termenilor științifici în limba română crește în mod consi- 
derabil. Pentru că nu este posibil să arătăm aici, amănunțit, 
în ce a constat contribuția în acest sens a fiecăruia dintre 
autorii și traducătorii pomeniţi, vom face —ca și pentru 
perioada anterioară — unele aprecieri de ansamblu asupra 
stadiului în care se afla stilul științific la începutul secolului - 


1 Biblioteca Seminarului matematic din Iași, cota 1916/1 ms., și Biblioteca Academiei, 
R.S.R., ms, 151, 1789, 1796, 2496 și 5551. | 

t Biblioteca Academiei R.S.R., ms, 2787, 2788, 1189 şi 3356. 

» Biblioteca Academiei R.S.R., ms. 425. 

trecut, ilustrînd afirmaţiile făcute numai cu exemplele ne- 
cesare, 

Mai întîi, constatăm că, în comparație cu sfîrșitul seco- 
lului al XVIII-lea, s-a realizat un progres sensibil în ceea 
ce privește adaptarea la sistemul fonetic al limbii române 
a termenilor ştiinţifici împrumutaţi din diferite limbi străine, 
Faptul acesta se explică atât prin simțul lingvistic mai dez- 
voltat pe care îl dovedesc unii dintre cărturarii epocii, cît 
și prin creșterea influenței latino-romanice asupra limbii 
române. Atiît în Transilvania și în Banat, cît și în Princi- 
pate, a crescut numărul celor care cunoșteau limbile latină, 
franceză și italiană, iar multe scrieri cu conținut științific 
sînt acum: traduse din aceste limbi. Un rol important în 
procesul de „românizare“ a lexicului neologic din această 
perioadă a jucat, de asemenea, circulația în Muntenia și 
Moldova a cărților românești publicate de ardeleni, precum 
și funcționarea în învățământul românesc din Principate 
a mai multor profesori veniţi din Ardeal. 

Deși numărul neologismelor adaptate la sistemul fonetic 
al limbii române a crescut, nota specifică a lexicului neologic 
de la începutul secolului trecut o constituie același amestec 
de termeni adaptați cu termeni care mai păstrează încă 
aspectul fonetic sau grafic originar și cu numeroase calcuri 
lingvistice. Vom ilustra această stare de lucruri cu exemple 
luate din limba a doi cărturari, de seamă ai timpului, unul 
din Transilvania, Petru Maior, și altul din Muntenia, Eufrosin 
Poteca. 

În scrisul lui Petru Maior, care cunoștea bine limbile 
latină, italiană, germană și maghiară și care avea pre- 
ocupări speciale pentru cultivarea limbii literare, numărul 
neologismelor adaptate la sistemul fonetic al limbii române 
este destul de mare. Iată, de exemplu, o listă mai cuprin- 
zătoare din traducerea sa intitulată Îmvățătură pentru feri- 
rea şi dojloria boalelor... vitelor, tipărită la Buda, în 1816: 
amputație (p. 111); cauterisație (p. 111); cicatrice (p. 121); 
circulație (p; 124); clismă (p. 84, 122); congestie (p. 81); 
contagios (p. 12); contaminat (p. 91) ; corp (p. 96, 112); crustă 
(p. 93); curativ (p. 21); decoct (p. 51, 76); dietetic (p. 123); 
dosă (p. 47); duoden (p. 27); epidemic (p. 61) ; epizootic (p. 13); 
gangrenă (p. 57); limfă (p. 82); membrană (p. 88); morb (p. 


? 


68, 81); nerv (p. 111); nociv (p. 71, 107, 109); propagație 

(p. 105); prurit (p. 121); puls (p. 63); remediu (p. 67, 113); 
respirație (p. 63); scabie (p. 94); simptom (p.68, 74); supura- 
ție (p. 78, 120); transpiratie (p.19); veterinar, s. (p. 23). 
În unele cazuri este surprinzător nu numai faptul că termenii 
respectivi au deja forma sub care au rămas în limbă, ci și 
faptul că atare termeni sînt atestați în limba română atit 
de devreme. Drept mărturie a strădaniei lui Maior de a îm- 
bogăți limba cu terminologia științifică necesară stă post- 
faţa la această carte. „Cinstite cititoriule —spune el în post- 
față — vei afla unele cuvinte în cărticica aceasta care poate 
cu văzuta dintîi nu le vei pricepe; ci să nu te scăndălizești...“ 
Și după ce arată cititorului că numai lectura integrală și 
repetată a cărții îi va înlesni deplina înțelegere, continuă: 
„Aceasta urmînd, nu numai limpede vei pricepe zisele cu- 
vinte, ci şi noao cunoștință de multe cuvinte românești 
agonisîndu-ți, înțelepțește te vei îndemna, aprins de dragos- 
tea neamului tău, a îmbogăți dialecta patriei tale, precum 
toate neamurile Evropei astăzi se nevoiesc nu numai a-și 
curăţi limba sa, a o netezi și ao polii, ci și la acea culme 
de deplinire a o înnălța, cît să o facă de ajuns avută spre 
împărtășirea tuturor științelor iubitorilor de învățătură oame- 
nilor săi“. 

Alături de neologisme ca cele menționate mai sus, în scrie- 
rile lui Maior se întîlnesc și termeni care păstrează încă, 
în întregime sau numai în parte, forma din limba de origine. 
"De pildă, în Istoria pentru începutul românilor în Dachia 
apar cuvinte ca anónimus (p. 82); notărius (p. 83); salărium 
(p. 339) şi altele, de proveniență latină, nafion (p. 138); 
ofițir (p. 233) și altele, de proveniență germană, agetiv 
„adjectiv“ (p. 320); ducă „duce“ (p. 95, 119); isolă „insulă“ 
(p. 216); stampă „tipar“ (pref.) și altele, de proveniență 
italiană. Calcurile lingvistice sînt relativ puține în opera 
lui Maior. Din Istoria sa reținem doar pe alsăwire „proprie- 
tate“ (p. 315); cuvintare „rațiune“ (p. 16); următor „suc- 
cesor“ (p. 2). | 

Deşi aparține generației care urmează imediat după cea 
a Şcolii ardelene, Eufrosin Poteca are, în cursul său de filo- 
zofie predat la școala de la Sfintul Sava în deceniul al trei- 
lea al secolului trecut, o limbă literară asemănătoare în multe 
privinţe cu a lui Petru Maior. Sub raport neologic, întîlnim 
și la el același conglomerat de termeni străini adaptaţi la 

sistemul fonetic al limbii române, termeni care păstrează 
încă aspectul fonetic originar, împreună cu multe calcuri 
lingvistice. Deosebirea între ei constă numai în faptul că,. 
în timp ce la Maior predomină împrumuturile din latină, 
la Poteca întîlnim numeroase împrumuturi din  neogreacă, 
explicabile atît prin formaţia sa culturală, cît și prin influența 
exercitată asupra lui de textul neogrecesc pe care-l traducea. 

Termenii ştiinţifici adaptați la sistemul limbii române 
sînt destul de numeroși în cursul de filozofie al lui Poteca. 
Contactul său cu limbile italiană și franceză, avut cu prile- 
jul studiilor făcute la Pisa și la Pari is, i-a înlesnit orientarea 
justă în problema adaptării ncologismelor. Cităm aici o listă 
mai cuprinzătoare din această categorie de termeni îndeosebi 
pentru faptul că mulți dintre ei apar pentru prima dată într-o 
scriere românească: absolut (p. 56); absurditate (p. 162); 
acustic (p. 217); amanet (p. 171); ambiție (p. 227); anal tic 
(p. 144); anatomie (p. 47); argument (p. 141); argumenta 
(p. 176); arhitect (pref. 12); aristotelic (pref. 3); armonie 
(p. 215); astronom (introd. 2); astronomie (introd. 12); ateism 
(p. 233) ; atmosferă (p. 148) ; autoritate (p. 175); axiomă (p. 55, 
133); cancer (p. 159); cartesian (pref. 4); comunica (p.183) ; 
comunicație (p. 360); conștiință (p. 68); cosmos (p. 18); curio- 
zitate (p. 154); disertatie (introd. 7); dispută (introd. 19); 
dogmatism (p. 69); eclectic (p: 3); ediție (p. 220); educație 
(p. 354); efect (p. 161); element (p. 203); empirism (p. 59); 
epilog (p. 195); examen (p. 358); experiență (introd. 20); 
explica (p, 185); flegmatic (p. 222); idealism (p. 64); ipotesă 
(introd. 20); legitimitate (p. 68); memorie (p. 155); medi- 
talie (p. 89); moralitate (p. 68); necesitate (p. 66); omonim 
(p. 158); pragmatic (p. 191); probabilitate (p. 152); profesie 
(p. 191); pubertate (p. 165); raport (p. 93); relație (p. 59); 
substanță (p. 82); superstiție (p. 233); teorie (p. 219); uni- 
versalitate (p. 66); vegetativ (p. 261). 

ntre cuvintele neadaptate, predomină cele de origine 
neogrecească: artirie „arteră“ (p.216);.vdsis „bază“ (p. 2); 
vivliótică „bibliotecă“ (p. 38); varâmetru „barometru“ (p. 
47); chentru „centru“ (p. 326); chimic „cinic“ (p. 32); cri- 
tiriu „criteriu“ (p. 28); em/ăsis „emfază“ (p. 346); haractir 
(p. 158); magnit (p. 172): melanholicós (p. 218); Panteismos 
(p.82); planit (p. 120); próvlimă „problemă“ (p. 21); ritorică 
(p. 71); scopos „scop“ (introd. 4); sistimă (p. 209) și altele. 

Alături de numeroase grecisme, în cursul lui Poteca se întîl- 
nesc și multe italienisme, ca o consecință a studiilor sale de 
la Pisa: circolație (p. 210); circostanță (p. 177); contempo- 
ráneu (p. 135); contradiție (p. 161); naturale, sg. (p. 258, 
301, 360); preleție (pref. 7, 14); sâmplice (p. 346); sempli- 
citate (p. 342); sicurantie (p. 336); sperimentale, sg. (introd. 
12); universale, sg. (p. 177); vegetale, sg. (p. 260) și altele. 

În cursul de filozofie al lui Poteca se^ntilnesc și multe 
calcuri lingvistice, însă nu în măsura în care apar ele în logica 
tradusă la 1826 de episcopul Grigorie al Argeșului. Majori- 
tatea calcurilor folosite de Poteca aveau o largă circulație 
in epoca respectivă, De exemplu: arătare „demonstraţie“ 
(p. 96); citățime „cantitate“ (p. 114); cuvînt „rațiune“ (p. 
107); cuvinta „raționa“ (p. 74, 108); cuvintare „raţionament“ 
(p. 102); cuvîntător „raţional“ (p. 68); estime „existenţă“ 
(p. 277); holărire „definiţie“ (p. 85); începătură „principiu“ 
(p. 116); încheiere „concluzie“ (p. 104) și altele. 

O trăsătură caracteristică a stilului științific de la sfir- 
șitul secolului al XVIII-lea și din primele decenii ale secolu- 
lui al XIX-lea este și faptul că unele noțiuni au denumiri 
diferite de la un autor sau traducător la altul ori chiar în 
scrisul aceleiași persoane. Această stare de lucruri se explică 
atit prin influența exercitată asupra limbii române de nume- 
roase limbi străine, cît și prin faptul că intelectualii timpului, 
neavind cuvintele necesare cu care să denumească noțiunile 
noi pătrunse în cultura românească, luau termenii respectivi 
fiecare din limba cu care era mai familiarizat. De exemplu, 
didstimă, de proveniență neogreacă, circulă alături de 
sinonimul său distanță, de proveniență franceză sau italiană, 
care apare și sub forma distanție, de origine latină sau rusă. 
De asemenea, neologismul insulă, de proveniență latină, nu 
înlăturase încă din stilul științific sinonimul său mai vechi 
ostrov. Alături de instrument, de proveniență latină, germană 
sau franceză, apare sporadic și sinonimul său ergalie, de 
proveniență neogreacă. Calcul lingvistic triunghi, care s-a 
impus ulterior în terminologia matematică românească, nu 
înlăturase încă neologismele trigon, de proveniență neogreacă, 
și triangul, de origine latină sau italiană. Exemplele s-ar 
putea înmulți, dar considerăm că cuvintele citate sînt sufi- 
ciente pentru a ilustra, sub acest aspect, caracterul etero- 
gen al terminologiei științifice românești de pînă la 1830. 

După cum am văzut din exemplele citate mai înainte, 
majoritatea termenilor ştiinţifici de proveniență străină 
întîlniți în textele din această perioadă aveau deja forma sub 
care circulă și astăzi. Bineînţeles, felul în care sînt adaptate 
neologismele la sistemul limbii române variază de la un autor 
sau traducător la altul, în funcție de simțul lingvistic al 
intelectualilor respectivi și de măsura în care cunoașteau 
limbile latină, franceză și italiană. În numeroase cazuri, 
adaptarea fonetică a termenilor străini s-a făcut numai în 
limita pe care o permitea limba din care proveneau cuvintele 
respective şi, eventual, a cărei influență era dominantă într- 
un anumit moment sau într-o anumită regiune. Privind lucru- 
rile astfel, formele chentru și chilindru, provenite din ngr. 
Kevtpov Și kóðMvõpoç, trebuie considerate, pentru acea perioa- 
da, ca fiind adaptate la normele fonetice ale limbii române ; 
de asemenea formele fentru și țilindru, provenite din germ. 
Zentrum şi Zylinder sau din rus. uenrp și ummnap. Im- 
punerea formelor centru şi cilindru, de proveniență latină, 
italiană sau franceză, ca forme unice în limba literară, 
a avut loc după anul 1830, cînd se intensifică influența 
latin »-romanică asupra limbii române. 

n ceea ce privește calcurile lingvistice, datorită supraîn- 
cărcării unor cuvinte vechi ale limbii române cu multe sensuri 
noi, uneori diferite de la un autor la altul, termenii respectivi 
deveneau echivoci și, firește, făceau ca stilul științific să nu 
iabă suficientă precizie. Calcul asemănare, de exemple, are 
în scrierile lui Şincai și ale lui Lazăr sensul de „egalitate“, 
iar la Vasilie Popp sensul de „asimilaţie“ ; desfacere are în 
unele texte sensul de „descompunere“, pe cînd în altele 
sensul de „rezolvare“; termenul /ringere are în fizica lui 
Şincai sensul de „refracție“, iar în cursurile de matematică 
ale lui Lazăr și în altescrieri de mai tîrziu înseamnă „iracție“. 
Mai numeroase sînt însă cazurile în care aceeași noțiune este 
denumită cu calcuri diferite de la o scriere la alta. Astfel, ală- 
turi de variantele formale ale neologismului experiență (expe- 
rienție, esperienţie, isperiință, speriință ), pentru denumirea 
acestei. noțiuni erau folosite atunci în mod curent calcurile 
îspitire, ispită și cercare. De asemenea, alături de neologis- 
mul proprietate se întîlnesc sporadic calcurile alsăuire ori 
alsăuință, dar foarte des termenii însușime și însușire, dintre 
care ultimul a rămas pînă astăzi în limba română literară, 

avind încă unele sensuri identice cu ale neologismului pro- 
prietate. | | 

Aruncînd o privire de ansamblu asupra stilului științific 
al limbii române de la sfîrșitul secolului al XVIII-lea și din 
primele trei decenii ale secolului al XIX-lea, observăm că, 
deși începuse să se manifeste tendința de modernizare, fraza 
are încă un aspect arhaic, iar multe noțiuni nói sînt denumite 
mai ales prin calcuri lingvistice. 

Oetapă nouă în dezvoltarea stilului științific al limbii ro- 
mâne începe după anul 1830. Condiţiile economice și politice- 
create "Țării Românești și Moldovei prin pacea de la Adriano- 
pole (1829) imprimă un ritm mai grăbit procesului de creare a 
culturii naționale. Același lucru se constată și în Transilvania, 
unde, ca și în Principate, încep să se manifeste pe tărim 
cultural reprezentanții tot mai numeroși ai burgheziei româ- 
nești în ascensiune. Apariția presei în limba română, organi- 
zarea învățămîntului național de grad elementar și secundar 
pe baza unor programe analitice tot mai bogate și îmbogă- 
țirea considerabilă a literaturii românești, prin scrieri origi- 
nale și prin traduceri, sînt factorii principali care favori- 
zează acum dezvoltarea limbii române literare. În prefețele 
multor cărți și, mai ales, în principalele periodice dintre anii 
1830—1860 sînt discutate, uneori pe un ton polemic vehe- 
ment, problemele cele mai importante privitoare la cultivarea 
limbii și la orientarea culturii naționale. 

La dezvoltarea stilului științific în perioada 1830—1860 
au contribuit numeroși profesori, medici, ingineri și publi- 

_ciști, care, de la catedră sau în diferite publicații, se stră- 
'duiau să comunice într-un limbaj adecvat noțiunile științi- 
fice noi cu care se îmbogățea cultura românească de la o zi 
la alta. Cu toate că scrierile lor nu sînt lucrări originale, ci mai 
ales traduceri din diferite limbi, meritul acestor pionieri ai 
științei românești este totuși deosebit de mare, prin faptul 
că — o dată cu introducerea în cultura noastră a mai multor 
noțiuni științifice — au pus bazele terminologiei științifice 
românești. 

Înainte de a face cîteva observaţii asupra stilului știin- 
tific din această perioadă, să vedem — ca și pentru perioada 
anterioară — care sînt cărturarii și prin ce scrieri mai impor- 
tante au contribuit ei la crearea acestui stil în limba română, 

Între profesorii și publiciștii munteni, locul de frunte îl 
ocupă acum Ion Eliade Rădulescu. El a găsit calea cea mai 
justă de dezvoltare a limbii române literare și— pînă la 1840, 
cînd abandonează poziția realistă pe care se situase ini- 
tial — reușește să impună aproape tuturor intelectualilor 
vremii respectarea unui cuantum de norme care urmăreau 
realizarea unității limbii române literare și cultivarea ei rațio- 
nală. Rătăcirea sa italienistă de mai tîrziu nu a mai putut 
influența în măsură considerabilă linia de dezvoltare care o 
luase limba română literară pînă la anul 1840. 


În 1832, Ion Eliade Rădulescu a tipărit la Bucureşti un 
manual de aritmetică, pe care îl tradusese cu cîțiva ani în 
urmă după Francoeur. Datorită renumelui autorului fran- 
cez, cît și al traducătorului român, aritmetica lui Eliade a 
avut o largă circulaţie în epocă și a influențat — în ceea ce 
privește terminologia de specialitate — pe autorii și traducă- 
torii munteni de scrieri matematice de pînă după anul 1850. 
De aceea, și el este considerat, pe drept cuvînt, unul dintre 
creatorii terminologiei matematice în limba română. 


Numărul manualelor școlare și al diferitelor scrieri de popu- 
larizare a științei crește acum în mod simţitor, paralel cu 
înmulțirea școlilor de cultură generală sau cu caracter special. 
Pentru a continua șirul celor apărute în Muntenia, men- 
ționăm — în: ordine cronologică — pe cele mai importante. 
În 1834, Florian Aaron publică la București un manual ele- 
mentar de geografie, iar în 1835 apare lucrarea de mai mari 
proporții a lui Iosif Genilie, intitulată Geografie istorică, astro- 
nomică, nalurală şi civilă. Prin aceste scrieri Florian Aaron și 
Iosif Genilie aduc o mare contribuţie la dezvoltarea termino- 
logiei geografice românești. Florian Aaron este și autorul 
manualului de istorie intitulat Idee repede de istoria princi- 
patului Țării Rumâneşti, trei volume, București, 1835—1838. 

Profesorul Petre Poenaru tipărește în 1827 un manual de 
geometrie, tradus după vestitul geometru francez Legendre, 
iar în 1841 un manual de algebră, tradus din limba latină, 
după Appeltauer. Colegul său, profesorul Alexie Marin, pu- 
blică în 1839 și în 1842 două interesante cărți de popularizare 
intitulate Moș Pătru sau învățătorul de sat, avînd ca subti- 
tlu prima, Convorbiri asupra geometriei, iar a doua, Convor- 
biri asupra mecanicii. 


10 — Studii de istorie vol. I — c. 2224 145 


Entuziastul medic și profesor muntean Nicolae Krețu- 
lescu publică, în 1842, un manual pentru îngrijitorii și îngri- 
jitoarele de bolnavi, destinat în primul rînd pregătirii elevelor 
școlii de moașe, înființată în 1839, la spitalul Pantelimon 
din București, iar în 1843 tipărește cunoscutul său manual de 
anatomie descriptivă pentru elevii școlii de mică chirurgie, 
înființată de el în 1843, la spitalul Colțea.” Ambele scrieri 
sînt traduceri din limba franceză. Prin ele Krețulescu contri- 
buie în mod substanțial la dezvoltarea terminologiei medicale 
și la crearea terminologiei anatomice în limba română. 


Unele cărți importante de popularizare a cunoștințelor 
medicale publică acum și medicul muntean Ștefan Vasile 
Episcopescu. În 1843 apare la București lucrarea sa intitu- 
lată Oglinda ințelepciumu, iar în 1846, Practica doctorului de 
casă, avînd împreună aproape o mie de pagini. 

Un număr mai mare de manuale școlare și cărți de popu- 
larizare a științei se publică la București imediat după revo- 
luția de la 1848. Datorită faptului că după revoluție școlile 
muntene au fost mai multă vreme închise, profesorii care 
nu erau refugiați sau exilați au primit însărcinarea să traducă, 
fiecare în specialitatea sa, diferite manuale școlare. Aceste 
traduceri, făcute aproape toate din limba franceză, au fost 
tipărite — începînd cu anul 1850 — și puse la îndemîna ele- 
vilor Colegiului Sf. Sava și ai altor școli mai înalte din Mun- 
tenia și din Moldova. Dintre manualele care au apărut la 
București între anii 1850—1860 menționăm următoarele: 
Elemente de trigonometrie dreptliniată şi sferică, prima tri- 
gonometrie tipărită în limba română, o compilație după mai 
mulți autori francezi făcută de profesorul D. Pavel; Elemente 
de aritmetică rațională, traducere din limba franceză de pro- 
fesorul Gh. Pop; Tratatie asupra geometriei descriptive, tradu- 
cere din limba franceză de arhitectul Al. Orăscu; Manualul 
sănătății sau medicina și farmacia domestice, traducere din 
limba franceză de Ioan Brezoianu; Minunele naturei și Isto- 
ria nalurei, ambele traduse din limba franceză de doctorul 
Iuliu Barasch; Curs elementar de agricultură şi de economie 
rurală și  Rudiment agricol umwversal, traduceri din limba 
franceză făcute de Ioan Brezoianu; Prescurtare de himie și 
Notiuni generale de fizică, traduceri din limba franceză făcute 
de Alexie Marin; Elemente de filozoţie, traducere din limba 

franceză de Ioan Zalomit; Curs elementar de geografie fizică 
și matematică, alcătuit sau tradus de G. Fontanin și altele. 


În mod special se cuvine menționată contribuția la dez- 
voltarea stilului științific a medicilor munteni Gh. Polizu, 
Iuliu Barasch, M. Wertheimer, T. Ciocanelli, Ed. Anino, 
N. Turnescu, Protici și alții, prin activitatea publicistică și 
didactică desfășurată în cadrul Școlii de mică chirurgie, reîn- 
ființată de N. Kreţulescu și Carol Davila în 1855 și trans- 
formată, în 1857, în Școala națională de medicină şi farmacie. 
De asemenea, trebuie menționată în chip deosebit contribu- 
ţia mare pe care au adus-o la dezvoltarea stilului științific 
al limbii române periodicele muntene de popularizare a știin- 
tei, și anume: Muzeul naţional, editat de Eliade Rădulescu 
între anii 1836—1838, Universul, editat de Josif Cenilie între 
anii 1845—1848, și Isis sau Natura, editată de Iuliu Barasch 
între anii 1856—1859 (prima serie). Articole de popularizare 
a științei apar, de altfel, în aproape toate periodicele româ- 
nești din acel timp, începînd cu prima noastră gazetă, Curi- 
erul românesc, apărută în anul 1829. 


În Moldova, după anul 1830 se desfășoară o bogată 
activitate științifică, atît în cadrul Societății de medici și 
naturalisti din Iaşi, fundată în anul 1833, cît și în procesul 
de învățămînt, îndeosebi la Academia Mihăileană, înființată 
în 1835. Scrierile de popularizare a științei și manualele 
școlare ale profesorilor moldoveni aduc, de asemenea, o con- 
tribuţie însemnată la dezvoltarea stilului științific al limbii 
române. Animatorul vieții științifice este aici Gheorghe 
Asachi, cărturar cu o bogată cultură științifică, literară și 
artistică, dobândită în cursul mai multor ani de studii la 
Lemberg, Viena și Roma. 

Dintre scrierile mai importante apărute la Iași de la 1830 
pînă la 1860 menționăm în primul rînd manualul elementar 
de geografie al lui Vasile Fabian, tipărit în 1834 și reeditat 
în 1840, care pune în circulație un mare număr de termeni 
ştiinţifici din domeniul geografiei. În anii 1836, 1837 și 1838, 
Gh. Asachi publică manualele sale de aritmetică, geometrie 
și algebră, iar în 1837 Iacob Cihac, unul dintre fondatorii 
Societăţii de medici şi naturalişti din Iaşi, tipărește volumi- 
nosul său manual de istorie naturală, prima carte de acest 
fel apărută în limba română. Un manual similar, dar de pro- 

porții mai reduse, publică în 1841 și profesorul Teodor Sta- 
mati. Tot el publică în 1849 și un manual de fizică. 

În domeniul economiei rurale, Ion Ionescu de la Brad 
traduce din limba franceză și publică în 1842 lucrarea Vitele 
albe din Englitera, iar profesorul Leon Filipescu traduce din 
limba germană și publică în 1844 manualul intitulat Dască- 
lul agromomiei sau minoducătorul practic în totte ramurile 
economiei. 

"În jurul anului 1840 crește și numărul tipăriturilor mol- 
dovenești cu conținut medical. După ce, în 1836, C. Veisa 
publicase o traducere a lucrării medicului german Tollhausen, 
cu titlul Instrucție în scurt de prințipurile ighienismului sau 
a sistemii morizontane, în 1838 apare în limba română macro- 
biotica lui Sobernheim, tradusă de Ioan Albineţ. În 1842, 
după o călătorie în Apus, doctorul Gh. Cuciuran publică 
referatul intitulat Descrierea celor mat însemnate spitaluri din 
Ghermania, Englitera şi Franţia, însoţit de un proiect de reor- 
ganizare a spitalului Sf. Spiridon din Iași. Alte cărți cu con- 
ținut medical apar la Iași în jurul anului 1850. Astfel, în 
1848 doctorul C. Vîrnav publică importanta sa monografie 
intitulată Despre holera epidemiască, în 1849 doctorul D. 
Cornea traduce din neogreacă și publică lucrarea intitulată 
Encolpiul doctorilor sau medicina practică, iar doctorul Anas- 
tasie Fătu tipărește în 1851 o descriere a apelor minerale 
din Moldova și în 1852 un Manual pentru învățătura moaşelor. 

Ca și în Muntenia, au apărut în această perioadă și în 
Moldova cîteva periodice speciale pentru popularizarea 
științei. De exemplu, Icoana lumei, editată de Gh. Asachi, 
cu unele întreruperi, între anii: 1840—1846, sau Povă/uilorul 
sănătății și a economiei, editat de doctorul C. Virnav în anii 
1844 și 1845. Popularizarea științei a constituit, de altfel, o 
preocupare permanentă a gazetei Albina românească, apărută 
în 1829, și a celorlalte periodice editate de Gh. Asachi. Nume- 
roase articole cu conținut științific au publicat şi revistele 
Propășirea şi Româmia literară. 

Dintre intelectualii ardeleni care contribuie prin scrierile 
lor la dezvoltarea stilului științific al limbii române, după 
anul 1830, se remarcă în primul rînd doctorul Pavel Vasici- 
Ungurean. Într-un timp relativ scurt (1830—1846), Pavel 
Vasici publică cinci lucrări valoroase, în majoritate traduceri 
sau prelucrări, însumînd peste o mie de pagini. Astfel, în 1830 

el tipăreşte la Buda un mic tratat de antropologie, în 1831 
o dietetică, în 1832 o disertaţie despre ciumă, iar în anii 1844 
și 1845 publică la Brașov, în două volume, o macrobiotică 
tradusă după Hufeland. Numărul termenilor medicali pe care 
îi pun în circulație tipăriturile lui Vasici este considerabil. 

O contribuție însemnată la cultivarea stilului științific 
aduc, prin cursurile lor, profesorii de la școlile româneşti din 
Blaj și Brașov. În acest sens, un loc aparte ocupă manualul de 
geografie al profesorului Ioan Rus, în trei volume, tipărit la 
Blaj în anul 1842. 

De asemenea, trebuie subliniată și aici contribuția presei 
în acțiunea de popularizare a științei. Primul periodic româ- 
nesc apărut în Ardeal, Foaia duminecii, editat la Braşov, 
în 1837, de către Ioan Barac, are aproape aceleași preocupări 
ca şi Icoana lumei, pe care o va edita mai tîrziu Gh. Asachi, 
la Iași. Multe articole de popularizare a științei a publicat 
și Foaia pentru minte, inimă şi literatură, apărută în 1838, 
la care colaborau, sub îndrumarea înțeleaptă a lui Gheorghe 
Bariț, cărturari ca doctorul Vasilie Popp, doctorul Pavel 
Vasici, profesorii Ioan Rus, Meletie Drăghici, Nicolae Velia 
și alții. 

Am făcut această sumară prezentare a vieții științifice 
românești din Principate și din Ardeal în perioada 1830— 
1860 pentru a oferi, sub acest aspect, măcar o imagine de 
ansamblu asupra dezvoltării pe care o ia acum cultura știin- 
țifică românească. În-urma acestei intense activități didac- 
tice și publicistice și ca încununare a unei susținute preocupări 
de cultivare a limbii, stilul științific al limbii române este 
aproape format. Dacă, în jurul anului 1840, unii autori sau 
traducători de scrieri cu conținut științific se mai pling încă 
de lipsa unei terminologii de specialitate și, prin urmare, 
întîimpină dificultăți cînd este vorba să exprime în limba 
română anumite noțiuni noi, pe la 1860 ei declară cu entu- 
ziasm că stilul științific al limbii române se poate compara 
cu al celor mai dezvoltate limbi moderne de cultură. Este 
semnificativă în acest sens observația doctorului Severin din 
articolul-program al primului nostru periodic medical, Medi- 
cul român, apărut la 15 noiembrie 1859: „Deja școala de 
medicină națională începe a scoate ajutori de medici, și limba 
medicală la noi a luat niște proporțiuni în adevăr colosale; 
va fi mișcat orice român cu sentimente care va asculta pre- 

dindu-se cursurile de medicină tot cu aceeași preciziune, 
tot cu aceeași eleganță, ca și în limba franceză“. 

Factorul principal care a contribuit la modernizarea atât 
de rapidă a stilului științific al limbii române a fost influența 
franceză, care s-a exercitat puternic atît asupra vocabularu- 
lui, cît și asupra sintaxei. După cum am văzut, majoritatea 
manualelor școlare și a scrierilor de popularizare a științei 
apărute în perioada 1830—1860 sînt traduceri din limba 
franceză. De altfel, întreaga cultură românească din această 
epocă se dezvoltă sub puternica influență a culturii franceze. 

Paralel cu influența franceză se intensifică acum și influen- 
ţa italiană asupra limbii române. Dacă în Ardeal, după ce 
se afirmase la unii cărturari ca Șincai, Maior, Budai-Deleanu 
și alții, ea se pierde în latinism, în Principate cunoaște o 
epocă de înflorire prin Gh. Asachi, în Moldova, și prin Eliade 
Rădulescu și adepții săi dintre anii 1840—1860, în Muntenia. 

Pe lingă influența franceză și cea italiană, după anul 1830 
începe să se facă tot mai simțită și influența limbii latine 
savante asupra limbii române literare, nu numai în Ardeal, 
unde era destul de puternică încă din secolul al XVIII-lea, 
ci și în Principate. Ea este alimentată acum de învățămîntul 
secundar și susținută în mod deosebit de către adepții curen- 
tului latinist. Mulţi termeni de proveniență franceză sau ita- 
liană sînt adaptați la limba română pe baza corespondentului 
lor din limba latină. 

Deși cu mai mică intensitate ca în Ardeal, influența limbii 
germane se manifestă acum şi în Principate, prin intermediul 
traducerilor de cărți cu conținut științific și tehnic și al călă- 
„toriilor de studii pe care le fac unii tineri români, mai ales 
din Moldova, în diferite centre culturale din Germania. 

În fața intensității cu care se manifestă influențele fran- 
ceză, italiană și latină, după anul 1830 scade în mod treptat 
influența neogreacă, iar influența rusă se limitează la dome- 
niul administrativ, unde — pînă la 1850— rămîne încă 
puternică. 

După anul 1830, stilul științific al limbii române se îmbo- 
gățește cu un foarte mare număr de termeni noi, în majoritate 
împrumutați din limba franceză. Cei mai mulți au deja forma 
sub care îi folosim și astăzi. Pentru că nu putem cita exemple 
din toate scrierile menționate mai sus, ne vom opri doar la 
două manuale școlare. Astfel, în manualul de geografie publi- 

cat de Vasile Fabian în 1834 întîlnim cuvinte ca: afelie (p. 100); 
antipod (p. 34) ; austral (p. 16) ; boreal (p. 16); cardinal (p. 14); 
cataractă (p.41); colur (p. 10); constelație (p. 9); continent 
(p. 39); eclipsă (p. 8); emisferă (p. 2); Jluviu (p. 40); flux 
(p. 43); insulă (p. 39); istm (p. 40); meteor (p. 37); nadir 
(p. 17); peninsulă (p. 40); planetar (p. 5); solar (Pp~7); zenit 
(p. 16) și altele. Un număr mare de termeni noi, dintre care 
mulți folosiți pentru prima dată în limba română, apar și 
în manualul de anatomie descriptivă al lui N. Kreţulescu, 
publicat în anul 1843: abdomen (p. 162); acustic (p. 481); 
ante-bra! (p. 15, 58); apofiză (p. 18, 21); arterial (p. 9, 355); 
auditiv (p. 472); calcaneu (p. 84); capilar (p. 3); claviculă 
(p. 13, 41); cord (p. 8, 350); coroidă (p. 463) ; craniu (p. 19); 
deltoid (p. 48, 209) ; dermă (p. 268) ; dorsal (p. 19, 192); duoden 
(p. 289, 293); facial (p. 271) ; falangă (p. 13, 58); femur (p. 15, 
76) ; fesier (p. 240, 391) ; frontal (p. 91,93, 99) ; ganglion (p. 3, 
440) ; glandă (p. 174, 271) ; intestin (p.7, 292) ; lacrimal (p. 454, 
460) ; ligament (p. 6); maxilar (p. 13, 106); metacarp (p. 57, 
62); periost (p. 12); pulmon (p. 8); pulmonar (p. 354, 404); 
vertebral (p. 14, 19, 21) și alţii. 

Totodată, în această perioadă are loc o-adevărată prefa- 
cere în privința adaptării fonetice a neologismelor mai vechi 
în limbă. Mulți dintre așa-numiții termeni „internaționali“, 
proveniți în perioada anterioară prin intermediul limbilor 
neogreacă, rusă sau germană și care mai păstrau încă ceva 
din aspectul lor fonetic originar, își stabilesc acum, pe baza 
corespondenţilor latinești, francezi ori italieni și prin mani- 
festarea tot mai evidentă a caracterului romanic al limbii 
române, forma pe care o au și astăzi. De exemplu, forme ca: 
atid, meditină, Pretipitat, felulă, țentru (ori chentru,) tifră, 
Hilindru (ori chilindru), țirculatie, vacțină sau aghent, analo- 
hie, gheografie, gheometrie, hidroghen, oxighen, veghelaţie, z00- 
loghie și altele se întîlnesc acum din ce în ce mai rar, iar 
după anul 1850 sînt aproape cu totul înlocuite prin formele 
corespunzătoare: acid, medicină, precipitat, celulă, cifră, 
cilindru, circulate, vaccină, agent, analogie, geograjie, geo- 
melrie, hidrogen, oxigen, vegetatie, zoologie. 

De asemenea, tot ca un semn al „romanizării“ limbii 
noastre literare după anul 1830, menționăm și faptul că 
adjectivele neologice create în perioada anterioară cu su- 
fixul- cesc, cum sînt arcticesc, aritmeticesc, almosfericesc, 

alomicesc, chimicesc, cubicesc, fizicesc, magneticesc, minerali- 
cesc, topograficesc, trigonometricesc și altele, sau cu sufixul 
- alnic, ca materialmic, mineralnic, naturalnic, nationalnic 
și altele, părăsesc treptat sufixele respective, înlocuindu-le 
cu - îc și - al, de provenienţă latino-romanică. 

Numărul calcurilor lingvistice scade acum în mod simțitor, 
în favoarea neologismelor propiu-zise corespunzătoare. Prin- 
tre intelectualii care mai folosesc încă unele calcuri create 
în perioada anterioară sau care creează altele noi se numără 
în primul rînd latiniștii. Astfel, un cuvînt ca aburime „evapo- 
rație“ apare în macrobiotica tradusă de Pavel Vasici (vol.II, 
p. 43), curgere „curent“ se întîlnește în manualul de geografie 
al lui Fabian (p. 43), în manualul de geografie al lui Ioan 
Rus (vol. I, p. 44), în fizica lui Teodor Stamati (p. 136, 175) 
și în manualul sănătății tradus în 1852 de Ion Brezoianu 
(p. 193), mumăpalrie înseamnă „metropolă“ în geografia lui 
Fabian (p. 101), iar pentru „flux“ și „reflux“ profesorul Ioan 
Rus folosește în geografia sa termenii curgere și răcurgere 
(vol.I, p. 44). În primii ani ai Albinei româneşti, la rubrica 
Observaţii meteorologice s-au folosit în mod obișnuit calcurile 
caldâmesor și greómesor pentru „termometru“ și „barometru“, 
create probabil de latinistul Gheorghe Săulescu. 

Introducerea în limba română a unui mare număr de ter- 
meni noi ridică și în această perioadă unele probleme speciale 
privind adaptarea lor fonetică. Firește, nu toate cuvintele 
pe care le-am primit atunci din diferite limbi străine au avut 
de la început forma de astăzi. Sub influența pronunției fran- 
ceze sau a pronunției și a grafiei italiene, de exemplu, neolo- 
_pisme ca ectar, ectogram, ectolitru, ectometru, emoragie, ibrid, 

idrat, idrodinamică, idrosulfuric, iperbolă, orticultură și altele 
nu au în majoritatea cazurilor /: inițial, pe care evoluția 
ulterioară a limbii noastre literare l-a impus, după modelul 
limbii latine, atît în grafie cît și în pronunție. Alte neolo- 
gisme, ca alcalimisație, basă, compositie, cristalisa, disolva, 
electrisa, lesiune, mucositate, paralisa, volatilisa, păstrează în 
grafie pe s intervocalic. Probabil însă că în asemenea cazuri 
predominantă era tot pronunția z, ca și astăzi, scrierea cu 
s datorîndu-se aspectului grafic pe care îl au cuvintele res- 
pective în limbile latină, franceză sau italiană. Ulterior a 
fost generalizată grafia cu z, care corespunde pronunţiei 
neologismelor respective în limba română. 

Un alt fapt caracteristic în ceea ce privește adaptarea 
neologismelor în această perioadă îl constituie transformarea 
sporadică a lui x intervocalic sau din prefixul ex-, la unele 
cuvinte de origine latină sau franceză, în s, scris uneori și 
ss. De exemplu, apoplesie, elisir, esalațiune, esces, escitatiune, 
estern, mistură, testil și altele. Fenomenul s-a petrecut proba- 
bil sub influența limbii italiene, unde cuvintele respective 
sînt scrise cu ss sau s și pronunțate ca atare. Mai tîrziu, după 
modelul limbii latine savante, a fost impusă, în cazuri ca 
cele menționate, grafia și pronunția cu x. 

Tot sub influența limbii italiene, unele neologisme de 
origine latină sau franceză, care circulau în scrierile epocii 
cu formele determinate de pronunția germană sau rusească, 
precum sînt cvalitate, cvantitate, ecval, ecvimoctiu, ecvivalent, 
licvid și altele, se întîlnesc și sub formele cualitate, cuantitate, 
ecual, ecuinocțiu, ecuivalent, licuid şi celelalte. Ulterior s-au 
impus în limba literară fie formele determinate de influența 
franceză, ca în cazul cuvintelor citate (calitate, cantitate, egal, 
echinocțiu, echivalent, lichid), fie cele determinate de modelul 
limbii latine. Mai rare sînt cazurile în care s-au impus forme 
determinate de influența limbii italiene. 

Unele probleme importante pentru istoria limbii roâmne 
ridică și încadrarea morfologică a neologismelor din termino- 
logia științifică românească din această perioadă. Un fapt 
care surprinde este genul neutru pe care îl au acum multe 
dintre substantivele stabilite mai tîrziu la genul feminin. De 
aici și încadrarea lor la altă declinare. Dintre substantivele 
care sînt acum de genul neutru, sau care au la singular pe 
lîngă forma feminină și una masculină, menționăm urmă- 
toarele: albumin, alg, argil, baz, clas, compres, cramp, gastrit, 
locomotiv, miasm, orbit, origin, prism, problem, sincop, sta- 
lactit, stamin, valor şi altele. Majoritatea lor au pluralul în 
-uri. În proporţie mult mai mică, se întîlnesc și cazuri în 
care unele substantive sînt acum de genul feminin, iar mai 
tirziu se stabilesc la genul neutru. De exemplu, bisturie, 
crepusculă,  flegmonă, îcteră, metacarpă, sistemă, spasmă. 
Această stare de lucruri se datorește atit genului cît și aspec- 
tului fonetic pe care îl au cuvintele respective în limba sau 
în limbile prin intermediul cărora le-am primit, fiind — prin 
urmare — și o consecință a oscilării în privința adaptării 
fonetice. Forma problem, de exemplu, se datorește aspectului 

fonetic și genului masculin al fr. problème sau aspectului 
fonetic și genului neutru al germ. [das] Problem. Impunerea 
formei femenine problemă s-a făcut, desigur, sub influența. 
lat. Problema și it. problema sau chiar a ngr. zpcPămue. 

Aceeași oscilație se constată acum și în privinţa încadră- 
rii morfologice a verbelor. Un număr relativ mare de verbe, 
stabilite mai tîrziu la conjugarea întîi, au şi forme de con- 
jugarea a patra, îndeosebi în scrierile moldovenilor: aplicui, 
calcului, comparui, cubui, fermenhui, formati, repelui, vezonui 
și altele. Sporadic, se întîlnesc și cazuri în care unele verbe 
stabilite ulterior la conjugarea a patra, ca defini, construi, 
substitui și altele, au acum și forme de conjugarea întîi: defina, 
construa, substitua etc., mai ales în scrierile muntenilor. Acea- 
stă situaţie se explică, așa cum a arătat acad. Iorgu Iordan, 
și prin predilecția pe care o manifestă graiul moldovenesc 
pentru conjugarea a patra, iar cel muntenesc pentru conju- 
garea întîi. 

Pe lîngă caracteristicile menţionate mai sus, limba română 
literară din această perioadă prezintă încă numeroase osci- 
laţii în privința stabilirii normelor fonetice și gramaticale, 
a formei unor prefixe sau sufixe și altele. Cu toate acestea, 
pe la 1860 stilul științific se prezenta mult mai clar și mai 
precis decît pe la 1830—1840. Înlocuirea calcurilor lingvis- 
tice și a perifrazelor cu neologismele corespunzătoare și mo- 
dernizarea sensibilă a frazei, sub influența sintaxei franceze, 
au făcut ca stilul științific al limbii române să capete acum 
și oarecare eleganță. Iată, de exemplu, în ce limbaj modern 
sînt discutate anumite noțiuni de fizică în următorul pasaj 
extras din scrierea intitulată Noţiuni generale de fizică şi 
meteorologie, tradusă: din limba franceză de Alexie Marin și 
tipărită la București, în 1857: „Densitatea unui corp este 
masa unității de volum a acestui corp; greutatea specifică a 
unui corp este greutatea unității de volum a acestui corp; 
așa densitatea este proporțională cu greutatea și nu trebuie 
nicidecum să se confunde densitatea cu greutatea specifică, 
căci nici masa nu se confundă cu greutatea“ (p. 44). | 

După anul 1860 începe o a treia perioadă în dezvoltarea 
stilului științific al limbii române, care continuă pînă în zilele 
noastre. Focarele de cultură care promovează activitatea 
ştiinţifică în această nouă perioadă sînt universitătile din 
lași, București și Cluj, înființate, respectiv, în anii 1860, 

1854 și 1919, Academia Română, fundată în 1866, precum și 
numeroasele institute de cercetări și societăți științifice create 
acum. Numărul manualelor școlare, al cursurilor universi- 
tare, al diferitelor cărți cu conținut științific, al ziarelor şi 
revistelor științifice de diferite specialități crește în mod 
impresionant în această ultimă sută de ani din istoria poporu- 
lui român, dar mai ales în anii regimului de democrație 
povulară, cînd dezvoltarea culturală este din ce în ce mai 
adincă și mai multilaterală. 

Referindu-ne aici numai la cea de-a doua jumătate a seco- 
lului trecut, observăm faptul că după 1860 începe etapa de 
creație științifică românească. Savanţi ca Emanoil Baca- 
loglu, Nicolae Teclu, Ștefan Hepites și Petru Poni — în 
domeniul matematicii, fizicii și chimiei, Anghel Saligny — în 
științele tehnice, Ion Ionescu de la Brad —în agronomie, 
Anastasie Fătu, Dimitrie Brîndză și Dimitrie Grecescu — în 
botanică, Grigore Cobilcescu, Grigore Ștefănescu și Matei 
Drăghiceanu — în geologie, Victor Babeș — în medicină, B.P. 
Hasdeu — în filologie, Vasile Conta — în filozofie și alții 
ilustrează ştiinţa românească în această perioadă, stabilin- 
du-i un prestigiu recunoscut atit pe plan național, cât și pe 
plan internațional. 

Dezvoltarea atit de rapidă și de impunătoare a științei 
românești în a doua jumătate a secolului trecut se datorește, 
printre altele, și faptului că generaţiile anterioare reușiseră să 
introducă în cultura românească majoritatea noțiunilor știin- 
tei moderne și să formeze climatul favorabil unei activităţi 
științifice originale. După cum am văzut, tot ele au transmis 
noii generații un stil științific aproape format. Cu toate acestea, 
cultivarea stilului științific a continuat să rămână și după 
anul 1850 o problemă foarte importantă, mai ales că dezvol- 
tarea firească a limbii române literare era acum amenințată 
de manifestările dăunătoare ale curentului latinist, care 
ocupase poziții puternice chiar în Academia Română. O 
manifestare a. latinismului, dar și a influențelor franceză 
și italiană, este frecvența deosebit de mare în stilul științi- 
fic din această perioadă a substantivelor neologice terminate 
în -iune, dintre care majoritatea s-au stabilit ulterior la 
forma în -ie. Astfel, în mod obișnuit, întîlnim acum termeni 
ca agregațiune, alimentațiune, aparițiune, asimilațiune, aspi- 
rațiune, atractiune, circulațiune, colecțiune,  constelațiune, 

constiluțiune, contractiune, fermentaţiume, infiltrațiune, sali- 
vațiune, saturatiune, tumefacțiune și alții. În scrierile analo- 
giștilor, -fiume este substituit adesea cu -ciune: adiciune, 
alimentăciune, ameliorăciume, amputăciune, aprobăciune, ar- 
ticulăciune, clasificăciune, conservăciune, constelăciumne, cris- 
lalisăciune, definiciune, gravităciune,  proporciune, respiră- 
ciune, variaciune etc. 

Sarcina principală pe care au avut-o oamenii de știință 
de după 1860 în privința dezvoltării stilului științific al limbii 
române a fost revizuirea și precizarea terminologiei științifice 
mai vechi, precum și îmbogățirea ei, pentru a fi mereu la 
nivelul Științei și tehnicii celei mai noi, iar fraza a trebuit 
să fie în permanență apărată de acele particularități sin- 
tactice care, fiind proprii altor stiluri, amenințau sobrietatea 
și precizia stilului științific. 

TENTE 


DE JUDECĂȚI ŞI DE SPUNERI 


Cind ideile care şi le închipuieşte mintea noastră așea le alăturăm 
întră sine una cu alta ca să vedem oare unescu-să întră sine doao idei 
una cu alta sau desunescu-să, atunci să zice că judecăm. 

Drept aceea judecata o hotărim că este unirea sau neunirea ideilor. 

Deaca idea lumii o alăturezi cu idea lucrului celui prea bun, ca să 
poți vedea oare lumea este lucru prea bun, atunci judeci. 

Judecata zisă cu cuvinte să zice spunere. 

Lucrul acela despre care judeci sau zici céva filosofii cu cuvint lati 
nesc îl zic subiect, noi îl putem românește zice temei, adecă lucrul de care 
să zice; iară ceea ce să zice de lucru latinii o cheamă predicat, noi putem 
să o numim zis, adecă zisul este lucrul care să zice de céva. 

Iară cuvintul este sau e însemnează unirea sau ncunirea ideilor, să 
zice împreunare,' că împreună lucrul de care să zice, adecă temeiul, cu 
lucrul care să zice, adecă zisul, precum întru această pildă: Iulie Chesări 
este tăiat; într-această spunere temeiul este Iulie Chesdr, iară zisul este 
tăiat, iară împreunarea este cuvintul este. 


(Samuil Micu, Loghica adecd partea cea cuvintătoare 


a filosofiei, traducere din limba latină, după Bau- 
meister, Buda, 1799, p. 74—75). 


DESPRE PROPRIETĂȚILE TRUPURILOR 


Noi pe lumea aceasta de toate laturile sintem încungiurați de lucruri 
care le simțim și le numim trupuri; iară trupurile acestea nu numai sint 

alcătuite din părţi, ci sint și mişcătoare, carea ne învaţe sîmţirile noastre 
și ne arată esperienţia, Drept aceea trupul nu e alta fără numai un lucru 
carele e alcătuit din părți şi se poate mişca. Aşa trupul omului este alcă- 
tuit din oase, carne și singe, lemnul se despică, petrile, glaja şi varul se 
zdrobesc şi se fac mai multe părți dintr-însele; așa dară fieştecare trup 
este alcătuit din mai multe părţi și se poate despărți în părțile din care 
este alcătuit. Afară de aceasta, fieştecare trup este şi mişcători, căci fie- 
ştecare trup se poate mișca prin puterea altor trupuri. Așa se pot surpa 
turnurile şi sfărma stanii prin trăzncte şi vintoase sau vorbure, ce nu 
s-ar putea face de n-ar fi trupurile mişcătoare. 


(Gh. Şincai, Învăţătură firească spre surparea su- 
Perștiției norodului, traducere din limba germană, 
după I. H. Hellmuth, făcută pe la 1810. Textul 
citat este reprodus din manuscrisul autograf al lui 
Șincai păstrat în Biblioteca Filialei Cluj a Aca- 
demiei R&R., fondul Oradea, nr. 39, p. 3.) 


RĂZBOAIELE CARE LE-AU AVUT ROMANII CU DACHII 
ÎNAINTE DE TRAIAN 


Dachii încă din zilele lui Iulius Chesar atita era grei împărăției roma- 
nilor cu cele dese ale lor răzbateri şi prăzi ce făcea în Trachia, în Illiric şi 
întru alte învecinate ţări ale împărăției romanilor, cît Iulius Chesar, 
capul romanilor după uciderea lui Pompei potrivnicului său şi după 
stingerea pompeianelor rămășițe, întornîndu-se la Roma, cu grea oaste, 
cum scrie Svetonius în viaţa lui Iulius Chesar, se gătea să-i înfringă și 
să-i contencască, De care primejdie întimplata a lui Iulius Chesar fără 
de vreme ucidere prin romani făcută îi scăpă pre dachi. 

Pre Avgust, următoriul lui Iulie Chesar întru împărăţia romanilor, 

carele toate găteniile. spre a mișca război asupra aceloraşi dachi le făcuse, 
cum ne lăsă scris Appianus Alexandrineanul în cartea cea despre răz- 
boaiele illiriceşti, pleaga, adecă rănirea, carea o au căpătat la cetatea 
Setovia în bătaia cea asupra dâlmatelor, îl rătrase de a purcede cu oas- 
tea romană asupra dachilor şi-l întoarse la Roma. 


(Petru Maior, Istoria pentru începutul românilor 
în Dachia, Buda, 1812, p. 1—2.) 


PENTRU FRACȚII 


Fracţiile socotite aritmeticești sînt numere prin care să însemnează 
citimi mai mici decit unimi, Pentru de a-ş face o idei curată de fracţii, 
trebuie a-ș închipui că și citimea carea s-au luat de unime este alcătuită 

din un hotărît număr de mai mici unimi, precum să socotește leul alcătuit 
din patruzăci unimi mai mici care să numesc parale. Una sau mai multe 
de aceste părţi fac aceea ce să numește fracţie a unimii; să dă numele ace= 
sta şi numerilor care închipuiesc aceste părți. 

O fracție poate să fie însemnată cu numere în două chipuri, din care 
fieștecare este obicinuit. Cel intii chip este de a însemna cu niște numere 
întregi părţile unimii care cuprind cătimea ce cerută, însă atuncea să dă 
părților acestora un nume particularnic. 

(Gh. Asachi, Aritmetica, curs tradus după Etienne 
Bezout și predat la școala sa de ingineri hotarnici 
din Iași, în anii 1814 1818. Textul citat este 
reprodus după o copie contemporană, păstrată 


În ms. 1916/1 din biblioteca Seminarului matematic 
din laşi, î. 50 r,v.) 


Ia un ou sau alt lucru rătund în chipuloului, căci așa este chipul pă- 
mintului, și-l ţine cu doao degete, apoi trage o linie drept prin mijloc în 
curmeziș, şi această linie să cheamă ecfâtor sau emisferu. Apoi altă linie 
trage în curmezișul aceştiia de la un cap pînă la altul şi prin prejur, şi 
această să cheamă meridianul, adecă cercul de amiazazi, de care cercuri 
trebuie să fie închipuite 360 cu a lor număr însămnat pe emisfero sau 
cercul după mijlocul pămîntului. Apoi preste aceste cercuri iară în curme= 
ziș scrie şi alte cercuri a tropicilor și a polarilor şi altele ce se cheamă 
paralele adecă întocma celui de prin mijloc, ce să zice emisfero, că apoi 
să face peste tot globul cvadrate, şi prin aceste cvadrate să scriu ţările 
și cetăţile, riurile, munții şi mările la locul lor. 

| (Gheografia saw scrierea piămintului, traducere 


din limba germană de un anonim, vol, II, Buda, 
1815, p. 61—62.) 


Grămatica este un meşteşug prin care învăţăm să cunoaștem o 
limbă a o vorbi şi a o scri întocmai după însuşirile şi firea ei. 

Limbă numim mijlocul acela prin care noi facem cunoscut şi altora 
aceea ce cugetăm, adică voința, părerea, trebuința, ideile şi altele. 

Chipurile prin care ne arătăm ideile noastre sînt niște semne prii- 
mite ca fieştecare să arate o idee, și aceste semne se fac prin oareşicare 
mișcări ale trupului, care se numește pantomină, sau prin sunete pro- 
nunţiate, care se numește vorbire, sau în sfirşit prin oareşicare simboluri, 
care este meșteșugul scrierii. 

Aci vorba noastră ne va fi pentru limba a pronunțiată şi pentru a 
scrisă, 

Elementurile unei limbi pronunțiate sînt felurile de sunete şi grasuri 
ce ca le are, iar ale sciierii sint literile, care sint aflate prin invoire că 
gå arate aceste sunete şi glasuri, Sunctile pronunţiate unul după altul 
fac ziceri, şi literile, silabe şi pe urmă simboluri ale zicerilor care sint că 
niste icoane ale ideilor. | 

Zicerile, cind dnpe regulă se unesc una-cu alta, fac cuvint, cum cînd 
aduc zicerile economie, mumă, îndestulare şi zic economia este muma 
îndestulerii, atunci fac un cuvint sau o propoziție. . 

Limba dar vedem că se face dia ziceri care este lucru al gramaticii. 
Așa cuma să vedem în cîte feluri se pot cerceta zicerile, ca să știm în 
cite părți să împărțim grămatica. 


(1. Eliad, Gramaticd românease, [Sibiu] 182, 
p. 1—2.) 


DE JUDECĂȚI ŞI DE PROPOZIŢII: SAU SPUNERI 


Ce este judecată, ce spunere, 


Cind mintea alătură doo idei una cu alta desăvirşit pricepute maina- 
inte şi pre acestea sau le împreună sau le desparte, atuncea sălnaște judeca- 
ta; iar judecata prin glasuri spuindu-să, atuncea spunere sau arătare să 
cheamă. 


Părți ale spunerii, adecă hotare. 


Deci dar fiindcă judecata alătură doo idei una cu alta, urmează ca toată 
spunerea să fie alcătuită din soget şi din atribut; iar pre hotarele acestea 
legătura este le impreună unul cu altul, cu toate că şi aceasta, ca şi sogetul, 
de multe ori este ascunsă în atribut; şi dintr-aceasta vedem că toată spu- 

“nerea este alcătuită dintr-una sau din doo vorbe, precum pămîntul să 
mișcă, sînt perit, ninge, plouă. 


Ce este soget, atribut, legătură. 


Deci dar soget este asupra căruia să atribuieşte, adecă să dă ceva; 

s . . . T m 

iar atribut, ceea ce să zice asupra aceluia; iar legătură, ceea ce arată 
raportul sogetului și al atributului, adecă cum sînt unul cătră altul. 

(Eufrosin Poteca, Filosofia curintului i a nira- 

vurilor, adecd lozhica și itica elementare, traducere 


după o verslune ncogreacă a lucrării lui Heineccius 
Buda, 1829, p. 92—93.) 


160 


PENTRU PROPORŢII ŞI ECHIDIFERENȚI 


În două chipuri putem să compărăm între ele două mărimi: căutind 
sau covirșirea unia asupra altia, sau numărul de cite ori se coprinde 
ele una într-alta. Ieşitul aceştii compărări în întimplarea dintii se află 
prin scădere, şi în cea d-a doua prin împărțire. Numim cuvint sau raport 
a două numere citul pe care îl aflăm împărțind pre unul prin celalalt, 


12 
şi de aceea 3 este raportul lui 12 către 4, pentru că ră au 3 este citul 


numerilor 12 şi 4. Am putea asemenea să zicem că raportul lui 12 către 


4 1 
4 este şi A au > pentru că tot una este a zice sau că cel dintii din 


numere este întreitul celui de al doilea, sau că cestalalt este a treia parte 
a celuilalt, Noi vom avea a împărți pre cel dintii prin cel d-al doilea. 


(1. Eliad, Aritmetica, tradusă după L. B 
Francoeur, Bucureşti, 1832, p. 87.) 


PĂMÎNTUL CĂTRĂ FIRMAMENT 


Firmamentul sau tăria este această parte a cerului ca un glob stelat, 
a cui boltă,albăstrie se vede într-o zinoapte înfrumusețată cu stelele 
fixe văzute şi într-a cui centru este lumea soarelui și toate trupurile ce-l 
însoțesc, 

Lactea sau calea traiană este o cinsură circulară lată ca o făşie albi- 
cioasă, ce încinge firmamentul, compusă din nenumărate micuţe stele 
nebuloze, a căror lumini îi dau față lăptoasă. 

Stelele sînt globuri cerești luminoase de sine, țiind totăgiiita aceeaşi 
distanţă între sine şi să numesc fixe căci se văd oarecum înfipte pe 
firmament, Toată steaua este un soare, într-a cui lume sau lumină înoată 
luciferi sau planeţi, luni, comiți ș.al. 

(Iosif Genilic, Geografie istoricd, astronomică, 


naturală și civilă a continentelor în general și a 
României în parte, Bucureşti, 1835, p. 72—73.) 


Nimic nu poate fi la o nație mai scump decit începutul său, numele 
ce-l poartă, pămîntul pe care lăcuieşte, starea întru care se află acum şi 
grija de ceea ce poate [să fie în vremea viitoare. La nişte fii adevărați 
ai naţiei, pe cari i-au ajutat natura şi au priimit o creştere bună, încă 
nimic nu poate fi de mai mare interes decit cunoştințatde acele lucruri 
scumpe care fac ființa naţiei și pe a lor însuși. Oricare dintr-inşii, fie sluj- 

baş obştesc, fie particular, din curiositate sau trebuință de multe ori 
este adus la asfel de împrejurări ca să întrebe, să cerceteze și că caute 
cu tot dinadinsul după izvorul din care poate afla acele lucruri ce sint 
de cea mai mare importanţă atit pentru întreaga nația sa, cît de multe 
ori și pentru sine singur. În neastimpărarea acea grea în care se află 
oricare iubitor de adevăr fiu al națici, se înfățișează ideea istoriei patriei, 
oglinda acea maghică a veacurilor trecute, icoana cea adevărată a vremii 
de acum și cheia cea de mare preț cu care se descuie oarecum şi ascunsu- 
rile viitorului. i 
(F. Aaron, Idee repede de istoria prințibatului 
Țării Rumânești, vol. I; Bucureşti, 1835, p. V.) 


DE FRACȚII 


Cuvîntul fracție însămnează fărmătură sau parte de un tot sau fntreg. 
Deci, unimile ce compun pe o fracție sint mai mici decit unimea care să 
numește prințipală sau de căpitenie cătră acea spre care ele să alăturează. 
Unimile unei fracţii sînt ecvale între ele şi, absolut socotite, au tot acele 
proprietăți ce și numerile întregi: un ban, fracţia unui leu, este cătră 
un ban precum întregul leu este cătră un leu. 

Spre a exprima o fracţie, trebui mainainte a însămna cite părți avem 
de numărul întreg și apoi de care feli sint acele părți care aceasta să 
poate face prin un număr şi prin un nume, încît zicînd dout palme, trii 
Palme, să însămnează cum că avem doui, trii unimi cu ceime de palmă. 
S-au învoit a numi numărălori sau socotitori pe numărul carile expri- 
mează citimea unimilor ce am. Cuvintul carile însămnează speția acestor 
unimi să cheamă numitori sau cvalificator; aceste doui numere să cheamă 
şi doui termine ale fracţii. 


(Gh. Asachi, Elemente de matematică, Partea 1, 
„Aritmetică, laşi, 1836, p. 68—69.) 


Aerul slujeşte şi ca un mijloc disfăcători a simţitelor şi nesimțitelor 
aburiri (evaporaţii) ce se fac prin piele şi plămii. Întregul mehanizm 
a vieţii se razămă pe consumție și restaurație, adecă luare și dare, pier- 
dere şi punere la loc a materiilor. Numai cînd amindoui aceste stau în dea- 
semine cumpenire poate a se păstra şi iconomia animală. O pierdere de 
căpetinie este slobozirea căldurei animale şi a umezelelor printr-însa 
desfăcute în forma aburilor, carii totdeauna se evaporează prin piele și 
plămii şi se primesc de cătră atmosfera ce ne încungiură. Aceasta este 
pentru păstrarea vieței cu neapărat mijloc curăţitori, prin carile se 
depărtează din organizm tot aceca ce este vătămători şi nctrebuitori 

pentru veițuire. Iar în dobşte cît este de folositoare această evaporaţie 
prin piele (transpiraţie) şi prin plămlti (expiraţie). și care sint rezultatu- 
rile dacă aceste funcții se împiedecă, să vă vorbi mai în jurmă. 


(loan T. Albinet, Macroviotica sau regule pentru 

păstrarea săndtdjei şi prelungirea vieței, traducere 

din limba germană, după I. F. Sobernheim, lași, 
1838, p. 64—65.) 


Tot lucrul care se poate mări cu adăogare de părți asemenea sau care 
se poate micșora cu scăderea lor are citime sau mărime. 

Matematica este ştiinţa citimilor, care, cercetind proprietățile lor 
şi raporturile ce au între ele, deduce de acolo reguli sau spre a produce 
mărimi, care să împlinească condiţiile cerute, sau spre a hotări citimi 
necunoscute din raporturile lor cu cele cunoscute. 

Citimea nici unui lucru nu se poate arăta absolut prin eà însăș, ci 
numai se compar între ele lucrurile cele asemenea şi se hotărăşte mărimea 
unui lucru despre celălalt. Îndeletnicirea cea mai principală a matematicii 
stă în asfel de comparații a citimilor şi în descoperirea raporturilor ce 
au acestea între ele, care raporturi adeseori sint atit de ascunse încit 
numai cu mare meșteșug se pot afla. 

Matematica se împarte în curată sau teoretică şi în aplicată; cea 
dintii privește mărimea sau citimea într-o înțelegere abstractă, fără încli- 
nare cu vreun objet real; ceealaltă tractează despre mărime, după cum 
sc află ea în proprietăţile fizice ale lucrurilor, adică în volumul lor, în 
greutatea, mişcarea ş.c.l. ale lor; matematica practică presupune pe 
cea teoretică, ale căria reguli generale se apleacă la citimi speciale. 


(P. Poenaru, Elemente de algebră, traducere 
din limba latină, după Appeltauer, Bucureşti, 
1841, p. 1—2.) . : 


Toate acestea planete se învirtesc pe după soare în rindul pus, de 
către apus spre răsărit, şi işi gată calea cele mai aproape de soare în mai 
scurt și cele depărtate în timp mai lung. Învirtirea aceasta se zice asvir- 

„lire sau proiepciune (projectio), de la carea apoi atirnă anul planetelor. 
Ele nu se întorc numai pe după soare, ci și pe după osia sa, carea a lor 
mișcare se zice rotăciune (rotatio). Rotăciunea e mai repede în plane- 
tele mai depărtate decit în cele aproape de soare. De la rotăciunea 
planetelor atîrnă zilele lor, care în cele mai depărtate sînt mai scurte 
şi în cele mai de aproape mai lungi. 

Soarele nu stă drept în mijlocul ținutului său, și căile planetelor au 
formă eliptică; de unde şi depărtarea de la soare nu e în tot timpul ase- 

menea. Depărtarea mai mică a unei planete de soare se numeşte perihe- 
lium, cea mai mare aphelium şi cea de mijloc întră perihelium şi aphelium 


se numeşte depărtarea de mijloc. 
i (loan Rus, Icoana pămintului sau carte de geografie, 
„vol, 1, Blaj, 1842, p. 8.) 


Viața unei ființe organice se numeşte liberul stat activ a acelii puteri 
şi cu dinsul nedespărțit legata. vioiciune şi lucrare. a organelor, Puterea 
vieței dară este numai facultate (putință), viaţa însaşi negoţire (lucrare). 
Așadar toată viaţa este o pururea ţiitoare operație de înfățoșarea puterilor 
şi de a organiceştei silințe. Acesta proțes are de lipsă o statornică con- 
sumție (cheltuială) a puterilor şi a organelor ca o urmare nemijlocită, 
și aceasta iarăș cere o statornică reîntoarcere a acestora, deacă e a se 
ţinea mai departe viața. Proţesul vieţii se poate dar privi ca un proţes 
statornic de consumţie şi ființa lui se cuprinde într-o necontenită a 
noastră însuș roadere (perdere) şi renoire (indeplinire). Viaţa au fost de 
multe ori asemenată cu flacăra şi negreşit că este tot o asemenea operaţie. 


(Pavel Vasici, Afacroviotica sau mdiestria a lungi 
viața, traducere din limba germană, după Hufeland, 
vol. I, Brașov, 1844, p. 47.) 


DESPRE FLUIDELE LICVOROASE 


Fluide licvoroase se numesc acele care, precum apa, aflindu-se în foarte 
mici cîtimi, înformă picături. Fiind aceste fluide într-un vas, ele ieu forma 
vasului, carele dacă-i dischis ele ieu de sine o față orizontală, căci părti- 
celele lor au atit de mică frecare între dinsele încît ele, cît de mic ar fi 
unghiul înclinărei acestei fețe, îndată luciază în gios, şi prin o mică 
apăsare se pot depărta una de alta. De aceea ele fără vas, ca să le ţie la un 
loc, nici se pot aduna în mare cîtime, căci nu numai părțile de deasupra 
ar lunica în gios, dar şi cele dedesupt, apăsate fiind de pondul celor de 
deasupra, s-ar hii și așa toate ar curge. Asemine pe deasupra nu se poate 
scoate ceva din vas fără să nu se umplă îndată de sine borta iscată, şi iarăşi 
toate de sine să nu se așeze într-o faţă orizontală precum era mai înainte. 


(Teodor Stamati, Fizica elementară - pentru clasele 
colegiale din prințipatul Moldovei, laşi, 1849, 
p. 40—41.) 


DESPRE APELE FEROASE 


Acele ape se numesc feroase care lucrează în trupul omenesc mai 
mult prin oxidul de fer (rugina) decit prin celelante părți ce se mai află 
într-însele. 

Îndeobştie apele feroase sint limpezi, prevezii, fără miros şi de un 
gust astringent, şi-ndeosebi acele carbonice sint pişcătoare la limbă şi 
împungătoare la nas, expuse la aer ele se tulbură mai totdeauna şi lasă p= 
fundul vasului un așăzămînt roşietic de oxid de fer. Apele feroase se com- 
pun din părți compacte şi din părţi aeroase. La cele dintâi numărăm: 
a) oxidul de fer, b) sările neutrale, precum este sulfatul de magnezie şi 
de natron, c) sările alcaline, precum este carbonatul de natron, şi d) pă- 
minturile de carbonat de var şi de magnezia. Iară la acele de al doilea 
numărăm oxigenul, azotul şi mai ales aerul fix (acrimea carbonică); 
şi-n adevăr unele din apele minerale feroase cuprind o cîtime atit de mare 
de acrime carbonică încît formează adevărate burcuturi. 

(Dr. A. Fātul, Descrierea și îmtrebuimțarea apei 


simple și a apelor minerale din Moldova, Iaşi, 
1851, p. 83—89.) 


Scheele a descoperit chlorul în anul 1774. Himistul acesta privise 
chlorul ca un acid muriatic și-l numise acid marin deflogisticat. 

A venit mai pe urmă Lavoisier, şi el a privit chlorul ca format de 
acid muriatic şi de oxigen şi l-a numit acid muriatic oxigenat. 

În sfirşit în anul 1809, DD. Gay-Lussac și Thenard în.Franţa, Davy 
în Englitera, recunoscură că toate reacțiile chlorului putea să se esplice 
privind acidul muriatic oxigenat ca un corp simplu. 

D. Ampère l-a numit chlor, ce s-a priimit de toţi himistii. 

Proprietăţi. Ghlorul este un gaz galben verde, precum arată numele 
său tras din greceşte yhopóc; are un miros tare şi inecător, o savoare caus- 
tică, densitatea de 2,44; nu este bun pentru combustie: o luminare aprinsă 
ce se cufundă într-un clopot plin de acest gaz se stinge numaidecit. 

-Chlorul nu este bun pentru respirație, şi încă este vătămător. 

Citeva băşici de chlor introduse în plămini produc o înecăciune 
foarte mare și pot pricinui şi vătămări urmate de scuipătură de singe. 

Chlorul nu este un gaz permanent. 

Faraday a făcut licuefacția lui încălzind la 33°, într-un tub astupat 
la cele două căpătiie, cristale de hydrat dechlor format prin combinația 


chlorului cu apa. 
(Alexie Marin, Prescurtare de  himie, traducere 
din limba franceză, după J. Pelouze și E. 
Fremy, tomul intii, București, 1852, p. 15.) 


DESPRE ANALIZĂ ȘI SINTEZĂ 


Adesea limba filosofică uneşte diversele operaţii ale metodului ştiin- 
tific subt cele două numiri de analiză și sinteză. Adesea iarăși, dind unirei 
acestor două metoade numele aceluia cu care se supozează că începe ope- 

rația, logicii și numesc metod analitic sau analiză pe acela care: se-nalță, 
dupe cum se zice, de la simplu la compus, de la particular la general, adi- 
că care începe cu analiza şi sfirșeşte cu sinteza; metod sintetic sau sinteză, 
care se coboară de la compus la simplu, de la general la particular, adică 
care începe cu sinteza şi sfirşaşte cu analiza. 

Fiindcă, pe de o parte, nu poate cineva, mai nainte de a posede o 
cunoștință, să dobindească această cunoștință în -ceea ce are mai 
general, ca să se coboare apoi'la ceea ce are mai particular; fiindcă din 
contra este cineva silit, într-această supoziţie, a trece mai întti succesiv 
prin fiecare cunoștință parţială ca să ajungă la cunoştinţa totală, de aceea 
se numește melodul analitic și melod de investigație, de invenție sau de- 


scoperire, 
(I. Zalomit, Elemente de filosofie, traducere din 
limba franceză, după A. Charma, București, 1854, 
p. 86—87.) 


Caloarea. Cu numirea caloare (calorique) deosebim însemnarea cauzei 
căldurei. Despre caloare își închipuiesc fizicii că este şi ea răspindită în 
tot universul și că pătrunde toate corpurile, chiar şi cele mai tari. Acţi- 
unea caloarei poate fi înmulțită prin lovirea sau prin frecarea corpurilor, 
prin fermentațiunea sau efervescența (ferberea), sau şi prin împreunarea 
unui număr mare de raze ale luminei. 

Originea (izvorul) căldurei este tot una cu aceca a luminei și mai 
totdeuna căldura nu se degagiă fără lumină. Toate corpurile priimesc 
şi răsfring razele căldurei într-un chip astfeli după cum şi o oglindă prii- 
meşte şi răsiringe razele luminei. Însă cu cit suprafaţa corpurilor este 
mai albă, mai netedă și mai lustrată, cu atit razele luminei se răsfring 
mai ușor, prin urmare cu atit şi suprafaţa sa se încălzește mai greu, pe 
cind ea fiind de coloarea închisă, netedă şi aspră absoarbe (inghite) multă 
căldură, de aceea -se și încălzeşte mai curind. Asta este cauza de vara, 
cînd arde soarele, un om îmbrăcat în negru simte mai multă căldură decit 
altul imbrăcat în alb. Căci cel dintii absoarbe (inghite) mai multă căldură 
decit. cel din urmă. Dar conductibilitate se numește proprietatea ce o 
au corpurile d-a se încălzi curind, adecă transmiţind caloarea ce priimesc 
din atom în atom în toată întinderea lor. Toate corpurile au această 
conductibilitate; însă unele cari o au mai mult (s.e. metalele) se numesc 
conductori buni, pe cind altele cari trimit caloare din atom în atom 
într-un mod foarte imperfect şi încet se numesc conductori răi. 


(Iulius Barasch, Istoria naturală  potrivild pe 

imțelegerea copiilor, cu întrebări și cu figuri, 

tradusă din limba franceză, după G. Belăze, ediția 
a doua, București, 1856, p. 14—15.) 


GH. BULGĂR 


EVOLUŢIA STILULUI ADMINISTRA DW 
ÎN PRIMA JUMĂTATE A SECOLULUI AL XIX-LEA 


Două tendințe fundamentale caracterizează limba docu- 
mentelor administrative din prima jumătate a secolului 
trecut: conservatorismul legat de o anumită rigiditate a 
formulelor tradiționale și inovația cerută de nevoile imediate 
ale comunicării, în funcție de progresul ideilor -din multe 
domenii ale activităţii politice și culturale. Mulți redactori 
ai acestor documente păstrau deprinderi vechi de exprimare, 
căci ei aparțineau păturii conservatoare, dar mersul înainte 
al științelor și ideile înnoitoare răspîndite în Europa, mai ales 
după Revoluţia franceză, au impus numeroși termeni noi, 
adesea formați pe baza fondului vechi greco-latin. Se’ mani- 
festau în multe părți ale continentului și tendințe noi în 
organizarea social-politică a statelor, iar mișcarea culturală 
a căpătat proporții necunoscute încă. Contactul dintre di- 
feritele civilizații și dintre popoare mai îndepărtate unul 
de altul se face tot mai ușor, iar cu mișcarea ideilor se răs- 
pîndesc repede în toate părțile și termenii noi, necesari 
pentru denumirea noțiunilor noi și pentru mai buna pre- 
cizare a complexității ideilor moderne. Influența dinafară 
devine tot mai puternică și în Ţările Românești, o dată cu 
progresul emancipării noastre de sub jugul secular turcesc. 
Chiar la. începutul secolului pe teritoriul nostru se înfruntau 
două mari puteri Rusia și Turcia; deznodămîntul luptei 
lor pentru supremație a fost favorabil dezvoltării politice 
și culturale a Munteniei și a Moldovei. 

Legătura directă cu administrația și diplomaţia unor 
țări, mai ales cu Austria, Rusia, Franța, Italia ca și influ- 
ența Şcolii Ardelene au determinat un ritm accelerat a 
înnoirii limbajului administrativ, permanent supus mode- 
lului străin și influenței directe a textelor oficiale, din care 
am luat multe neologisme și construcții tipice, de circulație 
generală în cancelariile europene. i 

Aşa cum se poate vedea în documentele timpului, în 
colecția Hurmuzachi, corespondența oficială dintre țări se 
făcea mai ales în limbile franceză, germană, engleză și mai 
puțin în rusă și italiană. Un număr considerabil de neolo- 
gisme romanice au intrat și apoi s-au răspîndit în lexicul 
internațional, iar presa, alături de documentele administra- 
tive, le-a impus în majoritatea țărilor europene. Culegerile 
de documente mai vechi și cele publicate în anii din urmă 
atestă atît persistența elementelor conservatoare în limbă, 
cît și, mai ales, modernizarea limbii literare sub influența 
factorilor amintiți mai sus, la care se cuvine adăugat și rolul 
culturii neogrecești, sursă de modernizare a limbii literare, 
a limbajului administrativ, pentru o perioadă scurtă însă, 
deoarece sursele romanice de înnoire a lexicului s-au dove- 
dit a fi cu mult mai puternice decît influența neogreacă. 

Pe lîngă vechile culegeri de texte oficiale cu caracter 
administrativ (Uricariul, colecția Hurmuzachi, Studii şt 
documente istorice editate de N. Iorga), au apărut, în anii 
din urmă, ediții critice ale unor texte juridice de cea mai 
mare însemnătate pentru studiul limbajului administrativ 
din epoca modernizării lui: Pravilmiceasca condică din 1780, 
Sobornicescul hrisov din 1785, reeditat în 1835 și 1839, Ma- 
` nualul juridic al lui Andronache Donici din 1814, Leginirea 
Caragea din 1818, Codul Calimachi, ediţia română, 1833, 
cu importante adaosuri de documente administrative, care 
reflectă înnoirea treptată a lexicului, a construcțiilor grama- 
ticale, a stilului, sub influenţa pozitivă a factorilor externi 
și interni, specifici epocii. | 

Mișcarea ideilor s-a însoțit adesea cu lupta politică și 
socială de emancipare, iar cultura națională, ca și literatura, 
a făcut pași mari înainte. Înființarea teatrului, a școlilor, 
apoi a presei în limba română, lupta politică a lui Tudor 
Vladimirescu, revoluțiile dela 1848, care au favorizat Unirea 
din 1859, act de consfinţire a vechii unități de conștiință, cul- 

tură și limbă a românilor, au fost momente importante ale 
Istoriei politice și culturale din secolul trecut. 


Aspectele luptei dintre tradiție și inovaţie se pot vedea 
aproape pe fiecare pagină a textelor administrative din 
prima jumătate a secolului trecut: arhaismele, regionalis- 
mele și neologismele contribuie la pitorescul lingvistic al 
acestor texte iar particularitățile fonetice și gramaticale 
sint de multe ori izbitoare, deși se remarcă un oarecare 
efort spre unificarea limbii literare și, către mijlocul secolu- 
lui, acest proces firesc a și înregistrat succese considerabile, 
cum se va vedea din analiza faptelor de amănunt din acest 
studiu. Iată mai întîi trei texte paralele, din documente 
redactate în cele trei principale provincii românești, care 


ne dau o imagine de ansamblu asupra structurii limbajului 
administrativ: | 


„lară pentru cară s-au orînduit pă la județele ce s-au 
socotit că sînt meșteri  rotari, ca să le facă; însă cară dă 
mijloc, potrivite la lungime și la lărgime, să fie țepene, 
avind jugurile lor și toate cele trebuincioase, după cum să 
metahirisește și să fac carăle în pămîntu acesta. Plătindu-să 
la cei ce vor face carăle și primindu-să herul ce va trebui, 
cercuri, bleauri, cuie și altele ce va trebui a fi, mai mult 
dă taleri 40”. (Divanul Munteniei, 1809; D.E. 1, 79). 


Din Manualul lui Donici: „Toate lucrurile ceale mişcă- 
toare, care vor fi supusă periciunii și fără de treabă pot să 
se vînză de cătră epitrop pentru ca să nu piiaie de istov și 
să se păgubească de dînsăle. [...] Epitropii de obște sînt 
datori pre tot anul a arăta, la locul unde să cade, izvod 
curat de toate dările și cheltuialele, cum și de toate venitu- 
rile.“ (M.D., 1814, 88—89.) 


1 Folosim prescurtările: B.O. — Buletinul Oficial, 1833 şi urm.; C. — Codul Calimachi, 
ed. crit. 1954; C.L. — Gh. Bogdan-Duică şi G. Popa-Lisseanu, Viaja şi opera lui GA. Lazăr, 
1924; D.E. — Documente privitoare la economia Țării Românești, 1800—1850, publicate de 
I. Cojocaru, 1958; L.C., — Legiuirea Caragea, ed. crit. 1955; M.B. — C. Velichi, Mișcările revo- 
duționare de la Brdila din 1841—1843, 1958; M.C. — VI, Diculescu, O manufactură de ceramică 
da Tg. Jiu, 1832—1863 1956; M.D. — Manualul juridic al lui Andronache Donici, ed. crit. 
1959; S.D. — Studii și documente, publicate de N. Iorga, 1901 și urm.; T.V. — Emil Virtosu, 
Tudor Vladimirescu, pagini de revoltă, 1936; U. — Uricariul sau colecție de diferite acte... 
publicate de Th. Codrescu, 1871 —1895. 

Cam din aceeaşi epocă, într-un document din Transilvania 
citim: „Patrii nu-i poate fi tot una, măcar ce feli de creştere 
vor primi mădulările următoare, nici nu poate adiaforisi 
în cunoștința sufletului cea adevărată, pentru că odihna ei 
cea dinlăuntru, precum și cea din afară, așa și binele cel 
de obște, precum și cel privat stau cu creașterea tinerimei 
următoare într-o analoghie prea strînsă legate. Din care pri- 
cină fieștecare patrie, fieștecare stăpînire bine. sistemati- 
sită, osăbit privighează, ba are a privighea pentru creșterea 
ce  cuviincioasă a tinerilor următori.“ (G.L., 1818, 18). 

Pe lingă unele deosebiri regionale din textele citate, se 
văd diferite influenţe lexicale și mai ales pătrunderea neo- 
logismelor, la început din latina medievală în Ardeal, 
prin filieră neogreacă și rusă, apoi direct din limbile occi- 
dentale, în Muntenia și Moldova. a 

Comunicațiile tot mai strînse dintre cele trei provincii 
și vechea tradiție a limbii literare, limbă relativ unitară, 
au favorizat dezvoltarea stilului administrativ în direcția 
unităţii, clarității și preciziei terminologice. Așa se și explică 
adoptarea numeroaselor cuvinte, forme fonetice și construcții 
img apa paralel în Muntenia, Moldova și Transilvania. 

n ultimul text citat s-au putut vedea termeni neogrecești 
în documente ardelene și. fonetisme muntene, cu tendința 
de a se generaliza în toate părțile. | 

Ediţiile critice din scriitorii clasici ai primei jumătăţi a 
secolului trecut și documentele administrative fundamentale 
cum a fost Codul Calimachi, răspîndit mai ales după editarea 
lui în limba română în 1833, înregistrează la tot pasul osci- 
'laţii fonetice și chiar morfologice, explicabile într-o epocă 
de modernizare rapidă a limbii noastre literare, aflată atunci 
sub influența mai multor factori politici și culturali, interni 


și externi. 


Fonetica. Particularitățile muntenești și cele moldo- 
vene sînt în primele decenii frecvente, pentru ca apoi să fie 
conștient evitate tot mai mult: dă, pă, dăn, dupe din D. E. 
(1802—1820) devin, în aceeași culegere de documente ofici- 
ale: de, pe, din, după către anii 1840—1850, după cum in 
Moldova: ceala, cearsre, vreame, vreadnic, Jemeaie, taste M.D., 
83, 94, 129, 137) din 1814, apar în comunicatele oficiale din 

Alhina românescă din 1844: cela, cerere, vreme, vrednic, fe- 
meie, teste. | r s 

Multe fonetisme arhaice,- obișnuite în textele vechi, se 
menţin în actele administrative pînă către mijlocul secolului 
trecut și sînt comune celor trei provincii amintite mai sus: 
amărunt (M.D., 77); lăcuitor, drit,  moștenitoriu,  dătorii, 
a rumpe învoiala, si iar amărunt (D.E., 71; M.D., 137; LG, 
108); funcționari cu puțină cultură scriu, la începutul se- 
colului al XIX-lea, în documente administrative: oichi, 
omilimță, ocenici, portolan (M.C., 42, 49, 63); togmai (D.E., 
75), dar asemenea forme au dispărut repede din limba scrisă. 
Se pot vedea apoi, în unele documente, serii de alternări, 
înainte de a se fixa forma literară a cuvintelor: să scoată 
Şi să scoată (L.C., 130); păstrătoriu şi păstrător (ib., 108); 
împărtaniia și împărteala (M.D., 140); zeastre și zestre. (ib., 
102—103); în aceeași frază, prepoziția de apare în două 
feluri: „Să aibă în oraşul Craiovii milă dă dooă pivnițe și 
dooă scaune de carne, scutite de fumărit, de căminărit i dă 
către polcovnici și de alți zabiţi, i dă toate dările ce dau 
alte prăvălii” (D.E., 1818, 202). 

Adaptarea  neologismelor necesare comunicării, la ni- 
velul cerințelor de atunci, prezintă aspecte foarte variate; 
ele dovedesc adesea sursa termenilor noi și treptata români- 
zare a cuvintelor împrumutate din alte limbi prin filiere 
diverse: vecsel, tivil, retiproc, iuridicție, acteplarisi din Codul 
Calimachi (ed. 1833) sînt din sursă germană și rusă, iar 
solenitate, mohedă, faliment, bilanju din franceză și latină. 
Aspectul fonetic al unor neologisme intrate în limbajul ad- 
ministrativ din primele decenii ale secolului trecut oglin- 
dește deci surse multiple în structura cuvintelor puțin adap- 
tate încă la specificul limbii române: coleghiu (M.B., 224); 
condract (D.E., 74); fiscus (M.D., 136); confuzion (ib., 118); 
depotat (M.B., 265); enspecție (D. E., 718);protecste, secsie 
(M.B., 265) ; tribunal sivil (ib., 224) ; dar şi încercări de exagerată 
împămiîntenire: întreprenori (M.C., 91). 

Dezvoltarea activității culturale în numeroase direcții 
noi, necunoscute istoriei secolului precedent: teatru, tradu- 
ceri, presa în limba națională, apariţia scriitorilor de pres- 
tigiu și multilaterala lor muncă, nu numai în domeniul li- 
terar, ci și în presă, în teatru, în administraţie, au favorizat 

modernizarea lexicului și a limbii în general și mai buna 
adaptare a neologismelor la trebuințele Și specificul limbii 
române literare. De aceea, către 1848, în presă ca și în admi- 
nistrație, se foloseşte o limbă modernă ușor de citit și azi 
și lipsită de fonetisme evident străine (cf. 'confuzion, enteres, 
solenitate, uzucapie, țesionariu, toate din Codul Calimachi, 
ed. 1833). 


Morjologia. Substantivul prezintă forme os- 
cilante: soră, sor (L.C., 122), iar la plural, în flexiune: mo- 
șiele (U., XII, 328) ; ceșmele (M.C., 48); topoară i berde (D.E., 
157); catastişe (L.C., 230) ; jărtui (M. C7 43); pagubi (B.0., 
E 114); diețile (de la diată; M.D., 122); zestruri (ib., 
1 


Neutrele au la plural mai des desinența- uri: interesuri 
(ib., 138); instrumenturi, producturi (ib., 718); materialuri 
(D.E., 116); obiceaiuri (L. C., 2); legaturi (ib., 130); departa- 
menturi (ib., 211); schiptruri GL 32). 

Gen. - dat., sg. fem. -ii; persoanii (M.D., 145); dieții 
(ib., 137); moșiii (L.C., 46); casti (ib., 230); comisii (D.E., 
342) ; neologisme la gen. -dat. sg. -e: „unei fabrice“ (M.C., 87). 


Pronume. Frecvente sînt în acest stil pronumele 
nehotărîte, pentru a exprima ideea de generalitate: vericine, 
vericare (D.E., 108; L.C., 186, 206); „vericăriia nedumeriri“ 
(B.0., 1838, 149); miscariva (D.E., 140); în textele moldo- 
venești întîlnim frecvent sinonimia acestor pronume cu cel ce 
sau cei ce, exprimînd exact aceeași noţiune: „cel ce va lovi“ 
(M.D., 142); „cei ce fac plastografii“ (ib., 144). Particula -şt 
apare frecvent la SAR mi relativ-interogativ: cimeși (L.C. 
12); cinevaşi, cevaşi (ib., 186) și întărește și pe sine: sineşi 
(L.C., 280). 

Pronumele demonstrativ feminin la gen. -dat acești: 
„legiuire a aceștii pravilnicești întocmire“ (L.C., 186); 
„aceştui canțălării“ (M.B., 350) ; acei în loc de acelei: „sprafca 
acei cinstite canțălării“ (10.). 


Relativul care are valoarea unui demonstrativ la începu- 
tul frazelor, ca în cronicari și ca în latină (Qui Asa Care 
fac peste tot 4625 ruble“ (D.E., 86); alteori însoțește pleo- 

nastic pe acesta: „Care aceasta înțelegere a acelor judecătorii 
este greșită“ (L.C., 211). Care poate avea valoarea unui 
pronume nehotărit: „Care vechil va pune în lucrare“ (L.C., 
58, 92). Cît, câți, cu valoare de numeral nehotărit: „câți dreg 
cuvinte“ (L.C., 146); „măsoară strîmb acei, cîți vind“ (1b., 
199). Relativul compus cel ce (cei ce ) exprimă adesea su- 
biectul general: „Cel ce va cumpăra“ (M.D., 59); „cel ce va 
priimi“ (L.C., 116); „celuia ce i s-au hotărît“ (M.D., 146) etc. 


Numeralul ordinal masculin în loc de feminin: 
„aceasta de al doilea întîmplare“ (D.E., 204; M. D., 100; 
L.C., 220); „al doilea înștiințare“ ; „al treilea parte“ (B.0O,, 
1838, 339). 


Verbul prezintă multe particularități arhaice și re- 
gionale și variate forme ale adaptării  neologismelor în 
limba literară. Forme ca: să piiaie (M.D., 88); piiarde (ib., 
84); didesem (pentru dădusem; M.B., 351); să-l despartă 
(L.C., 74); socoleaște (L.C., 148) să iaie (M.D., 144); să apc- 
lariscască (M.B. 284); a fost amerințată liniștea (ib., 297); 
„avind cumpărat o sută mii oca product“ (ib., 346) au dispărut 
curînd din textele oficiale mai îngrijit redactate în deceniile 
al patrulea și al cincilea ; dublete, forme paralele ale flexi- 
unii verbale au continuat de-a lungul secolului trecut: să 
văz | să văd; să scoată] să scoată; priimit | primit; încun- 
giura | încunjura; luat | luoat; mulțumesc | mulțămesc; cred | 
crez; încheiel | încheiat; îndatorează | îndatoreşte; piarză | piar- 
dă; adeverează | adevereşte etc. 

Diatezele sînt folosite fără o normă consecventă: „jelu- 
iesc măriei tale“ (D.E., 67, 169); să te corespondarisești (îb., 
220); ne-am nădăjduit (ib., 154); ne-am cutezat (20., 196); 
„starea [...) răzimind în lucruri nemișcătoare“  (î9., 
227). Reflexivul este frecvent întrebuințat cu valoare de 
pasiv: să se pedepsească (M.D., 144); să se surghiunească 
(70.) ; a să da hotărire (M.C., 67); să nu să crează (L.C., 168); 
„să se îndeplinească pomenita legiuire“ (ib., 226); „s-au 
scos afară ...“ (M.B., 319); să se trimită (ib., 337) ; „stăruieşte 
a se vinde hanul“ (ib., 418). Astfel de construcții se pot în- 
tilni pînă către sfîrșitul secolului trecut și ele sînt frecvente 
și în opera celor mai buni scriitori ai vremii. Mai rare sînt 
construcțiile pasive de tipul: „erai poruncit a merge“ (M.B., 

276); „dvornicul... să va porunci“ (18., 389), în locul păsivului 
urmat de un complement în dativ (i s-a poruncit). 

Dintre moduri, conjunctivul, prin care se exprimă adesea 
o poruncă, infinitivul (cu valoare de complement) și gerunziul 
sînt mai frecvente în textele administrative: „Cei ce fac 
stărostie, să nu iaie nimic decît un lucru măsurat și nesimți- 
toriu“ (M.D., 92); „Printr-acest pitac al Divanului să scrie 
dumneavoastră ca să dai poruncă și să se gătească acum 
deocamdată 5 cușnițe cu meșterii cei mai trebuincioși ai 
lucrului și ca să aibă uneltele cele trebuincioase“ (D.E., 
142); Necinstitoriul să se pedepsească după mărimea necin- 
stii“ (L. C., 148); „Astăzi să se gătească negresit, ca să por- 
nească“ (D.E., 142). Gerunziul și infinitivul îndeplinesc 
rolul de complemente în multe cazuri, dînd și un aspect de 
uniformitate, de convenţional, textelor oficiale: „Cel ce fură, 
potlogariul, băfindu-să, să plătească păgubașului îndoit“ (M.D. 
142); „Gătindu-să să dai dumneata de știre Divanului, ca 
să pornească a să duce la orînduitul loc“ (D.E., 142). 

Într-un Ofis domnesc al lui Bibescu din 1845, gerunziile 
se acumulează în fraze întinse: „prințipuri urmindu-să după 
toată a lor strășnicie: adunindu-să [sfatul] împreună cu d-lor 
prezidienții: adăugindu-să din parte-ne băgare de seamă că 
această cerută chibzuire preînțelege nevoinţa săteanului 
de a se strămuta“ (B.0., 114). Infinitivul poate fi atît com- 
plement cît și atribut în numeroase contexte: „S-au socotit 
de a să găsi cel mai înlesnitor mijloc pentru împlinirea cererii 
și a nu cunoaște prea multă greutate lăcuitorii ţării, și a să 
depărta orice lucru împotrivă, așteptînd cu toții acea desă- 
- vîrşită încredințare a dobindi mingiiere cei care au fost gata 
cu supunere a săvirși și în faptă a împlim toate cite de la 
dînșii s-au cerut, după cum dregătorii poate mărturisi în 
adevăr“ (D.E., 78). . 

În aceeași frază, infinitivul alternează cu conjunctivul. 
Se ştie că în această epocă infinitivul avea o frecvență mult 
mai mare decît în limba literară de azi: „Ca să fie luminată 
poruncă, ca să facă cercetare și să poprească pă numitul din 
lucru şi a-l lipsi cu totul a nu se întinde pe moșia mănăstirii“ 
(D.E., 67); „Advocatul și oricare alt davagiu, de va cuteza 
a ocări sau de față sau în taină pre acela cu carele să judecă, 
dovedindu-l, să se necinstească.“ (M.D., 40); „Parte dintr. 

înșii au să strecoare pămînt, apoi să calce, apoi să piseze ma- 
terialurile, adică pietrile care fac trebuință a le amesteca 
în pămînt.“ (M.C., 41) | | 

Numeroase expresii și locuţiuni verbale sporesc seria sino- 
nimelor verbale. și dau un pitoresc de epocă stilului admi- 
nistrativ; așa sînt: strimbătatea s-au cuprins de cătră cluceriu ; 
li s-au dat ascultare (U.,- XII, 215); i să va face lucrul teslim 
în stăpinire (M.D., 53); a fi cuprins cu averea (1b., 86); a 
cădea sub vinovăție (îb., 95); au voie slobodă (ib., 125); se vor 
da în laturi (îb., 146); a arăta socoteală (L. C., 122); a se da 
prim tirg (ib., 146); a scoate cópii (B.0., 1834, 49); a da tir- 
culare porunci (îb., 1843, 130); a pune în lucrare (M.C., 54); 
a lua îndeaproape băgare de seamă (ib., 75). 

Verbul a fi a intrat în numeroase construcții perifra- 
stice: „numitul clucer... fiind fost orinduit“ (D.'E.,91); „pe 
vremea strinsului: acestor felurimi de zaharele,. fiind fost 
ploi“ (ib., 193); „s-au fost făcut... așezare“ (M.D., 104); 
„miine... este să fie adunare mare“ (ib., 144, cf. 108); echi- 
valența lui a fi cu a putea apare în: „Stupi proști care nu 
sint a se îndrepta“ (D. E., 70). La, 


Adverbul are forme populare în multe texte admi- 
nistrative: apururea (L.C., 2); adecă (ib., 16); aminteri (ib., 
34); nainte (ib., 140); aseamene (ib., 156); într-adinsu (ib., 
160); cumvași (ib., 186); nicăirea (M.B., 351); atuncea M.D., 
52); deosebi | (ib., 142). | Hi 


Prepoziţiile și conjuncţiile prezintă două as- 
pecte mai caracteristice: se repetă adesea unul și același ele- 
ment, avind valori multiple, dintre care unele nu se mai folo- 
sesc în limba actuală ; ca formă se păstrează uneori structura 
arhaică și cea populară, cum am mai arătat, și se ajunge 
uneori la substituiri, la echivalențe care azi nu mai sînt 
posibile. Iată cîteva exemple: „sate [...] fiind cu apropierea 
de această fabrică“ (D.E., 201) „se va da zăticnire dă la 
măcinatul griului dă la acea magazie“ (ib., 80); „a fi prin 
putință“ (ib., 77); „a fi întru datorie“ (ib.); „corespondența 
ce avea la Austria“ (ib. 90); „trebuincios la viața oamenilor“ 
(70., 109); „urmare cu a-i găsi“ (ib., 126) „a pomeni [as] 
pre. rudeniile ceale din sus“ (M.D., 125); „va vorbi Pentru 
poezia de obște, pentru facerea versurilor, pentru limba 

poetică“ (R.D., 380); „jaloba asupra dieții“ (15., 129); „a 
porni jalobă asupra cuiva“ (ib., 137); „în Scara aceştii pra- 
vili din [...] Legiuirea Caragea“ (1818), capitolele sînt indicate 
consecvent prin prepoziția pentru în loc de despre: „Pentru 
obraze; pentru slobozie ; pentru vînzări, pentru poliţe ; pentru 
învoială“ etc. (L.C., 182); „aflîndu-să asupra prinzului“ (M.B., 
262) ; „supunem la cunoștința milii“ (15., 288); „putere de 
pravilă pe viitorime“ (B.0., 1840, 49). Se mai întîlnesc în 
aceste texte oficiale prepoziţii slavone: ot, po, bez : „lăcuitori 
ot Focșani“ (D.E., 89); „po taleri“ (15.); „un tovarăș bez 
tovarășii săi“ (L.C., 66; cf. 42). 

Capitolul conjuncţiilor prezintă de asemenea unele par- 
ticularități. Subordonarea fiind frecventă, din pricina nevoii 
de a exprima la tot pasul fie motivarea unor acte, fie scopul 
unor măsuri concrete, fie caracterul potenţial al unor împre- 
jurări, propoziţiile cauzale, finale, condiţionale stau pe pri- 
mul-plan în multe documente administrative, fiind intro- 
duse prin variate conjuncții; predomină însă cele vechi, 
populare: și, că, de, să; opoziția este marcată mai 
ales prin dar și însă, folosite și împreună dar însă, azi 
asemenea construcție fiind socotită pleonastică: „dar însă 
fără a face numiții prozectori cea mai puțin strică- 
ciune“ (D.E., 108; cf. 341); în același chip, dubla con- 
juncție apare și la Odobescu și la Galaction, fără a fi con- 
siderată atunci, în graiul muntenesc, drept un pleonasm. 
Tot dublă conjuncție adversativă este ci dar, ca în vechile 
texte religioase: „ci dar așa să urmaţi“ (L. C., 191). Din bo- 
găția de conjuncţii cauzale, condiționale și finale citez: „Să 
să dea această sumă fără cuvînt de răspundere... Căci orice 
pricinuire să va arăta, nu va fi primită în rezon“ (D.E,, 
1809, 83); „Şi fiindcă pravilele au întru sine obștești așeză- 
miînturi pentru toți de obște, pentru aceaia deacă să va 
întîmpla să să urmeze ceva peste canoanile pravililor, fiind 
de nevoie, nu poate să să aducă spre pildă“ (M.D.,28); „de 
vreme că nu să poate, Divanului alt mijloc nu-i mai rămîne“ 
(D.E., 80); în aceeași frază apar fiindcă și căci (L.C., 187), 
sau pentru că și fiindcă (ib., 220), ba chiar: „căci fiindcă 
am adus toate cinurile ostășești” (M.B., 220). Are o mare 
frecvență conjuncția fiindcă, relativ nouă, cum ne arată 
Dictionarul Academiei; spre deosebire de aceasta, deoarece 
apare foarte rar; căci e mai des decît că; ideea de cauză 

este subliniată însă și prin locuţiuni conjuncționaie: „lă- 
cuitorii să află cu totul în distihie și apururea să pling 
la isprăvnicat, cerînd mîngiiere de scăzămînt, cu cuvint că 
dintr-această pricină nu le-au mai rămas temei de a-și răs- 
punde dajdiile“ (D.E., 200) sau: pe temei că (D.E., 719). 

Să, ca să, pentru ca'să sînt cele mai frecvente conjuncții 
finale: „Ca să fie ştiut și dumitale măsura aceștii prăjini“ 
(L. C., 210); „Jaloba ce iaste pentru ca să să scoată de față 
zapisile“ (M. D., 76); „a da poruncă [...] ca să fie apărați” 
(M.C., 60). O bogată sinonimie există între conjuncţiile 
condiționale de și dacă (adesea în forma regională și arhaică: 
daca, deacă, deaca), predominînd în primele decenii de: „De 
vei tocmi meașter“ (L.C., 50): „de-i va arăta“ (ib., 106): 
„daca... prigonindu-să“ (ib., 84); pe aceeaşi pagină alternează, 
cu aceeași valoare, de, daca, cînd (în L..C,, 86): „de nu să 
va numi hotărît“: „daca vrea parte“; „cînd se va dovedi”; 
în textele juridice din Moldova este mai frecventă conjuncția 
dacă (deacă) decît de, folosită cu precădere în Muntenia: 
„deacă să va dovedi [...] sau cînd nu va da sama“ (M.D,, 
87); „Deacă vreun lucru“ (ib., 110, 147); pe aceeași pagină 
și în M.D.: deacă, de, cînd (130). 

Dintre alte conjuncţii cu mare circulație trebuie men- 
ționată cînd, indicînd ipoteza în timp, sau o valoare condi- 
țională-temporală: „cînd nu vor fi copii“ (M.D., 128); „cînd 
să va vădi“ (L.C., 106); „cînd să va întîmpla a să schimba“ 
(ib., | 190). 

Textele administrative conțin și numeroase forme de 
exprimare a ideii de opoziție, de disjuncție, alternativa 
mai multor fapte posibile, a ideii de concluzie ; de aceea 
multe fraze încep cu însă, ci, dar, cu ori, cu Sau, cu deci 
sau deci dar, așezînd pe dar pe locul al doilea, pentru a-i 
da o valoare concluzivă: „deci, precum s-au zis“ (M.D,, 
132); „deci dar epitropul“ (ib. 87); „deci fiindcă dascălu“ 
(M.B., 278); „Ci ca să fie ştiut“ (L.C., 210); „Ori cu ştire, 
sau fără știre“ (D.E., 98): „Ori de către noi sau de către 
întocmitorii“ (L.C., 186, cf. 224; M.D., 119); frecventă este 
repetarea lui sau și alternarea lui cu ori în aceeași frază, 
ca în citatele de mai sus (cf. ib., 92, 154, 156, 162). În ceea 
ce privește conjuncția și remarcăm o particularitate: alter- 
narea ei cu (slavon): „mătușile i frații și surorile“ (L.C., 
206); „catastișele i socotelile și scrisorile“ (D.E., 182). 

Sintaxa. Exprimarea. subiectului nedeterminat este 
foarte variată, impusă de natura conținutului acestor do- 
cumente oficiale, cele mai multe avînd un caracter nor- 
mativ: „Vericale va îndrăzni a face cea mai mică împotri- 
vire“ (T.V., 49); unul ca acela fraților, să se pedepsească 
cumplit“ (ib.); „Cine nu să învoiește“ (L.C., 87); „Cel ce 
va primi o dată chezaș“ (ib., 62, 126, 130); „Ceale prin judeca- 
tă hotărîte“ (M.D., 148); „Cîţi mărturisesc la pricini“ (L.C., 
170). | | 

Lipsa de acord între subiect şi predicat este destul de 
frecventă în textele din Muntenia: „Zaharelele cu care se 
hrăneşte toţi“ (D.E., 156); „Unde este acele tipare?“ (M.B., 
384); „Cine va aduce martur de la loc depărtat, are să-i 
plătească“ (L.C., 170); „îngrijiri ce avem domnia mea“ (D.E., 
151); dezacord între regent și atribute: „să nu fie nimeni 
slobozi“ (ib., 156); sau între subiect și nume predicativ: 
„Lemnile carului trebuie să fie uscate, iar nu verde“ (ib., 79). 

Atributul multiplu și cel neologic, savant, sau de împru- 
mut, apar încă în primele decenii ale secolului trecut, în tex- 
tele juridice mai ales: „ale sale nescrise și nedăslușile obiceaiuri 
și ale condicii sale puține și nu desăvirșit pravile în scris“ 
(L.C., 2); „această domnească a noastră întocmire de pra- 
vilă (:b., 4); „om particular" (ib., 142); „cădere de proti- 
misis“ (ib. 212); „jalobă în rem" (M.D., 105); „tăcută ipo- 
tichi întru toate ale bărbatului“ (15.); „Tocmealile cele 
întunecoase și cu îndoială“ (L.C., 164); „voia în scris a co- 
misii de revizie“ (B.O., 1833, 139); „cinstitul depertement 
dinăuntru“ (M.B., 402); „competenta politicească judecăto- 
rie“ (ib., 420). Din nevoia precizării noțiunilor juridice și 
administrative, pe cale de a se statornici în limba noastră 
literară, apar numeroase formule, sintagme, îmbinări de 
cuvinte tipice, cu circulaţie tot mai frecventă în stilul admi- 
nistrativ: „O zi de solenitate publică se va hotărî în care să 
se celebreze pe fiecare an, în eternitate, acest act al desființării 
sclavii din prințipat“ (B.0., 1856, 46), text în care se vede 
terminologia modernă a atributelor și a complementelor 
necesare exprimării. Cu un deceniu și jumătate în urmă, 
actul oficial avea cu totul alt aspect lexical și sintactic: 
„Să conrăspundeli lucrării ce să jărtfește de otoritățile locale 
în  nimicnicirea acestor turburători, cu neadormită pri- 
veghere aflîndu-vă“ (M.B., 1841, 219). Antepunerea frecventă 

a atributului urmărea sublinierea acestei părți secundare 
de propoziție: „O împotrivă tălmăcire ar comprometa pra- 
vila comerțială a acestei țări“ (B.O., 1847, 55); „Cea de 
slugă a mea socoteală este așa“ (T.V., 41). 

Complementele constituie un capitol amplu al sintaxei 
acestor texte, cu multe particularități de exprimare a 
relaţiilor de subordonare. Întîlnim în loc de un simplu com- 
plement direct construcții cu dativul de felul: „Se face eco- 
nomie lemmilor şi păstrare pădurilor“ (D.E., 106), sau: „în- 
ştiințează divanul că...“ (ib.,102); „să fie ştiuți Visteriei 
acei oameni“ (ib., 107). Lipsa prepozițiilor de legătură dintre 
verbe și complemente se vede și în cazul exprimării ideii 
de scop: „S-au văzut cererea ce fac a li să da vote“ (D.E., 
489). Dimpotrivă: adesea complementul indirect se constru- 
ieşte cu prep. la, acolo unde azi nu apare nici o prepoziție: 
„Să se dea poruncă la toți neguţătorii“ (D.E., 73); „va lăsa 
zestrea cea făpăduită la făgăduitor“ (L.C., 78); „toate le va 
da la păgubaș“ (M.B., 324); asemenea construcții sînt frec- 
vente în graiul popular și azi, cum mai există și substituiri 
de prepoziţii ca în astfel de contexte luate din documente 
de epocă: „Să se adune la orașul cel de căpetenie al țării“ 
(T.V.,40); „ne va arăta despre mijlocul“ (B.0., 1845, 114); 
„La vinovăţii cu amăruntul să cercetează gîndul şi cuge- 
tarea celor vinovați“; „deci celui ce din beţie fiind cuprins 
sau din trupească poftă i se micșurează pedeapsa“ (M.D., 
142); „potrivit după condiţiile întocmite pentru ținerea a- 
cestei fabrici“ (M.C., 70); „la ei privesc toate îndatoririle“ 
(B.0., 1833, 136). | 

O caracteristică a textelor administrative din primele 
decenii ale secolului trecut constă în acumularea părților 
secundare de propoziție, în serii ample de subordonări care 
fac uneori greu accesibil textul oficial: 

„Vă poruncim, primind dumneavoastră porunca aceasta a 
Divanului, numaidecît să-ndatorați toate satele acele, din-. 
tr-acel judeţ, ce au meșteșugu /facerii varului, ca fieșcare 
după cuviință să înceapă a-și face suma varului ce să va 
indatora, ca dă la 25 ale următoarei să înceapă a-l căra și 
pîn la sfârșitul lunii lui mai să istovească toată suma, spre 
a se putea începe la lucru, ca să ia săvirşire spitalurile pină 
la toamna viitoare, ca să așăze bolnavii într-acele spitaluri“ 
(D.E., 1811, 105); „Cînd vreun frate sau vreo sor, murind 

făr de moștenitori, m-au nici frați sau surori buni, atuncea 
nepoții opresc de la moștenire pre frații vitregi, după cum 
trebuia să-i oprească și tatul sau muma lor, de trăia“ (L.C,, 
122) ; „Deacă cineva va fi tras la judecată, precum am zice, 
pentru că nu au urmat buna oblăduirea lucrurilor ce i s-au 
Jost dat supt epitropie şi, de la judecată, dîndu-să rămas și 
el neodihnindu-să și nemulțămindu-să cu judecata, ar face 
apelație, și după apelaţie, întîmplindu-să ca să treacă vreme 
la mijloc și de iznoavă cercetindu-să pricina şi dindu-să iarăşi 
rămas, va plăti dobinzile de la întîia hotărire a judecății; 
iar de nu s-au dat rămas de la întiia judecată, nu va plăti.“ 
(M.D., 147—148) 

Inversiunile, alături de serii ample de subordonări, com- 
plică și mai mult fraza; lipseşte în primele decenii comuni- 
carea directă, simplă, clară a ideilor, cerință fundamentală 
pentru limbajul administrativ, caracterizat prin obiectivi- 
tatea fondului, prin destinația lui cea mai largă. Adesea 
obiectul e enunțat înaintea subiectului: „Zălogul poate cre- 
ditoriul să-l puie la altul“ (M.D., 60); „Numuitilor prozectori 
vreun ajutor în bani, dă la Divan sau dă la Visterie, sau 
vreo despăgubire la cheltuielile lor, nu are să li se dea, nici 
ei să fie volnici a cere“ (D.E., 1811, 107); „Cinstitului Deper- 
tament al Dreptăţii [...] i-am însoțit în copie atît jurnalul 
cinstitului Sfat administrativ extraordinar, cît și luminatul 
Ofis domnesc“ (M.B., 316); „Ca să cunoască adevărații 
patrioți și osirdia acelor ce voiesc a sluji patriei cu dreptate 
și fără vicleșug, cu cale am găsit a se întări legătura cea de 
obște pentru binele norodului, și prin jurământ, care se tri- 
mite ca să-l iscăliți, adevărații fii ai patriei.“ (TV., 49) 

Construcții sintactice arborescente, cu multe subordo- 
nări și inversiuni, influențate și de sintaxa limbilor străine 
luate drept model în limbajul administrativ, amestecul pre- 
pozițiilor și nesiguranța în folosirea conjuncțiilor, lipsa de 
acord uneori ca și varietatea neologismelor, a cuvintelor 
străine impuse de relațiile politice specifice momentului 
istoric, ilustrează fiecare pagină a textelor administrative 
și oglindesc Procesul de înnoire a limbii literare, proces atît 
de complex și contradictoriu în prima jumătate a secolului 
trecut. 


180 


Lexicul. Pe lîngă fondul vechi, comun, al limbii 
române din acea epocă, influențele despre care am vorbit 
la început, mai ample și mai directe decît în alte sectoare 
ale limbii literare, au impus termeni noi din surse foarte 
diferite; pitorescul lexical al actelor oficiale este datorat 
șI numeroaselor arhaisme și regionalisme, încît, din per- 
spectiva de azi a limbii române literare, limbajul administra- 
tiv este plin de rarităţi lexicale, mai frecvente și mai nuan- 
tate decît în alte stiluri ale limbii. 

Lupta continuă dintre tradiție, conservatorism și inova- 
ție, sub presiunea influențelor străine directe, multilaterale 
și cotidiene în limbajul administrativ, va da rezultate li- 
mitate la început, dar mai tîrziu, în deceniile trei și patru, 
cu totul remarcabile, în sensul că modernizarea limbii este 
evidentă pe fiecare pagină de text oficial. Mobilitatea deo- 
sebită a lexicului din documente citate pînă aici este legată 
de fluctuațiile politice, culturale, economice ale timpului și 
de orientarea către izvoarele progresului, care impun o con- 
tinuă îmbogăţire a lexicului; iată un pasaj din Sobormicescul 
hrisov retipărit în 1835, reflectînd deci limba acestei epoci: 
„Numirea de danii nu să poate aplicaris: la altă împregiu- 
rare decît numai la acturile între vii, prin care o față dănu- 
iește și trădă în stăpînirea altuia vreun lucru fără de nici o 
plată de bani sau dare de vreun lucru. În toate celelante 
acturi, precum  testamenturi, legaturi, fideicomuise, alcătuiri 
mortis causa (la prilej de moarte) să aplicarisește legiuirea [...] 
din Codica țivilă.“ (S.H., 21). Un an mai tîrziu se vorbește, 
în alt act, despre „docladul acelui departament“ și apar par- 
ticularități fonetice și lexicale regionale ca: lumureşte, gios, 
„alte îngiosite trepte lăcuitorești“ alături de numerarisilă 
anafora; îurisconsulli; asămine drit „de protimisis în vadă 
de trăizeci zile“ (î5., 56). 

Influențele străine, dar și nevoile noi ale comunicării 
creează ciudate asocieri de termeni străini, păstrindu-se în 
același timp și trăsăturile specifice graiului regional. Sursa 
populară apare pregnant și în bogăţia locuţiunilor și expre- 
siilor folosite în textele oficiale: a se afla cu vederea asupra 
lucrării (D.E., p. 200); a deschide război (îb., p. 94); îndă- 
lungarea anilor (îb., 35); a nu lenevi un lucru (îb., 107) ; a orin- 
dui asupra pe cineva („delega“ ; ib., 92); a răspunde o datorie 
(„a achita o obligație“; ib., 117); vremi silmicite („epocă 

de asuprire“; ib., 161); drept nimic să socotesc (L.C., 166); 
a hotări morții (M.D., 114); a alcătui un lude (D.E., 93). 
Rareori, unii termeni speciali se explică pentru a se deli- 
mita, spre știință obștească, înțelesul lor: „Lude va să zică 
o adunare dă două sau trei familii. Un tată dă familie împreu- 
nă cu familia lui era un lude cînd avea stare bună, adică 
boi, vaci, vie și alt cuprins; iar cînd nu era într-această 
stare, ci mai săracă, atunci mai multe familii — doauă sau 
trei — alcătuia un lude. Iar o familie singură, cît de mult 
coprins ar fi avut, nu să socotea mai mult decît un lude.“ 
(10.) tir 

Documentele oficiale oglindesc tendințele emancipării de 
sub apăsarea turcească și receptarea lexicului modern, 
romanic, pe măsură ce balanța politică înclina spre forțele 
progresului, ale eliberării naționale. În primele decenii ale 
secolului trecut apar în texte numeroase turcisme: atar 
„verificarea măsurilor“ ; alel hesap „acont“ ; avaiet „impozit“ ; 
buiurdismă „dispoziție“; caciardisi „a face contrabandă“; 
cheder „pagubă“; devlet „imperiul turcesc“; iamac „om de 
serviciu“ ; trat „venit“ ; madem „metal“ ; nazir „conducător“ ; 
nizam „poruncă“ ; sinet „act“; teslim „predare“ ; zabit „paz- 
nic“; zulum „nedreptate“ (D.E., passim.). 

Pătrunderea masivă a păturii fanarioților în viața noastră 
publică este urmată de introducerea numeroaselor neogre- 
cisme în limbajul administrativ și în limba literară a dife- 
ritelor scrieri din epocă. În număr mai mare apar termenii 
neogrecești mai ales în documentele destinate cercurilor 
de negustori, mediului burghez în formație atunci la noi. 
O dispoziție a Logofeţiei pricinilor străine către starostele 
de negustori din 1817 cuprinde, pe o jumătate de pagină: 
„Paravalisind socoteala ce i-au trimis-o; foarte mare diafora 
(de două ori); să-i paradosească socoteală curată; a i să 
teorisi socoteala“ (de două ori) (D.E., 174). Lexicul neo- 
grecesc, bogat în primele trei decenii, este înlocuit prin 
neologismele venite din Apus, mai ales din limba franceză. 
Citez cîteva cuvinte mai des întilnite în textele oficiale, 
aflate sub influență fanariotă: analoghie „proporție“; ana- 
loghisi „a repartiza“; amelie „neglijență“; catastasis „situa- 
ție“; dicheomă „drept“; diastimă „interval, distanță“; disco- 
lie „greutate, piedică“; embereclisi „a anexa“; epistasie 
„supraveghere“ ; perierghie „grijă“; peristasis „împrejurare“ ; 

pezodrom „curier“ ; Bronomion „priv ilegiu”; provalisi „a. 
propune“ ; simfonie „acord, înțelegere“ . teorie „Cercetare“; 
teorisi „a "lua în considerare“. Răspîndirea termenilor neo- 
grecești s-a făcut și prin textele juridice amintite, care 
dădeau paralel în grecește și în româneşte cuprinsul diferi- 
telor legi (Legimirea Caragea; Codul Calimachi etc.). Pitacul 
domnesc pentru alcătuirea Leginirii Caragea este. plin, 
în 1816, de termeni neogrecești: „O pravilă cuprinzătoare 
desăvirșit de toate pricinile cîte privesc la chinovia (comu- 
nitatea) norodului, ca nici judecătorii să nu cerce discolii 
(dificultăți) la hotărîrile ce au a face, nici 1potestarii (împrici- 
nații) să nu cerce năpăstuiri la dreptul lor din vreo întune- 
care sau nedăslușire a pravililor“ (L.C., 185). 

Numai un mic număr din termenii de acest fel au pătruns 
în limba comună, căci, în deceniile care au urmat, neogre- 
cismele au fost concurate de neologismele romanice, care 
le-au înlocuit aproape peste tot în limbajul administrativ, 
ca și în limba literară de circulație generală, în scrierile 
secolului trecut. Dar chiar în primele două decenii ale acelui 
secol exista diferență între textul oficial adresat către 
„starostea za neguțătoria“ plin de cuvinte grecești, Și co- 
municarea făcută de aceeași autoritate „Aghenţiei austriace“, 
în care sînt folosiți: publicație, gazetă, creditori, termeni 
cunoscuți de destinatar, preluaţi de Logofeția noastră din 
lexicul limbilor apusene. 

Alături de aceste straturi lexicale, existau numeroase 
slavonisme și, de proveniență recentă, rusisme, luate prin 
contactul strîns cu autoritățile militare, cu forurile politice 
vecine. Din lexicul slav notăm: cesnipristav „Crainic care 
anunța prețul pîinii“ (D.E., 134); cilen „membru“; cinovnic 
„funcționar“; delă „afacere, problemă“; gospod „domn, 
domnesc“; ocrug „circumscripție“; predlojenie „hotărîre“ 
sovetnic „consilier“; smotrite „administrator“; podorojnă 
„dispoziție pentru a se da cai de poștă ; scatolcă „încu- 
viințare“ ; volmicie „voie“ etc. 

În formulele oficiale de la: începutul sau de la sfîrșitul 
actelor administrative se mențin un timp construcțiile sla- 
vone; în 1819, o dispoziţie a lui Alex. Şuţu către vameșii 
din Cimpina începe astfel: „Io, Alex. Nic. Şuţu voievod 
boje mislostiu i gospodar zemli Vlascoie“ (D.E., 193); către 
sfirsitul deceniului al treilea, mai întîlnim formula de în- 

cheiere în tiparul tradițional: „i sam receh gospodstvami“ 
„Și așa a poruncit domnia mea“; sau „tolcko pisah gospod- 
stavami“ „așa a scris domnia mea“ (L.C., 211). 

Aceste straturi lexicale, pe măsura trecerii timpului și 
a înnoirii limbajului oficial sub influența limbilor occidentale, 
începeau să fie simțite ca vechi, erau tot mai greu înțelese; 
atunci s-a simțit nevoia de a le explica, recurgînd la sino- 
nime: podvadă sau angarea (D.E., 84); “zăbavă = zăticnire 
(ib.); neîngrijire sau amelie (îb., 80); voie, slobozenie şi pro- 
nomion (D.E., 109); paralel cu această serie sinonimică, 
apar altele: voie, slobozenie și privileghiu (îd., 110). Frecvent 
sint glosați, după 1820, termenii neogrecești metahrisis 
sau mijloc (ib., 199); „paragrafie numim sorocul prigonirii“ 
(L.C., 156); „anarghirie să zice cînd dăm zapis de datorie 
şi nu primim ori toată suma, ce să coprinde, sau parte dintr- 
însa“ (ib.); „catagrajie, listă de bunuri“ (B.0., 1833, 136). 
Uneori sînt folosite astfel de cuvinte pentru a explica neo- 
logismele romanice de dată recentă: testament (diată), re- 
gistru (catagrație) în Cadul Calimachi (ed. 1839). 


Un capitol amplu și extrem de variat ca structură și 
frecvență este acela al neologismelor romanice, care pătrund 
masiv în limbă în prima jumătate a secolului trecut. Spre 
deosebire însă de textele publicistice, literare sau de cele 
științifice, unde adesea se glosează neologismul, pentru că 
cititorul nu-l înțelegea încă, în limbajul administrativ glo- 
sarea apare foarte rar, probabil pentru că neologismele de 
acest fel erau destul de cunoscute în cercurile oficiale, in- 
fluențate permanent de actele primite pe căi diplomatice. 

n primele decenii: a face teslim este înlocuit prin a preda; 
a face strigare prin a protesta; smotrite prin administrator ; 
cilen prin membru; amelie prin neglijență; a pune în lucrare 
prin a executa; a răspunde o datorie prin a se achita; alergător 
prin curier; delă prin oficiu etc. 

Bogăția de termeni romanici și extrem de rapida lor 
adaptare și statornicire în limba română literară se dato- 
rește mai multor factori care au concurat la îmbogățirea 
și modernizarea limbii: înrudirea ei cu latina și cu limbile 
romanice, cvasiidentitatea structurii și a moștenirii lexicale; 
contactul direct cu civilizația europeană apuseană și influența 
pozitivă a Şcolii Ardelene, prin care s-au difuzat multe 

scrieri în Principate; această influență s-a întîlnit cu cea 
ruscască și cu cea neogreacă, în care începea să se fixeze 
un lexic de origine latinoromanică, de circulație interna- 
țională, în primul rînd în știință și în diplomaţie; coinci- 
dența acestor influențe cu lupta noastră pentru emancipare 
de sub jugul secular turcesc și dorința de înnoire politică, 
socială și culturală. Toate acestea au favorizat asimilarea 
în cîțiva ani a neologismelor romanice; statornicirea lor în 
limbă a adus noutate, precizie și o bogată sinonimie în cadrul 
vechiului tezaur lexical. În privința originii lor, se știe că 
au existat mai multe surse, încît s-a admis etimologia mul- 
tiplă a unora, pentru care e imposibil de spus dacă latina, 
franceza, rusa, italiana sau uneori chiar germana au fost 
sursele provenienței lor, ca în cazul lui administratie și al 
altor neologisme terminate în -(f)ie (ca în latină sau în 
rusă: T ASit e i administrațija) ; la fel: comisie, rezo- 
lutie, protectie etc.). 

Chiar în primul deceniu al secolului trecut întîlnim în 
actele oficiale un număr mare de neologisme romanice, 
întrebuințate mai frecvent și pe scară mai întinsă în acest 
stil decît în alte stiluri ale limbii literare; s-ar putea spune 
că multe neologisme romanice au apărut întîi în actele 
administrative, obligate prin natura lucrurilor să le: accepte, 
și apoi, au trecut în limba celorlalte scrieri din epocă:,,Pred- 
lojenia excelenții tale de la 20 ale următorului, cu nr. 290, 
împreună cu copia după raportu ce au dat cinstita comisie 
de politie către excelenția sa! sinator Kușnikov, s-au primit 
cu cinste“ (D.E., 83). „Obșteasca Epitropie să va alcătui: 
de trei mădulari din care unul prezident, un șef de canțelarii, 
un casier, un avocat, patru scriitori, din care unul reghistra- 
lor și patru oameni alergători“ (B.0., 1833, 136). Cam în 
aceeași vreme, Albina românească de la Iași scria: „Spre 
implinirea cărora hotăriri, scriindu-să cele de cuviință tu- 
turor posturilor isprăvniceşti, se împărtășește știință și acei 
redacții, ca prin gazetele sale să aducă la cunoștința publicului 
cuprinderea Susmumerarisitului pont din jurnal“ (nr. 49). 
În același loc, întîlnim și alte neologisme: „Sesia Sfatului 
administrativ“ ; „feţe. „Particularnice"; ; „a supune cenzurei“ 
„lucrare sau uvrajuri”; „a pune în tipar“. 

Surse documentare diverse atestă de asemeni un volum 
considerabil de neologisme romanice intrate în limbă: cre- 

ditor (U., XV, 348) apare frecvent și în culegerile de texte 
juridice citate (L.C.). O singură frază din Studiit și docu- 
mente (colecția N. Iorga) cuprinde: capital; corespondentie ; 
provizie; producluri; creditor (XXI, 336). 

În epoca staționării trupelor rusești la noi, care se aflau 
în luptă cu turcii (1806—1812), documentele sînt pline de 
neologisme romanice: secvestruită în siguranție; apartenire 
(p. 359; 398); cavaler (D.E., 97); contract (15., 92); congres 
(78) ; contribuție (89); curs (83); deputat (28). După 1815, 
dar mai cu seamă către 1830 și după această dată, neolo- 
gismele romanice reflectă contactul tot mai strîns cu țările 
Europei apusene, mai ales cu Franța: adresul, raport, relație, 
rezolutie (M.C., 43; 70); „vină criminală“; pașaport, pro- 
texie (M.B., 265); publicatie (L.C., 189); model, exporturi, 
rezervă, paragraf, expozihe (B.0., 1832, 50—51); escadron, 
inspector de militie, rang, prezentație, prezident, paradă, co- 
mandiri de companie, secretar de stat, vamă centrală, colet, 
catalog, tranzit, revizuire, comisioane, import de cărți (toate 
"din Uricariul, 1833, p. 223—225). În același. timp, ediția 
nouă a Codului Calimachi (1839) cuprinde un indice al neo- 
logismelor pentru a veni în ajutorul cititorilor: „Tălcuirea 
alfabiticească a cuvintelor tehnice, atît a celor împrumutate 
de la: limba latină, mama limbei naţionale, după pilda 
naţiilor luminate a Europii, cît și a celor ce se află bune, 
tipărite în cărți vechi românești, date însă uitării, precum 
și a altor noă neapărate cuvinte formăluite după firea limbei 
naționale“ ; și sînt explicate: act; amortizaţie ; aplicația legii; 
bilanțul („sama socotelilor“); bilaturale; comitetul credito- 
rilor credali; compenzație („răfuială“) ; compromis; conditie; 
concurs; contract; consultație; ediție; educaţie; faliment; 
firmă; iuridicție; monedă; prescriptie; publicaţie; retiproc ; 
solemnitate; tivil; vecsel („cambie“). 

Multe dintre aceste neologisme fuseseră întrebuințate 
mult înainte în texte oficiale din culegerile din care am 
citat (mai ales în D.E., L.C., M.D., M.C.). Atestarea lor 
impune schimbarea datelor de- vechime a unor neologisme 
consemnate în dicționarele existente. Iată o serie de termeni 
atestați în primul deceniu al secolului trecut, pe cînd dicțio- 
narele îi indică în circulație abia în deceniile patru și cinci 
Sau chiar mai tirziu: aghent (D.E., 1803, 72); canfelarie 
(ib., 73); cfitamție (1809, 75); comand (78); comisariat 

(75); -comisie (83); comisioner. (79); copie (83); excelență, 
excelentie (75, 79); magaziner (76, 82); ofiter (82); raport 
(79); rezon (83). În deceniul al doilea 'sînt înregistrate alte 
neologisme în circulaţie, la o dată mai veche decît cea indi- 
cată de izvoarele noastre lexicografice: asignație. (D.E., 
1811, 98); capital (ib., 182); comandant (97); condiție (107) ; 
consulat (99); corespondenție. (apoi: corespondență, U., VII, 
1815, 70); credet.(D.E., 1811, 90); corier și curier (ibs, 1811, 
115, 90); deputat (120); extract (168); fatură-factură (ib., 
1817, 179); flotilă (1811, 140); industrie (1811, 106) ; material 
(104); minerale (119); monedă (98); patentă (2b., 1814, 170); 
sizurantie (120); speculațioane (99); tarifă (179); transport 
(108). Aa! t- 

Unele neologisme romanice pătrund în limbă conco- 
mitent în stilul administrativ și în cel științific, sub influența 
contactelor directe, politice și culturale, prin numeroase 
acte și cărți difuzate din Ardeal, unde influenţa latină și 
romanică era puternică.. După pacea de la Adrianopole 
(1829), Principatele române se vor putea împărtăși tot mai 
malt de progresul european. Literatura, presa, administraţia, 
învățămîntul, teatrul vor fi factori. de cultivare a limbii, 
de îmbogăţire și de modernizare a ei într-o epocă de luptă 
pentru emancipare, unitate, cultură, cu. valorificarea tu- 
turor surselor istorice și a influențelor pozitive care puteau 
ajuta progresul civilizației și, implicit, modernizarea limbii, 
în funcție de cerințele realităţii. 

Dacă la începutul deceniului al patrulea se mai poate 
observa în textele oficiale lipsa unor neologisme care să 
redea exact noţiunile numite prin termeni adecvaţi în alte 
limbi, după 1840 progresul în domeniul lexical este vizibil 
pe fiecare pagină scrisă ; se dezvoltă mai mult terminologia 
necesară, se asimilează, în condiţii tot mai bune, neologis- 
mele necesare, se stabilește forma adecvată a acestora și 
a construcțiilor în care intră neologisme. În Codul Calimachi, 
reeditat în 1939, lipseşte termenul exact pentru grecescul 
harmodios („competent“) și s-a recurs la cuviincios (415); 
în loc de vacant se indică slobod (235); în loc de servitute — 
dritul. robirii (în textul paralel grecesc: dikaion douleias) ; 
compensația este numită răfuială (675); unele neologisme 
au o formă apropiată de sursa din care provin: solemitate, 
Superarbitru, ocazion ; altele suferă influența unor limbi de 

circulație europeană: franceza, germana, rusa: furidicție, 
tivil, rețiproc, amortizație, țesionar, țesie (cesiune), lițitație. 
n cîțiva ani însă textele administrative capătă o formă 
nouă, cum se poate vedea în acest proiect al lui Bibescu de 
a înființa o bancă a statului: „Comerciul este unul din cele 
dintii mișcătoare ale mnațiilor, prin care ele se ajutorează a 
pişi către civilizație... Comerciul în țara noastră e cu totul 
în amorțire; ajutoarele îi lipsesc, orice element de încurajare 
se desfiimțează prin strîntorarea generală și nevoia dobîn- 
zelor celor mari. Credetul este derăpănat. Căderea unuia 
trage cu sine mulțime de căderi, fără nădejde de a se mai 
scula ; mulțime de judecăți care nu sînt decît niște isprăvi 
și un aluoat de corupție generală.“ (D.E., 1843, 783.) „Dacă 
într-această epohă ce favoriza soarta mea, aș fi privit la 
uriciosul și neomeniosul cîștih, carele, deși este neplăcut 
bunelor simțimenturi, puteam nemijlocit îndată atunci 
să-mi încherbui o săltătoare stare destulătoare pentru mine 
şi urmașii mei. Ci fiindcă am preferat calea grea a virtuții, 
am îmbrățișat înfocatul în faptă patriotism...“ (1837, M.C., 
76.) „Sfînta Mitropolie împreună cu Departamentul Cre- 
dinții încheind un jurnal vor supune a lor chibzuire la cu- 
noștința și dezlegarea Înaltei Stăpîniri, după care, dîndu-vă 
vole a să face embaticarea, se vor adeveri înscrisele de către 
Departamentul Credinții, păzindu-se regula arătată la art. 
l-iu.“ (B.0., 1845, 190.) 

Un indiciu concret al progresului treptat al limbii ro- 
mâne literare din prima jumătate a secolului trecut găsim 
în alăturarea textelor din care am citat mereu; lexicul 
' modern este adaptat și asimilat în forme tot mai potrivite 
cu spiritul și tradiția limbii, la fel și calcurile necesare expri- 
mării unor amănunte; se fixează în bună parte normele 
morfologice (categoriile genului, formele numărului substan- 
tivelor, flexiunea nominală și cea verbală, acordul, structura 
frazelor etc.). 

O problemă complexă, care cuprinde în sine mai multe 
aspecte ale evoluţiei limbii (morfologice, fonetice, sintactice) 
este adaptarea neologismelor. A existat o etapă, cum s-a 
putut vedea din cele citate mai sus, de căutări și de ezitări, 
cînd unul și același cuvînt nou este întrebuințat în 2—3 
forme: publicui/publicarisi | publica; ghenărar|ghinărar|ghi- 
năral/general (D.E., 76, 77, 79); corăspondenție | corespon- 

dent'e | corespondență (iba, 90; ib., 96; U., VII, 70); escelenția|: 
excelenția | excelență  (D.E., 75, 79); pasport | pașport | pa- 
saport (ib., 186); țese | cesie ] cesiune (cf. Cod. C., 621); 
corier | curier (D.E., 90; 115); fatură | factură; depotat] 
dăputat | deputat; comertial | comercial; depertament | depar- 
tament; ezact | exact; aghent | agent; condract | contract; ga- 
zeturi | gazete; uzucapie | uzucapiune. 

In ce direcție au mers adaptarea și încadrarea neolo- 
gismelor în sistemul lexicului românesc? Au fost părăsite 
mai întîi acele forme hibride care reflectau direct, servil sur- 
sele străine, surse care depășeau sfera de înrudire a limbii 
române, nu țineau de cadrul limbilor romanice. 

Numeroase sufixe de origini diferite, folosite pentru a 
forma verbe, substantive, adjective, adverbe, au fost în 
circulație un răstimp limitat, apoi s-a renunţat la ele, fapt 
care a simplificat sistemul lexical și l-a apropiat și mai mult 
de sursa primordială a limbii, de fondul latin. Așa a dispărut 
în cea mai mare parte suf.-isi din formarea unor verbe: 
adresarisi (D.E., 87); corespondarisi. (îd., 105, 107); publi- 
carisi (99) (L.C., 221); recomandarisi (D.E., 109); respecta- 
yisi (ib.); transportarisi (109); lraclarisi (78). Asemenea 
verbe există în număr considerabil în textele juridice de 
prin 1814—1818; ele se pot întâlni și în deceniile următoare, 
dar pe la mijlocul secolului trecut sînt înlocuite prin forme 
apropiate de modelul latino-francez, mai scurte și mai po- 
trivite pentru limba noastră; publica; adresa; coresponda ; 
anunta; vecomanila ; transporta; respecta; trata etc. Paralel 
s-a folosit, un timp, în unele cazuri suf.-ui (de origine ma- 
ghiară) în: publicui, confiscu (D.E., 98); raportua (ib., 107); 
părăsit, și el, pentru a adopta o formă mai potrivită a neo- 
logismelor. În același sens s-a produs scurtarea multor 
adjective formate la început cu suf.-icesc: criminalicesc, 
politicesc, ritoricesc (M.D., 18, 22), element de formare foarte 
productiv un timp, în secolul trecut; și aici sistemul a impus 
îndepărtarea sufixului străin, încît adjectivele-neologisme 
au rămas în limbă în forma: politic, retoric, criminal, public, 
Particular (L.C., 169), nu: particularicesc, nici particularnic 
(A.R., 1832, nr. 49). Mai puţine au fost influenţele turcești 
și germane sau italiene în formarea cuvintelor, în adapta- 
rea lor, influențe care au dispărut și ele: înginerlic (D.E., 121); 
H/ră ; tesionariu; canțelarie; fatura; corier; comertial; ma- 

ghistrat nu au rămas în aceste forme în limbă, ci au căpătat: 
un aspect apropiat de fondul latin vechi: cesionar; curier; 
factură ; comercial; magistrat. Unele neologisme luate aproape 
tale-quale din franceză, greacă sau rusă și-au schimlat 
forma în același sens cu exemplele citate mai sus: enginer 
devine inginer; litinant — locotenent ; consol (B.0., 1838, 337) 
— consul; comprometa (1b., 1847, 55) — compromite ; exepsie 
(ib., 1845, 114) — excepție; pasport (D.E., 1818, 186) — pa- 
saport; sivil (M.B., 224) — civil; emport (DE, 865) — import; 
depoziton (îb., 1817, 180) — depozit; popolation (ib., 1811, 
117) — populație. | 
Printr-un proces relativ scurt de adaptare a neologisme- 
lor în limba literară s-au eliminat tiparele străine, formele 
hibride, aspecte ale imitaţiei servile și termenii pentru care 
puteam avea corespondente lexicale. noi, simple, conforme 
cu sistemul general, vechi, al limbii. În acest proces nu au 
rezistat, firește, cuvintele create artificial, chiar dacă se 
încadrau oarecum în sistemul tradițional, sau anunțau 
tendințe de purism filologic, soluţii de adaptare după for mule 
să cabinet, de tip heliadist sau pumnist: întreprenori (M.C., 
ŞI); proieptează (S.B., 1842, 199); scopos; arhiduc CAL 
32, 42); avutoriu (Cod. C., 643, pentru „posesor“). | 


Lexicul acestor documente oficiale demonstrează convin- 
gător că fondul latin și influența elementelor romanice au 
fost determinante în fixarea unui cadru lexical și morfolo- 
gic potrivit cu nevoile de sistem, de claritate și genitata 
a limbii române, în faza ei de rapidă modernizare. De acee 
unii termeni străini introduși în 1811 nu vor rămîne în teal 
formă veche, ci se va adopta forma convenabilă sistemului, 
adăugîndu- -se grupului mare de neologisme; de.ex. cele ter- 
minate în -(/)îe: „Pentru ca să lipsească dar acest con/uzion 
— iar mai bine a zice catahrisis — spre îndreptare găsește 
Divanul cu cale ca să puie iar la orînduială dintii (D.E., 118); 
pe la 1830 nu se va scrie nici con/uzio;: și nici catahrisis, ci 
mai simplu: confuzie. 


În formarea cuvintelor se observă în. primele decenii 
îmbinarea elementelor vechi cu cele romanice sau de altă 
origine. Sînt frecvente prefixele a-, des-, în-, ne-, pre-, răs-: 
„S-au cunoscut multe neasemănări și necumpäniri pe alo- 
curea“ (D.E., p. 22); apururea (îb., 88); aridic (149); despe- 

cellui, îndăstul (ib., 7G); nepriveghere (98); neodilmă (104); 
„neomenite - hrăpiri“ (248); neingrijire (80);  neprecugetare 
(S8); neajungere (77); neîncontenire (248); nevirsnec (L.C., 
116); înzestrător (ib., 58); răsdovedi, răscumpăra (ib., 213). 
Dintre prefixele neologice mai frecvente sînt: con-, în-, pre-, 
pro-, re-, sub-, primite o dată cu numeroasele neologime de 
sursă romanică: consfătuire alături de consiliu; impunere 
față de așezare; reforma faţă de schimba etc. lată cîteva citate: 
„Prescurtarea gheologhicească asupra stării pămîntului, cu 
adunarea mineralurilor“ (D.E., 1833, 535); „a preinfelege 
nevoința săteanului“ (B.O., 1845, 114); „reformarea condicii“ 
(îb., 1848, 123). Sufixele au origini foarte diverse: am amin- 
tit mai sus de sl. -icesc (politicesc, ritoricesc, sobormicesc), 
de gr. -isi frecvent atașat unor termeni romanici (forma- 
pisi, atacarist, D.E., 670; ocuparisi, meritarisi etc.), lat. 
-[7] te, care, ajutat de formele specifice ale neologismelor din 
limba rusă (-țiia), s-a generalizat, înainte de a adopta fr. 
-ion (lat. -ionem) ; în primele acte apar: natie, apelație: „, Jude- 
cata, cercetată de trei domni, să nu aibă apelate“ (L.C. 
180); dispoziție, petitie, actie şi: numai în deceniile IV-V, 
cînd influența franceză crește mult, citim mai. des: apela- 
tiune, petițiune, dispozițiune, acțiune. Convergenţa influen- 
telor se vede, deci, și în modul de a forma cuvintele, de a le 
adapta nevoilor de comunicare, neologismele fixîndu-se în 
limbă în a doua jumătate a secolului trecut, în forma în care 
le avem azi. Actele oficiale reflectă un lung proces de frămîn- 
tare a elementelor înnoitoare pe care le impuneau realitatea 
istorică, evoluţia și modernizarea culturii noastre. 


Stilul textelor administrative prezintă numeroase 
construcții șablon, uneori obositoare prin uniformitate, alte- 
ori greoaie prin amploarea frazelor și a formulelor de politeţe, a 
frazeologiei convenționale: „Cu multă-plăcăciune înștiințăm 
cinstitei Vistierii că după prea cinstita poruncă dumnealor, 
cinstiților boieri caimacami ai ţării, ce prin ponturi ni s-au 
dat, pentru întocmirea și așăzarea streinilor în lude, ieșind 
amindoi în judeţ, am și pus în lucrare urmarea ce să cuvine, 
întocmai după coprinderea cinstitei porunci“  (D.E., 192). 
Nu e mai puţin adevărat că limbajul administrativ, foarte 
receptiv la influențele textelor oficiale primite din partea 

diverselor cancelarii europene în primele decenii ale secolului 
trecut, reflectă stilistic modelul frazelor străine, tendința de a 
moderniza nu numai lexicul, dar și structura contextului. 
Formula conservatoare nu rezistă prea mult, pentru că reali- 
tățile vieţii politice și orientarea culturală către țările cu veche 
tradiție impuneau adaptarea expresiei la conținutul de idei 
moderne, la dinamica înnoirilor, care se arătau pretutindeni 
în Europa. 

Limba actelor redactate de Tudor Vladimirescu este mai 
bună, mai simplă, decît aceea a unor legiuiri sau culegeri 
de documente redactate de autori cu pregătire juridică: 
„Că eu alta nu sînt — scria Tudor — decît un om luat de către 
tot norodul țării, cel amărit și dosădit din pricina jefuitorilor, 
ca să le fiu chivernisitor în treaba cererii dreptăților. Iar tag- 
ma jefuitorilor — căci nu le place una ca aceasta — a ridicat 
arme de moarte asupra patriei“ (T.V., 42), text pe care, 
dacă-l comparăm cu textul unui pitac domnesc de mai trîrziu 
(1825), găsim în acesta un stil greoi și fraze mai complicate, 
mai obscure: „Și pentru căci aceasta nu erea publicarisită 
spre a fi știută la toți de obște, a pururea să întîmpla pricini... 
Pentru care s-au făcut poruncile domnii mele la dumnealui 
caimacamul Craiovii și la toate isprăvnicaturile să o publi- 
cuiască la toți de obște și să îngrijească a să păzi de acum 
înainte atît la măsurătoarea locurilor de arături, cît și a 
pogoanilor de vii...“ (L.C., 210), sau acest pasaj dintr-un 
raport al Ocîrmuirii judeţului Mehedinţi către Vornicia din 
luăuntru, din 1832: „Să alătură și deosăbit perilipsis pă 
lîngă catagrafie și suma rodurilor ce au ieșit pă următoriul 
an, iarăși de felurimea tuturor producturilor cu toată deslu- 
șirea, trecîndu-să într-al doilea riglă și suma bucatelor ce ar 
trebui pentru comsomațiie— după numărul lăcuitorilor jude- 
țului pînă la vremea ieșirii rodurilor celor nooă în vremea . 
viitoare i prisosul ce s-au chibzuit a să află pe următorul 
an“ (D.E., 491). 

Relaţiile noi politice și intensificarea luptelor pentru 
emancipare de sub dominația seculară turcească au avut 
un ecou vizibil în limba textelor oficiale și, treptat, s-a modi- 
ficat stilul acestora, s-au simplificat formulele, s-au limpezit 
construcțiile, frazele. Contextul devine mai degajat, logica 
asocierilor mai simplă, mai firească. Formulele de adresare 
se modernizează; în relațiile noi cu administrația rusească 

în timpul războaielor contra turcilor, Divanul părăsește 
repede tiparul greoi, servil, al adresării obediente, cu o 
largă sinonimie a expresiilor de plecăciune, pentru a se expri- 
ma mai scurt, natural: „Către exelenția sa, domnul sfetnic 
de taină senator Kușnikov“ (D.E., 75), sau și mai concis: 
„Către ghinărar Engelgard“, ca să ajungă apoi la formule 
aproape familiare: „Către Engelgard, de la Divan“ (tb. 81). 
Cînd apare Logofeţia pricinilor străine, mai tîrziu Depar- 
tamentul afacerilor străine, în contact tot mai strîns cu diplo- 
mația europeană de veche tradiţie (franceză, germană, rusă, 
italiană, engleză), se generalizează în numai câțiva ani stilul 
modern, de circulaţie internațională, simplu, clar și la obiect; 
aici inovaţia răstoarnă deodată tradiția formulelor medie- 
vale, impuse de regimul turco-fanariot. Deci, aproape ca în 
limbajul de azi, textele oficiale sînt redactate astfel: „De 
la Departamentul afacerilor străine. Subsemnatul din porunca 
prea înălțatului nostru domn, are onoare a notifica cinstitei 
Aghenții...“ (D.E., 153), iar cînd ne apropiem de momentul 
revoluționar 1848, la mijlocul secolului trecut, un decret al 
Guvernului provizioriu spune: „Potrivit voinței poporului 
toate rangurile civile se desființează pentru totdeauna. Nime- 
ni de acum înainte nu va mai putea a-și lua vreun rang în 
nici un act public. Singura deosebire ce va exista între români 
va fi aceea a virtuţilor și a slujbelor către patrie“ (B.0., 15. 
VI 1848, p. 122.) | 

Dezvoltarea limbii literare, și în speţă a stilului admi- 
nistrativ, în prinia jumătate a secolului trecut se poate urmări 
atit în continua creștere a volumului de termeni moderni, 
ceruți de dezvoltarea societăţii, a relaţiilor internaționale, 
a vieţii publice în toate sectoarele manifestării ei, cât şi în 
mai buna sistematizare a normelor gramaticale, în mai clara 
organizare a frazelor. Influența franceză, lăsînd la o parte 
excesele și unele tendințe spre jargon, a fost hotăritoare, 
așa cum a arătat Pompiliu Eliade; sub acțiunea culturii 
moderne, a scrierilor franceze adaptate la cerințele mediului 
nostru intelectual, stilul cărților și al presei românești „va 
cunoaște de aici încolo claritatea, scurtimea pe care le igno- 
ra pînă acum. Adio lungile perioade ale vechilor hrisoave, 
ale anaforalelor adresate domnitorilor, infinite, încurcate, 
unde punctul și virgula erau ca niște oaze rare, la distanță 

de zece sau cinsprezece rînduri, hrisoave și anaforale din care 
erai nevoit să neglijezi trei sferturi pentru a ghici mai degra- 
bă decit a înțelege sensul disimulat în mijlocul citorva gru- 
puri de cuvinte ascunse.” (Histoire de l'esprit publique en 
Roumanie, II, p. 344.) 

Poate în nici un sector al istoriei limbii noastre literare 
nu se oglindește mai bine legătura dintre mijloacele de expre- 
sie și realitățile vieţii sociale ca în limbajul administrativ, 
în textele oficiale, unde permanent se confruntă tradiția cu 
inovația, iar aceasta din urmă își pune amprenta pe orice 
pagină, dovedind pas cu pas cîștigurile civilizației moderne. 

TEXTE 


HRISOV DOMNESC DIN 1803 


Facem știre cu acestii hrisov al domniei mele că, prin jaluba ce au 
dat cătră domniea me mazălii din toată țara, au arătat cum că ei au avutii 
privilegii din vechiu de la luminaţii domni de mai înainte, pentru rînduiala 
lor în ce chip să se păzească, car(e) privilegii li s-au întărit şi prin hri- 
sovul domniei mele ce li s-au dat la cea întiie domnie a noastră la Moldavia ; 
dar de la o vreme încoace au rămas cu totul la cădere, că nici unele dintr- 
acele privilegii nu li se păzescù și încă și de cătră ispravnicii ținuturilor 
tragă multe supărări, că nu numai pentru pricini de nimică îi ocărăscii 
şi ii ceartă acolo la ţinut, ce încă fiau mai rău și decît pe panţiri, şi la orice 
trebuinţă isprăvnicească cît de mică îi rinduiesc pe mazili de le îndepli- 
nescii, şi au făcut rugăminte ca să aibă punere la cale de a li se întări 
şi-acum acele privilegii, după care jalbă ce ni-au dat, cercetind domnia 
me şi după încredințarea ce am luat pentru rinduiala stării lor, că din 
vreme în vreme au rămas la căderi şi la defăimare şi bine vrănd ca să-i 
aducem intru bună petrecere și neasupreală, precum s-au găsitů şi s-au 
socotiti cu cale ca să se urmeze şi să se păzească rinduiala lor, prin acest 
hrisov al domniei mele se arată toate privilegiile mai gios. Iașii... la anul 
1803. Noi Alexandru Constantin Moruz vvod. 


(Uricariul, IV, 1857, p. 145—146.) 


PROPUNERE FĂCUTĂ ÎN 1815 DOMNITORULUI CARAGEA PENTRU A ADUCE 
O MAŞINĂ DE CURĂȚAT MATCA DÎMBOVIŢII. 


După luminata porunca mării tale ce prin pitac ni s-au dat, cum că 
s-au găsit o mehani ca să să sape şi să să curețe totdeauna matca Dimbo- 
viţii, cu înlesnire și cu prea puţină cheltuială, care însuși mării tale este 

ştiută de la Țarigrad, prin chiar vederea înălțimii tale. Adunindu-ne la un 
loc, unde aducind faţă de cuviosul arhimandrid chir Theodosie, igumen 
mănăstirii Radului-vodă, ce ni să arată că are deplină ştiinţă a inchipuirii 
aceștii mehani, după pliroforie ce ne dete, luarăm înțelegere că cu această 
mehani să poate săpa şi a să curăţi matca Dimboviţii. Ci să fie luminată 
porunca mării tale către dumnealui velvornic al obştirilor, ca dinpreună 
cu numitul arhimandrit să epistasească a să face această mihani cu toate 
cele trebuincioase şi a să şi pune în lucrare, dindu-să cheltuiala cea tre- 
buincioasă de la cutie, de care va arăta mării tale dumnealui vornic soco- 
teală de cîtă chieltuială va merge, 1815, iulie 27. 


(G. Potra, Documente privitoare la istoria orașului 
Bucureşti, 1960, p. 704.) 


PITAC AL LUI GRIGORIE DIMITRIE GHICA DIN 25 IUNIE 1824 


Fiindcă am luat domnia mea pliroforie că mulți din cei ce vind şi 
cumpără prin zapise între dinșii lucruri nemişcătoare aici în politia Bucu- 
reștilor, nu urmează a veni la logofeție, ca să-şi adeverează zapisele, după 
orinduiala pravilii, ci obicinuiese de mergă pe la departamenturi şi îşi 
adeverează zapisile și dintr-aceasta a lor urmare se întimplă pricini împotri- 
vitoare cuviinţelor ce urmează a se păzi la vinzări de lucruri nemișcătoare. 
De aceea poruncim dumitale ca prin pitace ale logofeții să se facă cunoscută 
către toate departamenturile judecătoriilor de aici din politie această 
poruncă a domnii mele, ca de acum înainte nici unul din numitile departa- 
menturi să nu fie/volnec a adeveri zapise de vinzare pe lucruri nemişcă- 
toare, ci pe oricare să va iovi („ivi“, sic!) cu acest fel de zapise cerind ade- 
verire să-l trimiță la Logofeţiia mare a Țării de sus, ca să facă urmarea ce 
o rinduieşte pravila, căci oricare din judecători sau logofeţi ai numitelor de- 
partamenturi vor îndrăzni a adeveri vreun acest fel de zapis să se ştie 
că işi va lua căzuta pedeapsă, după cuviință, 

(Arhivele Statului, Bucureşti, Condica domneasca, 
nr. 105, p. 301, în L.C., p. 211.) 


O ÎNTIMPINARE ADMINISTRATIVĂ DIN 1834 


La Departamentu lustiţiei nici pentru un dialect tălmaci nu să află, 
iar apoi pe de altă parte de la Consulatu Rosiei mai toate notile se triimet 
numai în dialectul rosienesc, precum asemenea și de la uncle din celelalte 
consulate se priimesc note în dialectul franțuzesc, încit despre aceasta 
urmează împiedecări în marşa lucrurilor, neavind cine să tălmăcească 

în limba pămintului notile ce se priimesc, apoi Logofeţia priimeşte îndrăz- 
neală cu cinste a supune predmetul acesta înălțimii voastre spre punere 


la cale, cum veţi socoti. 
(Adunare de ofisuri și deslegări în ramul giudecd- 
boresc.... Iași, 1834, p. 9.) 


JURNAL DIN 1843 


. 


Sfatul administrativ în a sa extraordinară adunare de astăzi avgust, 
zile 21, anul 1843, luind în băgare dă seamă că cea mai însemnătoare 
inprejurare care face de a simţi astăzi comerțul dinlăuntrul Prinţipatului 
felurite neîndemnări, foarte vătămătoare şi stavilă la a lui însufleţire, 
este lipsa mijloacelor de a să transporta cu înleznire și fără cheltuieli po- 
văroase productele ţării cu prin feluri dă locuri la acele puncturi, prin care 
s-ar putea exporta în streinătate; că singurul mijloc ce ar produce tre- 
buincioasa înleznire fiind plutirea pă Dunăre, însuși aceasta înfăţişează 
acum cea mai mare îngreuiere. Pentru căci lăcuitorii Prinţipatului neavind 
ale lor, trebuincioase vase pentru asemenea transporturi și slujindu-să 
totdauna cu vasele celor din partea dreaptă a Dunării, prin urmare și 
plutirea şi mișcarea comerţului stă în sloboda voința acestora; cari, nu 
numai prin cele peste toată măsura navluri ce primesc, trag cea mai însem- 
nătoare parte a folosurilor ce ar indemna pă antreprenori ca să îmbră- 
ţișeze negoţul și fac ca şi vinzătorul și cumpărătorul să alerge la alte mij- 
loace ce ar acoperi paguba de asemenea fire —ci dă multe ori, pentru 
felurite înprejurări, să întimplă ca cu orice jărtfire din partea celor între- 
buințați de asemenea vase să nu poată ei ale lor trebuințe a îndeplini cu 
ezactitate contractațiile lor, izvorind din aceaste pagube foarte însemnă- 
toare. Şi că neîndeminarea aceasta şi vătămătoarele sale sfirşituri pot 
fi pă viitorime mult mai însemnătoare; pentru că slobodă fiind acum 
exportaţiia și a productelor din toată acea dreaptă parte a Dunării și din 
“staturile Turcii, să înţelege dă sineș că proprietarii acelor vase vor prefera 
trebuințele lor mai mult decit pe ale altora. 

Întorcind Sfatul a sa luoare aminte asupra mijloacelor ce pot contribui 
întru depărtarea tutulor acestor amerinţări, și cu acest prilej dînd citire 
jălbii ce au dat mării sale lui vodă dumnealui Nicolaie Ghermani, ce şi 
înălțimea sa prin luminată rezoluțiie a binevoit a o îndrepta la acest Sfat... 
Sfatul găseşte că o asemenea întocmire în felul aceștiia propuse de d. Gher- 
mani fără tăgăduire chezășuiește țării un folos foarte însemnător şi nea- 
părat ar putea să îndeplinească neajungerea ce acum suferă Prințipatul, 
înlesnind înflorirea comerţului şi să conrăspunză dorinții obștești. 


(Arhivele Statului, Buc., nr. 346—1843, f. 9—10 
după D.E., p. 802—803.) 

AL. ANDRIESCU 


DEZVOLTAREA STILULUI PUBLICISTIC 
ÎN A DOUA JUMĂTATE A SECOLULUI AL XIX-LEA 


În a doua jumătate a secolului al XIX-lea, publicistica, 
după un moment de stagnare, ca urmare a îngrădirii libertăţii 
presei după înnăbușirea revoluţiei de la 1848, cunoaște un. 
nou avînt în preajma anului 1859. După realizarea Unirii 
Principatelor, o dată cu procesul tot mai accentuat de trans- 
formare capitalistă a României, apar tot mai multe organe 
de presă care reprezintă interesele diferitelor cercuri ale cla- 
selor dominante din acea vreme. Către sfîrșitul secolului, 
în ultimele trei decenii, un moment foarte important în istoria 
publicisticii românești este marcat de apariţia unor reviste 
și ziare legate de mișcarea muncitorească. 

Fără să facem nici pentru această perioadă (1860—1900) 
un istoric amănunțit al presei românești}, reținem, într-o 
înșirare sumară, publicațiile mai importante care ne-au 
oferit materialul pe baza căruia am cercetat evoluția stilului 
publicistic de-a lungul acestor patru decenii de o importanţă 
deosebită în îmbogățirea lui cu elemente lingvistice noi. 
Spre deosebire de perioada anterioară (1829—1860), nu mai 
putem vorbi, în aceeași măsură, între anii 1860—1900, de 


1 Înregistrarea publicaţiilor românești. din această perioadă, ca și din cea anterioară, 
s-a făcut în Publicațiunile periodice românești (ziare, gazete, reviste), descriere bibliografică 
de Nerva Hodoș și Al. Sadi Ionescu, cu o introducere de loan Bianu, tomul I, catalog alfa- 
betic (1820—1906), Bucureşti, 1913. Vezi şi N. Iorga, Istoria presei românești, Sindicatul zia- 
riştilor din Bucureşti, 1922, 

Er ET enge ” 


condiţii specifice, care ar fi putut determina deosebiri impor- 
tante în evoluția stilului publicistic de la o regiune la altă 
regiune. Fac excepție, în unele privinţe, doar gazetele româ- 
„nești din Transilvania. Realizîndu-se unirea, este normal ca 
cele mai importante publicații să apară la București, de 
unde se difuzează în întreaga țară. În ciuda numeroaselor 
interdicții, aceste publicații reușesc, în unele cazuri, să pătrun- 
dă și peste munți. Rolul presei în unificarea limbii literare 
și în difuzarea unor termeni noi, împrumutați din aceleași 
surse, crește în bună măsură și din această cauză. Iată de ce 
se cuvine să menționăm, în primul loc, publicațiile care 
apar la București. 


Printre cele mai populare ziare care apar în capitala țării 
în această perioadă este Românul lui C.A. Rosetti, condus 
cu pasiune, aproape fără întrerupere, de întemeietorul său, 
pînă la moartea acestuia, în 1885. Suspendat de mai multe 
ori sau nevoit să apără cu titlul schimbat (Libertatea, în 1864, 
Consciinţia nationale, în 1865), Românul încearcă să rămînă 
consecvent, în limitele impuse de dezvoltarea burgheziei, cu 
programul fixat în primul număr, apărut la 9 august 1857: 
„luminarea și libertatea omului și a nației“. În statutul Socie- 
tății ziarului Românul, constituită la 8 septembrie 1860, 
acest program este precizat din nou, cuprinzător și limpede, 
în articolul al șaptelea: „Ziarul Românul va urma a susține 
principiul progresului, a apăra libertatea individuală și consti- 
tuțională, a combate toate abuzurile, a fi organul comer- 
ciului și industriei și a se ocupa în genere de toate cestiele 
vitale ale țării. Credincios devisei sale, va împinge necon- 
tenit la dezvoltarea inteligenței, la îmbunătățirea stărei socia- 
le, la înființarea instituțiilor de progres, la înflorirea cul- 
turei intelectuale și materiale, cu un cuvînt la înaintarea 
civilizației”. Urmărirea acestui vast progres îi va prilejui 
Rominului o intervenţie hotăritoare, în primele decenii de 
existență, și în dezvoltarea stilului publicistic, care se îmbo- 
gățeşte necontenit în funcție de lărgirea preocupărilor și a 
speciilor gazetărești. Cu vremea, Românul rămîne în urmă 
în privinţa limbii din cauza unor influențe puriste care se 
manifestă cu prea multă violență în paginile sale, după ce 
astfel de tendințe fuseseră definitiv înfrînte prin contribuția 
altor publicații. 

Dintre ziarele care aveau să cunoască o mare celebritate, 
datorită, în primul rînd, dacă nu exclusiv, colaborării 
unor scriitori de seamă din secolul trecut, în paginile lor, 
în locul întîi trebuie așezat Timpul.  Oficiosul partidului 
conservator, acest ziar avea o orientare politică retrogradă 
şi ar fi ocupat un loc obscur în istoria publicisticii românești 
fără munca extenuantă depusă în redacția sa de Eminescu, 
în primul rînd, din 1877 pînă la îmbolnăvirea acestuia în 1883. 
Colaborarea lui I. L. Caragiale și Ion Slavici contribuie, de 
asemenea, ca ziarul să fie scris într-o limbă îngrijită, care a 
putut influența, într-o măsură destul de mare, dezvoltarea 
stilului publicistic în această vreme. Nu trebuie să scăpăm 
din vedere, în afară de aceasta, faptul că Maiorescu, a fost 
foarte chibzuit în problemele limbii, normele sale fiind apli- 
cate și în paginile Timpului. Sînt foarte interesante, de ase- 
menea, și au avut un rol mare în dezvoltarea stilului publi- 
cistic consideraţiile pe care le face Eminescu, în unele din 
articolele publicate în Timpul, asupra limbii gazetelor din acea 
vreme. Polemica cu Românul este valoroasă din acest punct 
de vedere, pentru că atrăgea atenția asupra unor racile, 
provocate în special de tendințele puriste și cosmopolite, 
care își făceau loc, la un moment dat, cu mare repeziciune 
în limba presei. 

În jurul anului 1884, apar o serie de ziare care reușesc 
să învioreze dezvoltarea stilului! publicistic. Dintre acestea, 
reține atenția Voința națională, în coloanele căreia Caragiale 
publică foiletoane teatrale, și Epoca, în care î] întîlnim, în 
1885, ca prim redactor, pe Delavrancea, colaborator și la 
Voința natională. În paginile ziarului Epoca, tot în 1885, 
colaborează, cu foiletoane literare, A. V lahuță și, de asemenea, 
Caragiale. Colaborarea scriitorilor menționați se face cu pro- 
fit pentru dezvoltarea stilului publicistic, receptiv la influen- 
tele stilului beletristic într-un grad destul de ridicat. În 1884 
apare şi Lupta lui G. Panu, la Iași, de unde trece, după doi 
ani, în 1886, la București. Lupta se remarcă, de la început, 
ca un ziar de ascuțită polemică Și influențează dezvoltarea 
stilului publicistic în special în această direcție. 

Un loc aparte în dezvoltarea publicisticii românești, în 
ultimele decenii ale secolului trecut, îl ocupă Universul, 
fondat în 1884 de Luigi Cazzavillan. Adresîndu-se, cu infor- 

mațiile cele mai diverse, unui public foarte larg, ferindu-se 
de căutări lingvistice pînă la monotonie, acest ziar a putut 
contribui, pus la adăpostul exceselor, la popularizarea unor 
termeni în cercurile mai largi și la obișnuirea cititorilor cu o 
frazeologie gazetărească foarte simplă. O astfel de tendință, 
venită după o perioadă de exces retoric, și de căutare cu prea 
multă insistență a inovaţiilor, nu putea fi dăunătoare dez- 
voltării stilului publicistic. La trei ani de la apariție, în primul 
număr din anul 1887, redacţia ține să precizeze din nou grija 
pe care o depunea ca ziarul să fie astfel scris încît să fie soli- 
citat de un număr cît mai mare de cititori: „N-am neglijat 
nimic ca să putem rămîne un ziar popular și scris așa ca să 
fie înțeles de toată lumea care citește“ (nr. 1, p. 1). Spre 
sfîrșitul secolului, ziarul beneficiază de colaborarea lui Cara- 
giale, scriitor ajuns deja la celebritate. Expunînd risului 
public unele tendințe care viciau limba și stilul gazetelor 
noastre în acel timp, Caragiale aduce o contribuţie foarte 
importantă la dezvoltarea stilului publicistic în Momentele 
pe care le publică în Moftul român și în coloanele Universului. 

Un rol de seamă la dezvoltarea stilului publicistic în acea- 
stă perioadă îi revine și ziarului Adevărul, fondat în 1888 
de Alex. V. Beldiman, care se face repede cunoscut prin 
violentele sale campanii antidinastice. Din 1898, la conducerea 
ziarului vine, în calitate de director, C. Mille, cunoscut prin 
activitatea sa scriitoricească și publicistică din paginile Con- 
temporamului, Daciei viitoare şi de la gazetele Munca și Lumea 
nouă. Experiența adusă de C. Mille de la publicaţiile socialiste 
în paginile Adevărului va fi fructuoasă pentru dezvoltarea 
ziarului a cărui direcție o preluase. 

Nu poate fi neglijat, în dezvoltarea stilului publicistic din 
această perioadă, activitatea unor publicații umoristice și 
satirice. Articolele polemice și pamfletele își găsesc un loc tot 
- mai larg în publicațiile vremii și bineînțeles în cele umoristice 
și satirice în primul rînd. Printre primii pamfletari ai vremii 
trebuie amintit N. T. Orășanu, care, în afara activității 
ziaristice propriu-zise, reuşeşte să se facă repede cunoscut 
printr-o serie de broșuri umoristice în versuri, foarte răspin- 
dite în capitala țării pe la mijlocul secolului trecut. Ținfarul 
(1859) lui N. T. Orășanu și C. A. Rosetti, Nichipercea (1859), 
printre redactorii căruia îl întîlnim din nou pe Orășanu, 
publicațiile umoristice și satirice ale lui Hasdeu, Aghiută 

(1863—1864) şi Satirul (1866), Ghimpele (1866—1879), în 
paginile căruia Caragiale publică, între 1874—1876, cronicile 
literare, fanteziste și sentimentale, iar mai tîrziu publicați- 
ile umoristice ale lui Caragiale, Claponul (1877) si mai ales 
Moftul român (1893) lăsau urme adînci în dezvoltarea sti- 
lului publicistic pe care îl îmbogățesc cu elemente noi, fruc- 
tificate pînă astăzi în articolele polemice. 

Dintre gazetele apărute la Iaşi între 1860—1900, un 
material interesant pentru cercetarea evoluției stilului publi- 
cistic oferă Curierul de Iassi (1868), care a beneficiat de avan- 
tajul de a-l avea ca redactor, între 1876—1877, pe Eminescu. 
Într-o gazetă puţin cunoscută și răspîndită, poetul, cu serio- 
zitatea și neobișnuita sa capacitate de muncă, reușește să 
dea un prestigiu deosebit unei specii publicistice cum este 
cronica teatrală. Deși n-a apărut decît doi ani la Iași (1884 
— 1886), menționăm printre gazetele moldovenești și Lupta 
lui G. Panu, care aduce în limba presei din această perioadă 
o serie de particularități regionale. În general însă, pînă la 
apariția unor publicaţii de mare răsunet, legate de mișcarea 
muncitorească, cum ar fi Contemporanul, de exemplu, la 
lași se desfășoară o activitate publicistică-gazetărească mai 
puțin intensă, fără posiblitatea de a găsi un ecou mai larg 
în țară, şi deci fără putinţa de a influența prea mult dezvol- 
tarea stilului publicistic în general. Importantele reviste 
moldovenești din secolul al XIX-lea și de mai tîrziu vor in- 
fluența mai degrabă varianta eseistică a stilului publicistic. 
Contemporanul, în schimb, va exercita o influență covîr- 
șitoare, stilistică și lingvistică, nu numai ideologică, asupra 
întregii prese muncitorești și progresiste, indiferent dacă 
publicaţiile respective apăreau la București sau sau în altă 
parte. 

În Transilvania, alături de Gazeta de Transilvania, 
vechiul și popularul ziar întemeiat de Gh. Bariț, apare din 
1853, la Sibiu, Telegraful român, sub redacția lui Florian 
Aaron. Noul ziar nu poate concura popularitatea foii lui 
Bariț, care apărea, de la 1 decembrie 1849, sub titlul Gazeta 
Transilvaniei. În schimb, Tribuna, care apare tot la Sibiu, 
în 1884, sub direcţia lui Ion Slavici, cîștigă îndată o popula- 
ritate care începe să umbrească Gazeta Transilvaniei, depă- 
șită în această vreme, din multe puncte de vedere. Tribuna, 
prin încercarea de a se adresa unor pături noi de cititori, 

și în special țărănimii ardelene, accentuează, cu concursul 
preţios al lui Coșbuc, o interesantă orientare, vizibilă și 
mai înainte, în special în articolele lui Eminescu, către sur- 
sele graiului viu în stilul publicistic. 

Apariţia: presei legate de mișcarea muncitorească, în 
ultimele decenii ale secolului trecut, contribuie mult la îmbo- 
găţirea stilului publicistic cu numeroase elemente noi. Fira- 
vele începuturi din paginile gazetei Lucrătorul român (1872) 
sau Socialistul (1877) sînt depășite, în deceniul următor, 
de organele de presă editate de către socialiști, dintre care 
unele s-au bucurat de o popularitate largă și au reușit, dato- 
rită acestui fapt, să exercite o influență puternică asupra 
dezvoltării stilului publicistic. Între aceste publicaţii, rolul 
cel mai de seamă l-a jucat revista Contemporanul, care apare 
la Iași între anii 1881—1891; Dacia viitoare (1883), lunar 
editat în străinătate, la Paris și Bruxelles, Emanciparea, 
București, 1883, Revista socială, Iași, 1884, și Drepturile 
omului, București, 1885, contribuie la propagarea ideilor 
socialiste în ţara noastră și determină, în același timp, O 
orientare nouă în dezvoltarea lexicului și a frazeologiei poli- 
tice, elemente atît de importante în stilul publicistic. Un rol 
important, în această privință, a jucat Munca (1890—1894), 
organ săptămînal social democrat, care se transformă în 
cotidian sub titlul Lumea nouă, în 1894. Aceste două publi- 
caţii, în paginile cărora îi întîlnim, alături de muncitori ca 
Al. Ionescu, Ion Catina, I. C. Frimu și alţii, pe C. Dobro- 
geanu-Gherea, Ion Nădejde, Sofia Nădejde, Const. Mille, 
Panait Mușoiu, Raicu Ionescu Rion, Garabet Ibrăileanu 
(C. Vraja), Arghir Parua, dr. Stîncă ș.a. continuă, după 
cum vom vedea, tradiția de la Contemporanul și în direcția 
ortografiei, limbii și stilului, pînă la încercarea de a răspîndi, 
în limba literară, o serie de variante fonetice moldovenești. 


Limba și stilul presei în perioada 
1860—1900 


Fonetica. Faţă de situația din perioada de pînă 
la 1860, se observă în presa din ultimele patru decenii 
ale secolului trecut, în special către sfîrşitul secolului, un 
progres evident în răspîndirea unor norme unice, fonetice 

și gramaticale. Cu toate acestea, nu putem trece cu vederea 
faptul că, mai ales pînă pe la 1880, uneori însă și mai tîrziu, 
mai apar în limba presei atît unele fonetisme regionale, ală- 
turi de cele care se impuneau ca literare, cît și numeroase 
particularități „puriste“, mai ales în ortografie, fonetică 
și lexic. Elementele fonetice regionale, în descreștere simți- 
toare în această perioadă, nu au justificări artistice în stilul 
publicistic. Cel mult, ele sînt uneori rezultatul unui mod de 
exprimare familiar, căutat cu intenție de unii gazetari, în 
scopul de a-l apropia şi în acest fel pe cititor. De cele mai 
multe ori, ele se explică prin apartenența locală a autorului 
și prin nesiguranța uzului, supus încă unor oscilaţii regionale. 
Aceste elemente regionale, concurate puternic de variantele 
pe care le impune uzul literar, sint în descreștere și de aceea 
nu vor mai stîrni polemici pasionante în presă, așa cum s-a 
întîmplat în prima jumătate a secolului, cînd ele consti- 
tuiau una din cele mai importante piedici în realizarea 
unităţii limbii literare. În schimb, tendințele latiniste, ita- 
lieniste sau analogismul lui Aron Pumnul vor solicita, în 
această perioadă, verva lui Eminescu sau Caragiale. 


Fonetisme regionale muntenești. Cu 
toate că fonetismul muntenesc stă la baza limbii române 
literare, în presa din perioada de care ne ocupăm apar, cel 
puțin în primele două decenii (1860—1880), foarte stăruitor 
și o serie de particularităţi, specifice acestui grai, care n-au 
reușit să se impună ca literare. Limităm exemplificarea la 
cîteva cazuri care apar mai frecvent. 

Dacă prepoziţiile pe și de nu mai apar, în limba publica- 
țiilor bucureștene, cu e>ă, după uzul muntenesc, ca în perioada 
anterioară, în schimb elidarea vocalei e din prepozițiile men- 
ționate, înaintea unui cuvint care începe cu o vocală, este 
un fenomen frecvent și va dăinui, în descreștere ca răspîndire, 
pînă către sfîrșitul secolului: d-aceea (RI, 1861, nr. 10, p. 53); 


1 Folosim următoarele sigle pentru publicaţiile și volumele consultate: A. — Adevărul; 
B.S. — George Bariț, Scrieri social-politice, Editura politică, Bucureşti, 1962; C. — Contem, 
poranul; C.I. — Curierul de Iassi; C.O. — I. L, Caragiale, Opere, vol. 1 (1959), vol. II (1960), 
vol. III (1962), ediţie critică de Al, Rosetti, Şerban Cioculescu și Liviu Călin, Editura de stat 
pentru literatură și artă; C.O., V — I. L. Caragiale, Opere, vol. V, Articole politice şi cronic; 
dramatice, ediţie inarijită de Şerban Cioculescu, București, 1938; C.T, — Columna lui Traian; 


DV. — Dacia viitoare; E. — Epoca; E.O. — M. Eminescu, Opere, vol, 1, I, HI și IV, ediţie 

d-aci (R., 1879, p. 11); „d-a figura“ (R., 1879, p. 15); d-atunci 
(R., 1881, p. 34); d-o parte (R., 1895, p. 373); d-abia (C.T,, 
1870, nr. 1, p. 1); d-alta (C.T., 1870, nr. 1, p. 1); d-ântii (V.N., 
1884, nr. 2, p. 1); d-a cîştiga (V.N., 1885, nr. 176, p.l); 
d-aceasta (U., 1885, nr. 195, p. 1); „modul nostru d-a pro- 
ceda“ (U., 1885, nr. 196, p. 1); p-aci (U., 1897, nr. 63, p. 1); 
„d-a reproşa “ (E., 1887, nr. 406, p. 1). | 


Prepoziția prin apare sub forma regională pin (C.O., V, 
p.163) iar printre sub forma pintre (C.O., V, p. 163). Aceeași 
„Situaţie o întîlnim și în cazul lui din notat din (R., 1864, p. 
113). Aceste exemple sînt mai puţin numeroase față de cele 
înregistrate la primul punct. 

Fenomenul trecerii lui ¥ >e după ș și j, specific graiurilor 
din sudul țării, cunoaște o răspîndire foarte largă și, desigur, 
mulți vorbitori îl considerau ca normă literară, în acea vreme 
și chiar mult mai tîrziu: uşe (O.L., p. 11; U., 1899, nr. 255, 
p. 1); grije (C.O., V, p. 54; E.O., III, p. 186). - 


Prepoziția după apare, în exemple destul de numeroase, cu 
ă>e: dupe (R., 1861, p.361; R., 1864, p.29;R., 1885, p. 373; 
O.I., p. 13; A., 1891, nr.818,p.1; E., 1887, nr. 430, p. 1). 

H inițial lipseşte în exemple ca: otărită (O.I., p. 33), otă- 
rit (R., 1867, p. 257), otărăște (R., 1880, p. 453), otăritor (U., 
1887, nr. 187, p. 1). 

Disimilarea lui n, într-un cuvînt ca amenința, pe care îl 
întîlnim și sub forma amerința, particularitate indicată ca 
regională încă de Eliade, în prima jumătate a secolului, este 
pe punctul de a fi abandonată. Mai întîlnim totuși o variantă 
ca amerință (R., 1880, p. 637). 


Formele verbale iotacizate sînt foarte răspîndite și în 
a doua jumătate a secolului. Ele apar, într-un număr destul 
de mare, și în publicaţiile din Moldova și Transilvania. Un 
exemplu concludent, în acest sens, îl oferă scrierile politice 
ale lui Eminescu, care se deosebesc, din punctul acesta de 


îngrijită de Ion Creţu, Bucureşti, 1939; L. — Lupta; L.N. — Lumea noul; M, — Munca; 
O.I. — N. T. Orâșanu, Întemnițările mele politice, Bucureşti, 1861; R. — Românul; R.S. — 
Revista socialistă; T. — Timpul; Tr, — Tribuna; U. — Universul; V.N. — Voința naţională 

vedere, prea puţin de cele ale lui Caragiale: auză (C.0., V, 
p. 3); vază (C.0., V, p. 5); piarză (C.O., V, p. 11); să cază 
(E.0., II, p. 207); să scază (E.O., II, p. 219); să-și vinză (E.0O., 
II, p. 292); să scoată (E.O., II, p. 318); să minţă (E.O. IV, 
p. 376); vază (C., 1881, p. 801); crează (R.S., 1883, D775) ; 
să simtă (Tr., 1885, nr. 1, p. 2); să pătrunză (M., 1890, nr. 
2, p. 1); să scază (M., 1891, nr. 15, p. 1). 


Fonetisme regionale moldovenești. Pu- 
blicaţiile periodice din Moldova mai păstrează încă destule 
particularități regionale, de cele mai multe ori alături de 
formele care se impuseseră, în vremea aceasta, ca literare. 
Trebuie subliniat faptul că se întîlnesc astfel de particularități 
fonetice, bineînțeles într-un număr mult mai mic, și în 
publicaţiile de peste Milcov. În cazul cînd nu sînt o moștenire 
mai veche, aceste fonetisme își explică apariția, în gazetele 
din Muntenia, fie datorită prestigiului: de care se bucurau 
scriitorii moldoveni, dintre care unii, ca Eminescu, de 
exemplu, au desfășurat o intensă activitate publicistică la 
București, fie, în al doilea rînd, prin nesiguranța uzului, care 
nu fixase încă forma literară în cazurile de concurență mai 
puternică între anumite variante dialectale. Aceste variante 
coexistaseră mult timp și în textele vechi. Printre cele mai 
izbitoare particularități fonetice moldoveneşti, în limba presei 
din această perioadă, se impun atenției următoarele: 

Apariția vocalei a în locul lui ă protonic; pradat (C.L., 
1868, nr. 2, p. 1); înalțați (D.V., 1883, nr. 13, p. 204); neba- 
garea (L., 1885, nr. 69, p. 2); calca (L., 1885, nr. 69, p. 2); 
barbatul (L., 1885, nr. 70, p. 3). Fenomenul acesta, carac- 
teristic în special părţii de nord a Moldovei, nu cunoaște o 
răspindire prea largă, fiind puternic concurat de varianta 
literară. 

Prefacerea lui e în ă, a lui i în ô și ea în a după j,ș,s, 
2, î, consoane rostite dur în Moldova: asară (C.I., 1868, nr. 
2, p. 1); Sara (C.L., 1868, nr. 2, p. 1); sili (C., 1882, p. 403); 
înțălegere (L., 1885, nr. 69, p. 1); înșălare (L., 1885, nr. 69, 
p. 1); se bazază (L., 1885, nr. 70, p.3); samă (E.O., IL, p. 
155); stingere (E.O., II, p. 294); greșălile (A., 1890, nr. 618, 
p. 1); înşală (A., 1891, nr. 780, p. 1); să pentru se (M., 1890, 
nr. 1, p. 1); sama (M., 1890, nr. 1, p. 1); greșală (M., 1890, 
nr. 2, p. 3); îngrozăște (M., 1890, nr. 6, p. 1); răzămăm (Tr., 

1885, nr. 1, p. 2); silă (Tr. 1885, nr. 3, p. 10). Acestea sînt 
cele mai frecvente cazuri. Notăm tot aici, însă, și faptul că 
e>ă, în exemple mai puţine, după p sau m: fărechi (M., 1893, 
nr. 24, p. 1); păreche (Tr., 1885, nr. 65, p. 259); spăriati (M., 
1890, nr. 12, p. 4); zmăul (C., 1884, p. 461). De asemenea, 
e>ă după r, în special în poziție finală: cătră (C.T., 1870, 
dr. |, pe. 17 E.O., LII, p 143; C. 981, pa 14M- 1899 nr 1, 
p. 1), dar și în interiorul unui cuvînt ca răpede (M., 1890, 
DP p 1o Us 1997, nr. 9T p:13. 

Varianta veche și dialectală pănă se mai menține în 
publicațiile din Moldova şi din Transilvania cu destulă con- 
secvenţă (C., 1881, p. 1; M., 1890, nr. 2, p. 1). 

Apariţia diftongului fe în locul lui î în mierare (C., 1882, 
p. 661); ne mierăm (C., 1881, p. 1). 

Lipsa lui ï epentetic în cuvintele: cîne (M., 1891, nr. 14, 
p. 3); mâne (C.I., 1868, nr.2, p. 1); mini (Tr., 1885, nr. 36, 
p. 142); pine (E., 1885, nr. 1, p. 1) 

Varianta dialectală mulfămi cunoaşte încă o răspîndire 
destul de largă: multămire (C., 1881, p. 278; L.N., 1894, 
nr. 4, p. 1); multămi (E.O., II, p. 211); mulfămită (M., 1890, 
nr. 2, p. 2); nemultămită (U., 1897, nr. 63, p. 1). 

Păstrarea lui î inițial în cuvintele: îmblă (E.O., II, p. 
194, R.S., II, nr. 3, p. 105); împle (E.O., II, p. 207); îm/lă 
(M., 1890, nr. 1, p. 1). 

Cuvintele terminate în =tor, cîteodată numai în 7, apar, 
întocmai ca în limba veche și ca în graiurile din nordul țării, 
cu 7 muiat și rotunjit, în special în gazetele din Moldova; . 
autoriu. (R.S., 1886, nr. 8—11, p. 440); producătoriu (R.S., 
1886, nr. 8—11, p. 415); proletariu (R.S., 1886, nr. 8—11, 
p. 407); ajutoriul (M., 1890, nr. 2, p. 1); tipariul (M., 1820, 
nr. 1, p. 1). Pot fi citate și cîteva cazuri similare: altfeliu (C., 
1881, p. 1); Jeliul (L.N., 1892, nr. 4, p. 1); zidiu (R.S., 186, 
nr. 8—11, p. 428). 

Apariţia lui gs în locul lui j; gioc (C.T., 1870, nr. 1, 
p. 1); agiunul (C.T., 1870, nr. 1, p. 1). 

Apariţia sporadică a fonetismului ghibăcie pentru dibăcie ; 
neghibăcia (L., 1885, nr. 69, p. 2); ghibăcie (M., 1890, nr. 6, 
p. 1). 


Fonetisme regionale ardelenești. După 
cum s-a putut observa, multe din exemplele citate mai sus 

ca.regionalisme fonetice moldovenești sînt impropriu numite 
astfel, pentru că ele, de fapt, pot fi întîlnite pe o arie mult 
mai largă, care cuprinde o bună parte din Transilvania. Multe 
din exemplele citate mai sus sînt culese, de altfel, din presa 
transilvăneană sau din gazetele bucureștene influențate de 
„direcția“ Contemporanului. Vom cita, de aceea, în această 
a treia categorie de particularități fonetice regionale, doar 
cîteva exemple care pot fi circumscrise mai exact în arii dia- 
lectale specifice unor regiuni de peste munți, fără ca, bineîn- 
teles, să lipsească și cazurile cînd astfel de exemple apar și 
în alte părți ale ţării: viu: „dorința viu“ (Tr., 1891, nr. 
1, p. 1); durmi (Tr., 1891, nr. 1, p. 1); lăpădare (Tr., 1894, 
nr. 124, p. 493); remine (Tr., 1885, nr. 1, p. 1)?; arete (Tr., 
1885, nr. 1, p. 2); ocăriam (Tr., 1885, nr. 1, p. 1); ostănele 
(Tr., 1885, nr. 3, p. 10); întogmi (Tr., 1885, nr. 4, p. 14); 
tigmite (Tr., 1885, nr. 32, p. 125) etc. 

Orientarea timpurie, datorită lui George Bariț, în primul 
rînd, către normele fonetice din publicațiile de dincoace de 
munți, faptul că Ion Slavici activase în publicistică, la Bucure- 
ști, mai mulți ani, înainte de întoarcerea lui în Transilvania, 
campania împotriva regionalismelor pe care o conduce, mai 
tîrziu, Coșbuc, lucrînd cu materialele primite de la corespon- 
denţi, explică, în bună măsură, absența unor elemente fone- 
tice strict locale, în special în paginile Tribunei de la Sibiu. 
În schimb, cele mai multe din fonetismele citate, în mod obiș- 
nuit, ca „moldovenești“, pot fi întilnite, după cum am văzut, 
și în publicaţiile din Transilvania. 

Merită să fie reținut și faptul că astfel de particularități 
fonetice, moldovenești și ardelenești în primul rind, apar 
și în cazul unor neologisme: bazază, autoriu etc., citate deja, 
corăspunzătoare (Tr., 1891, nr., 1, p. 1) etc. Acest fapt contri- 
buie la îngroșarea aspectului regional, chiar dacă exemplele 
sînt sporadice. I. L. Caragiale, cu simțul său deosebit pentru 
aspectele limbii generatoare de efecte comice, desigur șarjind, 
foloseşte astfel de fonetisme regionale și în articolele politice, 
ca în acest exemplu: „Ce ochi, mă! fenătrabili are dl Șturdza“ 


7 
(C.O., V, p. 66). 
1 Poate fi vorba, în astfel de cazuri, și de o influență a ortografici etimologice. 

Menționăm, cu prilejul acesta, faptul că, în unele cazuri, 
fonetismul popular și regional este folosit în stilul publicistic 
într-un mod care îl apropie de stilul beletristic. 


Fonetisme arhaice. Mult mai slab reprezen- 
tate, în raport cu numărul fonetismelor regionale şi populare, 
particularitățile fonetice arhaice se reduc doar la cîteva mai 
importante în limba presei din această perioadă: zeara (R., 
1861, p. 129; Tr., 1885, nr. 1, p. 2); să se rădice (R., 1880, 
P. 453); răsipit (R., 1880, p. 593); răsipește (R. S., 1886, 
nr. 8—11, p. 368); nemică (C., 1881, p. 1); Beserică (L.N,, 
1894, nr. 15, p. 1); înemă (L.N., 1894, nr. 38, p. 1); împre- 
giurul (Tr., 1885, nr. 1, p. 1); împregiurările (U., 1885, nr 
195, p. 1); în giurul (V.N., 1885, nr. 139, p. 1; Tr., 1885, nr. 
9, p. 33); pre (C.T., 1870, nr.1, p. 1; E.0., II, p. 55; Tr., 1885, 
nr. 2, p. 5); preste (E.O., II, p. 211, E.O., IV, p. 433; Tr., 
1885, nr. 1, p. 1); rumpîndu-le (E.O., II, p. 380) ; să se rumpă 
(C., 1884, nr. 3, p. 125). Apariţia acestor fonetisme este spo- 
radică în această perioadă. În unele cazuri, fonetismul arhaic 
alternează, în același loc, cu fonetismul literar, ca în acest 
exemplu: „pre limba lor maternă și pe cea română“ (Tr., 
1885, nr. 2, p. 5). Folosirea unor astfel de particularități 
arhaice în articolele politice ale lui Eminescu se face cu evi- 
dente intenţii artistice, Și pe această cale se pot stabili, 
așadar, o serie de corespondențe între stilul publicistic și 
stilul beletristic. 


Reminiscențe puriste în ortografie 
și fonetică. Fonetismul neologismelor. 
În privinţa ortografiei, pot fi observate două tendințe mai 
importante în presa vremii. Prima tendință este reprezentată 
de Timpul, în paginile căruia se aplicau normele ortografice 
mai judicioase, elaborate de Titu Maiorescu, potrivnic atit 
exagerărilor etimologiste ale lui Laurian și Cipariu, cît și 
fonetismului, la fel de exagerat, practicat de Aron Pumnul. 
(Vezi studiul Despre scrierea limbii române, 1366, în Critice» 
II, 1866—1907.) A doua tendință importantă în ortografia 
presei din această perioadă este reprezentată, în primul 
rind, de Românul lui C. A. Rosetti, tributar exagerărilor eti- 
mologice, chiar și după 1880, cînd acestea încep să fie combă- 

tute tot mai mult și în Academie. (Vezi Raport asupra unui 
nou proiect de ortografie, elaborat de o comisie compusă din 
Alecsandri, Bariț, Hasdeu, Quintescu și Maiorescu, citit de 
acesta din urmă în sesiunea generală a Academiei Române 
din 1880.) Este interesant că renunţarea la ultimele conse- 
cințe etimologice mai importante în ortografie — scrierea 
lui sc (sciu) și d (diar) etc. — va fi sancționată de către 
Academie abia la începutul secolului următor, în 1904, sub: 
presiunea unei situații de fapt, la crearea căreia a contribuit 
în mare măsură și presa. Rolul presei, mai puţin al ziarelor 
care continuau și în problemele limbii tradiția Românului, 
la unificarea normelor ortografice, pe la sfîrșitul secolului al 
XIX-lea și începutul secolului al XX-lea, este arătat foarte 
limpede de Titu Maiorescu în raportul asupra modificării 
ortografiei, citit în sesiunea generală a Academiei Române 
din 1904: „Majoritatea ziarelor și a revistelor române de 
astăzi sunt scrise curat foneticește fără nici un etimologism: 
(vezi Revizuirea ortografiei, în Critice, II, 1866—1907, ed. 
a II-a, 1915, p. 152). Nu intrau în această observaţie a lui 
Maiorescu doar unele publicații ca Voința natională sau 
altele, în paginile cărora ortografia etimologică de la Româ- 
nul este păstrată, măcar parţial, pînă tîrziu, diar, uă „o“, 
ardóre etc. În opoziţie cu această tendință, presa socialistă. 
a sprijinit cu consecvență, începînd cu Contemporanul, 
principiul fonetic în ortografie, recomandînd, printre altele, 
chiar și notarea lui i consonant, în exemple ca: ie pentru e 
(este) tera, iau etc £2. 

În primele două decenii după 1860, pot fi observate 
foarte bine și o serie de particularități fonetice, mai ales în 
adaptarea neologismelor, care se explică, pe de o parte, ca 
un rezultat al tendințelor latiniste, iar pe de altă parte ca un 
rezultat al tendințelor italienizante. Influența italiană este 
evidentă mai cu seamă în gazetele care se considerau, în frunte 
cu Românul lui C. A. Rosetti, reprezentantele directe ale 
tradițiilor de la 1848. Este vorba, de fapt, de o răspîndire 
destul de largă în anumite redacții, în deceniile șapte și opt, 
a ideilor italieniste preconizate mai înainte de Ion Eliade 
Rădulescu. Pentru a evidenția deplin cauzele care contribuie 


1 Vezi, În această privință, V. Arvinte, Preocupări lingvistice la „Contemporanul“ (1SS51— 
1391), în Studii și cercetări științifice, Filologie, Iași, An. XI, fasc. 1, 1961, p. 20 și 21. 

ca în aceste decenii să apară suficiente inconsecvenţe fone- 
tice, alături de cele ortografice, menționate mai înainte, 
trebuie să remarcăm și anumite tendințe cosmopolite, care 
își găsesc un loc destul de larg în limba presei din această 
vreme. Sînt numeroase, în special, împrumuturile franceze 
insuficient adaptate la sistemul nostru fonetic. Împotriva 
orientării nesănătoase a unor gazete prea deschise tendințelor 
puriste și cosmopolite, a protestat cu violență Eminescu: 
„Presa noastră, scrisă mare parte într-o limbă cosmopolită, 
lesne de învățat de către orice străin în cîteva zile, e o presă 
națională. Cu toate acestea, lucrarea ei zilnică asupra înțe- 
legerii poporului șterge pînă și rămășițele de originalitate ale 
graiului nostru străvechi.“ (E.0., 1, p. 517.) Eminescu 
a denunțat necruţător, ori de cîte ori i s-a ivit prilejul, „păsă- 
reasca“ în care erau scrise unele din gazetele vremii: „gaze- 
tele și cărturarii scriau o păsărească neînțeleasă de popor, 
subțire și muieratică“ (E.O., I, p. 518). În această acțiune de 
combatere a abuzurilor în limba presei îl găsim alături de 
Eminescu și pe Caragiale, urmaţi de toți marii scriitori ai 
epocii. 

Concesii puriste, latiniste și italieniste, în adoptarea 
fonetică a neologismelor, vom întîlni, în număr mai mare, 
în paginile Românului sau ale gazetelor influențate de acesta. 
Cităm mai întîi cîteva variante fonetice în manieră italieni- 
zantă ; speditiune (R., 1861, p. 1); anesare (R., 1861, p. 1); 
esecutive (R., 1861, p. 97); estreme (R., 1862, p. 30); esemplu 
(R., 1873, p. 631); complesse (R., 1875, p. 745); esistente 
(R., 1880, p. 454); esterioare (R., 1880, p. 593); eserciţiile 
(R., 1880, p. 803); esperientă (V.N., 1884, nr. 2, p. 1); asicura 
(R., 1873, p. 15); sicur (R., 1873, p. 263; C.T., 1870, nr. 
5, p. 1); sicuri (V.N., 1890, nr. 1696, p.1); sicuritate (RE 
1880, p. 507); dechiară (R., 1861, p. 105); dechiarase (C.T., 
1870, nr. 5, p. 1); punt (R., 1880, p. 453) etc. Cităm alături 
citeva fonetisme în care sînt evidente efectele purismului 
latinist: maioritatea (R., 1864, p. 125; C.T., 1870, nr. 5, p. 1; 
Tr., 1885, nr. 1, p. 2; U., 1899, nr. 39, p. 1); maiore (R., 1873, 
p. 264); iustitia (R., 1881, p. 177); „cronica judiciară“ (R., 
1885, p. 249) etc. i 

Interesante sînt, de asemenea, și unele particularități 
fonetice care îl amintesc pe Aron Pumnul, cu încercarea lui 
de a supune neologismele unui proces complicat de adaptare 

fonetică, întocmai ca în cazul cuvintelor moștenite din latină, 
care au suferit în mod firesc transformările respective: reco- 
mând (I.O., p. 3); evenimântul (C.T., 1870, nr. 32, p. 1); 
eleptivă „electivă“ (R., 1861, p. 513; R., 1864, p. 62) ; proiept 
(R., 1864, p. 57); aptuale (R., 1867, p. 987); direplor; reda- 
ptor; cualijicăciune (Tr., 1894, nr. 98, p. 691) etc. Mai impor- 
tante, prin numărul lor ridicat, sînt împrumuturile latine, 
franceze sau italiene în care e acc. +n, urmat de e în silaba 
următoare >: presinte (C.I., 1870, nr. 9, p. 3; C.T., 1870, 
nr. 1, p. 1; R., 1881, p. 185); violinte (R., 1873, p. 1); absinte 
(R., 1873, p. 301); escelinte (R., 1875, p. 353); elocinte (R., 
1881, p. 353); urginte (R., 1881, p. 599); descendinte (R., 
1881, p. 379); consecinte (R., 1885, p. 373) etc., etc. 

Eminescu, în articolele publicate în presa vremii, și 
Caragiale în opera sa literară, dar și în articolele pe care le 
scrie, au satirizat adeseori astfel de abuzuri care făceau limba 
de neînțeles pentru cei mai mulți vorbitori. Referindu-se la 
gazetarii care sprijineau astfel de tendințe, Eminescu îi nume- 
ște , în bătaie de joc, cu propriile lor ticuri lingvistice: „redac- 
torii lui ciniorinte », « permaninte», ciustiție» și ai altor 
cabazuri (scamatorii) lingvistice“ (E.0., IV, p. 272). Sub 
acțiunea unor astfel de atacuri și datorită influenței modelelor 
de limbă oferite de toți marii scriitori din a doua jumătate 
a secolului al XIX-lea, declinul acestor curiozități lingvistice, 
care nu angajau, după cum vom vedea, numai fonetica, este 
evident în majoritatea publicaţiilor de la sfîrșitul secolului 
trecut. 

În perioada dintre 1860—1900, observăm, așadar, în 
limba presei, comparativ cu perioada 1829—1860, mai întîi 
o accentuare a tendinței de limitare a fonetismelor regionale. 
Marele prestigiu de care s-a bucurat Contemporanul în presa 
socialistă face ca aceasta să fie receptivă la unele penetrații 
moldovenești în fonetică. În presa din Transilvania apar, 
de asemenea, unele fonetisme regionale. În general, însă, 
fonetismul muntean se generalizează repede în această peri- 
oadă, chiar cu unele excese la începutul ei. Dacă, din acest 
punct de vedere, s-au făcut progrese mari, în schimb, în 
special pînă pe la 1880, tendinţele puriste găsesc un teren pro- 
pice în limba unor publicaţii. Receptivă la înnoiri, presa a 
fost destul de expusă și tendinţelor reformatoare preconizate 
de puriști. Combătute de marii scriitori ai epocii, acestea 

sînt definitiv înfrînte și publicațiile care le mai promovează, 
pe o scară mai largă după 1880, apar întîrziate ca limbă, 
cum este cazul cu Românul. 


Morfologia. Cele mai multe oscilaţii morfologice 
sînt determinate tot de procesul, atît de dificil, de adaptare 
a neologismelor la sistemul limbii noastre. Acest proces este 
complicat, în perioada 1860—1880, și de tendințele puriste, - 
după cum am avut, de altfel, prilejul să constatăm și în capito- 
lul anterior. Adaptarea fonetică determină, în ultimă analiză, 
numeroase particularități morfologice în limba presei, ca și în 
limba literară în general în această perioadă. Cît priveşte ele- 
mentele vechi și populare, acestea sînt în descreștere vădită în 
morfologie, mai evident chiar decît în alte sectoare ale limbii. 

Semnalăm, mai întîi, cîteva cazuri de arhaisme mor- 
fologice mai frecvente în această perioadă. După cum vom 
vedea, unele din acestea se întîlnesc pînă astăzi în graiuri: 

l. folosirea singularului în locul pluralului pentru numele de 
popoare: „puteri mult mai mari decit era turcul“ (E.0.,1V,p.79). 

postpunerea articolului după numele proprii: „Mă 
trase la spatele Krepulescului“ (O.1., p. 19). 

3. întrebuințarea formei unice au și pentru singular și 
pentru pluralla persoanaa III-a : „Liniştea au fost restabilită“ 
(C.I., 1868, nr.2, p. 1); „s-auridicat Tudor“ (E.0O.,1V, p.429). 

4. forme de plural în -e: inime (E.0., IV, p. 342); mine 
AR.,_1862, p. 345); rane (R., 1874, p. 1). 

5. oscilaţii în folosirea unor forme de genitiv-dativ la 
substantive ca: inimei (E.0., IV, p. 342; A., 1888, nr. 22, 
PL); limbei (E.0., IV, p. 376; Tr., 1895, nr. 1, p. 1); lumei 

(C., 1882,p. 569); căei (M., 1890, nr. 1, p. 1); muncei (M,, 
1890, nr. 1,p.1). i 

„6. folosirea sporadică a adjectivului și pronumelui neho- 
tărit veriun, veriuă: „veriun amănunt“ (R.; 1881, p. 294); 
„Verută împrejurare“ (R., 1881, p. 294). 

„7. apariţia, din cînd în cînd, a formei articulate carele: 
„in Carele ei ţineau cu sfințenie“ (E.0., IV, p. 66). 

8. folosirea unor forme de viitor ca va să moară (O. 

Y, D.elâây 

_ 9. apariția, tot mai rară, a formelor verbale în -isi, com- 
bătute încă de Ion Eliade Rădulescu: luminarisire (C.I., 1870, 
nr. 2, p. 2); se prundăriseşte (C.I., 1780, nr. 2, p. 1). 

Alături de elementele arhaice se așează cîteva particu- 
larități morfologice populare și regionale. Multe din acestea, 
cum ar fi formele verbale perifrastice, aveau o mare răspîn- 
dire în textele vechi și apariţia lor în limba presei, către 
sfirșitul secolului trecut, trebuia pusă în legătură și cu acest 
fapt: am fost publicat (C.I., 1870, nr. 3, p. 1); i-a fost acordat 
(R., 1881, p. 34); ai fost trecut (E.O., II, p. 211); și-a Jost 
întemeiat (C.O., V, p. 20); pluralul trebile (Tr., 1885, nr. 1, 
p. 1); forma unică a pentru articolul posesiv: „cașcavalul 
de Parma a bugetului“ (E.O., IV, p. 56); prezența pronu- 
melor și adjectivelor demonstrative ăsta, [h]ăla, în publi- 
cațiile din București, mai ales: „ăst moment“ (R., 1881, 
nr. jubiliar din 30 sept.); „toate halea“ (O.I. p. 30); lucr& 
„creează“ (B.S., p. 178 etc.). 

„Procesul dificil de adaptare a neologismelor la sistemul 
limbii noastre favorizează numeroase oscilații și îmbogă- 
țește cu numeroase forme limba presei în această perioadă. 
Între acestea, un loc foarte important îl ocupă oscilaţiile 
în fixarea formelor de singular și plural la unele substantive: 
titula (O.L., p. 3); indignatia (O.I >- p.9); sistema (R., 1880, 
p. 661); controlă (Tr., 1884, nr. 178, p. 709); sofisma (E.0., 
II, p. 342); period (Tr., 1885, nr. 1, p.1); domen (C., 1882, 
p. 616); favor (E.O., I, p. 530); metod (E.O., II, p. 376); 
Problem (E.O., III, 376); reptil (E.I., IV, p. 549). Surprin- 
zător este, mai ales, numărul mare de neologisme care au 
primit, la început, -uri la plural: clișeuri (E.O., I, p. 515); 
destinuri (E.O., IV, p. 13); serviciuri (C.O., V, p. 4); ge- 
niuri (C.O., V, p..299); modeluri (A., 1888, nr. 22, p. 1); 
incendiuri (U, 1889, nr. 75, p. 1); tramvaiuri (U., 1897, 
nr. 63, p. 1) etc. și, de asemenea, oscilațiile între -e și -t 
la plural: mer/ele (O-1., p. 3); articoli (R., 1861, p. 1); strade 
(R., 1864, p. 387); frăuzi — pluralul lui fraudă (R., 1871, 
p. 245); atomele (C., 1882, p. 305); eufemismi (E.0O., IV, 
p. 428); comentarie (C.O., V, p. 37) etc. În morfologia ver- 
bului, cele mai numeroase exemple le oferă oscilaţiile în 
intrebuințarea formelor cu și fără -cz și -esc, în cazul unor 
imprumuturi mai vechi sau recente: să mă serv (O.1., p. 11); 
se servă (R., 1862, p. 345); să se indigne (R., 1875, p. 755); 
Proced (E.0., II, p. 387) ; să proteagă (E.O., p. 227); 
să-și restaure  (R.I., p. 327); constatează (C.L., 1868, 
nra 2, p. 1); asigurează (E.0., II, p. 211); reparează 

(E.0., II, p. 269); se achitează (E.0., IV, p. 413); posedează 
(C.0., V, p. 28); agitează (Tr., 1885, nr. 252, p. 845); se 
manifeslează (M., 1894, nr. 28, p. 1). 

Dacă exemplele citate pînă acum reflectă dificultăți 
fireşti, unele întîlnite și în secolele anterioare, în adaptarea 
neologismelor, pot fi citate și numeroase cazuri de oscilații 
morfologice care rezultă din aplicarea unor, principii puriste 
în procesul de adaptare. În această categorie intră foarte 
numeroase exemple de substantive și adjective care primesc 
un -e la sfîrșit, întocmai ca în italiană: antore (R., 1864, 
pP. 37); directore (R., 1864, p. 5); amore. (R., 1864, p. 69); 
profesore (R., 1873, p. 92; 1875, p. 362); imperatore (R., 
1873, p. 93); regime (T., 1898, nr. 157, p. 1); centrale (R, 
1861, p. 87); naționale (R., 1861, p. 89); rurale (R., 1864, 
p. 47); naturale (R., 1873, p. 91); neresponsabile (R., 1881, 
p. 1167); infailibile (R., 1882, p. 13) etc. Toate cuvintele 
citate sînt împrumuturi mai vechi, latine sau franceze, în 
limba română și capătă, în vremea aceasta, numai finala 
-e ca în italiană. Această italienizare este însă relativă, 
după cum se vede clar dintr-un exemplu ca director, care 
primește o încadrare morfologică italienizantă (directore, 
it. direttore), dar păstrează grupul ct ca în franceză (directeur). 

Sporesc considerabil, în această perioadă, sub impulsul 
influenței latine și franceze, derivatele în -june. Observăm, 
din nou, că astfel de exemple sînt mai numeroase în gazetele 
mai deschise influențelor puriste și cosmopolite: opiniune 
(R., 1864, nr. 48, p. 37); relațiuni (R., 1880, p. 637); apli- 
cațiune (R., 1880, p. 637); condițiuni (R., 1880, p. 637); 
situațiunea (R., 1880, p. 637) ; generațiunile (R., 1880, p. 661); 
„opozițiune (R., 1880, p. 761); acuisițiunea (Tr., 1891, nr. 1, 
pP. 1); enunmțiațiune (T., 1894, nr. 101, p. 402) etc. 

Alături de aceste exemple apar formele în -ie, în cazuri 
care au primit totuși sufixul -iune în limba literară modernă: 
acții (E.O., II, p. 156); musia (C.O., V, p. 15); nație (E.O., 
II, p. 440); reacție (E.O., p. 440) pentru reacțiune etc. 

Notăm, alături de răspîndirea sufixului -iune, și frecvența 
mai ridicată a sufixului adverbial din italiană -mente: abso- 
lutamente (R., 1867, p. 1001; C. T., 1870, nr.6, p. 1); fa- 
talmente (R., 1880, p. 147); eventualmente (T., 1894, p. 691); 
propriamente (E.O., II, p. 195) etc. Ultimul exemplu este 
reprodus ironic de Eminescu după Românul. Adverbe ca 

diametralmente, notat în presa vremii și cu varianta dia- 
melraiminte (R., 1868, p. 1019); eminamente (E.O., IV =p. 
397) ş.a., înregistrate în dicționarele noastre ca împrumuturi 
franceze, s-au fixat mai ușor cu forma -mente și sub influența 
sufixului italian, foarte mult cultivat în presa vremii (Vezi 
şi exemple ca sinceramente (R., 1876, p. 789); francamente 
(V.N., 1890, nr. 1599, p. 1) etc. 

Alunecările puriste sau cosmopolite, în adaptarea fo- 
netică şi morfologică a neologismelor, s-au lovit de rezistența 
foarte hotărîtă a marilor scriitori din a doua jumătate a 
secolului al XIX-lea, în frunte cu Eminescu și Caragiale. 
În articolul Bătrinii şi tinerii, publicat în Timpul din 14 
decembrie 1877, Eminescu înfățișează astfel nedumerirea 
provocată celor mai mulți dintre cititori de invazia unor 
elemente ca cele citate, în limbă: „Neam de neamul lor 
trăit la țară, nepricepînd altă limbă decât cea românească, 
închinîndu-se în această limbă, vorbind cum se vorbește 
cu temei și sănătos, ei, auzind fiunile și ționile, imperatorele 
și redaptorele, admisibilele și propriamentele, au gindit în 
gindul lor: «De frate, noi om fi fost proşti“ (E.0., II, p. 185). 
Ascuțişul criticii poetului se îndreaptă, în numeroase arti- 
cole, publicate mai ales în Timpul, în toate direcțiile de unde 
se putea ivi primejdia unor abuzuri, condamnînd, cu aceeași 
hotărîre, invazia unor neologisme de prisos, vizibilă în limba 
presei din acea vreme, cît și orientările greșite, latiniste, 
italieniste, franțuzite sau fonetismul exagerat al lui Aron 
Pumnul. | l 

Cit privește atitudinea lui Caragiale față de direcțiile 
puriste, este suficient să pomenim şarja îndreptată împo- 
triva lor în comedia O noapte furtunoasă, în care sînt indicaţi, 
printre propagatorii acestora, gazetari ca Rică Venturiano. 

n articolele în care faimosul personaj al lui Caragiale, „stu- 
dinte în drept și publicist“, își dezvoltă, în Vocea Patriotului 
naționale, argumentele pentru a chiarifica problema sufra- 
giului universale, pot fi recunoscute cu ușurință unele tră- 
sături de limbă cultivate pînă tîrziu în redacția Românului, 
începînd cu folosirea calendarului popular și sfîrșind cu 
neologismele adaptate după modelele citate mai înainte, 
latino-italiene și chiar franceze: „București 15/27 Răpciune. 
Amicul și colaboratoarele noastre R. Vent..., un june scriitor 
democrat, a cărui asimuitate o cunoaște de mult publicul 

cititor, ne trimite următoarea pre/afiune a unui nou op al 
său. I dăm astăzi locul de onoare, recomandind cu căldură 
poporului suveran scrierea amicului nostru. Republica și 
Reacțiunea sau Vemitorele și Trecutul — Prefaţiune. «De- 
mocrațiunea romană, sau mai bine zis ținta Democraţiunii 
romane este de a persuada pe cetățeni, că nimeni nu trebuie 
a mânca de la datoriile ce ne impun solemnaminte pactul 
nostru fundamentale, sfînta Constituțiune...»” (C.O., I, p. 26.) 
Caragiale parodiază, cu aceleași mijloace, Hmi unor gazete 
din acea vreme, și în articolele sale politice: „Eu caut emo- 
piune, excilatuune, stațiune“ (C.O., V, p. 78); „De multă 
vreme dorm acum liniștit, fără visuri rele, fără teamă de 
primejdie pentru Națiune, Constituţiune. și alte înstituțiuni“ 
(C.O., V, p. 163). 


Sintaxa. Paralel cu progresul general pe care îl 
înregistrează, în ultimele decenii ale secolului trecut, sintaxa 
limbii literare, continuîndu-se un proces început în prima 
jumătate a secolului, se limpezeşte şi se modernizează, din 
punct de vedere sintactic, și stilul publicistic. Pot fi observate, 
în funcție de conținutul ştirilor și articolelor publicate în 
paginile gazetelor, o serie de diferențieri, uneori destul de. 
importante, în construcția frazelor. Aceste deosebiri devin 
mai evidente cînd privim comparativ construcția frazelor 
în știrile obișnuite și în articolele politice, de obicei cu un 
caracter polemic violent în această vreme. Ambele categorii 
îi solicită altfel, în grade diferite, pe autori — și acest fapt 
lasă urme vizibile în construcția frazei. 

În informaţiile de orice natură, politice, economice, 
administrative, ferite mai mult decît alte specii gazetărești 
de tentaţiile retorismului, întîlnim, de obicei, fraze simple, 
scrise sobru, într-un stil neutru, cu un apel mai susținut, la 
o serie de îmbinări frazeologice specifice, fixate, în majo- 
ritatea cazurilor, în prima perioadă. Pentru ilustrare, des- 
prindem. un exemplu concludent dintr-un articol al lui Ca- 
ragiale, în care apare clară și poziția sa de simpatie față de 
socialiști: „Evenimentul politic cel mai important în cursul 
acestor săptămini, și poate cel mai important al anului 
întreg, este fără. îndoială marele Congres socialist ce s-a 
deschis alaltăieri la București, și care se va închide sîmbătă 

seara printr-o agape, un mare banchet frățesc“ (C.O., V, 
p. 416). 

Fără a fi scutite de anumite efecte senzaţionale, unele 
știri sînt redactate precipitat, în fraze eliptice, cu voite 
trunchieri telegrafice, mimînd emoția intensă, ca în acest 
exemplu: „Aflăm că s-ar fi ivit oarecari dezordine între 
locuitorii de la Jilava, proprietatea d-lui Băleanu. Ni se 
spune: că guvernul a trămis de-odată armată, procurori, 
judecători etc. Arestări cu grămada. Rebeliune!... Conspi- 
rațiune!... Comploturi!“ (R., 1870, p. 741.) 

În numeroase exemple observăm că se recurge, în astfel 
de informaţii, cîteodată chiar și în unele articole, la o înşi- 
rare de propoziții, fiecare formînd, de obicei, un alineat, 
construite după o schemă foarte simplă, care reduce la 
minimum determinările și impune o topică fără nici un fel 
de complicații. Concentrate la maximum, aceste propoziţii 
lasă impresia unor titluri, mai mult sau mai puțin senza- 
tionale, decupate și puse cap la cap. Un material foarte 
bogat în această privință oferă știrile și unele articole refe- 
ritoare la parodia electorală din trecut: 

„În țară agitația electorală a trecut în faza acută. 

Guvernul nu dă înapoi înaintea niciunui mijloc pentru 
a-și asigura izbînda. 

Decretele de schimbări în toate ramurile de activitate 
a statului curg ca ploaia.“ (A., 1892, nr. 1059, p. 1.) 

„Șandramaua se clatină, — regimul e pe ducă. 

Legea maximului a pus în picioare Capitala și toată 
țara.“ (A., 1893, nr. 1457, p. 1.) 

„lată tristele și rușinoasele rezultate ale unui guvern 
conservator, căruia Carol I a încredințat destinele României 
în martie 18881! 

În afară: — Cinci ani de umilire! 

Înăuntru: — Cinci ani de hoţii și de crime!!“ (A., 1893, 
nr. 1603, p. 1.) 

„Suntem în plină teroare! 

Sîngele a curs la Botoșani! 

S-a văzut eri istorisirea faptelor de intimidare, de perse- 
cuțiune și brutalitate, pe care le-au suferit iubiții și bravii 
noștri cetățeni din Botoșani.“ (E., 1886, nr. 256, p. 1.) 

Articolele politice sînt scrise, de regulă generală, cu fo- 
losirea la maximum a construcțiilor retorice: perioade dez- 

voltate, repetiții de tot felul, enumerări bogate, construcții 
antitetice, adresarea directă în propoziții interogative și 
exclamative, imprecaţia retorică etc. În direcția aceasta se 
continuă, după 1860, tradiții mai vechi, cu punctul de ple- 
care în gazetele de la 1848. Mulţi din publiciștii și scriitorii 
din această vreme pot fi citați, cu exemple foarte bogate 
de fraze retorice, începînd cu C. Bolliac, N. T. Orășanu, 
C. A. Rosetti, B. Petriceicu Hasdeu, Eminescu și Delavrancea. 
Stilul publicistic se colorează, în pasajele retorice, cu nume- 
roase elemente individuale care-l apropie de stilul beletristic. 

N. T. Orășanu dezvăluie, în Fntennitárile mele politice, 
1861, corupția din societatea vremii, folosind, printre alte 
mijloace, și o serie de întrebări și repetiții retorice ca acestea: 
„Pînă cînd, oare, tot cel mai tare să aibă dreptul? Pînă 
cînd cetățeanul să fie jucăria intrigilor guvernamentale, și 
să plătească cu starea, cu viața și cu onoarea sa, capriciile 
tuturor politicilor seci ce abundă în societatea noastră?“ 
(O.I., p. 31.) C. A. Rosetti deschide, în 1861, în coloanele 
Românului, un atac împotriva boierilor retrograzi, folo- 
sindu-se de stilul avîntat al anului 1848. Cităm din articolul 
Compania de doisprezece: „O zicem, o dechearăm, vă acuzăm 
în public că numai ați luat mereu și n-aţi dat niciodată, 
voi, veliți boieri regulamentari, și spuneți, de puteți, cînd, 
cui și cît a dat fiecare din voi din averea sa personală pentru 
lucrul public“ (R., r®. 233—234, p. 739). Poetul Cezar Bol- 
liac îi vizează, în aceste întrebări retorice, pe acești boieri, 
pe care, din cauza justiției create de ei, nu-i putea pune 
nimeni sub acuzaţie pentru furt și impostură: „În ţara 
boierească, însă, ce nu poate face un boiariu? Cine era să-i 
arunce piatra? Cine să-l acuze? Cine să-l judece?“ (Monasti- 
rile zise brincovenești, IV, R., 1862, p. 869.) Stilul înalt, cu 
multe elemente retorice, este parodiat — procedeul va fi 
folosit mai tîrziu pe larg în scrierile lui Caragiale — de 
Cezar Bolliac în articolul polemic Monastirile zise închinate, 
pentru a putea dezvălui, cu mai multă violență, în spatele 
entuziasmului aparent, sarcasmul cel mai adînc: „Să ne fie 
de bine. Bravo, guvern! — Şi de vei tace, bravo și tu cameră 
reprezentativă, electivă, legislativă, bravo națiune, bravo 
societate, bravo popor, bravo nobleță, bravo inteligență.“ 
(R., 1862, p. 1104.) B. Petriceicu Hasdeu, în coloanele ace- 
luiași ziar, va fi la fel de necuruțător cu clasa boierească, 

folosindu-se, de asemenea, de procedee retorice: „Sunt 
glume fioroase, glume ce-ţi încheagă sîngele, glume ce-ţi 
ridică părul pe cap: gluma ateului cînd pe patul morții 
își bate joc de divinitate, sau gluma călăului în fața victi- 
mei... ei bine, cea mai oribilă dintre toate glumele este pre- 
tensiunea boierilor de a iubi poporul!“ (R., 1867, p. 1001.) 
Reţinem și această șarjă antidinastică din Columna. lui 
Traian: „Dacă România a avut, are sau va mai avea vreo- 
dată tirani, într-o sferă mai mare sau mai mică, ei au fost, 
sunt și vor fi ori de cînd niște inteligențe foarte mărginite, 
urcate sus printr-un feliu de vînt politic, care ridică și îmilă 
cu mult mai lesne o peană, un pai, o secătură, decît un corp 
ceva mai solid.“ (C.T., 1870, nr. 7, p. 1.) 

Eminescu, exprimînd uneori atitudini extreme, va dez- 
vălui, în termenii cei mai drastici, politicianismul venal din 
societatea timpului, în articole polemice din care nu lipsesc 
ample construcții retorice alcătuite antitetic: „Şi pe cînd 
acești cumularzi netrebnici, această neagră masă de gre- 
cotei ignoranți, această plebe franțuzită, aceste lepădături 
ale pămîntului, această lepră a lumii și culme a tot ce e 
mai rău, mai minciunos și mai laș pe fața întregului univers, 
face politică și fanfaronadă prin gazete și gerează de repre- 
zentanții unei nații ai cărei fii, aceste stîrpituri nu sunt 
și nu pot fi, tot pe atuncea soldatul nostru umblă gol și 
desculţ, flămînd și bolnav pe cîmpurile Bulgariei, îi degeră 
mini și picioare, de cad putrede de pe trupul viu al omului 
și veniţi înapoi în țară, cad pe drumuri în țara lor proprie 
de frig și de vreme rea.“ (E. O., II, p. 209.) 

Delavrancea va cultiva în -presa vremii; către sfîrşitul 
secolului, o retorică mai elegantă, mai studiată, mai ela- 
borată, ferită mai mult de atingerile cu stilul oral, dar tri- 
butară, în schimb, mai mult unor modele străine, franceze 
îndeosebi: „Căci unde să fie oamenii care să vegheze și să 
se jertfească pentru popor? Undg sunt marile gândiri cari 
să întrupau în fruntașii națiunii spre mîntuirea ei? Și cum 

s-au dat afund obiceiurile simple și curate cari ţineau pe 
fitece om în paza binelui sau fără de-a clinti pe cel al tutu- 
rora? Unde sunt legile ș și oamenii eșiți din noi numai pentru 
noi, cari să ne cîrmuiască către un viitor mai bogat și mai 
demn?“ (E., 1885, nr. 2, p. E) siw fața acestui scandal, 
voi cari vorbiți cu împărații, voi rasă rivnitoare de belșug 

și onoruri. voi năclăiții în decorații și cordoane străine, voi, 
socotiți onest a răspunde cu cuvinte sub care se pot adă- 
posti; și ingoranța și supărarea, și viclenia, și necinstea.“ 
(E., 1885, nr. 16, p. 1.) 

Frazeologia retorică specifică stilului publicistic în acea- 
stă perioadă, fără să fie străină nici de dezvoltarea generală 
a literaturii, în cadrul înnoirilor aduse de: romantism, își 
are izvoarele cele mai puternice în presa anului 1848. În 
a doua jumătate a secolului această frazeologie va fi definitiv 
compromisă de burghezia care nu mai avea nimic comun 
cu idealurile revoluționare și se servea de ea în scopuri 
demagogice. În acest moment apare I. L. Caragiale, care, 
surprinzind contradicția dintre formă și conținut, va sa- 
tiriza necruţător măcinarea în gol a construcțiilor retorice, 
în vorbirea unor personaje ca Rică Venturiano sau Caţa- 
vencu sau în atîtea din articolele și „momentele“ pe care, 
le scrie. Pentru cititori ca Ipingescu și Jupîn Dumitrache, 
care tălmăcesc și ei cum pot articolele din Vocea patriotului 
naționale, Venturiano scria fraze ca acestea: „Nu! în van! 
noi am spus-o și o mai spunem: situațiunea României nu 
se va putea chiarifica; ceva mai mult, nu vom putea intra 
pe calea viritabilelui progres pînă ce nu vom avea un su- 
fragiu universale...“ (C.O., I, p. 28.) În construcţia acestor 
fraze se observă ceva din linia stilistică de la Poporul su- 
veran sau de la Românul, dar moștenirea aceasta se transfor- 
mă într-un produs hibrid, plin de incoerență, în scrisul 
unor publiciști ca cei satirizați de Caragiale în celebrele sale 
comedii. Marele nostru dramaturg surprinde, cu o ascuțime 
„rară, ticurile retorice utilizate în gazetele vremii. Pot fi 
recunoscute cu ușurință, de aceea, în formulările unor perso- 
naje ale lui Caragiale, asemănări izbitoare cu formulări ca 
acestea, preferate de redactorii Românului : „națiunea se 
sculă în picioare“ (R., 1880, p. 189); „Am zis.și zicem“ (R., 
1881, p. 13); „la 1848, 1857, 1859, 1860 și 1876 marea maiori- 
tate, înteliginte, instruită, onestă, onorabilă și morală a țăvei...“, 
„au Scris și scriu onorabilii“ (R., 1884, p. 1049) etc., etc. 
Un scriitor care avea un simț atît de dezvoltat pentru pro- 
prietatea termenilor și pentru concizia exprimării, nu putea 
să nu fie reținut de repetiţia parazitară. care sufoca multe 
din paginile ziarelor vremii. Fraze ca cele pe care le cităm 

în continuare constituiau pentru Caragiale o bogată sursă 
de inspirație în scrierile sale satirice: 
„Am fost, suntem și vom fi de această credință. Fără 


alegeri pe deplin libere, totul este falsificat, temelia este 
putredă și casa se va surpa... 


Minunat. Am fost, suntem și vom fi de această opiniune. 
Cum să facem însă să ajungem la scopul dorit? 


Perfect, sublim! Am avut și avem această credință. Cum 
să facem însă ca să devină în fine un fapt împlinit?“ (RI 
1879, p. 1215.) 

Astfel de repetiții parazitare, destinate să amplifice re- 
toric un conținut, de cele mai multe ori nesemnificativ, 
apar numeroase în vorbirea lui Rică, Farfuridi și Cațavencu. 
Scriitorul, pe lîngă faptul că satirizează, în opera sa literară, 
această tendinţă, se va referi și direct, în articolele sale, 
cu o falsă admiraţie la frazeologia discursurilor politice, 
cultivată și de gazetele vremii: „Mi-aduc aminte de bravura, 
de avintul impetuos și mai ales de sintaxa îndrăzneață a 
neuitaților mei oratori clasici“ (C.O., V, p. 78). Procedeul 
preferat rămîne însă pastișarea formulărilor retorice sau 
bombastice din gazetele vremii, alături de alte ticuri lingvi- 
stice, în scopuri satirice, ca în Temă și variatiuni, publicată, 
mai întîi, sub forma unui foileton, în Voința natională, 22 
august 1885 (vezi notele de la pag. 571, C.O., II, 1960). Ci- 
tăm, mai înții, un fragment din bucata lui Caragiale și, 
alături, un fragment din Românul, care, mai mult decît 
alte gazete, cultiva o sintaxă particulară a frazei, cu solici- 
tarea pînă la oboseală a acelorași instrumente de legătură 
între membrele ei și chiar cu o dispunere grafică specială 
a acestora în alineate îndependente. 


Caragiale: „Am zis, zicem și de datoria noastră este 
să o repețim mereu protivnicilor noștri de la guvern: 

Speriința ne-a probat pînă la evidență că: 

pînă cînd nu vom avea pompiari-cetățiani, 

pină ce nu vom avea cetățiani-pompiari, 

nu vom sbuti să ridicăm această instituțiune 
la treapta la care ea în Occidinte s-a ridicat.“ (C.O., II, p. 10.) 

Românul: „Să vede că guvernul a ajuns la convingerea 
că materia direct imposabilă s-a sleit; 

că impozitele directe sunt aproape la limita ultimă de 
creștere, și că a le mai mări ar fi a provoca o ură și o pro- 
testare legitimă ; l 

totuşi — strîns de nevoia de a-și procura noi mijloace, 
deci d-a pune noi impozite, a recurs la contribuțiuni indi- 
recte, voind a-și procura banii p-o cale lăturalnică“ (R., 
1885, p. 1057). 

S-ar putea vorbi, în astfel de construcții întinse; în care 
aceleași elemente de legătură introduc, în corpul acelorași 
fraze, noi alineate, și de o influență a stilului administrativ. 
Ea se suprapune, deși apropierea aceasta pare surprinză- 
toare, cu un procedeu retoric, care cere și o anumită dispu- 
nere grafică a frazei. Acest procedeu l-am întîlnit pentru 
prima dată în gazetele de la 1848. Românul s-a considerat, 
după cum am avut prilejul să constatăm de mai multe ori 
pînă aici, moștenitorul direct al acestei tradiții și din punct 
de vedere stilistic. | 

Varianta gazetărească a stilului publicistic se va aduna 
cu destulă greutate din albiile cam risipite ale acestui re- 
torism, ajuns în formele lui exagerate, care marchează un 
dezacord evident cu fondul. Sub impulsurile venite din 
partea stilului beletristic, pe de o parte, și ale stilului știin- 
tific, pe de altă parte, cu vremea se va organiza mai strîns 
fraza și în stilul publicistic. Contribuţia marilor scriitori din 
a doua jumătate a secolului, care au desfășurat și o activi- 
tate publicistică remarcabilă, avea să dea, în special, rezul- 
tatele cele mai bune în acest sens. Merită să fie subliniată, 
în tendința de îndepărtare de retorismul găunos, cultivat 
* mult timp, cu o preferință vădită, de către gazetari, orien- 
tarea către oralitatea populară în construcția frazei. Această 
orientare a fost determinată mai ales de către scriitori. 

Primul scriitor mare din a doua jumătate a secolului 
trecut, care utilizează pe scară largă frazeologia populară 
și în activitatea sa publicistică, este M. Eminescu. Ca și 
în alte împrejurări, poetul ține să precizeze, și cînd este 
“vorba de stilul publicistic, preferința sa constantă pentru 
llimba populară, păstrătoarea unor construcţii vechi, pe care 
e opune modelelor sintactice reproduse adeseori de gazetarii 
vremii din jurnalele străine: „Ba pentru că pentru limba 
noastră cam veche, cu sintaxa ei frumoasă, dar grea, cu 
multele ei locuţiuni, îi cam jena pe prietenii noștri, au dat-o 

la o parte și au primit o ciripitură de limbă păsărească cu 
sintaxa cosmopolită pe care cineva dacă știe nițică franțu- 
zească, o învaţă într-o săptămînă de zile“ (E.O., III, p. 258). 
Apelul la frazeologia populară se face, în articolele lui Emi- 
nescu, pe baza acestor justificări teoretice, dar și din nece- 
sități polemice. Exemplele de expresii populare, zicători și 
proverbe sînt foarte numeroase în toate articolele scrise de 
poet și le separă net de complicatele și adeseori artificialele 
combinații retorice din stilul gazetăresc al vremii: „De nu 
se vor alege, atunci „prinde orbul scoate-i ochii“, căci cine-i 
va putea trage la răspundere pentru votarea bugetelor Și 
pentru toate cîte âu: păcătuit“ (E.,0. II, p. 457—458); 
“Este o vorbă veche care se adeverește astăzi pentru noi 
din ce în ce mai mult: și răul adesea ori e bun la cîte ceva“ 
(E.0., III, p. 157); „și aici este cazul a zice în privință-i 
vorba cea înțeleaptă a poporului: cum își va aşterne așa 
se va culca“ (E.0., III, p. 281); „Şi această populaţie o 
numim noi cei de la oraș, în genere oameni politici, o numim 
«talpa casei», ce-i drept ironia noastră se întoarce asupră-ne 
cînd ne amintim, că unde nu-i cap, vai de picioare“ (E.O., 
III, 282); „Strămoșii au mîncat aguridă și nouă ni se ster- 
pezesc dinţii“ (E.0., IV, p. 36); „A calcula în vînt, a făgădui 
în vînt, a semăna vînt precum faceți d-voastră, fiind în 
opoziție, numai s-ajungeți, ca șoarecele lui Gr. Alexandrescu, 
în cașcavalul de Parma a[l] bugetului, e treaba d-voastră. 
Căutaţi-vă de treabă pe cît timp puteți și nu ne mai întrebaţi 
unde e buricul pămîntului.“ (E.0., IV, p. 56); „veţi trezi. 
lupul din el și.că-și va întoarce cojocul pe dos, ș-atunci 
ţine-te pînză să nu te rupi!“ (E.O., IV, p. 422); „Asta vrea 
să zică a bate apa-n piuă și a aștepta să iasă unt“ (E.O., 
IV, p. 460); „S-o lovi nu s-o lovi, iat-o frîntă că ţi-am dres-o“ 
(0., IV, p. 508); „Din coadă de cîine sită de mătasă nu se 
face“ (E.O., IV, p. 513) etc. Utilizate,:cu precădere, în pa- 
sajele polemice, aceste expresii, proverbe și zicături sporesc 
violența atacurilor îndreptate împotriva adversarilor incom- 
parabil mai mult decît procedeele retorice cunoscute, 

La fel de mult este folosită frazeologia populară și de 
I. Luca Caragiale. S-ar putea vorbi, și în articole chiar, 
de o tendință vădită de a înmulți- mijloacele oralității la 
acesta din urmă. Caragiale nu încearcă, în același grad ca 
Eminescu, să găsească, folosind acest material, elemente de 

opoziție cît mai numeroase la penetraţiile cosmopolite în 
limba presei. Materialul popular este folosit de Caragiale 
pentru a obține anumite efecte umoristice pentru hazul 
parimiei și, firește, pentru a spori vigoarea satirei. Exemplele 
sînt numeroase: „Vorbă multă, sărăcia omului. Cu vorbe 
laptele nu se face brînză, nici apa de gîrlă oţet de trandafir.“ 
(C.0., II, p. 41.) „Nu știu cum, mai zilele trecute, în nai- 
vitatea noastră uitarăm proverbele că «chelului despre 
chelie să nu-i spui vreo istorie» și «cînd e chelul la masă 
de tigvă să nu te dai în vorbă»“ (C.0., V, p: 41); „Ca să în- 
cheiăm, dar, pentru astăzi cîrcota de cuvinte cu «Presa», 
ne întoarcem la vorba răzășească cu care am fost început. 
Coaja mare nu umple nuca seacă ; și oricît de viteaz la limbă 
ar fi avocatul, care ne ticîiește mereu despre ce și cum ar 
fi să fie marele partid temperator, noi îi răspundem cu zi- 
cătoarea lui Mușat: «De-ai avea și șapte limbi, adevărul 
n-ai să-l schimbi!“ (C.0., V, p. 45.) În aceste exemple, 
culese din articolul Ce este „Centrul“?, gustul pentru parimii 
trimite direct la Anton Pann. | 

Și în articolele politice sau cu un alt caracter, Caragiale 
folosește, ca și în proza artistică, arsenalul său bogat de 
neîntrecut povestitor, stăpîn deplin pe toate subtilitățile 
unei complicate tehnici a oralității. Un rol de seamă îl ocupă, 
între alte mijloace, identificarea modului său de a vorbi 
cu acela al personajului pe care îl mimează. Faptul acesta 
face din Caragiale, chiar și în articolele politice, un neîn- 
trecut mînuitor al stilului indirect liber. „Nu-i vorbă! 
avocatul nostru era de seamă, dar și Mușat nu s-a lăsat, 
că dreptarea una este sfîntă, ca și adevărul unul. Ba e tunsă, 
ba e rasă, dintr-una-ntr-alta, veni și întrebarea ce-o fi aceea 
— Centrul? Noi, ca badea din poveste, răspundem într-o 
doară că: «Centrul» este o nimica toată, un grupușor, un 
grupuleț, mic la stat, mare la sfat, mai mare daraua decit 
ocaua, o nucă de jucărie cu coaja umflată și lustruită, dar 
fără miez, și așa mai departe cîte știam și vedeam și noi 
ca tot tîrgul.“ (C.0., V, p. 41); „Și «musiu Brote în sus» 
și «amusiu» Brate în jos și intimitate, și familiaritate, și cor- 
dialitate“ (C.0., V, p. 50); „Cînd colo trone! Geniul bun al 
românismului, omul providențial al d-lui Brote face boro- 


1 Vezi acad, Tudor Vianu, Probleme de stilși artă literară, E.S.P.L.A., 1955, p. 105. 

boața de la Iași.“ (C.0., V, p. 53.) Astfel de exemple nu 
lipsesc nici în articolele în care sînt dezbătute probleme 
culturale: „Statul cheltuiește cu instituțiuni savante sume 
destul de respectabile. Savanţi, da! slavă Domnului, nu 
prea avem, ca să facem știință serioasă, afară de onorabile 
excepții. Atunci vă întreb: pentru ce a mai cheltuit statul 
să fundeze instituția, și pentru ce mai trece paragraful ei 
respectiv cu sfințenie în fiecare buget? Degeaba? Încai, 
dacă nu se face ştiinţă, să se facă politică cel puțin, ca să 
dăm cel puţin iluzia lucrului.“ WiSe V, p. 156); „Ei? cauţi 
artiști; ia-i de unde nu sunt. Îţi trebuie literatură; ea nu 
există. Îți trebuie public — publicul nu vine la exhibițiile 
dumitale.“ (C.O., V, p. 156.) pri 

Slavici, dar mai ales Coșbuc vor deschide, de asemenea, 
porți largi pătrunderii oralității populare în stilul publi- 
cistic. Creşterea elementelor populare conferă o structură 
particulară frazei, care se îndepărtează, în felul acesta, tot 
mai mult de construcțiile retorice. Cităm din articolul lui 
George Coșbuc, Absurditatea unei explicațiuni: „Să stăm 
la legenda noastră. Adică Dochia. Zor nevoie să fie Dacia? 
Și de ce? Pentru că vorbele astea cam aduc la sunet; ce 
mi-e Dachia, ce mi-e Dochia? Nu. N-au de-a face una cu 
alta, cum n-au de-a face sarea cu ochii, sînul cu ghiaţa și 
nuca cu păretele.“ (U., 1891, nr. 38, p. 2.) Acest pasaj este 
cu atît mai prețios, cu cît, pe lîngă bogăția elementelor 
oralității, cuprinde, în final, o serie de expresii populare 
modificată adînc de poet în fraza în care le cuprinde. 

Scriitorii determină, după cum vedem, o apropiere a 
stilului publicistic de limba vorbită și în sintaxă. Această 
linie de dezvoltare este, în multe privințe, asemănătoare 
cu aceea urmată de stilul beletristic. Această descoperire 
a sursei populare de, sintaxă, în special în articole polemice 
și în pamflete, va contribui mult la discreditarea proce- 
deelor retorice în stilul publicistic. Sintaxa, amenințată de 
un verbiaj dus la ultimele consecințe de gazetari ca cei 
criticați de Eminescu sau de Caragiale, se clarifică și se 
simplifică mult datorită influenţei binefăcătoare a stilului 
beletristic și a limbii vorbite. Cităm cîteva exemple de uti- 
lizare a frazeologiei populare în presa de la sfirșitul veacului 
trecut: „Un proverb bătrinesc zicea: «Ori vorbește cum 
ti-e portul, ori te poartă cum ţi-e vorba»“ (T., 1889, nr. 3,:pal) i 

„Va lua Ta trei parale pe toți d-nii autori și le va trage frecuș. 
A doua zi-l vezi rățoindu-se pe trei coloane și forfecînd în 
dreapta și în stînga nopțile de osteneală ale vreunui neno- 
rocit de scriitor“ (Vlahuță, T., 1889, nr. 3, p. 1); „Vointa 
nu știe se vede că nu trebuie să vorbeşti de funie în casa 
spînzuratului“ (T., 1895, nr. 270, p. 1); “...de aceea am 
spus că sînt o clasă care vrea să cruțe și Capra și varza“ 
(M., 1820, nr. 2, p. 1); „Bogatul nu crede celui sărac, sătulul 
nu crede celui flămînd“ (M., 1890, nr.2, p..2); „Dar soco- 
teala de acasă mai niciodată nu se potriveşte cu cea din tîrg 
şi numai după alegeri vom vedea cine s-a păcălit în această 
încercare“ (M., 1891, nr. 1, p. .l); „Lascăr Catargiu să nu 
uite însă că cine seamănă vînt, culege-furtună“ (M., 1894, 
nt. 3, p. 1). , 
-Modelele oferite de stilul științific puteau ajuta, de ase- 
menea, mai ales în cazul articolelor de fond, la grăbirea 
procesului de clarificare a sintaxei, desprinsă tot mai mult 
de beţia retorică spre care se îndrepta presa după esecul 
revoluției de la 1848. Am remarca, în mod deosebit, contri- 
buția Contemporanului și a publicațiilor legate de mişcarea 
muncitorească în general. Aceste publicații evoluau, și în 
această privinţă ca și în altele, sub directa influență a re- 
vistei de la Iași. Propoziţiile simple, cu determinări stricte, 
fără emfază și fără dilatări retorice, definițiile accesibile 
oricui iau locul construcţiilor mai vechi, cu multe elemente 
de. prisos. Traducerile din clasicii marxismului, articolele 
de popularizare a ideilor socialismului științific au o înrîurire 
binefăcătoare și din acest punct de vedere. Se stabilesc, 
„în felul acesta, contacte frazeologice foarte strînse între 
stilul științific și cel publicistic. Cităm, mai întîi, un exemplu, 
edificator în acest sens, din Contemporanul: „În România, 
însă, această burghezime nu poate să capete putere însem- 
nată, nu poate să aibă un rol istoric serios, pentru că se 
dezvoltă prea tîrziu, într-un timp cînd burghezimea în ge- 
neral cade; într-un timp cînd altă clasă socială, poporul 
muncilorint, are de jucat un rol mare în istorie, un rol politico- 
social covirşitoriu“ (C., 1888, p. 548). Multe îmbinări frazeo- 
logice din acest citat se păstrează pînă astăzi. 

Un rol important la stabilirea unor îmbinări frazeologice 
specifice în stilul publicistic au jucat și celelalte reviste 
ȘI gazete legate de mișcarea muncitorească. Cităm cîteva 

exemple: „Toți oamenii, pe cari interesele zilnice de clasă 
ori partidă nu-i orbesc, înțeleg, ori simt cel puțin, biruința 
socialismului nu-i îndepărtată. Ce a prefăcut socialismul 
— utopie — în socialismul -revoluționariu practic de azi, 
în socialismul care crește mereu, capătă putere tot mai 
mare în popor? Timpul cel atotputernic. În mișcarea înainte 
a omenirei, în evoluția ei, societatea ajunge la un punct, 
cînd realizarea unor forme sociale este de neînlăturat; so- 
cietatea în mersul său pregătește singură toate condiţiile 
materiale pentru. realizarea unei forme nouă, formă care 
pentru, societatea actuală este socialismul.“ (Ce vor socia- 
liştii români, R.S., I, p. 339.) Aceleaşi idei apar, în fraze și mai 
simple, în publicațiile socialiste care se adresau unui cerc și 
mai larg de cititori: „Întrebăm acuma pe cei puţin credincioși, 
ori mai bine puţin ştiutori: în societatea de astăzi nu sînt 
oare niște pricini cari vor fi lucrînd.pentru. prefacerea acestei 
societăți în alta? Nu se formează în mijlocu Isocietăţii.de azi o 
clasă care va lua locul burgheziei, cum aceasta a luat locul no- 
bililor feudali? Da, sînt cauze cari cu cât pășește mai departe 
societatea burgheză, cu atît mai mult o împing spre socie- 
tatea socialistă. Da, clasa care are menirea de-a da forma 
viitoarei societăți, clasa în folosul căreia lucrează fără. de 
voie progresul industriei și al ştiinţei, e proletariatul,“ (M., 
1890, nr. 6, p. 1.) Fraze ca cele citate nu numai că au un rol 
deosebit în clasificarea sintaxei stilului publicistic, dar. con- 
tribuie, în același timp, la îmbogățirea lui cu îmbinări fra- 
zeologice noi, în domeniul activității politice îndeosebi. 

n ce constă, așadar, din punct de: vedere sintactic, 
progresul pe care îl realizează stilul: publicistic în această 
perioadă? Reţinem, în primul rînd, faptul că nu se mai 
intilnesc, ca în perioada 1829—1860, prea numeroase con- 
strucții străine în gazetele din ultimele decenii ale secolului 
al XIX-lea. Influențe străine, care dau frazei un aspect 
greoi, se întîlnesc, într-un număr relativ mai mare, în ga- 
zetele din Transilvania, din cauză că multe din materialele 
publicate în paginile lor sînt traduceri, din ziarele germane 
și maghiare, în cele mai multe cazuri: „am lipsi de la pie- 
tatea cu care sîntem datori a vorbi despre această genera- 
țiune“ (Tr., 1884, nr. 177, p. 177); „Ministrul Mancini va 
avea lipsă de mult sînge rece, pentru a nu se lăsa dus de 
această pornire la întreprinderi primejdioase“ (7.1985, 

nr. 1, p. 3); „Iuliu Horvath pledează pentru proiect; el 
dorește a abzice de praxa politicii graviminale de mai nainte 
în interesul economiei populare“ (Tr., 1885, nr. 1; p. 3); 
„Se ocupă pentru evenimentele“ (Tr., 1891, nr. 1, p. 1) etc. 
Tendinţa unor gazetari de a copia modele sintactice şi sti- 
listice străine a fost combătută de scriitori ea Eminescu 
și Caragiale. La acest protest se alătură, cu un mare succes, 
Contemporanul, care, întocmai ca în alte domenii, pune pe 
două coloane fraze întregi din presa vremii, traduse, cu 
multe greșeli, din ziarele franceze îndeosebi (vezi exemplele 
din Natiunea și Telegraful, în C., 1884, p.11 și urm,). Un 
progres evident înregistrează limba presei și în apropierea 
de sintaxa limbii vorbite. Apelul la frazeologia populară 
ridică o barieră de netrecut în fața penetraţiilor cosmo- 
polite în sintaxă și contribuie la succesul împotriva reto- 
rismului în construcția frazei. Foarte importantă este, de 
asemenea, influența stilului științific, în sintaxa stilului pu- 
plicistic, mai ales în articolele de orientare ideologică. 


Lexicul. Gazetele românești din a doua jumătate 
a secolului se înfățișează, după cum e și firesc, cu un voca- 
bular mult mai bogat față de cele din prima jumătate. Vom 
întîlni, alături de o serie de termeni vechi, populari sau re- 
gionali, un număr tot mai mare, în continuă creștere, de 
neologisme. Presa rămîne, în continuare, un factor hotăritor 
în difuzarea neologismelor, în special a termenilor politici 
noi, în rîndurile largi ale cititorilor. Trebuie să observăm, 
în afară de aceasta, cînd vorbim de îmbogățirea vocabula- 
rului presei cu cuvinte noi, că numeroase cuvinte populare, 
regionalisme sau chiar arhaisme nu apar în coloanele presei, 
în această perioadă, pentru că limba literară nu dispunea 
de termeni noi corespunzători, ci pentru că elementele le- 
xicale menţionate sînt solicitate, în polemică sau în alte 
împrejurări, în mod intenționat. Vocabularul presei se îmbo- 
gățește, în această vreme, și cu cuvinte din aceste surse, 
Elementele caracteristice rămîn însă neologismele. 


Cuvinte regionale. După cum este și firesc, 


regionalismele nu apar în această perioadă într-un număr 
prea mare în limba presei. Folosirea lor pe scară mai largă 

nu este motivată, în a doua jumătate a secolului al XIX-a, 
decît în stilul beletristic. Anumite influenţe locale, tercinta 
de a tălmăci un termen presupus necunoscut pentru anvmite 
categorii de cititori pe înțelesul lor, dar mai ales necesiti țile 
polemice pot determina folosirea în limba presei a unor 
termeni ca aceștia: anțărt (E.O., IV, p. 70); Dirșag (B.S,., 
p. 285); bortă (C.I., 1870, nr. 20, p. 3); botoroagă: „comisarul 
și fratele de stindard Marghiloman îmi făcură botoroaga“ 
(C.I, p. 63); căput „manta“: „buzunarul căputului“ (Tr., 
1885, nr. 137, p. 545); cenușolci: cenușolcă „cenușereasă“: 
„fii tratați ca oricare cenușolei“ (B.S., p. 198); ciuhă (B.S., 
p. 336); culbeci (C., 1884, p. 66); decula „a late rău“: „să 
decule şi să măcelărească pe toți“ (B.S.,p.288); Joale „burtă“ 
(C.0., V, p. 110); glod (C.I., 1870, nr.3, p. 2; C, 1882, p. 
561; M., 1891, nr. 20, p. 1); se /răsuesc (M., 1890, nr. 4, 
p.1); golătate: „lacune, golătăți, deșerturi“ (B.S., p. 202); 
hăbăuc (B.S., p. 190); Wuji „hlujeni“ (U., 1886, p. 677) 
hojma (C., 1884, p. 656); s-au întrolucat (E.0O., 1V, p. 69); 
lăutoare (E.O., II, p. 370); lăzi: „să se taie și stîrpească 
(făzuiască) păduri tinere“ (B.S.); loază (C.O., V, p. 100) 
mai „ficat“ (C., 1884, p. 25); megieși (E.0O., III, p. 177); 
neiculiță (C.O., V, p. 40); nisui „năzui“: „cîtă vreme va 
nisui să prefacă statul“ (Tr., 1885, nr. 107, p. 425); omăt 
(C„I., 1870, nr. 3, p. 2); fotricăli (E.O., IV, p. 267); ne ră- 
mășim (B.S., p. 1183); sommorea „somnoros“: „Somnorea de 
rege Vladislav“ | (B.S., p. 288). | 
Cele mai multe din exemplele citate se întîlnesc în Mol- 
dova și în Transilvania, cîteodată în tot nordul țării. Men- 
ționăm că în timp ce un cuvint regional ca ciuhă vine să-l 
explice, cititorilor care nu-l cunosc, pe momiie: „Cuvîntul 
federalist este O momiie (ciuhă) cu care centraliștii vor să 
sperie pe monarh“, în cele mai multe cazuri, materialul 
lexical regional servește scopuri satirice. Așa se explică, 
de exemplu, apariția cuvintelor ardelenești foale și loază 
în articolele polemice ale lui Caragiale. De asemenea, Emi- 
nescu realizează un contrast de mare efect polemic, anu- 
lîndu-și adversarul cu o determinare neașteptată, în exemple 
ca acestea: „Inteligente potricălite de vicii“ (E.O., IV, p. 267). 


. 
(] 


1 Cităm cuvintul fn context sau notăm sensul numai cind presupunem că nu este cu- 
noscut. 

Cuvinte populare. Deosebindu-se de cele dintii 
printr-o arie de circulație mult mai largă, cuvintele populare 
sînt mai bine reprezentate în limba presei. În folosirea 
cuvintelor populare și familiare, stilul publicistic ocupă, de 
altfel, al doilea loc după stilul beletristic, în timp ce în stilul 
științific și în stilul administrativ acest material lexical este 
cu totul neglijabil. Apariţia acestor termeni în stilul științific 
şi în stilul administrativ este determinată numai de sărăcia, 
într-un anumit moment, a limbajului tehnic. Foarte repede 
acest vocabular este înlocuit de neologisme în stilurile res- 
pective. Folosit în vederea obținerii unor efecte artistice 
în stilul beletristic, acest material lexical, avînd justificări 
diferite, își găsește un loc destul de larg în limba presei. 
Cităm un număr limitat de exemple: acătării (E.O., IV, 
p..194); amăgi (E.0., IV, p. 335); bărdacă (C.O., V, p. 129); 
bubatul (vărsatul)! (B.S. p. 234); caracudă (C.0., V, p. 39); 
capiu (C.O., V, p.. 240); cată (E.O., III, p. 347); cășuna 
(E.0., II, p. 330); cerbice (C.0., V, p. 109); cerbicie (R., 
1879, p. 9); cerbicos (B.S., p. 175); cîrcotă (C.O., V, p. 40); 
clăti (E.O., II, p. 365);. coșcogea (O.I., p. 73); daraverile 
(C.0., V, p. 47); dihome (C.0., V, p. 46); droaie (R., 1876, 
p. 41); rupt „produsul în lapte al animalelor“ (E.0., II, 

p. 266); geambașlic (A., 1890, nr. 645, p. 1); gînji (B.S., 
i 339); hidă (B.S., p. 198); ertăciune (B.S., p. 182); înce- 
pătură (E.O., II, p. 156); lepădare (C.I, 1870, nr. 4, p.2); 
a mâneca (B.S., p. 199); mită sie 1885, nr. 37, p. 145); 
a se opinti (Tr., 1835, nr. 1, p. 1); patzranie (L., 1835, nr. 
80, p. 1); pătrar (E.0., MW, p. 158); piroteală (R., 1834, p. 585); 
pintece (B.S; p. 183); plevuşcă (COn Y, pe 93); pospăială 
(E.O., II, p 304); 'Bolaie (C.O., V, p. 101); a se prăsi (E.O., 
II, p. 460); rărunchi (C.O., V, p. 104); răscăcărat (C.O., V, 
p- 94); rășiuitoare (E.O., II, p. 345); sadea (E.O., II, p. 191); 
sărăntoci (B.S., p. 213); scălămbăituri (C.O., V, p. 305); 
a sfelerisi (A., 1890, nr. 651, p. 1); slobozenie (C., II, 1882, 

p. 61); a se speti (E. O., II, p. 165); a se strica „a se certa“ 
(Tr, 1895, nr. 1, p. 1); a sumula (E.O., III, p. 296); teapă 
(C.0., V; p: 162) etc. 

Intenţia de a scrie într-un limbaj cît mai accesibil, cu 
multe elemente populare și familiare, este mărturisită de 


1 Precizarea din paranteză aparține lui G. Bariț. 

toate exemplele citate, la care ar putea fi adăugate nume- 
roase altele. Caracterul popular al multora dintre cuvintele 
citate se precizează numai în opoziție cu termenii noi intro- 
duși în limbă, care s-au impus îndată ca „literari“, circum- 
scriind sinonimele mai vechi în sfera populară (opinteală, 
opintire „efort“; pospăială „superlicialitate“; rășluire „Spo- 
liere“ etc.). Categoria aceasta ne interesează în primul rînd, 
pentru că ori de cîte ori s-a încercat, din diferite motive, 
o îngrădire a neologismelor, în locul acestora au 'fost pre- 
ferate sinonimele mai vechi, pe care le concurau împru- 
muturile recente. Adresîndu-se unor cititori care abia atunci 
erau chemaţi la o viață culturală mai înaltă, acțiune în 
care presa juca un rol mare, gazetele socialiste au preferat, . 
adeseori, în locul sinonimelor literare, echivalente populare: 
„7000 de ceasuri muncite extraordinar“ (M., 1890, nr. 2, 
P. 4); „să prăznuim această zi“ (M., 1890, nr. 3, p. 4); „Sînt 
patruzeci de ani 'de cînd întemeietorii socialismului știin- 
tific au tipărit vestitul lor Manifest comunist, care se mântuie 
cu mult vestita îndemnare: «Proletari din toate țările, uniți- 
vă»! (M., 1890, nr. 9, p. 2.) Trebuie să observăm, în afară 
de aceasta, că vocabularul popular este solicitat, în stilul 
publicistic, alături de cel regional, pentru a spori violența 
polemicii. Nu sînt neglijate, în special de către scriitorii 
care au activat în presă, nici anumite efecte de contrast 
realizate cu ajutorul acestui material lexical. Ilustrarea 
noastră se va limita la cîteva exemple culese din articolele 
lui Eminescu și Caragiale: „superficialitate și pospăială“ 
(E.0., II, p. 324); „pișicherlicul erijat în teorie de guvernant“ 
(E.0., III, p. 194); „caracuda și plevușca literară ca marda 
a societății“ (C.O., V, p.93); “balivernele răscăcărate și apo- 
caliptice“ (C.0., V, p. 94); „potaia colectivistă“ (C.0., V, 
P. 101); „scălămbăituri distilate“ (C.0., V, p. 305); „se 
numesc în piață calpuzani și în literatură plagiatori“ (C.O., 
V, p. 257) etc. Termenii populari se intilnesc adeseori, 
în articolele polemice: ale lui Caragiale îndeosebi, cu unii 
termeni vechi de proveniență turco-grecească și cu elemente 
de vocabular periferic sau chiar argotic. Tot acest material 
lexical, atît de divers ca origine și ca sferă de întrebuințare 
socială, duce la crearea unor contraste puternice și mărește 
efectul satiric. 

Locuţiuri și expresii populare. Alături 
de cuvintele populare trebuie menționate numeroasele lccu- 
țiuniși expresii, folosite de multe ori în vederea realizării 
acelorași efecte. Materialul acesta este extrem de bogat 
și poate fi socotit ca un element specific mai ales în articolele 
polemice și în pamflete : „cu musca pe căciulă“ (O.I., p. S); 
„ori care taie babă “ (O.I., p. 12); „obrazul îți duce la tävä- 
leală“ (0.1., p. 23); „îmi luai catrafusele“ (O.1., p. 27); „prind 
cheap, leg gura pînzei“ (O.I, p. 34); „copii de lele“ (O.I., p. 
38) ; „cu o falcă-n cer şi cu alta pe pământ“ (Q.I.,. p. 62); „ilu- 
stru guvern care-mi cocea sîmbetele“ (O.L, p. 72); „a căzut 
pe brinci“ (R., 1867, p. 7); „a sta cu miinile în sîn“ (R., 1871, 
p. 830); „și-a perdut sărita“ (R., 1872, p. 430); „il bate măr“ 
(R., 1873, p. 755); „a se juca de-a baba oarbă“ (R., 1871, p. 
53); „cu frica în sîn“ (R., 1880, p. 661); „a se ascunde după 
deget“ (R., 1882, p. 61); „sănătos, ca tumul“ (R., 1884, p. 
959) ; „Parisul petrece sirună“ (R., 1884, p. 1151); „pe rudă, 
pe sămintă“ (E.0., IV, p.157); „sat fără cîini“ CE: Os, Li 
p. 165); „noduri în papură“ (E.Ọ., II, p. 166); „nici cît negru 
sub unghie“ (E.O., II, p. 169); „vă îmbată cu apă rece“ (E.O., 
II, 170); „îşi Jace mendrele“ (E.0., II, p. 170); „Jăgăduian 
marea cu sarea“ (E.O., II, p. 171); „oricît seu la rărunchi 
ar avea“ (E.O., IL, p. 172); „noi trebuie să legăm parana 
cu irei noduri“ (E.0., II, p. 173); „să învețe mai întîi carte 
și apoi să calce a popă“ (E.O., II, p. 174); „nu-l țin curelele“ 
(E.0., II, p. 175); „altă căciulă“ (E.O., II, p. 195); „cîtă Jrunză 
“si iarbă“ (E.0., II, p. 176); „erau para focului și varga im 
Dumnezeu“ (E.0O., II, p. 176); „duci societatea de rîpă“ 
(E.O., II, p. 180); „ajunsese cuțitul la os“ (E.0., II, p. 181); 
„pe cât îi ajunsese pe ei capul“ (E.O., IL, p. 182); „tobă de 
carte“ (E.O. II, p. 184); „scoși ca din cutie“ (BO. IL, p. 
184) ; „câte în lună și în soare, câți cai verzi pe pereti“ (E.O., 
II, p. 184); „i-au tras liberalii pe sfoară“ (E.0., II, p. 186); 
„citu-i lumea și pămîntul“ (E.0., II, 189); „o dată intrați 
în pine, “se fac lunire și punte “ (E.O., II, p. 191); „ies ca 
ciupercile“ (E.0., IL, p. 192); „umblau cu zilele în palmă” 
(E.0., II, p. 189); „vorbă de clacă“ (E.0., IL, p. 201); „le-a 
adus la sapă de lemn“ (E.0., II, p. 206); „ca prin urechile 
acului“ (E.O., II, p. 306); „cu jalba-n protap“ (E.O., II, p: 
364); „te tii grapă“ (E.O., II, p. 410); „la spartul tirgului 
(E.O., IL, p. 456); „Ne-am găsit beleaua“ (E.O., III, p. 468); 

„multe şi mărunte“ (E.O., III, p. 476); „ne veți lua apa de la 
moară“ (E.0., III, p. 476); „barierele pungii legate cu șapte 
noduri” (E.O., IV, p: 36); „iși dete arama pe fată“ (C.O., 
V, p. 17); „sămânță de vorbă“ (C.O., V, p. 40); „din chiar 
senin“ (C.O., V, p. 40); „moară stricată“ (C.0., V, p.4l); 
„S îmbele lumea cu apă rece“ (C.O., V, p. 43); „calul de bä- 
taie” (C.0., V, p. 59); „în ruptul capului“ (C.0., V,p.6]); 
„scoasă din pepeni“ (C.0., V, p. 124); „Strinsi cu ușa de 
foame“ (M., 1890, nr.2, p. 1); „cu buzele umflate“ (M., 1890, 
nr. 2, p. 1); „legați de mini şi de picioare“ (M., 1890, nr. 2, 
P. 3); „nici în clin, nici în mânecă“ (M., 1890, nr. 3, p. 1) 
„le-au ajuns cutitul la os“ (M., 1894, nr. 51, p. 1); „dinasti- 
cismul e vorbă de clacă“ (A., 1888); „lăranii sînt reduși la 
sapă de lemn“ (A., 1895, nr. 2, 144, p. 1)'etc. 


Arhaisme. Procesul de eliminare din vocabular a 
unor cuvinte legate de stări de lucruri învechite sau de 
mult depășite, început în prima jumătate a secolului al XIX- 
lea, o dată cu modernizarea vieții noastre publice și private, 
determinată de trecerea de la feudalism la capitalism, con- 
tinuă și în a doua jumătate. Această mișcare în vocabular 
poate fi foarte bine urmărită în limba presei, care, receptînd 
cu mare ușurință termenii noi, ca o consecință obligatorie, 
renunță, cu aceeași ușurință, la; termenii vechi. 

n limba presei din jurul anului 1860 sînt puţini termeni 
vechi care mai numeau încă realități existente în societatea 
de atunci. De altfel, mulţi dintre aceştia, pentru care existau 
deja echilvalente franceze, sînt păstraţi, în administrație mai 
ales, dintr-un fel de obișnuință ; te/ter „registru, document“ 
(O.I., p. 9); pravilmic „legal“ (O.L, p. 26); tist (mag.) 
„gardian“: „tistul temniței“ (O.I., p. 33); serdar (O. CD. 
66); hagialic (C.0O., V, p. 25); beilic (C.O., V, p. 304) etc. 
Astfel de termeni vor apărea tot mai învechiți în deceniile 
următoare, pînă la completa lor eliminare din limbă. 

De cele mai multe ori, apariția termenilor vechi în limba 
presei este determinată de împrejurări speciale. Referirile 
la documentele vechi și la anumite stări de lucruri din trecut 
pot readuce în circulație, în stilul publicistic ca și în cel ştiin- 
tific, de altfel, o serie de termeni vechi. Dacă autorul respec- 
tiv, cum este cazul binecunoscut al lui Eminescu, manifestă 
o pasiune deosebită pentru limba textelor vechi, cuvintele 

arhaice capătă un loc mai larg chiar și în articolele politice: 
anajora „raport“: „o anaforă a veliților boieri și un ofis al 
lui Grigore-vodă“ (E.O., IV, p. 434); cîșlă: „La începutul 
veacului al șaptesprezecelea, Ieremia Movilă dăruiește lui 
Kazigherei Han din Crîm șapte sate în Buceac să-i fie de 
cășle, adică de păscut și de strinsul fruptului, aceasta pen- 
tru a-l împăca pe Han cu Polonia și de-miijlocirea hanului 
tătăresc pe lîngă Poartă“ (E.O., II, 266); cuvint: „motiv“: 
„Goethe zicea că partea cea mai bună a unei literaturi e cea 
intraductibilă și avea cuvînt“ (E.0., I, p. 520); „sînt o mie 
și o sută de cuvinte pentru a mă dezvinovăţi“ (E.O., III, 
p. 281); hac „plată“ : „plătim acul pămîntului, cum zice 
învoiala“ (E.O., II, p. 268); 1zvoade; „copiatori de 1zvoade 
bătrine“ (E.O., II, p. 271); „jupăn Bucur“ (E.O., IV, p. 66); 
moșie „patrie“: „patria se chiema încă moșie“ (E.0., III, 
p. 511); odinioară „cîndva, vreodată“: „pentru istoriogra- 
ful care-și va pune odinioară de gînd să studieze viața ideilor 
din zilele noastre“ (E.O., III, p. 209); olat „regiune, ținut“: 
„olatele mai mult sau mai puţin întinse“ (E.O., II, p. 336 
—337); pircălab: „le-or. spune pircălabii“. (E.0., p. 267); 
veghea [-ă] „de bună voie“: „nici pentru vină vegheală“ (E.0., 
IV, p. 74); virtute: „vitejia și virtutea ţăranului nostru“ (E.0., 
II, p. 167) etc. i | Ta 

Cele mai multe cuvinte învechite și arhaice, în special 
din vocabularul turco-grecesc, încă în circulație la începutul 
secolului trecut, îmbogățesc limbajul polemic. Astfel de 
termeni se aflau, în a doua jumătate a secolului trecut, în 
majoritatea cazurilor, în vocabularul pasiv al limbii, înlo- 
cuiți în circulaţie de obicei de termeni de provenienţă. fran- 
ceză. Este interesant faptul că pentru unii din intelectualii 
epocii cuvintele turco-grecești sînt străine, deși au o vechime 
destul de mare în limbă, iar împrumuturile franceze recente 
sînt socotite românești. Iată ce distincție stabilește N. T. 
Orășanu, între mai vechiul cuvînt neo-grecesc filotimie şi îm- 
prumutul francez complezență: „Aceasta. se numește pe limba 
franceză complezență și pe a noastră filotimie“ (C.L., p. 85). 
Izolate tot mai mult, cuvintele învechite, turcești și neogre- 
cești, la care se adaugă, mai rar, și termeni de altă origine, 
slavonești, de exemplu, sînt readuși în circulație, în limba 
presei, mai ales în articolele polemice şi în pamflete, specii 
influențate, de altfel, mai puternic de stilul beletristic: 

apelpisit: (O.L., p. 10); bașbuzuc: „Mitică Crețulescu, fost 
bași-buzuc turcesc“ (O.I., p. 10); berat: „Face ce face şi 
tot în loc se întoarce, adică la domniile turcilor,.la domniile 
de bun plan cînd venea vodă cu berat de la Poartă, sau cu 
pitac de la Vizirub“ (V.N., 1884, nr. 5, p. 1); bez „fără“ (vs].): 
„bez bătaia primarului șisubprefectului“ (E.0., II, p.177); 
budala „prost“: „toate caradalele și budalalele “ ha pc 
p. 102); cabulipsi „binevoi“: „n-a cabulipsit să ne combată 
cu argumente“ (O.I., p. 65); colachie „lingușire“:; „colachiile 
și bizantinismul acestor damblagii“ (E.0O., II, p. 197); caftan- 
lau: „era serdar, și prin urmare mai caftanliu decît mine“ 
(O.I., p. 66); /ilotimie: „filotimia caradalelor“ (C.O., V, p. 
112); măglişire „înșelare“: „au siluit prin măglișiri, cum zice! 
anaforaua“ (E.C., IV, p: 434); masala „torță“: „în dreapta 
cu reteveiul și în stînga cu mașalaua“ (C.0., V, p. 106); 
saltanat „pompă“: Ghenadie pleca de la reședință cu mare 
saltanăt pe socoteala creștinilor“ (C.0., V, p. 430); soitar 
„măscărici, bufon“: „iată guverne legale, iar nu de soitari 
ca al nostru“ (O.I., p. 17); ziafet: „ziafet colectivist“; zara- 
Jc „speculă“: „pe cît e de amatoare caradaua de finanțe, 
de Credite, de Bănci, în genere de zarajlic“ (C.O., V, p. 111) 
etc. Vocabularul acesta greoi, cù sonorități deosebite, fixat, 
chiar dacă nu le-a avut, cu sensuri peiorative în limba romà- 
nă, este foarte potrivit în pamflet. Așa se explică de ce unii 
din acești termeni circulă în limbajul polemic pînă astăzi. 


Neologisme. Limba presei se caracterizează, printre 
altele, și prin numărul extrem de ridicat al neologismelor. 
Receptivitatea deosebită a stilului publicistic la elementele 
lexicale noi conduce la două rezultate deosebite: unul pozi- 
tiv și altul negativ. Gazetele sînt un factor important în difu- 
zarea neologismelor, în cele mai diverse domenii, dar, în 
același timp, creează și posibilitatea strecurării în vocabula- 
rul limbii literare a unor elemente de jargon, franceze în 
special, ca și a unor latinisme și italienisme, cu care reprezen- 
tanții curentelor „puriste“ încercau să înnobileze limba 
română. Toate aceste elemente lexicale colorează destul de 
violent stilul publicistic din această perioadă. Ne vom îndrepta 
atenția în amîndouă direcțiile amintite. 

Am observat, încă după 1840, că presa, care continuă să 
fie un factor important de răspîndire a terminologiei științi- 

fice în rîndurile cele mai largi ale cititorilor, nu mai apelează, 
atît de mult, ca în primul ei deceniu de existență, la proce- 
deele cunoscute (definiţii, glosări, precizări diferite în context 
Sau în subsol, alăturarea de sinonime etc.) pentru explicarea 
termenilor noi. După 1860, deși terminologia științifică con- 
tinuă să se îmbogăţească cu elemente noi, într-un ritm mai 
lent decît în deceniile anterioare, și presa ajută acest pro- 
ces de creștere a vocabularului de specialitate, astfel de expli- 
caţii sînt întîmplătoare în cele mai multe publicații. Am 
menționa, în mod deosebit, faptul că procedeele de explicare 
a termenilor noi, folosite în prima jumătate a secolului al 
XIX-lea de toate gazetele, sînt preluate, în ultimele decenii 
ale secolului, de publicaţiile legate de mișcarea muncitorească. 
Adresîndu-se unor pături noi de cititori, pe care încearcă să-i 
cultive prin diferite mijloace, aceste publicaţii, în frunte cu Con- 
temporanul, nu numai că publică traduceri și articole de popula- 
rizare a ştiinţei, dar încearcă să tălmăcească termenii presu- 
puşi necunoscuți pe înțelesul masei de cititori. Ceea ce 
făcuseră Asachi, Eliade și Bariț, cu publicațiile lor, în jurul 
anului 1840, pentru răspîndirea terminologiei științifice în 
rîndurile unor pături burgheze mai largi, fac, după 1880, 
publicaţiile socialiste pentru cititorii muncitori în primul 
rînd. În afară de aceasta, răspîndirea socialismului științific 
pune problema familiarizării tuturor categoriilor de cititori 
cu o terminologie specială, necunoscută înainte la noi. 

Cităm cîțiva termeni ştiinţifici, la popularizarea cărora 
contribuie şi presa, în special publicațiile socialiste, din acca- 
stă perioadă: bacul: „baccilii. (vermușorii) ofticei“ (M.., 1890, 
nr. 6, p. 2) ; dializă: „sau difuziunii sub apăsare“ (C., 1884, p. 
40); eclipsă: „În astronomie se numește eclipsă întunecarea 
parţială sau totală a soarelui sau a lunei“ (L.N., 1895, nr. 
109, p. 3); erma/rodit: „acelaşi individ e și bărbat și femeie, 
adică ermajrodit“ (C., 1884, p. 64); evoluție: „această evolu= 
ție, adică dezvoltarea și prefacerea înceată și treptată“ 
(M., 1890, nr. 41, p. 1); intoxicație: „otrăvire“ (M., 1890, 
nr. 6, p. 2); limţă: „Leacul lui Koch se compune dintr-un 
fel de. lim/ă (altoi) cu care se fac injecții sub pele“ (A., 
1890, nr. 661, p. 1); mecroză: „boală numită mecrosa fosfo- 
rică a maxilarelor, boală a, oaselor fălcilor“. (M., 1890, nr. 
15, p. 1); oxigen: „Oxigenul e gazul din aer care e mai .prii- 
tor sănătății” (U., 1899, nr. 32, p. 1); ovipare: „paserile sint 

ovipare, adică se ouă și apoi din ouă ies pui“ (C., 1884, p. 498) ; 
paiudeean: „Miasmele paludeene [de mlaștină] (N., 1884, 
nr. 32, p. 1); tuberculoză: „contractarea tuberculozei (ofticei)“ 
(M., 1890, nr. 6, p. 2), „tuberculoza sau oftica“ (C., 1884, p. 
23) etc. În presa vremii apar și articole care, prin ținuta lor 
științifică deosebită, se adresează unor cititori cu un nivel 
cultural ridicat. În această categorie se includ multe din arti- 
colele publicate de Eminescu, care folosește o terminologie 
științifică bogată, din domenii foarte variate. 
Desigur că mult mai important a fost rolul presei în difu- 
zarea terminologiei științifice sociale și a terminologiei poli- 
tice, Între aceste două categorii nu pot fi trasate nici un 
fel de hotare și, de aceea, le vom prezenta împreună, limitînd 
exemplele la un număr relativ mic în raport cu bogăția sti- 
lului publicistic din acest punct de vedere: absenteism: „absen- 
teismul și morbiditatea unor pături neistorice“ (E.O., IV, 
p. 257); absolutism: „absolutismul încarnat şi ultramontan“ 
(B.5., p. 179); agitațiune: „pe cînd socialiștii încep propa- 
ganda și agitațiunea (R., 1886, p. 487); antagonism: „erau 
oare orașele noastre în antagonism cu: boierii feudali, purtau 
oare veșnic război?“ (R., 1886, p. 483), „antagonismul intere- 
selor economice“ (M., 1893, nr. 13, p. 1); antidinastic (E.O., 
III, p..503); aservire: „Într-un timp de aservire generală“ 
(E.0., III, p: 348); avantgardă: „clasa muncitorilor industri- 
ali care e cea mai importantă, e avantgarda socialismului“ 
(M., 1893, nr. 26, p. 1); Blanguist: „Blanquiștii legaţi de 
umbra marelui Blanqui“ (D.V., 1883, nr. 6, p. 86); cabinet 
„guvern“: „noul cabinet“ (R., 1879, p. 1064); capitalist (C.1., 
1872, nr. 100, p. 2); clasa burgheză (R., 1886, p. 499); clasa 
capitaliștilor (M., 1890, nr. 39, p. 1); clasă dirigentă: „cla- 
sele noastre dirigente“ (A., 1888, nr. 15, p. 1); clasă domi- 
natoare: „burghezia tinde să întemeieze o clasă dominatoare, 
deopotrivă cu cea din Europa“ (R., 1886, p. 487); clasă răpi- 
toare „clasă exploatatoare“: „o clasă răpitoare, stricată, fără 
conștiință“ (R., 1886, p. 487); clasa lucrătorilor (C.L., 1872, 
nr. 100, p. 1); clasa muncitoare : „În folosul clasei muncitoare“ 
(M., 1890, nr. 39, p. 1); clasa muncitorilor (M., 1890, nr. 1, p. 
1); clasa stăpinitoare: „Încăpățînarea clasei stăpînitoare“ 
(M., 1890, nr. 9, p. 4); comitet central (R., 1879, p. 285) ; comi- 
telul executiv central (C.O., V, p. 416); comuna (C.L., 1872, 
nr. 100, p. 2); comunalistă: „mișcarea comunalistă din Paris“ 

(M., 1890, nr. 3, p. 4); comunistă: „doctrinele democrate- 
socialiste și comuniste“ (R. 1878, p. 740); Congres, socialist 
(C.0., V, p. 916); contrazicere „contradicție“: „În societatea 
de azi iar găsiți, după d-voastră, o contrazicere de căpetenie, 
care s-a dezvoltat cu propășirea societăţii burgheze, anume 
contrazicerea între producțiunea colectivă și între apropie- 
rea roadelor muncei de către cîţiva indivizi“ a(R. .„ 1886, 
p. 493); Ce EOE A (C.1., 1868, nr. 2, p1); coterie 
(T., 189%, nr. 2, p. 1); cosmopolitisma: „cosmopolismul burghe- 
zici înseamnă. înlăturarea legăturilor tradiționale ale unui 
popor şi înlocuirea lor prin legături liberale burgheze, în 
afară lupta pentru tarife, antagonisme între naţii...“ (R. 
1886, p. 487); criză economică (R., 1874, p. 716); (C.O., 
V, p. 268); criză de supraproducție (Ma 1893, nr. 24, p. 1); 
dinastic (E.O., III, 504);  egalitarism (E.O., IV, .p.::40); 
electivitate (E.O., IV, p: 271); ); federatism.; (A., le nr. 22, 
p. 1); „Jendal „boieresc“ (M., 1890, nr..16, ID; grevă: 
„ultima grevă. a prea tarilor tipografi“ (R., 1892, p. 99); 
grevă generală. (M., 1891, nr. 48, p. 2); greviști (R., 1893, 
P. 7); ideologic. (E.O., IV, p. 401), imsurecțiune, (C.I, 1868, 
nr. p. 1); internationala (Ci, 1892, nr. 100, p. 1; T., 1814, 
Dă id n ATA internationalism: „internaționalismul socialiș- 
tilor“ EN., 1895, nr. 58, p. 1); interpelare (R.,: 1893, p. 
409); iobăgistă: „Proprietatea lor cu care au înlocuit pe cea 
iobăgistă“ (R., 1886, p. 487); îredentism (M., 1894, nr. 32, p. 
1); leader (R., 1886, p. 326); liberalism. (E.O., Hop: 407); 
liberalism. ‘burghez (R., 1886, p. 487); lucrători (ouvriers) 
(C.I. 1872, nr. 100,p. 2); luptă de clasă: „trecînd cu.vederea 
„peste clase și peste lupta de clasă“ (R., 1886, p. 502); marfă- 
~ muncă (M., 1891, nr. 14, p. 1); masă: „dacă dinșii pot să miște 
masele acestea şi să le ţie pe loc sunt un factor puternic în 
viața publică“ (Tr., 1891, nr. 190, p.-1; L.N., 1898, nr. 1235, 
p. 2); maşinism (M., 1893, nr. 19, p. 1); materialist: „fapte le 
cari după materialisti ruinează ipoteza existenței unui spirit 
deosebit de materie“ (C., 1884, p. 668); ministeriabil {(C.Ọ., 
V, p- 63); ; mod de producție: „întinderea modului de producție 
capitalist“ (L.N., 1894, nr. 4, p. 1); monarchist (E.0., II, 
p. 504); meeting (R., 1881, p. 321); „metinguri de protes- 
tare“ (T., 1894, nr. 88, p. 3); „mitinguri politice“ (B.S.; p. 
199); narodnic: „Acolo în vremea aceea erau între socialiști 
două curente, unul pe care l-am putea numi economico- 

socialist ori narodnic (Cernii peredel), şi altul politico-tero- 
rist. (Narodnata vola)“ (M., 1890, nr. 13, p. 4); mhilist (R., 
1880, p. 141); obstructioniști (E.0., IV, 512); opozitiune (R., 
1897, p. 311); parlamentarism (C.I., 1868, nr. 2, p. 1); 
partid obstructionist (E.0., IV, p. 511); partid socialist (C.O., 
V, p. 416); pauperismul (sărăciea) (R.S., 1885, p. 359); 
plebiscit (C.I., 1870, nr. 37, p. 1); plus-valoare: „După Marx, 
productul anual net să împarte: în două părți, în plus-valoare, 
pe care o iau capitaliștii în formă de profit, rentă, producte 
etc., și în altă parte pe care o iau muncitorii“ (M., 1891, nr. 
15, p. 1); poporul muncitor (R., 1886, p. 535); poporamism 
(M., 1890, nr. 4, p. 2); portofoliu ministerial (E.0., III, p. 
502); prieten „tovarăș“: „Au vorbit prietenii Mille, Nădejde 
ete. (M., 1890, nr. 9, p. 3); progresist: „principii progresiste“ 
(E.0., III, p. 283); proletar: „Astăzi prin proletar se înțelege 
„un cetățian care n-are spre a trăi decit munca sa” (R., 1885, 
p. 281); proletariat: „Proletariatul, adică toți acei muncitori 
cari nu mai au alt chip de trai decît să-și vindă puterea de-a 
munci pentru salariu“ .(M.,..1890,. nr. 6, p. 1); proletariat 
uvrier (T., 1892, nr. 89, p. 11); proletarizare: „prolelarizarea 
lor.e mai desăvirșită“ (M.,.1893, nr. 32, p. 1); propaganda 
socialistă (R., 1879, p. 740); proprietate colectivă (M., 1890, 
nr. 17, p. 3); proprietate privată (M., 1890, nr. 17, p. 3); radi- 
cală: „presa radicală“ (E.O. III, p. 87); radicalism. (E.O., 
II, p. 406); reacțiune: „reactiunea, conservatorii cum se zice“ 
(R., 1880, p. 5); regim parlamentar (R., 1879, p. 65); rol 
istoric: „rolul istoric al proletariatului” (M., 1893, nr. 37, 
p. 1); scrutin (C.I., 1870, nr. 37, p. 1); servaj: „desființarea 
servajului“  (R.S., 1885,.p. 345); socialism științific. (M., 
1890, nr. 44, p. 3); socialism utopic (M., 1890, nr. 44, p. 3); 
socialişti iredentiști (D.V., 1883, p. 1); socialiști revolutionari 
(D.V., 1883, p. 81); societatea burghezo-capitalistă (M., 1893, 
nr. 37, p. 1); societate feudală: „societatea: feudală a căzut din 
pricina. contrazicerii între formele-i sociale, cari nu lăsau loc 
„dezvoltării puterilor producătoare“ (R., 1886, p. 483); socie- 
tate socialistă: „condiţiile exterioare ale societății socialiste“ 
(R., 1886,.p..487) ; stinga moderată (R., 1879, p. 1064) ; stinga 
radicală (C., 1884, nr. 2, p. 72); sufragiu universal (T., 1891, 
nr. 91, p. 1; E.0., II, p. 406); supra-productie: „fenomen de 
supra-producție“ : (L.N., 1895, nr. 162, p. 1); tovarăș (C.O., 
V, p. 416); tovărășii lucrătoare: „prin organizări de tovărăşii 

lucrătoare (trades-umions)"“ (M., 1893, nr. 29, p. 1); ultradi- 
nastie (E.O., III, p. 503); ultramontani (R., 1879, p. 285) 
utopie: „se: preface socialismul din utopie în știință“ (R., 
1886, p. 483); utopist: „utopiștii sau visătorii socialiști“ 
(M., 1893, nr. 36, p. 1); socialiștii utopişti (L.N., nr. 1046, 
p. 1); uvrieră: „masa uvrieră“ (L.N., 1896, nr. 557, p. 1). 
Terminologia aceasta, care apare în presă cu o frecvenţă foarte 
ridicată, conferă stilului publicistic un colorit particular. În 
afară de aceasta, trebuie să observăm că acest vocabular, 
de provenienţă franceză în majoritatea cazurilor, este corect 
adoptat și s-a păstrat, cu puține excepţii, pînă astăzi în limba 
română literară. A Ti» iti tri 

_ Contribuţia presei la îmbogățirea terminologiei adminis- 

trative, fără să fie la fel de masivă ca în prima jumătate a 
secolului al XIX-lea, se face simțită cu destulă putere și în 
cea de-a doua jumătate. De multe ori este vorba numai de 
popularizarea în cercuri mai largi, prin mijlocirea presei, 
a unor termeni pătrunși mai de mult în limba română: agio 
„Suma cu care cursul unui semn monetar sau al unei hîrtii 
de valoare creşte“: „prețul scrisorilor de valoare scade, agio 
crește“ (Tr., 1894, nr. 175, p. 697); anuitate „sumă vărsată 
pentru stingerea unei datorii“: „plătibile în amuilăți“ (E.O., 
HI, p. 245); compt „calcul, socoteală“ (E.0., IV, p. 383); 
„corpurile legiuitoare (R., 1879, p. 311); delicvent de presă 
(0.[., p. 69); /uncționarism (E.0., LV, p.28); inmatriculare 
(B.5., p. 188); maxim: „Vorba maxim însemnează cel mai 
„mare și legea maximului e o lege prin care se hotărăște cari-s 
dările cele mai mari ce le poate ‘pune comuna fără a mai 
avea nevoie de aprobarea sau încuviințarea camerii“ (M., 
1894, nr. 26, p. 1); polițiar „purtarea barbară a politiarului“ 
(O.I., p. 21); prerogative (E.0., III, p- 503); prevaricațiune: 
„niciodată administrația n-a fost mai slabă și mai coruptă, 
instrucțiunea publică mai părăsită, Drevericaţiunile mai dese“ 
(E.0., IV, 382); primogeneți (E.0O., III, p. 245); proiect de 
lege (R., 1879, p. 285); promulga (C.I., 1868, nr. 25. B 
sanctionare: „sancţionarea acestei legi“ (C.I., 1868, nr. 2, 
P. 1); sinalomatic „cu îndatoriri: reciproce“ : „contract 
sinalematic“ (E.O., III, pP. 241; E.O., IV, p. 120); stipula 
(E.0., 1V, p. 203); subprefect (E.0., IV, p. 383) etc. 

Foarte deosebită de termenii înșirați pînă aci apare 
terminologia administrativă oglindită în gazetele din Tran- 

silvania, în care pot fi observate surse deosebite față de cele 
care îmbogățesc lexicul administrativ în gazetele din țară. 
Din această cauză, astfel de termeni, la care se adaugă și 
încercările de a găsi unele echivalente românești, dau acestei 
terminologii un aer învechit: actuariul „secretar“ (B.S., 
p. 249); curialist „ţăran: care avea în, folosință numai loc 
de casă și grădină“ (B.S., p. 203) ; comitivă „suită“: „aflindu-se 
cu comitiva sa în Alba-Iulia“. (B.S., p. 206); gubern, guber- 
nalor (B.S., p. 206); ordinatiune volmcă (Tr., 1894, nr. 127, 
p. 505); pertractare: „Cu ocaziunea pertractării marelui 
proces al Memorandului“ (Tr., 1894, nr. 123, p. 490); răs- 
Dunzătatea ministerială (B.S., p. 195); subministra „a pune 
la dispoziție“: „le subminisiră omului“ (B.O., p. 185); sub- 
șterne „a-și. subșterne petițiunile“ (Tr., nr. 98, p. 691); sol- 
găbirău, viceșpan: „fără intervenirea viceșpamilor, solgăbi- 
răilor“ (B.S., p. 205) etc. Aceşti termeni nu vor rezista multă: 
vreme în vocabularul limbii române literare, fiind înlocuiţi, 
peste tot, cu termeni mai noi, de proveniență franceză în: 
primul rînd. "E: c fugă | 

Neologismele, în special cele-de origine franceză, încep: 
să capete o răspîndire tot mai largă și în afara domeniilor 
amintite. Cităm o listă, departe de-a fi completă, de împru- 
muturi relativ recente, selectate din surse care se află în. 
afara posibilităţii de a putea fi bănuite că favorizau pătrun- 
derea unor elemente lexicale de prisos în limba română, 
pentru a se putea observa varietatea sectoarelor în care: 
pătrundeau, în această vreme, neologismele. Presa a ajutat, 
în mare măsură, la difuzarea acestor termeni, care contribuie, 
într-un grad foarte ridicat, la modernizarea limbii române 
literare, îmbogățită, graţie lor, cu posibilități mult mai largi 
de exprimare exactă și nuanțată a celor mai variate idei: 
ajlua (L.N., 1895, nr. 1235, p. 2); animat (R., 1873, p. 301);. 
anxietate (E.0., IL, p. 342); apanagiu (E.O., III, p. 363); 
aroga (C.0., V, p. 48); caleidoscopic (E.0., III, p. 489); 
compars (C.0., V, p. 267); configurație (E.0., III, p. 489); 
concilia (E.0., IV, p..206); conciliabul (C.O., V, p. 55); 
conjectură (C.O., V, p. 75); cupiditate (E.O., IIL, p. 471); 
defectiune (C.O., V, p. 51); dezavua (C.1., 1868, nr. 6, p. 1); 
echitate (E.O., III, p. 255); ejlorescentă (E.O., IV, p. 417); 
eluda (E.0., IV, p. 296); escamola: (E-O. LV p- 147) ; especta- 
tivă (C.O., V, p. 55); expedient (E.O., ITI, p. 354); extinc- 

iune (C.O., V, p. 125); factice (E.O., IV, p. 342) ; fascinator 
(Tr., 1899, nr. 124, p. 493); felonie (E.0., IV, p. 426); fili- 
bustier (C.O., V, p. 128); frapant (E.O., III, p. 308); furori 
(C.0., V, p. 51); Mieratic (E.O., IV, p. 232); ignobil (C.O., 
V, p. 161); insanități (E.O., IV, p. 345); intrinsec (E.O., 
IV, p. 206); libertinaj (E.O., III, p. 502); maltratat (B.S., 
p. ` 249); marotă (E.0O., IV, p. 247); neaugmentabil (E.O., 
II, p. 242); necrolog (C.I., 1870, nr. 42, p. 2); oneros (E.O., 
IV, p.79); ostentativ: (E.O., IV, p. 149); paliativ (E.O., II, 
342); pantalonadă (C.O., V, p. 135); permcios (E.O., III, 
p. 514); piruetă (C.I., p. 30); pregnant (E.O., III, p. 347); 
Prevala (C.0., V, p. 66); prohiba (O.L., P. 17); Bromiscuitate 
(E.0., IV, p. 375); pruderie (E.O., 1, P. 523); rapacilale 
(E.O., III, p. 283); reversibil (E.0., IV; p. 199); reviriment 
(T., 1898, nr. 287, p. 1); salutar (E.O., III, p. 471); scabros 
(E.0., III, p. 353); solicitudine (E.O., III, p. 396); spolia- 
fiune (E.O., IV, p. 201); sportman (T., 1894, nr. 90, p. 3); 
stereotip (E.O., TII, p. 252); stupefactiune (E.0., III, p. 101); 
susceptibil (E.O., III, p. 480); tolerant (E.O., III, p. 347); 
turpitudine (E.0., IV, p. 383); venalitate. (E.O., IV, p. 343); 
vicisitudine (E.0., TV, p. 200); vocatiune (R., 1879, p. 56) etc. 
„ Prėferința vădită pentru neologismele franceze face ca 
selectarea lor să se facă, de multe ori, fără prea multă rigoare 
în limba presei, în care pătrund numeroase împrumuturi 
de prisos. Această grabă în acceptarea unor termeni “poate 
fi urmărită și în procesul lor de adaptare la sistemul limbii 
noastre. Alături deci de franțuzisme de prisos, vom întîlni 
şi cazuri cînd, deși cuvintele respective au pătruns în limba 
română uneori cu cîteva decenii mai înainte, ele păstrează 
sau revin la înfățișarea fonetică, mai mult sau mai puțin 
exactă, din limba de origine. Pentru că ilustrează aceeași 
tendință, cităm împreună astfel de exemple: anousat (C.I, 
1870, nr. 49; p.:3); blesa: „n-a fost de loc blesat“ (C.I., nr. 


119, p. 2); canailerie: „încurajînd malonestitatea şi canai- 
leria de caracter“ (E.0., IV, p. 149); cauchemar: „o vedenie, 
un cauchemar cronic“ (C.O., V, p. 81); companion: „se preo- 
cupa mai mult de companionul meu“ (O.L., p. 11); delivra: 
„a delivra pe arestați“ (R., 1873, p. 264); demanda: „Îmi 
demanda să mîn la un otel frumos“ (C.I., 1870, nr. 18, p. 3); 
demarş: „cele întei demarşe“ (C.I., 1873, nr. 6, p. 1); donc: 
„donc capra din.cabinetul meu zoologic e Kostaforu“ (O.I., 

p. 60); celata: „citeva au și eclatat“ (R., 1877, p. 415), „eclată 
turbarea“ (R., 1586, p. 530), eclatant: „eclatantă majoritate“ 
(C.I., 1871, nr..85, p. 1); fatigadil: „trăsăturile ei fatigabile“ 
(C.I., 1873, nr. 110, p. 3); grostertate: „Injurii, cinism, gro- 
siertate se socotește esclamaţiunea dureroasă a victimei care 
protestă“ (R., 1872, p. 17); ignominie: „scrie îenominii la 
adresa celeilalte ramure“ (T., 1896, nr. 2, p. 1); impardo- 
nabil (C.I., 1870, nr. 39, p. 2); jomisseur: „ceată de jouts- 
seurs“ (T., 1896, nr. 9, p. 1); malad: „omul sănătos, precum 
și maladul“ (R., 1872, p. 807); malonestitate: „necorectitu- 
dinea în afaceri materiale, ca să nu zicem malonestilalea“ 
(E.0., III, p. 494); manc: „operă de fond de mare valoare, 
cu toate mancurile ei de amănunte“ (E.0., IV, p. 315); 
marşandă: „nişte marşande care. locuiau în, fața acelei fe- 
restre“ (O.I., p. 78); meprisa: „Meprizaţi nenorocirea“ (O.I., 
p. 45); merveille (R., :1893, p..80); mitrailleuse (C.I., 1870, 
nr. 58, p. 1); nefatigabilă (R., 1881, p: 295); merecusabil: 
„probe merecusabile“ (R.,:1876, p. 1151); parolă (O.I, p: 26); 
plaisanterie: „C. A. Rosetti n-a găsit altă plaisanterie mai 
potrivită“ (E.O., II, p. 444); ramplasant (C.L., 1870, nr. 
39, p. 2); rebochage: „chiar dacă ar trebuie să fie taxați 
de monotonie, de rebochage, cum zice francezul“ (R., 1872, 
p. 258); recula: „fără a recula“ (C.I.,. 1870, nr. 118, p. 4); 
redija: „ziar redijat de tineri” (E.0O., IV, p. 203); soarea 
(Tr., 1885, nr. 5, p. 19); uurier (B.S., p. 200). | 

„ Trebuie să observăm că apariţia unor astfel de termeni, 
în articolele lui Eminescu sau Caragiale, este determinată, 
ca regulă generală, de intenţii polemice. Pastișarea, în sco- 
puri satirice, a jargonului franțuzit pe care îl foloseau unii 
gazetari, în această vreme, devine astfel un mijloc foarte 
eficace de combatere a tendințelor cosmopolite din:limba 
presei, Pentru realizarea acestui scop, atît Eminescu cît și 
Caragiale vor folosi, în articolele lor, expresii întregi în limba 
franceză, de multe ori alături de rezultate aduse de influen- 
tele puriste, ‘latine sau italiene, care veneau să îngroașe 
aerul de înstrăinare pe care îl lua limba: „În acest embarras 
de richesse trebuie cu toate acestea să ne mărginim la puțin“ 
(E.0., II, p. 271); „Într-adevăr pare că s-ar fi dat un mot 
d'ordre ziarelor liberale și afiliaţilor de a păzi un silențiau 
tăcut și o tăcere silențioasă“ (E.O., II, p. 375—376); „Ciu- 
daţi possesseurs légitimes“ (E.O., II, p. 278); „Schopenhauer 

e idealist «pur sang» (E.0., II, p. 304); „votată à la vapeur" 
(E.0., II, p. 308); „Un Pache, Mache sau Sache, scos ca din 
cutia unei curtizane parisiene și cules de pe ulițele Bucureştilor 
«Pour civiliser en deux jours la sauvage Dobroudje»" (E.O., 
II, p. 325); „reprezentanţii lui par excelence“ (E.O., II, 
p. 377); „Respectăm Constituţia sans phrase“ (EO, II 
p. 442); „ca să întrebuințăm: o expresie banală, un lieu 
commun“ (C.O., V, p. 43); „d-sa, care n-a fost niciodată 
un foudre d'éloquence“ (C.O., V, p. 127) etc. 

n lexicul presei din această epocă circulă, ca rod al 
influențelor puriste, și numeroase latinisme. Presa, oglindind 
mai repede decît oricare alte scrieri schimbările din voca- 
bular, a fost mai receptivă la elementele lexicale pe care 
încercau să le introducă latiniștii. Nu este vorba deci, cînd 
explicăm prezența unor astfel de termeni, atît de convinge- 
rile filologice 'ale publiciștilor respectivi, cît de o receptivi- 
tate sporită la tot ceea ce, la un moment dat, era nou în 
limbă. Același material lexical, după perimarea „modei“ 
respective, apare extrem de învechit. Publicaţiile din Tran- 
silvania oferă un loc mai larg latinismelor, cu toate că astfel 
de elemente lexicale nu lipsesc nici în gazetele din țară, 
unde au căzut în desuetudine mai repede. Cităm doar cîteva 
exemple: agru: „se cerea comisiuni mixte de'a regula rela- 
țiile teritoriale, de agrii“ (B.S., p. 247); amoare (R., 1873, 
P. 301), „amoarea lui pentru națiune“ (B.S., p. 237); bel: 
„belul civil” (B.S., p. 253); beliduce: „contra preînaltului 
său behiduce“ (Tr. 1895, nr. 82, p. 327); belic: „împrejură- 
rile grele, belice“ (B.S., p. 286); consiliu „sfat“: „consiliul 
meu cel bătrin“ (B.S., p. 217); confinian „de graniță“: 
„regimentele confiniane grănicerești“ (B.S., p. 239); centu- 
rion, tribuni, vicetribuni, centurioni (B.S., p. 239); claustru: 
„Revoluțiunea într-un claustru“ (C.I., 1870, supliment la 
nr. 23); crudel: „doi tirani de cei mai crudeli“ (B.S., p. 323); 
denega: „dl. T. Liviu Albini a denegat categoric darea decla- 
rațiunii ante“ (Tr., 1895, nr. 289, p. 289); dexteră „după 
ce în zadar aştept să văd de o mînă dexteră descrisă în co- 
Joanele vreunui ziar românesc“ (Tr., 1885, nr. 36, p. 142); 
dubita: „aflăm că bursa din Berlin era foarte animată și 
aceasta ne face să dubităm despre veritatea acestei depeșe“ 
(C.I., 1870, nr. 62, p. 1); expia: „ca și cum lăpădarea de el 
nu se poate expia decît prin cea mai bestială tortură“ (Tr., 

1894, nr. 124, p. 493); ecce (C.T., 1870, nr. 1, p. 1) şi Eacce 
(CT., 1870, nr. 22, p. 170); exige: „ar voi a exige numai- 
decît admiterea articolului 44“ (E.0., II, p. 109); faimă 
„zvon, veste“: „după o faimă înregistrată de Kolozsvârv 
Közlëny“ (Tr., 1895, nr. 4, p. 15); hospites: „așa-numiții 
hospites“ (B.S., p. 285); impunitate: „impumitatea unui 
atentat la siguranța statului“ (E.0., III, p. 493); îndigeta: 
„a indegeta cum s-ar putea“. (Tr., 1891, nr. 1, p, 1); încurie: 
„pentru a susține luxul, incuria și corupția“ (E.0.,-1V, 
p. 257), „incuria administrativă din acea jumătate a Ro- 
mâniei” (E.O., IV, p. 508); irregulare (C.L., 1870, nr. 59, 
p. 2); june: „acei bărbați şi juni“ (B.S., p. 231); laboare. 
(R., 1881, p. 185), „în numele laboarei sărace“ (B.S., p. 326), 
„să se pună din răsputeri pe laboare, pe muncă“ (B: Sia i 
397); lax: „organizare lază“ (E.0., III, p. 109); lenociniu:. 
„el nu va fi un sanctuar, ci un lenociniu“ (E.O., IV, p. 486) ; 
machina (R., 1881, p. 219); magistră: „istoria, care este cea 
mai sinceră magistră a vieţii“ (Tr, 1891, p. 1); maculă: 
„aceeași maculă de judecăţi ale ereticilor“ (E.0., III, p. 347); 
„Sala tribunalului din Arad, în 21 februarie a fost priveliștea 
nouei macule asupra vieții noastre publice“ (Tr., 1885, nr. 
34, p. 135); mur: „unul din murti apărători ai vieţii și culturii 
naționale“ (B.S., p. 233); nuntios: „deputați (nuntios)“ 
(E.S., p. 265); ommipolenţia: „atotputința (omnipotenţia)“ 
(B.S., p. 328); paciență: „mai avem faciență şi pentru ceva 
timp mai îndepărtat“ (Tr., 1891, nr. 1, p. 1); relegat (Tr., 
1885, nr. 1, p: 2); resbel (N.V., ISSS, nr. 1149, p. 3); sana: 
„au lipsă de sanare şi ameliorare, să se saneze și amelioreze“ 
(Tr., 1891, nr. 1, p. 1); testimoniu: „testimoniile sincronice“ 
(B.S., p. 270), „testimomii de liberă trecere“ (C.0., V, p. 156), 
testimoniu (VN. 1885, nr. 374, p. 1); verilate: „veritatea 
acestei depeşe“ (C.I., 1870, nr. 62, p. 1) etc. 

Prezenţa italienismelor se explică la fel ca aceea a lati- 
nismelor cu care se şi confundă în unele cazuri. Un loc aparte 
îl ocupă, în. cadrul acestei influențe, termenii referitori la 
muzică și la organizarea unui spectacol, abundenţi în cro- 
nicile publicate în gazetele vremii, ceea ce-l determină pe 
Caragiale să parodieze această manieră în articolele sale. 
De regulă generală, terminologia muzicală italiană s-a impus 
și în limba română literară. Dintre termenii de proveniență 
italiană, uneori poate și latină, din domenii diverse, răspin- 

diți în gazetele din această vreme, cităm cîțiva: adopera: 
„ne vom adopera de a o pune și în lucrare“ (B.S., p. 197), 
„aceia care se vor adopera din toate puterile“ (B.S., p: 231); 
assolut: „publicul chiamă pe assolutul pe scenă“ UE V, 
p. 271); bandiera: „Deja pe Dunăre de jos bandiera română 
filfiie pe cîteva sute de vase“ (E.O., IV, p. 329); canzona: 
„după canzona trovatorului la cantonadă“ (C.O., V, p. 271); 
cavatină: „Tenorul începe să cînte o cavatină“ (CO, V, 
p. 268); fermata: „a făcut fermata concertului“ (CO V. 
P. 300); fidanțată: „frumoasa sa fidanțală“ (R., 1881, P- 7); 
fiorituri: „E o cavatină de Rossini, cu ruladele, pichetatele 
și fioriturile ei“ (C.O., V, p. 278); grupetti: „bătînd, cu de- 
„getele lui noduroase, două grupetti de tambur pe dosul in- 
strumentului“ (C.O., V, p. 200); împressario: „un impres-. 
sario cu o trupă de operă“ (C.O., V, p. 268—269) ; novisim: 
„fanarioți nivisimi“ (E.O., IV, p. 182); pizzicato: „a conti- 
nuat pizzicalo pe coarda ultimă“ (C.O., V, p. 300); sorginte 
(R., 1873, p. 755); tempestă: „Și fluerături și huiduieli, o 
tempestă turbată“ (C.O., V, p. 271) etc. ` 

Se face, în general, afirmația că latinismul ṣi mai ales 
italienismul au influențat prea puțin dezvoltarea. limbii 
literare. Afirmația de mai sus trebuie verificată cu mate- 
rialul bogat pe care îl oferă, în această privință, limba presei 
din deceniile şapte și opt. Trebuie să facem mențiunea că 
presa liberală, care se considera, în mod demagogic, mili- 
tantă în slujba progresului, sprijină în practică, mai mult 
decit restul publicațiilor periodice, orientările puriste și 
îmbogățirea fără discernămînt a lexicului cu elemente fran- 
ceze. Această tendință determină un răspuns drastic din 
partea lui Eminescu și Caragiale. 

Pentru a se putea vedea cît erau de adînc înrădăcinate 
unele curiozităţi lingvistice în limba literară din această 
vreme, este semnificativ, printre altele, faptul că și un pos 
blicist ca N. T. Orășanu, care declară în Revista carnavalului 
sau cronica balurilor mascate, în Misterele: mahalalelor sau 
‘cronica scandaloasă a oraşului, broşura nr. 6, 1858, că a` 
adoptat „limba, gramatica şi ortografia vulgului“, va folosi, 
în același loc, introducerea la scrierea menționată, termenul 
popol: „Ca fidel amic al popolului, care ne-a păstrat pînă 
acum această limbă, care a căutat totdeauna să afle idei, 
iar nu să discute asupra cuvintelor ca filologii sau polilogii 

noștri, care vrea să vază scremîndu-se șoaricile ca să nască 
muntele iar nu muntele ca să nască șoaricile, voi scrie numai 
pentru acest popol, în limba și stilul său și pentru acea parte 
de oameni care se vor convinge ca și mine de adevărul acesta ; 
că cine o ia iute ostenește curind“ (p. 5). În reportajul Întem- 
nițările mele politice, București, 1861, va folosi și alte ele- 
mente puriste, ca zesbelmic (O.I, p. 5) sau independinte 
(O.L, p. 7), la fel de nepotrivite ca și cuvintul popol pentru 
un autor care vrea să scrie, împotriva direcțiilor reforma- 
toare, în limba și stilul celor mulți. Cu aceste explicații, 
care ne dovedesc că pînă și publiciștii cei mai bine intențio- 
nați din generația lui Eliade au fost câștigați de unele cu- 
riozități lingvistice ale epocii, trebuie să facem mențiunea 
că Orăşanu rămîne, în bogata sa activitate gazetărească, 
credincios promisiunii pe care o face cititorilor în introdu- 
cerea citată și va scrie, în general, într-o limbă ușor acce- 
sibilă, fără prea multe concesii în direcţia arătată. În schimb, 
Românul şi gazetele care l-au, urmat vor accepta numeroase 


elemente latiniste și italieniste. 


Imagini şi îmbinări frazeologice spe- 
cifice. Am văzut că s-au dezvoltat, în stilul publicistic, 
in perioada 1829—1860, pe lîngă termenii tehnici de strictă 
specialitate, în cadrul unei noi ramuri a terminologiei pro- 
fesionale, și: o serie, destul de bogată, de imagini și îmbinări 
frezeologice specifice acestui stil. După 1860, acest material 
lingvistic creşte neîncetat în coloanele presei. Pe lingă o 
serie de formulări specifice care îl previn pe cititor asupra 
caracterului ieșit din comun al unor știri, se impun atenției 
numeroasele epitete care intră într-un fel de determinări 
tipice: „știre de senzaţie“ (U., 1887, nr. 3, p. 1); „O ştire din 
cele mai triste a făcut zilele acestea înconjurul presei române“ 
(U., 1889, nr. 50, p. 1); „Chestiune de o gravitate excepțională“ 
(T., 1891, nr. 137, p. 1); „o scenă intimă și profund atingă- 
toare“ (R., 1881, numărul extraordinar din 30 sept.) ; „împre- 
Jurări cu totul extraordinare“ (R., 1886, nr. 517); „protestăm 
în modul cel mai energic“ (R., 1892, p. 99); „instrucțiuni 
Joarte energice“ (R., 1893, p. 29); „marele eveniment al zilei“ 
(A., 1890, nr. 602, p. 1); „O știre de mare senzaţie a început 
să facă ocolul presei europene“ (A., 1890, nr. 620, p. 1); 
„faptul „este de o excepțională gravitate“ (L.N., 1895), nr. 

76, p. 2) etc. Am constatat, cu prilejul cercetării stilului 
publicistic în perioada 1829—1860, și o preferință vădită 
pentru epitete ca: fenomenal, formidabil, remarcabil, splendid, 
sublim, superb etc., etc. Astfel de epitete apar, într-un nu- 
măr tot mai ridicat, și după 1860. Aceeași creștere o în- 
vegistrează epitetul și în știrile senzaţionale pe care le 
publică tot mai mult ziarele în această vreme: „un teribil 
asasinat“ (R., 1872, p. 31); „o dramă teribilă“ (T., 1890, 
nr. 106, p. 2); „crimă oribilă“. (T., 1890, nr. 132, p. 2); „aceas- 
tă teribilă și nemaipomenită dramă“ (U., 1889, nr. 129, p. 3); 
„Teribila catastrofă din str. Brezoianu“ (U., 1829, nr. 356, 
p. 1) etc. Cu vremea, această cultivare excesivă a unor formu- 
lări ca cele citate s-a transformat într-o tendință primej- 
dioasă în stilul gazetelor noastre din secolul trecut. Dintre 
scriitorii care au protestat împotriva acestui abuz, îi pomenim 
din nou pe Eminescu și Caragiale. 

Referindu-se la acordarea unor calificative superlative 
unor persoane și unor împrejurări care nu le meritau, 
Eminescu face această constatare amară: „Vorbe ieftine 
într-adevăr de care ne preocupăm într-o țară și într-un secol 
în care epitetele îmblă ulițele, încît le pot găsi și cei mai puțini 
la pricepere“ (E.O., III, p. 268). Mai puțin grav, Caragiale 
va satiriza „în opera sa, mai întîi artificialele mijloace de 
a realiza, cu ajutorul unor epitete ca cele menționate, un 
stil distins. Scrisoarea adresată de Rică Venturiano Ziţei, 
în piesa O noapte furtunoasă, nu se deosebește prea mult ca 
stil de unele foiletoane din presa ridiculizată de Caragiale 
în fragmentele atribuite gazetei în care își publica producțiile 
Rică. Vocea patriotului nationale: „Tu ești aurora sublimă, 
care deschide bolta azurie într-o adorațiune poate că infi- 
nită de suspine misterioase, pline de reverie și inspirațiune“” 
(O.I., p. 32). Abuzul de epitete convenționale devine obiectul 
unei critici necruțătoare în mai multe din schițele și momente- 
le lui Caragiale. Cronicile mondene îi ofereau un material 
bogat în acest sens, iar scriitorul l-a folosit cu un inegalabil 
talent în producțiile similare pe care le atribuie eroilor săi: 
„Strălucilul bal filantropic“, „grajioasa doamnă Athenäis 
Grâgoraschko“, „o enormă ajluenţă“, „regina adorabilă a valsu- 
lui adorat“ -(High-Life, O., IL, p. 78); „Doamna E... 0 
andaluză absolut inconcurabilă, briliantă şi fermecătoare” 

(Carnet High-Life, O., IL, p. 392). Același abuz îl descoperă 
scriitorul și în ştirile senzaţionale: „Nu ne îndoim um moment 
de imparțialitate și zelul justiţiei noastre și sperăm că ea va 
descoperi lucruri cu deosebire senzzaționale — privitoare la 
această groaznică, fioroasă şi oribilă dramă din strada Uranus, 
care a emoţionat atît pe acei care citesc Moftul român cit 
și pe acei cari nu-l citesc“ (Înfiorătoarea şi îngrozitoarea şi 
oribila dramă din strada Uranus, O., II, p. 546). Astfel de 
intervenţii necruțătoare au contribuit la cultivarea stilului 
publicistic. Un rol deosebit, în această privință, i-a revenit 
și presei socialiste. Reţinem această precizare importantă pe 
care o face Gherea în acest sens: „Gazeta zilnică socialistă 
la noi în țară încă trebuie să fie altmintrelea. Gazeta zilnică 
socialistă nu va trăi prin știri senzaţionale și falşe, prin 
scandaluri sau violențe extreme“. (M., 1894, nr. 33, p. 1.) 

Dintre imaginile preferate în stilul publicistic le notăm 
în primul rînd pe cele care se bazează pe întrebuințarea ter- 
menilor ştiinţifici și tehnici cu sensuri figurate: „statul 
de azi e mașina“ (E.O., II, p. 178); „se slujesc numai de dîn- 
sele ca de o pirghie” (E.O., II, p. 156); „magnetul cîștigului 
material“ (E.0., II, p. 400); „autopsia istoriei naționale“ 
(E.0., IV, p. 27); „hemoragia corpului național“ (E.O., IV, 
p. 565); „vertebrele noastre istorice şi morale“ (E.0., IV, p. 
235); „Turcia e în convulsiuni mortale” (U., 1885, nr. 324, 
p. 1); „diapazonul se urcă“ (A., 1897, nr. 2743, p. 1); „iată 
cele două pietre angulare pe care va trebui să așezăm edifi- 
ciul propăşirii noastre viitoare“ (V.N., 1884, nr. 2, p. 2); „mi- 
cile grupuri care gravitaw în giurul unui om sau în giurul 
unor idei” (V.N., 1885, nr. 139, p. 1); „Gravitarea Franciei 
spre. Germania“ (V.N., 1885, nr. 139, p. 1); „pulsul vietii 
noastre economice“ (E., 1885, nr. 9, p. 1); „mecanismul socie- 
tății“ (M., 1890, nr.9, p. 1) etc. Alături de astfel de formulări 
metaforice, care pot avea uneori un aer căutat („scalpelul 
analitic“, R., 1864, p. 209; „condotieri ai condeiului“ T., 1898, 
nr. 157, p. 1), apar numeroase imagini foarte asemănătoare 
acelora din limba vorbită: „soarele civilizațiunii moderne“ 
(R., 1864, p. 463); „soarele naționalității române“ (R., 1878, 
p. 1); „vântul oportunității“ (C.T., 1870, nr. 1, p. 1); „vocea 
marilor evenimente“ (R., 1878, p. 1); „jugul economic“ (R., 
1886, p. 13); „rană pe corpul țărei“ (U., 1894, nr. 45, p. 1); 

„biciul foamei” (M., 1890, nr. 1, p. 1); „a căzut ca un fulger 
vestea“. (U., 1891, nr. 47, p- 1); „jocul cel mai simplu al 
mersului istoric“ (L.N., 1898, nr. 1042, p. 1); „Jeudalitatea, 
immormântată în restul Europei, rămăsese numai la noi în 
viată” (L.N., 1898, nr. 1042, p. 1); „arma criticii“ Si 1867, 
p. 709); „armata proletară“ (CN, 1896, nr. 502, p. 1); „Ar- 
mala de rezervă a muncii“ (M., 1891, nr. 15, pI); „marea 
armată a clasei muncitoare” (M., 1890, nr. 19, p. |jetc. 

Posedind un lexic mai variat, în care intră, alături de 
termenii noi, cuvinte populare, cuvinte regionale, arhaisme, 
termeni argotici și chiar unele elemente de jargon, stilul 
publicistic se diferenţiază tranșant de stilul științific și de 
stilul administrativ, care folosesc izvoare lexicale mult mai 
limitate. Această bogăţie lexicală apropie stilul publicistic 
de cel beletristic, de care se deosebește însă prin utilizarea 
mai largă a neologismelor $ și prin modul în care solicită, în 
imagini și îmbinări frazeologice specifice, întregul material 
lexical folosit. 


Concluzii. Format, în elementele lui de bază, în perioada 
1829—1860; stilul publicistic se perfecționează și se îmbogă- 
țește mereu pînă către sfîrşitul secolului al. XIX-lea. Acest 
progres se observă atît în combaterea elementelor regionale, 
în fonetică mai ales, dar și în lexic-, prin restrîngerea lor 
numai în articolele polemice și în pamflete, cît și în înfrîn- 
gerea dificultăților, mai mari în cazul ‘stilului publicistic, 
create de tendințele puriste și cosmopolite. Renunţarea la 

calchierea- unor modele străine, chiar și în știrile externe, 
de obicei mai expuse la astfel de influențe, precum și aban- 
ponarea exceselor retorice în construcția frazei vor conduce 
la clarificarea sintaxei. Contribuţia marilor scriitori din această 
perioadă, care au criticat tendințele dăunătoare, latiniste, 
italieniste, analogismul, lui Aron Pumnul, cosmopolitismul, 
retorismul și bombasticismul, oferind, în același timp, în 
articolele lor, publicate în presa vremii, adevărate modele de 
limbă și pentru gazetari, a fost determinantă pentru apropi- 
erea stilului publicistic de sursele limbii vorbite. și îmbogăți- 
rea lui, într-un mod mai chibzuit, cu elemente lexicale noi. 

Către sfîrşitul secolului, direcția creată de Contemporanul 
în publicistică ajută efectiv și grăbeşte acest proces. 

Dezvoltîndu-și, în continuare, elementele lexicale şi 
frazeologice specifice, stilul publicistic este un factor hotă- 
ritor în răspîndirea terminologiei politice. Îmbogățirea ter- 
minologiei politice și cuprinderea ei într-o serie de îmbinări 
specifice adincește diferențele dintre stilul publicistic și cele- 
lalte stiluri ale limbii și arată foarte bine măsura și direcțiile 
în care presa a contribuit la dezvoltarea limbii române literare 
în secolul al XIX-lea. 


ZIARUL NOSTRU ZILNIC 


Gazeta zilnică socialistă la noi în țară încă trebuie să fie altmintrelea. 
Gazeta zilnică socialistă nu va trăi prin ştiri senzaţionale şi falșe, prin 
scandaluri sau violenţe extreme. Pentru aceasta garantează nu numai 
onorabilitatea şi corectitudinea celor cari vor fi însărcinaţi să conducă 
gazeta, nu numai principiile socialiste cari se opun hotăritor unei astfel 
de tactici, dar o garanție este chiar şi aceea că conducătorii gazetei n-au 
nici un interes de a o preface într-o întreprindere comercială, fiindcă nu 
e proprietatea lor[...]. Gazeta zilnică socialistă va trebui să fie o notă 
nouă in ziaristica noastră, fiind absolut corectă, adevărată şi cuviincioasă. 
Dar gazeta zilnică socialistă se va deosebi de celelalte și prin faptul că va 
trebui să reprezinte cu adevărat partidul muncitorilor. Muncitorii, orga- 
nizindu-se politicește, ca o clasă deosebită, gazeta trebuie să reprezinte 
aspiraţiile acestei clase, trebuie să fie un străjer neadormit al intereselor 
ci. Şi gazeta zilnică trebuie să facă și mai mult, ajutind organizarea unui 
partid puternic al muncitorilor, care e acum numai la începutul lui. 


(Din rezumatul conferinţei lui C. Dobrogeanu- 
Gherea, ţinută la Clubul Muncitorilor în scara 
de 1 octombrie 1894, publicat în Munca din 16 
oct., nr. 33, p. 1 sub titlul Ziarul nostru zilnic.) 


LUMEA NOUĂ 


E obicei ca o gazetă nouă să-și publice programul, să-și spuie cine 
e și ce vrea. Acest obicei e foarte uşor de ţinut pentru politicienii noştri, 
al căror program, la urma urmei, se cuprinde în citeva cuvinte: „Sintem 
cutare partid sau grup politic și voim să ajungem la putere“. 


Nu tot așa de uşor ne e nouă să dezvăluim întregul nostru program 
intr-un articol de gazetă, cind scopul nostru mărețe emanciparea econo- 
mică a muncitorimei şi prin aceasta fericirea omenirei, cînd idealul nostru 
e o lume nouă. Programul nostru și scopul nostru se vor dezvălui într-un 
timp mai indelungat, într-un șir dearticole ale acestei gazete. Dar şi acum 
conformindu-ne obiceiului vom spune cîteva cuvinte. 

Lumea nouă e organul muncitorilor din România, întii și întîi deci 
interesele acestei muncitorimi le va reprezenta gazeta noastră. Știind și 
convinşi fiind că povestea frumoasă despre armonia intereselor tuturor 
cetățenilor şi a tuturor claselor unei naţii, e o fantezie şi un neadevăr 
ca toate basmele, ştiind cu totul dimpotrivă că interesele muncitorilor 
sint uneori altele decit ale altor clase, ba mai des chiar contrarii intereselor 
altor clase, Lumea noud va trata toate chestiile din punctul de vedere al 
intereselor muncitorimei. Lumea nouă nu e numai un organ al munci- 
torimei, ci şi organ social-democrat, un organ socialist, deci ca atare va 
înfăţoşa toate chestiile din punctul de vedere socialist. 

Veacul ce se apropie e veacul socialismului. În toate ţerile înaintate 
în civilizaţie se urmează o luptă uriașă între o societate îmbătrănită ce 
merge spre pieire și între alta ce se ridică. A cui va fi biruința e neîndoiel- 
nic, — vremea ce vine a îngropat totdeauna vremea ce s-a dus și viitorul 
a fost totdeauna biruitor. Dar şi pină la victoria desăvirșită a socialismului 
în vremea luptei sînt problemele uriaşe cari se ridică şi cari cer deslegare. 
Aceste probleme uriașe, această luptă de azi și victoria de mine, nu pot 
să n-aibă o influență hotăritoare asupra vieţii noastre sociale: trăim în 
mijlocul societăților civilizate, am introdus formele sociale burgheze și 
trebuie neapărat şă suferim toate urmările civilizației burgheze, bune ca 
şi rele, | 

Lumea nouă ocupindu-se în special de toate marile probleme sociale 
din punctul de vedere al socialismului, va fi folositoare nu numai socia- 
liştilor de azi şi celor de miine, dar chiar și celor ce nu ne cunosc, ba chia? 
şi vrăjmaşilor noștri, cari încă vor găsi chestiile sociale tratate din punctul 
de vedere al socialismului adevărat, dar nu al celui fantastic —rod al 
închipuirei lor — care e izvorit din frică, prejudiţii şi ignoranță. Şi desigur 
e vremea ca alte idei şi principii să iasă în publicitatea zilnică, e prea vreme 
ca alte puteri să ia parte la luptele politico-sociale. 


Sint aproape patruzeci de ani de cind burghezimea a început să gospo- 
dărească și să domnească în țara noastră. Şi cu ce făgădueli frumoase şi 
ademenitoare a început ea domnia ci! 

Ea făgăduia împăcarea claselor într-o singură nație de frați, figăduia 
buna stare materială a tuturor, dezvoltare înaltă intelectuală și morală, 
ne făgăduia libertate, egalitate și frăție. Acestea le făgăduia, dar ia să vedem 
-ce a realizat? Acum şi cei orbiţi văd. "Țărănimea, acea clasă pe spetele 
căreia se ține aproape în întregime edificiul nostru social, e cu desăvirşire 
ruinată. Flămindă, desculţă, trăind în vizuini de troglodiţi în loc de case, 
hrănindu-se cu porumb stricat, lipsită de cele mai mici garanţii legale, 
la discreția unor exploatatori sălbatici şi nemiloşi a unei administrații tică- 
loase și barbare — țărănimea noastră degenerează, piere văzind cu ochii. 


Împreună cu degenerarea țărănimei se distrug sau s-au distrus şi 
instrumentele ci de muncă. Cirezile de vite de odinioară au dispărut ca 
prin minune. Vita de muncă degenerată, 'slabă şi mică, pare a forma o 
specie zoologică nouă, încă necunoscută. Pămintul, printr-o cultură prădă- 
toare, e stors, secat, iar rodnicia lui exploatată în străinătate în schimbul 
luxului: nebun și degrădător. „Codrul frate cu românul“ podoaba țării, 
înmagazinatorul umezelei şi deci păzitorul recoltelor noastre, — pădurile 
“seculare sint distruse şi costul pădurilor a intrat în buzunarele fără fund 
ale burghezimei noastre. Sărăcind şi calicind țărănimea s-a distrus debu- 
şeul intern pentru industria noastră, s-a disirus ea însăși baza pe care s-ar 
dezvolta o industrie națională — astfel încît industria există mai mult 
în discursurile politicianilor noștri. Sărăcind cu desăvirşire țărănimea — 
clasa cea mai numeroasă a cumpărătorilor — a început să se ruineze Co- 
merţul, 

Şi acum cînd clasele noastre stăpinitoare printr-o răpacitate vino- 
vată au nimicit chiar baza vieții noastre economice şi cînd cangrena de 
jos se ridică lovind interesele celor de sus, atunci încep să ţipe: criză, — dind 
vina pe cauze imaginare şi nepricepînd ori prefăcîndu-se că nu pricep, 
că ei înșiși de treizeci de ani pas cu pas pregătesc criza aceasta economică. 
Ca reflex al acestei stări mizerabile economice e starea noastră politică. 


Citeva mii de oameni ce fac politică, reprezentanţi ai claselor noastre 
„stăpinitoare, împărţiţi în aşa-numite partide istorice, sint diriguitorii 
acestei țări. | j 

3 împărțiți în guvernamentali și opoziţie, ci se deosebesc doar prin 
atita că unii sînt la guvern iar alții vor să vie acolo; încolo, prin lipsa de 
scrupule, prin nepricepere, prin demagogie desfrinată, prin călcarea nein- 
cetată a legilor, prin pofte nesățioase, prin egoismul strimt se aseamănă 
unui cu alţii — ba uneori, cum e cazul acuma, opoziția prin toate aceste 
Însuşiri întrece pe guvernamentali, * 

Şi în concordanță cu această stare economică şi politică e starea mo- 
rală a mult nefericitei noastre ţări. 


_Parvenirea fără muncă, cu orice preţ, parvenirea fără cele mai ele- 
mentare scrupule, lipsă de corectitudine, lipsă totală de respect pentru 
personalitatea şi interesele altuia, un egoism desfrinat și anarhic în înțe- 
lesul cel mai rău al cuvîntului, dominează relaţiile morale ale țării noastre. 

Şi în concordanţă cu această stare economică şi politică e starea inte- 
lectuală, ştiinţifică și artistică — unde e atit de multă incorectitudine şi 
atit de puţin entuziasm şi talent. 

Da, pentru orice om cinstit și nepărtinitor e vădit că burghezimea 
noastră după treizeci de ani de domnie, de gospodărie, a dat un faliment. 
rușinos — un faliment economic și politic, moral și intelectual. 

Şi faţă cu acest faliment în mare parte fraudulos, e o urgentă nece- 
sitate ca alte puteri nouă să se ridice pe arena vieţei noastre sociale pentru 
insănătășirea organismului social. 

Acea putere care începe să se ridice acuma e democrația socială, iar 
organul ei e acest ziar. 

(Lumea noud, anul I pnr. 1, 2 noiembrie 1824, p. 1.) 


JOS MOHNARHIA! 


O depeşă din Berlin ne vestește că deputații socialişti, cari.au stat 
jos pe cînd întreg Parlamentul german striga tradiționalul Hoch! (Ura) 
În onoarea Împăratului, vor fi daţi în judecată sub învinuirea de Les ma- 
jestate. 

Ziarele belgiene ne sosesc cu darea de seamă că dezbaterile Parlamen- 
tului belgian, în care la strigătul catolicilor guvernamentali de: Trăiască 
regele, cei două zeci şi opt de socialişti, în frunte cu amicul nostru Vander- 
velde, au strigat: 

— Trăiască poporul! Traiască Republica ! 

În sfirşit presa pariziană este plină de pretenţiunile Prezidentului 
Republicei monarhice și burgheze, Cazimir Perier, şi în acelaşi timp de 
energica campanie a partidului socialist care voește să demascheze pe 
acest prezident de republică cu apucături de rege absolut... 

În sfirșit, în Îtalia, burghezia, sub conducerea lui Crispi, se pare că 
voeşte să imiteze politica lui Bismark, de strivire a socialismului, politică 
care va compromite nu numai existența burgheziei italiene, dar şi a re- 
Balității | 

Şi cînd un curent socialist-republican bate de la apus spre răsărit, 
cind regalitatea să zbate în spazmele ultimului sfirşit; cind în Spania, 
Serbia şi Olanda, trei copii ţin locul de rege; cînd în Rusia un adolescent 
ia locul țarului crud şi teribil care a dispărut zilele trecute; cind discre- 
ditul se aruncă asupra regalității şi scandalurile cele mai intime turbură 

familiile regale, cari păreau cele mai austere, ca a României; cînd în cele 
mai multe ţări, regalitatea este suportată, doară numai ca un lux costi- 
sitor, cînd toate acestea se întimplă în sfirşit, cînd poporul german prin 
reprezentanţii lor, social-democrați, şi-au ieșit din pepeni, faţă de obrăs- 
nicia monarhului prusac, e o datorie a noastră, socialiștii: de pe țărmurile 
Dunărei, să ne afirmăm şi noi credința noastră republicană; pe care tot- 
dauna am arătat-o, dar pe care unii au crezut necesar a o afişa cît timp 
regalitatea la noi, 'mai autocratică decit aiurea, se Masa în umbră şi-şi 
dedea înfățoșarea constituţionalizmului. 

Azi însă cind din toate părțile, fraţii noştri în aceeaşi sfintă credință 
își afirmă republicanizmul lor; astăzi cind monarhia română, care atita 
timp și-a bătut joc de popor, caută a-l linguşi şi a-i arunca în gura lui 
flămindă pomana de două sute de mii de lei, pentru a-i unge ochii; azi 
cînd, se pare, furtuna care va da jos tronurile a început a sufla; azi — zic— 
nu ne mai e permis, a ne face că nu ştim de Monarhie şi de credințele 
noastre republicane. 

Congresul nostru de altminterelea a luminat acest punct și s-a declarat 
categoric pentru singura formă posibilă şi compatibilă cu socialismul: 
Republica, 

Să fie dar știut că atunci cînd, în Belgia, amicii noştri strigă Trăiască 
Poporul! Trăiască Republica!; că atunci cind, în Franța, partidul socialist 
cheamă la o luptă de moarte sau de viață, contra preşedintelui republicii, 
care voiește să vindă republica pentru regalitate sau imperiu; să fie ştiut 
că atunci cînd în Germania, deputațiunea socialistă, cea mai cuminte și 
cea mai serioasă din toată lumea socialistă, a fost nevoită să demonstreze 
contra nebunului încoronat, care se cheamă Wilhelm al II-lea; să fie știut, 
că și noi de aici, din Țara Românească, sintem solidari cu frații de peste 
hotare și ca şi ci strigăm, fără teamă și în același timp fără gind de os- 
tentaţie: l ; 

Trăiască Republica! Jos Monarhia! 


(Lumea noud, anul I, nr. 29, vineri 2 dec. 1894, p. 1)e 


DISCUȚII ASUPRA LIMBII LITERARE 

ION GHEȚIE ȘI MIRCEA SECHE 


DISCUȚII DESPRE LIMBA ROMÂNĂ LITERARĂ 
ÎNTRE ANII 1830 — 1860 


„Prin activitatea desfășurată la sfîrșitul secolului al XVIII- 
lea și la începutul celui următor, reprezentanții Şcolii Ardelene 
au pus în discuție, pentru prima dată în cultura română, 
problema limbii literare și a cultivării ei. Difuzate în toate 
țările românești, ideile învățaţilor ardeleni au fost acceptate 
și dezvoltate de generaţiile următoare. Perioada cuprinsă 
între anii 1830—1860 se caracterizează prin interesul neo- 
bișnuit manifestat de oamenii de cultură de dincolo și de 
dincoace de Carpaţi pentru problemele limbii literare. Se 
poate spune, fără exagerare, că, în această perioadă, culti- 
varea limbii ajunge una din preocupările majore ale intelec- 
tualității românești. Discuţiile au loc în publicații din cele 
mai diverse : lucrări filologice sau istorice de adîncă erudiție, 
alături de modeste cărți de vulgarizare științifică, tipărituri 
bisericești, traduceri și scrieri originale, — toate găsesc un 
prilej de a exprima opinii legate de cultivarea limbii literare. 

Un loc însemnat în dezbaterile asupra limbii literare îl 
dețin jurnalele și revistele care înscriu în programul lor pro- 
blemele unificării și ale modernizării limbii. Graţie presei, 
opiniile sînt răspîndite în cele mai îndepărtate colțuri ale 
țărilor româneşti, nasc aprobări sau obiecții. Dispute din cele. 
mai înflăcărate ridică față în față pe aderenţii diverselor 
curente lingvistice. Cu toate că adversarii n-au găsit un lim- 
baj comun, se poate spune că mișcarea lingvistică a înregis- 

trat, întotdeauna, un câștig, fie el cît de mărunt, de pe urma 
acestor discuţii. 

Amploarea dezbaterilor a determinat redacția 4lbinei 
româneşti să vorbească despre o adevărată febră filologică 
care i-ar fi cuprins pe români. Această febră este pusă în 
legătură cu creșterea „sentimentului de naționalitate“, care, 
„predomnitor astăzi în lume, au ridicat blăstămul babilonic 
care ținea în confusie limbele ghintelor... Toate națiile 
carele țîntesc cătră împlinirea civilizaţiei lor tractează limba 
ca o cvestie vitală...Drept această țintire mărturisesc chiar 
neamurile și cele mici, în staturi mari încorporate: boemii, 
flamanzii, finezii, croații etc. reclamează pentru limba lor 
dritul cetățenesc în patrie și încaieră lupte literare pentru 
cîștigarea sa. Drept aceea nu este de mirare dacă șepte mili- 
oane de români sînt cuprinși de febră filologică și necon- 
tenit se îndeletnicesc a-și lămuri limba, scriptura și istoria.“1 

Aceste rînduri pun în lumină importanța excepțională pe 
care generația pașoptistă o atribuia procesului de cultivare 
a limbii. 'Refelctare a istoriei «unui popor, limba literară 
devine,. în. concepția reprezentanților acestei: generații, o 
condiție indispensabilă pentru crearea. unei noi culturi. Două 
sînt problemele fundamentale care apar, cu cea mai mare 
frecvență în scrierile timpului și cărora li se subordonează 
toate celelalte : problema unificării și problema perfecționării, 
a modernizării limbii literare. Asupra lor ne vom opri, pe 
larg, în cele ce urmează... 


Necesitatea unei limbi literare unitare nu a fost susținută 
decît accidental înainte de cel de-al IV-lea deceniu al secolu- 
lui trecut. În prefața la Catehismul cel mare, Gh. Şincai 
formulase, în termeni destul de generali,. ideea normării 
limbii comune, pe baza graiului vorbit în diferitele provincii 
românești?. O opinie similară susține, spre 1830, doctorul 
Vasilie Popp:, iar Heliade amintește, în prefața la Gramatica 


3 Literele și slovele, în A. R. XVI (1844), nr. 96, p. 393—394. 
3 Cuvint înainte la Catehismul cel mare, Blaj, 1783. 

- 3 Prefaţă la Psaltirea Prorocului şi împărat David în versuri alcătuită de ... Ion Prale, 
Brașov, 1827, vezi Contribuţii, III, p. 209; asupra lui V. Popp, vezi N. A. Ursu, Părerile doce 
torului Vasilie Popp asupra ortografiei româneşti cu litere latine, în Analele științifice ale Uni- 
versității „Al. I. Cuza” din Iași, II (1956), Ştiinţe sociale, fasc. 1—2, p. 141—160. 

din 1828, că pentru unificarea limbii, pentru crearea unei 
limbi literare moderne, trebuie cercetată cu atenție limba 
română și geniul ei și făcut un paralelism între ea și limbi- 
le înruditel. | 
Cea dintîi afirmare categorică a necesității unei limbi 
literare unitare o găsim în Corespondenta dintre I. Heliade 
Rădulescu și Costache  Negruzzi?. Inițiată de scriitorul 
“moldovean, corespondența a prilejuit un: rodnic schimb de 
păreri, a cărui importanță excepțională pentru dezvoltarea 
limbii române literare a fost în repetate rînduri subliniată. 
În cea dintii scrisoare a sa, datată 1836, Heliade enunţă 
în termenii cei mai clari dezideratul. unificării. lingvistice 
Și căile care. trebuiau urmate spre a se atinge acest scop. 
„Loată naţia are dialectele sale deosebite, scrie. Heliade, 
dar limba literală este una la toți învățații acelei nații.“ 
„Limba românească se desparte și ea în dialectele sale, însă 
limba bisericească este tot-aceea și la români și la moldoveni 
și la transilvăneni. “3 „Cei ce au scris în limba noastră, fiecare 
a scris după cum se obicinuia vorba în locul său. Cei biseri- 
cești s-au învoit întru 'sine și scriitorii bisericești munteni, 
moldoveni și ungureni poci zice că au avut și au tot o limbă 
sau dialect. Pentru ce oare și scriitorii profani să nu se învo- 
iască între sine?“4, | as alt Saar 
În continuare, scriitorul arată calea prin care limba putea 
fi unificată: „Singurul mijloc casă :ne unim la scris și să ne 
facem o limbă generală, afirmă el, este să urmăm limbii cei 
bisericești și pe tipii ei să facem și limba filosofului, matema- 
ticianului.5“ Pentru a atinge acest scop, era trebuincios un 
concurs al oamenilor de cultură: „Această învoire nu se poate 
face pînă cînd nu vom începe a cunoaște ce este bun în parte 
să păstrăm, ce e rău să lepădăm și să priimim ceea ce au alți 
frați mai bun“6. În procesul de unificare trebuie să se facă 
o selecție a celor mai corecte forme și cuvinte din toate gra- 
iurile: „limba cea scrisă pretutindeni a fost un dialect deose- 


1 Vezi . Contribuţis, III, p. 210. : : 

2 Jdeile expuse de Heliade in corespondența purtată cu C, Negruzzi apar schițate încă 
în C.R., V (1833), nr. 64, la rubrica Ştiri din nduntru, 

2 Opere, ed. D. Popovici, vol. LI, Bucureşti, 1943, p. 220. 

t Ibidem, P. 238. 

5 Ibidem, p. 220. 

5 Ibidem, p. 238. 


bit al literaților, adică o alegere și culegere de tot ce este mai 
frumos şi mai clasic în deosebitele dialecte ale unei naţii.“l 


Am expus mai pe larg opiniile formulate de Heliade în 
scrisoarea către C. Negruzzi pentru că ele vor cunoaște o 
largă răspindire și vor întruni adeziunea celor mai mulți 
dintre scriitorii și învățații vremii. Trei sînt punctele princi- 
pale atinse de Heliade în cursul discuţiei asupra unificării 
limbii literare. El le va formula în mod clar peste cîțiva ani, 
sub forma unor întrebări adresate oamenilor de cultură din 
țările românești:,, 1) Trebuie a se uni românii să aibă o limbă 
generală scrisă ? 2) Unindu-se întru aceasta, trebuie ase supune 
o provinție a lua de modellimba sau mai bine jargonul celei- 
lalte sau a priimi limba bisericească? 3} Priimind limba 
bisericească, trebuie să o socotim limbă desăvirșită și limbă 
formată în veacul civilizaţiei și luminării rumânilor sau ca 
pe o limbă ce cere și ea trebuință de întindere și perfecție“?, 
prin introducerea. celor mai potrivite forme și cuvinte din 
graiuri? 

La cea dintii întrebare a lui Heliade oamenii de cultură 
ai timpului au dat aproape în unanimitate răspunsuri afir- 
mative. Deși vorbesc dialecte diferite, românii trebuie să 
aibă o singură limbă literară, afirmă într-un editorial redac- 
ţia Albinei româneşti”, care revine, peste cîțiva ani, asupra 
problemei și exprimă speranța că discuţiile dintre literați 
vor duce la „acel rezultat ce ni înfățoșează și Germania lite- 
rară care despărțită în 39 staturi are astăzi o singură limbă“, 
„Ţălul nostru, declară Kogălniceanu în Introducția la 
Dacia literară, este realisația dorinții ca românii să aibă o 
limbă și o literatură comună pentru toți.“5 O părere asemănă- 
toare împărtășește I. Voinescu I-ul: „să ne silim — înțeleg 
că toți cîți scrim — ca unindu-ne să facem o singură 
limbă“, 


1 Opere, ed. D. Popovici, vol I}, p. 238. i. 

? Ion Heliade Rădulescu, Literatură, în A.R. N (18339), nr. 122, p. 418. 

> Eşii (Cu plăcere înștiințăm...], în A.R., IX (1837), nr. 36, p. 157. 

* Jurnalismul român, în A.R., XVI (1844), nr. 6, DZ, 

5 Dacialiterară, I (1840), Tom. 1, p. 6; în legătură cu opiniile despre limbă ale lui Kogāl- 
niceanu şi ale scriitorilor din jurul Daciei literare, vezi L. Popp, Probleme de limbă la cercul 
Rogdlniceanu, in Studii şi cercetări științifice (lași), VI (1955), p. 63—73; S. Dânescu, Preocu- 
pările lui Kogălniceanu despre limbă, în Limba romând, II (1953), nr. 6, p. 29—36. 

* Vestitorul românesc, VIII (1844), nr. 75, p. 295—297. 

. Un concept enunțat de Heliade și care va cunoaște o 
mare răspindire în anii următori (pînă după 1860) este 
acela al limbii bisericeşti, considerată drept bază a unificării 
limbii literare. Afirmînd această idee, scriitorul muntean 
relua și dezvolta o părere pe care Petru Maior o formulase 
în 1819. În Dialogul dintre nepot şi unchiu, Maior observa 
că în ciuda diversificării dialectale a dacoromânei, „în căr- 
tile cele bisericești numai o dialetă este la toți. “1 

Motivele pentru care limba tipăriturilor bisericești a 
fost aşezată de generația pașoptistă la baza limbii literare 
sînt diferite. În primul rînd, trebuie să avem în vedere faptul 
că limba bisericească prezenta, mai ales în secolul al 
XVIII-lea, o remarcabilă unitate, indiferent de provinciile 
în care era folosită. Păstrători ai tradiției grafice și refrac- 
tari, pînă la un punct, la inovațiile din graiuri, scriitorii 
bisericești au folosit în scrierile lor o limbă mai arhaică (mai 
ales sub aspect fonetic) și, deci, mai unitară. Această limbă, 
fiind mai veche, conserva în chip firesc o serie de fonetisme 
și de forme de origine „strămoșească“, latină, dispărute din 
limba secolului al XIX-lea; de aceea, acceptarea ei drept 
bază a unificării limbii era cu atît mai recomandabilă: bi) 
cit se află [graiul] mai înapoi, cu atîta au trebuit să fie mai 
curat de cuvinte străine și mai apropiat de prototipul 
mumei“, scrie G. Săulescu în 18442. Peste cîțiva ani, Cipariu 
arată că, în! procesul de normare a limbii, se orienta după 
„cum s-au pronunțat și scris la cei vechi și mai bine”3, 

Unificarea limbii literare pe baza limbii tipăriturilor 
bisericeşti este o opinie pe care o vor susține, după Heliade, 
unele personalități de seamă ale culturii române. „Voi să 
scriu cum și vorbesc, scrie Barițiu, dar nu după dialectul 
unde m-am născut...., nici în cel de la București, nici în cela 
de la Iași, ci singur în acela care place mai mult urechilor 
mele, care însă foarte mult se apropie de limba cărților 
bisericești. “+ Baza . românei literare moderne trebuie să fie 


1 Dialogu pentru începutul limbei română intra nepotu și sunchiu, În Ortographia romana 
site latino-valachica, Buda, 1819, p. 70. 

? Arhiva Albinei pentru arheologhie română şi industrie, 1844, nr. 5, p. 20. 

? Principia de Limbă și scripturd, în Organul tumindrei, II (1848), apud Contribuţii , LII, 
p. 263, 5 

t Vezi V, Netea, Ideile despre limbă ale lui George Barițiu pind la 1515, in Limba romând, 
VI (1957), nr. 5, p. 56. 


limba cărților bisericești, scrie Albina românească, înțeleasă 
de toți românii și constituind „singura legătură ce unește încă 
pe românii despărțiți în staturi deosăbite“1. Orientarea după 
limba bisericească e susținută pînă tirziu, după 1860. În 
discursul rostit la congresul din 1862 al Asociației transil- 
vane pentru literatura română şı cultura poporului român 
(ASTRA), Timotei Cipariu propunea ca „limba bisericească, 
care e mai regulată... să se lie [= ia] de bază pentru limba 
și literatura cea profană.“? 

Excelente și demne de a fi luate drept model atîta timp 
cît prin ele se ajungea mai aproape de latină, cărțile biseri- 
cești trebuiau totuși consultate cu oarecare prudenţă, 
deoarece prezentau numeroase forme, construcții sau cuvinte 
greșite. În același articol în care făcea elogiul limbii biseri- 
cești, Heliade formula la adresa ei unele judecăți severe; 
„zicînd limba bisericească nu trebuie să urmărim orbește“ 
pe traducătorii cărților religioase, „care [...] fără cunoștința 
limbii lor, fără simţirea înaltului și frumosului, fără a păzi 
regulile gustului au încărcat biata limbă de niște părți etero- 
gene și fără a cinsti urechea cetitorului său au întrebuințat 
vorbe ce și pe drum și în cîrciume nu le sufere cineva să le 
auză.“3. Cu cîteva decenii mai înainte, I. Budai-Deleanu 
formulase rezerve asemănătoare față de limba „cazaniilor“, 
cum o numea el. Limba bisericească era cea mai realizată 
din punctul de vedere al corectitudinii, totuși „și în acest feliu 
de voroavă sau oraţii bisercești să află multe împotriva gra- 
maticii și cu totul rău grăite.“4 Reluînd opiniile antecesori- 
lor, Cipariu va reproşa. scriitorilor bisericești de a fi eliminat 
din limbă o serie de cuvinte, forme și construcții de cel mai 
mare preț, înlocuindu-le cu altele schimonosite5. Ceea ce 
reproșează scriitorii epocii traducătorilor de cărți religioase 
este faptul că au folosit o limbă împânzită 'de neregularități 
gramaticale și de elemente de altă origine decit latina, în 
special slavonești. dai | 

În lumina celor de mai sus reiese că, recomandînd cărțile 
bisericeşti drept model pentru unificarea limbii literare, 


1 Omul literat, în A.R., X (1839), nr. 12, p. 45—47. 

2 Amicul şcoalei III (1862), nr. 31, p. 242—243. 

3 Opere, ed. Popovici, vol. II, p. 221, 

t Gh. Bulgăr, Scriitorii români despre limbă și stil, Bucureşti, 1957, p. 61, 
5 Vezi Comribuţii, UT, p. 263, 

Heliade și cei ce l-au urmat preconizau o preluare a ceea ce 
era „clasic“, adică latinesc în limba acestor lucări și nu o 
urmare servilă a ei. Limba bisericească trebuia să alcătuiască 
„scheletul viitoarei limbi literare, pentru a cărei normare 
trebuia să se apeleze, deopotrivă, la vorbirea populară din 
toate provinciile românești. 

O opinie .care revine frecvent în literatura timpului este 
aceea după care unificarea limbii literare nu urma să fie făcută 
prin acceptarea drept normă a. graiului unei provincii, ci 
prin selectarea celor mai potrivite forme și cuvinte din toate 
graiurile românești: „Fiecare norod rumân își are provincia- 
lismele sale, afirmă Heliade, și [...] nimeni n-a ajuns încă 
în stare de a pretinde că la noi este Castilia sau Toscana 
Rumâniei“1. Alcătuirea structurii gramaticale şi a vocabula- 
rului limbii literare printr-o selecție a formelor și termenilor 
din toate provinciile românești a fost susținută de la înce- 
puturile Școlii Ardelene. În 1783, în prefața la Catehism, 
Șincai arată că a folosit în lucrare numai cuvinte „tocma 
românești“, alese din provinciile unde se vorbea cel mai bine 
„românește. Apelul la cuvintele limbii din toate provinciile 
românești, dar numai la cele „tocma românești“, adică de 
origine latină, este prezent la cei mai mulți scriitori ai școlii 
ardelene, între care la Maior și Budai-Deleanu. Din Şincai 
și Maior ideea e preluată de Heliade și cunoaște prin el o 
largă difuzare în rîndul contemporanilor. Astfel, un editorial 
al Albinei româneşti cere întrebuințarea unei limbi întemeiate 
„pe stilul cărților bisericești vechi tipărite și pe dialectul 
acelor români care au păstrat vorbirea lor oarice mai curată 2. 
Nu există un „dialect statorit recunoscut de toată românimea“, 
care să fie luat drept normă, arată Cipariu în Principia de limbă 
și scriptură. Limba literară trebuie să aibă la temelie limba 
bisericească, îmbogăţită printr-o selecție a celor mai bune 
forme și termeni din graiurile românești.? Nu peste mult, 
scriitorii vor începe să pună în aplicare aceste principii teo- 
retice. În prefața la romanul Prințesa de Clermont de M-me de 
Genlis, traducătorul, I. Brezoianu, arată că n-a scris în limba 


bucureșteanului, ci în limba românească: „ce mi-a plăcut 


1 Literatura, in C.R., X (1839), nr. 122, p. 417. 
 Eşis (Cu plăcere înștiințăm,..), în A.R., IX (1837), nr. 36, p. 157. 
> Contribuții, III, p. 263. 


la oltean, bănățean, moldovean și transilvănean și am văzut 
că nu e rătăcitură, că e rămășiță a Laţiului, că se învoiește 
mai bine și cu urechea și cu bunul-gust și că împacă înaintea 
dreptului cuvînt, deși nu pe toți, dar pe cea mai multă parte 
din românii care vorbesc deosebite idiome, am întrebuințat“? 


Se poate observa, din cele de mai sus, că principala con- 
diție care se cere unui cuvînt pentru a figura în vocabularul 
limbii unificate este latinitatea lui. Cuvintele și formele care 
trebuiau. căutate în graiuri erau cele „tocma românești”, 
după Șincai, cele „curate“, după Albina românească, „cele 
clasice“, după Heliade, adică cele de origine latină. 


Un alt criteriu de selecție îl constituia răspîndirea for- 
melor sau a cuvintelor în rîndul vorbitorilor de limbă româ- 
nească. Heliade fixa în scrisoarea adresată lui Negruzzi în 
1838 unele principii pentru alegerea variantei lexicale cu 
pronunțarea. corectă, dar preciza că în această selecție uzul 
rămînea determinant. Trebuie „să vedem cum pronunţă cea 
mai mare parte de rumâni“ și să reținem cuvintele cunoscute 
de majoritatea lor2. Cele două criterii — latinitatea și răs- 
pîndirea — veneau însă adeseori în contrazicere flagrantă. 
De dragul promovării unor termeni de origine latină se 
puneau în circulație forme și cuvinte necunoscute majorității 
românilor. Într-un articol publicat în 1839, un anonim, ascun- 
zîndu-se sub pseudonimul Petre Înlesnitorul, arăta că forma- 
rea limbii unice privea generațiile viitoare. Adoptarea cutărel 
sau cutărei forme provinciale pe motivul apropierii de latină, 
și impunerea ei drept normă obligatorie, ar face ca noua 
“limbă literară să nu fie înțeleasă pretutindeni”. 

Numeroase cuvinte de origine latină dispăruseră din graiul 
viu al poporului și nu se mai găseau decît în vechile monumen- 
te de limbă. Ele trebuiau de aceea extrase din tipărituri și 
manuscrise, puse în circulație și acceptate de toți românii. 
Principalul merit în exploatarea limbii vechi revine Albinet 
românești, şi evident, lui Cipariu. Necesitatea de a introduce 
vechi cuvinte în limba literară este afirmată, încă din 1831, 


1 Prefaţa, intitulată Prietenului meu T., la Prinţesa deiClermont sau nuvelă istorică ce 
Meme de Genlis, București, 1842, p. I—VI. l 

3 1. Eliad, Scrisoare la D. cdminarul C. Negruzzi, în C.R., IX (1838), nr. 49, nr. 1—4. 

3 Petre Înlesnitorul, Domnului I. Eliad ce mi-a cerul un răspuns, în Pdminteanul, I 
(1839), nr. 21, supliment, p. 1—4. 

de „Asachi! și este reluată peste cîțiva ani de mitropolitul 
Veniamin Costache, care cere să se ia „înapoi cuvintele cele 
adevărate românești [...] care se păstrează parte prin 
documentele vechi, parte prin gura poporului.“2 „Din asă- 
minea visterii ale vechimei, au manuscripte, au cărţi. tipă- 
rite, au însă în gura poporului păstrate pînă acuma sînt 
culesă toate cuvintele ce au început a întrebuința astăzi 
leteraţii românimei în scriptele lor.“ Consecventă acestor 
principii, redacția Albinei româneşti va înfiinţa o rubrică de 
Lexicografie, unde vor fi consemnate cuvinte de origine 
latină, dispărute din limbă sau aflate în circulație locală, 
în vederea introducerii lor în limba literară. 

imbogăţirea limbii literare prin termeni proveniţi din 
graiuri sau din monumente vechi urma să fie însoțită paralel 
de eliminarea unor elemente eterogene. Acţiunea de selectare 
a termenilor regionali avea, prin forța împrejurărilor, un 
dublu aspect, de reținere și de eliminare: „materialul limbii 
române se află în toate noroadele rumâne din orice provin- 
ție sau loc și ca să se facă o limbă generală românească de 
aici trebuie să alegem ce este bun [...] și să lepădăm ce e rău“, 
afirmă Heliade. 

Atita timp cît se urmărea eliminarea unor regionalisme 
stridente (maghiarisme în Ardeal, turcisme și grecisme în 
Principate) sau a unor slavonisme livrești, acțiunea rămînea 
justificată. Dar pusă sub semnul unui latinism intransigent, 
ea era deschisă oricînd arbitrarului și avea să sfirșească în 
cunoscuta discriminare pe care Laurian și Massim o făceau 
între „dicționarul“ și „glosarul“ limbii române literare. 

Așa cum a putut să rezulte din cele spuse mai sus, opi- 
niile lui Heliade Rădulescu au cunoscut un larg ecou 
în rîndul oamenilor de cultură ai epocii, care și-au însușit, 
cu unele întregiri de amănunt, teoria sa lingvistică. Dacă 
în gazetele moldovene acceptarea noilor idei se face în mod 
tacit, scriitorii ardeleni, în frunte cu Bariț, afirmă direct 
acest lucru 5. Atita timp cît Heliade și-a menținut teoria 


1 AR., II (1931), nr. 1, p.1—2. 

? Prefaţă la Dumnezeiestile liturghii, lași, 1834. 

* G, Săulescu, Prefajd la D. Cantemir, Hronicul romano-moldo-vlahilor, vol. II, lași, 
1836, p.1IV=—V; vezi şi Contribuţii, III, p. 218. 

* Scrisoare la D. căminarul C. Negruzzi, in C.R. IX (1835), nr. 49, p. 1—4. 

5 Vezi V. Netea , loc. cit., p. 56. 


209) 


pe terenul datelor celor mai generale, adeziunea cărturarilor 
din celelalte provincii a fost deplină. Cu toate acestea, ger- 
menul viitoarelor discordii se afla în însăși esența doctrinei 
heliadiste. În epocă, era un consens general că limba bisgri- 
cească trebuia luată drept normă a unificării lingvistice. Dar 
asupra limbii cărților bisericești s-a exercitat o continuă și 
crescîndă influență munteană în cursul secolelor al XVII-lea 
și, mai ales, al XVIII-lea . E de notat, de asemenea, că reflec- 
tînd stadii mai vechi de dezvoltare, limba tipăriturilor reli- 
gioase se apropia foarte mult, sub raportul foneticii mai 
ales, de graiul muntean, cel mai conservator în materie fone- 
tică dintre graiurile dacoromâne. Din același considerent, se- 
lecţia formelor și fonetismelor „strămoșești“ din graiuri urma 
să se încheie cu acceptarea unui număr mare de particularități 
de limbă muntenești. Toate acestea făceau ca adoptarea 
teoriei lui Heliade să ducă, indirect, la muntenizarea limbii 
literare, deși scriitorul muntean a respins întotdeauna 
ideea hegemoniei unui .dialect.i 
Punerea în practică a doctrinei heliadiste urma, de aceea, 
să declanșeze o reacțiune în rîndul intelectualilor din celelalte 
provincii. și, în primul rînd, din partea învățaților moldoveni. 
Reacţiunea moldovenească s-a produs în urma publicării 
în Curierul românesc din 1839 a articolului Literatura al lui 
I. Heliade Rădulescu? și are drept exponent pe cel mai de 
seamă filolog moldovean al timpului, G. Săulescu. Scrisoarea 
lui Heliade către Negruzzi, tipărită cu un an înainte și conți- 
nînd consideraţii critice asupra graiurilor dacoromâne, în 
lumina unificării limbii literare, rămăsese fără un ecou deo- 
sebit în rîndul moldovenilor. De data aceasta, Heliade 
schimbă metoda de abordare a problemei. Pornind de la con- 
statarea că „între deosebite noroade românești este oarecare 
deosebire la vorbă, însă dialectul cel scris trebuie să fie unul 
șitot acela între toți“, el examinează felul în care se scria în 
diferite provincii. Dacă Gazeta de Transilvania. întrebuința 
„O limbă potrivită pe tipul ei cel vechi și prin urmare mai 
deobște la toți rumânii“, în schimb Albina românească ținea 


1 Hegemonia graiului muntean e susținută de I. A. Vaillant, La Roumanie, tom. II 
Paris, 1844, p. 115—116; I. Genilie, Idee despre starea literaturii și invdjdturii de acum, la 
Cantor de avis ṣi comers, Bucureşti, 1338, nr. 73 (supliment), p. 1—9. 

3 Nr. 101, p. 334—335; nr. 102, p. 337—340; nr. 105, p. 349—351. 

„cu totul limba populară a Moldovei“. În continuare, Heliade 
reproducea din Albina românească nuvela Doctorul și coteleta, 
atrăgînd atenția în note asupra cazurilor cînd „limba 
Albinei sau moldovenească se depărtează sau de tipii limbii 
bisericești, sau de derivaţia vorbelor.“! 

Notele lui Heliade din acest articol și din alte contri- 
buții ale sale din acești ani aduc precizări importante asupra 
normelor unice supradialectale ale limbii literare. Dintre 
observaţiile făcute de el înșirăm în continuare pe cele 
wai însemnate?. 


Fonetică. Vocale: Trecerea lui e neaccentuat la 
4 este nerecomandabilă ; deci nu discoperit, carile, binile, ci 
descoperit, carele, binele. Fonetismul, arată Heliade, e prezent 
și în vorbirea populară din Muntenia, dar el caracterizează 
în special graiul moldovenesc, unde'e>i, mai ales în finalul 
cuvintelor: trebui (în loc de trebuie), vorbești (în loc de vorbește) 
etc.; nu trebuie acceptată nici pronunțarea moldovenească 
a lui e din unele cuvinte: frei, acei, cei, ei, ce, nu 
trii, acii, cii, îi, ci; după sf, b, trebuie să scriem e, 
nu ci: îmteleg, înteles; adusese, zise; iubesc, galben, nu întăleg, 
întăles; adusesă, zisă; subăsc, galbăn; să se scrie ea nu eîn 
cuvinte ca prea, mea, puteam, putea (nu pre, me, Putem, 
pute, cum pronunță și scriu moldovenii) ; pronunțarea mol- 
dovenească provoacă perturbări în limbă: scriind pute 
în loc de putea, se produc confuzii, căci „pute va să zică nu 
miroase bine“; diftongul ta nu trebuie scris te: mântuiam, 
nu mântuiem, abia nu abie; după s, ea trebuie păstrat: seară, 
seamănă, nu sară, samănă ; să se scrie câne, mâne, pâne; „acel 
ai [= îi] ce vine din a latin cît ar înlesni și ar învoi pe toți 
rumânii cînd s-ar scri numai cu a și pronunţe-l fiecare după 
obiceiul locului? ; preîmbla „cel unguresc este mai gramatical, 
nu preumbla“5; hiatul i-e în crierile nu e literar, deci: 
creerii; după anumite consoane (de ex. s), i era pronunțat 


1 C.R., X (1839), nr. 101, p. 335. 

3 Am reunit in inşirarea de mai jos observațiile făcute de Heliade în scrisorile către 
C. Negruzzi şi în articolele intitulate Literatură, publicate în numerele 101, respectiv 122 (și 
urm.) ale Curierului românesc pe 1839. 

3 C.R., X (1839), nr. 102, p. 339. 

+ Opere, ed. Popovici, vol, II, p. 243. 

$ CGR., X (1839), nr. 101, p. 335, 


271 


și scris greșit î: singur, nu singur; după aceleași consoane, 
contrar regulelor gramaticale, unii nu-l pronunță și nu-l 
scriu pe i, deci nu însuș, ț-oi, astăz, îf, îm, ci însuși, astăzi, 
îți, îmi. 


Consoane: să se scrie ș ca în Muntenia, nu £ ca în 
Moldova; „judicare este mai clasic decit giudicare și prin 
urmare judica cel bisericesc este mai bun decît popularul 
giudica“ 1; jur și compusele, care provin din lat. gyrus, să 
se ortografieze cu g: împregiurări, încongiur; labialele 
palatalizate, de regulă în Moldova, dar folosite pe alocuri 
și în Muntenia, trebuie evitate; sciu, nasce din Banat sînt mai 
„clasice“ decît știu, naște din celelalte ţări românești 2; la 
fel mold. amenințare „se pare mai aproape de minacciare” 3 
decît munt. amerințare. Prep. pe și de trebuie scrise astfel, 
și nu pă, dă sau pi, di, cum pronunță muntenii, respectiv 
moldovenii. 


Morfologia. Superlativul adjectivelor să se constru- 
iască ca în Muntenia, cu foarte sau prea, nu cu tare ca în 
Moldova; numeralele ambii, tustrei din graiul moldovenesc 
trenbuie acceptate în limba literară, nu formele muntenești 
amândoi, cîte trei; formele verbale neiotacizate sînt corecte; 
cele iotacizate urmează să fie părăsite: „audă este și mai 
obștesc, și mai clasic decît auză al nostru, cu toate că [auză] 
e mai bisericesc“4; să se scrie esau este, nu îi (-i) ca moldovenii: 
mi-e, aceasta e, nu mi-i, acesla-i ; să se scrie împărtășaște, 
piraşte, nu împărtășește, pîrăşte, întrucît acestea erau formele 
folosite în cărțile bisericeşti; la ind. perf. comp. pers. 3 sg. 
auxiliarul a avea să fie scris a, ca în Muntenia, nu au ; literare 
sînt munt. simte și mold. socot, nu mold. simțește și munt. 
socotește; la pers. 3 pl. a ind. inperfect să se întrebuințeze 
forma bănăţenească cu-u (de ex.: cântau), pentru că emai „gra- 
maticală“, și nu cea obișnuită pînă atunci, fără -u (cînta); 
sînt incorecte forme ca mold. m-am dusu-m-am sau munt. 


1 C.R. X (1839), nr. 102, p- 337. 

3 În realitate nasce, sciu din Banat nu reproduc direct lat. nascit, scio; Č provine, ln 
aceste cuvinte, dintr-un ? palatalizat (ca şi în frunce). 

3 Ibidem, p. 339. 

+ Ibidem, p. 340. 

a [ăcutără ; conjunctivul de tipul să deie să fie înlocuit prin 
să dea; participiile înviet, învăpăiel sînt nerecomandabile; 
sufixele -ar, -or răspîndite în Muntenia trebuie preferate 
variantelor moldovenești -ariu, -oriu ; asupra unor forme ca 
putem (pt. puteam), pute (pt. putea), zisă (pt. zise) etc., 
vezi fonetica. 

Nu e greu de observat din această înșirare că în marea 
majoritate a cazurilor recomandările lui Heliade au devenit 
ulterior norme ale limbii literare unificate. Scriitorul mun- 
tean făcea, așa cum promisese anterior, o selecție din graiu- 
rile dacoromâne. De cele mai multe ori însă, în special în 
domeniul foneticii, preferințele sale mergeau spre graiul 
muntean, în timp ce particularitățile moldovenești de limbă 
figurau mai ales pe lista cu forme respinse. Replica moldo- 
venească nu Întîrzie, de aceea, să se producă. 

În articolul Observaţii gramaticești asupra limbei româ- 
nestit, Săulescu pornește prin a afirma necesitatea unifi- 
cării limbii literare pe baza scrierilor bisericești. Dar, „în 
loc de a căuta să-și ție dialectul și formele adoptate de cătră 
toată naţia“, „unii din filologii Țerei Românești... sub cu- 
vîntul reformei seau a canonirei graiului dacoromân, ieșiră 
înainte cu regule nouă vrînd a obori pre cele întrebuite 
pînă acuma și cer ca toți românii să urmeze provințialismului 
lor“2. În acţiunea lor, filologii munteni au fost urmați de 
unii moldoveni. Muntenii se erijează în toscanezii sau casti- 
lienii Daciei și impun limbii literare regionalisme ale lor, 
susținînd că: 1) așa se scrie și în cărțile bisericești și 2) așa 
pronunță cei mai mulți români. Dar afirmaţii de felul aces- 
tora, arată Săulescu, se pot face numai falsificînd realitatea. 
Într-adevăr, în referințele lor la cărțile bisericești muntenii 
se folosesc de Biblia tipărită de ei și sub supravegherea lor la 
Smirna. În același timp, ei muntenizează limba autorilor 
din alte provincii pe care-i editează la București (așa au 
procedat cu Pogor și Țichindeal). 


În continuare, Săulescu examinează muntenismele pro- 
movate de învățații din București. Lăsînd la o parte unele 
mărunte chestiuni de ortografie, șase sînt capetele de acu- 
zare ridicate de Săulescu împotriva filologilor munteni: 


1A.R., X (1339), ur. 51 (suplement), p. 209—212 şi nr. 55 (suplement), p. 229—230. 
2? Ibidem, p. 209. 

1) folosirea la pers. 3 sg. a auxiliarului a, în locul vechiului 
au; 2) folosirea la ind. prez. pers. 3 pl. a formelor de tipul 
ei calc, în loc de ei calcă; 3) pronunţarea dură a lui și d 
în cuvinte ca dă, pă, dintru, păste; 4) folosirea suf. -or (fă- 
călor, lucrător), în loc de -oriu (făcătoriu, lucrătoriu); 5) 
folosirea formelor verbale scri, scrim, scriți 6). folosirea 
formelor ăsta, ăla, în loc de ista, cela. j 

În cele ce urmează, filologul moldovean analizează pe 
larg aceste muntenisme nerecomandabile și face o serie de 
observații, de cele mai multe ori. discutabile, asupra unor 
probleme legate de stabilirea normelor supradialectale. 

Atacind în același timp pe munteni și pe acei dintre 
moldoveni care îi urmau pe aceștia, Săulescu ridica împo- 
triva lui deopotrivă pe Negruzzi și pe Heliade. „Eu sint 
acela care am scris urmînd gramaticii muntenilor“, recu- 
noaște Negruzzi și continuă: „eu am scris a în loc de au 
și c în loc de îi“. „Cuvintul pentru ce am urmat regulelor 
literaților munteni este că ele mi s-au părut potrivite pe 
timpul (sic; = tipul) limbei, mai înțălese și mai românești 
decit ale acestui domn literator“1 (= Săulescu). 

Răspunsul lui Heliade nu întîrzie să apară și el consta 
în reproducerea articolului lui Săulescu, precedat de o scurtă 
introducere și însoțit de comentarii, adesea sarcastice, la 
subsol?. Apărîndu-se de învinuirea că a falsificat limba lui 
Pogor și Țichindeal, el recunoaște de la început că e mai 
corect a scrie, decît a scri. În privința lui ei calc, arată He- 
liade, acuzaţia lui Săulescu era neîntemeiată: „este o ca- 
lomnie, nu-l strică muntenii, nici muntenii care știu puțină 
carte, ci vreo cîţiva versificatori. Care rumân zice: ei calc, 
cint, laud, port? De la moși, de la strămoși am pomenit toți 
a zice: ei calcă, cîntă, laudă, poartă“3. Nedreaptă era și acu- 
zarea că muntenii luptă să-i impună pe dă și pă: „Dacă 
a fost de undeva strigare asupra lui pă, dă șcl. a fost iar 
din Țara Românească și asupra lui pă și dă și asupra lui 
pi şi di“.t Şi într-adevăr, teoretic şi practic, Heliade a militat 
împotriva acestor pronunțări și grafii regionale, care dispar 


1 Domnule redactor! în A.R., X (1839), nr. 59, p. 244. 

t Literaturi, in C.R., X (1839), nr. 122, p. 417—420; nr. 123, p. 421—424; nr. 124, 
p. 425—428; nr. 126, p. 433—436; nr. 127, p. 437—442. 

> Ibidem, p. 428. 

t Ibidem, p. 425. 

din scrisul său spre 1836. Nevoia de a distinge persoana 
3 sg. de persoana 3 pl. cere folosirea munt. a în loc de at, 
care urmează să fie menținut la plural; tot argumente de 
ordin gramatical aducea Heliade atunci cînd susținea ac- 
ceptarea de către limba literară a suf. -or. A 

Disputa dintre cei doi oameni de litere a continuat și 
ea s-a soluționat în favoarea lui Heliade, deși ultimul cuvînt 
l-a avut filologul ieșean. Orientarea lingvistică justă explică 
succesul lui Heliade în polemica cu Săulescu. 


În timp ce acesta din urmă se călăuzea exclusiv după 
limba latină, Heliade remarca cu totul îndreptăţit: „limba 
latinească ne poate sluji în materie, adică în rădăcina vor= 
belor, nu însă și în formă sau tipi; încît pentru formă alta 
e limba latină și alta e limba rumână“!. Alături de criteriul 
latinității, Heliade folosea în selecția formelor regionale 
criteriul răspîndirii faptelor de limbă, criteriul evitării omo- 
nimiei morfologice și, uneori, chiar criteriul eufoniei2. 

Intervenția lui Negruzzi a avut un rol important în răs- 
pindirea ideilor heliadiste în Moldova. De altfel, chiar Său- 
lescu acceptase, în cursul discuţiei, unele norme propuse 
de Heliade. El se declară pentru scrierea lui î muntenesc, 
în locul lui. £ moldovenesc, în cuvinte ca joc, ajutor (nu și 
în jur, jumătate, jos și repejune, care trebuiau scrise cu g, 
întrucît cuvintele respective nu proveneau din etimoane 
latine cu 3). Tot el condamnă grafii (și pronunțări) ca zile, 
vorbăsc,. samănă, sacă, pentru motivul că formele concu- 
rente (munțenești) erau mai apropiate de latină. Nu trebuie 
să uităm însă că avem a face cu adeziuni izolate și că di- 
vergențele rămîneau, în continuare, destul de numeroase 
și adinci. 

Pornind de la aceleași premise teoretice, oamenii de 
cultură ai vremii preconizau, adeseori, norme diferite. Toate 
acestea dovedesc că momentul deplinei unificări lingvistice 
nu sosise încă. Era rostul deceniilor următoare, de după 
1860, să ducă la capăt acțiunea de creare a limbii literare 
unice, începută de generaţiile precedente. 


t Ibidem, p. 433. 

Asupra polemicii dintre Heliade și Siulescu vezi P, E. Zugun, Polemica filologică 
dintre GA. Săulescu și [. Eliade Rădulescu, în Analele științifice ale Universității „Al. I. Cuza“ 
din lași, XII (1960), ştiinţe sociale, limbă și literatură, fasc. 2, p. 83—202. 

Larg dezbătută între anii 1830 și 1860 a fost și problema 
modernizării limbii române literare. 

În această epocă, limba literară românească scrisă începe 
să aibă un cîmp de aplicare din ce în ce mai larg, mai complex, 
care impunea crearea unor mijloace de exprimare corespun- 
zătoare. Fizionomia culturii românești suferă schimbări 
radicale într-un scurt interval de timp. Dacă veacul anterior, 
continuînd o bună tradiție, mai fusese, înainte de toate, 
un veac al cărților religioase, secolul al XIX-lea, mai ales 
“spre jumătatea sa, impune deopotrivă literatura beletristică 
și literatura științifică, aducînd totodată în discuţie probleme 
de limbă literară specifice noilor genuri în plină dezvoltare. 

= Discuţiile asupra modernizării limbii române au avut 
în vedere două căi de soluționare a problemei: s-a susținut, 
pe de o parte, necesitatea imperioasă a îmbogățirii lexicului 
românesc; pe de altă parte, s-au preconizat numeroase căi 
practice pentru cultivarea și perfecționarea multilaterală a 
limbii române. 

Ideea necesităţii modernizării limbii naționale s-a născut, 
în primul rînd, din constatarea, exprimată și în a doua ju- 
mătate a veacului al XIX-lea, că limba română literară se 
află într-un stadiu de dezvoltare încă arhaic, incomparabil 
cu al altor limbi de cultură și că ea a rămas în urma limbilor 
„surori“. Să cităm în acest sens următoarea afirmație semni- 
ficativă din Albina românească: „Nime va pretenda că 
limba românească, așa precum au aflat-o anul 1830, este 
în stare a tălcui cu precizie ideile deosebitelor ramuri de 
științe și de măiestrii [. . .] drept aceea de datorie și de nevoie 
este a ni înavuți prin toate mijloacele“. Ștefan Vasile Piscu- 
. pescu mărturisea, cu amărăciune, în 1843, că limba română 
este „săracă de cuvinte, nealese, nestatornice pe un înțeles 
Și nerostite de ştiințe“2, iar în 1845 Asachi o considera „de 
abie acum trezită din litarghia sa în vîrstă de copilărie“3. 
Pe la jumătatea secolului încă se mai susținea că „limba 
română... se află... în fașă“ și că „năzuirea ei de a se dezvăli 
din caos, nu există decit de mai dăunăzi“t. Deși asemenea 


1 AR., XI. (1840), nr. 2, p. 8. 
2 Dilini inj:l:pciunii, cunoștința sineșului, coprinzdtoare de antropologie şi cosmologie, 
Bucureşti, 1843, p. XI. 
3 Esposițiunea stărei învățăturilor publice în Moldova, lași, 1845, p. 2. 
+ L'Enseignement, I (1849), nr. 1, p. 18. ; 

păreri încep să se încrucișeze cu timide susțineri contrare, 
impresia generală de sărăcie a limbii române rămîne evidentă 
în mărturiile din epocă: limba literară națională continuă 
să fie lipsită de numeroși termeni concreți din domeniul 
științelor și este considerată insuficient de aptă pentru a 
exprima numeroase idei abstracte ori nuanțe subtile. În 
aceste condiţii, era firesc să se pună, în mod acut, problema 
îmbogățirii limbii române literare. 

Bineînţeles, problema îmbogățirii limbii era strîns legată 
de aceea a cultivării ei, — căci modernizarea limbii române 
nu putea să însemneze, pentru numeroși filologi, în plină 
epocă latinistă, doar un adaos necesar (și neapărat „nobil“) 
de elemente noi, și păstrarea integrală a elementelor deja 
existente. Dimpotrivă, se susține, aproape în unanimitate, 
că operația de îmbogățire a lexicului trebuie să meargă 
mînă în mînă cu aceea de selectare a elementelor tezaurului 
existent, de obicei în sens purist. Pe ce cale urma să se facă 
îmbogățirea și cultivarea. limbii române literare? Ce anume 
criterii de bază urmau să fie aplicate? La aceste întrebări 
fundamentale se dau răspunsuri deosebite, uneori chiar 
antagonice. În problemele amintite epoca ne oferă, în linii 
mari, trei căi de urmat, legate de cele trei-patru curente 
principale existente. Calea propusă de curentul liberal (ter- 
menul aparține lui C. Negruzzi) ori radical (după expresia 
lui Heliade), extrem-puristă, urmărea eliminarea din limba 
română a tuturor elementelor „străine“, adică nelatine, 
prefacerea și curățirea ei „din rădăcină“, bineînțeles prin 
înlocuirea elementelor „străine“ cu elemente latine (eventual 
greceşti ori romanice)l. Să ne amintim, în acest sens, de 
Vocabularul de vorbe streine în limba română, publicat, în 
1847, de Heliade, în care autorul, mergînd pe urmele lui 
Iorgovici, încerca să găsească înlocuitorii „demni“ pentru 
mai toți termenii românești nelatini și să-i expulzeze, astfel, 
pe aceștia din urmă, din vocabularul limbii naționale. Ca 
toate încercările care merg împotriva dezvoltării firești a 
limbii, tentativa „radicalilor“ de a reprofila lexicul românesc 
(și, într-o anumită măsură, chiar gramatica limbii române), 
prin înlăturarea și înlocuirea unor elemente integrate, a 


1 Vezi F.M.I.L., IV (1841), nr. 46, p. 361—362 şi C.A.S., periodul IV (1842—1844), 
ed. II, 1862, p. 313—320. 


277 


rămas fără consecințe practice mai importante. Un alt curent 
filologic din epocă, curentul moderaților (ori, cum îl numește 
Heliade, al partizanilor „du juste milieu“), socotește că vor- 
bele consacrate de uz, independent de originea lor, trebuie 
păstrate în vocabularul românesc, urmind a le mai „subția, 
a le înnobila și a le rumâni“!. C. Negruzzi și, în parte, Al. 
Russo sînt adepţii cei mai remarcabili ai acestui curent, 
cu numeroși partizani, care încercau să concilieze extre- 
mele. La antipodul „radicalilor“ se aflau regaliștii (repre- 
zentanţi tipici ai conservatorismului), care „pretindea“ „cum 
au aflat limba asemenea să o lucreze și să o lase cu toate 
elementele ci în amestic“2. Heliade, căruia îi aparține caracte- 
rizarea de mai sus, exagerează însă evident extremismul 
„regaliștilor“, căci în realitate nu se poate înregistra nicăieri 
în epocă ideea că limba românească poate și trebuie să 
fie prelucrată numai pe baza elementelor existente, fără 
adăugarea unor elemente și fără înlăturarea altora. O specie 
de regaliști par a fi și opozanții, care vorbesc de „stricarea“ 
limbii române din veacul al XIX-lea prin renunțarea la 
numeroase cuvinte vechi și prin îmbogățirea nepotrivită 
a lexicului ei%. Dar conservatorismul „opozanților“, întoar- 
cerea lor spre trecut, se întemeia, de fapt, pe ideea latinistă 
că limba românească veche era mai. „curată“, adică mai 
„scutită“ de termeni nelatini. 


Nu trebuie să ne închipuim însă că așa-numitele curente 
filologice amintite erau înarmate cu sisteme practice bine 
închegate cu privire la căile modernizării limbii române 
literare. Constatăm, dimpotrivă, că unul și același curent 
şi, adesea, chiar unul și același filolog emit idei contradictorii 
- în această problemă, idei care de multe ori trădează o cu- 
noaștere insuficientă și unilaterală a sistemului limbii, a 
legilor ei. Nici măcar la Heliade, la C. Negruzzi, Al. Russo, 
G. Săulescu ori I. Genilie, filologi care dispun de o temeinică 
pregătire, nu înregistrăm concepții complexe șiunitare asupra 
îmbogățirii și culturii limbii naționale.: Pentru a putea re- 
constitui, în toată amploarea ei, discuția purtată între anii 
1830 și 1860 în jurul modernizării limbii române literare, 


1 C. Negruzzi, Picatele tinerejelor, Iași, 1857, p. 311. 
1 C.A.S., periodul IV (1842—1844), ediţia a Il-a, 1862, p. 316. 
1 C, Negruzzi, Păcatele tinereţelor, p. 311—312. 

sintem nevoiți să adunăm, de ici și de colo, idei disparate, 
unele insuficient de clare. 

Între anii 1830 și 1860 soluţiile latiniste, într-o variantă 
sau alta, sînt predominante în problemele îmbogățirii şi 
cultivării limbii române literare. Necesitatea acută de ter- 
meni noi este rezolvată teoretic mai ales prin propunerea 
de a se apela fără încetare la „muma“ noastră, limba latină ; 
la aceasta se mai pot adăuga și surse romanice (în esență, 
tot latine), ori, eventual, grecești (căci greaca este o limbă 
de mare cultură, „nobilă“, ca și latina). „Propășirea limbei... 
numai atunci ne va desface un izvor viu de a o putea înavuți 
cu cuvinte bune și proprie firei limbei, de să va alătura 
cătră cea latină, iară de nu, va rămînea schimosită“, se 
afirma, la 1843, în periodicul transilvănean Foaie pentru 
minte, inimă şi literatură (nr. 26, p. 203). Moldoveanul I. 
Albineț, plîngîndu-se că „limba noastră nu este lucrată în 
aflarea și compunerea cuvintelor trebuincioasă la îmbră- 
carea ideilor“ din domeniul științelor, susține necesitatea 
împrumutului lexical; izvorul acestui împrumut nu trebuie 
să fie altul „fără numai limba latină, care dacă au putut 
imprumuta cu cuvintele sale cele multe... pe franțezi, ita- 
lieni, spanioli şi alții, apoi cu atît mai vîrtos pe noi“. Termi- 
nologia științifică poate fi furnizată însă și de limba elină, 
„de la care s-au împrumutat toate națiile“ cu numeroase 
cuvinte, „precum filosofie, teologie, astronomie, hirurgie“2. 
„Cea mai de frunte și: mai întii îngrijire“ pentru progresul 
limbii române, afirma, în 1846, Şt. V. Piscupescu, este „ai 
se împlini cuvintele ce-i lipsesc... din cea latină și elină.“3 
Un oarecare lanache Papazoglu recomanda ca „lucrarea 
limbii rumânești“ să se facă „din limba latino-italienească“4, 
în timp ce Heliade Rădulescu considera că numai italiana 
poate servi ca model pentru îmbogățirea și cultivarea limbii 
române?. În sfîrșit, în actele Regulamentului Organic întil- 
nim propunerea ca termenii tehnici și aceia care denumesc 
„idei înalte“ să fie împrumutați „numai dintr-o limbă ho- 
tărită o dată pentru totdeauna, precum este cea franțo- 


1 Înainte cuvintare la Macroviotica „.. ce 1. F. Sobernheim, lași, 1£28. 

1 PMIL, X (1847), nr. 1, p. 2—6. 

„2 Practica doctorului de casd, București, 1846, p. II. 

* Palru moralicești cuvinte, tălmăcite de Papazoglu lanache, Bucureşti, 1840, p. 188—189. 
$ C.A,S., periodul III_(1840—1842), ediţia a, II-a, 1862, p. 1—75. 

zească“1. Se consideră chiar că mai ales „din neștiința lim- 
bilor romanice contimpurane... ne-am scîlcit, stricat și schi- 
mosit pe a noastră, trăgînd-o și torturind-o după șablonul 
altor limbe“?. Bineînţeles că tendinţa de a apropia româna 
de unele limbi romanice își avea izvorul, de obicei nemărtu- 
risit, în faptul că acestea, ca descendente ale limbii latine, 
ne-ar putea furniza de fapt, după cum am mai arătat, tot 
material latinesc. 

La îmbogățirea limbii române literare cu termeni și 
construcții din diverse surse externe au contribuit, într-o 
măsură cu totul excepţională, traducerile apărute între anii 
1830 și 1860. Deși literatura naţională se dezvoltă acum 
Tapid, și din punct de vedere cantitativ, ea este covirșită 
încă, cel puţin pînă la jumătatea secolului, de numeroasele 
traduceri religioase, beletristice și științifice. Aceste trans- 
puneri, dar mai ales acelea beletristice și științifice, pun 
traducătorilor probleme deosebit de dificile și îi obligă să 
introducă în versiunile elaborate de ei termeni din limba 
străină care lipseau în cea română, de obicei chiar termenii 
originalului, „rumâniți“ ori nu. Ca să dăm o imagine cit 
de aproximativă asupra greutăților pe care le ridica operația 
de traducere, să cităm mărturia unui traducător deosebit 
de încercat, Grigore Pleşoianu: „În multe rînduri, afirmă 
el, am vrut să mă las de tălmăcirea aceștii cărți frumoase?, 
din pricina greutăților ce-am cercat pentru multe ziceri 
neobicinuite în limba românească“. Mihai Mavrodi remarca 
de asemenea că „tălmăcind în limba românească, care acum 
au început a se cultivi, întîmpină traducătoriul multe greu- 
tăți, precum este bine știut tuturor celor ce s-au îndeletnicit 
întru aceasta“5. Traducătorii încearcă mereu să convingă 
pe cititori, în diverse expuneri de motive, că introducerea 
abundentă de cuvinte străine în transpunerile lor fiind 
absolut necesară, nu putea fi în nici un fel evitată. „Cu 
toată voința mea de a fi simplu în termeni noi, afirmă, în 
1844, I. D. Negulici, am fost silit de a primi ideile cu ziceri 


1 Al Obicinuitei Obzteştii Adundri. Lucrările din anul 1892, fl, 1.a.. p.77. 

 G, Bariț, în Cdlindariu pentru poporul român pe anul comun 1857, Braşov, [1857], p. 45. 

3 E vorba de Întimplările lui Telemah, fiul lui Ulise, a lui Fénelon, apărută în anul 1831. 

* Ibidem, tomul al IV-lea, p. 210. 

* În introducerea Bine voitorule cetitoriu la traducerea operei lui Marmontel, Istorisire 
morslnică intitulată Tripodul Elenei, Esii, 1838. 


280 


din limba maica limbei noastre, precum și numirile tecnice 
şi de... objete.“1 „Sarcina de a scrie [= a traduce) în o limbă 
încă neprelucrată la literatură și nedeprinsă a tractarisi 
obiecturi mai înalte, scria Gh. Asachi, este mult mai simți- 
toare decît să pare, pentru aceea unii din cetitori vor întîm- 
pina oarecare cuvinte şi idei noă, dar aceasta nu urmează 
din plăcerea de a introduce în limba noastră cuvinte stră- 
ine |. . .], ce din nevoia de a tîlcui [. . .] ideile și zicerile tehnice 
aflate în original.“2 Iar P. I. Sebeni preciza, în 1837: „Ter- 
menii ce se vor vedea în această cărticică ca streini nu sînt 
introduși din dorință-mi a-mi împestrița limba vrînd să arăt 
că știu doară și altele streine; dar noua știință [medicina] a 
trebuit neapărat să aducă cu sine și nuoi termeni, pe care 
i-am priimit“3, S-a arătat în sfîrşit că „traducția este unul 
dintre cele mai puternice mijloace de a ne îmbogăți limba 
și de a o face mult mai mlădioasă“4, căci, prin intermediul 
traducerilor, „limba noastră, trecînd prin toate dominiurile 
cunoștințelor umane |. ..] va legiui vorbe, frase și expresii, 
se va lăți și întinde în toate laturile orizontului științei, și 
făcîndu-se capabilă a esprima orice cugetare, va deveni limba 
viitorului României“, | 

Numeroși oameni de carte din epocă precizează că împru- 
muturile trebuie adaptate sistemului limbii noastre; ele 
„trebuje să se înfățișeze în haine rumânești și cu mască 
de rumâni înaintea noastră“, susținea, încă de la 1828, I. 
Heliade-Rădulescu, Şi tot el afirma, un deceniu mai tîrziu, 
că „a rumâni zicerile ce le luăm [...]nu vasă zicăale poci [ as 
ci a le da tipul, finalul sau forma rumânească“?. Legile ori- 
cărei limbi cer ca „toate cuvintele streine, ce vor fi primite 
spre a rosti idei nouă, să se îmbrace în forma acelora între 
care se primesc“8, Potrivit acestui principiu „să zicem“, 
așadar, „ocupaţie lui ocupațion“?. 


' Prefaţă la traducerea Educației miumelor de familie, de L. Aimé Martin, București, 
1844, p. IX-X. 
? În Înainte cuvintare la traducerea Istoria imperii rosiene, de I. Caidanov, Eşii, 1832. 
? P. I. Sebeni (în trad.) Sculamentul bărbaţilor şi femeilor, București, 1837, p. IX. 
[G.] B (ariţ), în F.M.LL., VI (1843), nr. 51, p. 406, 
IL Heliade-Rädulescu, in A.R., XVIII (1846), nr. 25, p. 9 și urm. 
“ În Gramatica româneascd, p. XXVII— XXVIII. 
? C.R., IX (1838), nr. Zi “Rila, 
* F.T Erp VII (1844), nr. 20, p. 158. 
? C. Conachi, Poesii. Alcdtuiri și tălmdciri, Iaşi, f.a., p. 334. [* 

Dar, încă înainte de jumătatea veacului trecut, puter- 
nicul curent de împrumuturi a dus la unele abuzuri evidente, 
Voinescu [I vorbește. despre o veritabilă „invazie“ de 
cuvinte „franțozești, italienești i latinești“ în limba română, 
care au transformat-o într-un „idiom de tot neînțeles“!, 
iar G. Bariț dezaprobă introducerea în lexicul românesc 
a numeroase „petece latinești, italienești Și franțozești“2, 
„Nevoile nouă cer mijloace nouă, și ideile nouă au trebuință 
de cuvinte nouă“, susține Al. Russo: dar „numai nevoia 
trebuie să le dee la iveală, adaugă el, să le creeze și să le 
împămîntenească“?, 


Ideea introducerii în uzul limbii literare a unor termeni 
arhaici și populari de origine latină nu a obținut totuși 
succese practice deosebite și. deci nu a dus la schimbări 
prea importante în: componența lexicului limbii române 
literare din secolul al XIX-lea. Numai limba literaturii 
beletristice s-a dovedit receptivă la această idee: scriitorii 
încep să accepte, în operele lor, numeroase elemente populare 
și arhaice, însă nu numai latinești, și nu din rațiuni latiniste, 
î mai ales pentru realizarea a ceea ce se numește „culoare 
ocală“, 


Este susținută î în epocă și ideea că limba română literară 
poate fi îmbogățită printr-o a doua sursă, internă: prin 
derivare și prin compunere. ŞI această idee are un conținut 
latinist, deoarece, aproape singura derivare ŞI compunere 
acceptată este aceea de la fcifianii latinești.: I. Genilie scria, 
în. 1846,. că: românii, „afară de vorbele latine, singuri de 
sine ș-au creat un alt mare număr de vorbe, nouă în limba 
lor, de multe ori încă și mai armonioase, și mai filosofice, 
și mult mai naturale, deși compuse sau derivate tot din 
vorbe originale latine“. Aron Pumnul recomanda și el ca 
limba română să fie „dezvoltată din sine după legile origi- 


1 Vestitorul românesc, VIII (1844), nr. 75, p. 295 și urm. 

3 F.M.I.L., IV (1841), nr. 20, p. 153 și urm. 

3 Deda Varlaam la Sadoveanu, Bucureşti, (1958), p. 198; asupra lui A. Russo și a scrile 
torilor din jurul României literare, vezi D. Ursu, Probleme de limbă în revista n România lite» 
rară“ din 1855 în L.R., IV (1955) , nr, 1, p. 40—50; Al. Dima, Preocupările lui Al. Russo a 
privire la problemele limbii literare, în Analele științifice ale Unirersitåjii „Al. I. Cuza“ din 
Iași, II (1956), Ştiinţe sociale, fasc. 1—2, p. 141—160. : 

+ Universul, 1441845), nr. 1, p. 4. 


282 


nalului ei“l, iar, înaintea lui, Bariț făcuse o propunere si- 
milară, considerînd că, dacă limba noastră va fi îmbogățită 
„mai mult din sine, prin compuneri și derivații“, ea va putea 
înlocui și înlătura „o mulțime de vorbe străine“2, Se con- 
damnă totuși unele formaţii create pe această linie (de 
exemplu, luneclipsă, Jerdrum, piinarbor), care sînt „cam 
silite“ și „neînţelese de universitatea română“? (= tota- 
litatea românilor). | D 

"Am arătat că ideile cu privire la. îmbogățirea limbii 
române literare s-au împletit necontenit în epocă cu acelea 
referitoare la cultivarea limbii. Dacă, în privința îmbogă- 
țirii, constatăm o oarecare unitate principială de vederi, 
în sensul că atît latiniștii, cît și nelatiniștii consideră că ea 
este necesară și susțin ori acceptă ca ea: să.se facă din sursă 
latină, eventual greacă sau romanică, în ceea ce priveşte 
cultivarea limbii naționale părerile se despart clar: nela- 
tiniștii resping linia „purificatoare“ propusă de latiniști. De 
altfel, curentele filologice despre care am amintit se deosebeau 
între ele aproape numai prin modul cum vedeau rezolvată 
problema cultivării limbii. Pentru latiniști, și în general 
pentru puriști, operaţia de cultivare a limbii române literare, 
care trebuia făcută concomitent cu aceea de îmbogăţire a 
ei, însemna scoaterea din limbă a tuturor termenilor „streini“, 
adică împrumutați de la: popoarele vecine. Cum cele mai 
multe împrumuturi proveneau din limbile slave, campania 
de „purificare“ avea în primul rînd un caracter antislav. 
„Pinza limbei noastre“ trebuie „a o curăți de cuvinte stră- 
ine... și a întroduce numai latinești românite“f, iată ideea 
fundamentală. a latiniștilor în privința cultivării limbii. 
Există printre latiniști impresia că „românii au avut și au 
cuvinte firișe romane cu carile să poată rosti fără a avea 
trebuință de cuvinte străine neromânești, cu carile necărtu- 
rarii noștri scriitori au bastarzit... limba românilor“. De 
aceea se și putea face propunerea de a se trece efectiv la 
„îndepărtarea cuvintelor străine“ și „[la] adoptarea acelora 


Bucovina, 1850, nr. 23, p. 99. 

FM.I.L., VI (1843), nr. 51, p. 407. 

Universul, I (1845), nr. 22, p. 88. 

F.M.I.L., V (1842), nr. 13, p. 103—104, 

G. Săulescu, Prefajd la Hronicul romano-moldo-vlahilor, vol. al II-lea, Iași, 1836, p. V. 

“ce avem ca sinonime de uric a mumei limbe“!. Heliade, 
deși aflat în perioada sa italienizantă, a elaborat cea mai 
largă expunere de motive latinist-puristă în problema culti- 
vării limbii române literare, ignorînd unele realități obiective 
evidente. Astfel, încercînd să dea o bază științifică de argu- 
mentare purismului, el pornea de la constatarea că termenii 
nelatini ai limbii române nu s-ar fi asimilat, în general, că 
cei mai mulți termeni nelatini ar fi dispărut din lexicul 
românesc încă înainte de veacul al XIX-lea Și că, în secolul 
al XIX-lea, locul lor ar fi fost luat de corespondente sino- 
nimice latino-romanice?. Astfel prezentate faptele, procesul 
de purificare apărea ca un proces firesc, ca o lege a limbii 
noastre. Adepții purismului considerau că „este... de lăudat 
tendenția“ lui Heliade „de a curăţi limba română de toate vor- 
bele străine, care sună rău la urechi, strică formele și totodată 
bastarzesc graiul și nația, căutînd a le substitua prin vorbe 
adevărate romane și a da limbei veșmîntul, rangul și demni- 
tatea ce trebuie să o aibă ca o fiică a latinei“3. Dar, pe de 
altă parte, asemenea intenţii au apărut drept nerealiste chiar 
în ochii unor latiniști moderați, fiind categoric respinse de 
nelatiniști. În numeroase izvoare ale epocii se cere un spirit 
de moderație în acțiunea de „curățire“ a limbii. Încă în 
lucrările din 1832 ale Obicinuitei Obștești Adunări se arată 
că „limba părintească..., foarte neregulată și greșită“, tre- 
buie „a o curăți“, dar „fără a sili duhul ei“4. G. Barițiu reco- 
manda, și el, ca această purificare să se facă numai „pînă 
unde se poate aceea suferi“5, iar Cipariu condamna, dintre 
slavonisme, doar pe acelea necunoscute de popor, aflate 
prin cărți bisericești. Ideea antipuristă cea mai frecventă 
în epocă este aceea că termenii integrați în limba română, 
uzuali și comuni mai multor graiuri românești, trebuie păs- 
trați, independent de originea lor, și că, de fapt, asemenea 
termeni, orice s-ar face împotriva lor, tot n-ar mai putea 
fi izgoniți și înlocuiți. Prin opera de cultivare a limbii, susțin, 
pe bună dreptate, antipuriștii, trebuie să fie îndreptate ero- 


1 AR., XIX (1847), nr. 3, p. 10 şi urm. a 

2 I, Eliade, Vocabularu de vorbe streine în limba romând, Bucureşti, 1847, p. XX și urm. 
* Gr, Pleşoianu, în A.R., XIX (1847), nr. 61, p. 245 și urm. 

+ Ale Obicinuitei Obşteştii Adundri. Lucrările din anul 1832, f.l., f.a., p. 77. 

5 PMI.L., IV (1841), nr. 20, p. 153 și urm. 

£ Organul lumindrei, IE (1848), nr. 60, p. 338, 


rile reale din limbă, și nu să fie înlăturate din ea numeroase 
cuvinte utile, numai pe temeiul că sînt nelatine. „Limba 
are trebuință de îmbogăţit, iar nu de lepădat cuvinte care 
au trecut peste ele veacuri, şi chiar vechime alor le-au sfinţit, 
românindu-le“, afirma, în 1844, I. Voinescu I1. Ideea aceasta 
apăruse și la Costache Conachi?, iar C. Negruzzi o foloseşte 
într-un subtil pamflet antipurist. El arată că cele mai multe 
cuvinte nelatine au intrat în „bătătura“ pînzei limbii noastre: 
a le scoate acum din limbă însemnează „a destrăma toată 
pinza, și prin urmare a crea o limbă mai frumoasă poate, 
mai nobilă și mai învățată, căriia nimic nu i-ar lipsi decît 
a fi românească“2. Tot o săgeată antipuristă se află Și în 
următoarea afirmație a lui D. Ralet: „Am dori... ca ideile 
să se răspîndească într-o limbă [românească] mai înţeleasă, 
care, fără a fi retrogradă, să ție mai mult socoteală de uz“4. 
Al. Russo susținea în mod deschis ideea că „slavonismul 
este o nevoie istorică pentru limba noastră, precum germa- 
nismul, arabismul au fost nevoile istorice a celelalte limbi 
neromane“5, În sfîrşit, să mai cităm afirmația, care pare 
a viza şi ea pe puriști, că „limba... să lucrează [ = cultivă] 
prin publicare de cărţi alese și scrise cu gust, iar nu prin 
așezare de regule“6, 

S-a spus mai sus că una dintre cele mai importante preocu- 
pări ale vremii a fost îmbogățirea limbii naţionale cu termenii 
necesari culturii noi, în continuă și rapidă dezvoltare. „În 
practică, aceasta corespunde restructurării modalităților ge- 
nerale de comunicare, adică restructurării stilurilor. Cele 
vechi nu mai satisfac, iar cele noi nu au încă individualitate. 
Se încearcă deci prin toate căile să se constituie stilurile 
moderne. De aceea problema modernizării limbii române 
literare este în primul rînd problema constituirii stilurilor 
ei actuale“?. Se poate afirma că perioada cuprinsă între 
anii 1830 și 1860 este aceea a închegării stilurilor moderne 
ale limbii române literare. Acum se vorbeşte, pentru întiîia 


1 Vestitorul românesc, VILI (1844), nr. 75, p. 295 şi urm. 

1 C. Conachi, Poesii. Alcătuiri şi tălmăciri, laşi, f.a., p. 334, 

» C. Negruzzi, Păcatele tinereţelor, lași, 1857, p. 311. 

t Dimbovița, I (1859), nr. 2, p.8. . 

è De la Varlaam la Sadoveanu, p. 192. 

% Vestitorul românesc, IN (1845), nr. 12, p. 47. 

7 1. Coteanu, Româna 'iterard şi problemele ei principale, Bucureşti, 1961, p. 53. 


dată, de existența mai multor stiluri ale limbii, ba se încearcă 
chiar clasificarea și caracterizarea lor, bineînțeles cu mij- 
loace rudimentare. Heliade, pentru care stilul era „felul 
sau chipul alcătuirii ce întrebuințează cineva în scriere“, 
ne oferă cea dintîi clasificare a stilurilor limbii scrise; în 
raport cu „talentul și profesia autorului“, am avea, după 
el, un stil filozofic, unul istoric, unul retoric și, în șfirşit, un 
stil poetici. Heliade a văzut just cînd a susținut tă această 
delimitare nu poate fi absolută; căci scriitorul, arată el, 
poate folosi în una şi aceeași operă stiluri diferite, între- 
buințarea diverselor stiluri fiind determinată de obiectul 
comunicării sale. De exemplu, „într-o poemă filosofică de 
multe ori intră oarecare fapte istorice și observaţii tehnice“ 3. 
Pe aceeaşi linie, Gr. Papadopulu afirma că limba scrisă se 
schimbă „dupe materia ce tractă, iar împărțirile ei generale 
sînt: poetică, literară, științifică, istorică, tehnică moliai. 
„Altul este stilul epistolarnic, altul istoricesc, altul oraticesc 
și iar altul stilul curial sau stilul de curte“, scria, la rîndul 
său, C. Diaconovici-Logat. Dintre încercările de caracte- 
rizare a diverselor stiluri ale limbii, unele sînt remarcabile 
prin justețea lor. Astfel, Heliade semnala cu pătrundere 
deosebirea existentă între topica limbii comune și aceea 
folosită de scriitori, în cărțile de literatură beletristică: 
„Unii zic că limba noastră cere zicerile [= cuvintele] în 
rînduială firească, și nimic n-a oprit pe autori, spre a păstra 
armonia, spre a da o putere frasurilor lor, să-și împletească 
şi să. schimbe locul zicerilor“5. În interiorul stilului litera- 
turii beletristice se fac delimitări între diverse tipuri de 
creații, de exemplu între proză și poezie. În timp ce proza 
ar folosi „limba firească, așa precum. o vorbiți“, poeziile 
„sînt o altă limbă, mai înaltă și mai puțin firească“€. Poezia 
fiind „produsul cel mai ales a cugetării prin simțire înălțată > 
trebuie, mai mult decît proza, „să răsune prin ziceri ele- 


1 C.R., VI (1834), nr. 73, p. 290 și urm., nr. 74, p. 295 şi urm. 

Regulile sau gramatica poezii, București, 1831, p. 37. 

1 C.A,S., periodul IV (1842—1844), ediţia a I-a, 1862, p. 28 și urm. 

1 C. Diaconovici-Loga, Epistolariul romanesc... Buda, 1841, p. 3. i 

5 în Prefaţa, la Omer, Iliada, traducere de C. Aristia, tomul I, București, 1837, p. XVIII. 

e V. Popescu, Întdile cunoștințe pentru junimea moldovand care invajă limba franceză 
Iaşi, 1836, p. 211. 

gante și armonioase“. În poezie, la rîndul ei, „felurimile 
și chipurile stilului sînt nemărginite“2. Heliade vorbește 
despre unele caracteristici ale poeziei epice, ale poeziei dra- 
matice, ale poeziei didactice etc. Stilul fabulei, de exemplu, 
„trebuie să fie simplu, familier, glumeț, grațios, firesc și 
mai cu deosebire naiv... Fabula cade cu totul... cînd va fi 
scrisă întru un stil măreț și înalt“3. Studierea stilului poetic 
începe chiar să fie inclusă în programele de învățămînt: 
Obșteasca Adunare recomanda profesorilor, în 1832, să pre- 
dea în şcoală noțiuni „pentru poezia de obşte, pentru facerea 
versurilor“, precum și „pentru limba poetică“4, pornind de- 
sigur de la constatarea că „poezia îşi are limba ei, ca și toate 
celelalte științe și meșteșuguri“5. Din această epocă datează 
și cele dintii observaţii asupra limbii și stilului unor scriitori 
români. Personalitate cu totul prodigioasă, Heliade ne oferă 
remarci asupra limbii folosite de Țichindeal, de Barbu 
Paris Mumuleanu?, Cezar Bolliac, Ienăchiță Văcărescu?, 
Grigore Alexandrescu!” ș.a.; I. Genilie se ocupă de stilul 
lui Grigore Alexandrescu și I. Catina Y, de limba lui C. 
Negruzzi și a lui G. Asachii?; Costache Negruzzi ia în dis- 
cuție limba folosită de Daniil Scavinschil? și aceea din Psal- 
tirea lui Dosoftei 11; Nicolae. Bălcescu vorbește despre 
limba mai multor cronicari românii, G. Săulescu despre 
limba Hronicului lui Dimitrie Cantemir! etc. etc. Observa- 
țiile sînt bineînțeles sumare, fără adincime și fără argumen- 


! În Înainte-cucint la Poezii a lui aga G. Asachi, Iași, 1836, 

1 |, Eliad, Regulile sau gramatica poeziii, București, 1831, p. 11. 

» Ibidem, p. 58. 

t dle Obicinuitei Obsteștii Adundri. Lucrările din anul 1832, f.l., f.a., p. 80. 

è? 1. Eliad, Regulile sau gramatica poesiis, p, IV. 

€ Prefaţă la D. Țichindeal, Filosofice şi politice prin fabule învățături morale, Bucureşti, 
1838, p. XI. 

? Poezii ale lui Paris Mumuleanu, București, 1837, p. I— VII 

2 C.R., XVII (1845), nr. 2, p. 6—8. 

? Ibidem, L (1830), nr. 80, p. 335—338 şi nr. 81, p. 339—342. 

1e C,A.S., periodul I (1836—1838), ediția a Il-a, 1862, p. 237 și urm. 

"1 Universul, TI (1846), nr. 46, p. 183—184. 

12 Supliment la nr. 73 din Cantor de avis și comers, 1838, Ps s. 

D CA.S., periodul II (1838—1840), ediţia a II-a, 1862, p. 50. 

i C. Negruzzi, Picatele tinereţelor, Iaşi, 1857, p. 308—310. 

1 Mazazinu istoricu pentru Dacia, tomul I, 1845, p. 12. 

!5 D. Cantemir, Hronicul romano-moldo-vhahilor, lași, 1835 —1836, vol. I, p. XVII; 
voal A/p. IV. 

tări solide, și provin mai mult din impresii generale, su- 
biective. Astfel, fabulele lui Țichindeal sînt remarcabile sub 
aspect formal fiindcă „coprind o limbă cît se poate pe acele 
vremi mai corectă și mai rumânească generală“; Scavin- 
schi e lăudat pentru „curăţenia“ limbii sale, cu atît mai 
merituoasă, cu cît scriitorul activasé într-o perioadă „cînd 
era de bun-gust a împestrița limba și a presăra unde și unde 
cîte un «catadicsesc», cîte o devghenie»“ ; despre Hronicul 
lui Cantemir se afirmă: „stilul autorului... în privirea [= pri- 
vința] sintacsului... este destul de figurat“, iar lexicul operei 
sale „poartă în sine nu puţine anticvităţi ale românizmului“; 
drama lui G. Baronzi, Matei Basarab sau Dorobanţi și sei- 
ment, „este scrisă în un stil corect“, iar „expresiunele sînt 
bine alese și corecte românești“, 

În această epocă se identifică în interiorul limbii ro- 
mâne literare și existența unui stil științific. S-au reprodus 
mai sus citeva afirmaţii în care se recunoștea că operele 
științifice folosesc un lexic: specific. Idealul autorilor de 
cărți științifice, adesea exprimat în prefețe, este acela de 
a expune materialul de specialitate într-o limbă totuși ac- 
cesibilă: astfel, un oarecare T.. Vălceleanu arată că s-a stră- 
duit să nu scrie „într-un stil de matimatic“, pentru a putea 
fi astfel înțeles „pînă la clasul cel mai de jos“?, iar un I. 
Sibineanu, vorbind despre. cometă și despre sistemul solar, 
se străduiește ca lucrarea sa să fie „cît mai simplă și mai 
curată de toate socotelele matematice“. Cu toate acestea, 
concluzia care se „desprinde, în ultimă analiză, din mărtu- 
riile epocii este aceea că nu se poate scrie „după înțelesul 
cel mai simplu a poporului de jos în științe, că atuncea 
limba noastră cea românească niciodată ar mai nainta, nici 
s-ar cultiva“. 

Pe la jumătatea secolului trecut se vorbește și despre 
un stil al operelor filozofice românești. „O scriere... filoso- 
fică — scria, în 1850, I. M. Poenaru — fără îndoială că nu 
se poate scrie cu limba din piață... O limbă, ca și un vest- 
mint, nu poate fi filosofică... cînd va fi inconsecventă și 


1 Dimbovița, I (1858), nr. 10, p. 39. | 

2 1, Vălceleunu, Învățituri de neapăratd trebuiţă (sic) pentru orice măsurălor, București, 
1545, p- IL 

> F. Sibineanu, Despre restita cometa anului 1834..., Buda, 1833, p. 10—11. 

EFRALLL., V (1842), nr. 39, p. 305—306. 

cirpită cu petece eterogene.“! A. T. Laurian, unul dintre 
creatorii terminologiei filozofice moderne în limba română, 
sublinia necesitatea „de a forma o limbă filozofică“ româ- 
nească? și anunța tipărirea unor opere filozofice în care 
limba va fi „cît mai... statornică în privința termenilor 
ştiințifici“?. 

Suprinzător de numeroase sînt, după 1840, cărțile consa- 
crate îndrumărilor pentru alcătuirea scrisorilor. În cîteva 
asemenea „epistolare“ întîlnim unele considerații lingvistice 
interesante, care echivalează cu recunoașterea unui stil episto- 
lar destul de bine delimitat. „Stilul familier este acela ce 
să cuvine mai mult la facerea scrisorilor“, citim, într-un 
text din 1840, „... Preţul stilului epistolaricesc stă în simpli- 
tate, într-o tăsare a cugetării în voia sa și chiar în neîngri- 
jire, numai să nu fie amestecată cu greșele“t; iar în 1847, 
într-un alt epistolar: „Scrisorile să nu fie meșteșugite și 
stilul silit, ci firești, slobode, și lesne de înţeles... stilul episto- 
lar trebuie să fie scurt, deslușit și corect“5. 

Din cele de mai sus reiese că a existat, între anii 1830 și 
1860, o discuţie destul de bogată în jurul problemei stiluri- 
lor moderne ale limbii române. 


Concluzie. Din cele expuse mai sus rezultă că, în epoca 
cuprinsă între 1830 —1860, problemele unificării și moderni- 
zării limbii literare au constituit obiectul a numeroase și 
folositoare discuţii. Avem a face cu opinii emise de oamenii 
de cultură din cele trei țări românești, care sînt acceptate 
uneori cu entuziasm, iar alteori sînt disputate cu pasiune. 
Pentru fixarea și sancţionarea normelor limbii literare era 
nevoie de un “giudeț-amfiction“, cum îi spune Asachi, de 
un consiliu compus din gramaticienii din diferitele provincii 
românești, de o Academie. Înființarea unei societăţi savante 
care să unifice limba literară este cerută, pe rînd, de unii 
dintre cei mai însemnați oameni de cultură ai epocii: Heliade 


1 Doe nuvele morale, trad. de I. M. Poenaru, Bucureşti, 1850, p. 4. 

1 În Prefaţă la A. Delavigne, Manual de filosofie, Bucureşti 1846. 

3 Cuointu academicu..., Bucureşti, 1845, în Înștiințarea de la sfirșitul cărţii. 

* Epistolar de mind, trad. de S. C., Craiova, 1840, p. 1—2. 

$ Sava Popovici, Epistolar sau carte de învdțături pentru deprinderea în corespondințe 
Și scrisori, Sibiu, 1847, p. 1—2. 

Rădulescu, în prefața Gramaticii!, Conachi, în scrisoarea 
către mitropolitul Veniamin Costache?, Asachi?, Săulescui. 
Academiei îi revenea rolul de a stabili normele limbii uni- 
ficate prin publicarea unei gramatici și, îndeosebi, a unui 
dicționar, lucrări cerute în repetate rînduri și a căror impor- 
tanță a fost mereu subliniată5. Dacă înființarea’ Academiei 
și fixarea normelor unice supradialectale aveau să se producă 
abia în a două jumătate a secolului trecut, nu e mai puțin 
adevărat că temeiurile teoretice și practice ale unificării 
și modernizării limbii române literare s-au precizat în discu- 
tiile purtate în perioada de care ne-am ocupat. 


1 Opere, ed. Popovici, vol. II, p. 199. 

2 Poezii, lași, 1887, p. 334 (scrisoarea datează din 1837). 

3 Vezi Gh. Bulgâr, Scriitorii români despre limbd și stil, p. 65—66. 

+ Domnule redactor, în A.R., X (1839), nr. 72, pe 297. j 

5 Pentru gramatică, vezi: Asupra ortografiei româneşti, în C.R., IX (1838), nr. 7, p. 1—60; 
1. Eliade, Critica, în C.R., XX (1848), nr. 18, pe 72; pentru dicţionar: I. Heliade Rădulescu, 
Opere, ed. Popovici, vol, II, p. 199; Gr, Pleşoianu, Notă la Întimplările lui Telemah, fiul lui 
Ulise de M. Franţisc de Salignâc de la Mot Fenelon, vol. IV, f. 1., 1831, p. 210; C. Negruzzi, 
în antologia citată a lui Gh. Bulgăr, p. 96; Înştiinţare din partea redacției „Albinei românești“, 
în A.R., X (1839), foaie volantă, datată 23 decembrie; N. Blâşescu, Dictionarium latino- 
romanu și ceva pentru limba romând, [Sibiu, 18401. 


D. MACREA 


DISCUŢIILE REFERITOARE LA DEZVOLTAREA 
LIMBII ROMÂNE LITERARE 
ÎN A DOUA"JUMĂTATE A SECOLULUI AL XIX-LEA 


În a doua jumătate a secolului al XIX-lea au continuat, 
cu o intensitate sporită, discuţiile privind dezvoltarea 
limbii noastre literare între latiniști, italienizanți și puriști, 
pe de o parte, şi reprezentanții curentului istoric și popular, 
pe de alta. 

Obiectul concret al acestor discuţii a fost mai întîi stabi- 
lirea regulilor ortografice și elaborarea gramaticii și a dicțio- 
narului limbii române. | 

Problemele elaborării acestor lucrări de bază ale ling- 
visticii române fiind numeroase și complexe, s-a impus, 
cu necesitate, întemeierea unei societăți de savanți care să 
se ocupe de realizarea lor. Această societate s-a înființat 
în 1866 sub numele de Societatea Academică Română, 
care, în 1879, s-a transformat în Academia Română. 

Chiar în actul de întemeiere a Societăţii s-a prevăzut 
ca scop al ei: 


„2) de a determina ortografia limbii române; 
b) de a elabora gramatica limbii române; 
c) de a începe și realiza lucrarea Dictionarului român.“ 


Discuţiile în legătură cu elaborarea acestor lucrări au 
absorbit o mare parte a preocupărilor lingviștilor și scriito- 
rilor noștri din a doua jumătate a secolului al XIX-lea. 


1 Analele Societăţii Academice Române, Tom. I, Bucureşti, 1869, p. 3. 


Cea mai îndelung controversată a fost problema orto= 
grafiei. 

Latiniștii au militat intens pentru introducerea alfabe- 
tului latin pentru ca limba română să-și recapete și prin 
scriere aspectul ei latin. În acest scop ei au inaugurat o 
ortografie etimologică latinizantă, care însemna o îndepăr- 
tare radicală de scrierea chirilică aproape fonetică cu o tra- 
diție de patru secole atunci la noi. Cuvintele românești se 
scriau în ortografia etimologistă aproape ca în latină, fără să 
se țină seama de schimbările fonetice produse în limbă 
în curs de sute de ani. Ortografia etimologistă era astfel 
nu numai complicată și greu de însușit de popor, ci și o 
piedică în calea dezvoltării culturii. 

Cu toate că latiniștii au reușit să impună oficial, între 
1869 și 1881, prin Societatea Academică, în care se aflau 
în majoritate, ortografia latinist-etimologistă, aceasta n-a 
fost adoptată decît în publicaţiile „Societății Academice“ 
Și, parțial, în școli. Opoziția față de ortografia etimologistă 
a fost unanimă din partea scriitorilor, care au continuat 
să scrie fonetic, fără să țină seama de regulile etimologiste. 

Discuţiile în jurul ortografiei fonetice cu litere latine au 
fost și ele aprige și îndelungate, mai ales în legătură cu 
stabilirea semnelor corespunzătoare sunetelor caracteris- 
tice limbii române: â, î, ș, $, che, chi, ghe, ghi, j, z, a scrierii 
formelor de genitiv-dativ, a diftongilor ea și oa ș.a. 

Între 1780 și 1881, deci în cursul unui secol, s-au propus și 
au circulat la noi 43 de sisteme ortografice cu litere latine, care 
oglindesc nu numai divergenţele dintre etimologiști și fonetiști, 
ci şi cele din cadrul fiecăruia dintre aceste curente în parte.! 

Un moment important în lupta împotriva etimologismului 
în ortografie l-a constituit lucrarea lui Titu Maiorescu Despre 
scrierea limbii române, apărută în 1866.2 

Ortografia lui Titu Maiorescu a constituit norma de 
scriere a revistei Convorbiri literare, care, prin larga ei răspin- 
dire și prin colaborarea la ea a marilor noștri scriitori clasici: 
V. Alecsandri, M. Eminescu, I. Creangă, I. L. Caragiale, 


1 Vezi D. Macrea, Probleme de lingvistică romånd, București, Editura științifică, 1961, 
p. 100—121. ! 

3 Vezi idem, Studii de istorie a limbii şi a lingvisticii române, București, Editura didactică 
și pedagogică, 1965, p. 33-43. 

I. Slavici, Duiliu Zamfirescu și alții, s-a impus în mare măsură 
în uzul general. 

Etimologismul în ortografie a fost părăsit în partea lui 
esențială de Academia Română prin reforma din 1880— 
1881, dată care marchează declinul oficial al latinismului. 
Noua ortografie a Academiei, deși cu urme de etimologism, 
a însemnat un progres real în scrierea fonetică a limbii 
române. 

După 1880, în fruntea luptei pentru o ortografie fonetică 
se mai găsesc Al. Lambrior, H. Tiktin şi I. Bianu. 

Precizări importante ale regulilor ortografice în direcția 
fonetismului au fost aduse în 1895, 1904, 1932 și 1953. 

Faptul că ortografia cu litere latine a fost intens dis- 
cutată timp de peste 150 de ani a avut ca rezultat că ea 
este astăzi, în special în urma îmbunătățirilor aduse 
în 1953, una din cele mai științifice ortografii. Ea a 
reușit să îmbine criteriul fonetic cu cel silabic și cu cel 
morfologic. 


A doua lucrare importantă, Dicționarul limbii române, 
a provocat discuții tot atît de aprinse ca și ortografia. 

n elaborarea lui s-au ciocnit puternic, în secolul trecut, 
curentul latinist și cel istoric-popular. 

Societatea Academică Română a dat la iveală, în anii 
1873—1877, un dicţionar, în trei volume, elaborat de lati- 
niștii August Treboniu Laurian și I. C. Massim, în colabo- 
rare cu Iosif Hodoș și Gheorghe Barițiu. În primele două 
volume autorii au cuprins cuvintele românești moștenite din 
latină, relatinizate de ei pînă la nerecunoaștere, și un număr 
de mai bine de trei ori mai mare decît acestea, luate din 
dicționarele latine pentru ca ele să facă în viitor parte din 
vocabularul uzual românesc. Iată citeva exemple de cuvinte 
propuse de ei: amare pentru „a iubi“, agru pentru „ogor“, 
alleviare pentru „a ușura“, audacia pentru „îndrăzneală“, 
Dubulare pentru „a striga“, cespete pentru „brazdă“, dede- 
core pentru „rușine“, granditate pentru „măreție“, popinariu 
pentru „cîrciumar“, subitaniu pentru „neașteptat“, subla- 
tere pentru „alunecare“ ş.a. În volumul al treilea sint cu- 
prinse cuvintele de alte origini decît latină, care, după cum 
precizau autorii în -Prefatione, „nu se cade să aibă loc într- 

un dicționar românesc“ și care urmau să fie îndepărtate 
din uz. Printre acestea se găsesc cuvinte românești din cele 
mai uzuale, unele chiar de origine latină, a căror etimologie 
autorii nu o cunoșteau. 

Acest dicționar reprezintă punctul culminant și final 
al exagerărilor latiniste în vocabularul limbii române, în 
jurul lui creîndu-se, de la apariţie, o atmosferă de rezervă 
și de ironie, atît de mare, încît nici nu a mai fost supus unei 
analize mai amănunțite, nici în cadrul Societății Academice 
și nici în afara ei. O cercetare sistematică a lui a fost între- 
prinsă abia în anii din urmă de către Mircea Seche de 
la Institutul de lingvistică din București, care relevă și 
citeva merite reale ale lucrării.! fa Sp A 

În cursul elaborării dicționarului lui aurian și Massim, 
și mult timp după aceea, au avut loc discuţii aprinse în cul- 
tura românească asupra caracterului acestui gen de lucrări. 

Din mulțimea de păreri expuse în aceste discuţii, vom 
menționa pe cea a lui Alexandru Odobescu, care este cea 
mai caracteristică. El a luat atitudine hotărită, în cadrul 
Societăţii Academice, împotriva dicționarului elaborat de 
latiniști, arătînd că lucrarea acestora înfățișează „nu atit 
limba astfel precum ea se află azi scrisă și vorbită de către 
națiunea română, ci astfel precum se pare domnilor membri 
ai comisiunii că ea ar trebui să devină“?, „Nu este în dreptul 
lexicografilor, precizează el, de a modifica pînă într-acest 
punct o limbă, de a introduce într-însa un așa îmbelșugat 
material de-al lor propriu și de a lepăda din ea așa multe 
forme și terminațiuni înrădăcinate în limbă.“ 

Alexandru Odobescu este cel dintîi care a popularizat, 
în cultura. română, concepția lexicografică a lui E. Littre, 
susținînd că un dicționar care se adresează maselor trebuie 
să cuprindă în primul rînd „uzul contemporan“. 


După discuţiile aprinse provocate de dicționarul latiniș- 
tilor, tipul de dicționar care a fost adoptat de Academia 
Română a fost cel al lui E. Littré. Prima încercare de rea- 
lizare a lui după această concepţie a făcut-o B. P. Hasdeu. 


1 Vezi Mircea Seche, Schipl de istorie a lexicografiei române, 1966, vol, I, p. 131—180; 
vezi şi D. Macrea, A.T. Laurian, în Cercetări de lingvisticd, XII, 1967, p. 184. 

1 Al. Odobescu, Opere complete, vol. II, București, 1908, p. 125. 

3 Idem, ibidem, p..132, 

Voind să cuprindă întregul vocabular al limbii române din 
toate timpurile, literar ca și regional, excluzind însă n ole- 
gismele, B. P. Hasdeu n-a putut termina din Etymologicum 
Magnum  Romaniae, cum și-a intitulat el lucrarea, decit 
litera A și B pînă la cuvîntul bărbat. 

Încercările ulterioare de elaborare a dicționarului, făcute 
în cadrul Academiei Române, au mers pe aceeași linie conce- 
pută de Hasdeu, pe care au urmat-o mai întîi Al. Philippide 
și apoi Sextil Pușcariu, fără să reușească nici aceștia să 
termine lucrarea. 

Dicţionare științifice și practice au reușit să alcătuiască, 
în afara Academiei, A. de Cihac: Dictionnaire d'étymologie 
daco-romane (1871—1879), H. Tiktin: Dicționar român- 
german, istoric şi etimologic (1894—1924), Lazăr Șăineanu: 
Dicționarul universal al limbii române (1896) şi I. A. Candrea: 
Dicţionarul enciclopedic ilustrat (1931). 

Dintre acestea, cel al lui Lazăr Şăineanu și cel al lui 
I. A. Candrea s-au bucurat de o largă popularitate, deoarece, 
prin mulțimea ncologismelor pe care le cuprind și pe care 
celelalte„dicționare le-au neglijat, ele au reflectat starea vie 
a limbii din timpul elaborării lor. Astfel, dicționarul lui 
Lazăr Şăineanu a avut, pînă în 1940, nouă ediții. 

Între 1955 şi 1958 au fost realizate, în cadrul Acade- 
mici, Dicționarul limbii române literare contemporane (în 
patru volume) și Dictionarul limbii române moderne (un volum), 
ilustrat și etimologic. În ultimii ani a fost reluată de 
Academie continuarea, pe baze noi, a vechiului dicționar, 
începînd de la litera M, unde se opreşte partea lucrată sub 
conducerea lui Sextil Pușcariu. 


Elaborarea celei de-a treia lucrări de bază, Gramatica 
limbii române, a fost, de asemenea, îndelung discutată, și în 
acest domeniu înfruntîndu-se principiul etimologist latinizant 
și cel descriptiv-normativ. 

Latiniştii au realizat, prin Timotei Cipariu, Gramatica 
limbii române în două volume (1869—1877), ale cărei prin- 
cipii etimologiste au făcut-o inutilizabilă. 

Cea mai remarcabilă gramatică a limbii române din 
secolul trecut, alcătuită pe baza principiului ştiinţific 
descriptiv şi normativ, a fost a lui H.. Tiktin, apă- 
rută în 1889 (ediția a III-a în 1945), a cărei prefață 

exprimă cu limpezime concepția lui teoretică în această 
materie: „menținerea credincioasă a uzului consfințit prin 
tradiția literară, restabilirea formelor literare mai vechi 
acolo unde ele se arată alterate de gramaticii și literații mo- 
derni în mod arbitrar și gratuit, în sfîrșit, recomandarea 
uzului muntenesc în toate cazurile unde acesta nu stă în 
contrazicere cu tradiția“. j 

După Gramatica lui H. Tiktin, s-au elaborat numeroase 
lucrări de gramatică a limbii române de valoare inegală, 
dar realizarea ei completă și la nivelul lingvisticii moderne 
a putut fi făcută abia în zilele noastre prin Gramatica limbii 
române, în două volume, apărute în 1954 (ediția a doua în 
1961), elaborată de Institutul de lingvistică din București 
al Academiei și prin ediția prescurtată și revizuită a acestei 
lucrări, apărută in 1956 sub titlul Limba română, elaborată 
de același institut. 


În ultimul sfert al secolului trecut, latinismul, italie- 
nismul şi purismul își pierduseră cu totul prestigiul în lin- 
gvistică, prin victoria concepției istorice reprezentată de 
B. P. Hasdeu, Al. Lambrior, Lazăr Şăineanu, M. Gaster, 
H. Tiktin și Al. Philippide, iar limba literară își urma calea 
de dezvoltare firească preconizată de curentul istoric popular. 
Ortografia făcuse progrese importante în direcţia fonetis- 
mului, se impusese concepția dicționarului explicativ și 
istoric și a gramaticii descriptiv-normative. 

Discuţiile despre limba literară au acum un conținut 
nou corespunzător nivelului de dezvoltare a limbii și cul- 
turii românești. 

Care sint problemele principale discutate în legătură cu 
limba literară în această perioadă? 

În dezvoltarea limbii române din secolul al XIX-lea 
apăruse masiv un element nou: neologismul latin și romanic. 
Prin contactul activ și multilateral cu Occidentul, mai ales 
cu Franța, prin comerț, industrie, învățămînt, presă și viața 
politică, au pătruns în limba română un mare număr de 
neologisme latine și romanice, strîns legate de asimilarea 
noțiunilor vieții moderne. Ele deveniseră atît de indispen- 
sabile încît erau folosite chiar de către scriitorii care apărau 
caracterul istoric și popular al limbii. Astfel, Mihai Eminescu, 

în poezia sa, folosește neologisme romanice în proporție de 
numai 15,93% (12% franceze, 3,41%, latine literare și 0,52% 
italiene), fiindcă aceasta nu reclama mai multe. Dar în proza 
sa politică ele se găsesc în abundență, deoarece exprimau 
noțiunile noi ale culturii. 

Numărul mare al neologismelor romanice intrate în uzul 
literar curent în cursul secolului al XIX-lea și în primele 
decenii ale secolului al XX-lea se oglindește în statistica pe 
care am întocmit-o pe baza dicționarului lui I. A. Candrea, 
apărut în 1931. În acest dicționar, neologismele de ori- 
gine franceză reprezintă 29, 69%, cele latine literare 2,62%, 
deci un total de 32,31%, neologisme romanice și latine. Ritmul 
de creștere al neologismelor franceze, latine și italiene a 
continuat de atunci încoace, astfel că în Dictionarul limbii 
române moderne, apărut în 1958, neologismele franceze re- 
prezintă 38,42%, cele latine literare 239%, iar cele ita- 
liene 1,72%, deci un total de 42,53%, neologisme romanice 
și latine. Ele formează, după ambele dicționare, cel mai mare 
grup de cuvinte din vocabularul limbii române moderne. 

Dar graba cu care au fost însuşite în secolul al XIX-lea 
noțiunile culturii moderne nu a fost totdeauna însoțită de 
grija corespunzătoare pentru forma cuvintelor noi și nici 
pentru exprimarea corectă și frumoasă. Lipsa de control 
gramatical și stilistic, retorismul, bombasticismul și fluctu- 
ațiile în întrebuințarea terminologiei noi au caracterizat o 
mare parte a publicisticii politice, științifice și literare, a 
epocii. 

Scriitorii și oamenii de cultură au luat atitudine față de 
această situație, deoarece limba trebuia să-și păstreze prin- 
cipalele ei trăsături de claritate și înțelegere pentru a se 
putea comunica cu ușurință ideile și noțiunile cele mai 'avan- 
sate din punct de vedere științific şi cultural. 

Între nivelul înalt al limbii literaturii artistice a epocii 
și cel al literaturii politice și științifice de diverse genuri 
se produsese un contrast creat de neologisme și de stilul 
neînegrijit al acestora din urmă. 

Literatura artistică depășise de mult faza în care Heliade 
Rădulescu îndemna tineretul: „Scrieţi băieți, scrieți, numai 
să fie scris!“ Ea avea acum o tradiţie care ridica exigențe 
mari pentru forma exprimării, pentru calitățile artistice ale 
limbii. 


În a doua jumătate a secolului al XIX-lea au trăit și 
au scris marii clasici ai literaturii române: Pe lîngă Grigore 
Alexandrescu, Costache Negruzzi, Vasile Alecsandri, Ion 
Ghica, Alexandru Odobescu, care se impuseseră de “mai 
înainte, în ultimele trei decenii ale secolului și-au relevat 
marea lor forță de creație artistică Mihai Eminescu, Ion 
Creangă, Ion Slavici, Ion Luca Caragiale, Barby Stefăne scu 
Delavrancza, George Coşbuc, Al. Macedonski, B. P. Hasdeu, 
Duiliu Zamfirescu. Aceștia au ridicat limba literară la un 
înalt nivel artistic, care, pe plan național, poate fi asemănat 
cu cel dat limbii franceze de marii scriitori clasici din secolul 
al XVII-lea. 

Ca și predecesorii lor, ei au luat parte activă la clarifi- 
„carea teoretică a problemelor limbii române literare din noua 
ei etapă de dezvoltare. 


Începutul operei de cultivare A a limbii române 
literare, în sensul apărării caracterului ci popular și al grijii 
pentru forma estetică a exprimării, l-a făcut criticul literar 
Titu Maiorescu 1. El a dus o campanie viguroasă împotriva 
celor care, prin felul lor de a serie, sub influențe străine, 
deformau caracterul național al limbii. Modelul acestei defor- 
mări l- -a găsit, în primul rînd, în ziarele românești care apăreau 
atunci în Transilvania, a căror limbă era puternic influențată 
de latiniști şi de limbile germană și maghiară. Împotriva 
limbii folosite de aceste ziare, Titu Maiorescu a scris un 
studiu amplu intitulat Limba ziarelor din Austria, în care 
spune, printre altele: „prin formarea noilor expresii și prin 
construcțiunea lor sintactică, compatrioții noștri de peste 
Carpaţi introduc zilnic în limba română o denaturare a spiri- 
tului propriu național, care, în întinderea ei de astăzi, a 
devenit primejdioasă cu atît mai mult cu cît cei care au 
cauzat-o și cei ce o continuă nu par a avea conștiința răului, 
ci răspîndesc încrederea de a fi cei mai buni stiliști ai litera- 
turii române“ 2, Titu Maiorescu arată în continuare că meto- 
dele de stricare a limbii nu sînt izolate și întîmplătoare, ci 
au un caracter regulat, deoarece se folosesc mereu expresii 
traduse mecanic din alte limbi, un stil greoi, „și mai înainte 


1 Vezi D. Macrea, Studii de istorie a limbii şi a lingvisticii române, Bucureşti, „1$65,'p. 26-64. 
1 Titu nimes Critice, I, 1908, p. 113. 

de toate o monstruoasă germanizare în expresie“ 1, E] a com- 
bătut cu hotărîre ușurința cu care se construiau cuvinte 
artificiale, precum şi tendința de schimbare a topicii după 
cea germană. Subliniind importanța felului de a scrie al 
ziarelor, Titu Maiorescu a arătat că ele au o mare răspun- 
dere „în misiunea ce și-au ales-o de a fi conducătoare ale po- 
porului, pe calea progresului național“ 2. 

După critica deficienţelor de limbă și de stil ale ziarelor 
din Transilvania, Titu Maiorescu face analiza limbii unuia 
dintre periodicele literare bucureștene cele mai răspîndite 
ale vremii, Revista contemporană, criticînd cu asprime. și 
ironie folosirea nepotrivită a expresiilor, pleonasmele, bom- 
basticismul și pedantismul, pe care le-a calificat cu o denu- 
mire rămasă clasică pînă astăzi: „beţie de cuvinte“, 

n ceea. ce privește neologismele, Titu Maiorescu le-a 
acceptat cu o rezervă explicabilă într-o epocă în care 
acestea intrau în limba română cu mare impetuozitate. „Neo- 
logismele, scrie el, au dus la îmbolnăvirea literară la noi.“ 3 
Sub pretextul luptei contra slavonismelor se îndepărtau din 
limbă cuvinte înrădăcinate „ŞI se întrebuințează fără nici 
o critică cuvinte noi, latine și franceze, chiar acolo unde avem 
pe ale noastre de origine latină“4 Orice limbă, precizează 
Titu Maiorescu, este amestecată: cea latină este plină de 
cuvinte grecești, cea franceză de cuvinte germane, cea spa- 
niolă de cuvinte arabe, cea engleză de cuvinte franceze. 
„Depărtarea tuturor cuvintelor slave, scrie el, este o utopie 
și înlocuirea lor prin cuvinte latine sau franceze, o îngreuiere 
a limbii, cu atît mai primejdioasă cu cît înstrăinează poporul 
de mișcarea literară.“ Fiindcă îl avem în limbă pe bine- 
cuvintare Titu Maiorescu îl respinge pe benedictiune, și tot 
astfel îl respinge pe donuri, fiindcă îl avem pe daruri, dar 
și pe circumstanță, fiindcă îl avem pe împrejurare 5. Dezvol- 
tarea sinonimicii în limba română nu i-a dat dreptate, în 
toate cazurile, lui Maiorescu. Dacă într-o limbă, pe lingă 
cuvintul existent, se mai introduce un sinonim, aceasta nu 


1 Titu” Maiorescu, op. cit., loc. cit. 

1 Idem, ibidem. 

3 Idem; ibidem, p. 217. 

* Idem, ibidem. 

s Titu Maiorescu, Critice, 1, 1908, p. 218. 

f Titu Maiorescu, Nzologismele, in Critice, II, Bucureşti, 1908, p/ 169. 

face adesea decit să-i mărească expresivitatea şi preciziunea 
în nuanţe. Marea putere de expresivitate a limbii române, 
oglindită în literatura artistică și științifică din secolul trecut 
și de astăzi, se datorește și bogatei ei sinonimii, în care neolo- 
gismele au un rol pozitiv. 


O poziție hotărîtă împotriva neologismelor a luat-o 
lingvistul Al. Lambrior. El le admite principial î în diferitele 
domenii de științe, dar le exclude cu totul din literatura arti- 
stică. Pentru el, limba română literară ajunsese în secolul al 
XVIII-lea deplin formată, ea putînd „sluji ca pilduire acelora 
care vor să mai vorbească și să scrie limba românească și nu țin- 
tesc la dărăpănarea ei desăvirșită, fără nici un temei poreclită 
propășire“?. Absorbit în preocupări de istorie a limbii și 
admirator al scrisului din textele vechi românești, care se 
descopereau atunci, Al. Lambrior reprezintă o atitudine 
retrogradă în problema neologismelor. Limba secolului al 
XVIII-lea, deși scrisă de Ioan Neculce, Dimitrie Cantemir, 
Stolnicul Constantin Cantacuzino, Radu Popescu, frații 
Greceanu, era prea săracă pentru a putea exprima, chiar 
numai în literatura artistică, bogăția vieţii și culturii 
moderne. 


Pătrunderea excesivă a neologismelor și imitaţiile fra- 
zeologice după franceză, care dăduseră un aspect de jargon 
limbii de conversație a moșierimii și burgheziei românești 
de la sfîrșitul secolului al XIX-lea, a produs o reacțiune a 
cercurilor largi ale opiniei publice. O expresie demnă de 
menționat a acesteia a avut loc cu prilejul unei conferințe 
ținută la 1891 de către cunoscutul istoric al Bucureștiului, 
Gh. Ionescu-Gion. El a arătat că. neologismele din franceză 
și expresiile franceze, traduse sau folosite direct, abundau 
în limbajul societății culte a timpului, în Parlament, Justi- 
ție, armată. Pornind de la această constatare, în mare parte 
justă, Ionescu-Gion a adoptat însă o poziţie extremistă cu 
caracter naționalist retrograd, afirmînd că „pentru a vorbi 
ori a scrie orice pe românește, nu vom mai avea trebuință 


! Asupra rolului lui Titu Maiorescu în discuțiile privind dezvoltarea limbii române lite- 
rare, vezi D, Macrea, Studis de istorie a limbii și lingvisticii române, Bucureşti, Ed. didactică 
şi pedagogică, 1965, p. 26—64. 

2 Al. Lambrior, Limba romând veche și noul, în Convorbiri PE, yy (1873), nr. 9 
L dë, p- 3285. 

să mai alegăm. nici la zburdalnica franceză, nici la limbile 
altor neamuri,“ 

Această teză exclusivită a provocat un proces de lămurire 
a problemei neologismelor, la care au luat parte lingviștii 
B. P. Hasdeu și Lazăr Șăineanu, scritorul Al. Odobescu, 
istoricul A. D. Xenopol și publicistul transilvănean Al. Ciurcu. 

Toţi aceștia s-au pronunțat împotriva exagerărilor care 
se făceau cu franțuzismele, dar și împotriva exclusivis- 
mului lui Ionescu-Gion. 

După B. P. Hasdeu, neologismele fac parte din procesul 
natural al dezvoltării limbii. Limba română, arată el, are, 
ca orice organism viu, o structură stabilă care o individuali- 
zează de alte limbi și molecule care se reînnoiesc mereu. Mole- 
culele sînt cuvintele care apar și dispar neîncetat, pe cînd 
structura organismului persistă. „Slavismele, turcismele, 
grecismele de altă dată, franțuzismele de astăzi, dacă pă- 
trund, scrie B. P. Hasdeu, pe o cale organică, nu numai că 
nu pot aduce cît de mic rău limbii românești, dar încă, dim- 
potrivă, frămîntă în ea mișcarea vieții.“? 

Lazăr Şăineanu este de acord cu fostul său profesor, 
B. P. Hasdeu, că împrumuturile de cuvinte străine sînt 
supuse unei proces de selecție firească, în care unele se eli- 
mină cu timpul, iar altele devin parte integrantă a vocabu- 
larului național. Cum se face această selecție? „Iată ce nu 
poate nimeni prevede, precizează Șăineanu, și mai puţin 
încă decreta.“* Dacă neologismele se generalizează și cîştigă 
un sens propriu, alături de sinonimele mai vechi, nu însem- 
nează că limba devine mai puțin românească, deoarece 
aspectul unei limbi, fizionomia ei particulară n-o hotărăște 
vocabularul, ci morfologia și sintaxa ei. Izolarea îndărătnică și 
refuzul de a mai primi neologisme, cum pretindea Ionescu-Gion, 
sînt respinse de Şăineanu, care arată că „înavuțirea limbii 
unui popor merge paralel cu progresele civilizațiunii sale. 
Precum cultura noastră materială și intelectuală se folosește 
continuu de achizițiile făcute de alte neamuri, tot astfel 
limba își lărgeşte mereu și oarecum de la sine sfera voca- 
bularului său“. 


1 Gh, lonescu-Gion, Cum vorbim, El. Potre V. Hanes, 1935, p. 66. 
2 Gh. lonescu-Gion, op. cit., p. 72. 

3 Idem, ibidem, p. 84. 

4 Jdem, ibidem, p. 87. 

Pentru Alexandru Odobescu, nu introducerea de cuvinte 
străine este un pericol pentru o limbă, ci construcțiile sintac= 
tice străine. Important este „să cugetăm românește cînd 
scriem și cînd vorbim. Întocmirea frazelor să se facă în 
mintea noastră după logica limbii pămîntene, iar nu după 
sintaxe străine, ca cea franceză, ori germană, ori latină, 
ori ungurească“! / 


Istoricul A. D. Xenopol subliniază cu tărie că nu este 
împotriva limbii franceze ca organ de cultură, deoarece, 
arată el, „prin ea a pătruns în mintea noastră principiile 
și ideile civilizatoare“, dar pătrunderea prea adîncă a fran- 
țuzismelor în țesătura limbii române înseamnă schimono- 
sirea individualității ei.“? | 

Publicistul A. Ciurcu susține că neologismele erau ine- 
vitabile în etapa de dezvoltare de atunci a limbii române. 
„Nu e român, fie el cît de iscusit în cunoștința limbii române, 
scrie Al. Ciurcu, care să poată vorbi sau scrie orice pe 
românește, fără a se ajuta și de cuvinte luate din limbile 
străine.“ | 

O acţiune practică de cultivare a limbii române și de 
folosire corectă a neologismelor a fost dusă, la sfîrșitul seco- 
lului al XIX-lea, de revista socialistă Contemporanul, apă- 
rută între anii 1881—1891. În rubrica Monstruozități literare 
și științifice, Contemporanul a publicat aproape în fiecare 
număr critici la adresa erorilor științifice și de limbă din 
publicaţiile periodice, din cărți și mai ales din manualele 
școlare, „căci, preciza revista, dacă acestea vor fi rele, nu 
putem aștepta nimic nici de la generația nouă“t, 


În acțiunea de combatere a deformărilor limbii. și de 
ridicare continuă a nivelului ei literar, cea mai importantă 
contribuție au adus-o, în a doua jumătate a secolului trecut, 
marii scriitori ai acestei epoci. Părerile lor despre limba 
literară sînt teoretizări ale propriului lor fel de a scrie, ge- 
neralizări ale experienței lor artistice. Ei au fost observatori 


t Gh. Ionescu-Gion, op. cit., p. 76. 

2 [dem, ibidem. 

3 Jdem, ibidem, p. 91. 

t€ Contemporanul, I (1881), nr. 1, p. L 

atenți ai limbii și totodată îndrumători ai dezvoltării e 
spre o cît mai mare precizie, limpezime, bogăție de nuanțe 
și colorit, pe care resursele limbii le permiteau acum pe 
deplin. Părerile lor sînt prețioase mărturii asupra rolului 
conștient pe care l-au avut în ridicarea nivelului artistic 
al limbii române literare. Ei n-au invocat teorii savante, 
ci exemplul literaturii populare, tradiția literaturii noastre 
bisericești și culte și modelul literaturilor clasice străine. 

Dintre părerile pe care aproape toți scriitorii noștri de 
seamă din a doua jumătate a secolului al XIX-lea le-au 
formulat asupra dezvoltării limbii române literare, vom 
menționa doar citeva, în care se poate vedea înțelegerea 
lor deplină pentru căile pe care ea trebuie să se dezvolte 
și a răspunderii mari pe care o simțeau în această privință. 

Vom cita în primul rind părerile lui Mihai Eminescu, 
a cărui operă poetică a însemnat o contribuție hotăritoare 
la perfecționarea limbii noastre artistice. 


Atent la toate manifestările sociale și culturale ale tim- 
pului său, Eminescu a urmărit felul cum era folosită limba 
în presă, teatru și literatură, și a făcut observații de un 
mare interes științific. Aceste observaţii sînt risipite în di- 
ferite articole de ziar și în numeroasele sale manuscrise. 
Ele se referă la toate aspectele limbii române: fonetică, 
ortografie, gramatică, vocabular. | 


Mihai Eminescu a /subliniat încă din tinereţe marea 
importanță a limbii în creația culturală. „Măsura civiliza- 
țiunii unui popor, scrie el, este astăzi o limbă sonoră și aptă 
a exprima prin sunete noțiuni, prin șir și accent logic cugete, 
prin accent etic sentimente.“ 

Limba ziarelor din timpul său este numită de Eminescu 
„limbă păsărească“, fiindcă era cosmopolită și neîngrijită. 
Folosirea abuzivă și adesea greșită a neologismelor l-a preo- 
cupat pe Eminescu și în știință și tehnică. „Dacă deschidem 
ziare de științe naturale, de medicină, de ce-o fi, scrie el, 
ile ia ochii lipsa de respect pentru limbă, primirea de termeni 
străini fără trebuință, ci numai din lenea de a căuta echi- 
valentul romånesc“?. 


1 Federațiunea, ur. din 22 aprilie 1870. 
3 Timpul, nr. din 8 mai 155). 


Poezia Epigonii invocă tradiția limbii literare creată 
de Dimitrie Cantemir, poeţii Văcăreşti, B. P. Mumuleanu, 
D. Țichindeal, Grigore Alexandrescu, Costache Negruzzi, 
V. Alecsandri, care au făcut-o „dulce ca un fagure de miere“, 
în contrast cu felul neîngrijit de a scrie al unora dintre con- 
temporanii poetului. | j 

Iată cîteva formulări teoretice ale lui Eminescu despre 
caracterul limbii literare: „Norma limbii scrise, precizează 
el, trebuie să fie cea care există obiectiv și în realitate în 
gura poporului de jos și a societății mai fine, iar nu fanta- 
ziile mai mult sau mai puțin ingenioase ale filologilor nostri. 
Aşadar, adevăr, iar nu arbitrarietate subiectivă. În acest 
proces de a stabili o normă pentru limba scrisă trebuie luate 
în considerare și acele influențe istorice care au rezistat | 
„tendinței de expulziune și s-au conservat în limba vie. Limba 
noastră, cum ea. există obiectiv, toată lumea o va recu- 
noaște de frumoasă și dulce.“! Iar în altă parte, el arată 
că limba literară care este cea „a cronicarilor și a legendelor 
e pe alocurea de o rară frumusețe. Multe texte și bisericești 
și laice au un ritm atît de sonor în înșirarea cuvintelor încît 
este peste putință ca frumuseţea stilului lor să se atribuie 
întimplării, și nu talentului scriitorului și dezvoltării lim- 
bii“2, Tyi 

Aprecierile lui Eminescu asupra limbii literare sînt re- 
zultate ale cunoștințelor lui vaste în domeniul teoriei limbii, 
însușite la universitățile din Viena și Berlin, a cunoașterii 
minuțioase a tuturor graiurilor ținuturilor românești pe care 
le-a străbătut ca tînăr, a lecturilor pasionate din cronici 
și folclor, a grijii cu care își redacta manuscrisele. Prietenul 
său loan Slavici scrie că Eminescu prețuia cuvîntul „după 
valoarea ce i-o dă întrebuințarea. Era cuprins de o vie bu- 
curie cînd putea să dezgroape o vorbă, adică să introducă 
în limba literară o vorbă răspîndită în popor, de care alți 
scriitori nu se folosise, fie chiar și un provincialism, și era 
neobosit scrutător al limbii vorbite“?. 

I. L. Caragiale a adus de asemenea o importantă contri- 
buţie la prefacerea artistică a limbii literare și la apărarea 


* Mihail Eminescu, Scrizri, p. 21, apud Gh. Bulgăr, Scriitorii români despre limbă și 
stil, Societatea de ştiinţe istorice și filologice, București, 1957, p. 142, 

2 Timpul, ur. din 21 noiembrie 1881. i- 

» I. Slavici, Amintiri, Bucureşti, 1924, apud Gb. Bulgār, op. cit., p. 152. 

ei de exagerări, retorism și pedantism, care, după el, sînt 
cele mai mari defecte ale artei literare. În galeria persona- 
jelor lui Caragiale se găsește ridiculizat, între alţii, profe- 
sorul latinizant de modă veche, Marius Chicoș Rostogan, 
venit din Transilvania la București să educe „jenerațiile 
june, că-s fără instrucțiune și educaţiune“!. Limba și pro- 
nunțarea acestui personaj sînt atit de ridicole încît consti- 
tuie, prin ele însele, o satiră la adresa celor care stricau con- 
știent limba din rațiuni teoretice. Cei care vorbeau negli- 
jent, fanfaronii, retorii demagogi ai vremii și ignoranții 
pretenţioşi, ca Farfuridi, Caţavencu, Conu Leonida, Rică 
Venturiano și alții, sînt caracterizați prin limba pe care o 
foloseau. Caragiale a militat, prin arta lui literară, pentru 
o limbă adecvată cît mai perfect conținutului exprimat. 
„Dacă expresiunea formată, scrie el, nu poate îmbrăca po- 
trivit intențiunea, opera este un monstru neviabil; expresia 
se topește în vînt, ea nu însemnează nimic; fiindcă ea nu 
este scopul, ea este mijlocul, și ca atare, în cazul acesta, 
ea nu poate servi la nimic. Așadar: potrivirea organelor cu 
viața în natură, potrivirea expresiunii cu intenția în artă.“2 


Poetul George Coşbuc, care a fost și un îndrumător în 
problemele literare, scrie următoarele despre îmbogățirea 
limbii literare: „Să căutăm mijloacele de dezvoltare ale 
limbii, să căutăm mijloacele în limbile surori, în dialectele 
noastre, în graiurile locale, în cărți; să studiem toate mani- 
festările psihologice ale; poporului, să exploatăm poezia și 
basmele poporului, să citim cu luare-aminte scrierile celor 
ce au încercat după puteri și după vremuri să studieze toate 
aceste lucruri“?. | | l 

Ultimul scriitor clasic din secolul trecut ale cărui păreri 
despre limba literară le vom cita este Barbu Ştefănescu 
Delavrancea. 

Scriitor cu convingeri democratice, Barbu Ştefănescu 
Delavrancea a relevat în numeroase rînduri valoarea este- 
tică, socială și națională a poeziei noastre populare. El era 
convins că „renașterea literară pornește de la popor, de la 


TI. L Caragiale, Opere, ediţia Şerban Cioculescu, vol. I, p. 98. 

31. L. Caragiale, Opere, ediția Şerban Cioculescu, vol. III, 1938, p. 107. 

3 Academia R.S.R., manuscrise, mapa VII, apud Gh. Bulgâr, Scriitorii români despre 
limbd şi stil, Societatea de ştiinţe istorice și filologice, Bucureşti, 1957, p. 78. 

națiune, care povesteşte și cîntă de atîtea veacuri, fără a-i 
slei izvorul nesecat de frumusețe eternă“! „Limba, după 
Delavrancea, este opera maselor, a sărăcimii, a poporului, 
nu a cutărei clase bogate și a cutărui grup de învățaţi.“? 
El consideră că pentru o realizare artistică desăvîrșită este 
necesară valorificarea, resurselor vorbirii populare: „unde dar 
va trebui să caute poetul sau scriitorul izvorul inspirațiunii 
sale? Țăranul trebuie să fie adevăratul nostru dascăl, și 
în școala sa s-ar cădea să meargă să învețe toți aceia care 
ar dori să scrie potrivit în geniul limbii noastre. Așa au 
făcut eminenții noștri scriitori, un Bălcescu, un Odobescu, 
un Hasdeu; de acolo s-a inspirat un Eminescu.“ 


Precum se poate constata, părerile despre limba, literară 
și despre căile ei de dezvoltare sînt, în esență, aceleași la 
toți scriitorii clasici români din secolul al XIX-lea. Temciul 
limbii literare este pentru ei limba vie a poporului și tradiția 
literară a secolelor anterioare, la care se adaugă, mărturisit 
sau nu, modelul literaturii și limbii franceze, prezent nu 
numai în vocabular, ci și în preciziunea, claritatea și fru- 
musețea exprimării din creaţia lor. 

Discutarea problemelor" limbii literare de către scriitori 
se impunea de la sine, prelucrarea ei artistică ridicând pen- 
tru ei numeroase probleme teoretice și practice. Părerile 
scriitorilor citați mai sus sînt valabile și astăzi, iar limba 
în care au scris ei este cea pe care o folosesc scriitorii români 
contemporani, cu desăvirșirea pe care i-au dat-o în acest 
secol mari, artiști ai cuvîntului, ca Mihail Sadoveanu, Tudor 
Arghezi și George Călinescu, pentru a nu: aminti decît cele 
mai înalte culmi ale literaturii noastre actuale. 


După ce am expus problemele limbii literare din a doua 
jumătate a secolului al XIX-lea și principalele discuţii legate 
de ele, se impune să răspundem la o întrebare: care a fost 


! „Voința națională“, 1895, nr, 3072; vezi şi Al. Niculescu, Părerile lui B. St. Delavrancea 
despre limbă şi stil, în Studii şi cercetări lingvistice, VI (1955), p. 83—108. 

t Barbu Ștefânescu Delavrancea, Lumind tuturor, 1895, p. 46. 

2 Lupta literară, |, ur. 1, pe 94. 

rolul lingviștilor din această epocă în îndrumarea limbii 
literare? Trebuie să recunoaștem că lingviștii au rămas 
mult în urma scriitorilor în această discuţie. Ei au fost 
preocupați să dovedească latinitatea limbii române, să-i re- 
constituie istoria, să descopere și să descifreze texte vechi, 
să îmbunătățească regulile ortografice, să facă dicționare și 
erig să studieze dialectele și graiurile limbii noastre. 
n această. muncă ei și-au cîştigat merite unanim recu- 
noscute. Dar grija pentru cultivarea limbii literare și pentru 
discutarea problemelor ei teoretice a constituit, pentru lin- 
gviștii români, ca și pentru lingviștii din alte țări, o preocu- 
pare tîrzie. Pînă la al doilea război mondial, lingviștii, ca 
și istoricii literari români, s-au ocupat cu totul sporadic de 
problemele limbii literare. Dintre aceștia menționăm pe 
Ovid Densusianu, care a ținut, ani în șir, la Facultatea de 
litere și filozofie din București, un curs intitulat Evolutia 
estetică a limbii române, pe P. V. Haneș cu lucrarea Dezvol- 
tarea limbii literare române în prima jumătate a secolului al 
XIX-lea (ediția a Il-a, 1927) și pe Tudor Vianu, care a 
studiat arta prozatorilor români. 

Preocupări sistematice în Înv vistica română asupra 
limbii literare au început să aibă loc abia în ultimele două 
decenii. În această perioadă s-au elaborat, pe temeiuri 
științifice, lucrările de bază privind cultivarea limbii române 
literare: îmbunătățirea normelor ortografice, elaborarea 
gramaticii și a dicţionarelor limbii literare! contemporane și 
moderne. 

Preocupările teoretice și istorice asupra limbii literare 
și asupra limbii a numeroși scriitori din trecut și de astăzi 
au ca rezultat numeroase studii publicate în culegerea 
Contribuţii la studiul limbii române literare din secolul al 
XIX-lea, editată de Institutul de lingvistică din Bucu- 
rești, începînd din 1957, din care au apărut trei volume, 
și în revistele Limba română, Studii și cercelări lingvistice 
din București, Cercetări de lingvistică din Cluj, Analele Uni- 
versității din. Bucureşti, Analele Universității din Iaşi, Studii 
și cercetări ştiinţifice ale Filialei din lași a Academiei R.S.R. 
ș.a. Toate aceste studii constitue pași pregătitori pentru 
tratatul de Istorie a limbii române literare, din care primul 

volum a apărut în anul 19611. Institutul de lingvistică din- 
București a elaborat și publicat, Dicţionarul limbii poetice 
a lui Eminescu, prima lucrare de acest fel în lingvistica 
română. 

Spre deosebire de secolul trecut, în care discuţiile despre 
limba, literară s-au mărginit, în general, la limba literaturii 
artistice, lingviștii români de astăzi se ocupă sistematic și 
de limba operelor științifice, juridice, filozoige, a pública- 
ților periodice. 

Lărgirea perspectivelor teoretice în dintarsd proble- 
melor limbii literare și ale cultivării limbii naționale consti- 
tuie o preocupare activă a lingvisticii noastre de astăzi. 


1 Vezi Al. Rosetti și B. Cazacu, Istoria limbii române literare, vol. 1, 1961.- 

I. ŞTEFAN 


ECOURI ALE CURENTELOR ITALIENIZANT 
ȘI LATINIST ÎN A DOUA JUMĂTATE A SECOLULUI 
AL XIX-LEA 


Curentul italienizant și cel latinist,- izvorite din ideea 
restituirii aspectului latin sau romanic al limbii noastre 
scrise, se întemeiază pe principiul că scriitorii, oamenii de 
cultură în general, dar în primul rînd scriitorii de geniu, 
pot crea și impune o variantă a limbii, pe care o consideră 
mai cultivată în raport cu limba comună. 

Sub influența concepției raționaliste a iluminismului, 
Heliade a ridicat la rangul, de îndrumător în limbă pe artistul 
de geniu, socotindu-l în drept să fie, prin operele pe care 
le creează, legiuitor al limbii literare. Heliade, care în 1840 
afirma că „această limbă astfel cum se scrie de cei care 
o cunosc este a mea“, era convins că „zicerile cele nouă 
sint în mîna celui dintii scriitor a le da orice formă va voi“ 
și că „literații îşi fac singuri termenii cînd dobîndesc ideile 
și lumea se ia după aceia care au dat limbii niște termeni 
și niște forme potrivite pe firea ei.“1 Heliade nu-l izolează 
pe scriitor de popor și recunoaște aportul colectivității la 
formarea limbii literare, dar îi atribuie scriitorului un rol 
de antemergător în crearea acesteia. 

După opinia promotorilor celor două curente, limba 
română ar fi fost coruptă, sub influența unor limbi străine, 
pierzîndu-și puritatea moștenirii latine. Spre a o „purifica“, 


1 OR., 1840, p. 133; H.O. II, p: 220, 239. 

ei au preconizat eliminarea elementelor slave, orientale și 
maghiare din vocabularul limbii române și înlocuirea lor cu 
elemente latine sau romanice. 

Împrejurările care au favorizat răspîndirea celor două 
curente nu sînt precizate în amănunt. Este semnificativ 
însă că reprezentanții lor sînt recrutaţi din rîndurile burghe- 
ziei liberale (care a avut cultul individualismului). 

Creditul acordat raționalismului și ideilor contractua- 
liste ale enciclopediștilor francezi formează un teren propice 
propagării celor două curente. Este probabil că reacția 
păturilor burgheze față de consecințele revoluției din Franța 
și față de influența crescîndă a limbii franceze în Principate 
a determinat de asemenea răspîndirea lor. 

Extinderea latinismului s-a făcut în Transilvania pe un 
teren pregătit prin activitatea celor trei corifei ai Şcolii 
ardelene, precum și printr-o îndelungată tradiţie latină. 
Curentul italienizant — căruia i se mai spune, după numele 
iniţiatorului său, și heliadism — s-a bucurat de o ambianță 
bine pregătită de Heliade, care, prin scrierile și periodicele 
conduse de el sau prin cele la care a colaborat, a căutat 
să-l impună păturilor culte, pentru care considera că este 
necesară o limbă diferențiată prin bogăția de cuvinte mai 
ales, de cea folosită curent de oamenii lipsiți de cultură. 

Turneele operei italiene în București, începînd din anul 
1843, s-au bucurat de o largă publicitate și au avut un rol 
însemnat în pregătirea publicului pentru primirea reformei 
lingvistice preconizate de Heliade. 

Despre trupa italiană se scriu rînduri entuziaste în presă: 
Trupa italiană „o putem socoti mai și națională, și îi dorim 
să afle și în inimile publicului și înaintea: stăpînirii acele 
simpatii ce și le-a dobindit și în inimile celor ce limba ita- 
liană o socotesc ca o nouă arie și un frumos început pentru 
cultivarea limbii noastre și opera italiană ca o adevărată 


însuflețire a gustului celui întreg asupra musicei“ (C.R., 
1848, p. 238).1 


1 Lista abrevierilor: A.C.S. — Aurora Carpaţilor, T. Severin, 1881; A.H.I1..— C. Aristia, 
Homeru, Iliada, rapsodia I, tradus de ..., București, 1868; A.A.R.— C. D. Aricescu, Affa 
romând, Bucureşti, 1852; Ann. Typogr. — Analele typografice, București, 1870; A. S. S 
Alegătorui sincer, Bncureşti, 1884; A.P. — Plutarhu, Paralela sau viețile bărbaților iluștri, 
tradussu din ellenește de C. Aristia, tomul I, București, 1857; A.O. — C.D. Aricescu, Octai, 
tradusă din franţozește, Bucureşti, 1858; A.T.C. — Alfieri, Tyrania, operă politică, tradusă 
de G. Chiriachid, București, 1866; Ath. R. — Atheneul român, 

Același rol important l-au avut și traducerile din cla= 
sicii italieni, pe care Heliade îi considera superiori ca valoare 
literară celor francezi. (Traducerile din clasicii latini “sint 
în general latiniste.)! 


Nu mult înainte de mijlocul veacului, însuși domnitorul 
Bibescu-vodă încuraja teoriile curentului italienizant, în 
cadrul unei ceremonii publice, care a avut loc la școala de 
la Sf. Sava și care, datorită ostilității arătate cu acel prilej 
limbii franceze, l-a supărat pe consulul francez de pe atunci 
la București. În cursul conversaţiei cu Heliade, domnitorul 


Bucureşti, 1866/1867 (anii indică nu perioada de apariţie a periodicelor, ci anii consultaţi); 
B.H.M. — V. Hugo, Mfiserabilii, traducere de D. Bolintineanu, A. Zane şi M. Costiescu, tom, 
I—VI, Bucureşti, 1862—1864; B.O. — D. Bolintineanu, Opere, Editura de Stat, București, 
1951; B.O., 1. —N. Bălcescu, Opere, vol. I, Editura Academiei RPR, 1953; C.A. — Curs 
de administrație și contabilitate, de D. Botea, Bucureşti, 1865; C.R.— Curierul românesc, București; 
C.Z. — I. Catina, Zoe, Dramă în trei acte, Bucureşti, 1847; D.D.A. — Alessandru Depără- 
teanu, Doruri și amoruri, Bucureşti, 1861; D.G.V. — Alexandru Depârățeanu, Grigore-vodd, 
domnuliă Moldovei, dramă în versuri, Bucureşti, 1864; EN, — Economia națională, Bucureşti, 
1356; Fam. — Familia, 1870—1871; F.C.1. — Bonifaciu Florescu, Cursu facultativu de istoria 
modernd critică, Bucureşti, 1875; F.E. —N. M. Philemon, Escursiuni în Germania meridională, 
opulu 1, edițiune revedută de autori, Bucureşti, 1860; F.O. — N. Filimon, Opere, vol. L- II, 
E.S.PL.A (f.a.); F.O.A. — Franklin, Opere allese, traducţiă de I. M. Riureanu, București, 
1559 (ed. 1) și 1863 (ed. 3); G.M. — Gazetta medicală, București, 1865; H.O. — I. Heliade 
Rădulescu, Opere, ediţia D. Popovici, București, vol. I, 1939, vol. II, 1943; H.I.V.C. — B. P: 
Hasdeu, Iona Vodă cellă cumplita, Aventurele, domnia, resbelele, mârtea lui, București, 
1565; L, — Literatorul, Bucureşti, 1880; L.E.A. — Lamartine, Eloiza și Abelardă, romani 
istorică și adăverată petrecuti, tradusă de N. Bilcirescu, Bucureşti, 1855; Lib. — Libertatea, 
Bucureşti, 1864; L.P.A.L. — N. B. Locusteanu,  Pecatele Adundrii legislative, Bucureşti, 
1867; N. — Naționalul, jurnalu politicu-comercialu, Bucureşti, 1857; Mon.Of. — Monitorul 
oficial; N.LR. — Noţiuni de istoria romând, pentru clasele III și IV primarii, de unu amicu - 
al tinerimii, București, 1872; N.N. — N. Nicoleanu, Poesii, ed. 2, Bucureşti, 1888; O. — 0l- 
tenia, Craiova, 1874; P.E.C. =I. Petraru şi Ştef., Arhimandrescu, Elemente de cosmographie, 
opă pentru classa I gymnasială, București, 1870; P.P. — L. F. Paganini, Puncluațiunea ca 
anez la manualul metodic de analisă logică, București, 1884; Reg. — Regenerațiunea, Bucu- 
rești, 1564; R.M.I. —N, Rucăreanu, Modeste încercdri poetice, Bucureşti, 1873; S.C. — Swift, 
Călătoriile lui Gulliver în țări depărtate, traduse de 1. D. Negulici, Bucureşti, 1848; Sec, — Se- 
cululu, Bucureşti, 1860; S.N.F. — Themistocle Solero, Nabucodonosor, operă lirică în 4 acte, 
tradusă de N. Filimon și [. G. Valentineanu, București, 1859; T.C. — Trompetta Carpaţilor, 
București, 1865; Tr. — Transilvania, 1870—1871: Telegr. — Telegraful, București, 1871; 
T.S.A. — Eugâne Sue, Arthur, tradus de Teulescu, Bucureşti, 1854; T.I.L.P. — Torcuato 
Tasso, Ierusalimul liberat, poemă epică în doă volume, traducţie în proză precedată de o no- 
ticie ezactă asupra. vieții famosului ci autor, adornată cu portretul său, de Atanasie N, 
Picleanu, tomi I, Bucureşti, 1952; Tes. — Tesaur de monumente istorice pentru Románia, 
București, 1864; Z.C.P. — M. Zamphirescu, Cintece și Piinseri, poesii, Bucureşti, 1881. 

1 Cf. de ex. M. Tullius Cicerone, Filippicele sau discursurile contra lui àf. Antoniu, tra- 
ducere de D. A. Laurian, București, 1877. 

afirmă: „sintem foarte aproape de italieni și ai dreptate[...] 
să te ocupi a da o altă direcție limbii, care socotesc că este 
mai dreaptă. Ai dreptate a zice să se îmbrățișeze limba 
italiană.“ (C.R., 1848, nr. 51.) 

Cele două curente au, fără îndoială, multe contingente, 
dintre care cele mai importante sînt purismul și etimolo- 
gismul. Deosebirea dintre ele este o problemă de concepție, 
referitoare la orientarea modificărilor ce trebuiau aduse 
limbii. În timp ce latinismul preconiza revenirea ?a forma 
latină a cuvintelor, italienismul susținea că acest principiu 
este greșit și că, scriind pentru contemporani, trebuie să 
avem ca model limba romanică cea mai apropiată de latină, 
care ar fi cea italiană. Tangenţa lor a făcut ca cele două 
curente să se reflecte deopotrivă în scrierile vremii. Italie- 
nismul se confunda cu latinismul ca intenţie, ca tendință, 
urmărind romanizarea limbii, adică înlăturarea cuvintelor 
slave şi orientale și înlocuirea lor cu termeni italienești, 
în fond, la origine, tot latinești. 

Italienismul se desprinde din latinism, reprezintă o ramură 
a acestuia și acționează alături de el. Mai ales cînd ne rapor- 
tăm la aspectul lor scris, între cuvintele latine și cele italiene 
sînt foarte mici deosebiri. Încît, curentul italienizant și cel 
latinist, cărora îl putem adăuga și pe cel francez, care au 
coexistat în a doua jumătate a secolului al XIX-lea, se reduc, 
de fapt, la o singură direcție, anume cea romanizantă.! 


În ceea ce privește răspîndirea geografică, latinismul 
deține întîietatea față de heliadism. El a triumfat în Ardeal 
și s-a răspîndit în Muntenia, alături de italienism, precum și, 
în oarecare măsură, în Moldova. Aria geografică a italienis- 
mului nu depăşeşte suprafața Țării Românești. Mai conser- 
vatoare și critică, Moldova, unde predomina curentul popular 
promovat de Dacia literară, a rămas relativ refractară inova- 
țiilor latiniștilor și, mai ales, ale lui Heliade. Un criteriu 
pentru verificarea acestor afirmaţii, un exemplu semnificativ, 
este denumirea noțiunii de „roman“ ca specie literară. 
Susținută de Heliade, forma romanț, după it. romanzo, a 
circulat numai în Muntenia, dăinuind pînă către sfîrșitul 
secolului trecut. Ea n-a pătruns în Ardeal și nici în Moldova. 


1 Iorgu Iordan, Un dicționar de neologisme româneic din anul 1862, în Studii şi cerce- 
tări lingvistice, 1950, fasc. 1, p. 59. i 

În timp, italienismul durează din jurul anului 1840, 
apărînd deci în urma latinismului, pînă la sfîrșitul secolului, 
cînd dispare, împreună cu latinismul. 

Într-o clasificare a domeniilor lingvistice în care s-a exer- 
citat influența celor două curente, primul-plan îl deţine orto- 
grafia, căreia îi urmează lexicul. Morfologia a fost mai 
puţin afectată, de altfel ca și sintaxa. Aceasta din urmă nu 
i-a preocupat pe reprezentanții celor două curente, fiindcă 
ei priveau în general cuvintul izolat, desprins din context, 
și pentru că sintaxa contribuia mai puţin la indicarea apar- 
tenenței limbii noastre la sfera romanităţii. 

Heliade este un discipol al lui Petru Maior, iar curentul 
italienizant reprezintă o variantă a latinismului, În fond, 
chiar dacă combat latinismul, pentru motivul că acesta 
neagă evoluţia limbii și tinde să restituie cuvintelor forma 
lor primitivă, heliadiștii întreprind prin etimologism o opera- 
ție asemănătoare. De aceea, italienismul și latinismul s-au 
ajutat reciproc, între ele s-au produs interferenţe și însăși 
Heliade va devia la bătrînețe spre latinism. Într-adevăr, 
din lexicul italienizant folosit de heliadiști s-au bucurat de 
o circulație mai largă cuvintele care, provenind din latină, 
s-au păstrat în italiană și franceză, sau cel puțin în una din 
aceste două limbi, fiind utilizate la noi și de latiniști. Din 
această categorie face parte, de exemplu, un cuvînt ca tem- 
pestă (lat. tempesta, it. tempesta, fr. temptte). Termenul a 
pătruns chiar la scriitori care nu sînt italienizanți sau latini- 
zanţi, cum este Vlahuță. El este înregistrat și de moldoveanul 
T. Stamati, în Dicsonărașu românescu, lași, 1851, — lucrare 
ce ilustrează influența franceză în Moldova — cu explicația: 
„furtună“. În dicționarele din Muntenia, cuvîntul figurează 
de pildă, în Dictionar român, de G. M. Antonescu, București 
1868, sub formele fempestă, tempestate, iar în Vocabularu 
româno-francesu de Ion Costinescu, București, 1870, formează 
o familie: tempestă, tempestare, tempestuosu. În versurile 
poeților munteni este des întrebuințat ca mijloc de compa- 
rație. Un cuvînt ca selbe, existent în latină sub forma silva, 
continuată de it . selbe, susținut în română și de forma utili- 
zată de latiniști selve, s-a bucurat de asemenea de o circulație 
întinsă, fiind folosit și de Eminescu: „visul selbelor bătrine“ 

(E. O., I, p. 351). Frecvent, apare în poezia lui N. Nicoleanu: 
„Selbe profunde ;” „selba d-aurită“ ; „vintul printre selbe adia“ 
etc. El este atestat chiar în prima jumătatea secolului nostru, 
în opera lui Mateiu Caragiale. Circulaţia cuvintelor citate, 
cărora le-am putea adăuga și altele, ca angel, adornat columnbă, 
projumat, sîntă, a fost ajutată şi de apartenenţa lorla sfera 
vocabularului romantic, folosit de poeții timpului, care, evi- 
tind cuvîntul uzual, căutau termeni cu rezonanțe. noi. 
Excesul întrebuințării acestora a constituit însă o piedică 
în calea pătrunderii poeziei în public. 

Atmosfera romanizantă a epocii se manifestă în dic- 
ționarele care apar în acel timp, oglindind simbioza curentelor 
lingvistice, de pildă în unele particularități ortografice, ca 
dublarea consoanelor, sau în frecvența. cuvintelor cu două 
forme, una italienească, ajutată deseori și de cea latinească, 
iar alta franceză. Întilnim dublete de acest fel, de exemplu, 
în Dicționarul portativ al lui C. Protopopescu și V. Popescu, 
București, 1862; atitudină: atitudă ; alegrelă: alegresă ; assi- 
omă: axiomă; questie : chestie; terrană: teren (vezi Iorgu 
Iordan, loc. cit., p. 60). Asemenea cuvinte circulau probabil 
sub ambele aspecte, cel puţin în scris, dindu-se o luptă între 
ele, care s-a încheiat cu biruinţa curentului francez. Exemple 
asemănătoare se întîlnesc și în Vocrbularul român- rancez 
al lui Ion Costinescu: beatitudine, beatitudă; vicisitudine, 
vicissiludă. Ele ilustrează coexistența influenței italiene, 
latine și franceze în Muntenia. 

Uneori, formele italiene și cele franceze se întîlnesc, 
în concurență, în sînul aceleiași familii de cuvinte. Pentru 
motivul că cucerire s-a îndepărtat de etimonul latin, 
conquerire, heliadiștii l-au înlocuit cu cos uistă, provenit din 
italiană, iar pe cuceritor cu conquistani. În scrisul epocii se 
constată într-adevăr o preferință pentru forma concuistă, 
dar nu și pentru conchistani, care, deși folosit, este trecut 
în umbră de forma de origine franceză, concherant. Bălcescu, 
de pildă, scrie concuistă, dar concherantul (B.O.,I p.194). 


În mod obişnuit, curentului italienizant și celui latinist 
li se asociază ideea de purism. Latiniștii au fost, în general, 
1 Citatele se fac după M. Eminescu, Opere, ediția Perpessicius. 

cel puțin teoretic, dacă nu și practic, în aceeași măsură 
ca și heliadiștii, puriști. Purismul a avut însă un slab ecou 
în scrierile epocii. Cele două curente au introdus în circulație, 
în special la clasele de mijloc, cuvinte de origine latină și 
italiană, dar ele nu coincid cu purismul. Dacă s-ar putea 
vorbi de un purism al lui Heliade în cea de-a doua parte a 
activității sale, în schimb, nu a existat un purism al adepților 
lui. De altfel, nici Heliade nu a fost prea rigid în privința 
eliminării cuvintelor străine din limbă, resemnîndu-se să 
constate imposibilitatea de a le înlătura cu totul pe unele 
din ele. Heliade admite că unele cuvinte străine „așa sînt 
de fatale, așa au prins rădăcină, încît mai nu vom putea scăpa 
vreodată“ (H. O., II, p. 606). Ceea ce se constată în scrierile 
vremii este accentuarea romanizării lexicului, folosirea cu 
predilecție a unui lexic italienizant și latinizant, dar nu înlă- 
turarea completă a cuvintelor slave sau de altă origine, pă- 
trunse în limbă. 

Chiar unii dintre adepții lui Heliade formulează rezerve 
faţă de purism. C. Aristia, de exempiu, scria: „Putem lepăda 
dintr-o limbă zicerile străine fără nici o excepţie? Limbile 
antice doctissime și cele moderne astăzi în floarea lor au 
putut prinveniale exclude de tot? Cum să facem, cînd cu alte 
ziceri latine sau latiniste nu s-ar putea împlini locul acelora pe 
care vom lepăda? Ar fi drept să ne lipsim și de cîteva ziceri 
sonore, caracteristice și imitative? Progresul limbii va răs- 
punde în viitor. Mie mi-a plăcut mai bine să zic vifor şi vijelie 
decît furtună. Mai puţin îmi sună cînd zic Mihai Bravul 
decît Mihai Viteazul. Zicerea trăznet pare-mi-se mai imi- 
tativă decit zicerea fulmine“. 1 Aristia șovăie deci în atitu- 
dinea față de purism. Totuși, în „vocabulariu pentru zicerile 
introdusse sau reformate“, cu care își încheie traducerea, 
cl pune în paranteze cuvintele de origine neromanică, cu care 
glosează neologismele folosite, lucru pe care-l făcuse și He- 
liade în vocabularul la tălmăcirea sa din Gerusaleme libe- 
rata. Aristia scrie, de exemplu: „afjabile = blîndu, dulce 
în caracterul seu (Blajinu); culpabili (vinovaţi); custode 
(Paznic); curare (îngrijire) ; castu = curat (neprihănitu ) ; 


1 Plutarh a, Paraleld sau viețile bărbațiloru illușiri, tradussu din ellenește de C. Aristia, 
Bucureşti, 1357, p. L. 


315 


clementu = cellu ce are bună voință de a ierta lesne (mmi- 
lostivu).“ 

De asemenea, față de versiunea din 1837, în ediția din 
1868 a traducerii sale: Homeru, Iliada, autorul elimină 
unele cuvinte de origine străină, ca viteaz, războire (cf. p. 8), 
iar în notele explicative sînt glosați unii termeni propuși de 
Heliade, ca: bellator,. bellic, beligerante, belliger,  belloniu, 
toți cu aceeași accepţie. | 

De fapt, puțini scriitori și publiciști l-au urmat cu fideli- 
tate pe Heliade. Din conglomeratul de forme ortografice 
și lexicale, caracteristice celei de-a doua jumătăți a veacului 
trecut, în care se reflectă interferențele dintre italienism și 
latinism, cu greu se pot desprinde particularitățile tipic heli- 
adiste. De altfel, înșiși adepții cei mai fideli ai lui Heliade 
adoptă cu timpul unele forme latiniste sau renunţă la unele 
particularități heliadiste. - | 

Să-l luăm ca exemplu în acest sens pe I. M. Riîureanu, 
care a fost un discipol zelos al lui Heliade. Acesta traduce, 
în 1859, un volum de Opere allese din Franklin, care apare 
în 1868 într-o a doua ediție. Notînd cu A versiunea din 1859 
și cu B pe cea din 1868, relevăm unele deosebiri: forma funda- 
torul (A, 15) devine fundatorele (B, 17), inventatorul se trans- 
formă în inventatorele etc., forme caracteristice latiniștilor. 
De asemenea, în a doua versiune autorul renunță la grupul 
qu, susținut de Heliade: quel, que (A, 7) devin cellu, ce 
(B, IX), agueea, quare (A., 7) se schimbă în aceea care (B., IX). 
Riureanu modifică și forma nominativului substantivelor 
feminine, aparținînd declinării a III-a latine, care la Heliade 
se termină în -d: educațiă (A., 7) devine educațiune (B.X), 
maledicțiă + se -transformă în maledicțiune etc., ceea ce 
înseamnă că formele cu terminația -iune începuseră să cîştige 
tot mai mult teren. Aceasta, cu toate că italienismul se accen- 
tuează în .lexicul din a doua ediție, traducătorul înlocuind 
cuvinte ca parură cu adornare, diferite cu diferente ete. Faptul 
nu poate să mire, de vreme ce însuși Heliade este incon- 
stant, evoluînd, către sfîrșitul vieții, spre latinism și debitind 
unele cuvinte ostile la adresa italienilor (vezi: Typ. Rom., 
1870, p. 65—66). Aceasta era firesc să ducă la unele abateri 
dela principiile curentului italienizant, care nu se închegaseră 
într-o configurație precisă. 

Nici adepții latinismului nu au respectat întocmai prin- 
cipiile ortografice după care este scris Dictionarul lui Laurian 
și Massimu. De exemplu, ei nu scriu formatione, alimenta- 
tione, cum recomandă dicționarul, ci formațiune, alimenta- 
iune etc. 

În general, au fost primite mai ales formele ortografice 
în care cele două curente coincid. 

De altfel, în sînul latinismului se disting trei etape, mar- 
cate de Şcoala ardeleană, Gramatica lui Cipariu și Dictionarul 


lui A. T. Laurian și Massimu, între care există unele deose- 
biri. 


lerarhizarea scrierilor heliadiste, după natura și genul 
lor, demonstrează că influența italiană a fost mai puternică 
în traduceri, în special în cele din limba italiană și în presă, 
fiind mai slabă în lucrările originale. În general, în lucrările 
științifice și în manuale predomină influenţa latinistă, birui- 
toare în publicațiile Academiei, iar scrierile cele mai rezis- 
tente în fața celor două curente sînt ale scriitorilor care s-au 
adăpat la izvoarele literaturii populare. De asemenea, sînt 
rezistente la inovaţii și scrierile cu caracter administrativ, 
în special actele oficiale, precum și cele comerciale, deși acestea, 
din urmă erau adresate în mod obișnuit burgheziei. În acte 
sint folosite diverse formule stereotipe, care rezistă la inovaţii. 

Inovaţiile lexicale pătrund mai greu în operele scriito- 
rilor aparținînd cercului clerical, ca Eufrosin Poteca, de 
exemplu. Acesta, într-o Vorbire asupra istorii universale 
tălmăcită din frantozeşte (Bucureşti, 1858), folosește cuvinte 
consacrate prin literatura ecleziastică, uneori glosate cu neolo- 
gisme, iar dacă se întrebuințează un neologism, se dă în 
paranteză și sinonimul cunoscut: arte (meşteşuguri) (loc. 
cit., I, p. 162). Totuși, italienismul și latinismul au influen- 
tat și publicaţiile clerului, una din revistele timpului avînd 
drept titlu Ecclesia (1866). Sub influența latinistă, cuvîntul 
carte cu sens de „scrisoare“ a fost înlocuit, în scrierile despre 
faptele apostolilor, cu epistolă, care se menţine şi astăzi. 
„ Tirziu, în 1870, în lucrarea sa despre principiile ortografiei 
române, Heliade afirmă că în Muntenia au fost publicate 
opere întregi în „acest mod de scriptură“. Ortografia sa — 
concurată de cea latinistă —a fost adoptată, precizează 

Heliade, de I. D. Negulici, N. Locusteanu, I. Riureanu, N, 
Rucăreanu, toți discipoli ai scriitorului, precum și de unele 
periodice. În enumerarea aderenţilor săi, Heliade se referă 
la cei ce i-au adoptat ortografia. Faptul nu trebuie să mire. 
La 1870, limba română își schimbase aspectul față de cea 
folosită în al. patrulea deceniu: al veacului trecut, cînd se 
formează de fapt ideile puriste ale lui Heliade, ca primind 
numeroase neologisme de origine latină și neolatină. Pe la 
1870, limba noastră scrisă avea un vocabular cu preponderen- 
tă romanic. | 

Accentuarea răspîndirii heliadismului are loc în primele 
două decenii de după mijlocul veacului trecut, perioadă care 
coincide cu apariția unora din cărțile principale ale lui Heliade: 
Biblia sacra, Biblice, Equilibru între anthilesi, Curs întregu 
de poesie generale. i 

Răspîndirea italienismului a determinat publicarea în 
1848 a unui dicționar, al cărui autor este I. D. Negulici, cu 
titlul Vocabularu români de tóte vorbele străbime reprimite 
pină acum în limba română și de tóte quelle que suntu a se mai 
Priimi d'acum înainte şi mar ales în sciimțe. Autorul preci- 
zează că „singurul scop al publicării acestui vocabular a 
fost de a facilita înțelesul cărților ce se tipăresc astăzi într-o 
limbă curată și radicală“ (p. IV). Ideea puristă conținută 
în această frază este aplicată în corpul dicționarului prin 
procedeul închiderii în paranteze a cuvintelor de origine 
neromanică, cu care sînt glosate neologismele: custodie (pază) ; 
turment „chin mare (casnă)“ etc. Dicţionarul înregistrează 
cuvinte ca: amare; altier „semeţ, orgolios"; alțime sau alti- 
tiudine ; impiu; concuistă ; antenati; mund; arrestare „a opri, 
a prinde, a pune la închisoare“; culpă; immolatie; veritate. 
Sub verbul proceddere, participiul este notat sub două forme, 
dintre care mai ales cea de a doua era preferată de Heliade: 
proces 'și procedul. Prefixul re- este foarte productiv. Sînt 
prezent dublete de tipul rectitudă — rectitudină. Nu 
lipsesc nici latinisme ca obsidere (a împresura cu oștire o 
cetate). UI | G 

Este semnificativ faptul că ulterior, pînă în 1870, în Mun- 
tenia apar mai multe dicționare, datorită intensificării influ- 
enţei celor două curente, în timp ce în Moldova nu se publică 
în acest interval decît cele două ediţii ale dicționarului lui 

Stamati. Revoluționară în comparație cu Moldova, Mun- 
tenia este primitoare de inovaţii lexicale, care necesitau 
explicări pentru public. 

Răspîndirea heliadismului și a latinismului este ilustrată 
de faptul că opera lui Caragiale, care critică formele false, 
abaterea de la uzul comun, oglindește unele elemente lingvis- 
tice caracteristice celor două curente. Caţavencu spune unde- 
va: „Noi aclamăm munca, travaliul“ (C.0., VI, p. 142). Ziarul 
pe care-l citesc Jupîn Dumitrache și Ipingescu are titlul: 
Vocea patriotului naționale, iar textul lui Rică Venturiano, 
apărut în jurnal și citit de cele două personaje, conține expre- 
sii ca: „pactul nostru fundamentale“, „sufragiu universale“, 
(loc. cit., p. 14, 16); colaboratorele; op (ibidem); chiarifica 
(loc. cıt., p. 15), precum și un adverb ca solemnaminte 
(p. 14). În biletul lui Rică Venturiano către Ziţa, ca și în con- 
vorbirile lor, unele cuvinte au forme care erau curente în 
presa timpului și în literatură: „angel radios“ (p. 18); ini- 
mici (p. 46); schele, cu sensul de „scări“ (p. 47); prolege-mă 
(p. 46); justaminte (p.35); iar Ziţa zice siguralmente (p. 19). 


În ultimele trei decenii ale veacului trecut, italienismul 
și latinismul pierd treptat din intensitate. De pildă, în 
1883 apare la Craiova, tradus de Maria P. Chițu, Infernul 
lui Dante, unde sînt menținute numai neologismele încetă- 
tenite la acea dată și păstrate în limbă pînă astăzi: superb, 
adulterin, abis, a descinde, a consuma. i 

Dar în intervalul dintre apariția dicționarului lui Negulici 
și pînă la sfirșitul veacului, discuțiile purtate în jurul italie- 
nismului și latinismului sînt foarte aprinse, în ele intervin 
numeroși literați. Dezbaterilor filologice li se alătură chiar 
unii autori de manuale, de origine italiană. 

Un zelos susținător al italienismului este O. Spinazzola, 
care a compus Gramatica limbei italiene, București, 1862. 
Autorul consideră că „spre a elimina din aceasta (din română) 
toate vorbele eterogene și a se pune în locul lor alte vorbe de 
derivațiune latină, metoda cea mai filozofică [....] este de a 
se regula după limba italiană, care fiind o limbă vie atita de 
similă cu limba română, poate prea bine, ca unică și adevăra- 
tă auxiliară, contribui la reformațiunea ei“ (p. 9). Autorul 


1 Citatele se fac după: I. L. Caragiale, Opzre, vol. VI, ediția Şerban Cioculescu, 

folosește cuvinte ca: formâse (it. formoso), librii (it. libro); 
Juturu (it. futuro); patrocinalu (it. patrocinare): congniti- 
unile (it. cognizione) etc. Tot în 1862, Spinazzola publică 
un manual, cu titlul Abecedariulu italianu, în care utilizează 
un mare număr de cuvinte italiene: nevea „zăpadă“ (p. 17); 
nebula „ceaţă“ (ibidem); estatea „vara“ (p. 19) ete. În 1863 
apare o nouă ediție a gramaticii sale, iar în 1873 Spinazzola 
publică o culegere cu titlul: Lezioni di letteratura italiana. 


Un punct de vedere mai moderat are G. L. Frollo, autor 
al unei schițe filologice despre Limba română și dialectele 
italiene, Brăila, 1869. Combătind galomania, el consideră 
că româna se poate folosi și de italiană și de franceză, dar 
fără a se italieniza sau franțuzi (p. 27). Alte cărți didactice 
publicate de Frollo sînt: Lectiuni de limba şi literatura italiană, 
Brăila, 1868, Vocabularu italiano-român, Pesta, 1869, Lec- 
jiuni elementare de gramatică italiană, 1895. 

Cu titlu informativ, mai notăm următoarele lucrări de 
acest fel apărute în Țara Românească: Gramatica italiano- 
română, de G. Abbiatici, Bucureşti, 1848, Dialoguri în trei 
limbi, Jranceză, italiană şi română, de I. Al. Abbiatici, Bu- 
curești, 1855, Dialogu îtaliano-românu, cu începuturi de gra- 
“matică în lecțiuni, Bucureşti, 1860—1862, Micu vocabulari 
de vorbe înduioase italiene, de Iosif Curatolo, care își zice 
„professore la școala superioară de comerciu“, București, 
1873, Manual metodic de analiză logică pentru limba şi. lite- 
ratura italiană, de L. F. Paganini, București, 1884, Curs 
complet de limba şi literatura italiană, de L. E. Sinigaglia, 
Craiova, 1892, lucrări în care sînt folosite foarte multe ita- 
lienisme și a căror editare trebuie coroborată cu influența 
curentului italienizant promovat de Heliade. 

În apărarea curentului italienizant, unii dintre discipolii: 
lui Heliade transmit posterităţii interdicţia de a li se modifica 
ortografia. În volumul său de versuri Modeste încercări 
poetice, Bucureşti, 1873, N. Rucăreanu scrie: „Nimeni, afară 
de mine și de succesorii mei, nu va avea dreptul a reimprima 
aqueastă carte și nici uă dată dequit cu ortographia He- 
liade Rădulescu; admit perfecționarea ei, însă numai pe 
basile și principiele marelui litteratoru allu României“. 
Un apărător al sistemului lingvistic al lui Heliade este și 
fiul scriitorului, I. I. Heliade Rădulescu. Acesta susține că 

„nu putem tipări nici o scriere a lui I. Heliade Rădulescu 
de quit cu orthographia que dinsul a întrebuințat“!. 


Al. Macedonski trece principiile ortografice ale lui He- 
liade dincoace de pragul secolului nostru. Într-o conferință 
despre Evoluțiunea limbei române, publicată în Forța morală 
din 1901, poetul justifică atitudinea. antilatinistă a lui He- 
liade și orientarea lui spre una din limbile romanice: „causa 
determinantă ce a adus pe Heliade către neolatinism a fost 
imposibilitatea în care se afla acest mare geniu de a. face 
abstracțiune [....] de epoca și de mediul în care trăia“ (nr. 
2, p. 8). Macedonski consideră totuși că cuvintele de origine 
cterogenă nu trebuie excluse sistematic din limbă. Adept 
al etimologismului, el combate. fonetismul în ortografie cu 
aceleași argumente ca și Heliade. Fonetismul nu poate crea 
o unitate în modul de a scrie. Scrierea „abandonată libe- 
rului arbitru al auzului“ descompune limba, înlocuind legile 
cu voinţa individuală ca unic criteriu de a scrie. 


În poezia sa, Macedonski folosește multe neologisme de 
origine italiană, în special în versurile grupate în 1895 în 
volumul Excelsior. Iată cîteva exemple: fidanțată (0., I, 
p. 30); confine (ibidem); lazarone (loc. cit., p. 52); columbe 
(loc. cit., p. 63); extaze (loc. cit, p. 98); carminu (loc. cit., 
p. 401); trimbă (loc. cit., p. 103).2 

Secolul al XIX-lea a avut cultul poeziei. Curentul ita- 
lienizant se reflectă în numeroase poezii, în special prin 
cuvintele din sfera romantică, pe care le conțin. În 1852 
apare volumul de versuri al lui C. D. Aricescu, A rpa română, 
în care se întîlnesc cuvinte ca selbe; veritate; consolație; 
Pontijici; sacri. Tributar aceluiaşi lexic este și Al. Depă- 
rățeanu, cu volumul de versuri Doruri și amoruri, din 1861. 
Cezar Bolliac, care recurge și ld neologismul de origine 
franceză, întrebuințează cuvinte ca: tempeste, amarant; ani- 
ma; bella (Opere, y, p. 94, 109). 

" Însăși poezia lui Eminescu certifică unele ecouri helia- 
diste: projume (O., I, p. 14); vergina (O., I, p. 5); tromba 
(O., I, p724); diluviul (O., I, p. 24); stelă (O., I, p. 27); fi- 
lomele (O.,I, p.31); sombre (O., I, p.37); mur (O., I, p: 43). 


1 Noul curier de ambe sexele, 1898, p. 365. ia i 
3 Citatele se fac după: Al. Macedonski, Opere, ediția Tudor Vianu. 


2| — Studii de istorie vol. I — c. 2224 


Dintre prozatori, poate fi citat în primul rînd N. Fili- 
mon!. Latiniști sînt I. Codru-Drăgușanu, Gavril Munteanu, 
St. Mihăilescu, Al. Papiu-llarian și alții. 

Chiar unii scriitori, care au militat împotriva curentului 
italienizant și a celui latinist, nu au scăpat de influența 
acestora, cum este Odobescu. Curentul de introducere a 
neologismului de proveniență latină sau italiană aduce în 
limba, lui Odobescu cuvinte ca: cortez „curtenitor, politicos“; 
ingeniu „talent“; matulin „matinal“; a pasa; paviment: 
profjumat; rendita „rentă“; stampat „tipărit“; semplicita; 
svola „a zbura“; tudesc „germanic“. 

Consecința interferențelor produse între curentul italie- 
nizant și cel latinist, în special în Muntenia, este un tablou 
lingvistic eterogen, ivirea unor aspecte ortografice, morfo- 
logice și lexicale, care trebuie considerate ca un rezultat al 
acțiunii ambelor curente. 


Ortografia. Sistemele ortografice diferite, etimolo- 
gismul latinist și cel preconizat de Heliade se reflectă în 
scrisul epocii într-o varietate grafică, care este o consecință 
a nesiguranţei celor ce scriu. Una din cauzele acestei varic- 

tăți este și lipsa de cristalizare a sistemului ortografic propus 

de Heliade, care a oscilat în cursul anilor. Se manifestă în 
primul rînd alternarea etimologismului cu fonetismul chiar 
în aceleași publicații. Diftongul oa, provenit din o, apare 
reprezentat în același text cînd prin 6, cînd prin intermediul 
grafiei fonetice: moale și móle (G. M., p. 7); tumoare şi tumóre 
(ibidem) ; oamenii şi omeni (C. A., p. 53). Există diferențe și 
în ce privește dublarea consoanelor: ojficerul (C. A., p. 134) 
și oficerilor (loc. cit., p. 65); nobilă (T.S.A., I, p. 28) și nob- 
bila (loc. cit., p. VII); sale (ibidem, p. 25) si salle (ibidem, 
P- VI): Grupul qu alternează cu cu: qualificația (B.H.M., 
V, p. 90) şi cualificați (loc. cit., p. 73). 

Semnificative sînt erorile datorite necunoașterii etimo- 
logiei cuvîntului: cade, cu sensul de „cazuri“ (G.M., p. 9), 
dadarnică (Reg., p. 7), deci d într-un cuvînt de origine slavă. 


1 Vezi: Ion Gheţie, Observaţii privitoare la lexicul prozei artistice a lui N. Filimon, n Con- 
sribuții la istoria limbii literare în secolul al XIX-lea, vol. III. 

Faptul că. în 1856 Eforia școalelor numește o comisie 
care să stabilească un îndreptar ortografic, că în 1860 Ion 
Ghica introduce în mod oficial alfabetul latin cu o orto- 
grafie ce reflectă atît influența lui Heliade, cît și pe cea 
latinistă, constituie dovezi că sistemul de reprezentare a 
sunetelor preconizat de cele două curente nu a fost primit 
în unanimitate. Ceea ce a învins este principiul etimologic. 


Dublarea consoanelor este folosită chiar în perioada alfa- 
betului mixt, de tranziţie, propus de Heliade. Pe la 1848 se 
scria, de exemplu, acclamatie (S.C., p. 22); adducere (ibidem, 
p. 270); acellaș (ibidem, p. 14). Persoana a 3-a plural a per- 
fectului simplu are consoana finală din rădăcină dublată, 
ca la Heliade: se pusseră (ibidem, p. 19); detteră (ibidem, 
p. 15). Dublarea consoanelor este un fenomen care va dura 
în ortografie pînă la sfîrșitul secolului, ajutat, firește, și de 
latinism. 

O utilizare generală are scrierea sunetelor șț, care continuă 
grupul sc urmat de -e, -i din latină, prin literele sc, parti- 
cularitate comună ambelor curente, care persistă pînă la 
sfîrşitul veacului. | 


De asemenea, a căpătat. o circulație generală reprezen- 
tarea diftongilor ea, oa, proveniți din e, o latini sau prin 
flexiune, cu ajutorul sunetelor £, ó, care se întîlnesc în unele 
publicaţii chiar după 1900. Sunetul ă are o reprezentare 
etimologică în special în cazurile în care continuă pe e la- 
tin = č (věd). Chiar un ziar ca Resboiul, din 1877, care după 
titlu se vede că nu este o publicaţie din orbita celor două 
curente, folosește în mod curent aceste particularități orto- 
grafice. Sunetul z, provenit dintr-un d latin urmat de voca- 
lele e, i, este reprezentat prin d. 

Semnele diacritice pentru consoane, pe care latiniștii 
nu le folosesc (aceștia scriu — publicatiune, a dice; cf. şi 
titlul revistei lui D. Aug. Laurian, apărută în 1872: Tran- 
sactiuni literarie şi scientifice) sînt utilizate în mod curent 
în Muntenia, pe cînd în Ardeal, în general, nu sînt între- 
buințate. Pe-u final, publicaţiile timpului l-au extins dincolo 
de limitele propuse de Heliade, care l-a menținut numai 
în cuvintele terminate în latină, la acuzativ, în -um. 


O foarte mică răspîndire are ð în finalul unor cuvinte, 


ca națiă, versificațio, susținut de Heliade, spre deosebire 

de latiniști, și acceptat numai de discipolii cei mai apro- 
piați ai lui Heliade, ca I.-M. Riureanu. 

Nu a fost de loc acceptată dezinenţa ae pentru nomina- 
tivul plural și genitivul și dativul singular al substantivelor 
feminine cu terminația -ă, propusă de Heliade în jurul anului 
1870. De asemenea, nu a avut decit un slab ecou reprezen- 
tarea lui / muiat în plurale ca vălli, călli; ` | 

O particularitate distinctivă a ortografiei heliadiste față 
de cea latinistă este reprezentarea grupului, qu. Unii scriu, 
după exemplul lui Heliade, aguestui; quari; quea; quôt; 
quelu; quelle (cf. ziarul Legalitatea, 1865, la care colaborează 
și Heliade), în timp ce alții, ca N. B. Locusteanu, care este 
totuși un heliadist, scriu acellu (L. P. A. L., p. 25); cellu 
(ibidem, p. 5). În unele ziare scrierea cu gu nu este consec- 
ventă: carele, însă aguelle (Oltenia, 1874, nr. 9, p. 13 și 
ni. 4,p..1). 

Un aspect interesant prezintă cuvintele ce conțin grupul 
qu italian, pronunțat probabil cu, Rar, el apare ca în scrisul 
lui Heliade: eguilibru (ATC, p. 24). Probabil însă că datorită 
tendinței spre ortografia bazată pe principiul fonetic, sînt 
mai frecvente formele cu grupul cu, folosit și de latiniști: 
anticuitatea (B.H.M., V, p. 42); cuartierulu (F.E., p. 200); 
cuestiilor (G.M., 1865, p. 2); consecuențele (F.E., p. 9); să 
cualifice (P.P., p. 7); cualitate (A.C.S., 1881, I, 1, p. 1); 
cualități (T.C., 1865, p. 65; F.E., p. 149); licuidă (G.M. 
1865, p. 13); frecuentă (ibidem, p. 5). ` 

Iată un titlu, care ilustrează șovăiala autorilor: Traianu, 
schițe historice, chronologique, biografice ṣi fapte illustre ale 
aquestui imperatore, fondatorulu natiunii româniloru în Da- 
cia, de A. 'Gorjanu, București, 1872. Bogdan-Duică îl consi- 
deră pe autor un heliadist. Se observă inconsecvenţe ca: 
historice, dar chronologique, imperatore, dar fondatorul. 
=- Răspiîndirea generală a sistemului etimologic! în orto- 
grafie dovedește marea răspîndire a ideii de romanitate, 
pentru că — se știe —el:era menit să înfățișeze aparte- 
nența românei la celelalte limbi. romanice. 


Adaptarea neologismelor. În procesul de 
adaptare a neologismelor, cu toate fluctuațiile, sînt de re- 
marcat puține deosebiri față de limba actuală. Transcrise 

în ortografie fonetică, cele mai multe din cuvintele folosite de 
latiniști și heliadiști, care s-au păstrat în limbă, nu se deo- 
sebesc de cele de azi, din punct de vedere fonetic. Totuși, 
tratamentul fonetic al unor cuvinte noi prezintă, sub influ- 
ența italiană, cîteva particularități, dintre care menționăm 
aici pe cele mai importante. 


În secolul trecut, cuvintele cu sufixul -aj, cu care s-au 
fixat în cele din urmă, au circulat, mai ales în a doua lui 
jumătate, cu terminația -giu, desigur o influență italiană. 
Exemplele fiind foarte numeroase, ne limităm să înșirăm 
numai cîteva: efagiu (F.E., p. 265); curagiosi, limbapiul 
(L., 1880, p. 132); servagiului (Mon. of., 1859, nr. 104); 
personage (F.O., II, p. 238); ultragiu (F.O., I, p. 328); sarco- 
fagiu (ibidem, p. 334); arbitragiul (F.O. II, p. 191); prilegiu 
(B.H.M., VI, p. 35); pavagiu (ibidem, IV, p. 18); form" 
apare și la verbe: menageat (ibidem, IV, p: 125); a se correge 
(ibidem, V, p. 89); corigia (ibidem, VE, p. 8). Uneori J este 
înlocuit cu £ și la începutul cuvintelor: gendarmeria (F.O., 
I, p. 338); va giustifica (T.I.L.P., p. 110). | 

„Forma sub care sînt adoptate cuvinte ca acelea citate 
mai sus indică proveniența lor; în timp ce Bălcescu, de 
exemplu, care a manifestat preferințe pentru nealogismul 
de, origine franceză, scrie uvrajuri (B.O., 1,.p..9), Filimon 
zice uvragiu (F.O., II, p. 89), Același Filimon scrie assolută 
(N., 1857, nr. 4, p. 13), după it. assoluto, sau particolar (F.O., 
II, p. 44). 

Prefixul ex-, care în cuvintele “moștenite din. latină a 
trecut la s (exponere >spunere), iar în neologismele introduse 
din latină sau franceză s-a menţinut ca atare, apare în 
multe scrieri. ca în italiană, așa cum a recomandat He- 
liade: stravagantei (F.0., IL p. 128); stravagantele (B.H.M., 
IV, p..9); estraordinară (F.O., IL, p. 125); esaminind (F.O., 
II, p. 189); esemplul (B.H.M., V, p. 42); espresiunea (ibidem, 
p. 47); esterminămu (ibidem, p. 53), dar ṣi se ecsilă (ibidem, 
IV, p. 128); esercițiu (P.P., p. 5); estazul (F.E.,.p. 287); 
essemplu (P.E.C., p. 5). Fenomenul se petrece și în interio- 
rul cuvintelor: re/lessium (F.E., p. 82)... 


: Sporadic, în unele neologisme, care, introduse din la- 
tină, au grupul consonantic ct în interiorul cuvîntului, apare 
în locul acestuia, ca în italiană, tt: perfettă, spettaculoase etc. 

Grupul consonantic gn, menţinut ca atare în neologisme 
în limba actuală, are, în dese cazuri, în secolul trecut, 
același tratament ca în italiană, în cuvinte ca: maline (F.E. 
p. 317), innoranti (A.P., p. R.) 

Neologismele corespunzătoare substantivelor Jatine cu 
sufixul -or capătă, la unii autori, o formă imitată după limba 
italiană, sub care însă, cu rare excepții, cum este cazul 
lui tutore, păstrat în limbajul juridic, nu s-au menținut. 
Interesant este că Heliade a folosit cu moderație astfel de 
forme, ele fiind frecvent utilizate de latiniști. Cităm cîteva 
exemple: imperatorelui (Tr., 1870, p. 120); inspectorelui 
(Mon. Of., 1868, nr. 1, p.1); raportatore (ibidem, nr. 12); 
autorele (TIC. 1865, p. 61); lectore (Tes., III, 1864, p. 138). 
Terminația -e s-a atașat însă și altor cuvinte: comandantele 
(Tes., 1864, p. 64). ‘Credem că răspîndirea relativ mare în 
secolul trecut a acéstor forme s-a datorat şi eflorescenței 
oratoriei, spiritului retoric al epocii, care acorda preferință 
cuvintelor terminate în vocale, din cauza sonorității lor. 

Unii termeni geografici prezintă oscilații, chiar în acelaşi 
text: orientele și occidentele (P.E.C., p. 10); orientu şi oc- 
cidentu (ibidem, p. 10); occidinte și oriinle (ibidem, p. 26); 
de asemenea, unii termeni aparținînd științelor fizice: gra- 
vita (ibidem, p. 5); gravitate (ibidem, p. 6) și gravitatiune 
ibidem, dovadă că existau dificultăți în privința adaptă- 
rii lor la sistemul limbii române. 


Morfologia. Particularităţile morfologice ale cu- 
rentului italienizant s-au bucurat de o largă circulație în 
cazurile în care au coincis cu ale curentului latinist. 

Sporadice sînt numele de orașe, azi de genul masculin, 
cu ii de genul feminin: Constantinopolea (E.N., 
1866, 1); Constantinopolei (H.I. V.C., p. 181); Adriano- 
polea (80, DD): 

Frecventă este dezinența -îe la pluralul substantivelor 
neologice, mai ales de genul neutru, cu terminația -14, pro- 
venită din lat. -ium, dar și la unele feminine, care fac azi 
pluralul în -i; dezinența este adoptată probabil după mo- 
delul limbii italiene, atît de heliadiști, cît și de aa 

Dăm cîteva exemple: ariele (Ath. R., 1867, p. 538) ; 
„consiliele (Reg., 1864, p. 7), dar și principiile (ibidem, p. 7); 

gratiele (H.I.V.C., p. 166); principieloru (ibidem, p. 192); 
„două mari principie“ (Sec., 1860, p. 113); opiniele (B.H.M., 
V, p. 91); prejudiciele (ibidem, p. 106); provincielor (ibidem, 
p. 51); studiele (Lib., 1864, 16, VII); „materie artistice“ 
(Ann. typogr., 1870, nr. 8, p. 2); discordieloru (H.I.V.C., 
p. 169); uvragiele (Telegr., 1871, 22 XII, p. 3); poesiele 
(Ath. R., 1867, p. 538). 

Unele cuvinte noi au alt gen decît în limba actuală. 
Astfel, individ este de genul neutru, avînd la plural forma 
individe (ex. F.O.A., ed. 2, p. XII); Filimon scrie: „un 
individ sau două“ (F.O., II, p. 190). Feminine sînt: estasă 
(A. A.R., p. 83) (în it. estasi, feminin); epigrafă (F.O.A. 
ed., 2, p. 94); epiketa (F.C IL^ pa 17). 

Unul din aspectele caracteristice din punct de vedere 
morfologic al scrierilor din a doua jumătate a secolului al 
XIX-lea este dezinența adjectivelor terminate în -al și -til: 
-e la singular și -i la plural. La singular, Heliade a folosit 
această terminaţie, care este o influență italiană, numai la 
adjectivele de genul feminin. Spre deosebire de el, latiniștii 
dau acestor terminaţii o mult mai mare extindere, apli- 
cîndu-le şi altor adjective provenite din declinarea a III-a 
latină. Laurian și Massimu scriu în Dictionarul limbei ro- 
mane: omu indifferente; lucrări indifferenti; affaceri fa- 
miliari etc. În scrierile vremii s-au generalizat terminațiile 
adoptate de latiniști. Frecvența adjectivelor determinante 
în această epocă dă lo mare răspîndire acestor terminații. 
Dăm o scurtă listă de exemple: „succesu bunu și reale“ 
(Ann. typogr., 1870, 11, 8, p. 1); „typografia nationale“ 
(ibidem); „îndemnul său nalurale” (ibidem); „interessulu 
nostru personale“ (ibidem); „timpu favorabile“ (ibidem); 
„avîntu radicale“ (ibidem); „imperiu universale“ (F.C.I., 
p. 21); „sufragiulu universale“ (Ath. R., 1866, p. 89); „expo- 
sitiunea universale“ (op. cit. 1867, p. 189), dar și „exposi- 
țiunea universală“ (op. cit., 1866, p. 89) și „restaurațiune 
intelectuală“ (ibidem, p. 117) sau „comissiunea imperială“ 
“ (ibidem, p. 97); „corespundinție ` originale“ (Fam., 1874, 
p. 303); „centura virginale“ (ZCP, p. 195); „guvernulu 
actuale“ (T.C., 1865, p. 17); „facia orisontale“ (M.M.G., 
p. 9); „lumea ideale“ (ibidem, p. 61); „lumea reale“ (loc. 
cil.) ; „vocea mea debile“ (Z.C.P., p. 9); „nóptea cea fatale“ 
(ibidem, p. 16); „dor fatale“ (ibidem, p. 44); „ora matinale“ 

(ibidem, p. 144) ; „festivitate musicale" (Ath.R., 1866, p. 83); 
„lucrare medico-legale“ (G.M., 1865, p. 4); „Papa actuale” 
(Lib., 1864, 16 VII, p. 13); „f6e de drum colectivă sau 
individuale“ (C.A., p. 231); „posteritatea impartiale“ (Sec., 
1860, p. 110). La plural: „instituţiunile noastre liberali“ 
(Telegr., 1871, 1 VI, p. 1); „foiele liberali“ (T.C.S., 1865, 
p. 17); „certe personali“ (Ann. typogr., 1870, II, 8 p. 2); 
„punctele eguinoptiali și solstitiali“ (R.E.C., p. 21); „zone 
glaciali“ (op. cit., p. 33); „considerațiuni generali” (Ath.R., 
1866, p. 88) ; „ședințele generali“ (ibidem, p. 113); „ordonanțe 
illegali“ (Sec., 1860, p. 121); „scólele confesionali“ (Tr., 
1870, p. 91). Dezinenţa s-a extins și la adjective cu alte 
terminaţii: „ballade eleganti“ (T.C., 1865, p. 66); „mişcă- 
rile aparinti“ (P.E.C., p. 20); „stelle temporari“ (op. cit., 
p. 15). Aceasta explică oarecum faptul că în ziarele vremii 
au putut apărea unele forme ca „poporulu /rancese“ (Lib., 
1864, 16 iul. p. 13). | 
Cum se pot explica asemenea forme? Adjectivele latine 
cu terminația -is/-e au devenit în, română fie adjective cu 
o singură terminaţie la singular și alta la plural, ca dulce | 
dulci, fie datorită trecerii lor încă în latina vulgară la cate- 
goria adjectivelor în -us, ca tristis >tristus — adjective cu 
două terminaţii la singular și două la plural: frist/tristă 
— trişti]triste. Inițial, adjectivele noi, de tipul lui ideal, 
n-au fost încadrate în mod unitar în sistemul morfologic 
al limbii române, din care cauză apar forme ca „istoria 
naturale“, dar şi materialuic (la Eufrosin Poteca), sau național 
și naționalicesc (la Dinicu Golescu). Analogia cu limba ita- 
liană s-a făcut pe baza coincidenţei în această limbă a adjec- 
tivelor din cele două categorii: dolce/dolci, idealelideali. 
Heliade a evitat dezinența -e la masculin, pentru a-l dife- 
renția de feminin. Înainte de 1850, el folosea aceste adjective 
sub forma lor actuală. Distincția dintre masculin și feminin 
propusă de Heliade a fost respectată și de I. Riureanu, 
care scria; „educațiă intelectuale”, dar „animalul îrvatio- 
nabil". Menţionăm că și Petru Maior folosea adjective de 
acest fel cu dezinența -e la singular: „numerul duale“. 
Frecvente sînt și adjectivele cu terminația de proveniență 
italiană -ente sau -inte: „forme di/ferinte“ (T.I.L.P., p. 128); 

transparinte (Z.C.P., p. 14); „sărutări ardente“ (ibidem, 
p. Er ardinte (L., 1880, p. 132); „cîntul dolente“ (Z.C.P., 
p. 30). IN 

Superlativul cu dezinența -isim, recomandat de Heliade 
și de latiniști, apare relativ rar: sapientissimi (A.P., p. 2); 
doctissimi (ibidem). 

La verbe este sporadică terminația -ută la participiul 
unor verbe de conjugarea I, a III-a și chiar a IV-a, căreia, 
de altfel, nici Heliade nu i-a dat o prea largă utilizare. Se 
întîilneşte, de exemplu, în scrierile lui Riureanu: defendute 
(F.O.A., ed. 1859, p. 101), unde este atestat și un perfect 
simplu ca posseduiu (op. cit., p. 91). La unii autori, persoana 
I singular a verbului a fi are forma sum (D.G.V., p. 161). 

Adverbul are în general terminația -amente, ca în ita- 
liană, bucurîndu-se de o largă utilizare sub această formă: 
artisticamente (F.E., p. 259); actualmente (E.N., 1886, X, 
1, p. 6); aposilamente (F.O. II, p. 40); certamente (Sec., 
1860, p. 106); directamente (A.S., 1884, I, 2, p. 3); evida- 
mente (D.D.A., p. 226); fatalmente (F.C.1., p. 11); final- 
mente. (F.O., I, p. 336); francamente (T.C., 1865, p. 225); 
furtivamente (F.O., I, 323); logicaminte (P.P., p. 7); natural- 
mente (op. cit., p. 13); necessariamente (op. cit., p. 5; p. 106) 


Lexicul. | Lexicul latin și italian pătrunde masiv în 
limba scriitorilor și a publicaţiilor din a doua jumătate a 
secolului trecut, însă orientarea spre civilizația franceză a 
dus, în cele din urmă, la încetățenirea în limbă a neologis- 
melor de origine franceză și eliminarea majorității celor 
aduse temporar de curentul italienizant și de cel latinist. 
Totuşi, vocabularul heliadist și cel latinist au avut o circu- 
laţie întinsă și o sferă destul de mare. 

Dăm mai jos o listă sumară a cuvintelor de acest fel folo- 
site în scrierile epocii: adopera (PP., p. 143;< it. adoperare) ; 
animă (Telegr., 1871, 1 VI, p. 1: 0., 1974, nr 110, p.'9); 
amatii (F.O.A., ed. 1, p. IX); se amară (L.E.A., p. 4); amalat 
(F.O., W, p. 138; <it. ammalato); adolorate (op. cit. 2 I, 
p. 310); s-arrestă (R.-M.I., p- 126; < it. arrestare „a opri); 
adornam (P.E., p. 304); adornat (T.I.L.P., p. 2); adornată 
(Z.C.P., p. 43); adornau (F.O.I., p. 327; <it. adornare); 
adornăminte (T.1I.L.P., p. 121); bella (D.D.A., p. 213); baseta 

(T.I.L.P., p. 110; < it. bassezza); celeste (Z.C.P., p. 20); 
cavale (B.0., p. 74; < it. cavallo); cuart (B.H.M., IV, p: 
147; < it. quarta); cadaver (D.D.A.,p. 219); carmenele (T. 
I.L.P., p. 117); carmeni (R.M.L., p. 123); catenei (F.O., 1, 
p. 336); carezzare (A.N.S., p. 24); conchistatori (D.D.A., 
p. 211); concuista (S.C.H., p. 281); conchistă (PERF Yp 1 
105); conguist (B.O., p. 256); conchistii (op. cit., p. 307), 
dar și concheranţii (op. cit., p. 307); cantatřită {F.O., II, p. 
230; < it. cantatrice); cantatrice (Z.C.P., p. 191); cameriera 
(F.E., p. 308; < it. cameriera); cearlatanu (F.E., p. 240; < it. 
ciarlatano) ; columbă (N.N., p. 52); dilectul (7.C.P., p. 154); 
erind (R.M.I., p. 134); fortunei (F.O.A., ed. 2, p. 17); fama 
(S.N.F., p. 13); fidanțată (Z.C.P., p. 6; <it. fidanzala); 
generul (T.C., 1865, p. 65; < it. genere) ; încatenează (L., 1380, 
p. 146); încatenați (S.N.F., p. 25); o investă (T.LL.P., p. 107) 
și se desvestă (op. cit., p. 121); investitu „îmbrăcat“ (S.N.F., 
p. 21) infortunată (F.O., II, p. 239) și desfortune (T.I.L.P., 
p. IV); indomabil (F.O., IL, p. 39;'< it. indomabile) ; laboarea 
(R.M.I., p. 149; T.C., 1865, p. 61); locandă (B.O., 290; < it. 
locanda) ; lamente (S.N.F., p. 26; Z.C.P., p. 31; < it. lamento) ; 
macula (A.0., p. 217; < it. macula); malatiele (ENE p.3277 pi 
< it. malattia) şi morburile, glosat cu malatiele (N.I.R., p. 
29); moviment (F.O., II, p. 44; < it. movimento); mundul 
(D.D.A., p. 216); murii (Z.C.P., p. 8; < lat. murus); nivosşi 
(D.D.A., p. 207); opide (Tes. III, 1864, Da 138; < lat. 
oppidum); pasă „trece“ (Z.C.P., p. 20); projumul (idem, 
p. 21; < it. projumo); plage „rană“ (D.D.A., p. 218); plaga 
(F.O., I, p. 338; <lat. plaga); Potentă (R.M.I., p. 130); 
resbelator (L.E.A., P. 4; F.O., II, 237); resbelatorii (N.I.R., 
` p. 5) şi resbelmică (ibidem, p. 6); resbelnici (TREP pe 104; 
S.N.F., p. 4); rapina „jat“ (B.O., p. 174; < it. rapina) ; 
stella (Z.C.P., p. 6); solemnitate FEL DIPI DI BX VI ai 
solenită) ; svolă (R.M.I., p. 126); svol (ibidem, p. 127); svola 
(A.H.I., p16); sorgintea (D.D.A., p- 61; < it. sorgente); 
selbe (D.D.A., p. 220); selba solitarie (F.E., p. 144); „imen- 
sele selve“ (ibidem, p. 16); „selba de stejazi II (2G:Bu 
p. 154); sceleratefea (N.I.R., PER S se <a it scelleratezza) ; terrei 
(R.M., p. 122); travaliul (RIMA, p. 149; < it. travaglio) ; 
tempesta (F.O., I, p. 339; < it. tempesta) ; uragane și tempeste 
(F.E. p. 143); timpesta (A.P., P. R.); tempestosă (Z.C.P., 
p. 112); sufflarea tempestei (T.C., 1865, p. 61) ; trombe (S.N.F., 

p. 24; < it. tromba); sunetul trombelor resbelnice“ (F.E., 
p..277); veritate (F.O., II, 238; Sec., 1860, p. 108); „calea 
verității“ (S.N.F., p. 14); vergine (R.M.I., p. 123); veturi- 
nului (F.E., 305; < it. veturino); vil (D.D.A., p. 221); 
vilă (A.T.C., p. 28). 

Heliadismul și latinismul nu reprezintă curente izolate, 
ci se integrează în tendințele reformiste, specifice secolului 
al XIX-lea. Dacă curentul italienizant a contribuit, împreună 
cu cel latinist, la o oarecare stare de confuzie ce a existat 
în limba scrisă din secolul trecut, ele au avut, desigur, și o 
contribuţie pozitivă, care a constat în introducerea alfabe- 
tului latin, adoptat în 1859 și de Monitorul oficial al țării, 
iar în 1860 în instituţiile publice și publicațiile din Princi- 
pate, precum și la introducerea neologismelor, proces necesar 
pentru exprimarea noilor noțiuni, la formarea terminologiei 
culturale, artistice și științifice. Curentul italienizant și cel 
latinist au încurajat adoptarea cuvintelor noi, indispensa- 
bile pentru a formula cu expresii precise ideile culturii mo- 
derne. Era firesc să nu fie asimilate de limbă cuvintele inu- 
tile, constituind o modă trecătoare a unui veac care a fost 
adînc frămîntat de problemele limbii literare. 

Italienismul și latinismul s-au stins în pragul secolului 
nostru. Dar concepția din care s-au născut, aceea a dreptu- 
lui scriitorului de a crea sau împrumuta cuvinte noi, este 
continuată pînă azi în opera unor scriitori. 


TEXTE 


CĂTRE COPII STUDIOŞI 


Amaţii mei copii, 

Quel mai adevărat patrimoniu 
que un părinte pote lăssa fiilor 
sti este o bună educaţiă. 


Numim  bună-educațiă, educa- 


ţia integrale, adică aqueea quare. 


formeâdă . şi corpul și spiritul şi 
moravurile: corpul prin  desvolta- 
rea facultăţilor physice sau inve- 
țetur'a artelor, pe quare sciința 
o numesce educaţiă physică; spi- 
ritul prin desvoltarea facultăţilor 
intellectuali sau invețătur'a sciin- 
țelor, numită educațiă intellectu- 
ale ; moravurile, prin. desvoltarea 
facultăților morali, sau invețetur'a 
bunelor moravuri, disă educațiă 
morale. 


Aqueste trei feluri de educa- 
țiuni: physică, intellectuale și mo- 
rale, sau într-alți termeni: inve- 
țătur'a artelor, sciințelor și bu- 
nelor moravuri sunt întreita bap- 
tesmă a Omului soçial. 

CĂTRE JUNII STUDIOŞI 


Amaţii mei juni, G. 

Cellu mai adevčratu patrimoniu 
ce unu părinte pòte, lăssa fiilor 
sti este o bună educațiune. 

Numim bună-educațiune edu- 
cațiunea integrale, adică acea care 
formedă și corpulu şi -spiritulu 


„şi. moravurile: Corpulu, prin des- 


voltarea facultăților physice sau 
inveţătura, artelor, pe care sciinţa 
o  numesce educațiune physică, 
spiritulu, prin desvoltarea facul- 
tăților intellectuali sau invețătura 
sciințelor, numită educațiune intel- 
lectuale; moravurile prin desvol- 
tarea facultăților, morali, sau inve- 
țEtura bunelor moravuri, disă edu- 
cațiune morale, 


Aceste trei feluri de educaţiuni: 
physică, intellectuale și morale, sau 
intr'alți termeni: invețčtura arte- 
lor, sciințelor și bunelor moravuri 
sunt întreita baptesmă a omului 
social. 


Fărd invețătur'a artelor sau a 
sciințelor, omul mar fi de quât 
un selbatecu, trăind în desertul 
nesciinţei și  superstițiunii,. mai 
urrit şi dequât desertul selbelor. 

Fără învețătur'a bunelor mora- 
vuri, omul ar fi şi mai puçin, 
ellu, mar fi dequât un animal 
lăssat în instinctul şi în passiu- 


nile lui brutali, necondus de aquea 


înțellepciune filiă a raţiunii que 
singură distinge pe Omu de ani- 
malul irraționabil, 


în _instinctulu și 


Fără învețttura. artelor sau a 
sciințelor, omulu n'ar fi decit 
unu selbatecu, trăind în desertulu 
nesciinţei și superstițiunii, mai ur- 
ritu şi decit desertulu selbelor. 

Fârd nvețătura bunelor mora- 
vuri, omul ar fi şi mai pucin, 
cllu mar fi decit unu animal lăssat 
passiunile lui 
brutali, necondus de acea . intel- 
lepciune fiiă a Raţiunii ce singură 
distinge pe Omu de animalul ne- 
raționabil. 


(Franklin, Opere allese, tra- 
ducti de f. M. Riureanu, 
a doua edițid, București, 
1860, p. 7—8.) 


(Franklin, Opere allese, tra- 
ducțiune de I. M, Riureanu, 
a treia edițiune, București, 
1868, p. IX—X.) 


SULIOTI ŞI FEMEILE LORU. EROISMULU NATIONALE 


Asia se numeste un'a parte mica aeroiciloru locuitori din Epiros, locuitu 
astadi de albanesi, de macedo-romani ca resturi antice ale coloniiloru 
romane, de greci și de turci. Suliotii se tragu din tribulu Ceami, care ode- 
ni6ra s'au fostu retrasu de inaintea turciloru in muntii cei selbateci, 
numiti Casiopei, éra locuintiele loru le-au asediatu pe culmile muntiloru 
susu de asupra valiloru, p'intre care curge riulu Acheron. Cu multe mii de 
ani inainte ap'a'şi sparse cale prin muntii cei cumpliti. Cararea ce duce 
in figura sierpuitoria d'in vale in susu pe culmea acelei fortaretie este atâta 
de angusta, in câtu caletoriulu trebue se merga candu pe albi'a riului, 
candu catiarandu-se de muchea unoru scopoli, pe unde in alti munti ambla 
numai caprele. Pe malulu dreptu alu riului Acheronu era la inceputu asc- 
diate primele comune Avarico, Chiaffa si Samoneva, éra de acolo in dis- 
tantia de una puscatura spre miedia-npte era Cacosuli, adeca Suli celu 
reu. Aprópe de loculu unde cararea se departa de albi'a riului, un'a petra 
isolata se inaltia si se pleca preste carare. Pe acea pétra care se numesce 
Cunghi, eroiculu calugaru Samuilu inaltiase in dilele tiranului Ali-Pasia 
una mica fortaretia numita Sant'a-Paraschiv'a. Tot acilea cade unu riu- 
letiu de munte in Acheronu. Acestu riu ese in siesu prin strimtoria de la 
Gliki, ia in sine si riulu Cocytus, petrunde prin laculu Acherusiu si se versa 
in marea Ionica. Siesulu dintre munte si mare este nesanatosu. 

Acesta este fortificatiunea naturale a micului tienutu numitu Suli. 
Mai tare inse de câtu acea fortaretia este barbati'a, bravur'a si in zile de 
periclu supremu, estraordinariulu eroismu alu locuitoriloru d'in Suli. Ce 
e dreptu ca acelu eroismu alu suliotiloru isi afla nutrementu fârte bogatu 
in ur'a, cea inflacarata si in poft'a nesati6sa de vindicta, de care pepturile 
loru colcaie neincetatu in contra mahomedianiloru turci si albanesi, pentru 
miile de rele avute dela densii. De aci si cumplitulu fanatismu religiosu. 
Suliotii se numea ei pe sinesi heteria, adeca societate de ostasi. Comerciulu 
si industria la ei sunt despretiuite, numai economi'a de vite si pred'a 
(haiduci'a) le tienu ei de ocupatiune demna de barbati. 


(Transilvania, Foi'a Asociatiunei transilvane pentru 
literatur'a romana si cultur'a poporului romanu,) 
Brasiovu, nr. 14,15 iuliu 1871, anulu IV, p. 181, 


AL. ANDRIESCU 


VALORIFICAREA LIMBII ŞI STILULUI VECHILOR 

TEXTE ROMÂNEȘTI (CRONICI, TEXTE RELIGIOASE 

ETC.) ÎN CREAȚIA SCRIITORILOR DIN PRIMA JUMĂ- 
TATE A SECOLULUI AL XIX-LEA 


Una dintre sursele cele mai importante de îmbogățire a 
stilului beletristic, al limbii literare din secolul al XIX-lea, 
o constituie textele vechi. Între acestea, un loc important 
îl dețin, alături de textele religioase, cunoscute mai de mult, 
scrierile cronicarilor, adunate și publicate prin grija lui 
M. Kogălniceanu și N. Bălcescu. Paralel cu publicarea croni- 
cilor, încep să fie cunoscute mai bine, și uneori chiar să fie 
tipărite, datorită străduinței acelorași cărturari, o serie de 
documente importante, acte vechi, codice de legi etc. 

Această acțiune este un rezultat al interesului mare pe 
care îl manifestau, în primele decenii ale veacului trecut, 
mulți intelectuali români pentru istoria patriei, în care găseau 
argumente şi exemple convingătoare în lupta pentru libertate 
națională și propășire socială. Scriitorilor le revenea un rol 
mare în această privință și Kogălniceanu are meritul de a-l 
fi formulat cu claritate în programul Daciei literare (1840). 
Uzînd de puterea de convingere mai mare și de difuzarea 
mai largă a literaturii, scriitorii aveau datoria să oglindească, 
în operele lor, faptele strălucite ale înaintaşilor, în stare 
să dezvolte în conștiința contemporanilor dragostea de pa- 
trie și dorința de a o vedea progresind. Această acțiune, 
care îi orienta pe scriitori către texte vechi, unde puteau fi 
găsite acele „fapte eroice“ de care vorbește M. Kogălniceanu 
în programul Daciei literare, nu putea să rămînă fără rezul- 
tate Și în limba și stilul operelor literare chemate să dea viață 

artistică acestor fapte. Prin scrierilor inspirate din trecut, 
care necesitau o documentare specială, limba textelor vechi 
putea exercita o influență și asupra altor opere literare, 


’ 


mai îndepărtate de izvorul istoric. 


Printre primii scriitori din secolul al XIX-lea, care au mani- 
festat, în scrierile lor, un interes deosebit pentru istoria patriei, 
este Gh. A sac hi. Încă de pe cînd se afla în Italia, după 
cum ține să atragă atenţia în prefața la volumul de poezii 
din 1854, Asachi a compus un poem epic intitulat Stefaniada, 
inspirat din faptele de arme ale lui Ştefan cel Mare. Manuscri- 
sul acestei lucrări, împreună cu altele, a ars cu prilejul: in- 
cendiului din 1827. Printre poeziile lui Asachi scrise de-a 
lungul mai multor ani, publicate în volumul din 1836 și în 
edițiile următoare (Culegere de poezii, 1854 și 1863), se întîl- 
nesc și citeva care: oglindesc destul de vag fapte din istoria 
Moldovei, păstrate de tradiția populară sau imaginate de 
poet: Milian și Dina, episod din istoria Moldovei (1836), 
Dochia și Traian (1840), Ștejan cel Mare. înaintea Cetăți 
Neamţii (1841) etc. Chiar și în unele poezii ocazionale, cum 
ar fi La moldoveni, scrisă cu prilejul „restatornicirii domnilor 
pământeni“ (1822), Asachi nu scapă prilejul de a evoca fapte 
și oameni din trecutul: Moldovei. | | 

Interesul poetului pentru sursa de inspirație istorică în 
literatură poate fi urmărit. și în activitatea sa de autor dra- 
matic. Menţionăm, în acest sens, piesa ocazională Dragoș, 
întiiul domn suveran a [1] Moldovii, jucată cu prilejul înco- 
ronării lui Mihail Sturza, în 1834, și drama Petru Rares, 
reprezentată în 1837. Asachi a scris, mai tîrziu, și alte piese 
de teatru, cu teme: istorice, lipsite de importanță £.. 

-„. Nuvelele istorice. ale lui Asachi, care ne interesează cel 
mai mult aici, sînt scrise după 18402. 


1 Petrù Rareș, dramă istorică în 4 părți, laşi, 1863; Vochija de Romanie, melodramă 
istorică cu cintece, Iași, 1863; Elena Dragoș de Moldavia, dramă istorică originală în 3 acte, 
Iaşi, 1863; Petru I, tzarul Russiei în Iassy, dramă istorică în' 2 acte, în Almanah de Invd- 
pătură și petrecere, anul 1868, at S 
l ! Rucsandra Doamna, în Spicuitorul moldo-român, fasc. 4, 1841; Svidrighelo, în Almanah 
de Invățitură şi petrecere, anul 1850; Dragoș, în Almanah de învățătură şi Petrecere, anul 1852; 
Bogdan voievod, în: Abnanah de învățătură și petrecere, anul 1853; Petru „Rareş, in Almanah 
de Învățdtură și petrecere anul 1854, continuată în anii 1857 şi 1861; Valea Albă, în Almanah 
de invdțdtură și petrecere, anul 1855. În volum, ele au fost culese sub titlul Nuvele istorice, in 1867» 

La data cînd se publicau nuvelele lui Asachi, importanța 
lor era anulată de apariția, cu mulți ani înainte, a nuvelei 
lui C. Negruzzi, superioară ca realizare artistică, Alexandru 
Lăpuşneanu, în Dacia literară, 1840. Asachi nu poate fi 
considerat, așa cum afirmă E. Lovinescu în monografia pe 
care i-o consacră (Gh. Asachi, viata şi opera sa, Casa Școa- 
lelor 1927), „veriga de trecere de la istorie la artă, de la cro- 
nicari la Negruzzi“. „Trecerea“ de care vorbește E. Lovinescu 
s-a realizat fără această verigă. Nuvelele lui Asachi apar, 
mai ales după 1850, anacronice, ca și piesele de teatru inspi- 
rate de trecutul istoric, scrise în a doua jumătate a secolului. 

Nu-i lipsit de interes, cu toate acestea, să vedem ce reţine 
Asachi din materialul de limbă oferit de textele vechi, în 
special în scrierile dinainte de 1840, socotind că după aceea 
stilul beletristic evoluează sub alte impulsuri. 


„Asachi încearcă, în toate scrierile sale, nu numai în cele 
istorice, să dea viață unor cuvinte vechi, dispărute din limbă 
sau păstrate sporadic în graiuri. În această încercare, scrii- 
torul moldovean face apel la textele religioase și, în primul 
rînd, la scrierile lui Dosoftei, pe care dovedește că le cunoaște 
foarte bine. Așa se explică folosirea de către scriitor a unor 
cuvinte vechi din fondul latin, araeori de alte origini, ieşite 
de mult din uzul curent și, ca o consecință, din limba literară. 
Între acești termeni vechi, care atestă legătura dintre scrierile 
lui Asachi și literatura religioasă, menționăm pe următorii: 
rost „gură“: „unde rostul dulce sună“ (p. 61)1, „Rostul 
rău mie-mi răsună înțelept, înalt cuvint“ (p. 102); meser 
„sărac“: „din sînul meser ar ieși genii mărețe“ (p. 64); chiar 
„Clar“: „Şi-n calea sa chiară“ (p. 85), „Seninoase, chiare 
stele“ (p. 98); arină „nisip“: „pe a Dunării arine“ (p. 104) ; 
scriptură „scriere“: „modul a scripturei ţie nu este străin“ 
(p. 76); vederat (ă) „vădit (ă)“: „Prin al meu vers vedera- 
tă“ (p. 79); vergură „fecioară“ (p. 119); viază „trăiește“: 
„Perlă ce vază” (p. 251). | 

Să vedem în ce măsură valorifică scriitorul și elemente 
de limbă din textele istorice pe care le-a consultat sau le-a 
cunoscut. În poezie, influența acestora este minimă, deși, 
după cum am văzut, referirile la istoria Moldovei nu lipsesc. 


1 Citatele noastre se referă la ediţia Gh. Asachi, Scrieriliterare, 2 vol., E.S.P.L.A., 1957. 
Ediţie îngrijită, cu prefaţă, note şi glosar de N. A. Ursu, 

Chiar cînd sursa istorică este mai puțin vagă, ca în Ștefan 
cel Mare înaintea Cetăţii Neamtu, puţine cuvinte o trădează. 
Între acestea, îl întîlnim pe aprod: „aprod oștean“ (p. 172). 

În nuvelele istorice, după cum este și firesc, Asachi valori- 
fică în mai mare măsură termeni, expresii, fonetisme Și întor- 
sături de frază care amintesc de vechile cronici. Cu toate 
acestea, împotriva faptului că scriitorul urmărește cîteodată, 
ca într-o adevărată scriere istorică, izvoarele folosite, la care 
adaugă amănunte fantastice sau sentimentale, în gustul 
romantismului epocii, stilul acestor scrieri este mai puţin 
apropiat de acela al cronicilor românești decît ne-am fi aștep- 
tat. Acest fapt se explică, pe de o parte, prin utilizarea largă 
a izvoarelor străine, polone mai ales, celelalte ocupînd 
un loc secundar, iar pe de altă parte prin lipsa posibilității 
de a realiza atmosfera de epocă pe baza elementelor de limbă 
selectate din textele vechi. Utilizate cu o stîngăcie unori 
evidentă, acestea își pierd efectul din cauza unui context 
contrastant. Stilul acestor povestiri capătă un caracter arti- 
ficial. Scriitorul n-a știut să selecteze și să asimileze creator 
în nuvelele sale pasajele literare din cronici, cu limba lor spe- 
cifică, așa cum a procedat Negruzzi. Asachi n-a fost recep- 
tiv și n-a dovedit o suficientă posibilitate de invenție în aceas- 
tă privință. De aceea stilul povestirilor sale aminteşte foarte 
puțin de al cronicilor. Nuvela Rucsandra Doamna începe 
într-un stil rece, de scriere științifică, la fel şi Svidrighelo, 
iar Dragoş beneficiază chiar de o Introducere istorică. Astfel 
de fragmente nu lipsesc nici în restul acestor scrieri sau în 
altele. 

În afara unor termeni proveniți din textele religioase, 
în general aceiași ca și în poezii, scriitorul folosește în nuvelele 
istorice-o serie de cuvinte cu o frecvență ridicată în cronici: 
dabilă, explicat de Asachi prin „dajdie“ (p. 17) ; comas (p. 18); 
politie (p.29) ; comișel (p. 35); părcălab (p. 41); armaș (p. 41); 
pedeștri (p.79); vistiernic (p. 84) ; sănetari (p. 98) etc. După cum 
se observă, cele mai multe din aceste cuvinte fac parte din 
terminologia referitoare la viaţa socială, administrație și 
armată. Prezența acestor termeni într-o povestire istorică 
este aproape obligatorie. 

Pentru energia și plasticitatea pe care o imprimă stilului 
sînt mai interesante, în nuvelele istorice ale lui Asachi, o serie 

de locuţiuni și expresii des întiîlnite și în cronici: „S-au tras 
în Ungaria“; „tătarii s-au spart de repegiunea călăreților 
poloni“ (p. 25); a se stoli (p. 58); „pusă sub sabiie toată Țara 
Muntenească“ (p. 95), a face împărecheri (p. 122). Folosirea 
unor locuţiuni și expresii ca cele citate stabilește o legătură 
stilistică mai strînsă cu cronica, dar și cu limba populară, 
evocînd bine epoca. În același timp, se lasă loc și pentru 
manifestarea largă a imaginaţiei scriitorului, care poate 
interveni creator, modificînd sau alcătuind, după tiparele 
vechi, noi expresii plastice. 

Cu toate că materialul lingvistic cules din scrierile vechi, 
inclusiv din cronici, nu lipseşte din nuvelele lui Asachi, limba 
în care sînt scrise este lipsită de autenticitate și fără culoare. 
Neologismele cu aspect neogrecesc, francez sau italian, unele 
creaţii bizare ale autorului, calcurile lingvistice, tonul em- 
fatic din vorbirea personajelor, în contrast cu unele pasaje 
scrise în stil aproape științific, contribuie la imprimarea unei 
note artificiale în stilul acestor nuvele. Alte scrieri de mai 
tîrziu vor ridica, la un nivel de elaborare artistică cores- 
punzător, materialul de limbă oferit de textele vechi. 


Îndemnuri noi cu privire la promovarea literaturii de 
inspirație istorică, după modestele începuturi ale lui Asachi 
prin activitatea dinainte de 1840, pornesc din programul 
Daciei literare, transmis și publicațiilor viitoare. Revista 
scoasă de M. Kogălniceanu în 1840 marchează un 
punct de cotitură în evoluţia povestirii istorice și în valori- 
ficarea artistică a limbii din textele vechi și în primul rînd 
din cronici. M. Kogălniceanu are merite deosebite în această 
privință. Meritele lui rezultă mai întîi din activitatea pe 
care o desfășoară ca îndrumător al literaturii, și abia în 
al doilea rînd din activitatea sa de scriitor. Ca îndru- 
mător, Kogălniceanu are meritul de a fi arătat că literatura 
originală trebuie să fructifice poezia, tradiţiile și faptele 
eroice ale poporului. În afară de aceasta, prin publicarea 
vechilor letopisețe!, ușurează munca scriitorilor atrași de 


1 M. Kogălniceanu publică Letopisefele Ţării Moldovei, In prima ediţie, între 1845 și 
1852; vol. I, laşi 1852, vol. II, 1845, vol, ITI, 1846. A doua ediţie este intitulată Cronicile 
României sau Letopisejele Moldovei şi Valahiei, Buc., vol, I—II, 1872—1874. Munca pentru 
alcătuirea acestei colecții a fost incepută cu mulți ani inainte de publicarea volumelor mene 
ționate. 

istoria. patriei, și faptul acesta nu rămîne fără efecte asupra 
creației lor viitoare. z 

Scrierile literare de evocare istorică ale lui Kogălniceanu 
nu sînt prea numeroase: Dintre acestea, merită să fie pome- 
nită nuvela istorică, neterminată, Trii zile din istoria Moldo- 
vei (1844). În această încercare, Kogălniceanu folosește, în 
descrierea costumelor, a locuinţelor etc., termeni arhaicil. 

În narațiunile istorice publicate de Kogălniceanu în 
același an, Un vis a(l) lui Petru Rareș, în Propășirea, Foaie 
ştiinţifică şi literară, 1844, nr. 1, și Ștefan cel Mare arhitect, 
în Propășirea, Foaie științifică şi literară, 1844, nr. 33, sînt 
folosite pe larg izvoarele pe care le-a prețuit cel mai mult, 
cronicile, dar și. tradiția populară, păstrată, adeseori, tot în 
scrierile cronicarilor. Amîndouă naraţiunile își trag substanța 
din O samă de cuvinte de Ion Neculce,.ceea ce are urmări 
asupra limbii acestora. Grija. cu care autorul urmărește 
textul cronicarului este dovedită atît de unii termeni vechi: 
steaguri de slujitori (p. 30)2, copil de casă (p. 35), vatav (p. 
35), haini (p. 37), joimiri. (p. 37) etc., cât și de faptul 
că scriitorul reproduce, de multe ori doar cu mici schim- 
bări, frazele cronicarului. În această situație se află mai 
ales frînturile de dialog care' imprimă scrisului lui Ion Ne- 
culce : multă vioiciune . și incontestabilă valoare literară. 
Scriitorul are grijă ca intervenţiile sale să nu contrasteze 
cu stilul cronicarului. | | 

„Nu-i lipsit de interes să urmărim și modul cum valorifică 
M. Kogălniceanu informaţiile. și limba cronicarilor în scrie- 
rile istorice propriu-zise. Pentru ilustrare, ne vom folosi 
de două lucrări: Bătălia. de la Războieni și pricinile ei, 
datată de autor septembrie 1840, publicată în Arhiva romă- 
nească, 1841, vol. I, și Ștefan cel Mare în târgul Băiei, în 
Album istoric și literar, 1845. | 

În finalul primei scrieri, însoţită de către Kogălniceanu 
cu informația că aceasta este un „extract din Istoria Mol- 
dovei ce se compune de către redactorul Arhiver“, se preci- 
zează foarte clar nu numai poziția științifică a autorului 


1. Vezi Dan Simonescu, Contribuţia lui M. Kozdiniceanu la dezvoltarea și îmbogățirea limbii 
literare, in Contribuții la istoria limbii române literare în secolul al XIX-lea, Editura Academiei 
R.P.R., 1956, p. 77. 

2 Pagina trimite la M. Kogălniceanu, Scrieri alese, vol. II, Ediţie îngrijită şi prefaţă de 
Dan  Simonescu, E.S.P.L.A., 1955. 

în problemele de istorie, dar și atitudinea lui față de stilul 
acestor scrieri: „Datoria noastră a fost să așezăm bătălia 
de la Războieni în tot adevărul; aceasta am făcut-o după 
putință, nepuind nimica de la noi și neprimind decît fapte 
autentice, însemnate de cei mai vrednici de credință isto- 
riografi. Alţii au descris și vor descrie aceste întîmplări 
mărețe cu mai multă p:mpă, cu mai frumoase văpsele; 
dar nici unul nu ne va întrece de iubirea pentru adevăr.“ 

În scrierile istorice ale lui Kogălniceanu nu vom întilni 
lirismul avîntat din opera lui Bălcescu. Evenimentele din 
epocile îndepărtate nu-i solicită, în aceeași măsură ca istori- 
cului muntean, termenii evocatori. În atitudinea față de 
materialul de limbă din izvoarele folosite, Bălcescu oscilează 
mai mult decît Kogălniceanu între literatură și istorie. Cu 
toate acestea, scrierile istoricului moldovean nu sînt redac- 
tate într-un stil lipsit de orice calități sau intenţii artistice. 
Astfel de intenţii, cu rezultate care merită să fie subliniate, 
vom întîlni, mai ales în pasajele în care istoricul se dovedește 
cîștigat, cu toată grija lui pentru adevăr, de amănuntul le- 
gendar și de „limba cea pitorească“, după :cum o califică el 
însuși, a cronicarului. În Bătălia de la Războieni, de exemplu, 
Kogălniceanu face apel, relatînd urmările acestei lupte, la 
cronică lui Ion Neculce, acomodindu-și stilul la acela al cro- 
nicarului:: „După aceea zice hatmanul. Ion Neculce, carele 
decît toți cronicarii arată mai cu amănuntul întîmplările 
venite în urma luptei de la Războieni” (op.cit.), p. 629). 
În continuare, sînt citate pe larg cîteva. pasaje de o reală 
valoare literară din O samă de cuvinte. În Ștefan. cel Mare 
în tirgul Băiei, ocupindu-se și de bătălia de la Scheia, 
pe Siret, se sprijină, de asemenea, pe unele amănunte păs- 
trate de tradiția populară și consemnate de Ion Neculce 
la începutul letopisețului său. Urmărind strîns povestirea 
cronicarului, autorul își însușește și dialogul dintre aprodul 
Purice și domn (p. 659). Kogălniceanu va folosi la fel și alte 
cronici și, în primul rînd, cronica lui Grigore Ureche. Acest 
fapt va influența profund stilul scrierilor istorice ale lui 
Kogălniceanu care împrumută din cronici o anumită sim- 


1 Vezi Mihail Kogâlniceanu, Opere, tomul I, 'Scrieri istorice, Ediţie critică cu o intro- 
ducere și note de Andrei Oțetea, București, 1946, p. 634. 

plitate potrivnică exprimării pretențioase. Din acest punct 
de vedere, cele două scrieri istorice menționate aici se deose- 
besc prea puţin de povestirile literare de evocare istorică 
citate la început. 


Scriitorul care avea să cucerească cea mai mare faimă. 
în valorificarea elementelor vechi în limba artistică este 
C. Negruzzi. Prozatorul moldovean își dobindește, o 
dată cu publicarea nuvelei istorice Alexandru Lăpuşneanul, 
în paginile revistei lui Kogălniceanu, în 1840, titlul de crea- 
tor al acestei specii în literatura noastră. Activitatea sa, 
în domeniul literaturii de evocare istorică, este însă mai 
veche. l 
Cu trei ani înainte de apariția nuvelei Alexandru Lă- 
puşneanul, C. Negruzzi publica, la 1837, în tipografia Albinet 
din lași, poemul istoric Aprodul Purice. Izvorul folosit de 
scriitor în acest poem se află tot în legendele culese de Ion 
Neculce, în O samă de cuvinte. Fantezia scriitorului ampli- 
fică mult materialul oferit de izvoare. Limba acestui poem, 
din care nu lipsesc nici contrastele și nici stingăciile, colo- 
rată de cîteva arhaisme (pîrcălabul, p. 93; sîneti, p. 93; samur, 
p. 95; se heretește, p. 95; oborînd, p. 9G; darebemi, armăşeii, 
simenii, p. 98, vornicul, paharnicul, p. 99; vel-armaș, p. 105 
etc. 1. este mai puţin artificială decît în poeziile lui Asachi, 
cu care ar putea fi comparată. | | 

În nuvela Alexandru Lăpuşneanul, C. Negruzzi? se afirmă 
ca un cititor atent al cronicilor, receptiv, în egală măsură, 
la materialul de viață închis în paginile lor, ca și la nuanțele 
limbii și la calitățile stilului. Meritele lui Negruzzi, spre 
deosebire de alți scriitori care cultivau genul, se desprind 
cu claritate din faptul că n-a reprodus, într-o formă mai 
apropiată sau mai îndepărtată de izvor, materialul din 


! Pagina trimite la ediția Păcatele tinerejilor, laşi, 1857. 

3 C, Negruzzi a scris, în afară de nuvela care i-a adus celebritatea, şi alte povestiri isto- 
rice: Regele Polomei și prințul' Moldovei, în Albina românească, 1839, nr. 2; Cintec vechi, în Foaie 
pentru minte, înimd și literatură, 1834, nr, 33; Sobieţhi și românii, În Almanahul de învățătură 
și petrecere pe anul 1845. Nici una dintre aceste compuneri nu se apropie de valoarea, unanim 
recunoscută, a nuvelei Alexandru Ldpușneanul, Rămine deci, cind discutăm contribuția lu i 
Negruzzi la dezvoltarea stilului beletristic, pe baza textelor vechi, să ne ocupăm, aproape 
exclusiv, de această scriere, 

cronici, ci a creat cu ajutorul lui literatură adevărată, cu 
personaje care au o bogată viață sufletească. Scriitorul nu 
pastișează, nici din punct de vedere lingvistic, cronica, oricît 
de strîns s-ar ţine uneori de izvorul istori IC folosit, ci-Și Însu- 
șește, în mod creator, elementele limbii vechi din textele 
consultate. 

Pentru a putea realiza efectele artistice pe care le 
urmărește, scriitorul va păstra, din cronici sau din alte 
texte, o serie de particularități fonetice, gramaticale și le- 
xicale vechi, pe care știe să le dozeze cu multă artă. 


Fonetică: zeara (p. 111); sărimani (p. 118); nime 
(p. 118); împrotivă (p. 115); împrotivire (p. 124); etc. 
La aceste elemente vechi se adaugă și cîteva fone- 
tisme regionale moldovenești, pe care le regăsim în cronică, 
potrivite într-o povestire istorică: cătră (p.111); încongiurat 
(p. 112); mișăleşte (p. 123); jăjui (p: 125) etc. Exemplele 
din urmă apăreau, în textele din vremea în care a fost scrisă 
nuvela, de cele mai multe ori fără a Pe Apririsie unor intenții 
artistice. 


Morfologie: răspîndirea formelor de plural în -e: 
rane (p. 123); postpunerea articolului masculin -lut: „oștile 
Despotului“ (p. 111); forme de genitiv-dativ a numelor 
proprii masculine: „țara gemea sub asuprirea Tompșei“ (p. 
111); notarea formelor articulate la pronumele relativ care: 
„Sub carele el şedea“ (p. 11). | 


Sintaxă: se impun atenței, printre altele, construc- 
tiile negative fără adverbul mu, ca în exemplele: „norodul 
nu te vrea, mici te îmbește“ (p. 112), „nici mă iubește teara“ 
(p. 126). 


Lexicul nuvelei lui C. Negruzzi s-a îmbogățit, din 
contactul cu cronicile folosite ca izvoare, cu o serie de termeni 
referitori mai ales la organizarea socială, politică și militară, 
arme și îmbrăcăminte: sfami (p. 111); oaste de strinsură 
p. 111); de îstov (p. 124); postelnic (p. 112); spatar (p. 112); 
lefeciu (p. 122); vornic (p. 122); logofăt (p. 122); armaș (p. 
123); obori (p. 123); prostime (p. 124); dăjdii (p. 125), zapcii 
(p. 125) etc. O menţiune specială, pentru valoarea lor expre- 

sivă, merită cuvintele întrebuințate cu sensul lor vechi: 
moșie „patrie“ (p. 113); cuvînt „motiv“ (p. 115); sărimani 
„orfani“ (p. 118); a strica „a tăia, a decapita“ (p. 123); 
a împlini „a lua birul“ (p. 125); ticăit „nenorocit“ (p: 126). 

Acest material de limbă este prelucrat de scriitor 
în vederea obținerii unor efecte artistice bine precizate. 
Apariția lor nu este niciodată gratuită și, după cum 
vom vedea, nu este determinată numai de nevoia dea 
realiza ceea ce se numește „culoarea locală“ sau cu- 
loarea timpului“, ci are motivări artistice mult mai adinci, 
care se referă atît la sporirea efectelor dramatice, cît și la 
caracterizarea personajelor. Pentru atingerea acestor sco- 
puri, scriitorul recurge nu numai la materialul de limbă 
citat, ci reproduce, cînd este cazul, într-o formă prelucrată, 
care le sporește valoarea artistică, fraze întregi din cronici. 


Cuvintele lui Alexandru Lăpușneanu, rostite în fața 
solilor trimiși de Tomșa, sînt reproduse aproape fidel din 
cronica lui Grigore Ureche. C. Negruzzi adaugă, în pasajul 
respectiv, caracterizarea privirii domnului, prevestitoare a 
răzbunării, și schimbă persoana, pentru sporirea dramatis- 
mului, de la persoana a III-a la a II-a, angajîndu-i pe boierii 
prezenți, nu pe cei absenţi, ca în cronică, ceea ce ar fi dăunat 
prezentării scenice. Cronica: „Dece au mersu solii Tomșii 
şi-i i-au spus, zic să le fie zis Alexandru-vodă: «De nu mă 
vor, eu îi voi pre ei și de nu mă iubescu, eu îi iubescu pre 
` dinșii și tot voi merge, ori cu voie, ori fără voie»“. Nuvela: 
„Dacă voi nu mă vreţi, eu vă vreau, răspunse Lăpuşneanul, 
a căruia ochi scînteiază ca un fulger, și dacă voi nu mă 
iubiți, eu vă iubesc pre voi, și voi merge ori cu voie ori fără 
voia voastră“ (p. 112). Scriitorul adaugă și alte fraze în 
replica lui Lăpușneanu: „Să mă-ntorc? Mai degrabă-și va 
întoarce Dunărea cursul îndărăpt! A! Nu mă vrea ţara? 


Nu mă vreţi voi, cum înțeleg.“ Puținele vorbe ale cronica- - 


Tului, întregite de scriitor, care folosește dialogul ca un 
dramaturg, fac mai vie scena și îl caracterizează mai bine, 
de la început, pe domnul cuprins de dorința răzbunării. 
Acest mod energic de a vorbi al personajelor, în fraze scurte 
și simetrice, cu punctul de plecare în laconicile dialoguri 


1 Grigore Ureche, Letopisețul Țării Moldovei, Ediţie îngrijită, studiu introductiv, indice 
şi glosar de P. P. Panaitescu, E,S.P,L.A,, 1955, p. 177. 

din cronici, va fi transmis și în povestirile istorice ale urma- 
șilor. Legat strîns de cronică, după cum se vede și din fra- 
zele citate, scriitorul își însușeşte, creator, materialul ei. 

C. Negruzzi reconstituie în stil cronicăresc și cu alte 
mijloace vorbirea personajelor. Folosește pentru aceasta 
fraza ușor retorică, străbătută de exclamaţii și interogații, 
sprijinită pe oralitatea populară și pe stilul biblic. Frazele 
tributare literaturii religioase sînt frecvente în cronici, de 
unde au putut trece și în nuvela lui Negruzzi, dacă n-a 
folosit izvoare mai directe, după cum sînt unele indicii. 
lată cuvîntarea lui Moţoc, în aceeași scenă a întîmpinării 
domnului: „Doamne! Doamne! zise Moţoc, căzind în ge- 
nunchi, nu ne pedepsi pre noi după fărădelegile noastre! 
Adă-ți aminte că este pămintean, adă-ți aminte de zisa 
scripturei și iartă greșiţilor tăi! Cruţă pre biata țară. Doamne ! 
Sloboade oștile aceste de păgini; vină numai cu câți moldo- 
veni ai pe lîngă măria ta, și noi chizășluim că un fir de păr 
nu se va clăti din capul înălțimei tale“... (p. 114) Domnul 
îi răspunde boierului într-o frază mai nervoasă, lipsită de 
întorsătura cărților religioase, cu utilizarea, în schimb, a 
unor elemente populare: „Să mă-ncred în voi? zise Lă- 
pușneanul, înțelegînd planul lui. Pe semne gândești că eu 
nu știu zicătoarea moldovenească: «Lupul părul schimbă, 
iar năravul ba»? Pe semne nu vă cunosc eu, și pre tine mai 
vîrtos?“ (p. 114) | | 
„Cele două personaje, foarte bine individualizate, -care 
schimbă aceste cuvinte, reprezintă două tabere, între care 
se angajează un conflict social adînc. Scriitorul, folosind cu 
o artă care ne câștigă pînă astăzi admirația, stilul cronică- 
resc, stilul biblic și oralitatea populară, găsește cea mai 
potrivită modalitate de exprimare, atit pentru domnul 
tiran, caracterizat printr-o frază energică, cu izvoarele în 
cronică, cît și pentru vicleanul boier, care-și mărturisește 
ipocrizia în stil biblic, insinuant. Cînd domnul vrea să înlă- 
ture suspiciunile boierilor, recurge tot la citatul religios 
(p. 121). Amîndouă personajele sînt bine caracterizate prin 
limbaj, rezonanța arhaică a vorbirii lor fiind evidentă. 

Cuvintele și construcțiile în stil arhaizant sint folosite, 
cu aceeași artă, și în zugrăvirea interioarelor, veșmintelor 
și a ceremoniilor. Doamna Ruxandra apare „îmbrăcată cu 
toată pompa cuvenită unei soții, fiice şi surori de domn“, 

după cum precizează chiar autorul: „Peste zobonul de stofă. 
aurită, purta un bamișel de felendraș albastru, blănit cu 
samur, a căruia minice atîrnau dinapoi; era încinsă cu un 
colan de aur, ce se închidea cu mari paftale de matostat 
împregiurate cu pietre scumpe iar pe grumazii ei atîrna o 
salbă de multe șiruri de mărgăritar. Șlicul de samur, pus 
cam într-o parte, era împodobit cu un sarguci alb și spri- 
jinit cu o floare mare de smaragde“ (p. 117). Masa oferită 
de Lăpușneanu boierilor se desfășoară după un anumit 
ceremonial, într-un cadru care respectă culoarea epocii. După 
ce domnul și boierii s-au rînduit la masă într-o anumită 
ordine, slujitorii „începură a zice din surle și bucatele se 
aduseră la masă“ (p. 122). Masa este descrisă cu aceeași 
grijă, cuvîntul popular însoțindu-se cu cel arhaic și chiar 
cu unele neologisme: „Pînza mesei și servetele erau de fi- 
laliu ţesute în casă. Tipsiile pe care aduceau bucatele, tal- 
gerile și păharele erau de argint. Pe lîngă părete sta așezate 
în rînd mai multe ulcioare pîntecoase, pline de vin de Odo- 
bești și. de Cotnar, și la spatele fieștecăruia boier dvorea 
cite o. slugă care veghea.“ (p. 123) 


C. Negruzzi a demonstrat în Alexandru Lăpuşneanul, 
pentru prima dată în mod convingător, în literatura noas- 
tră, posibilitatea valorificării. artistice a limbii și stilului din 
vechile cronici românești. Pe baza elementelor culese din 
aceste izvoare, asociate celor populare, eventual unora din 
sursă religioasă, și cu tendința evidentă de acceptare a 
termenilor noi, prozatorul a creat, în urma unui proces 
adînc de adaptare și transformare a acestui material de 
limbă, o. modalitate de exprimare artistică în povestirea 
istorică ce s-a transmis pînă astăzi, 

e 


Nicolae Bălcescu ilustrează în altă direcție 
influența textelor vechi în limba scrierilor din secolul al 
XIX-lea. El nu versifică legendele istorice păstrate de tra- 
diția populară și nici nu scrie nuvele istorice. Deşi opera 
sa capitală, Românii subt Mihai Voievod Viteazul, are evi- 
dente calități literare, în cercetarea materialului oferit de 
ea trebuie să ținem seama și de rosturile ei extraliterare, 
științifice. 

Ca și scriitorii de care ne-am ocupat mai înainte, Băl- 
cescu moștenește din cronicile folosite ca izvoare o serie 
de particularități fonetice, morfologice, sintactice și lexicale 
caracteristice limbii române literare vechi. Într-o operă cu 
caracter strict științific, cum trebuie să fie o lucrare de 
istorie, s-ar părea că procedeul acesta nu-i cel mai potrivit. 
Evocarea trecutului trebuie să se facă cu mijloacele omului 
de ştiinţă, care nu apelează, de obicei, la elementele sugestiei, 
ci uzează de date riguroase. Sub raportul documentării, 
scrierea lui Bălcescu satisface toate exigenţele ştiinţifice din 
vremea. aceea. Se bucură însă, în același timp, de o formă 
literară cu calități deosebite. Materialul de limbă selectat 
de scriitor din textele vechi, dar mai ales din cronici, trebuie 
să răspundă acestui dublu scop: să înfățișeze exact, cu 
rigoarea științifică cuvenită, epoca, dar să contribuie, tot- 
odată, la transpunerea cititorului într-o stare de spirit care 
să-l facă receptiv, în gradul cel mai înalt, la idealurile pa- 
triotice pentru care milita scriitorul. Proza istorică a lui 
Bălcescu este străbătută de un lirism evident. Atitudinea 
autorului față de materialul înfățișat, scopurile pe care le 
urmărește impun folosirea elementelor de limbă într-un 
mod asemănător cu acela din proza artistică. 

Așa ne explicăm de ce Bălcescu folosește, sub influența - 
textelor vechi și cu vădita intenție de a-și colora stilul, în 
Românii supt Mihai-Voievod Viteazul, şi chiar în alte scrieri, 
forme arhaice precum: jăcui (p. 18); coprinsese (p. 57); 
etc., etc. sau variantele moldovenești, cu o mai puternică 
rezonanţă arhaică: giuca (p. 57); gios (p. 161); agiutor 
(p. 161) etc. În astfel de cazuri, nu este vorba numai de osci- 
laţiile obișnuite în limba textelor din perioada de tranziție, ci, 
în primul rînd, de folosirea unor elemente care pot da po- 
vestirii un colorit mai puternic. Bineînţeles, în explicarea 
unor astfel de fenomene se pot suprapune mai multe cauze, 
dintre care unele de ordin obiectiv, generate de situația 
limbii literare în acea perioadă. Intenţia artistică nu trebuie 
însă exclusă, cînd explicăm apariția acestor fapte. 


1 Folosim ediţia ingrijită de Andrei Rusu, Bălcescu, Opere alese, 2 vol., cu o prefaţă de 
Gh. Georgescu-Buziu, vol. II, Românii sub Mihai-Voievod Viteazul, Bucureşti, E.S.P.L.A., 
1960. 


347 


Constatarea aceasta este susținută și de unele particu- 
larități morfologice, ca și de construcția frazei. Bălcescu va 
folosi ca în cronică singularul în locul pluralului: „pacea cu 
turcul“ (p. 30); „Turcul, vecinicul dușman“ (p. 82); postpu- 
nerea articolului masculin la numele proprii de persoană 
la genitiv-dativ: „fiu al Zancului- Vodă Sasul“ (p.42); infi- 
nitivul lung: „apucaseră de a fugire în Polonia“ (p. 32) sau 
forma spun (3 pl.), cu o valoare generală, fără o referire 
precisă la persoana care face acțiunea: „În cale, trecînd pe 
lîngă Biserica Albă, pe vremea liturghiei, sum că îl lăsară 
a intra în Biserică“ (p. 20); „Numărul românilor spun că 
să urca la 5 mii oameni“ (p. 77). 

Influența sintaxei din cronici poate fi urmărită într-o 
serie de inversiuni topice ca și în unele construcții care amin- 
tesc de limba veche: „inima îți va fi şi mai crud de durere 
ispitită“ (p. 82); „cetățile lor din toate Părțile sînt coprinse“ 
(p. 85); „se tulburară foarte l-această silnică şi fără dreptate 
Japtă“ (p. 68); „le răriră rîndurile foarte şi le puseră în goană“ 
(p. 116). Autorul urmărește, de asemenea, în unele situații, 
stilul oral al cronicii în: construcția frazei, modelată după 
tipare populare, care se vădesc în oscilațiile dintre vorbirea 
directă și cea indirectă, precum și în trecerea bruscă de la 
„o idee la alta și de la o formă gramaticală la alta: „V estindu- 
să lui Mihai primejdia ce îl amenința, își: strînse în grabă 
oastea pe-lîngă -dinsul și împrăștie călăreți în grabă în toate 
unghiurile- țării, strigînd că intră sabie de turci și tătari 
a Vei și să saie toți cu totul împotriva dușmanului...“ 
p. 43) TN., L "i e Vagi 

Din. motivele care îl determină să accepte din textele 
vechi, și, în primul rînd, din cronici, fonetisme, forme grama- 
ticale și construcții arhaice, Bălcescu face loc, cu “intenții 
artistice, în special în Românii supt Mihai-Voievod Viteazul, 
unui număr măre de termeni dispăruți astăzi din..uz sau 
păstraţi cu alt sens:.a se oști (p: 33); capete „șefi“ (p. 54); 
pedestrimea -(p.. 84); împerecheri '„dezbinări“. (p. 86); soții 
tovarăși“ (p. 155); a griji „a dota,a întări“ (p. 306); a se 
ispiti „a încerca“. (p. 356) etc. Alături de: aceste cuvinte, 
autorul folosește, într-un număr destul de ridicat, termeni 
vechi de origine turcească, mai ales: cadiascher (p. 38) ; ceaușii 
Și spahiii (p. 38); şeic (p. 57); bei (p. 74); beilor -bei (p. 75); 
firman (p. 75); chiulajul și Jeregeaua (p. 90); valideaua (p. 

166); hasna (p. 182); harșa (p. 183) etc., etc. Apariţia 
acestor termeni este determinată, pe de o parte, de dorin- 
ţa omului de știință, a istoricului de a numi, ocupîndu-se 
de anumite realități de la noi sau din Imperiul otoman, 
cu termenul cel mai potrivit, care circula în epocă, funcția 
sau obiectul respectiv, dar, pe de altă parte, și de dorința 
scriitorului de a realiza culoarea potrivită pentru tabloul 
pe care îl zugrăvește sau scena pe care o înfățișează. După 
împrejurări, învinge cînd o tendință, cînd cealaltă, cînd 
optica istoricului, cînd a scriitorului, dar niciodată una n-o 
exclude complet pe cealaltă. Echilibrul care se stabileşte 
între cele două tendinţe, fiecare solicitînd altfel materialul 
de limbă din izvoarele vechi folosite, imprimă stilului lui 
Bălcescu o notă specifică. 

Nicolae Bălcescu își dă seama de particularitățile stilistice 
ale cronicilor și ține să le sublinieze în Cuvint preliminariu 
despre izvoarele istoriei românilor, în Magazin istoric pentru 
Dacia, 1, 1845: „Ei (cronicarii) în stilul lor, formează două 
școli deosebite. Una mai serioasă ‘se aseamănă cu cărțile 
bisericești, citează adesea iraze din Biblie și din Psaltire, 
de aceea cam ostenește pe cititor, este însă prea interesantă 
pentru faptele ce ne arată; alta .mai ușoară și plină de 
naivitate, se citește cu mare plăcere“. (p. 65) 

"În lucrările sale, Bălcescu va manifesta o preferință vădită 
pentru „școala“ din urmă, de la care fructifică, pe lingă mate- 
rialul citat, și o serie de locuţiuni și expresii plastice: ca miște 
mistreți izbiti (p. 49); cumpănă de pietre (p. 59); paharul 
velelor (p. 89): luase inimă (p. 89); detere dosul (p. 91) etc. 

ntre însemnările lui Bălcescu s-au aflat și liste de astfel de 
cuvinte sau expresii plastice selectate din cronici cu inten- 
ţia de a le folosi în propriile sale scrieri. 1 | 


Prozatorul a recurs nu numai la aceste cuvinte și expresii, 
dar a cuprins, în scrierile sale istorice, fraze întregi din cronici, 
în special din cele care vădesc mai bine calitățile stilistice 
care fac povestirea „ușoară și plină de naivitate“. Cronicarii 
sînt invocați adesea în Românii supt Mihai-Voievod Viteazul, 
în formulări transcrise, măcar parţial, cu cuvintele cronicii: 
„Printi-aceasta, zic cronicarii noștri, se făcu numai începă- 


Vezi P. V. Hanes, Dezvoltarea limbii literare române în prima jumdlale a secolului al 
XIV-lea, Boc., 1927, p. 178. i i 

tură de vrajbă“ (p. 38). Altă dată cuvintelor cronicarului li 
se acordă un spațiu mai larg. Ca și alți contemporani, Bălcescu 
recurge, pentru a da viață povestirii, la anumite amănunte 
legendare păstrate de cronici. Legenda aprodului Purice, de 
exemplu, este reprodusă cu cuvintele lui Ion Neculce (p. 143). 
Uneori, fără să mai fie vorba de amănunte legendare, cronicile 
sînt citate la fel de larg, păstrîndu-se după împrejurări, 
cu modificări mai adînci sau mai puțin însemnate, frazele 
cronicarului. Atacul lui Mihai Viteazul asupra Vidinului, 
de exemplu, este zugrăvit în strînsă legătură cu relatările unui 
izvor muntean, citat de autor după textul din Magazin istoric 
pentru Dacia, T. IV, p. 285—286. Modificînd uneori fraza 
greoaie a izvorului folosit, Bălcescu păstrează cu grijă for- 
mulările arhaice pe care le prețuiește în mod deosebit: „o 
samă de oști“; „puindu-le cap pre aga Farcaşiu“; „nu îeșiră 
să se lovească de față, ci se ascunseră de făcură meșteșug: răz- 
boi tare“ etc. (p. 169).- 

Exemplele. citate demonstrează cu prisosință legătura 
strînsă dintre textul lui Bălcescu și cronică. Această legătură 
poate fi observată la fel de bine și în alte scrieri, ca: Ioan 
Tăutul, mare logofăt al Moldovei, Logofătul. Miron Costin, 
istoricul Moldovei, Postelnicul Constatin Cantacuzino și chiar 
în lucrări cu un caracter cu totul special, cum sînt Puterea 
armală şi arta militară de la întemeierea principatului Vala- 
hiei pînă acum şi Puterea armată în arta militară la moldoveni 
în timpul măriei lor. Materialul din cronici este încorporat 
organic în aceste scrieri, fără să se ivească nici un fel de nepo- 
triviri stilistice. Scriitorul zugrăvește, în portretele amintite 
și în Românii supt Mihai Voievod Viteazul, mai ales, timpurile 
“vechi într-o limbă chibzuit arhaizantă, după modelele oferite 
de cronici, în primul rînd. 

Urmărind să mobilizeze, cu cuvîntul său aprins, conștiin- 
tele compatrioţilor în lupta pentru libertate, Bălcescu a făcut 

apel, în scrierile sale istorice, la cronici, din care a împrumu- 
„tat nu numai un material prețios de fapte, ci și numeroase 
particularități de limbă pe care le-a încorporat, într-un mod 
personal, între procedeele artistice de care se folosește. 


Între scriitorii care s-au orientat, pe la mijlocul veacului 
trecut, spre izvoarele istorice, un loc important îl ocupă 

Dimitrie Bolintineanu şi Vasile Alec- 
sandri.  Urmînd îndemnurile care veneau din programul 
Daciei literare, reluate, sub diferite forme, și de publicaţiile 
ulterioare, folosind modelele înaintaşilor și posibilitățile 
de informare mai largi, care se creaseră între timp, prin 
publicarea cronicilor și a altor documente de către Kogăl- 
niceanu și Bălcescu, Dimitrie Bolintineanu și Vasile Alec- 
sandri au consolidat legenda și balada istorică în poezia 
românească din veacul trecut. Activitatea lor, cu începuturile 
în prima jumătate a secolului, s-a prelungit, prin Alecsandri 
mai ales, mult în cea de-a doua jumătate. Bolintineanu își 
publica, după o rodnică activitate în această privință, des- 
fășurată în deceniile anterioare, abia în 1862, Legendele moi, 
cu note din cronicile românilor, iar Alecsandri își scrie cele 
mai cunoscute legende istorice după 1872, publicate în 
volumul al III-lea din Opere complete, 1875, şi în vol. IV de 
Poezii, 1880 (ciclul Legende noi). În atenția noastră cad, 
în special, legendele istorice scrise de Bolintineanu în jurul 
anului 1848 și poeziile lui Alecsandri pe teme istorice cuprinse 
în primele lui cicluri de poezii, revenindu-ne obligația de a 
stabili legăturile necesare și cu poeziile de mai tirziu. 

Nici Bolintineanu și nici Alecsandri nu și-au făcut merite 
deosebite în valorificarea limbii textelor vechi în poeziile 
pe care le-au scris. În general, poezia, chiar și cea epică, 
oferă mai puţine posibilități în această privință, decît proza. 
Atît Bolintineanu cît și Alecsandri fac apel, în legendele 
istorice, mai ales la cîțiva termeni tehnici vechi, cu ajutorul 
cărora reușesc să sugereze timpul îndepărtat la care se referă, 
dar nu realizează, în aceste versuri, o culoare specifică, deo- 
sebită substanţial de restul creaţiei lor poetice. Arhaismele 
folosite, cu izvoarele în textele vechi, nu intră ca elemente 
esenţiale în componența limbajului poetic, în poezia lor 
lirică, iar vorbirea personajelor, în limitele permise de poezia 
epică în comparație cu proza, este lipsită de autenticitate și 
nu păstrează nimic din savoarea cronicii. Fraza laconică a 
lui Ion Neculce, din O samă de cuvinte, cu care Ştefan cel Mare 
se adresează sihastrului: „Închina-va țara la turci, ori ba?“ 
se transformă, sub pana lui Bolintineanu în Daniil Sihastru, 
într-un mic discurs, cu destule artificii retorice. Nu altfel 
vorbesc eroii lui Alecsandri în Dumbrava Roșie sau chiar în 

drama. istorică Cetatea Neamțului sau Sobieschi şi plăieşii 
români, | i 

Dintre particularitățile limbii vechi folosite de Bolin= 
tineanu în poeziile inspirate- din ‘scrierile cronicarilor moldo- 
veni sau munteni, notăm exemplele: cura vb. (p: 52) 1, 
ieniceri, spahii, (p. 56); firmanul (p. 61); hain (p. 69); 
Jiastru (p. 72); sintă (p. 75); carte (p. 77); hanger (p. 75). La 
acestea se adaugă citeva fonetisme: mă-ncongior (p. 54); 
incongioară (p. 74); preste (p. 76), care pot fi explicate și 
altfel decît ca o influenţă a textelor vechi, precum ȘI cîteva. 
particularități gramaticale: rane (p. 54); inime (p. 56); me 
va (p. 53), armiile pasă (p. 83). Aceste elemente, multe 
dintre ele obișnuite chiar în textele din secolul a] XIX-lea, 
nu au o: valoare poetică deosebită și nu dovedesc o preocupare 
vădită de a obţine o anumită atmosferă cu ajutorul lor. Afir-. 
mația este valabilă şi pentru poemele Sorin sau tăierea 
boierilor la Tirgoviste şi Andrei sau luarea Nicopolului de 
români, apropiate şi ca limbă de legendele istorice. 

Alecsandri îmbină, în baladele și legendele istorice, scrise 
înainte și după 1872, sursele istorice cu cele folclorice. În 
poeziile Altarul monastirii Putna (1843), Dragoș (1861), Visul 
lui Petru. Rareş (1863), ca să ne menţinem cu ilustrarea pe 
la mijlocul veacului trecut, chiar cînd sursa trebuie pusă. 
în legătură cu legendele lui Neculce din O samă de cuvinte, 
precumpănitor, în limbă, este tot izvorul popular. De aceea, 
prea puține elemente de limbă amintesc de textele vechi: 
Ştefan s-au oprit (p. 74)3, moşia (p. 271); pre (p. 261), stea- 
guri de oșteni (p. 283) ; fost-au (p. 283) etc. Situaţia aceasta 
nu este prea mult deosebită în ciclurile Legende sau Legende. 
noi, scrise mai tirziu, în care arhaismele ar fi putut găsi o. 
întrebuințare mai largă. De obicei, aceste arhaisme, cînd. 
apar, ca în Dumbrava Roșie, sînt termeni. tehnici vechi și 
întrebuințarea lor nu sporește prea mult forța de sugestie 
a versurilor. Cînd poetul înclină mai mult spre izvorul popular. 
ca în Dan, căpitan de plai, chiar și astfel de termeni apar 
într-un număr mai mic. i | | 


1 Pagina trimite la D. Bolintineanu, Opere alese, studiu introductiv de D. Păcurariu, 
text stabilit de Rodica Ocheșanu și Gh, Poalelungi, vol. I, Poesii, Bucureşti, Editura pentru 
Literatură, . 1961. 

t Pagina trimite la V. Alecsandri, Poezii, 2 vol., ediţie îngrijită de G. C. Nicolescu, 
cu o prefață de N, L Popa, E.S.P.L.A., 1955, = 

Poeţii deci, spre deosebire de prozatori, chiar cînd folo- 
sesc izvoarele istorice pentru a-și alege subiectele,-cum au 
procedat, în atîtea poezii, Bolintineanu Și Alecsandri, recurg 
prea puțin și la limba acestora. Abia în poezia lui Eminescu 
elementele de limbă din textele vechi vor fi utilizate în așa fel 
încît vor căpăta o valoare artistică deosebită, fiind într-adevăr 
elemente de îmbogăţire a limbajului poetic. 


Concluzii: Inspirația literară din textele vechi, îndeo- 
sebi în domeniul prozei, stabilită, în împrejurările cunoscute 
de cei mai de seamă reprezentanți ai scrisului românesc de 
pe la mijlocul veacului trecut, a avut anumite rezultate în 
dezvoltarea limbii literare, în general, și a stilului beletris- 
tic, în special: 

1. Redescoperirea în textele vechi, mai cu seamă în cele 
religioase, a unor norme ale exprimării literare din trecut, 
putea contribui la procesul de unificare a limbii literare în 
secolul al XIX-lea. 

2. Prin limba cronicarilor, orientarea către sursele popu- 
lare în limba literară capătă o justificare istorică mai adîncă. 
Ca o consecință, opoziţia față de tentativele puriste și cosmo- 
polite se întărește și în felul acesta. 

3. Rezultatele cele mai importante aduse de contactul 
cu textele vechi pot fi urmărite în stilul beletristic, care 
include, de aici înainte, arhaisme (fonetisme, forme, cuvinte, 
expresii și construcții) ca mijloace ale expresiei artistice, 
Prin Kogălniceanu, Negruzzi și Bălcescu, nu numai că se 
descoperă o sursă bogată de material pentru literatura de 
evocare istorică; dar se fixează și anumite modalităţi stilis- 
tice în folosirea acestuia în proza artistică. Astfel de procedee, 
adaptate și îmbogățite de scriitorii următori, pot fi observate, 
pînă în vremea noastră, în opera lui Sadoveanu. 

4. Elementele arhaice, alături de elementele specifice 
creației populare, sînt valorificate, în mod deosebit, în stilul 
beletristic, pentru că stilurile științific, administrativ și 
publicistic s-au dezvoltat pe alte baze, în care rolul precumpă- 
nitor începeau să-l aibă împrumuturile din alte limbi. 


23 — Studii de istorie vol. I — c. 2224 353 


BIBLIOGRAFIE 


Pentru influența textelor vechi în limba și stilul scriitorilor ci- 
taţi, vezi: 

P. V. Haneş, Dezvoltarea limbii literare române în prima jumătate a 
secolului al XIX-lea, cd. a Il-a, București, 1926, p. 37-47, 148-149, 
154-155, 164-165, 178-179, 204-205. 
| E. Lovinescu, Gh. Asachi, viața și opera, Casa şcoalelor, 1927, 
p. 149-156. 

Tudor Vianu, Bălcescu artist al cuvîntului, în Probleme de stil și artă 
literară, E.S.P.L.A., 1955, p. 65-86. 

Dan Simonescu, Contribuţia lui M. Kogălniceanu la dezvoltarea și 
îmbogățirea limbii literare, în Contrib, sec, XIX, vol. I, 1956, p. 67-86. 

C. G. Ionescu, Valoarea artistică a inspiraţiei istorice în opera lui 
C. Negruzzi, în Limbă şi literatură, IV, Bucureşti, 1960, p. 181-189. 


ipri LI l ii i 


apasa Ai i lata Fi, "i c i 
Ed e"n atat i mm d, = aj | Li d m 
(S P li . i 5 n 
EM) 


Prefaţă 

INDICAȚII METODOLOGICE 

Acad. Al, Rosetti și B. Cazacu: Probleme de 
fonetică 

G. Ivănescu: Îndrumări în cercetarea morfologiei 

V. Guţu Romalo: Citeva probleme ale studierii 
sintaxei 

B. Cazacu: Probleme ale studierii lexicului 


Tudor Vianu: Cercetarea stilului , 


DEZVOLTAREA DIVERSELOR STILURI 

Tudor Vianu: Etape din dezvoltarea artistică 
a limbii române 

N.A. Ursu: Crearea stilului științific 


Gh. Bulgăr: Evoluția stilului administrativ în 
prima jumătate a secolului al XIX-lea 

Al Andriescu: Dezvoltarea stilului publicistic 
în a doua jumătate a secolului al 
XIX-lea 


DISCUȚII ASUPRA LIMBII LITERARE 


[. Gheţie şi M. Seche: Discuţii despre limba 
română literară între anii 1830—1860 


111 


128 . 


167 


199 


261 


357 


D. Macrea: Discuțiile referitoare la dezvoltarea 
limbii române literare în a doua jumă- 
tate a secolului al XIX-lea 


I. Ştefan: Ecouri ale curentelor italienizant şi 
latinist în a doua jumătate a secolului al 
XIX-lea 


Al. Andriescu: Valorificarea limbii şi stilului 
vechilor texte româneşti (cronici, texte 
religioase ctc.) în creația scriitorilor din 
prima jumătate a secolului al XIX-lea. 


291 


309 


335 


P 
a 
i 


Redactor : AURELIA BATALI 
Tehnoredactor : ELENA CALUGARU 


a RE e e E et de ge mc el OI 

Apărut 1969. Hirtie scris tip I A de 63 gim?. Format 

540X8410/16. Coli ed. 20,94, Colt tipar 22,5. A. nr. 16274/1965. 
C.Z. pentru bibliotecile mari şi mici 859—95. 


Tiparul executat sub comanda 
nr. 2224 


la Intreprinderea poligralică 
„l3 Decembrie 1918“, 
str. Grigore Alexandrescu nr. 89—97, 
Bucureşti, 
Republica Socialistă România 


ri 


Ci ez k 
i - | ET Pap a A è E | 


`. 


